
FRANCISCI  PETRARCiG 

LIBER    VICESIMUS. 


EPISTOLA  I. 

FRAMCISCUS  PETRARGA  NERIO  MORANDO  FOROLIVIENSI  S.  P.  D. 

Se  pessimis  setatis  suse  moribus,  et  prasertim  de  avaritia  et  luxuria. 
NonnuUa  de  adventu  abituque  Caroli  IV  Imperatoris. 

Gravem  curis  obsessumque  negcrtiis  et  perosum 

cuncta  quae  video ,  nec  aliter  quam  fessus  atque  aridus 

ceryus  solet  ad  umbrosum  fonteln  ad  solitudinem  unde 

latratu  canum  sequacium  pulsus  est  atque  ad  silentium 

aspirantem,  epistola  tua  parumper  avertit,  quae  utinam 

tam  longa  fuisset,  ut,  quod  ad  exiguum  tempus  fecit, 

rerum  me  praesentium  oblivisci  in  perpetuum  coegis- 

set.  Ita  enim  me  saeculi  nostri  miratorem  scito  ut  vix 

fuisse  aliquid  ulla  setate  miserius  aut  extremius  pu- 

tem.  Unum  me  solatur,  quod  si  nasci  oportuit  et  peni- 

tus  necessarium  fuit  ut   inexorabilis  Glotho  nos   ad 

praedurum  huius  vitae  limen  impelleret,  nec  prius  in 

lucem  erutnpere  datum  erat,  minus  mali  fuerit  nunc 

ipatofihesse  quam  postea.  Talia  de  posteritate  coniecto: 

trepido  utinam^  ludar  augurio.  Sed  hanc  mihi  spem  de 

se  nostra  tribuit  iuventus,  ea  indoles,  hi  mores  sunt, 
III.  \ 

is  votorum  modus ,  is  terminus  studiorum.  Deliros  etiam 
senes  nostris  iuvenibus  admotos  sapere  ad  invidiam 
putes,  et  felices  dicas  quod  pridie  nati  sunt.  Sic  mundus 
in  dies  ad  extrema  praecipitans  secum  omnia  in  deterius 
trahit.  Mitto  autem  quid  serior  setas  actura  sit,  quando> 
quidem  (quod  de  Sergio  Galba  fertur  dixisse  Tibe- 
rius  Caesar)  ad  nos  nibil  pertinet,  et  cavendum  est  ne 
maior  ingenio  sit  querela:  neve  mihi  forsan  occurrat 
illud  Senecae  ubi  ait,  omnem  aetatem  de  moribus  suis 
questam.  Credo  enim:  sed,  nifallor,  quodadmores  at- 
tinet,  nulla  unquam  dignius  questa  est.  Illud  non  omi- 
serim  quod  ab  amantibus  sese  et  sua  cuncta  mirantibus 
opponi  posse  video.  Non  sum  nescius  Italiae  vulnerum, 
qyae  nunc  quaeve  olim  perpessa  iam  malis  induruit,  et 
callum  crebris  cicatricibus  superduxit,  quanquam  non 
Italia  tantum,  sed  terrarum  orbis  ab  origlne  clades  tulit 
innumeras.  Quid  vero  est  aliud  brevis  haec  vita  quam 
mors  longior?  Quid  alitid  terrena  habitatio  quam  gravis 
servitii  foedus  carcer,  et  iugis  mcestitiae  coeca  domus? 
Scio:  sed  aliud  est  ab  hostibus,  aliud  a  vitiis  obsideri, 
urgeri,  premi,  uri,  vastari.  Deficit  aliquando  hostis 
externus,  et  ipse  alium  fatigando  lassatur:  denique 
omnis  hominum  incursus  brevis,  nec  ullum  omnino 
bellum  mortalium  immortale  est;  cum  auctoribus  suis 
intercidat  oportet,  et  suis  ipsum  viribus  extinguatur. 
Vitia  spatio  temporis  augentur,  et  exercitio  roborantur, 
et  quo  plus  nocuerint  incipiunt  plus  nocere.  Nemocru- 
delior  quam  qui  diu  fuit,  nemo  tam  cito  luxuriae  suc- 
cumbit  quam  qui  saepe  succubuit.  Multis  ex  actibus 
habitus  fiunt,  et  sic  assuescendo  curvescimus  ut  pronos 
in  terrara  sternere  promptum  sit.  Sie  aevo  crescit  ava- 

ritia,  sic  seftum  pertinacior  arabitio  est,  et  sic  reliquis 
pestibus  processus  est  suus,  neve  mori  unquam  morbus 
possit  dBgrorum  intemperies  facit.  Gum  his  hostibus 
res  est  nobis,  quibus  non  modo  non  resistimus  sed  fa- 
vemus,  et  ultro  nostros  iugulos  in  ferrum  damus,  quin 
etiam,  mirum  dictu,  si  lentescere  coeperint,  irritamus 
illos,  quasi  minus  miserum  fieri  sit  miseria  summa. 
Quod  passim  in  multis  modo  senibus  usque  ad  fasti- 
dium  videmus,  quibus  nihii  obsccenius  sol  videt.  De 
quibusdam  legimus ,  atque  in  primis  de  illo  cuius  paulo 
ante  memini  Tiberio,  quem  apud  inferos  quoque  Dii 
sui  DeaBque  male  torqueant,  ita  mihi  stomachum  tor- 
quet  bilemque  agitat,  quotiens  senem  iilum  lego  miris 
et  infandis  modis,  atque  inter  coeteros,  relatu  etiam  tur- 
pi,  spectaculo  concubitus  monstruosi,  ut  Tranquilii 
verbo  utar,  deficientes  libidines  excitantem.  Hinc  illae 
ridiculde  infaraesque  nostrorum  senum  querimoniae, 
quod  solito  minus  voluptatibus  aestuent,  quod  male- 
suada  titillatio  et  pruritus  iuveniiis  abscesserit,  quod 
gulae  somnique  et  ventris  illecebris  destituti  sunt:  po- 
stremo  quod  vires  corporeae  ad  caedem  carnificinamque 
defecerunt.  Atqui  peius  est  sanguinarium  esse  velle 
quam  esse.  Quamvis  qui  malus  esse  cupit,  utiqueiam 
malus  ac  pessimus  est,  nec  quisquam  peior  quam  qui 
peccato  studet  et  flagitio  gloriatur.  Delectari  equidem 
in  malis,  prope  malorum  omuium  est  natura.  Unde  pec- 
candi  consuetudo  jucundissima  apud  Ciceronem  dicitur^ 
In  mediis  sane  delectationibus  inhonestis,  molestum 
aliquid  pati  et  velut  frenum  aliquod  sentire  libidinum, 
malorum  adhuc  est,  sed  ad  meliora  tendentium,  et  quos 
saepe  de  magnis  tempestatibus  liberatos  in  portum  per- 

venisse  cognovimus.  Effundi  autem  in  malls  et  efferri 
laetitia  et  gestire  et  niti  et,  quod  est  omnium  pessimum, 
gloriari,  prope  ultimae  desperataeque  nequitiae  est.  Ho- 
rum  vero  plena  sunt  omnia,  hosque  inter  vivendum 
est  nobis,  et  si  inter  hos  tantum  ac  non  etiam  ex  his 
sumus,  bene  est:  quamquam  convictus  scelestorum 
nullis  sit  molestior  quam  his  qui  ab  illorum  moribus 
insigni  dissimilitudine  secernuntur.  Utcunque  est,  inter 
hos  viximus,  et  quod  Psalmista  regius  deflebat,  inve- 
teravimus  inter  inimicos  nostros ,  quodque  miserrimum 
dixerim,  inter  hos  ipsos .  moriendum  est.  Quo  enim 
patet  fuga?  Quo  ibimus  quo  non  nos  sceleratorum  acies 
ac  signa  praecesserint?  Ubi  non  pessimis  moribus  im- 
perium  partum  atque  firmatum  sit?  Trans  oceanum 
navigandum  erat,  nisi  quia  credibile  est  vitia  nostra 
iam  ad  Antipodas  descendisse.  Ad  ccelum  potius  evo- 
landum,  nisi  nostris  ad  terram  ponderibus  premere- 
mur:  illa,  si  salvi  esse  cupimus,  deponendasunt:  quod 
facile  factu  esset,  nisi  quia  malorum  exemplo  obruimur, 
quorum  cum  feracissima  aetas  nostra  sit,  utdixi,  fera- 
cior  est  etiam  speranda  posteritas.  Puguarunt  quidem 
maiores  nostri  adversus  Poenos,  Cimbros  ac  Teutonas 
et  Britannos,  aegre  vel  Italiam  ab  Hannibale,  vel  Ca- 
pitolium  a  Senonibus  defenderunt,  omnium  tandem  vera 
et  indomita  virtute  victores.  Nos  si  Capitolii  nostri  ar- 
cem,  a  tanto  barbaricorum  vitiorum  circumfuso  exer- 
citu  defendimus,  ad  tutelam  nostram  ccelesti  alite  exci- 
tati,  si  circumstrepentibus  vulgi  erroribus  immota  fronte 
resistimus,  etManlio  et  Mario  et  ipso  Caesare  fortiores 
erimus.  lUos  enim  ab  hoste  murus  interdum  vallumque 
dirimebat,  saepe  noctibus  quiescebant,  hiemis  asperita- 

tem  hibernorum  solatio  leniebant:  nobis  nulla  quies, 
nullum  sine  periculo  tempus,  non  bruma,  non  induciae, 
non  nox.  Nihil  usquam  tuti  pacatique  est,  assidue  de 
salute  certamus,  semper  in  acie  stamus,  tentamur, 
circumsedimur,  impellimur.  Hostes  intra  muros  sunt. 
lamque  armati  ad  ipsam  rationis  arcem  sese  ferunt, 
vineasque  applicant,  intentant  arietes,  moliuntur  incen- 
dia,  turres  scandunt,  nec  iam  aliter  quam  apud  Ilion 
quondam  haerent  parietibus  scalae;  scalae  criminum  pa- 
rietibus  animarum.  Quid  expectas  ut  dicam?  In  ipsas 
mensas  nostras  atque  cubilia  irrumpunt  et  in  iugulos 
ruunt,  quodque  proximum  exitio  est  armatum  errori- 
bus  vulgus  omne  ferrum  movet  et  pro  hostibus  partes 
facit.  In  hoc  tam  ancipiti  duroque  certamine  nonnisi  de 
coelo  speranda  victoria  est.  Inde  eam  amice  poscamus: 
interea  tamen  ubi  sim  videns  non  moveri  nequeo,  in- 
terdumque  tam  graviter  ut  meae  sortis  impatiens,  moe- 
stis  pene  vincar  angoribus.  Aberrasse  forte  a  propo- 
sito  videor:  tulit  impetus;  sed  redeo.  His  ergo  hodie  cu- 
ris  implicitus  quas  mihi  circumstrepentium  rerum  fra- 
gor  satietasque  pepererant,  dum  thalamo  egredior, 
epistolam  tuam  in  limine  obviam  habui,  brevem  qui- 
dem  e  longa  veluti  peregrinatione  succinctam;  quae  li- 
cet  ad  me  sero  admodum ,  nescio  quibus  obicibus  re- 
tardata  pervenerit,  ita  ut  quae  nuntiat  mihi  iam  pridem 
omnia  nota  essent  (nempe  cum  interim  ante  eius  adven- 
tum  Caesar  noster  de  quo  illa  loquitur,  non  modo  coro- 
natus  sed  velut  umbra  vel  somnium  nobis  ablatus  slt, 
cuius  ego  abitum  acutis  ac  fervidis  litteris  prosequu- 
tus  sum) :  epistolam  tamen  ipsam  non  aliter  et  amore 
mittentis  et  dulcedine  sua  captus  aspexi ,  quam  si  nova 

omnia  nuntiaret.  Multa  quidem,  qui  fessis  ac  prope- 
rantibus  mos  est,  paucis  illa  verbis  expediit,  et  quali- 
ter  affectus  singula  putas  audierim.  Atque  in  primis 
Laelii  mei  nomen,  cum  quo  dum  potes,  cupide  oro,  ver- 
sare,  totaque  illum  mente  complectere.  Digni  estis  alte- 
rutro.  Sane  quod  sequitur  nostrae  gentis  adventu,  Pi- 
sanum  populum  gravi  suspicione  turbatum  mlrari  non 
debes:  namnequegens  ulla  suspiciosior,  et  vipera  ista 
terribilis,  rubentem  dentibus  virum  stringens,  securos 
quoque-  soUicitat.  In  quo  CaBsaris  providentiam  laudo, 
quae  et  pavori  civium  succurrit,  et  pudori  militum  oc- 
currit.  Quod  vero  de  patria  mea  scribis ,  laete  admodum 
audieram,  sedlaetius  legi,  et  Romano  principi  obedien- 
tiam  non  negari,  et  si  qua  iam  toto  orbe  neglectae  liber- 
tatis  cura  est,  eam  in  patria  mea  esse.  Ultimum  nibil 
miror,  quod  de  auri  potestate  facetissime  cavillatus  es: 
scio  enim  esse  verissimum  illud  Flacci: 

Aurum  per  medios  ire  satellites 
Et  perrumpere  amat  saxa  potenlius 
Ictu  fulmineo. 

Quod  ipsum  in  libris  Metamorphoseos  ponit  Apuleius. 
Certus  sum  (inquit)  fragilitatis  humanaB  fidei,  et  quod 
pecuniae  cunctae  sunt  difficultates  perviae,  auroque  so- 
leant  adamantinae  etiam  perfringi  fores;  quam  late  pa- 
tens  et  quam  nota  sententia  est,  quae  non  modo  phi- 
losopho  sed  philosophanti  tribuitur  asello.  Legisti  credo 
apudPomponium Melam,  Cosmographiae  libro tertio,  esse 
gentem  ^thiopum  auri  ditissimam,  aeris  indigam,  cui 
raritate  et  frequentia  pretia  rerum  alternantibus,  et 
ornamenta  aenea  et  vincla  sunt  aurea.  Nobis,  amice. 

omnia  iam  ex  auro  sunt,  et  hastae,  et  clypei,  et  com- 
pedes,  et  coronae:  hoc  et  comimur,  et  ligamur,  hoc  di- 
vites  sumus,  hoc  inopes,  hoc  felices,  hoc  miseri.  Au- 
rum  solutos  vincit,  vinctos  solvit,  aurum  sonles  libe- 
rat,  damnat  innoxios,  aurum  disertos  ex  mutis,  exdi- 
sertissimis  mutos  reddit.  Auroconcionatus  estMetellus 
in  Caesarem ,  auro  Demosthenes  orator  obmutuit.  Aurum 
et  de  servis  principes,  et  de  principibus  servos  facit,  et 
audacibus  metum,  pavidis  praebet  audaciam,  et  curas 
inertibus,  solicitisque  segnitiem.  Hoc  et  inermes  armat 
et  nudat  armatos,  indomitos  duces  domat,  magnos  po- 
pulos  premit,  validos  fundit  exercitus,  bellalongissima 
paucis  horis  conficit,  pacem  praestat  et  eripit,  siccat 
flumina,  terras  lustrat,  maria  concutit,  montes  aequat, 
pandit  aditus  claustrorum,  urbes  aggreditur,  expugnat 
arces,  oppida  demolitur:  et  quod  apud  Ciceronem  le- 
gimus:  nuUus  fortis  est  locus  in  quem  onustus  auro 
asellus  non  possit  ascendere.  Aurum  claras  parat  ami- 
citias,  magnas  clientelas  et  honesta  coniugia,  quippe 
quod  generosos  et  fortes  et  doctos  et  formosos  et,  quod 
miraberis,  sanctos  efficiat  possessores  suos.  Itaque  qui 
divites  sunt,  boni  viri  in  civitatibus  appellantur,  eisque 
tantum  creditur.  Nulla  fides  est  pauperi,  quia  pecuniae 
nihil  adest,  verumqueest  illud  Satyrici: 

Quantum  quisque  sua  nummorum  servat  in  arca 
Tantum  habet  et  fidei. 

Postremo,  invitus  dicam  sed  veritas  cogit,  non  modo 
potens ,  sed  omnipotens  pene  est  aurum ,  et  omnia  quae 
sub  coelo  sunt  auro  cedunt;  auro  serviunt  et  pietas  et 
pudicitia  et  fides,  omnis  denique  virtus  et  gloria  aurum 

siipra  se  videDt,  iDqoe  ipsos  aniiDos  OBlitas  ncbis  datos, 
padet  £aiteri,  etiam  nitilanti  imperiam  est  metallo.  Hoc 
reges  ligat  atqoe  pootifices,  hoc  homiDes,  et,  at  aioot, 
etiam  ipsos  Deos  placat.  Nec  quidqoam  iDexpogDabile 
iDaccessamque  aaro  est.  Qaod  sciens  lapiter,  at  casto- 
ditse  malieris  padicitiam  raptaras  ferreas  portas  effria- 
geret,  ia  imbrem  aaream  sese  vertit.  Tali  Deo  digoam 
opas.  Deas  aatem  noster ,  qaidqaid  sai  agaat  saccesso- 
res,  padicitiam  amat,  aaram  spemit,  avaritiam  detestatar. 
Opto  tibi  valetadiaem  iaconcassam  mentis  et  corporis. 


EPISTOLA  D. 

FRANGISCUS  PETRARCA  NERIO  MORANDO  FOROLIVIENSI  S.  P.  D. 

De  Caroli  IV  Imperatoris  abitu  et  nonnollis  quae  illum  respicinnt. 
Qoa  homanitate  ab  illo  et  a  Gardinali  Legato  fuerit  LaBlius 
exceptus. 

Nondum  saperiori  epistolae  signum  impresseram, 
dum  ecce  alia  superveniens  coegit,  ut  posito  anulo ,  de- 
positum  calamum  rursus  arriperem,  et  quamvis  tua 
haec  superiore  sit  longior,  responso  tamen  breviori 
contenta  erit.  Nam  nec  cui  nostri  querelam  iterare  est 
necesse,  quam  et  tacitus  loquor  et  ipsa  res  clamat,  nec 
quidquam  prohibet,  quod  in  illa  dixeram,  ad  hanc 
transferri.  Neque  enim  aut  minor  est  hodie  dolor  meus 
quam  heri  et  nudius  tertius  fuit,  neque  minus  efficax 
epistolsB  tuae  hodiernae  solatium  quam  hesternse.  Accedit 
quod  neque  de  his  quee  novissime  scripsisti  ausimaperte 
pronuntiare  quod  sentio,  neque  tu  ideo  minus  quid 

sentiam  quidve  pronuntiem  intelligis.  Saepe  silentium 
ad  exprimendos  animi  conceptus  quovis  sermone  po- 
tentius  fuit,  nec  minus  silentio  Niobe  quam  latratu 
Hecuba,  dolorem  animo  insitum  designabat:  itaque  cum 
illa  in  saxum,  baec  in  canem  versa  fingatur,  non  minus 
mutum  illius  simulacrum  quam  huius  querula  rabies 
suam  miseriam  loquebatur.  Illud  non  siiuerim  agnoscere 
me  Gdesarum  fatum,  quod  et  in  occasu  solis  et  sub 
austro,  denique  ubilibet  felicius  fuerit  quam  sub  arcto: 
ita  ibi  gelida  omnia,  nullus  ardor  nobilis,  nullus  vitalis 
calor  imperii.  Redde  nobis,  Fortuna,  si  Romuleos  Caesa- 
res  Parcae  vetant,  at  saltem  ab  Hispania  Theodosios, 
Severos  ab  Africa,  ex  Arabia  Philippos,  e  Syria  Ale- 
xandros.  Heu  quid  nunc  diceret  architector  ille  ma- 
gnus  monarchiae,  successorem  suum  cum  sacerdote 
humili  de  humilitate  certare,  dum  meminisset  super- 
bissimum  olim  Galliarum  regem,  dum  supplex,  ut  ait 
Florus  historicus,  in  castra  venisset,  phaleras  et  sua 
arma  ante  Gaesaris  genua  proiecisse  ac  dixisse :  habe 
haec:  virum  fortem,  vir  fortissime,  vicisti?  Multa  se  of- 
ferunt  id  genus.  Nam  et  locuples  materia  et  multiloqua 
indignatio  est:  sed  frenabo  impetum  ut  qui  haec  ipsa, 
nonnisi  ira  cogente  ac  dictante,  profuderim.  Sane  de 
Caesaris  Legatique  congressu  quod  providentissime  va- 
ticinaris  amplector  ac  probo,  et  pene  rem  ipsam  vi- 
deor  videre.  Non  quod  omnia  ista  me  moveant,  contra 
quae  multa  saepe  disserui,  sed  ex  praeteritis  ventura 
coniicio.  Itaque  non  tam  tangor,  quod  Legati  sonipes 
in  Caesarem  calcitrarit,  quam  quod  calcitrare  animos 
novi,  et  scio  quod  omnis  potestas  est  consorlis  impa- 
tiens ;  cuius  rei  nisi  antiqua  sufficerent,  vereor  ne  re- 

cens  nobis  exemplum  casus  attulerit,  neve  iam  Ponti- 
fex  romanus  principem  romanum  Romae  esse  vetuerit, 
quod  et  fama  loquitur,  et  fuga  Caesaris  indicio  est,  qui 
non  cupidius  llaliam  petiit  quam  reliquit,  ut  mihi  qui- 
dem  supervacuo  pelli  videatur,  qui  tam  libens  fugit, 
quem  tenere  si  velis  sine  magno  nequeas  labore.  Ut 
enim  nunc  intelligo,  non  huc  aliam  ob  causam  venit, 
nisi  ut  diadema  Caesareum  sua  in  sede  susciperet. 
Tantum  adhuc  reverentiae,  non  amplius,  superest.  At 
successor  Petri  Caesaris  successore  securior,  ista  non 
curat,  suumque  ipse  diadema  non  pluris  apud  Tibe- 
rim  quam  apud  Rhodanum  facit :  is  nunc  diademate 
contentum  et  imperii  titulo  Roma  digredi  non  solum 
patitur  sed  iubet :  et  quem  Imperatorem  dici  sinit,  im- 
perare  autem  nuUo  sit  modo  siturus,  huic  (o  artes 
hominum  mirae)  penetrale  diadematis  templum  aperit, 
arcem  sedemque  imperii  urbem  claudit.  Haec  hactenus. 
Laelium  meum,  imotuum,  imo  nostrum,  familiarissimum 
Caesari  factum  gaudeo ,  non  miror ;  nihil  enim  est  vir- 
tute  rapacius,  nihilque  tenacius:  rapit  vincitque  animos 
hominum  vinctosque  semel  in  perpetuum  vinctos  te- 
net.  Nulla  mihi  dubitatio  unquam  fuit  quod  non  solum 
ab  illo  humanissimo  principum  sed  ab  alio  quolibet, 
licet  asperioris  ingenii,  cui  tamen  virtus  in  pretio  sit, 
posset  ille  vir  amorem  promereri,  modo  notitiam 
meruisset.  Quis  enjm  tam  agrestis  est  ut  Laelium  non 
amet,  et  sapientiae  laude  conspicuum  et  in  amicitiis 
faustum  nomen?  Quod  si  sola  virtutis  fama  eflScit  uj 
quem  nunquam  vidimus  senem  illum  Laelium  amemus, 
quid  huius  noslri  virtus  ac  praesentia  posse  debent  ? 
Itaque  minus  miror  quod  de  Legato  Sedis  Apostolicae 

idem  scribis,  cum  quo  familiaritas  Laelii  vetus  est.  II- 
lud  potius  miror  quod  prioribus  litteris  praetermissum 
his  inserui,  quod  ita  illum  ad  coronandum  Caesarem 
diu  ante  digressum  iste  praevenerit,  nisiquia,  ut  arbi- 
tror,  et  ut  solet,  illum  fortuna  segnem,  hunc  solicitum 
virtus   facit.  Unum  non  mirari   nequeo :  cum  eodem 
ambo  pergerent,  Rhodanoque  dimisso,  Tiberim  pete- 
rent,  unde  reverentior  adhuc  Romanus  Princeps  dia- 
dema  supremum  poscit,  quod  Petri  successor,  Caesaris 
successore  securior  non  curat,  qui  fieri  potuit  ut  Car- 
dinalis  rutilo  vertice  et  purpureo  fulgidus  amictu  tan- 
toque  spectabilis  comitatu,  nostri  huius  lyncea  lumina 
fugerit,  et  cum  hic  Pisas,  ille  vix  dum  lanuam  perve- 
Disset,  ita  ut  illi  obviam  iste  redierit.  Auguror  sane 
alterum  terra,  mari  alterum  venisse.  De  hoc  equidem 
ac  reliquo  statu  vestro  tuis  ac  suis  litteris  certior  fieri 
velim.  Ad  singula  respoudisse  videor.  Nam  ad  episto- 
lae  tuae  finem  de  familiaribus  curis  stilo  alio  et  seor- 
sum  loquar,  ut  soleo.  Gratias  autem  tibi,  quod  quas 
ipse  iam  oblivioni  tradideram  adeo,  ut  ne  loquutum  tibi 
de  his  aliquid  me  putarem,  tam  memoriter  tenes,  ut 
facile  pateat,  rerum  te  mearum  curiosiorem  esse  quam 
me  ipsum.  Mirum  et  pene  incredibile,  nisi  caritatis 
tuae  miraculo  incuriositas  mea  longe  lateque  nota  de- 
traheret.  Vale  feliciter  nostri  memor. 

EPISTOLA  ffl. 

FRANCISCUS  PETRARCA  GALEOTO  SPINULiE  GENUENSI  S.  P.  D. 

Gratulatur  eum  Genuensium  reipublicae  reformandas 

fuisse  praefectum. 

Nihil,  0  magnanime  vir,  nihil  inquam  laetius  mihi 
fingo  quam  serenam  et  imperio  praedignam  frontem 
illam  ubi  invicti  animi  tui  nobiles  lucent  curae.  Nihil 
suavius  retracto  quam  verba  magnifica  nescio  quid, 
non  modo  aliud  quam  plebeium  et  vulgare,  sed  quam 
humanum  et  mortale  sonantia:  nihil  dulcius  cogito 
quam  me  gratiam  ac  benevolentiam  tanti  viri  vel  sero 
meritum,  quarum  primitias  clarissimo  quodam  in  fratre 
praegustaveram.  Et  exilio  illi  tuo  brevi  gralulor  et 
gratiam  habeo,  quod  te  ad  tempus  in  hanc  urbem  com- 
pulit,et  me  dilecti  antequam  cogniti  lalis  amici  conspectu 
atque  optata  praesentia  compotivit.  Postremo  nihil  iu- 
cundius  expecto  quam  Rempubiicam  tuam,  in  qua  prin- 
cipem  te  Deus  et  virtus  et  maiorum  sanguis  faciunt, 
alienis  modo  motiunculis  inquietam  tua  providentia 
atquc  auctoritate  restitui.  Nunc  ergo  quod  saepe  iam 
fecisti,  quis  quantusve  sis  mundo  ostende,  eoque  ma- 
gis  quo  te  ipso  maior,  clarior,  altiorque  factus  es. 
Vera  virtus  senium  non  sentit :  immortalis  est :  non 
aevo  minuitur  sed  crescit  et  ad  summum  venit,  et  quae 
in  iuventute  floruit,  in  senectute  fructificat.  Tu  quoque 
qui  non  in  sterili  aut  palustri  solo,  sed  secus  latices 
vivos  in  solido  radicasti,  totius  nunc  anteactae  vitae 
fructus  uberrimos  et  maturam  gloriam  patriae  tuae  de- 
bes.  Illa  te  vocat,  in  te  sperat,  auxilium  tuum  poscit:  ac- 

celera.  Non  te  aetas  teneat.  Senior  Aratus  Sicyonem, 
senior  Trasibulus  Athenas,  senior  Gamillus  urbem  Ro- 
mam  servitio  liberavit.  Pium  geritur  negotium  et  huic 
maxime  debitum  aetati,  dissolula  patriae  membra  com- 
ponere,  ut  meliora  deterioribus  imperent.  Cuius  si  con- 
trarium  fiat,  necesse  est  ut  hominis  sic  civitatis  aut 
regni  corpus  morbis  erumpentibus  intabescat.  Pericli- 
tari  et  aegrotare  patriae  tuae  status  iucipit.  Te  illi  civem 
egregium,  te  medicum  exhibe,  te  parentem  :  ac  ne 
plura  quam  res  exigit,  loquens  de  tua  virtute,  diffidere 
videar,  nihil  his  addam,  quin  tacitus  sed  non  solus, 
tuae  vetuslae  indolis  exitum  contemplabor.  Age,  oro,  vir 
ingens,  pie  ut  debes,  fortiter  ut  soles,  feliciter  ut  spe- 
ramus,  meque  tuo  utere  ut  libet,  si  quis  tanto  rei  tam 
parvae  usus  esse  potest.  Diu  sospes  nostrique  memor 
vive  et  vale. 

Mediolani,  XY.  Kal.  lanuarii. 


EPISTOLA  IV. 

FRANGISCU9  PETRARCA  MARCO  GENUENSI  S.  P.  D. 
De  studio  legum ,  et  rerum  forensium  experientia. 

Grebras  ex  te  litterulas  habeo :  omnium  una  sen- 
tentia  est.  Poscis  ut  ad  incepti  nuper  civilis  studii 
perseverantiam  te  cohorter,  aliquam  vim  profecto  meae 
vocis  existimans  ad  firmandum  novitate  rei  fluctuan- 
tem  animum  et  magnitudine  diflBdentem.  Quod  ut  ex 
me  speres,  hinc  mei  amor  suadet,  hinc  tua  persuadet 
humilitas,  optima  dos  animi  et  ad  virtutem  veramque 

ad  gloriam  primus  gradus.  Non  temere  fateor,  sed  de 
industria  responsum  traxi  dissimulaturus  in  finem,  si 
tu  sineres.  Difficilis  nempe  materia  est,  difficilior  for- 
tasse  quam  reris,  in  qua  mihi  vel  loqui  periculosum, 
vel  tacere  suspectum  est.  Ita  enim  sum  ut  sermo  meus 
omnis  hac  in  re  accusatio  sit,  silentium  contemptus, 
veritas  odium,  iocus  irrisio.  Desertorem  suum  vocant, 
et  sic  habent  quasi  qui  sacris  initiatus  aris,  postea 
violatis  aut  neglectis  Eleusinae  Cereris  arcana  vulga- 
verim.  Egoquidem,  amice,  illi  studio  puer  destinatus  a 
patre  vix  duodecimum  aetatis  annum  supergressus,  et 
ad  Montem  Pessulanum  primo,  inde  Bononiam  trans- 
missus,  septennium  in  eo  integrum  absumpsi,  eiusque 
quoad  per  aetatem  et  ingenium  licuit,  rudimenta  perce- 
pi.  Cuius  temporis  anme  hodiepoeniteat,  siroger,  hae- 
ream  :  nam  et  vidisse  omnia  si  liceat  velim,  et  tantam 
perexiguae  vitae  partem  effluxisse  mihi  doleo,  dumque 
aliquid  vitae  supererit  dolebo.  Aliud  agere  per  eos  an- 
nos  potui  sive  nobilius  sive  naturae  meae  aptius.  Neque 
enim  semper  in  eligendo  vitae  genere  pulcherrima  re- 
rum,  sed  eligentibus  aptissima  praeferuntur.  Alioquin 
omnes  homines  unum  studium  haberent,  quoniam  in 
rebus  omnibus  unum  excellere  est  necesse,  quo  si  om- 
nium  raortalium  pergat  intentio,  quid  de  aliis  fiet?  Si 
quidem  ad  philosophiam  omnes  aut  ad  poeticam  aspi- 
rent,  quid  aget  navigatio,  quid  agricultura  et  reliqua 
quibus  vitae  mortalis  auxilium  quaeritur?  Da  omnes 
Platones  aut  Homeros ,  da  Cicerones  aut  Virgilios  , 
quis  erit  arator,  quis  mercator,  architectus,  faber, 
sutor,  caupo?  sine  quibus  ofagna  ingenia  esurient, 
tectoque  ciboque  carentes  ab  ipsa  nobilium  studiorum 

altitudiae  distrabentur.  Bene  provisum  est  ut  curarum 
atque  actuum  humanorum  varietas  tanta  esset,  quo 
non  solum  maiora  minoribus,  sed  et  miuora  maioribus 
ornamento  praesidioque  sint.  Non  sum  nescius,  amice, 
de  luris  civilis  studio  multis  olim  magnam  gloriam 
qudesitam,  ea  scilicet  aetate  qua  iustitia  ultro  ab  homi- 
nibus  colebatur,  quando  apud  eos,  ut  ait  Sallustius,  ius 
bonumque  non  legibus  magis  quam  natura  valebat; 
etsi  iam  tunc  propter  infinitam  rerum  diversitatem  la- 
bilemque  memoriam  necessariaB  leges  essent,  quae  ho- 
die  ad  frenandam  audaciam  coercendasque  libidines,  et 
ob  id  potius  quod  absque  his  genus  humanum  stare 
nequit,  quam  quod  virtus  aut  lex  ulla  diligatur,  in 
pretio  sunt.  Harum  igitur  legum  civilium  repertores  et 
interpreles  et  magistri  multi  diversas  apud  gentes 
clari  habentur.  De  quibus  scrupulosius  loqui  velle  lon- 
gum  est.  Clarissimum  inter  omnes  noroen  habet  Solon 
Atheniensium  legifer,  qui  cum  patriam  suam  philoso- 
phiae  atque  eloquentiae  notum  fontem  institutis  salubri- 
bus  adornasset,  iam  senior  se  ad  poeticam  transtulisse 
legitur.  Quod  si  librato  iudicio  fecisset,  quantum  deserto 
studio  praeiudicium  peperisset  tanti  auctoritas  deser- 
toris?  Aut  quis  praeferre  vereretur,  quod  illum  tunc 
maxime  praetulisse  constaret,  quando  sibi  nec  animi 
lumen,  nec  doctrinae  ubertas,  nec  rerum  longior  expe- 
rientia  defuisset?  Sed  fieri  potest,  neque  valde  dissi- 
mile  veri  est,  non  comparatione  studiorum  ulla,  sed 
delectatione  sola  et  laborisfuga,  senem  praestantissimum 
animo  indulgentem  suo,  durum  et  grave  negotium  dulci 
otio  permutasse,  ut  na©  tam  hinc  exempla  sumenda 
iuvenibus  essent  in  Reipublicae  obsequium  natis,  quam 

ne  senibus  emeritis,  si  quid  tale  tentassent,  venia  ne- 
garetur  exemplo  viri  talis  expetitae  quietis  honestissi- 
mae.  De  quo  ambiguo  quid  omnino  difBniam  non  babeo. 
Quis  enim  hariolari  audeat,  quid  Solonem  moverit,  prae- 
sertim  cum  etsi  multa  de  illo,  unde  tamen  coniecturam 
facias  nullum  supersit  illius  ingenii  monumentum?  In 
re  vero  tam  dubia  tam  antiqua  suspicionem  meam 
nuUis  certis  suffultam  rationibus  interposuisse  ridicu- 
lum.  liaque  tota  res  in  dubio  relinquenda  est,  et  id 
agendum  de  quo  constat :  fuisse  tempus  quo  iuriscon- 
sultis  iisdemque  oratoribus  laus  ingens  esset.  Quod 
genus  certe  rarissimum  semper  fuit,  rarius  quoque 
quam  poetarum  excellentium ,  quorum  haud  dubie  ra- 
ritas  nota  est.  Quanti  enim  ingenii  est  non  modo  ius 
civile  infinitum  olim  priusquam  ad  certum  redigeretur 
modum,  quod  quidem  lulius  Caesar  instituit  sed  prae- 
ventus  morte  non  potuit,  multisque  post  saeculis  lusti- 
nianus  impIevit,nuncverolatissimum  adhuc  et  multaca- 
suum  tenuissime  differenti  varietate  perplexum,  inextri- 
cabile,  confragosum,  verum  insuper  rerum  pene  omnium 
notitiam,dequibusiniudicio  velextra  dicendum  oratori 
est,cum  artificiosaeorationis  copia  ac  suavitate  coniunge- 
re?  Summura,  nisi  fallor,  et  insigne  miraculum  intel- 
lectus,  inemoriaeque  mortalium;  quandoquidem  scien- 
tiam  rerum  quaBsivisse  non  sufficit,  nisi  propter  impro- 
visos  et  subitos  insultus  adversarii  discriminaque 
causarum  omnia  in  promptu  et ,  ut  Augusti  Caesaris 
verbo  utar,  in  numerato  habeas,  Denique  nec  id  ipsum 
satis  est,  nisi  quaecumque  vel  ingenio  studioque  quae- 
sieris,  vel  industria  memoriaque  servaveris  apposite 
ad  persuadendum,  ut  Rhetorici  vocant,  hoc  est  accomo- 

dato  rebus  ipsis  efBcaci  et  ornato  et   moturo  aaimos 

eloquio  proferantur,  ut  nemo  mirari  debeat  tanti  arti- 

ficii  professorum   semper   magnam  fuisse    penuriam. 

Neque  enim  unam  rem,  sed  innumerabiles  profilentur, 

easque    non  ut  caeteri   hominum,   sed  alio  singulari 

et  proprio  quodam   modo,   et  super  omnia  eloquen- 

tiam   exquisitam.   Quae  si  per  se   sola  consideretur , 

magna  et  varia  res  est,  nec  si  Severo  Cassio  credimus, 

adhuc  ulli  sic  indulsit,  ut  tota  contingeret.  In  hac  qui- 

dem  oratoria  faciiltate,   qudB  tantis  ex  rebus  constat, 

excellentes  habiti  magna  gioria  fuere,  utnon  immerito 

et  potiri  rerum  in  dicendo  et  habere  in  potestate  ani- 

mos   hominum  dicerentur.   Ex  hoc  genere  est  apud 

Graios   Demosthenes,   Isocrates,   et  iEschines :   apud 

nostros  autem  Cicero,  Crassus,  Antonius,  aliquot  alii 

praeterea :  sed  hi  tres  facile  principatum  tenent :  etsi 

lulium  Caesarem  ad  summam  eius  gloride  vel  venisse, 

quod  ne  hostes  quidem  sui  negant,  vel  certe  venturum 

fuisse  non  sit  dubium,  nisi  illum  gerendarum  rerum 

occupatio  et  bellorum  labor  et  pondus  imperii  distraxis- 

sent.  Deinde  autem,  ut  saepe  in  summo  brevis  est  mo- 

ra,  et  semper  facilis  descensus,  ad  illos  descendendo 

perventum  est,  qui  fastigio  eloquentiae  derelicto,  nudam 

iuris  notitiam  adepti,inea  quidem  excellentissime  flo- 

ruerunt.  Quo  in  genere  Romae  Graeciam  cessisse  notis- 

simum.  Hic  nempe  sunt  illa  tuae  professioni  veneranda 

nomina,  quae  vos  antiquissima  soletis  opinari,  cum  pro- 

pemodum  nova  sint  atque  recentia,  lulius  Celsus,  Sal- 

vius  lulianus,  Neratius  Priscus,  Vinidiu^  Verus,  Salvius 

Valens,  Volusius  Metianus,  Ulpius  Marcellus,  et  lavo- 

lenus,  et  Scaevola,  scilicet  iiie  breviloquus:  nam  alii  anfe 
III.  i 

euip  hoc  nomine  fuer^nt  vel  virtute  dninii,  vel  augurio, 
vel  pontificio  clari.  Sub  hoc  sane  novissimo  professns 
est  Papinianus ,  quem,  si  rite  recolo,  iura  ipsa  civilia 
acutissimi  ingenii  virum  ^dicunt,  ^Eiius  autem  Sparlia- 
nus  historicus  iuris  asylum,  doctrinae  regalis  thesau- 
rum  appellat.  Quorum  primi  tres  sub  divo  Hadriano, 
quinque  proximi  sub  Antonino  Pio,  nonus  sub  Marco 
Antonino  philosopho  prudentissimo  principe  claruisse 
noscuntur:  decimus  vero  sub  Antonino  Bassiano  cru- 
delissima  bellua,  a  quo  tandem,  quia  parricidium  eius 
excusare  noluerat,  interfectus  est.  Post  hos  lulius  Pau- 
lus  et  Domitius  Ulpianus  iurisperitissimi,  et  qui  Papi- 
niani  assessores  fuerant,  sublmperatoreAurelio  Alexan- 
dro  multo  in  honore  vixerunt,  tantaque  ct^m  laude  at- 
que  opinione  omnium,  ut  ille  quidem  summi  Imperaloris 
nomen  habuerit  ob  id  maxime,  quod  talibus  consiliis 
Rempublicam  gubernaret.  Sileo  reliquos ;  illustriora 
pertigisse  salis  sit.  Quod  ideo  certo  diligentius  feci, 
quia  pars  magna  legistarum  nostfi  temporis  de  origine 
iuris  et  conditoribus  legum  nihil  aut  parum  curat,  di- 
dicisse  contenta  quid  de  conlractibus  deque  iudiciis  ac 
testamentis  iure  sit  cautum,  utque  studii  sui  finem  lu- 
crum  fecerit,  cum  tamen  artium  primordia  et  auctores 
nosse,  et  deleclatione  animi  non  vacet,  et  ad  eius,  de 
quo  agitur,  notitiam  intellectui  opem  ferat :  cum  praj- 
lerea  ille  raechanicarum  proprius,  liberaliura  vero  et 
honestarum  artium  liberalior  quidam  et  honestior  sit 
finis.  lam  tibi,  si  praemissis  animura  applicuisti,  studii 
tui  descensus  alter  ostenditur,  sed  maior  multo,  quara 
priraus.  Neque  miraberis  si  hic  quoque  respicias  ad 
naturam  rorum  fere  cunctarum,  quae  cum  semel  labi 

coeperint,  ruunt,  ruinamque  suo  pondere  praegravant, 
ut  cum  facilior  tum  gravior  a  mediis  ad  ima,  quam  a 
summis  ad  media  casus  sit.  Certe  ut  primus  a  doctrinae 
multiplicis  et  coelestis  arce  faoundiae  ad  unam  aequitatis 
ac  civilis  scientiae  disciplinam,  sic  secundus  inde  ad 
loquacem  ignorantiam  gradus  fuit,  unde  iam  cadendi 
amplius  plena,  ni  falior,  securitas  parta  est.  Quid  enim 
iam  infra  est?  Leges  a  patribus  lanta  vel  gravitate  animi 
vel  ingenii  facilitate  descriptas,  aut  non  intelligunt  aut 
obliquant.  lustitiam  tanto  ab  illis  cultam  studio  deho- 
nestant,  quam  venale  mercimonium  fecere.  Lingua  illis, 
manus,  ingenium,  anima,  decus,  fama,  tempus,  fides, 
amicitiae,  ad  postremum  omnia  venalia,  neque  pluris 
prelii  quam  par  est.  Et  quam  nulla  proportio  temporum 
ac  morum.  Illi  iustitiam  sacris  legibus  ajmabant,  hi 
exarmatam  nudatamque  prostituunt:  apud  illos  veritas 
in  pretio  fuit,  apud  hos  frausi :  illi  certa  et  inconvulsa 
responsa  dabant  populis,  hi  dolis  et  fallaciunculis  lites 
alunt,  et  quibus  iudiciaria  cuspide  periroendis  adsciti 
sunt,  fieri  cupiunt  immortales.  Quid  pluribus  morer? 
Quisquis  horum  promptius  reluctanlem  et  invitam  le- 
gem  ad  libidinem  suam  traxit,  is  et  iurisconsulli  munus 
implevit,  et  docti  viri  meruit  nomen.  Si  quis  autem 
rarus  procul  ab  his  artibus  rectum  nudae  callem  veri- 
tatis  arripiat,  praeterquam  quod  lucri  et  gratiae  exors 
est,  rudis  insuper  et  insulsi  hominis  sit  subiturus  infa- 
miam.  Ad  hoc  iter  tarde  susceptum  tibi  quasi  difficul- 
tatis  horaeque  conscius  adhortationis  meae  calcar  exi- 
gis.  ifeseio  quibus  verbis  id  faciam.  Faciam  tamen.  Non 
sunt  enira  leges  malae,  quamvis  ad  salutem  publicam  iri- 
venlae  snepe  in  perniciemconvertantur:  sicut  nec  annim 

ideo  malum  est,  quia  multis  peccati,  multis  periculi  cau- 
sa  fuit;  nec  malum  ideo  ferrum  quia,  licet  in  usus  homi- 
num  optimos,  in  culturam  terrae,  in  tutelam  patriae  re- 
perlum  semel,  saepe  vel  exitii  singulorum,  vel  belli 
civilis  occasio  est ,  alioquin  si  omnia  quibus  male 
uluntur  homines  mala  essent,  quid  omnino  uspiam  non 
malum?  Non  corporei  sensus,  non  ingenium,  non  opes, 
et  haec  quibus  pascimur  alimenla.  Ipsa  Dei  misericor- 
dia  et  patientia  abutuntur  multi,  et  saepe  quorum  na- 
tura  optima  est,  nostri  perversitate  usus  est  pessimus. 
Bonae  equidem  lcges  sunt,  mundoque  non  tantum  uti- 
les  vSed  necessarice.  At  qni  legum  in  exercitio  versantur 
et  boni  et  mali  esse  possunt:  et  quo  plures  mali  sunt, 
eo  maior  est  bonorum  gloria.  Humanorum  sane  actuum 
primas  partes  tenet  agenlis  intentio.  Multum  refert  quo 
proposito  rem  aggrediare.  Neque  enim  res  ipsa  sed  tua 
mens  est,  cui  laus  aut  vituperatio  debeatur.  Illa  est 
quae  et  bona  in  malum,  et  mala  quae  videntur  in  bonum 
flectit.  Illa  est  quae  unam  eamdemque  rera  ad  tam  va- 
rios  fines  trahit,  ut  non  res  una  sed  duae  prorsus  con- 
trariae  videantur.  Vadit  ad  templum  sacerdos  ut  sacris 
vacet :  vadit  adulter  ut  libidini  serviat ;  et  ante  aras 
de  luxuria,et  intra  ipsum  lupanar  de  pudicitia  agi  potest. 
Saul  rex  servavit  regem  Amalech,  qua  clementia  inexo- 
rabilem  iram  Dei  meruit.  Phinees  vero  Israeliticum  vi- 
rum  et  alienigenam  mulierem  gladio  confixit,  quae  se- 
veritas  et  Deo  accepta  et  populo  utilis  et  sibi  extitit 
ad  perpetuam  famam  iustitiae  gloriosa.  Ecce  non  cuius- 
cumquB  iudicio,  sed  Dei,  immane  facinus  homicidium 
placet,  humanitas  reprobatur.  Mille  talia  numerem  si 
necesse  sit :  sed  uno  omnium  gustum  habes.  luris  ad 

scholain  illum  lucri  cupiditas,  hunc  iustiliac  anior  ciu' 
cit.  Aderit  festimator  nientium  et  discretor  intentionum 
et  distributor  ingeniorum  Deus,  ut  ille  mercenarius  et 
circumforaneus  slrepitans,  hic  praeclarus  boni  et  nequi 
professor  et  iustitiae  palronus  evadat.  lam  ex  liis 
omnibus  quo  pergam  vides.  Si  re  integra  consuleres, 
totam  mihi  relinqueres  consilii  libertatem ;  iuberem 
multa  te  circumspicere,  ingenium  ac  studium  nequis 
lancibus  librare.  Sunt  enim  ut  rerum  sic  intellectuum 
gradus  :  alia  aliis  debentur  ingeniis :  respectum  tCtatis 
ingererem  :  omnino  enim  cuius  temporaneus  fructus 
exigitur,  maturum  et  praecox  decet  esse  principium. 
Non  fructi6cat  autumno  arbor,  quae  ver«  non  floruit. 
Itaque  quamvis  alii  tenerae  ferias  dent  aetati,  (amen  ut 
eruditissimis  iuris  placet,  magno  profectui  destinatus 
animus  non  tantum  ab  infantia  sed  ab  ipso  nutricis 
lacte  formandus  est.  DifficuUates  obiicerem  multas  qui- 
dem :  ante  alias  coniugii  iugum  collo  baud  sane  her- 
culeo  impositum,  et  cui  nou  fasce  alio,  sed  levatione 
potius  opus  sit.  Magnae  corporis  magnae  animi  vires 
sunt,  quae  simui  et  litteris  sufficiant  et  uxori.  Impensae 
rationem  habendam  dicerem  et  laborum :  ex  nulla  enim 
fere  artium  aut  oblectationis  minus  aut  plus  taedii  pro- 
venire.  Postremo  non  negligendam  assererem  famae 
curam,  quae  in  hoc  statu  legum  magna  possit  forlasse 
contingere,  non  diuturna.  Enumerarem  causidicos  nostro- 
rum  temporum,quorum  nominibus  nihil  paulo  ante  so- 
nantius,  nihil  hodie  raucius,  nihil  ignotius.  Nunc  vero 
quia  ii5n  agendae  consilium  sed  peragendae  rei  poscis 
auxilium,  et  quam  solam  posse  videor  verborum  opem: 
hortor  ac  monco,  ut  huic  saltem  studio,  cui  te  vel  iu- 

dicium  vel  tua  sors  appulit,  constanter  inhaBreas,  neu 
quotidie  nova  vitae  consilia  ordiare.  Nil  turpius  viatori 
quam  nescire  quo  tendat:  nil  viro  turpius  quam  nescire 
quid  velit.  Nequidquam  velafeceris  gubernaculoamisso. 
Ibis  enim  quo  te  non  ratio  tulerit,  sed  fortuna.  Nobis 
fixum  a  principio  debet  esse  quo  pervenire  velimus, 
necrebra  mutatione  propositi,  quod  in  nocturno  errore 
viae  accidit,  dum  procedere  credimus,  revertamur.  Quas 
res  facit  ut  aetate  decrepitos  puerilibus  animis  videa- 
mus,  quasi  ad  ipsum  vitae  limen  unde  discesserant  re- 
versos,  et  errorum  tenebris  elusos  et  consiliorum  va- 
gis  anfractibus  fatigatos.  Multis  ego  per  hos  annos  te 
deliberationum  fluctibus  iactatum,  et  incertis  opinionum 
flatibus  fessum  vidi.  Incipe  bona  fide ,  precor ,  unum 
velle.  Cum  ad  unum  litus  proram  verteris,  uni  vento 
vela   dederis,  clavum   regens,  tum  demum  navigatio 
certa  erit,  tum  certe  progrediere,  et  si  non  forte  quan- 
tum  cupies,  at  quantum  coelitus  datum  erit,  progrediere, 
inquam,  nonrolabere.  Nihil  est  enim  tam  quieti  adver- 
sum,  nihil  tam  vertigini  proximum  quam  rotari.  Ad 
summam  de  his  omnibus  haec  sententia  mea  est :  sicut 
inter  primos  maximum,  inter  secundos  excelluisse  ma- 
gnum  fuit,  sic  temporibus  collatis,  inter  tertios  excellere 
non  exiguum,  nec  indignum  laude  iudico,  modo  hic 
sit  animus  studentis,  hic  terminus  studiorum,  ut  voti 
compos  effectus,  non  cultor  nequitiae,  non  mendaciorum 
sator,  non  pecuniae  acervator,  ut  reliqui,  sed  defensor 
iustitiae  et  reipublicae  propugnator,  sed  audaciae  terror 
advocatorum  et  iudicum  avaritiae  frenum,  portiis  de- 
nique  miserorum,  et  scopulus  sis  nocentium.  Vale. 

Mediolani,  V.  Kalendas  lunii. 

EPISTOLA  V. 

bKANCl^iCUS  PETKAKCA  BARBATO  SULMONENSI  S.   V.  l). 
Ne  nimis  faciles  praebeat  aures  iis  qui  eius  iiomine  aliquid  petunL 

Nunquam  hercle  ad  me  liUerad  perveniunt  tuae, 
qiiin  vel  gaudio  cumulum  ferant,  vel  solamen  curis. 
Id  cum  semper,  tum  solito  largius  nunc  fecere,  fami- 
liares  amantium  omnium  metum  atque  suspicionem, 
qaibus  absentia  longumque  silentium  vires  dabant,  ex 
animo  secludentes.  Accessit  ad  gratiam,  quod  cum  tuo 
simul  illius  egregii  et  exoptatissimi  viri  nomen  profe- 
rebant,  quo  delector  unice,  et  mira  nescio  qua  non 
visi  hominis  suavitate  reficior,  nisi  quia  te  videns,  ut 
auguror,  illum  vidi:  sic  amor  e  duobus  unum  facit. 
Eteorum  sane,  quos  anno  altero  sub  obtentu  meae  fa- 
miliaritatis  tibi  obrepsisSe  memorasti,  alterum,  Bono- 
niensem  illum  scilicet,  plane  noram,  alterum  vero 
Transalpinum  minime.  Quaeso  ut  deinceps  sis  cautior, 
neu  passim  singulis  in  ore  meum  nomen  habentibus 
pecunias  largiaris.  Tam  late  enim  nostra  amicitia  nota 
est,  quod  si  blanditiis  huiuscemodi  hominum  viam 
aperias,  actum  est :  cito  non  modo  crumenam  tibi 
exhaurient,  sed  arculam,  sed  domum.  lUe  quidem, 
mibi  quem  notum  dixi,  si  ad  nos  rediisset,  haud  dubie 
multis  de  te  votivisque  rumoribas  nos  implesset:  verum 
is  absens  (ne  sibi  succenseas,  quin  potius  misereare) 
inopino  prorsus  et  misero  fine  praeventus  diera  obiit. 
Proinde  manu  eius  ad  te  Parthenias  meus,  quem  pe- 
tieras,  pervenisse  debuit  his  ipsis  digitis  exaratus,  nee 
non  et  carnien  brevo,  quod  inler  opistolas  libi  iiiscriptas 

prooemii  locum  tenet.  De  reliqais  modo  nil  mittam,  quia 
sperabam  ipse,  trahente  hinc  inexplebili  oculorum  hinc 
animi  voluptate,  Romam  petere,  positurus  iam  tandem 
peregrinationibus,  ne  dicam  erroribus  meis  modum; 
idque  iam  ante  hoc  biennium  factum  esset ,  nisi  me  Li- 
gurum  motus  Transpadanis  compedibus  tenuissent.  Ibo 
tamen  ut  spero,  aiiquid  nugarum  nostrarum,  quarum 
semper  appetentissimum  te  memini,  mecum  ferens. 
Tunc  te  meo  iure  Romam  evocabo,  vel  ipse,  quod 
pridem  cupio,  in  Pelignos,  si  qua  dabitur,  penetrabo. 
Interea  conspicuum  ilium  virum  mihi  cognominem  nec 
minus  unanimem  salvere  iube  et  vale. 

VI.  Kalendas  Septembris. 


EPISTOLA  \  I. 

FRANCISCUS  PETRARCA  FRANCISCO  PRIORI  S.\NCTORUM 

APOSTOLORUM  S.   P.  D. 

Diutumi  silentii  causas  promit,  quas  inter  adventum  amici. 
Litteras  queritur  in  itinere  intercipi. 


Longaevi  silentii  mei,  pro  quo  litteris  tuis  nescio  an 
acrius  an  dulcius  an  reverentius  an  liberius  increpitus 
sum,  causam  brevibus  accipe.  Multis  primum  me  diebus 
tenuit  meorum  impetus  studiorum,  cui  nibil  interpo- 
situm  vellem,  et  scribendi  calor,  qui  ut  vehementis- 
simus  sic  delicatissimus  esse  solet  minimisque  tepe- 
soere.  Accessit  et  peregrinatio  tua,  quae  diu  me  fecit 
incertum,  nec  dum  incertus  esse  desii,    ubinam  mesc 

te  iiiterce  reperturae  sint:  et  nuntiorum  raritas,  fami- 
liare  incommodum  mediis  et  in  urbibus,  diotu  mirum, 
haud  aiiter  quam  in  silvis  solitario  degenti.  Nec  vero 
negaverim  per  boc  tempus,  quod  tacitum  iure  tuo  que- 
reris,  aliqua  me  dictasse,  quae  relegens  mittenda  non 
censui,  non  aliam  ob  reni,  nisi  quia  nimis  vera,  nimis 
libera  visa  erant.  Nihil  enim  saeculis  nostris  invisius 
quam  duo  haec,  veritas  et  Hberias.  Itaque  praeferendum 
daxi  te  unum,  quo  cum  esset  mihi  facillimus  semper 
in  gratiam  reditus,  siientio  laedere,  quam  multos  eorum 
bominum,  quos  mihi  iam  pridem  sola  veritas  hostes 
fecit,  rursus  infestae  vocis  aculeo  vulnerare,  quorumque 
nonnuUis  cruentae  cicatrices  nondum  bderent,  nondnm 
vetustorum  doior  vulnerum  resedit.  Nec  illud  inter 
praetereunda  posuerim,  quod  saepius  questi  sumus, 
epistolis  quidem  tuis  sliii  decus  obslare,  ne  ad  me 
intactae,  neve  nisi  post  longum  tempus  veniant;  nec 
stili  modo  sed  apicum  raram  et  insolitam  quamdam 
formam  ;  hinc  rerum  ac  verborum  gratia,  ceu  nativa 
specie  ingenii,  hinc  digitorum  adventitio  ornatu,  ani- 
mum  simul  oculosque  intendentibus.  Gontra  autem  meis 
ad  te  ire  volentibus  quid  obstel,  nescio,  cum  id  sciam 
plurimas  me  misisse  quae  calie  medio  substitere,  quasi 
matronae  severiores,  a  quibus  noiient  turpibus  veiut 
aduiteris,  vim  passae.  Sic  non  sola  nobis  actuum,  sed 
affectuum  quoque  libertas  interiit.  Proinde  nuper  Pa- 
tavio  rediens,  iilic  enim  ex  negotio  ieram,etsi  Vene- 
tias  ex  otio  petiissem,  in  ipso  itinere  formosissimas 
duas  ac  gemellas,  quas  novissime  partu  uno  foecun- 
dissimum  tuum  pectus  effuderat,  inter  quorundam 
manus   reperi,   non   malorum  quidem  hominum    sed 

quos  mirari  isla  magis  siapeam ,  *  quam  si  lalpa  spe- 
culum  mercetur,  alas  bos,  asellus  citharam,  redimi- 
culum  simia,  fucum  corvus.  Et  quid  putas?  Lsetus  abii 
quando  familiae  herciscundae  iudicio  una  illis,  altera 
mihi  cessit  in  partem,  qui  tuo  solus  elogio  scriptus 
eram.  En,  amice,  causam  pollicitus  silentii  causas  solvi; 
multa  nunc  etiam  .  scripturus ,  nisi  quia  temponim 
premor  angustiis,  quas  ipse  mihi  feci,  imo  vero  com- 
munis  amici  suavissimus  convictus,  cui  si  brevitas 
dempta  esset,  praeter  te  unum  nihil  defuit.  Non  sensi 
blandos  et  tacitos  dies  iabi.  Sed  quod  calamo  vetitum , 
viva  vox  peraget.  Hunc  ergo  audies  plena  fide,  qui 
omnino  quid  cogitem  et  quid  agam,  quae  vitamea  sit, 
denique  qui  me  totum  et  omnes  reculas  ac  speculas 
meas  novit.  Vale  nostri  memor. 


EPISTOLA  VU. 

FRANCISCUS  PETRARCA  FRANCISCO  PRIORl  SANCTORUM 

AFOSTOLORUM  S.  P.  D. 

Discessisse  amicum  cuius  nuntiaverat  adventum :  se  epistolis 

suis  colligendis  operam  dare. 


Non  tuam,  fateor,  legere  visus  epistolam  sum,  sed 
Flacci,  cum  quo  iocans  Caesar:  vereri,  inquit,  mihi  vi- 
deris  ne  maiores  res  libelli  tui  sint,  quam  ipse  es. 
Sane  quae  illi  defuit,  tibi  adest  mediocris  et  elegans 
statura.  Sibi  ergo  vel  ludicra,  tibi  quaenam  tantae  bre- 
vitatis  excusatio  iusta  est?  Sed  quid  loquor?  Providisti 
enim  et  omnem  hanc  calumniam  in  angustias  temporis 

reiecisti.  Credo  aedepol,  nam  et  ego  persdBpe  idem 
patior:  ut  cum  multa  scribere  cupiam,  pauca  sinar. 
Proinde  quid  quaeris?  An  ad  me  litterae  pervenerint 
tuae  proximis  ad  te  litteris  meis  absolutum  legeris, 
et  viva  illius  nostri  voce  cognoveris,  quem  salvere 
iubeo,  cuiusque  nunc  longam  ad  iaboris  historiam  nii 
aliud  dico,  nisi  quod  poenitet  et  pudet  et  miseret  talem 
virum  a  me  et  meis,  imo  suis  laribus,  tam  adverso 
tempore  dimisisse.  Sed  urgebat  voluntas  eius,  cui 
prorsus  obniti  nefas  ci^edidi,  et  minaces  auras,  gra- 
vidum  coelum,  turbida  nubila,  berbisque  et  floribus 
gaudere  soliti  vellus  arietis  imbribus  uvidum  viderem, 
et  vicissim  monstrarem  sibi.  Quid  vis?  Non  aut  Lyco- 
medes  Neoptolemum,  aut  in  fabulis  Phaetontem  Phoebus 
moestior  dimisit.  Sed  quid  agerem  cum  amico,  quum  nec 
horum  alter  cum  nepote  aliquid,  nec  alter  cum  filio 
potuisset.  Cessi  igitur,  et  dimissa  animi  mei  parte, 
anxius  substiti,  donec  litteris  suis  illum  non  exiguam 
aocipitis  viae  partem  emensum,  Padumque  et  comites 
supra  solitum  tumido  tunc  ore  ferventes  evasisse  di- 
dici:  non  ante  tamen  animo  quieturus,  quam  quum  suis 
aut  tuis  litteris  in  patriam  pervenisse  didicero.  Trans- 
misso  enim  rege  fluminum,  superest  pater  montium 
Apenninus,  cuius  sibi  iuga  substraverit  oro  Illum  qui 
solus  respicit  terram  et  facit  eam  tremere,  tangit  monn 
tes  et  fumigant.  Restat  ut  fatear  te  pro  his  novissi- 
mis  diebus  iure  silentium  meum  queri,  quamvis  ad 
hanc  ipsara  quei*iaK)niam  satis,  ut  arbitror,  epistola  su- 
periore  responsam  sit.  Quod  si  totum  amicitiae  nostrae 
tetnpus  ad  calculum  trahis,  aut  ego  fallor,  aut  tu  mihi 
numero    Htterarum   adhuc   debitor    manes.    Siquidem 

inter  nugellas  meas,  quas  epistolas  quidani  vocant, 
quasque  nunc  maxime  cuiusdam  ingeniosi  hominis  et 
amici  digitis  coacervo,  nuUius  ferme  quam  tuum  cre- 
brius  nomen  erit,  licet  vel  tua  vei  mea  vel  amborum 
sors  simul  intemperans  et  inepta,  nec  sui  potus  appe- 
tens  quorumdam  scholasticorum  sitis,  multas,  utaudio, 
tuas  huc,  et  meas  illuc  properantes  averterit.  Vive  et' 
vale. 

Mcdiolani,  Ill.Idus  Aprilis  propere. 


EPISTOLA  VIII. 

FRANCISCUS  PETRARCA   AGAPITO  DE  COLUMNA   S.   P.   D, 

iEgre  fert  incusari  se  ob  partas  divitias 
amicorum  oblivione  captum  insolescere. 


Epistolae  principium  tuae  laetus  legi,  progressum 
moestus,  exitum  incertus,  stupens  omnia  usque  adeo  ut 
pene  in  somniis  me  legisse  crederem;  tam  varie  huc 
illuc  hiantem  stilo  animum  egisti,  ut  nec  quid  animi 
scribenti  tibi  esset,  nec  quam  in  partem  suspensum 
lectorem  depositurus  esses,  inter  legendum  praesagire 
possem.  Quid  vis  dicam?  Nondum  mihi  videor  exper- 
rectus  et  adhuc  somnio,  nec  quem  sensum  tuis  ex 
dictis  eliciam  scio:  sic  amara  dulcibus,  laeta  tristibus, 
obscuris  clara,  dubiis  certa  permisces,  ut  fel  melle 
confusum  hausisse  me  suspicer,  aut  nectar  absinthio, 
aut  si  qua  usquam  rerum  similis  mixtura,  quae  gu- 
stum  linquat  ambiguum.   Sed  iam  pharmacnm  huius- 

modi  quo  potasti  aDimapi  dulciora  tuis  e  fontibus 
expectantem  utcumque  fando  digeram,  si  possim.  Prima 
epistolae  tuae  pars  in  memoriam  iuventutis  meae  tuseque 
vel  pueritiae  vel  adolescentiae  rae  reduxit ;  ubi  quanta 
mihi  per  id  tempus  egregiae  tuae  indolis  excitandae, 
adiuvandae  atque  omnibus  modis  attoUendae  cura  fue- 
lit,  quo  studio,  quibus  artibus  ad  solidum  cibum  te  a 
liquido  lacte  provexerim,  quam  denique  semper  te  in 
primis  habuerim,  pia  et  memori  diligentia  prosecutus 
es.  Ego  autem,  fateor,  in  amore  cessurus  nemini,  in  pro- 
fectu  nihil  omnino  mihi  arrogo.  Totum  in  te  quantum- 
cunque  est,  quod  pro  tempore  multum  esse  gratulor, 
non  ego  (nisi  forte  gaudendo  et  mirando  et  laudando, 
qai  acres  stimuli  generosis  animis  esse  solent),  non 
quod  sciam  alter  quicunque  mortalium,  sed  divina 
largitas  et  iugis  labor  ardentisque  vis  ingenii  tui  fecit. 
Quod  cum  ita  sit,  gaudeo  tamen  tibi  aliter  videri,  et 
delatam  falsis  licet  ex  tabulis  tantae  gloriae  haereditatem 
non  invitus  adeo.  Itaque  quidquid  in  re  sit,  hac  tua  a 
lergo  relictarum  rerum  commemoiatione  tam  sedula, 
et  hoc  tali  tuo  testimonio  de  me  nihil  animo  meo  dul- 
cius,  nihil  poterat  esse  iucundins.  Sed  hanc  mihi  dul- 
cedinem  quanta  pix)tinus  amaritudo  resperserit  dicerem 
expressius,  nisi  apud  te  ipsum  ioquerer,  qui  eisdem 
inlitt^ris  utriusque  mihi  materiam  praebuisti.  Attingam 
tamen.  Dicis  ergo  aliis  qnid^m  verbis,  sed  hac  plane 
sententia,  et  sic  dicis  ut  ludens  valeas  videri,  nisi 
quia  obnixe  nimis  et  serio  stilum  figis,  me,  alternante 
ct  versante  res  humanas  fato  ad  magnas  divitias 
evectum  celsioris  status  et  aedificiorum  insigni  quadam 
olegantia    glorianlem,    le  copli    ipsius   inclementia  e\ 

altiore  fastigio  exulem  atque  inopem,  sed  modesto 
victu,  vestehumili,  submoturoque  vix  imbrem  tecto  el 
lare  prorsus  exiguo  contentum,  ad  litus  studii  Bono- 
niensis  ex  illo,  quo  diu  multumque  iactati  sumus  cu- 
rialium  tempestatum  pelago,  velut  e  gravi  naufragio 
eiectum  spernere,  fugere,  oblivisci.  Nec  satis  id  fue- 
rat,  nisi  illud  insuper  addidisses,  me,  quod  peius  est, 
nequid  verborum  tuorum  in  h^c  saltem  accusationis 
parte  variaverim,  damnati  iniuste  super  tunicam  inno- 
centem  sortes  mittere.  Quod  crimen  me  quantalibet 
intentione  animi  intelligere  nequivisse  profiteor.  Sicut 
nec  illud,  ubi  ais  me  arborem  descripsisse  vanitatum, 
cui  inserlum  esse  tuum  .nomen  audieris.  Ego  vero 
descripsisse  me  vanitatum  arborem  nullam  scio,  nisi 
quia  si  verum  reoognoscere  non  piget,  quidquid  scri- 
bimus  aut  legimus,  quidquid  cogitamus  aut  loquimur, 
quidquid  agimus  aut  optamus,  tota  denique  vita  haec, 
aut  certe  magna  ex  parte,  vanitas  est  et,  ut  ait  ille, 
qui  cum  orani  sua  sapientia  hanc  ipsam  publicae  vani- 
tatis  infamiam  non  evasit:  vanitas  vanitatfm  et  omnia 
vanitas,  De  quo  pridem  breve  opusculum,  meo  more 
stiloque  nec  elaborato  penitus  nec  neglecto,  scribere 
aggressus,  implessem  utique,  nisi  quia  trahenda  res 
visa  est,  quod  novi  vanique  aliquid  quotidie  aflert  vita 
hominuiii ,  unde  maior  uberiorque  sit  libellus;  Casterum 
nusquain  ibi,  nusquam  ahbi  hactenus  tuum  nomen 
inserui,  destituente  quidem  me  materia,  non  affectu. 
Quamquam  si  illustres  aevi  nostri  viros  attigissem, 
non  dicam  te,  ne  tibi,  quod  placatus  non  soleo,  iratus 
adulari  videar,  at  certe  nec  patruum,  nec  patrem  tuum 
silontio   oppressurus    fuerim.   Nolui    autem    pro    tam 

paucis  nominibus  ciaris ,  tam  procul  tantasque  per  te* 
nebras  stilum  ferre:  ideoque  vel  materiaB  vel  labori 
parcens,  longe  ante  hoc  saeculum  bistoriae  limitem  statui 
ac  defixi.  Proinde  quia,  ut  dixi,  obiectum  roihi  abs  te 
crimen  illud  geminum  vestis  ac  nominis  omnino  non 
capio,  ut  his  omissis  ad  intellecta  respondeam,  in  eo 
quod  de^fortunarum  mearum  prosperitate  dixisti,  vide 
ne  vel  te  aliquis  vel  tu  me  luseris.  Inficiari  nequeo 
mihi  nescio  quid  annui  census  accrevisse,  otiosoque 
ac  sedenti  ingestum  quod  multis  occupatis  solicitisque 
negatum  est.  Quantum  vero  simul  anni  sumptus  ac- 
creverit,  id  nempe  non  aestimant  qui  obliquis  oculis 
omne  alieni  patrimonii  metientes  augmentum,  qu£e 
semper  eis  exigua  videntur  detrimenia  non  numerant. 
Illis  ego  nil  amplius,  quos  satis  sua  torquet  invidia. 
Tibi  autem,  cui  vitee  meae  rationem  redditam  ac  pro- 
batam  velim,  hoc  praeterea  dixerim.  Plusculum  est 
proventus  et  plusculum  est  impensae.  Sub  anni  exitum 
attritior,  rubiginosior,  laxior  est  crumena,  non  plenior. 
Itaque,  lanto  iam  tempore  inter  divitias  exdcto,  nulla  re 
ditior,  nisi  aliquot  annorum  accessione,  et  contemptu 
liberiore  rerum  pereuntium  factus  sum.  Hae  divitiae 
meae  sunt,  non  quas  invidia  praedicdt,  sed  maiores 
multoet  meo  quidem,  reor  itidem  tuo  iudicio,  certiores. 
Neque  tamen  ista  sic  accipies,  quasi  me  fortunae  poe- 
niteat,  aut  vulgi  more  contra  illam  querimoniis  attingar 
inanibus;  quod  et  illam  vulgo  aliquid  magnum  dici, 
vere  autem  nihil  esse  per  se  ipsam  magnis  auctoribus 
iidem  habui.  Et  illi  uni  mea  omnis  innititur  fortuna, 
cui  cum  Psalmista  olim  dixi:  Deus  meus  es  tu,  in  ma' 
nibus  tui^  sorfes  mece.    Abunde,    large,    munifice,  etsi 

nou  forte  cupiditatibus,  at  profecto  necessitatibus  esl 
consultum  meis.  Illi  gratias  Deo  qui  multo  verius  quam 
Maroneus  ille  Tytiri  deus 

Nobis  \mc  olia  fecit 

adeo  clementer  et  in  utramque  partem  asquabiliter,  ut 
animum  nec  arens  inopia,  nec  exundans  copk  fatiget, 
sed  hinc  illinc  cequis,  ni  fallor,  spatiis  abesse  me  gau- 
deam.  Divitiae  meae  hactenus  et  mihi  sufficiunt  et  amicis 
non  deficiunt  egentibus,  quique  non  ultimus  opum 
fructus  est,  urunt  invidos ,  cruciantque.  Mediocritatem 
optimam  ait  Cicero:  Flaccus  eo  amplius  auream  vocat, 
credo  ut  sic  optimam  probet  inter  illos,  quibus  nil  auro 
melius  esse  persuasum  est.  Haec  ergo  rerum  optima, 
haec  vere  aurea ,  Deopraestante,  obtigit,  ut  tu  saltem  et 
mei  amator  et  virtutis,  huic  statui  gratuleris,  non  in- 
sultes  aut  detrahas.  Ego  autem  si  non  hac  quidem 
sorte  contentus  sim,  quo  progrediar?  Ubi  metamfigam? 
Seu  quid  restat,  nisi  ut  inter  Arimaspes  unus  gentis 
adscitus,  uno  seu  verius  nullo  oculo  cum  Arctois  gry- 
phibus  bellum  geram?  Et  hoc  quidem  de  opibus  meis, 
de  quibus  hercle  nunquam  loqui  cogitaveram,  dicta  sint, 
in  quarum  aestimatione ,  si  a  vero  forsitan  tua  deflexit 
opinio  famae  decepta  vestigiis,  non  mirer,  quod  ettem- 
pus  et  locus  et  ipsa  rei  natura  errorem  peperisse  po- 
tuerit.  Nam  et  diuturnae  nobis  absentiae  moras  fecit 
rerum  status  Italicarum,  et  licet  inter  praesentes  rei 
familiaris  aestimatio  eosolet  esse  difficilior ,  quo  facilior 
est  vel  iactantia  mortalium  vel  querela,  dum  vel  super- 
bia  falsas  opes  simulat,  vel  falsam  fletavaritia  pauper- 
tatem.  In  eo  sane^quod  sequitur,  quanam  vel  mei  vol 

tui  ipsius  oblivione  prolapsus  sis,  prorsum  roirari  satis 
et  stupere  non  possum.  Ais  enim,  quod  utinam  ratione 
non  expressa  diceres,  ut  mibi  liberum  reliquisses  di- 
clum  tuum  (quod  cupidissime  facerem),  excusare;  sed 
dicis  le  propter  tuam  paupertatem  (quae  ut  est  genus 
et  virlus,  quomodo  tecum  esse  possit  non  inlelligo), 
mihi  contemptibilem  effectum,  si  diis  placet,  propter 
meas  divitias ,  quibus,  utaudisti,  nec  egeo  nec  abundo, 
quibusque  posthac  minus  ac  minus  vel  abundare  posse 
videor  vel  egere,  quod  mihi  et  incuriositas  rerum  maior, 
etvia  minor  in  dies,  cui  illud  viaticum  quserebatur. 
Heu  quam  vera  sunt  proverbia!  illud  insigniter,  multos 
modios  salis  simul  edendos  esse,  ut  amicitiae  munus 
expletum  sit.  Ergo  ego  hanc  tuae  opinionis  iniuriam 
merui,  ut  aut  propter  opes,  quantumvis  affluerent,  su- 
perbirem,  quia  scilicet  plurium  debitor  invidiaeque  pa- 
tientior  factus  essem,  quo  altius  ascendissem,  eo  gra- 
vius  casurus;  aut  propter  paupertalem,  non  dicam  te, 
quem  inter  omnes  coaelaneos  luos  singulari  quadam  ve- 
neratione  complexus  sum,  sed  quemcunquedespicerem? 
cum  contra  saepenumero  post  divitias  despexerim  quos 
ante  suspexeram  atque  colueram,  non  quia  per  se  vel 
contemnendae  divitiae  vel  amabllis  sit  paupertas ,  cum 
a  pbilosophis  haec  inler  indififerentia  numerari  didice- 
rim,  sed  quia,  quod  observatio  longa  me  docuit,  multis 
adversitas  fuit  schola  virtutum,  prosperitas  vitiorum? 
Verum  ego  scribendo  iam  fessus  sum,  nec  minus  in- 
quirendo  quomodo  tibi  venit  in  mentem  ut  haec  diceres 
et  tuo  stilo  et  meis  moribus  aliena:  nisi  forte  silentium 
meum  aequo  longius,  fateor,  castigare  boc  supplicio  vo- 
luisti.   0»am  iusle  non  disputo:  omnis  apud  me  tanti 

viri  casligatio  iusla  est,  nec  modo  iusta,  sedgrata,  sed 
iucunda,  seddulcis.  At  si  mei  meminisses,  quem  tui  tibi 
fingis  oblitum,  neque  tibi  penitus  persuasisses  me  quasi 
Circaeis  poculis  nescio  quibus  divitiis  transformatum, 
non  hoc  conlemptui  adscriberes  sed  naturae.  Nota  tibi 
pridem  tardilas  mea  est,  et  occupatio,  et  curae,  quae 
inclinata  iam  die,  crede  mihi,  viatoribus  acriores  esse 
solent.  Accedit  et  penuria  nuntiorum.  Quamvis  enim  tu 
mihi  quam  miror  exquisitissimam  aedium  insplitamque 
magnificentiam  obieceris,  ego  lamen  adhuc  Ambrosii 
hospes  sum,  et  in  extremo  civitatis  angulo  saepe  etiam 
rure  abditus,  quid  agat  urbs  nescio.  Tu  vero  iam  vale, 
teque  si  potes  ad  credendum  coge  me  nec  divitem  esse, 
nec  inopem,  et  quisquis  sim,  quamlibet  non  dicam  ta- 
citus  sed  mutus  fuerim,  tuum  esse. 

Mediolani,  Idibus  Aprilis. 


EPISTOLA  IX. 

AD   TRES  AMICOS. 
Se  illis  invidere  quod  una  vivant. 

Tricipitem  epistolam  tribus  magnis  textara  cala- 
n)is,  et  trino  murice  coloratam  ter  et  amplius  laetus 
aspexi,  ad  quam  modo  nil  aliud  nisi  nil  esse  quod  ar- 
tificiosa  non  possit  eloquentia,  quae  quantum  saepe  po- 
tuerit  si  exsequi  velim,  longior  sim  quam  tempus  ad 
haec  scribenda  concessum,  quod  tam  breve  est,  ut  nihil 
potius  quam  tam  pauca  scribere  mens  fuerit.  Nunc  sane 
unum  potuit  quod  impossibile  prorsus  rebar,  ut  Baby- 

lone  scilicet  habitantibus  inviderem.  Invideo  quideni 
vobis  in  urbe  omnium  pessima,  sed  honesto  illo  sub 
lare  degentibus,  malarum  vacuo  cupidinum,  et  Babylo- 
nicis  moribus  inaccesso,  denique  simillimo  campis  Ely- 
siis,  quos  inter  Averni  dolores  ac  miserias  laelos  dicunt. 
Hsec  vobis  simul  omnibus,  quibus  tam  multa  saepe  sin- 
gulis,  inter  festinationem  et  somnum  et  occupationem 
et  aurorae  metum  et  frigus  et  tussim,  papyrum  quoque 
et  calamum  ac  lucernam  rebellantes,  ut  licuit  scripsi 
II.  Idus  lanuarias  ante  lucem.  Vivite  felices,  et  valete 
njei  memores. 


EPISTOLA  X. 

FRANCISCUS  PETRARCA  lOHANNI  ARETINO  S.  P.  D. 

Agrestis  vitae  tranquillitatem  nactum  gratulatur,  et  suam  vivendi 

placidam  rationem  describit. 

Pone  spem  prolixioris  epistolae,  quae  terrere  lecto- 
rem  solita,  te  unum  propter  vivum  colloquii  desiderium 
delectat.  lam  hinc  ne  vagari  valeam  provisum  ;  hora, 
gelu,  somnus,  labor,  occupatio,  fraenum  stringent.  Ad 
hoc  papyrus  brevis  de  industria,  velut  angustior  area 
ad  exercitium  calami  liberioris,  assumpta  est.  Equidem 
tuis  in  litteris  te  procellis  elapsum,  neque  tantum  iam 
in  portu  navigantem,  sed  in  litore  sedentem  video. 
Gratulor  tibi.  Nil  de  te  laetius  nosse  potueram.  Me  au- 
lemversa  vice  noveris  in  periculis  securum.Oh!  ferreum 
caput  et  in  mediis  tempestatibus  quiescentem  usque 
adeo,  ut  nisi  alios  circum  iactatos  aequoieo  turbine  vi- 

derem,  et  fragore  nautico  undique  pulsarer,  in  pelago 
esse  me  nesciam.  Clavum  regentis  ad  pedes  sedeo,  et 
fluitantem  puppim  non  immotus  certe  sed  intrepidus 
teneo,  et  exitum  opperior  eo  animo,  ut  omnis  prope  iam 
ventus  meus  sit,  et  in  litore  quolibet  portus  mihi.  Ita 
Ja?dio  illi  meo  rerum  humanarum  incuriosilas  primuro, 
inde  segnilies,  post  securitas,  ad  postremum  torpor 
obrepsit,  et  nisi  superbum  esset  mihi  tribuere  quod  de 
Marco  Catone  scriptum  est,  ipse  mihi  quoque  videor 
interdum,  et  praesertim  hac  tibi  hora  noctis  hoc  scri- 
bens,  eodem  illo  habitu  quo  avunculum  quondam  suum 
Brutus  invenit :  insomnis,  scilicet,  et  cunctis  timens  se- 
curusque  mei,  Sed  de  hoc  experientia  viderit ;  imo 
quaeso  non  viderit.  Stulti  est  enim  periculum  optare 
cxperiendi  libidine.  Reliquum  est  ut  plebeiae  togae  tuae 
plusquam  Crassi  divitiis  invideam,  et  rustico  lare  tuo, 
quo  uli  prohibeor,  suspirem.  Vale. 

Mcdiolani,  V.  Kalendas  Febniarias  ante  lucem,  propere. 


EPISTOLA  XI. 

FRANCISCUS  PETRARCA  STEPHANO  DE  COLUMNA  PRiEPOSITO 

S.  ADEMARI  S.  P.  D. 

Germanse  amicitia;  sensus  pandit,  et  malos  quosdam 

homines  insectatur. 


Litteras  tuas  summa  et  sancta  cum  voluptate  per- 
legi.  De  voluntate  quidem  mea  te  certum  esse  gaudeo, 
quae  etsi  rerum  argumentis  careat,  suis  se  proditindi- 
ciis,  eminet,  elucet,  apparet :  contra  ego  de  tua  non 

aliter  quam  de  propria  certus  sum.  Multa  mihi  de  te 
litterarum  ipsarum  sententiosa  brevitas,  multa  quoque 
noster  hic  Cicero  Pergamensis  Arpinatis  illius  bostis. 
Sed  ad  persuadendum  mihi  de  te  nemo  non  satis  est- 
eloquens  :  nullus  autem  plura  quam  animus  ipse  meus 
in  silentio.  Cupio  te  videre,  quod  etsi  taceam  nosti,  et 
iicet  patribus  conscriptis  nulla  prorsus  nostri  divortii 
cura  sit,  illis  tamen  invitis,  te  video  melioribus  oculis: 
illos  vero  licet  absentia  mea  delectentur,  qua  in  re  una 
mecum  sentiunt,  illos  inquam  vel  invitos  video.  Quid 
dixi?  Quasi  nil  amplius  quam  communi  more  illos  vi- 
deam?  Introspicio  ego  illos,  ubicumque  sim,  et  lippus 
ad  reliqua,  mirum  ut  hac  in  parte  sum  lynceus.  Video 
animos  affectusque  abditos,  et  quod  forte  non  suspi- 
cantur,  cogitatibus  intersum.  Actus  enim  non  unus 
ego,  sed  totus  terrarum  orbis,  licet  hactenus  dissi- 
mulet,  magis  ac  magis  in  dies  videt :  quos,  mihi 
crede,  cura  plene  viderit  non  feret.  Vellem  plura  scri- 
bere  cum  vix  ista  potuerim.  Nescio  enim  unde  hodie 
praeter  solitum  ad  calamum  lentus  et  ante  etiam  quam 
inciperem  fessus  accessi.  Vale,  vir  clarissime,  nostri 
memor. 

Mediolaui,  VI.  Kal.  Maii. 

EPISTOLA  XII. 

TRANCISCUS  PETRARCA  LiELIO  SUO  S.   P.   D. 

Arguit  quod  mcestus  et  solicitus  sit,  et  lepide  mortem  cuiusdam 

senisMediolanensis  enarrat. 

lam  duabus  ex  litleris  luis  pergraviter  te  turba- 
tura  sensi :  admirans  dolensque  et  multa  mecum  co- 
gitans  ad  summum  nihil  invenio  quod  tam  tristem 
facere  debeat,  quidquid  sit.  Decet  enim  virum  bac  aetate 
praesertim  induruisse  iam  contra  omnes  impetus  fortu- 
nae.  Oplimum  inter  vitae  huius  asperitates  remedium 
est  quod  nihil  stat.  Omnia  humana  volvuntur  et  fu- 
giunt,  ut  acriter  intendenti  nulla  hic  vel  gaudii  vel  do- 
loris  materia  magna  sit,  nulla  metus  aut  spei  causa, 
dum  saepe  inter  ipsos  animi  motus  id  ipsum  quod  mul- 
cebat  aut  angebat,  quodque  vel  minabatur  vel  blandie- 
batur  efHuxerit,  et  inter  medios  apparatus  evanuerit. 
Omnia  haec,  frater,  vel  laeta  vel  tristia  in  ictu  oculi 
more  somnii  Iransibunt,  ut  pudeat  experrectos  de  ni- 
hilo  doluisse  seu  laetatos  esse,  inanes  praeterea  spes 
aut  metus  de  nihilo  concepisse.  Cesset  igitur  dolor, 
quaeso,  conquiescat  motus  omnis  gravitate  tua  indi- 
gnus,  et  si  dolencji  causa  est,  cui  per  me  ppssit  occur- 
ri,  quidquid  id  est,  iube:  parebitur.  Non  sum  hodie 
tibi  aliud  scripturus,  nisi  quod  Mediolanensis  amicus 
noster,  qui  me  patrem  et  le  filium  vocabat,  cum  et  tu 
rae  senior  sis,  et  ipse  proavus  esse  posset  amborum, 
senex  iucundissimus,  ad  aeternam  laetitiam  non  sine 
aliquali  raea  trislilia  profectus  est.  Licet  enim  maturus 
aevi  valde,  erat  taraen  adhuc  mihi  et  cuiis  raeis  gratum 

familiare  solatium.  Yir  bonus  et  nobiiis,  sed  non  dives, 
snpremo  honore  non  caruit.  lacet  in  ipso  Ambrosii 
veslibulo  familiae  sufe  busto  saxeo  ac  vetusto.  Dilcxi 
horoinem  a  quo  diligi  nos  sciebam,  cuius  in  ore  tu 
praecipue  multus  eras ;  hominem  prope  iam  ad  infan- 
tiam  redactum,  cuius  oratio  risum  vel  moerentibus 
extorqueret.  Disputabat  assidue  mecum,  et  cum  omni- 
bus,  quos  mecum  deprehendisset,  de  rebus  ad  philoso- 
phiam  aut  ad  catholicam  fidem  spectantibus.  Copia  ar- 
gumentorum  erat  ina^stimabilis.  Nulli  hominum,  pra^ter 
me  unum,  credere  dignabatur :  in  quo  tamen  non  tam 
rationi  vel  ingenio  quam  amicitida  succumbebat.  Ingens 
ei  scientidB  iiducia  inerat.  Omnes  homines,  sed  in  pri- 
mis  religiosos,^  qucestiunculis  agitabat,  nec  rationibus 
vinci  poterat,  nec  clamoribus  fatigari.  Quemcunque 
verbis  aggrederetur  prius  interrogabat  an  litteras  nos- 
set.  Qui  si  negaret,  quasi  brutum  animal  spernebat, 
excussoque  capile  tacitus  abibal.  Sin  vero  se  nosse 
litteras  responderet,  mox,  aiebat,  apparebit:  et  simul 
quaestio  in  medium  iactabatur,  et  quidquid  ille  dixis- 
set,  irridebatur  affluentibus  verbis  et  nunquam  deficiento 
materia.  Saepe  eum  velut  admirans  percontabar,  ubinam 
libri  sui  essent,  aut  unde  tanta  illa  lerum  scicntia  tam 
multarum?  Ipse  autem  frontem  digito  contingens: «  hic 
»  hic,  dicebat,  et  scientiam  et  libros  habeo.  Libri  enim 
»  humandB  fragilitatis  emendicala  sufTragia ,  nonnisi 
»  propter  defectum  memoriae  sunt  inventi.  »  Ridebamus 
omnes:  nihil  enim  dicebat  quod  non  crederet,  et  cum  his 
opinionibus  nescio  quam  feliciter,  at  laetissime  sibierat. 
Nil  iam  fere  nisi  grammatice  loquebatur,  cum  tamen 
illo  loquente,  nihil  unquam  Prisciano  nihil  Aristarclio 

tutum  esset,  galeatis  licet;  tantis  barbarismis  ac  so- 
lecismis  armatus  in  bellum  ibat.  Denique  nuper  librum 
scribere  sub  tuo  nomine  coeperat,  quem  utinam  con- 
summasset  relicturus  nobis  hanc  velut  ingenii  sui  pro- 
lem.  Sed  an  inexpletum  Virgilii  exemplo  flammis  damna- 
verit,  an  vero  Numam  Pompilium  secutus,  humo  info- 
derit,  an  quid  de  eo  aliud  egerit  incertum.  Triduo  ante 
mortem  solito  Iristior  ad  me  venit,  cumque  ego  causam 
mutatiorisexquirerem,  ille  suspirans  :  «  hodie,  inquit, 
>»  quinlum  atque  octogesimum  annum  expleo;  quantu- 
»  lum  putas  vitae  superest?  Quinque  forsan  et  viginti 
»  annos  ad  vivendum  habeo;  breve  tempus.  »  Ad  haec 
ego  subridens :  «  ne  dubita,  inquam,  triginta  comple- 
»  bis.  »  His  laetior:  «  benehabet,  inquit,  satis  est.  » 
Et  hoc  dicens  abiit,  nec  deinde  hominem  vidi ;  neque 
enim  aut  moriturus  apparebat,  dutmorbo  alioquam  se- 
nio  laborabat,  donec  die  tertio  dolentis  mirantisque  sub 
oculis  ecciesiae  inferretur,  more  gentis  ad  vesperam 
sepelieiidMS  in  crastinum.  Haec  tam  multa  iocose  in 
historia  tam  lugubri  ut  in  memoria  senis  nostri  lugeas 
simul  et  rideas.  Ille  quidem  his  moribus  mihi  talium 
inter  graviores  curas  avidissimo,  iam  non  conyiva 
tantum  creber,  ut  solebat,  sed  prope  continuus  factus 
erat.  Denique  senectutem  eius  ruinosam  ac  labentem 
omni  qua  licuit  ope  sustinui:  quod  extremum  potui, 
non  abeuntem,  sed  sepulchri  limen  adeuntem  humen- 
tibus  ocuUs  prosecutus  sum.  Vale. 

Mediolani,  KaL  Maii. 

EPISTOLA  XIU. 

FRANCISCUS   PETRARCA  L.^ILIO  SUO  S.   P.   D. 

Enixe  hortatur  ut  Socratera  in  \eterem  amicitiam  recipiat,  et  hunc 
nihil  omnino  adversus  eura  aliquid  obloquutiun  fuisse  defendit. 

Animi  tui  statum  es.  litteris  intelligeDs,  et  causae 
nescius  hortabar,  ut  tranquillitatem  solitam  servares 
et  mortalia  ista  contemneres,  quae  transeunt  et  ad  non 
esse  festinant.  Postea  vero  non  sine  gravi  animi  mei 
vuinere  causa  mihi  tuae  perturbationis  innotuit,  quod 
nescio  cuius,  sed  profecto  maledici  oris  flatibus  accen- 
sas,  contra  tuum  ac  meum  Socratem  exarsisses:  tuum 
iaquam  Socratem  ante  quam  meum  :  idque  te  mihi , 
quod  probe  noveras  gravissime  dolituro,  ceiatum  esse 
voluisse  nunc  intelligo,  hinc  maxime  quod  rem  tantam 
tamque  atrocem  non  ex  te  sed  aliunde  didicerim.  Oh! 
quid  dicam?  aut  unde  ordiar,  qui  omnino  nihil  pr^ter 
meros  dolores  aut  cogitare  valeam  aut  loqui?  Sic  et 
animum  stravit,  et  solitum  vocis  iter  obstruxit  moeror. 
£t,  oh !  utinam  nihil  unquam  Idetius  illi  accidat,  qui  dis- 
sidio  vestro  et  dolori  meo  causam  dedit.  Ergo  ego  fra- 
ter  tam  exigui,  tam  nullius  pretii  sum  apud  te,  ut  in 
tanta  mutatione  animi,  in  abdicando  tali  amico,  tam  fide- 
li,  tam  veteri,  tam  probato  non  fuerim  vel  per  litteras 
requirendus,  vel,  si  idnon  mereor,  saltem  post  factum 
per  litteras  edocendus,  praesertim  cum  mali  totius,  ut 
dicitur,  causa  sim?  Audio  enim  vipeream  illam  lin- 
guam,  qude  tibi  indignuin  illud  virus  infuderit,  nilaliud 
ipsi  Socrati  obiicere,  nisi  quod  ille  mihi  contra  te  scri- 

pserit.  Quod  quidem,  si  sapientiailla  tua,  quae  ab  ado- 
lescentia  tecum  erat,  et  cum  terapore  crevisse  debue- 
rat,  cogitare  omnia  et  circumspicere  voluisset,  ab  omni 
parte  falsum  prorsus  et  inopinabile  cognovisset.  Occur- 
risset  utinam  tibi  Platonis  historia,  qui  accusatorem 
Xenocratis  amici  sui,  qui  sibi  tunc,  ut  nunc  Socrates 
tibi  detraxisse  ferebatur,  respuit  et  abiecit,  rem  im- 
possibilem  dicens  tam  dilectum  amicum  et  tam  carum 
vices  amoris  sibi  non  reddere.  Tu  vero  tam  facile  de 
amico  nescio  cui,  sed  utriusque,  ut  arbitror,  et  quod 
certe  scio,veritatis  inimico,crederepotuisti?Oh!  nimium 
praeceps  et  prona  credulitas,  quae  mille  olim  evertit 
amicitias.  Vellem  tempus  habere  ad  scribendum  ut 
animum  habeo.  Multa  hic  dicerem  quae  silebo.  In  sum- 
ma  tamen,  amicitiae  venenum  suspicio  esl,  quae  quidem 
in  generoso  et  alto  corde  non  habitat,  qualiterque  nunc 
in  tuum  pectus  obrepserit  miror.  Ergo  Socrates  tuus 
de  te  male  locutus  est?  Curquaeso  aut  qua  spe?  Quid 
tu  illi  feceras?  Aut  quid  ille  lucratus  esset  quando  te 
mihi,  quod  nec  ipse  nec  alius  posset,  odiosum  eflfecis- 
set  ?  Non  erat  tantus  furor  credibilis  de  horaine  tam 
discreto.  Licet  enim  extra  orbem  italicum  natus  sit, 
nemo  tamen  animo  et  voluntate  magis  Italicus  vivit: 
quod  ut  ita  esset  nos  duo  ante  omnes  mortales  fecimus. 
Et  proh  pudor!  Impudens  obtrectator  non  erubuit  di- 
cere,  Socratem  male  mihi  scripsisse  de  Laelio.  Nunc 
tu  viro  sapientissimo  atque  optimo,  stulti  et  iniqui 
hominis  crimen  oppositum  quid  virium  habeat  intende. 
Si  fixeris  animum ,  si  omnem  iracundiae  motum  nubem- 
que  propuleris,  si  ante  oculos  tuos  totum  ad  hancdiem 
non    modo  concorditer,  sed  una  prope  anima  nobis 

aclum  vit^e  teropus  adduxeris,  videbis  uno  verbo  tria 
magna  mendacia  nullum  colorem  veritatis  habentia. 
Quibus  animadversis,  ipsa  veritas  pro  innoceutia  partes 
aget,  ipsa,  me  tacito,  tua  conscientia  perorabit,  et 
amicus  apud  amicum  accusatus  absentis  amici  patro- 
cinio  non  egebit.  Crede  mibi,  Laeli,  imo  equidem  tibi 
crede  qui  animos  moresque  omnium  nostrum  non  aliter 
quam  proprios  tuos  nosti,  et  fortassis  eo  amplius,  quo 
profundius  et  incorruptius  aliena  cognoscimus  quam 
nostra:  tibi  crede  non  alii :  veritati  crede  tecum  intus 
in  animo  colloquenti,  non  in  auribus  obstrepenti  per- 
fidiae  delatorum  :  crede,  inquam ,  et  ut  spero  iam  credis, 
quod  nec  Socrates  de  quoquam  male  scriberet,  et  si 
de  omnibus,  nunquam  de  te,  et  si  de  te,  aliis,  nunquam 
mihi.  Quaeris  causam?  Scit  quod  ego  nou  crederem,  po- 
liusque  sibi  irascerer,  quam  tibi.  Vere  hoc  dicam:  duo 
estis  quibus  omnia  crederem,  nisi  lioc  unum,  si  scilicet 
alter  alterum  accusaret,  praecipueque  de  crimine  contra 
me  aut  famam  aut  statum  meum  admisso.  Quod  pro- 
positum  illi,  qui  mea  omnia  plane  novit,  ignotum  esse 
non  poterat.  Qua  igitur  coecitate  animi  vir  cautus,  etsi 
odisset  utique  (ciiius  audeo  dicere  nec  tibi  nec  alii  vel 
tenuissima  suspicro  unquam  fuit),  auderet  ad  tribunal 
infestum  trahere  conspicuae  famae  reum ,  quem  veritas 
excusaret,  iudex  nec  instrumenta  nec  testes  expecta- 
turus  absolveret,  unde  sibi  nil  penitus  praeter  accu- 
satoris  nomen  atque  invidiam  superesset?  Possunt,  mi 
Laeli,  possunt  dici  ista.  Est  enim  eflfraene  os  humanum, 
cum  nullum  aeque  animal  fraeno  egeat.  Dici  omnia  pos- 
sunt :  credi  omnia  non  debent,  dicam  quod  sentio,  nec 
audiri.  Yiri   amici,   in   quibus  clarissimum  semper  et 

maximum  Laelii  nomen  fuit,  surdas  delatoribus  aures 
habeut,  atque  omnia  respuunt  qu8e  verae  amicitiae  sunt 
adversa.  Neque  enim  satis  est  falsa  respuere.  Hac  una 
in  re  veri  falsique  discretio  inhonesta  est.  Quidquid 
adversus  amici  fidem  dicitur,  fide  careat  necesse  est. 
Nunquam  ex  quo  semel  de  amico  decreveris,  de  ami- 
citia  dubitandum  erit :  alioquin  perpetuo  nutabit  ami- 
citiae  fundamentum,  fides.  Itaque  consilium  Biantis  a 
Yalerio  laudatum,  quo  monemur  sic  amare  ut  aliquando 
osuri,  in  merelricio  forsan  amore  locum  habeat,  ab 
amicitia  relegetur;  quam  cum  nisi  inter  bonos  esse  non 
posse  omnium  nobilium  iudicum  sententiis  diffinitum 
sit,  omnis  inde  malarum  fraus  artium,  omnis  degener 
et  indecora  vafricies  excludenda  est.  NuUa  iam  diffi- 
dentia,  nullus  metus.  Gum  enim  amicitiae  glutino  iun- 
gantur  animi,  et  e  duobus,  ut  dicitur,  unum  fiat,  par 
est  ut  quam  quisque  de  se  ipso,  eamdem  de  amico  spem 
concipiat-  Multo  ergo  melius  muUoque  iustius  apud 
TuUium  Laelius  consilium  illud  et  rationis  ope  et  Sci- 
pionis  auctoritate  redarguit,  cuius  ut  nominis  sic  te  mo- 
rum  et  amicitide  successorem,  eadem  qua  ille  fuit,  decet 
esse  sententia:  nec  amando  odium  cogitare,  sed  sic 
amare  ut  odisse  nequeas  si  velis.  Magna  qusedam  et 
divina  res  est  amicitia,  sed  simplex;  magnae  consuUa- 
tionis  egens,  sed  unius.  Antequam  diligas  eligendum 
est:  cumelegeris,  diligendum  :  post  dilectionem  electio 
sera  est.  Actum  agere  veteri  proverbio  prohibemur. 
NuIIus  exinde  suspicionibus,  nullus  odio  locus,  nihil 
denique  reliqui  est  nisi  amare.  Quomodo  vero  illuni 
ames  hodie,  quem  cogites  cras  odisse?  lure  igitur  et 
responsum   illud    Plalonicum   laudatur,    cuius    supia 

mentio  est,  et  factum  illud,  quod  quoniam  valde  probo 
saepe  commemoro,  Alexandri  Macedonis,  qui  licet  in 
reliquis  temeritate  praecipiti ,  in  hoc  uno  constantia  tanta 
fuit,  quod  cum  aeger  ab  amico  medico  tcmperatum  po- 
culum  accepturus,  interim  non  cuiuscumque  hominis 
sed  magni  alterius  amici  litteras  accepisset,  quibus  me- 
dici  illius  in  necem  suam  multo  auro  ab  hoste  corrupti 
cavere  veneni  insidias  monebatur,  litteras  quidem  legit, 
at  rem  pressit  donec  qui  accusabatur  pro  ministerio  exe- 
quendo  in  cubiculum  regis  ingresso,  illico  rex  assur- 
gens  et  laeva  litteras  tenens,  dexlra  poculum  incunctan- 
ter  arripuit,  atque  hausit  intrepide,  legendasque  mox 
litteras  innocenti  stupentique  medico  dedit :  dignus  ob 
hoc  ipsum  qui  ut  tunc,  sic  semper  suorum  ab  insidiis 
lutus  esset.  Huc  itaque  rem  deduco,  ut  amici  crimen 
audire  velle  turpe,  credere  vero  posse,  turpissimum 
ostendam.  Et  quisquis  in  amici  vita  fidem  delatoris 
exaroinat,  ipse  iam  laesae  amicitiae  reus  est.  Sed  heu! 
me  miserum  quam  difficile  quaeritur  omnis  vilae  dele- 
ctatio,  quam  facile  perditur.  In  solaquidem  amicitia  pa- 
rum  faustus  Socrates,  in  qua  ut  maxime  felix  esset,  et 
amicitiaestudium  etvitae  integritas  merebantur.  Viginti 
octo  annis  araplius  amavit  te,  quod  praeter  te  unum 
nemo  me  melius  novit,  ut  unus  nebulo,  una  hora  paucis 
le  sibi  falsis  verbis  eriperet,  neceriperet  modo,  sed  de 
amico  et  fratre  dulcissimo  durum  hostem  faceret  ?  Da 
veniam,  frater,  non  debuit  hoc  accidere  posse  me  vivo, 
ut  non  modo  sine  causa,  sed  quantalibet  quoque  cum 
causa,  tanta  distractio  fieret  animorum,  quos  et  pro- 
prio  amore  coniunctos  et  visco  meae  recordalionis  inse- 
parabiles  arbitrabar.  Nimc  qiiid  agam,  frater,  ncscio. 

et  Deum  testor,  ad  suspirandum  ne  dicam  lacriman- 
dum  pronior  sum,  quam  ad  loquendum  ;  ita  me  per- 
turbatio  vestra  perturbat  et  concutit.  Loquar  tamen 
utcunque  quod  in  animo  est.  Possem  sacramentis  pa- 
ginam  implere :  sed  quia  saepe  minus  creditur  multa 
iurantibus,  simplici  verbo  meo,  si  mereor  et  si  tibi  pla- 
cuerit,  fidem  dabis.  Nunquam  Socrates  de  te  mali  ali- 
quid  locutus  est :  mihi  bona  autem  sic  multa  saBpissime. 
Multas  adhuc  litteras  digitis  suis  scriptas,  si  diligenler 
excuterem,  invenire  possem,  in  quibus  apertissime  pro- 
fitetur  me  alium  amicum  in  curia  non  habere,  nisi  te 
unum:  reliquos  qui  fuerint  vel  vita  vel  patria  vel  oflS- 
cio  decessisse:  te  promotorem,  teperpetuum  adiutorem 
vocat  mearum  rerum :  te  solum  esse,  cuius  fides  illa 
communia  temporis  et  absentiae  damna  non  sentiat.  De 
hisethorum  similibus  et  antiquas  et  novas  illius  litte- 
ras  habeo.  Huius  ego  sibi  sum  testis.  Si  furcifer  ille  his 
contrarias  litteras  vidit,  nescio :  sed  hoc  scio  quod  ad 
me  litterae  non  venerunt.  Tu  quidem  cui  polius  fidem 
habeas  an  accusatori  falso  et  nequam,  an  fideli  et  vero 
excusatori,  ipse  videris.  Spero  tamen  apud  te  non  ulti- 
mum  fidei  locum  habiturum  esse  suspirium  meum,  o 
amantissime  Laeli,  quod  tibi  per  tot  terras  et  per  media 
Alpium  iuga  pios  aflfectus  meos  et  has  anxias  ac  so- 
licitas  voces  perfert.  Audies  me,  mi  Laeli,  et  nisi  in  te 
fallor,  exaudies.  Rogoigitur,  obsecro,  obtestor,  adiuro, 
per  amicitiae  fidera,  per  mutuam  caritatem,  qua  nulli 
usquam  cedere  videbamur,  per  quidquid  inter  nos  pium, 
sanctum,fidum,  iucundum,amabile  fuit  unquam,aut  esse 
potest,  vel  si  hoc  parum  est,  per  memoriam  illius  modo 
gloriosissimi  ducis  nostri,  qui  licet  ob  eximiam  vereque 


LIBER  VICESIMUS.  —  EPISTOLA   XIII.  47 

caesaream  animi  magnitudinem  lulius Caesar  dici  meruis- 
sel  a  nobis,  vera  famen  patriae  pletate  Camillus  nostro- 
rum  temporum  fuit,  aut  Scipio;  perque  illustris  sed 
heu!  nimium  caducae  familiae,  natorum  eius  nostri  dum 
Deo  placuit  amantissimorum,  nobisque  praedulcium  et 
carorum  pignorum,  et  super  omnia  per  semper  mihi 
flendi,  semper  memorabilis  Ascanii  nostri  prorsus  he- 
roicam  vereque  nobilem  animam,  quae  festino  abitu 
non  nostram  modo,  sed  Romae  sed  Italiae  spem  fefellit, 
et  florem  priscae  militiae  renascentis  acerba  morte  prae- 
secuit :  per  hos,  inquam,  per  rae,  per  temetipsum  oro 
te  ut  hunc  scrupulum  qui  me  premit,  urit,  torquet  et 
cruciat  mihi  quam  primum  eximas,  et  si  me  diligis  aut 
unquain  dilexisti,  illico  antequam  hae  litteraeemanibus 
tuis  abscesserint,  Socratem  ipsum  miraculo  tantae  huius 
tuae  mutationis  attonitum,  fortunae  nunc  iratum  suae 
vel  adeas  vel  accersas.  Hoc  precor,  hoc  facile  est.  Con- 
venite  modo  distractosque  animos  vultusque  contrahite, 
neve  alterutrum,  quod  valde  amastis  horrescite,  et  nisi 
me  vultis  in  lacrimis  ac  dolore  senescere,  redite  in 
idipsum,  neu  viscera  mea  canibus  lanianda  discerpite. 
Nunc  videbo  si  me  diligis,  ut  fama  est.  Si  quidquid 
aliud  scribes,  nisi  factum  esse  quod  postulo,  carus  tibi 
diu  falso  sum  creditus.  Sin  convenisse  vos  audiam, 
voti  certus  evasero,  ut  quem  tibi  amicum  abstulit  aliena 
perfidia,  restituat  fides  mea.  NuIIas  susurronum  voces, 
nullas  irarum  reliquias  timebo.  Multa  inter  absentes 
audet  invidiae  murmur.  Magna  autem  intermissi  con- 
gressus  efficacia  est.  Hanc  solam  precor,  hoc  unum  ago; 
id  si  mihi  praestiteris,  de  reliquis  non  laboro.  Quid 
le  agere  oporteat,  et  quid   loqui  pietas  ipsa   et   tam 

longi  amoris  recordatio,  simul  amici  frons  conspecia 
monstrabit.  In  illius  oculis  leges  quod  nec  ego  possim 
dictare,  nec  Cicero.  Vale. 

Mediolani,  III.  Kalendas  Augusti,  prima  face. 


EPISTOLA  XIV. 

FRANCISCUS  PETRARCA  LiELIO   SUO  S.   P.   D. 

Gratulatur  eius  cum  Socrate  redintegratam  familiaritatem ,  asperi- 
tatem  hiemis  conqueritur:  denique  se  ab  omni  munere  in  curia 
obeundo  quam  maxime  abhorrere. 

Crescens  occupatio,  decrescente  vita,  facit  ut  solilo 
tardior  ad  scribendum  sim,  ac  ne  forte  aliam  suspiceris, 
occupatio  illa  vetus  sed  assidue  repullnlans  studiorum 
meorum,  in  qua  non  seniliter  tepesco,  sed  iuveniliter 
inardesco.  Mirum :  cum  mibi  omnia  fastidio  sint,  illa 
una  sine  taedii  sensu  nova  mihi  in  dies  oblectamenta 
congeminat.  Hodie  primum  mihi  videor  coepisse.  Im- 
pletur  ad  litteram  in  me  quod  ait  ille  vir  sapiens:  cum 
consummaverit  homo  tunc  incipiet ,  et  cum  quieverit  tunc 
operabitur,  Accessit  absentia  longior.  Magna  siquidem 
parte  bruma>  huius  et  Patavii  et  in  angulo  Venetorum, 
ut  Livii  verbo  utar,  moram  traxi.  Hoc  ipso  die  et  hac 
hora  Mediolanum  redii,  fessus  et  ventis  ac  frigoribus 
adustus.  Non  sunt  ad  scribendum  instrumenta  necani- 
mus ;  hebes  calamus,  atramentum  glaciale,  papyrus 
squallida,  manus  rigens,  tempus  intractabile  sineexem- 
plo,  quod  usque  ad  religionera,  ut  dicitur,  et  horrorem 
versura  annum  fecit  insignem.  Nunquara  enim  in  me- 

moria  homiDum  inter  Alpes  et  Apeninuum  tanta  vis 
nivium  incubuit.  Magna  nostris  in  urbibus  domorum , 
magna  in  agris  arborum  strages,  magnae  utrobique 
mortalium  querelas,  quas  nunquam  tamen  aut  ver  flo- 
reum  aut  frugifera  aestas  aut  vinifer  autumnus  omnibus 
naturae  deliciis  atque  ubertate  sedaverit.  Coeterum  an- 
nus  hic  annum  retro  quartum,  hoc  est  sextae  aetatis 
millesimi  trecentesimi  quinquagesimi  quarti  finem  et 
sequentis  initium,  quibus  nihil  algentius  fieri  posse,  et 
ut  sic  dicam  nihii  hiemalius  videbatur,  quando  hic 
in  Ambrosii  basilica  Caesar  noster  adeptus  ferream  co- 
ronam  ad  Bomae  percipiendum  aureum  diadema  pro- 
fectus  est,  cuius  ad  urbem  iter  an  cursum  dicam  tu 
qui  in  Galliis  quoque  tunc  eras  miraceleritate  prosecu- 
tus,  famiiiaritatem  eius  arctissimam  moribus  et  ingenio 
meruisti ;  annum  inquam  illum  hic  praesens  gelu  aequa- 
vit,  nivibus  vicit.  Sed  quid  ago?  Num  supervacuas 
horas  aucupari  videor  qui  necessariae  scriptioni  modo 
imparem  me  dicebam?  Has  delectatio  vires  habet,  ut 
frigus  aestumque  non  sentiat ,  et  laborem  amet,  et  lassi- 
tudinem  aspernetur,  denique  nil  recuset  quod  diu  illam 
exoptata  in  operatione  detineat.  Ecce  dum  te  alloquor 
et  fatigationis  et  brumae  et  coepti  immemor  factus  eram. 
Sed  ut  domum  reversus  ad  rem  redeam,  fideli  nuntio 
praeter  spem  reperto,  etsi  valde  properet,  nullo  modo 
pati  potui  eum  sine  meis  ad  te  litteris  abire.  Et  festi- 
nationem  eius  et  occupationem  meam  et  hiemis  aspe- 
ritatem  vicit  amor  tui.  lam  in  primis  totam  frater  ex  or- 
dine  tuae  suspicionis  historiam  intellexi,  neque  miratus 
sum,  ut  putas,  potuisse  tibi  tam  multis  ingeniis  persua- 
deri.  Nil  detrahentium  dolis  impervium,  nil  quo  non 

palpitans  et  blanda  vox  peneiret.  Illud  potius  et  miror  et 
laudo  quod  tam  cito  iram  tuam  longo  decoctam  spatio  ac 
digestaraevomuisti :  pro  saiute  animi  rem  optimam.Quid 
enim,  Laeli,  ais  an,  te  favente,  ausim  contra  Aristotelem 
mutire?Sacrilegio  proximum  multis  forte  videbitur,  cum 
forte  potius  illum  pertinaciter  in  omnibus  sequi  velle  sa- 
crilegum  sit.  Certe  Cicero  ipse  vir  tantus,  elegantissima 
urbanitate  illa  sua,  interdum  culpam  sibi  tribuere  ma- 
luit,  quam  viri  huius  errorem  manifeste  refellere :  quale 
est  illud  quod  cum  Aristoteles  omnes  ingeniosos  melan- 
cbolicos  esse  dixisset,  Cicero  cui  dictum  non  placebat, 
iocans  ait :  gratum  sibi  quod  tardi  esset  ingenii,  clare 
satis  bis  verbis  quid  sentiret  intimans.  Sequamur  et  nos 
Ciceronis  exemplum.  Aristoteles  quidem  ait  in  Rhetoricis 
bene  dixisse  nescio  quos,  quod  ira  multo  dulcior  est 
melle.  Quid  bic  dicam  nisi  pergratum  esse  quod  mihi 
gustus  hebetior  sit,  qui  hanc  dulcedinem  non  sentio, 
mirarique  me  gustum  hunc  Aristotelicum  vel  illorum, 
quicunque  prius  id  dixerint?  Etsi  enim  apes,  ut  aiunt, 
mel  dulcissimum  ex  amariusculis  quibusdam  berbis 
eliciant,  ego  tamen,  ut  dixi,  hanc  irae  dulcedinem  non 
gustavi.  Apud  quemcunque  vero  sit  melle  dulcior,  apud 
me  felle  tristior  est  ira.  Ita  dico  si  de  sensu  proprio 
loqui  velim.  Quod  si  Aristotelis  in  verba  iurare  oportet, 
et  quidquid  ille  dixit  quasi  coeleste  oraculum  amplecti, 
ut  non  solum  dulcis  sed  multo  etiam  melle  dulcior  ira 
sit,  fecisti  tamen  optime  qui  feram  illam  immanemque 
dulcedinem  ac  stomacho  nocituram  reiecisti,  et  segni 
situ  contractam  animi  rubiginem  detersisti.  Pro  quo 
quantam  tibi  gratiam  habeam  quantumque  mihi  vel  ad 
prislinum  tui  amorem  vel  ad  iudicium  tuae  virtutis  ac- 

cesserit,  multo  tibi  facilius  fueritcogitando,  quammihi 
loquendo  assequi.  Ad  summam  scito,  cum  multa  per 
omuem  vitam  mihi  gratissima  feceris  ac  dixeris,  nihil 
ex  omnibus  unquam  gratius  fuisse,  quam  quod  domitis 
affectibus  tuis  radicitusque  convulsis,  consilio  meo,  fido 
licet,  opinioni  tamen  et  sensibus  tuis  adverso,  tanta 
animi  facilitate  ac  pietate  tam  subiio  paruisti,  ut  quo* 
niam  te  amor  urgebat,  nullasque  moras  caritas  dabat, 
litteris  meis  vix  perlectis,  easque  ipsas  manu  proferens 
nostri  Socratis  in  amplexum  atque  oscula,  in  illo  me 
etiam  complexurus  ac  deosculaturus  irrueres,multisque 
tam  vestris  quam  adstantium  lacrimis,  quae  ubertim 
per  vestros  oculos  de  meis  praecordiis  erumpebant, 
fraternam  in  gratiam  rediretis.  Nunc  quid  in  te  possim 
scio,  quod  nec  prius  ignorabam;  sed  novis  experimen- 
tis  vetus  notitia  solidata  est.  Agnosco  Laelium  meum. 
Is  est  quem  sperabam:  semper  detractores  oderit,  e| 
saepe  hoc  perditum  tempus  flebit.  Nam  Socratem  multo 
ante  noveram  lamentis  ac  gemitibus  tabescentem,  tuum- 
que  dissidium  illud  inter  gravia  vitae  damna  atque  acer- 
rimas  fortunae  iniurias  numerantem.  Totum  qui  sequitur 
epistolae  tuae  textum  sciens  transeo.  Credo  omnia,  imo 
vero  scio.  Novi  fidem  tuam,  et  curiae  mores  novi.  Sed 
nnum  viceversa  mihi  credi  flagito,  quod  ne  mihi  neges 
caritas  iubet :  siquidem  non  modo  laborem  illum  ma- 
gnum,  perpetuum,  inglorium,  taediosum,  et  servitutem 
illam  bominum  multorum  nulla  mihi  ex  parte  placen- 
tium,  postremo  successionem  Calvi  illiusParthenopeii, 
boni  hominis  licet  et  soliciti,  et,  ut  dicere  solebat, 
amici  mei,  nec  li^terati  tamen  nec  famosi :  sed  rubi- 
cundum  quoque  pileum  non  dico  ambiendum  precibus , 

sed  ultro  etiam  oblatum  si  reciperem,  ut  modo  res 
sunt,  et  mores  ordinis  illius,  abscissum  gladio  et  ru- 
benti  sanguine  madidum  caput  perdam.  Grede  mihi,  si 
quod  in  terris  est  veri,  hoc  verum,  sive,  ut  emphatice 
dixerim,  veritas  ipsa  est.  Quod  ideo  sic  ardenter  dis- 
serui,  ut  nunquam  posthac  vel  pro  tali  vel  pro  simili 
causa  laborem  inutilem  vel  tu  vei  alii  capiant  amici : 
neque  vero  se  repulsis  obiiciant  pro  eo  quod  si  ingere- 
retur  abiicerem,  quodque,  si  meministi,  ante  annos  duo« 
decim,  quando  et  iunior,  et  laboris  patientior,  et  dierum 
largior  fui,  et  curiae  status,  et  pontificum  nobis  favor 
alius,  oblatum,  amicis  licet  indignantibus ,  non  recepi. 
Quo  ergo  nunc  animo,  qua  mei  oblivione,  iam  senior 
successor  alienae  solicitudinis  fieri  velim,  eoque  aspirem 
quo  cum  honestius  tum  promptius  pervenire  tanto  ante 
potuerim ,  quo  vel  alter  nunquam,  nisi  ego  illi  cedebam, 
pervenisset?  Sunt  quidem,  fateor,  otiosi  ac  tranquilli  iu- 
venes,  occupati  senes:  sicut  multos  quoque  vidimus, 
quorumcastissimafuitadolescentia,  libidinosa  et  lasci- 
viens  senectus.  De  avaritia  notum  est  communi  senum 
fere  omnium  morbo;  iuvenum  vero  non  ita,  qui  non 
sunt,  ut  ait  Aristoteles,  pecuniarum  amatores:  cuius 
apud  eundem  ratio  illa  est  quia  nondum  indigentiam 
experti  sunt.  An  me  forte  igitur  his  exemplis  de  quie- 
tissimo  iuvene  laboriosissimun  senem  fieri  vultis?  aut 
unum  ex  his  qui  sani  iacent,  aegri  ambulant :  aut  ex 
his  qui  totis  diebus  stertunt,  totis  noctibus  fabulantur? 
Non  sum  ex  hoc  grege,  Laeli ;  cum  in  omnibus  requiem 
quaesiverim ,  sicut  scriptum  est,  et  eam  ab  annis  teneris 
usque  ad  desidiae  suspicionem  semper  amaverim ,  nunc 
penitus  nihil  quaero,  nihil  amo  aliud,  sine  qua  nulla 

mihi  vildB  conditio  non  molesta  sit.  Hanc  cum  prope 
iam  manibus  apprehendisse  videar,  lectisque  rudentibus 
vela  deposuisse ,  rursus  in  fretum  vocor.  Non  vos  au- 
diam,  amici :  sed  orabo  potius  ut  dextras  adhibeatis 
navim  subducere  molienti.  Notum  omnibus  desiderium 
meum,  ante  alios  tibi.  Honestae  paupertatis  appetens 
semper  fui :  nempe  nullus  melior,  nullus  tranquillior, 
nuUus  denique  tutior  vita3  modus.  Haec  mihi  hactenus 
conscriptorum  patrum  sancto  iudicio  negata  est,  cum 
saepe  divitiasnon  negarint.  Causam  scio,  ideoque  non 
miror.  Non  me  divitem  volunt,  sed  voti  compotem  no- 
lunt.  Parebo,  sortemque  meam  laetus  sequar:  nam  quis 
hominum  novit  quid  expediat?  eoque  me  solabor  quod 
quidquid  sum  per  eos  utique  non  sum  ;  Deoque  gratias 
agam,  qui  absque  eis  vivendi  votum  mihi  potentiam- 
que  largitur.  Gessent  deinceps,  oro  te,  laborum ,  cessent 
repulsarum  causas.  Scis  ubi,  scis  qualiter  mori  optabam, 
Quid  vis?  Si  pauper  esse  nequivero,  dives  ero :  quam- 
vis  in  meiliis  opibus  pauperem  spiritu  nil  aut  vivere 
prohibeat  aut  mori,  quae  una  paupertas  et  habenti  fa- 
ciiis  el  amabilis  Deo  est.  Et  de  nobis  hactenus.  Zenobii 
adscensum  laetus  audivi.  Amo  hominem  amarique  nos 
ab  illo  certus  sum.  Gratulor  quidem  sibi ,  imo  non  sibi 
sed  fortunaa  suae,  seu  verius  nostrae,  qui  inter  tot  non 
Dei  non  hominum  amicos,  unum  saltem  habebimus  ami- 
cum  :  sibi  vero  compatior  et  Musis,  quae  tale  ingenium 
non  dicam  perdunt,  sed  cum  indignis  consortibus  par- 
tiuntur.  Plane  fateor,  crumenae  ille  consuluit,  sed  nec 
famae,  nec  vitae,  ut  auguror,  necquieti.  Et  oh  qualiter 
eunt  res !  Non  multum  tempus  est  quod  ipse  mihi  fra- 
terne  condolebat,  meque  praedulcibus  aculeis  urgebat, 

quod  Mediolanum  turbida  civitas  esset  Helicon  meus. 
Et  hoc  amantissime  quidem,  sed,  ut  reor,  quid  Medio- 
ianum  esset  nesciens,  et  haud  dubie  ignarus,  qualiter, 
quani  otiose,  quam  libere,  quam  solitarie,  quam  tran- 
quilie  hic  essem,  loquebatur.  lam  ante  transalpinam 
moram  meam  solitus  non  iaudare,  dum  ad  fontem  Sor- 
giae  peccatis  homo,  sed  quiete  animi  prope  angelus 
degebam,  admirans  quaenam  haec  Italo  procul  orbe  vo- 
hcptas.  Yerba  ipsa  teneo  ;  liquit  aculeum :  dicebat  autem 
haec  non,  ut  puto,  praesagiens  sponte  sua  se  mox  extra 
Italiam  relegandum,  sibique  tam  prope  repositum 
Babylonicum  Helicona ,  de  quo  non  coniecturis  inani- 
bus,  sed  experientia  doctus,  si  quidquid  sentio  ioqui 
coepero  nuUus  erit  finis.  Mihi  autem  satis  superque 
odii  in  illo  infemo  conflasse  iam  veritas  videlur.  Ccete- 
rum  ipse  in  dies  experiendo  et  videndo  quid  ego  de  suo 
nunc  Helicone  tacuerim  intelliget.  Et  si  bene  eum  novi, 
saepe  et  hornm  meminerit  verborum ,  et  Neapolitanum 
otium  atque  Italiam  suspirabit  ditior  forte,  sed  occupa- 
tior  certe,  sed  mcestior.  Oh  quantum  mihi  nunc  invisu- 
rus,  si  ut  ego  procellas  suas  hinc  video,  sic  ipse  meum 
otium  videret,  et  quam  nihil  praeter  animos  nobis  si- 
mile.  Salvere  illum  iube  et  vale. 

Mediolani,  V.  Idus  Februarii  ad  vesperam. 

EPISTOLA  XV. 

FRANCISCUS  PETRARCA  SOCRATl  SUO  S.  P.   D. 
Quod  in  veterem  Lsslii  amicitiam  redierit  gaudio  gestit. 

lamdudum,  mi  Socrates,  cessat  inter  nos  yicissi* 
tudo  illa  iitteraruin ,  magnum  absentiae  remediom ,  cuius 
cessationis  et  occupatio  utriusque  nostrum,  et  multa^ 
forte  aliae  sunt  causdB.  lila,  ni  fallor,  omnium  maxima, 
quod  materia  deesse  incipit  scribendi.  Neque  mirum  id 
nobis  accidere  quod  Tullio  accidit  et  Attico.  Nullus 
tantus  est  acervus,  qui  non  assidue  detrahendo  decre- 
scere,  et  in  nihilum  verti  queat.  Quidquid  sciebamus, 
credo  iam  iugibus  scripturis  exhausimus.  Quod  unum 
hodie  se  ofiFert,  inter  te  et  Laelium,  me  hortante,  refor- 
matam  amicitiam,  et  in  gratiam  reditum  esse,  tuis  et 
suis  et  muitorum  litteris  audio,  et  gaudeo,  mehercle, 
deque  reconciliatione  hac  quam  de  ulla  re  alia  laetior 
sum.  Bene  accidit :  gratias  Deo,  gratias  vobis.  Ille  in- 
spiravit  hos  animos,  vos  spiritui  aditum  non  negastis. 
Laudatis  ambo  certatim  stilum  meum,  quieum  semper 
incultus,- tunc  improvisus  ac  tumultuarius  ut  esset  et 
anni  tempus,  et  diei  hora,  et  nuntii  festinatio  coege- 
runt.  Tantis  tamen  plenus  afTectibus  pietatisque  faci- 
bus  ac  stimulis  fuit,  ut  ipse,  iam  memini,  Deum  testor, 
inter   scribendum  lacrimas  non  tenerem.   Eratis  ante 
oculos  vos  duo,   erant  aroici  omnes  vestro  dissidio 
deiecti,  erant  triumphantes  demuli,  erant  anni  praeteriti 
tanta  concordia  exacti.  Hinc  impetus  incompti  sermonis, 
hinc  lacrimae  scribentis.  Non  iugenium,   non  stilus, 

sed  propositum  et  adiuta  divinitus  pietas  valuit.  Itaque 
vos  ut  libet,  ego  nibil  laudo,  nisi  divinitatem  undeest 
quidquid  est  boni,  et  vestram  humanitatem  bonorum 
consiliorum  non  capacem  modo  sed  rapacem.  Genero- 
sos  et  mei  amantissimos  agnosco  animos.  Benedicti  vos 
a  Domino,  qui  et  vobis  dignissimam  rem  fecistis,  et 
mihi  gaudium,  quantum  aliunde  praeberi  non  poterat, 
praebuistis.  Mi  Socrates,  vale  nostri  memor. 

Mediolani,  IV.  Idus  Februarii  ante  lucem. 

LIBER  VICESIMUSPRIMUS. 


EPISTOLA  I. 

FRANCISCUS  PETRARCA  ERNESTO  ARCHIEPISCOPO  PRAGENSI 

S.  P.  D. 

Litteram  quam  scripserat  se  prudenti  consilio  mittere  non  voluisse. 


Multa  animo  conceperam  calaiDoque  pepereram,quds 
cur  modo  tibi  subtraham  dicet  is,  qui  hdsc  pauca  quae 
cernisetplura  quae  audies  ad  te  vivis  vocibus  perferenda 
suscepit,  vir  quo  nil  tibi  devotius  nii  mihi  familiarius. 
Sancta  quidem  ^emper  et  honesta,  sed  non  semper  tuta 
veritas.  Multosillaomnibussdeculis,  sed  nunquam  plu- 
res  quam  nostra  aetate  hostes  habuit.  Causa  est  quia 
nunquam  pauciores  virtus  habuit  amicos.  Nemo  autem 
veritatem  odit  nisi  qui  male  vivit.  Et  hic  metus  virum 
fortem  nunquam  in  mendacium,  aliquando  autem  in  si- 
lentium  cogit :  quod  ego  veri  studio  edoctus  et  nunc  et 
saepe  alias,  nisi  postquam  non  locutusesse  non  poteiam, 
non  adverti.  Et  in  sermone  quidem  mutuo  prorsus  irre- 
raeabilis  est  vox :  in  scriptis  vero  liberioribus  remedium 
est  vel  supprimere  vel  delere  quod  scripseris.  Primum 

feci  et  multa  coercui,  quaeforsan  in  posterum  delebo, 
forsan  vivere  patiar  ut  cum  hinc  abiero  ex  insidiis 
erumpant,  meque  discipulum  veritatis  indicent  sed  oc- 
cultum,  propter  metum  ludaeorum.  Quis  autem  scit  an 
utest  animus  indignans  nec  larvarum  metuens,  ipse  ego 
praesens  iter  faciam  prodire  volentibus?  Sed  omissis  de 
quibus  mihi  sententia  nondum  stat,  de  me  sic  habeto, 
nihil  magis  tuum  fieri  posse  quam  ego  sum.  Memini 
anno  altero,  dum  iniuncta  ad  Imperatorem  nostrum  le- 
gatione  furigerer,  hominem  peregrinum  vix  solo  nomine 
cognitum,  qua  rae  fronte,  quo  animo,  quibus  *  verbis, 
quanta  humanitale  devinxeris.  Recole  quam  suaviter 
mihi  illud  identidem  inculcabas :  compatior  tibi  amice 
qui  ad  barbaros  venisti.  Ego  vero  nihil  barbarum  mi- 
nus  nihil  humanum  magis  profiteor  me  vidisse  quam 
Caesarem,  et  aliquot  circa  eum  summos  viros,  quorum 
modo  nominibus  scienter  abstineo :  summos  inquam 
viros  et  insignes  dignos  maiori  memoria:  quod  ad  haac 
attinet  abunde  mites  et  affabiles  velut  si  Athenis  atti- 
cis  nati  essent.  Vale. 

Mediolani,  III.  Kalendas  Maias. 


EPISTOLA  II. 

FRANCISCUS  PETRARCA  lOHANNI  EPISCOPO  OLMUTIENSI  S.  P.  D. 

Ob  eius  benevolentiam  et  acceptum  ab  eo  diploma,  quo  comes 
Sacri  Palatii  renunciatur,  quam  maximas  gratias  agit. 

Ni  luce  clarius  intelligam  videamque  quid  de  me 
sentias,  ct  qualiter  sis  affectus,  valde  non  surdus  modo 

sed  caecus  sim ;  neqae  eDim  verbo  tantum  animum 
tuum  mihi,  sed  his,  quae,  ut  dicitur,  mentiri  nesciunt 
rebus,  pandis.  Nam  quid,  per  omnes  qudeso  ccelicolas, 
suavius  epistola  illa  tua,  qua  me  vagis  usquequaque 
distractum,  et  ut  sic  dixerim  sparsum  curis,  ad  te  unum 
cogitandum  coiendumque  dulcissimo  quodam  et  inso- 
lito  verborum  artificio  coegistiPQuid  humanius,  ut  re- 
liqua  siieam  quae  promptius  animo  metior  quam  ser- 
mone,  quid  inquam  humanius,  quid  mitius  quam  quod 
in  epistolae  calce  dixisti,  nunquam  Francisci  tui  nomen 
memoria  lohannis  abiturum?  Ampium  fateor  et  prae- 
clarum  ac  cuilibet  virorum  excellentium  suJQTecturum  in 
memoria  tua  locum  exiguo  et  obscuro  meo  nomini  de- 
putasti,  ubi  iam  securius  habitans,  nihil  durum,  nihil 
inhospitum  in  transalpinis  regionibus  vereatur.  Profecto 
autem  nunquam  tibi  in  animum  veniret  ut  id  diceres, 
nisi  ante  venisset  ut  sentires.  Quae  senientia  quantae 
tibi  mansuetudini  quantaeque  mibi  sit  gloriae  quis  non 
videt?  Natura  equidem  tantum  virum  parvae  rei  tam 
tenaciter  meminisse  non  patitur.  Ita  ergo  et  magnitudi- 
nem  tuam  probas,  et  me  hac  tua  de  meis  rebus  opinione 
magniflcas.  Amori  tuo  gratiam  habeo  quanta  humanis 
affectibus  haberi  potest,  qui  hoc  saepe  mihi  praestitit  ut 
doctissimornm  hominum  iudicia  In  mei  existimatione 
perstringeret.  Ego  autem  ot  totum  tibi  meum  pectus 
aperiam,  neve  ullas  ibi  latebras  celem,  nihil  quo  id  me- 
rear  in  me  scio.  Sed  ita  sum  quasi  rusticus  margari- 
tee  nobilis  inventor,  qui  spem  suam  successibus  victam 
stupens,  ac  lucro  attonitus  percunctatur  obvios,  et  veri 
pretii  ignarus  e  iudicio  pendet  alieno.  Sic  ego  parum- 
per  tua  in  primis  et  illustrium  aiiquot  aestimatorum 

crebra  laude  superbio  et  mihi  (quid  rides?)  nescio 
quomodo,  iam  sentio,  solito  carior  factus  sum.  locor  te- 
cum,  meum  decus,  nec  sum  dubius  totum  hoc  tui  amoris 
esse  noD  meriti  mei.  Non  si  me  totus  orbis  una  voce 
collaudet,  mihi  parvitatis  meae  couscientiam  extorque- 
bit.  Quid  nunc  de  certioribus  animi  testibus,  piis  erga 
me  semper  actibus  tuis  loquar?  Quanto  me  nuper,  nam 
antiqua  praetereo  sed  non  obliviscor,  quanto  me  et  quam 
raro  privilegio  honestasti?  Quod  etsi  olim  feceras,  se- 
cretum  tamen,  Imperii  signum  et  ingentem  bullam  au- 
ream  liberaliter  adiecisti :  cuius  vei  aspectus  solus  im- 
mensum  quiddam  maiestatis  et  gloriae  contemplantibus 
ingerit,  et  venerabundos  cogit  summi  Imperii  et  vete- 
ris  RomaB  atque  aurei  saeculi  meminisse:  ab  altera  enim 
parte  Caesar  noster  diademate  insignis  ac  sceptro,  hinc 
romana  aquila,  hinc  leone  patrio  circumfultus  celso 
sedet  in  solio:  ab  altera  Roma  est  superba  templis  ac 
moenibus,  inque  ipso  auri  pallore,  ut  Davidico  verbo 
utar,  blanditur  oculis  praBdulciterque  subrepit  sacra  et 
venerabilis  aimae  Urbis  eflBgies.  Pro  tali  munere  precor 
nudam  gratitudinem  meam  accipe :  nam  quid  referam 
non  habeo.  Gratias  Gaesari,  gratias  tibi.  Nihil  unquam 
a  vobis  frustra  volui.  Ille  me  numero  Palatinorum  co- 
mitum  inseruit,  et  muita  superaddidit,  quae-paucis  so- 
let.  Tu  munus  Gaesareum  augustum  omni  studio  ador- 
nasti,  atque  augustissimum  effecisti.  Goeterum  ut  iliius 
gratiae  tuique  favoris  semper  egentem  me  profiteor,  sic 
auri  indigus  non  sum.  Quamobrem  ut  coetera  in  donum 
non  mediocre  suscipio,  et  praesertim  studium  tuum 
quod  mihi,  sicut  ipse  stilus  indicat,  in  iilis  litteris  vigi- 
lantissime  dedicasli,  sic  tu,  oro,  bullae  aurum  a  me  ac- 

cjpe,  quod  tibi  fert  ille  vir  optimus  militaris  Saceramor 
noster  tuarum  rerum  praeco  ingeus,  mearumque  secre- 
tissime  conscius  :  et  quaecumque  his  litterulis  desunt 
iucundissimo  suppleturus  eloquio.  Vive  feliciter  et  vale. 

Mediolani,  III.  Kalendas  Maias. 


EPISTOLA  ffl. 

FRANCISCUS  PETRARCA  CHECCO  FOROLFVIENSI  S.  P.  D. 

Excusat  se  quod  poeticse  eius  epistolae  poetice  non  respondeat , 
quodque  expetito  impar  sit  ferendo  auxilio. 

Carmen  egregium,  nec  responsione  tantum  sed 
petitaB  opis  exhibitione  dignissimum,  longo  post  tem- 
pore  quam  id  excuderas  legi.  Sed  neque  mihi  ad  respon- 
dendum  sat  otii  est,  neque  ut  sit,  iuvenilis  ardor  ille 
Pierius  solitis  facibus  ingenium  accendit,  cui  iam  satis 
est  congesta  digerere,  inque  id  ipsum  factus  est  se- 
gnior :  neque  mihi  meis  viribus  ferendae  opis  occasio 
ulla  est.  Misereor  tamen  haud  nescias  scriptum  esse 
cur  miserearis  potius  quam  opem  feras :  at  iliud,  ut  dixi, 
nequaquam  arbitrii  mei  est.  Quod  si  esset  aut  fuisset, 
quamvis  omnium  quas  audierim  aut  legerim,  longe 
iustissimas,  preces  tuas  hactenus  expectaturus  non 
fuissem.  Sic  me  vester  amor,  sic  pietas  insita,  sic  ipsa 
rerum  indignitas  urgebat  iam  inde  vestrorum  ab  initio 
laborum,  ut  hac  in  parte  fraeno  mihi  non  calcaribus 
opus  esset.  Me  quidem  vera  loqui  Deum  omnia  viden- 
tem  conscientiamque  meam  et  huius  fidissimi  hominis 
memoriam  testor.   Quando  ergo  quod  cupio  negatum 

est,  quod  negari  qaovis  imperio  non  potest,  nudo  licet 
ac  libero  affectu  rebus  oppressis  milito,  et  ut  vestrum 
unus,  eventum  fati  anxius  atque  animo  suspensus  op- 
perior.  Proinde  quid  sperem,  seu  quid  loquar  amplius 
non  habeo,  nisi  Philonis  grave  iilud  et  dicentis  ingenio 
et  praesenti  rerum  statui  conveniens  dictum :  bono  enim 
animo  esse  oportet,  quia  necesse  est  adesse  Divinum 
ubi  humanum  cessat  auxilium.  Et  illud  Terentiani  se- 
nis  in  Adelphis : 

Ita  yjta  est  hominum  quasi  cum  ludas  tesseris : 
Si  iliud  quod  maxime  est  opus  iactu  non  cadit, 
Illud  quoque  cecidit  forte  id  arte  ut  corrigas. 

Inde  te  oro  qua  potes,  afflictaeque  Reipublicae  solamen 
hinc  consilium  elicito :  et  vale  nostri  memor. 

Raptim  ambigua  iam  luce.  VII.  Ealendas  Novembris. 


EPISTOLA  IV. 

FRANCISCUS  PETRARCA  BARTHOLOMiEO  GENUENSI  S:  P.  D. 
Longis  crebrisque  epistolis  scribendis  se  operam  dare  non  posse. 

Amicum  facie  ignotum  in  litteris  video :  florens 
atque  integra  estdetas,  ardens  ingenium,  expeditum, 
velox,  laeta  mens  et  otio  abundans,  amicitiae  multa 
vis.  Horum  mihi  praeter  ultimum  nihil  est.  iEtas 
iam  devexa,  ut  qui  aegre  superato  vertice  lapidosi 
montis  iam  descendere  incipit,  et  qui  nitens  ascen- 
derat,  pronus  fertur  ad  reliqua :  ingenium  tepidum  et 

algenti  proximum,  multaque  rerum  sarcina  pressum 
pariter  ac  defessum  :  mens  mundi  odio  et  sui  status 
aestimatione  subtristior :  non  quia  senium  iuxta  est,  id 
enim  gaudii  materiam,  resolutionem  proximam,  coeci 
carceris  exitum,  ac  moesti  exilii  finem  spondet;  sed 
quia  lente  admodum  et  serius  aiiquanto  quam  vellem 
iuventae  laqueis  absolutus  sum.  Yiden  amice  quam  di* 
versis  tramitibus  ad  unam  metam  pergimus.  Imo  qui- 
dem  prope  uno  calle  gradimur,  sed,  ut  fit,  aliis  atque 
aliis  viae  spatiis.  Ubi  es  fui,  ubi  sum  eris.  Itaque  finis 
idem  inter  nos  amicitiam  fecit,  euntium  imparitas  va- 
rios  fecit  affectus  usque  adeo  ut  silentium  meum,  quod 
apud  te  mirabile  est,  et  more  amantium  exquisitis  co- 
loribus  excusatur,  apud  me  non  excusabile  modo  sed 
necessarium  sit,  et  mirandum  potins,  quod  inter  tot 
obsidentium  me  curarnm  strepitum,  seorsum  aliquid 
loqui  vacet.  Durum  id  tibi  quidem  ut  suspicor  auditu; 
verum  perge  feliciter  et  vive.  Cum  veneris  quo  per- 
veni,  cernes  ocnlis  ita  esse  ut  loquor,  et  qui  mihi  vix 
crederes,  rebus  credes  et  tibi  perinde.  Me,  si  quis  est 
osus,  iure  tuo  utere,  inque  amicis  certa  fiducia  babeto. 
Silentio  autem  meo  parce,  neque  crebras  neque  longas 
epistolas  ex  me  speres.  Multa  quae  modo  mihi  solatio 
erant,  ut  humana  rapiuntur,  iam  supplicio  sunt.  Yale. 

EPISTOLA  V. 

FRANCISCUS  PETRARCA  lOHANNI  EPISCOPO  OLMUTIENSI  S.  P.   D. 

Gommendat  ei  Sacramorem. 

Venit  ad  Caesarem  Saceramor  vir  optimus  et  quod 
saepe  dicere  soleo,  nisi  me  amor  fallit,  hoc  nomine  at- 
que  omni  verdB  amicitidB  laude  dignissimus.  Non  modo 
enim  amans  vel  amicus,  sed,  ut  quod  cupide  facio  tuo 
verbo  utar  emphatico,  amor  est.  Totus  est,  inquam, 
amor :  neque  amor  quilibet,  sed  sacer  amor.  Venit  ergo 
ad  Gaesarem,  et  ad  te  venit,  cuius  me  amor  compulit 
ut  nota  et  ardenti  fiducia  illa  mea  de  hoc  viro,  quod 
mihi  visum  est  Caesari  scriberem.  Quid  scripserim  noh 
repeto  nec  oportel,  quod  iilarum  tu  soius  interpres  et 
adiutor  litterarum  eris,  ut  solitus  es.  Tibi  vero  hoc 
unum  dixisse  satis  sit:  si  unquam  vel  credidisti  vel 
crediturus  es,  mihi  crede  quod  hic  lota  te  mente,  tota 
anima,  toto  pectore  diligit,  colit,  suspicit,  veneratur,  te- 
que  in  summis  opibus  atque  honoribus  suis  ponit. 
Aut  ego  fallor,  aut  saepe  iure  amicitiae  in  intimas  animi 
sui  iatebras  admissus,  semper  ibi  vel  primum,  vel  pri- 
mo  hoc  est  Caesari  proximum,  te  notavi.  Caeterum  quod 
exterius  patet,  nemo  certe  quem  noverim,  nemo  usquam 
tui  nominis  et  tuarum  rerum  clarior  atque  sonantior 
praeco  est.  Rite  ergo  teque  rem  dignam  feceris,  si  eum 
reciproca  caritate  compiexus  ostenderis  te,  ut  ingenio 
ut  eloquio  ut  virtute  animi,  sic  benevolentia  et  amore 
a  nemine  vinci  posse.  Plura  dicerem  si  apud  alium  lo- 
querer:  nunc  ad  illum  mihi  sermo  est  qui  me,  ut  spero. 

vel  breviloquam  intelligit  vel  tacentem.  Cum  Africano 
Minore  concludam :  En  habes  virum  dignum  te.  III  ud 
sciens  sileo,  quod  in  litteris  tuis  stilo  te  meo  imparem 
facis  usque  adeo  ut  stuporem  vel  simules,  vel  si,  quod 
opinari  nequeo,  verus  est  stupor,  non  stili  quidem  mei, 
sed  tuse  paternae  indulgentide  stupor  sit.  Tu  ne  enim 
cuiusvis  vel  ipsius  Giceronis  ad  stilum  stupeas?  Quaere 
alium,  cui  hoc  imprimas.  Sed  ut  se  superbia  super  id 
quod  est,  sic  se  humilitas  infra  aestimat,  et  cum  magna 
sdepe  aliis,  semper  sibi  pusilla  est.  De  reliquo :  munus 
tuum,  quoniam  ita  cogis,  accipio  non  grato  animo  sed 
iucundo,  licet  ut  verum  fatear,  aurum  ex:  te  nollem, 
neque  auri  egens ,  ut  tibi  olim  scripseram ,  et  tua  con- 
tentus  aurea  voluntate.  Vale  feliciter,  et  idem  oro  ut 
quod  pollicitus  es  verum  sit,  ne  me  unquam  de  memo- 
ria  tua  locus  aut  tempus  excludat. 

Mediolani,  VIIL  Kalendas  Aprilis. 


EPISTOLA  VI. 

FRANCISCUS  PETRARCA  ERNESTO  ARCHIEPISCOPO 

PRAGENSI  S.  P.  D. 

Sacramorem  ei  commendat. 


Multa  loqui  temporis  vetor  angustiis :  sed  per- 
grati  mihi  hominis  nec  minus  veri  amore  loqui  aliquid 
cogor.  Ecce  enim  vir  egregius  et  tui  amantissimus  quem 
ita  partiri  solebamus,  ut  corpore  nunc  vester  nunc  vi- 
cissim  noster,  animo  autem  semper  esset  utrorumque, 

III.  5 

iam  tandem  totus  ex  integro  vobis  cedit :  in  quo  de  se 
alii  iudicent :  ego  nempe  iam  hinc  quantum  mihi,  quan- 
tumqae  vitae  meae  solatium  decrescat,  intelligo,  ut  ac- 
cessione  vestra  laetus,  sic  meo  moestus  incommodo.  Aut 
enim  male  aestimo,  aut  viro  bono  invento  nullum  maius 
lucrum,  nulla  iactura  maior  perdito.  Quid  hic  ahud  di- 
cam?  Multa  quidem  dici  possent,  si  ut  talium  plena  mens, 
sic  mihi  vacuum  tempus  esset.  Unum  tibi  dicere  ausim, 
qiiod  Caesari  nostro  dixisse  ausus  sum ;  si  amoris  ac 
fidei  obligatio  magna  est,  multum  et  tu  pater,  et  quot- 
quot  ibi  estis  debetis  huic  viro.  Nihil  aeque  in  terris 
ut  Caesarem  et  vos  amat,  et  si  nihil  de  vobis  merere- 
tur,  esset  tamen  humanitatis  atque  animi  tui  opus,  et 
coeterorum  Caesareum  latus  ambientium,  talem  virum 
ita  complecti  ut  ex  merito  totus  et  Caesaris  esset  et 
vester.  Piura  nbn  dicam  utilius  arbitrans,  ut  aitCicero, 
te  ipsum  quam  aut  me  aut  quemquam  loqui  tecum, 
praesertim  de  re  tibi  notissima  nec  iam  amplius  incul- 
canda.  Feliciter  vale,  et  inter  tuos,  si  et  ipse  nulla  licet 
re  alia  nisi  amando  mereor,  me  numera. 

Mediolani,  VIII.  Kalendas  Aprilis. 


EPISTOLA  VII. 

FRANGISCUS  PETRARCA  CAROLO  IV.  IMPERATORl  S.  P.  D. 

Gommendat  ei  Sacramorem. 

Audaces  et  timidos  amor  facit.  Saepe  quidem  hoc 
dJxisse  videor,  saepe  nunc  etiam  ut  auguror  dicturus. 
Ita  est  enim  :  expertus  loquor.  Et  audet  ingentia  et  mi- 

nima  inetuit  verus  amor.  Sed  ut  metu  amantium  dila- 
to,  de  audacia  tantnm  loquar,  omissis  in  qude  hu- 
manos  animos  trabit  amor  insanus,  honesti  stimulos 
amoris,  quantum  hodiemde  materiae  est  opus,  attingam 
exemplo  unico  praesentique.  Quandoego,  nisi  vehemen- 
ter  amarem,  Romano  Imperatori  auderem  ita  dicere  ? 
Vir  hic  qui  has  litteras  Maiestati  tude  dabit  bene  de  te 
meritus  et  tua  gratia  tuique  benevolentia  dignus  est. 
Mttltum  illi  non  tu  modo,  sed  tuo  nomine  totum  debet 
Imperium.  Quantum  vero  te  amet  supervacuum  videtur 
metiri  velle,  dum  te  alloquor,  quem  deceat  affectus 
animorum  ipsis  in  frontibus  legere.  Scio  quotiens  ad 
te  ille  vel  imbribus  vel  destibus  importunis,  quam  saga- 
citer,  quamque  impigre  venerit  superatis  iugis  Alpium, 
et  omni  temporum  ac  viarum  difficultate  perdomita, 
dum  tibi  obsequitur  oblitus  sui.  Tuo  ille  quidem  in 
Italiam  adventu,  qui  ut  tibi  tunc  praesens  dixi,  ne  forte 
Germanus  miles  mutati  coeli  temperiem  exhorreret 
Arctoum  gelu  tecum  simul  finibus  nostris  invexerat, 
omnes  vidimus  quam  saepe  nocte  media,  hieme  impia 
tibi  tuaeque  gloriae  invigilans,  ivit  ac  rediit,  ut  quodam- 
modo  illam  tantam  coeli  terraeque  duritiem  sui  amoris 
ac  fidei  fervore  compesceret,  et  ardenti  animo  non  sen- 
tiens  quid  exterius  ageretur,  egregie  suum  nomen  re- 
bas  impleret.  Neque  enim  casu  fortuito  ab  ipso  fonte 
baptismatis  id  sibi  nomen  impositum  reor,  ut  scilicet 
Saceramor  diceretur,  sed  cerlo  quodam  praesagio  futu- 
rorum.  Nam  si  omnis  iustus  amor  proximi  sacer  est, 
ille  profecto  multo  dignius  habet  hoc  nomen,  quo  Ro- 
manus  princeps  amatur,  vere  Christus  Domini,  vere 
sacer.  Quiaergotecumillesuum  amorem  totumque  suum 

animam  tibi  dedicaturus  nascebatur,  aequum  fuit  ut 
renascenti  sibi  nomen  hinc  eius  futuro  hincque  ipsa 
Dei  praescientia  iam  prapsenti  proposito  consonum  ob- 
veniret.  Multa  de  hoc  viro  narranda  suppetit  materia, 
qudB  nulli  quam  tibi,  Caesar,  notiora  crediderim:  unum 
ex  mille  perstringam.  Siquidem  anno  illo  tui  adventus, 
cum  tu  me  suis  verbis  ad  te  Mantuam  evocasses,  et 
ego  paucis  post  diebus  iter  agerem,  conligit  ut  cum 
Abduae  amnis  in  ripa  sero  substitissem,  mane  meis  ipse 
stimulis  excitus  et  ad  te  properans  ante  lucem  domo 
egrederer,  non  coraitum  modo  sed  famulorum  murmu- 
re ,  quod  ubi  vix  per  diem  in  thalamis  ante  ignem  to- 
lerari  posset  insoliti  vis  algoris,  ego  per  noctem  et 
rigidis  nivibus  et  lubricae  glaciei  et  coeli  inclementiae 
minime  ferreum  corpus  obiicerem.  Tum  ecce  limen  op- 
pidi  transgressus  iste  fit  obvius,  qui  Cremona  sub  in- 
tempestas  noctis  silentio  digressus  iam  duodecim  mil- 
lia  passuum  exegerat,  ut  illo  totius  anni  brevissimo  die 
Mediolanum  perveniret.  Et  licet  famulis  atque  comiti- 
bus  suis  frigore  enectis  et  labore  confectis,  unus  ipse 
sic  ibat  quasi  ad  aestivae  noctis  auroram  herbosum 
breve  iter  ingressus,  et  identidem  requiescens  in  tuo 
nomine  et  in  tui  memoria  recalescens.  Agnovi  vocem : 
tenebrae  notitiam  vultus  abstulerant.  Compello  homi- 
nem:  accedit  cupide.  Et  Deus  bone,  quos  ille  de  te.ru- 
raores,  quas  spes,  quos  in  aurem  susurros  gavisuro 
raihi  laetus  intulit!  Ibat  enim,  Caesar,  ut  arduum  tibi 
complanaret  iter,  et  secundum  illud  Isaiae:  Omnis  mons 
et  coUis  humiliaretur  et  essent  prava  in  directa  et  aspera 
in  vias  planas ;  quod  mox  coelesti  ope  tuis  favente  con- 
siliis  supra  spem  feliciter  adimpletum  est.  Inde  post 

anni  spatium  ad  te  et  ad  tuam  Bohemio)  rcgiam  ainbo 
pariter  missi  sumus,  nihil  fere  per  lam  longum  viae 
tractum  nisi  de  te  loquentes  deque  tui  Imperii  rebus. 
Et  ad  summam  aut  ipse  nimium  astutus,  aut  ego  ni- 
mium  rudis  sum  :  aut  hic  te  tuumque  nomen  et  salu- 
tem  tuam  prae  cunctis  aliis  suis  affectibus  cordi  habel, 
et  adeo  plus  tuus  est  ut  nullus  aeque  sit,  nempe  qui 
fixum  habeat  in  tuo  statu  suHm  statulum  contineri, 
cuique  votorum  omnium  summa  sit  sub  te  vivere,  sub 
te  mori.  Ego  autem  in  re  certissima  nimis  versor.  Parce, 
oro :  et  de  illo  loqui,  et  te  alloqui  dulce  est.  Nunc  vero 
preces  insererem,  nisi  quia  multum  habet,  quod  de 
fortuna  propria  queri  possil,  si  apud  te  illi  vel  meae  vel 
caiusque  necessariae  preces  sunt.  Testor  maiestatem 
tuam,  Gcesar,  quae  mihi  quasi  cuiuspiam  numinis  loco 
est,  virum  hunc  Caesareo  favore  dignissimum.  Nosli 
hominem,  Imperator,  qui  si  tibi  semper  cognitus  fuis- 
set,  auderem  tamen  asserere,  non  indignum  ut  tam 
strenui  miiitis  obsequio  uti  velles,  idque  vel  maxime 
ad  tuam  immortalem  gloriam  pertinere:  ut  cum  caeteri 
principes  cunctique  fere  mortaies  et  auro  itihient  et 
voluptatibus  famulentur,  princeps  romanus  primum  in 
hominibus  locum  tenens  et  haec  ex  alto  despiciens  de- 
lectationibus  aliis  vacet,  et  aliarum  opum,  consilii 
scilicet  ac  virtutis  atque  in  piimis  illustrium  abundan- 
tissimus  sit  virorum.  Ecce  nuncergo,  decus  nostrum, 
quod  dicebam,  amor  fecit  audacem.  Vive,  Caesar,  et  vale, 
et  de  te,  et  de  nobis,  et  de  Imperio  cogila. 

Mediolani,  VIII.  Kalendas  Aprilis. 

EPISTOLA  VIII. 

FRANGISCUS  PETRARCA  ANNiE  GAROLI  IV.  IMPERATORIS 

UXORI  S.  P.  D. 

Filiam  enixae  gratulatur  et  illustrium  foeminarum  memoriam 
revocans,  muliebris  sexus  laudes  celebrat. 


Tuae  serenitatis  epistolam,  gloriosissima  Augusta, 
laetus  reverensque  suscepi  ;  ubi  quid  primum  mirer  ? 
Tantam  ne  hac  tam  iuvenili  aetate  sapientiam?  An  emi- 
nentissima  hac  fortuna  tam  insolitam  et  tam  raram 
humanitatem  tuam,  qua  me  unum  ex  pusillis  tuis  toto 
pene  orbe  disiunctum  iucundissimo  nuntio,  et  familia- 
rissimis  litteris  gaudii  tui  participem  fieri  velle  dignata 
es?  Pro  quo  quidem  non  Lucinae,  ut  olim  verae  lu- 
cis  ignari  gentiles,  sed  Christo  lucis  et  vitas  et  Iw- 
norum  omnium  auctori  quantas  possum  tecum  gratias 
ago,  qui  adolescentiam  tuam  non  tibi  tantum  sed  toii 
Imperio  votiva  foecunditate  laetificat.  Tibi  quoque  pro 
hac  tua  dignatione,  quoniam  aliud  nihil  est  mihi,  quod 
tanto  muneri  par  rependam,  in  his  litterulis  venera- 
biindus  assurgo.  Neque  vero  tuum  hoc,  et  meum  et 
commune  gaudium  imminuat,  quod  primus  tibi  foemi- 
neus  partus  est.  Naro  ut  sapientibus  placet,  saepe  prin- 
cipium  debile  melior  fortuna  prosequilur»  Solent  qui 
maxima  moliuntur  humiliter  exordiri.  Quod  in  te  modo 
credibile  est  egisse  naturam,  et  hoc  laeto  unico  partu 
tuo  multos  tibi  laetissimos  polliceri.  Satis  est  nobis 
quicumque  de*  te  deque  illustri  consorte  tuo  tumores 

prosperos  exoptamas,  iam  te  summi  Imperii  nosse 
paerperam.  Non  hic  desines,  sed  qaod  es  orsa  feliciter 
felicissime  consummabis.  Quamquam  non  potest  utique 
sexus  ille  contemni,  unde  coelestis  Imperator  tempora- 
lem  traxit  originem,  qui,  ut  ait  insignis  veri  professor 
Augustinus,  ne  quis  forte  sexus  a  suo  Creatore  se  con- 
lemptum  putaret,  virufti  suscepit,  natus  ex  foemina 
est:  unde  prdeterea  et  terreni  reges  primi  hominum  et 
qoi  summum  inregibus  locum  tenent  divi  Caesares  oriun- 
tur.  Adde  quod  nec  partu  tantum,  sed  ingenio  et  virtute 
maltiplicietrebusgestis  et  regni  gloria  sexusestnobilis. 
Ut  enim  pauca  de  multis  prae^ereundo  contingam,  apud 
aotiquissimos  Graecorum  repertrix  variarum  artium 
Minerva  virosque  omnes  ingenio  supergressa,  atque  ob 
eam  rem  sapientiae  dea  est.  Isis,  Inachi  filia  iEgyptiis 
prima  litteras  dedit.  Apud  nos  vero  Carmentis  Evan- 
dri  Regis  ma(er,  harum  quibus  utimur  litterarum  fer- 
tar  inventrix.  Sappho  graeca  puella  libros  scripsit,  qui 
maguorum  poetarum  ingeniis  comparentur.  Proba  quae- 
dam  Adelphi  uxor  utriusque  gnara  sermonis,  apud 
graecos  homericis,  apud  nos  virgilianis  versis  in  rem 
suam  versibus,  mundi  originem  et  fortunas  palrum,  et 
Christi  adventum  historiamque,  brevissimo  suo  quidem 
ordine,  alienis  verbis  ampiexa  est.  Transeo  Sibyllas  di- 
vinas  foeminas  et  praescias  futurorum  et  divini  consilii 
conscias.  Unde  nomen  omnibus  unum  indilum  perhi- 
betur,  cum  decem  fuisse  illas  et  patria  et  aetate  distan- 
tes,  Marco  Varrone  teste,  noverimus:  quarum  tam  multa 
usque  in  finem  mundi,  praecipueque  de  Christo,  prae- 
nunciata  didicimus  et  impleta,  ut  unum  hoc  commune 
omnium  Sibyllae  nomen  a  doctoribus  nostris  propheta- 

rum  sacris  uominibus  inseratur.  Aliud  dehinc  genus 
foemined&  laudis  attingendum  est.  Oritbya  Amazonum 
Begina,  ut  reliquas  sileam,  tanta  belli  scientia  et  vir- 
tute  traditur  fuisse,  ut  inter  duodecim  famosissimos  la- 
bores,  quos  Hercuii  illi  invicto  Eurystheus  Graeciae  Rex 
iniunxit,  ceu  rem  impossibilem  afferri  sibi  reginae  huius 
arma  deposceret.  Eiusdem  generis  et  Penthesileae  apud 
Troiam,  et  Camilte  per  Itaham  nota  virtus.  Cuius  non 
ad  auiem  venit  HypsicrateeB  Reginae  coniugalis  amor, 
et  invicti  vigor  animi,  quae  Mithridatem  suum  Ponti 
regem  illo  gravi  et  diutumo,  quod  cum  Romanis  ges- 
sit  bello  non  modo  dum  res  anceps  stetit,  sed  victum 
etiam  ac  desertum  a  suis  sola  per  omnes  casus  inde- 
fessa  pietate  comitata  est,  neglecta  qua  singulariter 
poilebat  formae  cura,  mutatoque  habitu,  equo  et  armis 
et  laboribus  cunctis  assuefacto  corpore,  quod  inter  de- 
licias  regias  educatum  erat,  gratum  prorsus  et  unicum 
illi  afflicto  regi  solatium  in  extremis  miseriis  coniux 
fuit?  Apud  Poenos,  apud  Lacedaemones  apud  Theutones, 
apud  Cimbros  bellicosissimas  gentes  quibusdam  in 
praeliis  animosius  mulieres  egisse,  quam  viros,  notissi- 
mae  loquuntur  historiae.  Magna  haec:  maiora  alia.  Apud 
Assyrios  Semiramis  non  regnavit  modo,  sed  mirum  in 
modum  prolatavit  auxitque  regni  fines,  Indis  atque 
^thiopibus  vexatis  bello.  Babylonem  prima,  quod  qui- 
busdam  placet,  condidit;  quod  nemo  dubitat,  muro 
cinxit  amplissimo.  Cuius  urbis  inopina  rebellio  cum 
sibi  capitis  cultui  muliebriter  intentaei  subilo  nuntiata 
esset,  tantus  anirai  foeminei  ardor  fuit,  ut  altera  coma- 
rum  parte  composita,  altera  autem  adhuc  sparsa,  sicut 
erat,  armis  arreptis,  ad  expugnandam  Babylona  conten- 

deret:  adiavitque  fortuna  virtutem,  ut  non  prius  ad 
ordinem  comae  pars,  quam  tota  civitas  ad  obsequium 
remearet.  Cuius  facti  testis  statua  eodem  illo  fesliDan- 
tis  reginae  habitu  multis  saeculis  in  ea  urbe  perman-* 
sit.  Fuit  apud  Scythas  Thomiris  tanti  animi  regina  ut 
formidatum  illum  famosumque  regem  Asias  Cyrum  cum 
ducentis  millibus  Persarum  uno  praelio  trucidaret,  in- 
que  filii  vindictam  et  solamen  sui,  tantas  teneris  ma- 
nibus  daret  inferias,  capite  insuper  regis  trunco  et  in 
plenum  cruoris  utrem  merso,  exprobrata  crudelitate, 
quod  humani  sanguinis  sitiens  atque  insatiabilis  exti- 
tisset.  Regnavit  apud  ^Egyptios  Cleopatra :  Zenobia 
apud  Persas,  quae  se  reginam  diceret  Orientis :  mulier 
fiduciae  ingentis  clarissimaeque  virtutis :  inter  caetera, 
quod  Cleopatrae  defuit,  castitatis  eximiae,  cuius  laudem 
formae  raritas  geminabat.  Harum  utraque  Romanum  in~ 
vasit  imperium  tanto  nisu  ut  prior  ancipitem  Augusto 
victoriam  faceret :  secundam  vero  Aurelianus  princeps 
et  pugnantem  metuere  videatur  et  domitam  glorietur. 
Ac  ne  totum  sibi  vindieet  vetustas ,  apud  nos  nuper 
non  exiguam  Alathildes  comitissa  partem  Italiae  posse- 
dit^  et  ipsa  Romani  imperii  non  levis  aemula,  et  quae 
virili  animo  bella  tractaret,  imperiosa  in  suos,  in  hostes 
acerrima,  liberalissima  in  amicos:  cuius  profusam  et 
plusquam  foemineam  largitatem  Romana  in  primis  Ec- 
clesia  testatur.  Minora  illa  forsitan  relatu,  vera  laude  vei 
paria  vel  maiora,  miseram  matrem  in  carcere  destina* 
tam  ultimo  suppiicio  sed  commiseratione  reservatam 
m  fame  consumaretur,  exorato  custode  saepius  admissa 
filia  sed  excussa  diligentius  nequid  alimoniae  subinfer- 
ret  clam  uberibus  suis  pavit.  Altera  autem  palri  eodem 

in  stata  par  obseqaium  impendit.  Qaod  vel  Atbenis  vel 
Romse  factum  opinari  licet.  Nam  et  ntroqoe  trahentes 
coniectaras  habeo  de  scriptoram  dictis,  nec  ab  ntrias- 
qae  arbis  reliqais  moribus  res  abhorret,  et  atrobique 
factum  esse  nil  prohibet,  praesertim  cum  historici  qui- 
dam  Gimonis  Atheniensium  magni  ducis  filiam,  alii 
humilem  et  ignotam  fseminam  scriptis  indiderint.  Coe- 
terum  ut  omissis  dubiis  certa  commemorem,  cum  ad- 
miratio  primum  orta  quod  ultra  naturalem  modum  cibi 
inops  vita  protenderetur,  deinde  observatio  intentior 
adhibita  esset,  atque  ita  res  a  custodibus  intellecta,  ad 
triumviri  qui  suppliciis  praeerat,  ac  per  eum  ad  prae- 
toris  qui  sententiam  tulerat,  inde  autem  ad  consulum 
notitiam  pervenisset,  vel  humanitate  Attica  vel  Ro- 
mana  maiestate  dignum  opus,  donati  liberis  ereptique 
legibus  rei,  et  utriusque  filids  pietatem  parentis  absolu- 
tio  consecuta  est.  Nam  cuius,  oro,  animum  spectacula 
illa  non  flecterent,  iuvenis  natae  ubera  famelica  mater 
anus,  sed  multo  maxime  inedia  confectus  et  senio  pa- 
ter  sugiens?  Itaque  hinc  illud  amplum  saceilum  ex 
carcere  et  in  memoriam  pii  actus  pietati  consecratum 
locum  legimus.  lam  quis  illud  apud  Lacedaemonios 
non  audivit  ut  fidissimae  uxores  quasi  viros  capitaUum 
rerum  reos  supremum  allocuturae  permissu  custodum 
noctu  carcerem  ingressae,  quo  tempore  more  gentis  de 
condemnatis  supplicium  sumebatur,  permutatis  vesti- 
bus  et  per  speciem  doloris  capitibus  obvolutis,  et  hora 
consilium  adiuvante,  illis  eroissis,eorum  in  se  periculum 
transtulerunt :  utque  ineadem  urbe  Leonidae  Regis  soror 
virgo,  viris  in  consilio  haesitantibus,  prima  bellum  pa- 
triae  imminens  deprehendit?  Quis  non  novit  in  Asia 

Ephesam  urbesque  alias  a  fceminis  coDditas  Asiaaque 
et  Europse  magnam  partem  a  foeminis  subiugatam?  Quis 
nescit  in  Africa  Garthaginense  Imperium  unius  viduas 
virtute  fundatum?  Quis  non  legit  Israeliticum  populum 
et  duarum  jinius  viri  coniugum  lotidemque  sponsalium 
aDciilarum  foecunditate  progenitum,  et  unius  viduae 
constantia  liberatum  ducis  hostium  caput  in  gremio 
referentis?  Europa  quidem,  nisi  amore  decipior,  optima 
et  nobilissima  pars  terrarum,  unius  regiae  virginis  no- 
men  servat,  cuius  materna  avia  mater  Ageuoris  Li- 
byae  nomen  dedit.  Nec  minus  Asia  numero  tertia,  spa- 
tio  dimidia  mundi  pars,  et  ipsa  foemineum  uomen  est. 
Ita  trina  tripartiti  orbis  appellatio  dictu  mirum  et  pro 
sexu  inBrmiore  magnificum,  non  aliunde  quam  de 
trium  foeminarum  progressa  nominibus  manet  hactenus : 
nec  video  cur  non  cum  ipsa  mundi  aetate  mansurae 
sint.  Italiae  urbes  Mantua,  Parthenope,  Caieta,  Lavinia, 
Graia  insuper  urbs  Athenae,  ne  cunctas  enumerem, 
quid  sunt  aliud  quam  muliebria  nomina?  Quid  vero 
Dunc  romanas  eloquar  matronas,  quibus  nihii  honestius 
habuit,'nihil  candidius  orbis  terrae?  Profecto  si  cepero, 
vix  desinam.  Huius  enim  orationis,  quod  de  magni 
Pompeii  laudibus  ait  Cicero,  difficilius  est  exitum  quam 
principiuminvenire.  Nam^quis,  quaeso,Lucretiam  verbis 
aequet  pudicitiae  severissimum  exemplar?  Cuius  etsi 
factum  usquequaque  non  probem,  quod  alienum  scelus 
tam  graviter  in  suo  corpore  ulta  est:  nequeo  tamen 
generosam  iram  et  omnis  turpitudinis  impatientem  ani- 
mum  non  mirari.  Quis  Cleliam  virginem  digne  expli- 
cet,  quae  hostilis  exercitus  elusa  custodia,  Tiberino 
gurgiti  innatans,  virgineam  aciem  puellaruni  obsidum 

patrice  reddidit?  Quam  virtutem  stupuit  hostis,  ac 
civis  aeque  honore  et  praemio  diguam  duxit.  Quis  Cor- 
neliam  Africani  filiam  Gracchorum  matrem?  Qubb  duo- 
decim  fih'is  partim  morbo,  partim  ferro  amissis,  quo- 
rum  fortissimos  interfectos  a  populo  atque  inhumatos 
et  in  Tiberim  abiectos  oculis  suis  ipsa  conspexerat, 
tantam  ruinam  atque  orbitatem  viriles  quoque  animos 
concussuram  tam  invicte  pertulit,  ut  nuUis  comploran- 
tium  matronarum  fletibus  iuduci  posset,  quin  se  mise- 
ram,  sed  felicem  diceretquae  tales  filios  genuisset?  Di- 
gna,  me  iudice,  mulier,  quae  tales  pareret,  indigna  quae 
perderet.  Quis  Catonis  Martiam,  quam  sanctam  vocat 
antiquitas?  Quis  huius  natam  Porciam,  quae  viri  morte 
nuntiata,  ne  ilii  superviveret,  quia  praeseus  ferri  copia 
non  erat,  vivis  ore  carbonibus  absorptis,  viri  sui  aman- 
tissimum  et  sequi  properantem  spiritum.  exhalavit? 
Multas  sciens  volensque  praetereo,  praecipue  tibi  notis- 
simas,e  virginibus  nostris,  quae  non  pro  terrenis  af- 
fectibus,  sed  pro  pietate,  pro  veritale,  pro  castitate, 
pro  fide,  pro  aeternae  vitae  desiderio  teneris  corporibus 
fortibus  animis  dura  tulere  supplicia,  duras  mortes.  Et 
fateor  in  his  ipsis  de  industria  longus  sum,  ut  sexus 
cui  infamando  scriptorum  aliqui  studuere,  qualicunque 
stilo,  vero  certe,  ni  fallor,  rerum  testimonio  ornatus  lau- 
dum  suarum  parte  non  careat.  Yerum  ut  in  summo  pe- 
dem  figam,  teque  praelustris  Augusta  cum  altissima 
omnium  et  tuie  sortis  foemina  dimittam,  quae  virtus  Li- 
viae,  quae  maiestas,  quae  gloria?  Haec  apud  Caesarem 
Augustum  eum  tenuit  locum  quem  tu  hodie  apud  eius 
successorem  Caesarem  nostrum  tenes,  non  thori  tantum 
sed  consilii  lotiusque  vitae  particeps,  facunda  ante  omnes 

et  affabilis,  et  qufe  fide  prudentiaque  sua  meruit  inte- 
grum  atque  perpetuum  tanti  principis  amorem,  quantum 
aote  se  coniugum  nulla  meruerat.  Quod  te  quidem 
iisdem  artibus  et  fecisse  et  facturam  esse  confido.  Sed 
ne  sermo  longior  taedium  lerat,  filiam  tibi  datam  coeli- 
tus  velut  arrbam  nobilioris  partus  et  gaudii  plenioris 
laeta  complectere,  et  quod  te  seque  dignum  est,  tuis 
illam  moribus  imbue,  tui  effice  imitatricem.  Neque  dif- 
fidas  quam  Caesar  ex  te  genuit  et  parentibus  similem 
et  Gaesareo  quoque  coniugio  dignam  fore. 

Mediolani,  X.  Kalendas  lunias. 


EPISTOLA  IX. 

FRANCISCUS  PETRARCA  SOCRATI  SUO  S.  P.  D. 

Hortatur  utfortem  in  adversis  se  exhibeat,  invidiam  temnat 
et  rerum  humanarum  vanitatem  despiciat. 

Movisli  animum  fateor,  et  nisi  iam  ratio  viam  ge* 
mitibus  obstrueret,  fixumque  esset  fortunae  nolle  suc- 
cumbere,  movisses  forsitan  et  lacrimas.  In  litteris 
quidem  tuis  verum  sensi  quod  oratoribus  placet,  plus 
ad  commiserationem  excitandam  posse  virilem  queri- 
inoniam  quam  femineos  eiulatus.  Si  enim  status  tui 
duritiem  molliter  questus  esses,  si  fortunae  violentiam 
ut  magna  pars  bominum  muliebriter  deplorasses,  do- 
laissem  utique ;  nam  quis  unquam  amicus  amici  dam- 
num.  laetus  audivit?  Nunc  vero  cum  te  videam  inter 
procellas  humanarum  rerum,  quamvis  iratum,  ventis 
erectum  tamen,  eo  tibi  profundiori  caritate  compatior, 

qao  magis  intelligo  iDdignum  (e  hac  sortis  iniuria,  et 
nisi  me  amor  fallit,  iaetiora  promeritum.  Praecipue  au- 
tem  motus  sum  et  altius  indolui  ad  illum  epistolas 
tuae  locum,  ubi  ais  te  et  naturae  tenerioris,  et  in  die- 
bus  iam  progressum  tuis  vereri  ne  deserta  patria  ubi 
mori  optabas ,  cogaris  tandem  alienas  ambire  pro- 
vincias  peregrinatione  intempestiva  et  molesta,  et  qua 
nil  tristius  pati  possis.  Quid  ad  haec  dicam?  Negem 
gravia  esse^  quae  sensus  animi  docet  esse  gravissima? 
lubeam  ferreum  esse  cum  sis  carneus?  Moneam  non 
videre  quae  in  oculis  sunt?  Horter  oblivisci  vulnerum 
quae  novis  ictibus  assidue  recrudescunt?  Facilius  di- 
cuntur  ista  quam  fiunt.  Fiunt  tamen  si  ingenti  nisu  as- 
surgens  animus  fraena  momorderit,  seque  supra  se 
ipsum  erigens,  pedibus  humana  substraverit.  Quod 
ipsum  fateor,  sine  praesentissimo  Dei  auxilio  fieri  ne- 
quit.  Hoc  unum,  hoc  primum  atque  ultimum,  quod 
scrutantes  cuncta  philosophi  non  viderunt,  nobis  in 
omni  nostra  adversitate  suppliciter  implorandum  est. 
Ccetera  illa  vulgata  sunt,  ludos  suos  agere  fbrtunam , 
dum  blanditur  metuendam,  irridendam  dum  tonat,  dum 
fulminat  contemnendam ;  eo  sibi  minus  fidei  esse,  quo 
laetiora  promiserit,  eo  minus  constantiae  inesse  quo 
maiora  praestiterit,  eo  minus  telorum  superesse  quo 
plus  sparserit,  facilius  illam  sub  iugum  mitti  quam  ad 
stabilem  amicitiam  trahi  posse,  cedere  solitam  insultan- 
tibus,  cedentibus  insultare,  nutantes  impellere,  ca- 
dentes  opprimere,  nullis  hanc  armis  melius  quam  pa- 
tientiasuperari-.magnis  malis  magnoanimoresistendum: 
nullam  in  hac  area  laborum  spem  quietis;  non  militiam 
modo  sed  praelium  esse  vitara  hominis,  in  aciem  ve- 

Dire  quisquis  in  lucem  venit;  nii  vailo,  nil  excubiis 
profici,  nullum  tempus  induciarum,  paratum  semper 
esse  discrimen,  nec  nisi  nocte,  hoc  est  morte  pugnam 
dirimi:  contra  fortunae  impetus  fortitudinem  esse  pro 
clypeo,  pavidos  pro  inermibus  haberi,  his  qui  plus 
metuunt,  plus  esse  periculi,  urgeri  profugos,  stratos 
obteri,  stantes  non  posse  calcari,  corpus  etsi  nolit, 
animura  nisi  consenserit,  non  prosterni:  nil  volenti  dif- 
ficile,  nil  importabile  sapienti:  nil  moestum  nisi  quod 
iDoestum  creditur,  pro  arbitrio  fingi  vel  amara  vel  dul- 
cia,  omnia  ex  opinionibus  pendere,  forti  animo  nihil 
durum,  molli  autt^  dura  omnia  videri,  felicibus  ma- 
le,  miseris  bene  esse  si  velint;  non  cedendum  difiicui- 
tatibus,  adesse  finem  terribilium,  iri  per  labores  vitae 
ad  sepulchri  requiem:  fugere  ista  dum  torquent,  gra- 
via  vitae  bella  sed  brevia,  et  perexigui  operis  ingentia 
praemia;  in  alto  sitam  esse  gloriam,  in  imo  dedecus,  in 
aprico  voluptatem,  in  confragoso  virtutem;  marcescere 
animum  deliciis ,  laboribus  splendescere ;  e  mollitie 
contrahi  solere  rubiginem,  asperitate  detergi;  nil  tam 
viro  proprium  quam  laborem;  ad  hunc  nasci  hominem 
ut  ad  volandum  avis,  ad  natandum  piscis;  scortum  in- 
fame  sub  meridie  in  sinu  fcedi  amatoris  conquiescere, 
virginem  sacram  gelu  hispid^m  media  solam  nocte 
consurgere;  iacere  aegrum  in  grabatulo,  sedere  parasi- 
tum  in  convivio,  stare  in  praelio  bellatorem,  inter  flu- 
ctus  nautam,  inter  pocula  bibulum,  inter  vulnera  mi- 
litem  spectari;  sudare  Thersitem  sub  lodice,  sub  armis 
iEacidem,  Sardanapalum  somno  et  voluptatibus  infa- 
mem,  clarum  laboribus  Herculem,  stertere  lixas  ac  le- 
noDes;  dum  dux  vigilat,  durum  athletam  duellis  du- 


80  DE  REBUS  FAMILIARIBUS 

rioribus  exerceri:  cariorem  regi  suo  quem  gravioribus 
probat  experimentis:  languidum  otium  his  permitti  in 
quibus  spes  gloriosi  negotii  nuUa  sit:  cum  prosperitate 
pacem  nobis  ambiguam,  honestum  cum  adversitate 
certamen:  unum  in  vita  bonum  esse,  unum  maluQi, 
reliqua  indifferentia ,  et  quae  sequi  soleant  animum 
possidentis  speciosam,  sed  onerosam  sarcinam  esse 
divitias,  errore  potius  vulgi  quam  doctorum  iudicio 
pretiosas :  splendidam  esse ,  sed  gravem  auream  cate- 
nam:  eminentis  fortunae  gradum  praecipitio  proximum: 
humanam  potentiam  nil  aliud  quam  claram  optatamque 
miseriam;  sublimis  vitae  cursum  nil  aliud  quam  sono- 
ram  et  lucidam  tempestatem:  nil  exitum  aliud  quam 
ruinam:  non  minus  pungere  gladium  cuius  capulum 
iaspis  illustrat,  neque  miuus  stringere  laqueum  cui 
pretiosus  e  serico  nodus  est:  patriam  viro  omnem 
mundi  angulum,  exilium  nusquam  esse,  nisi  quod  im- 
patientia  fecerit;  cum  inhiare  coelestibus  mens  ceperit 
ubique  illi  exilium  fore,  donec  pervenerit  (juo  suspirat: 
sapientem  bona  sua  secum  ferre  quocumque  ierit, 
nihil  illi  naufragium  obesse,  nihil  incendium  seu  rapi- 
nam:  eam  quae  paupertas  dicitur,  levamen  esse  solitu- 
dinum  atque  discriminum:  id  quod  exilium  vocant,  fu- 
gam  innumerabilium  curarum:mortem  bonis  et  laborum 
fmem  et  felicissimae  quietis  initium.  Mille  sunt  huius- 
modi  et  magna,  licet  ex  parte  vulgo  incredibilia  videan- 
tur;  inter  doctos  tamen  atque  expertos  nihil  verius, 
nihilestcertius.  Quae  quoniam  supervacue,  nisi  fallor, 
auribus  tuis  inculcem,  ad  alia  protinus  stilum  flecto, 
Sentio  te  persecutionem  pati  propter  meum  nomen.  ^ 
Quod  in  me  non  audent,  in  te  lividum  virus  effundunt. 

Curabo  ne  noceant,  sed  quod  invidiae  proprium  est, 
sese  malo  suo  crucient,  eo  miseriores  quo  nobiscum 
agi  senserint  felicius.  Non  paliar  ut  mali  plus  quam 
boni  tibi  attulisse  nostra  dicatur  amicitia.  Afferri  tibi 
vis  non  potest.  Ne  te  vilissimorum  minae  hominum 
deiiciant,  cave.  Solare  moestum  animum.  Non  est  ille 
miser  nec  erit  quidem,  nisi  se  faciat.  Yis  videre  quam 
non  sis  miser?  Cogita  quam  multis  invidiam  facias. 
Nemo  simul  invidiosus  et  miser  est:  dum  urgeris,  sta: 
dum  terreris,  fide:  assurge  dum  premeris:  dic  animo , 
dic  corpori,  Virgilianum  iilud  famosissimutn: 

Durate  et  vosmet  rebus  servate  secundis. 
Dic  illud  eiusdem: 

0  socii  neque  enim  ignari  sumus  ante  malorum: 
0  passi  graviora ,  dabit  Deus  his  quoque  finem : 

ille,  inquam,  Deus  qui  aliis  multis  et  variis  finem  de- 
dit.  Cura,  obsecro,  ne  tuis  et  bonorum  omnium  publi- 
cis  bostibus  captatam  ex  te  gaudendi  praebeas  mate- 
riam,  neve  illis  vacuumlocum  linquens,  patriam  dese- 
rendam  putes.  Non  est  firmi  animi  in  solido  fundati , 
ievis  aurfe  flatibus  agitari.  Cannensi  clade  debilitatis 
animis,  auctore  Caecilio  Metello,  consilium  initum  fuerat 
Italiae  relinquendae.  Id  Africani  tunc  adolescentis  vir- 
tute  discussum  est,  qui  stricto  gladio  super  capita 
consultantium  iureiurando  astrinxit,  eos  neque  pa- 
Iriam  deserturos,  neque  passuros  deseri.  Aude  vir 
in  primo  fortunae  murmure,  quod  adolescens  in  ex- 
tremo  eius  vulnere  est  ausus.  Aude  in  te  ipsum  quod 
ilie  in  alios:  aude  in  unum,  quod  ille  in  plurimos 
ausus  est.  Consternatis  affectibus  gladium  rationis 
111.  c 

iatenta:  coge  illos  mutare  consilium,  si  consilium 
abeundi  placuit:  alioquin  fluctuantem  siste  animum,  et 
coge  in  meliorem  iurare  sententiam.  Multa  fert  secum 
dies:  nulia  fortuna  perpetua  est,  multa  remedia  non 
expectantibus  pervenere.  Nunquam  desperatio  sera 
fuit:  unde  forte  non  putas,  veniet  auxilium  tibi.  Quod 
ad  me  attinet  communicare  tecum  omnia  propositum 
est,  atque  in  primis  amicitias.  Qua  in  re  nulii  usquam 
meae  sortis  homini  cesserim  vel  nobilitate,  vel  gratia 
vei  fide,  vel  numero.  Scripsi  iam  nunc  magno  illi 
amico  de  rebus  tuis  ut  petisti,  opemque  eius  minime 
defuturam  tibi  persuadeas  veiim.  Interim  forte  ipse 
adero.  Psylium  venturum  credito:  abrotanum  erit  in 
manibus;  spero  fore  ut  vel  afflatu  ipso  serpentum  si- 
biia  conticescant.  Sin  omnino  pro  tempore  subducere 
caput  invidiae  decrevisti,  liabes  in  tempestate  hac  vici- 
num  et  paratum  portum.  Scio  te  magno  mei  desiderio 
teneri.  Etsi  enim  animos  virtute  coniunctos,  utque  ait 
Hieronymus,  Christi  glutino  copulatos,  nihil  sit  quod 
separet,  non  locus,  non  tempus,  non  obiivio,  non  tae- 
dium,  non  spes,  non  metus,  non  invidia,  non  ira,  non 
odium,  non  fortuna,  non  carcer,  non  vincula,  non  di- 
vitiae,  non  paupertas,  non  aegritudo,  non  mors,  non 
sepulchrum  et  resolutum  corpus  in  cineres,  ideoque 
verae  amicitiae  immortaies  sint:  est  tamen  duicedo 
quaedam  non  parva  praesentia.  Ea  nunquam  ex  quo 
primum  distrahi  coepimus  tamdiu  nobis  ante  hoc  tem- 
pus  erepta  est.  lam  mihi  septimus  sine  te  in  hac  regia 
urbe  annus  agitur.  Age  ergo,  quid  cessas?  Expectatus, 
exoptatus,  exoratus,  adveni :  sic  tamen  ut  non  metu 
hostium  puisus,   sed  amici  tractus  desiderio  videare, 

vereque  ita  sit.  Pelle  moram,  propera:  mihi  simul  ti- 
bique  morem  gesseris,  multisque  praeterea  quibus  pri- 
dem  carus,  nondum  nolus,magnam  tui  opinionem,  quam 
praesentia,  mihi  crede,  non  minuet,  prsemisisti. Surge:  non 
tedesuetudo  segnem  fecerit,  nil  teterreat,  nil  moretur. 
Surge;  breve  est  iter.  Alterum  fiet:  autego  te  hic  vin- 
ciam,  aut  (u  me  hinc  solutum  tecum  revehes:  utrum- 
vis  accidat,  haud  irritus  fuerit  adventus  tuus:  nempe 
et  me  reviseris,  et  Itaiiam  inviseris,  et  tantisper  inte- 
rea  quieveris  frustra  in  ventos  invidia  saeviente.  Diri- 
ment  te  Aipes  ab  anguibus,  quae  nunc  dirimunt  ab  ami- 
00,  et  quem  impediunt  tuebuntur,  et  contegent,  donec 
veneni  fons  ac  principium  aruerit:  quod  propediem  mihi 
faturnm  spondeo.  Tu,  quaeso,  ne  dubites:  sed  sive  mo- 
ram,  sive  iter  elegeris,  magno  fiat  animo  quidquid 
fiet.  Quae  summa  spei  est,  aderit  Deus  superbornm 
hostis,  dux  humilium,  Deus,  inquam,  ipse  aderit,  et  ego 
pro  viribus  absens  praesensque  non  deero.  Proinde 
qaia  facilitatem  simui  ac  magnitudinem  animi  tui  novi, 
Don  instabo  amplius,  ne  quod  amicitiae  est,  diffidentiae 
videatur:  unum  peto  memorem  te  mei ,  nec  oblitum  tui. 
Demuni,  utCaesareo  verbo  utar,  iubeo  te  bene  sperare. 
Vive  et  vale. 

Mediolani,  IX.  Kalendas  lulias. 

EPISTOLA  X. 

FRANCISCUS  PETRARCA  NERIO  MORANDO  S.  P.  D. 

Hortatur  ut  valetudinem  curet ,  narratque  magnum  Ciceronis  codicem 
in  laevum  crus  suum  semel  iterumque  incidisse ,  et  vulnere  inde 
accepto  se  adhuc  laborare. 

Gratum  ut  in  malis  habui  quod  ad  rae  convale- 
scentiae  tuae  prius  quam  aegritudinis  fama  perlata  est. 
Deo  gratias,  qui  miaalur  crebrius  quam  ferit,  tonat- 
que  sa^pius  quam  fulminat,  et  saepe  nos  concutit  non 
ut  deiiciat,  sed  ut  firmet,  nostraeque  conditionis  admo- 
neat.  NuIIius  unquam  patris  pietas  tanta  fuit,  quae  pa- 
tris  aBteroi  collata  clementiaB,  non  severitas,  imo  vero 
crudelitas  videretur.  Hanc  ille  clementiam  in  nobis  iu- 
giter,  et  saepe  non  sentientibus  nobis  exercet.  Cuius  in- 
termissio  si  ulla  esset,  nos  nihil  essemus:  sed  tunc 
conspectius  eminet  quando  gravi  cuiquam  praesentique 
periculo  eripimur.  Et  ubinam,  quaeso,  mortalibus  non 
grave  semper  praesensque  periculum?  Nec  unquam 
certe,  nec  usquam  sine  periculo  vivimus.  Etsi  interdum 
alicubi  sine  periculi  suspicione  vivamus,  par  ubique 
periculum,  non  par  metus.  Unde  fit  ut  non  semper 
periculo  liberati  gratias  agamus,  ignari  scilicet  rerum 
et  ingrati  salutis,  ut  Maro  ait:  alioquin  nunquam  mens, 
nunquam  lingua  cessaret,  nunquani  cessante  miseri- 
cordia.  Compresso  autem  metu  aliquo  insigni,  tum  de- 
mum  grates  agimus,  tum  vota  persolvimus.  Pro  hac 
causa  et  tu  nunc  in  propria  et  ego  in  amici  salute  voti 
reus  sum,   non  profanis  extorum  sacris,   sed  sacrifi- 

ciis  laudisaram  cordis  restitutori  luo,  servatori  ornniuin 
adolentes.  Tibi  vero  praeterea  pauca  subiunxerim.  Saepe 
te  monui  ne  corpus  tuum   necessariis   satis   attritum 
attereDduraque  laboribus  supervacuis  preraeres,  nein- 
genium  ad  litteras  natum,  ad  arma  converteres,  ubi 
et  periculi  amplius  et  miuus  delectationis  aut  gloriae 
est;  quaravis,  ut  verum  tibi  praeconium  non  subtrabam, 
vix  norim  cui  magis  hac  aetate  conveniat  illud  Catoni 
seni  a  Tito  Livio  tributum,  cui  scilicet  versatile  inge- 
nium  sic  pariter  ad  omnia  fuit  ut  natum  ad  m  unum 
diceret,  quodcumque  ageret.  Non  tamen  id  mihi  nega- 
veris  ipsum  ingenium  tuum  si  suam  illi  libertatem  ad- 
dideris,  si  frena  laxaveris,   etsi  ad  omnia  possit,  ad 
litteras  diversurum.  At  tu  quasi  consilii  mei  tuique 
corporis  immeraor  et  tui  desertor  ingenii ,  per  aestus  et 
glaciem,  per  imbres  et  pulverem,  per  vepres  et  lubricum 
assidue  volveris,  necancipites  casus  vides,  nec  circum- 
fusa  discrimina.  Oro  te,  opiniones  hominum  pessimas 
atque  falsissimas  aversare  et  naturam  sequere.  Illa 
te  ducet  ad  tuum  finem.  Nunc  aliena  sectaris,  non  quia 
libi   haec  placeant,   cui  nil  penitus   praeter  honestum 
placet,  sed  ut  tu  aliis  placeas  quibus  forte  non  placuisse 
sit  satius.  Et  de  te  quidem  hactenus.  Ad  me  ipsum  re- 
deo.  Ruri  habito  haud  procul  Abduae  amnis  ripa.  £t 
quoniam  non  aliter  mei  te  quara  tui  me  sollicitum  scio 
qualiter  mihi  nunc  sit  cum  audieris,  puto,  miraberis. 
Scis  olim  me  ex  omnibus,  qui  apud  ullas  gentes  quo- 
cumque  tempore  scripserint,  tecum  in  hoc,  ut  inrauU 
tis  unanimem  singulariter  Ciceronem  mirari  et  araa- 
re.  Neque  enim  vereor  ne  parum  Christianus  sim,  si 
Ciceronianus  fuero.  Nihil  enim  contra  Christum  Cicero 

loquitur  quod  certe  meminerim.  Et  si  quid  forte  con- 
tra  Christi  doctrinam  loqueretur ,  id  unum  est,  quod 
nec  Ciceroni,  nec  Aristoteli  crederem,  nec  Platoni. 
Quando  enim  horaini  crederem  ,  qui  nec  angelo  cre- 
diturus  sim  Apostolico  consilio  fretus  ubi  ait  ad  Ga^ 
latas:  Sed  licet  vos  aut  angelus  de  coelo  evangelizaret 
vobis  prceter  quam  quod  evangelizavimus  vobis  anathe- 
ma  sit?  Neve  a  Cicerone  digrediar,  saepe  ille  quidem 
Deos  nominat  saeculi  sui  morem  sequens:  quin  et  vo- 
lumine  mtegro  Deorum  naturam  tractat,  ubi  si  acrius 
attendatur,  Deorum  turbam  et  inania  nomina  non  tam 
celebrat  quam  irridet  ac  detegH.  Et  certe  ubi  ex  pro- 
posito  loquitur,  unum  Deum  eumque  principem  mun^ 
dique  rectorem  vocat.  Et  licet,  ut  saepe  dixi  et  scripsi, 
forte  paratum  veritali  periculum  timeret,  alicubi  tamen 
ingenue  fassus  est  non  convenire  philosopho  dicere 
Deos  esse.  Quis  mihi  igitur  verae  fidei  obiicere  Cicero- 
nem  statuat  ut  quasi  peregrini,  vel  quod  maioris  in- 
scitiae  sit  inimici  nominis  conflet  invidiam?  Christus 
equidem  Deus  noster:  Cicero  autem  nostri  princeps 
eloquii.  Diversa  fatear:  adversa  negem.  Christus  ver- 
bum  est  et  virtus  et  sapientia  Dei  Patris:  Cicero  multa 
de  verborum  arte,  deque  virtutibus  et  humana  sapien- 
tia  loquutus  est,  vera  utique  et  idcirco  veritatis  Deo 
absque  ulla  dubitalione  gratissima.  Cum  enim  Deus 
veritas  viva  sit:  cum,  ut  ait  pater  Augustinus,  omne 
verum  a  veritate  verum  sit,  haud  dubie  quidquid  ab 
uUo  verum  dicitur,  a  Deo  est.  Christum  fateor,  nosse 
non  potuit  paulo  ante  rebus  humanis  exemptus,  quam 
Christus  Deus  homo  fieret.  Flenda  nempe  viri  sors. 
Nam  ut  altissimi  et  divini  prorsns  fuerat  ingenii,  si  vi- 

disset  Christum  aut  nomen  eius  audivisset,  quanluin 
ego  opinor,  non  modo  credidisset  in  eum,  sed  eloquio 
iilo  incomparabili  Christi  praeco  maximus  fuisset. 
Quale  aliquid  de  altero  principe  latina)  facundiaB  Vir- 
gilio  poeta  cum  ad  eius  tumulum  venisset  Aposto- 
his  Paulus ,  et  flevisse  legitur  et  dixisse.  Cur  au- 
lem  id  Christus  ipse  noluerit,  non  est  quaerenda  ralio 
ab  ilio  cuius  voluntas  ratio  summa  est.  Quantum 
tamen  ad  altitudinem  divini  consilii  humanaB  se  eri- 
gunt  coniecturae,  nec  potentiam  cum  posset,  nec  mun- 
danam  sapientiam,  nec  eloquentiam  quaesivit,  cui  non 
persuadere  dictione  ut  rhetoricos  deceret,  sed  coecis 
et  errantibus  nudae  lumen  veritatis  ingerere  propositum 
erat,  atque  infirma  mundi  eligere,  sicut  scriptum  est , 
ut  fortia  quaeque  confunderet,  et  sapientiam  sapientum 
perdere,  et  prudentum  prudentiam  reprobare,  denique 
stultam  facere  sapientiam  huius  mundi,  etper  stultitiam 
praedicationis  salvos  facere  credentes;  ne,  si  aliter  fe- 
cisset,  non  coelestis  et  divina  veritas  quam  docebat,  sed 
terrena  vis  aut  humanum  artificium  videretur,  atque 
in  sapientia  verbi,  ut  ait  Apostolus,  evacuaretur  crux 
Christi.  Caeterum  vir  ille  de  quo  loqui  coeperam  mihi 
ab  ineunte  aetate  tam  carus  semper  et  tam  cultus  Ci- 
cero  qualiter  modo  mecum  luserit  hinc  audies.  Est  mihi 
yplumen  epistolarum  eius  ingens,  quod  ipse  olim  manu 
propria,  quia  exeraplar  scriptoribus  impervium  erat, 
scripsi,  adversa  tunc  valetudine;  sed  corporis  incom- 
modum  et  laborem  operis  magnus  amor  et  delectatio 
et  habendi  cupiditas  vincebant.  Hunc  librum,  ut  mihi 
semper  ad  manum  esset,  in  bibliothecae  ostio  posti  in- 
nixum  stare  solitum  vidisti.  Dum  vero  ut  sa^pe,  locum 

aliud  cogitaDS  iDgredior,  accidit  ut  togae  fimbria  inad- 
vertens  librum  ipsum  impingerem.  Ille  cadens  laevum 
mihi  crus  non  multo  supra  talum  ictu  exiguo  perstrin- 
xit.  Ego  illum  iocans:  et  quid,  inquam,  rei  est,  mi  Ci- 
cero,  cur  me  feris?  Ille  nihil,  sed  eodem  postridie  re- 
deuntem  rursum  ferit  rursumque  cum  iocis  erigitur  in 
suam  sedem.  Quid  te  moror?  Laesus  iterum  atque  ite- 
rum  expergiscor,  et  quasi  indignantem  humi  .esse,  al- 
tius  attollo,  sed  cum  iam  crebra  concussione  repetiti 
loci  fracta  cutis  nec  spernendum  ulcus  extaret.  Sprevi 
tamen,  potius  rei  causam  quam  rem  ipsam  librans.  Ita- 
que  nec  aquis  abstinui,  nec  equestri  vectatione,  nec 
pedestri  itinere  temperavi  expectans  finem.  Paulatim 
quasi  se  sperni  dolens  vulnus  intumuit,  et  subinde 
nescio  qudenam  caro  discolor  et  virulenta  succreverat. 
Tandem  igitur  cum  iam  dolor  non  locos  tantum  sed 
somnos  requiemque  lacesseret,  ut  non  magni  animi 
contemptus  sed  amentiae  videretur,  medicos  coactus 
accerso,  qui  roultis  iam  diebus  huic  non  amplius  ludi- 
cro  vulneri  incumbunt  non  sine  cruciatu  et  periculo 
laesi  artus,  ut  perhibent.  Etsi  illorum  prognosticis  in 
utramque  partem  quantum  sit  fidei  apud  me  nosse  te 
credam,  et  fomentis  tamen  crebris  urgeor,  et  solitis 
cibis  arceor,  et  insueta  corporis  quiete  contineor.  In- 
visa  omnia,  atque  illud  in  primis  quod  voluptuosorum 
epulis  uti  cogor;  sed  iam  res  ad  salutem  spectat,  ut  et 
tu  quoque  prius  convalescere  quam  aegrotasse  me  no- 
veris.  Una  mihi  frequens  indignatio  quod  omnis  ferme 
collisio  ac  dolor  in  hanc  unam  corporis  partem  prae- 
scripto  de  more  incidit,  ut  non  inepte  famulus  mecum 
iocans  inler  famiiiaria  servitia  saepe  fortunarum  tibiam 

nuncupare  soleat.  Saepe  illa  me  per  omnem  vitara  exer- 
cuit  et  multum  tempus,  a  puero  incipiens,  id  quo  nihii 
tristius  facio,  iacere  compulit.  Quid  dicam?  Parum  abest 
quin ,  non  dico  adraittam ,  sed  lenlius  respuam  fati  no- 
men,  quando  non  modo  quisquis  bominura,  sed  huraani 
quaeque  pars  corporis  atque  aniraae  suam  sortem  babet. 
Et  sane  suspectum  potius  nomen  hoc  pro  eo  quod  ad 
impiura  sensura  quibusdara  pravis  et  obliquis  ingeniis 
trabi  solet,  quara  res  ipsa  falsa  est.  Siquidera  a  fando 
fatum  dicitur,  et,  ut  ait  David,  seraei  locutus  estDorai- 
nus  et  quod  ille  locutus  est,  utique  fatura  est.  Ut  enira 
propbeticae  gravitati  poeticura  adsit  eloquiura,  grave  et 
iniraitabiie  sanctis  pondus  adest  verbis: 

Et  vocem  fala  sequuntur, 

ut  ait  Statius  Papinius.  Atque  ita  fatura  ac  divina  pro- 

videntia  unura  sunt.  Quod  qui  ita  inteiligit,  non  fallitur, 

licet  propter  eara  quara  dixi  suspicionem  norainis  te- 

nendara  sententiam,   corrigendam   linguara   adraoneat 

Augustinus.  Nos  autera  verbi  disputationibus  oraissis, 

rera  ipsara  pia  et  rainirae  pertinaci  opinione  teneamus, 

ipsam  in   oranibus  veritatera,  non  victoriara  aucupan- 

tes,  et  semper  ex  verbis  animi  praesidium  elicientes , 

iotrepidi  paratique  simus,   non  ad   boc  aut  illud  maii 

genus,  sed  ad  orania.  Nihii  enim  maii  est,^  quod  non 

homini  dum  vivit  impendeat.  His  raalisoranibus,  vitae- 

que  pericuiis  sola  raors  liberat.  Coeterura  in  hoc  raeo 

casu  de  quo  plusquam  pro  re  dixerim  suura  forte  ira- 

pletur  nomen,  sic  enira  vulgo  quod  infaustura  est  lae- 

vum  aut  sinistrura  dicitur:  quaravis  iliud  non  me  lateat 

in  auguriis  laeva  eadem  esse  quae  prospera:  unde  esl 

apud  Poetam:  intonuit  lcevum,  laetumque  est  tonitru 
quod  est  laevum,  ea  scilicet  ratione,  quod  quae  laeva 
sunt  nobis,  dextera  sunt  superis,  unde  omnis  prospe- 
ritas  expectanda  est.  Licet  hic  quoque  inter  nos  Graios- 
que  et  barbaros  multa  sitlis,  quod,  ut  diximus,  nos 
sinistra,  illi  etiam  in  auguriis  dextera  putant  esse  feli- 
cia.  Quae  ambages  quoniam  procul  ab  inceplo  sunt,  il- 
lud  ad  summam  noveris  hanc  infaustam  ac  sinistram 
tibiam  passam  modo  quod  solita  est,  sed  insperato  ab 
hoste.  Ita  dilectus  meus  Cicero  cuius  olim  cor,  nunc 
tibiam  vulneravit.  Tu  integer  et  illaesus,  vale. 

Idibus  Octobris,  nocte  media. 


EPISTOLA  XI. 

FRANCISCUS  PETRARCA  NERIO  MORANDO  S.   P.   D. 

Narrat  singularera  Henrici  Caprae  in  se  benevolentiam , 
cuius  visendi  gratia  se  Bergamum  contulit. 

lam  satis  rerum  mearum  minutias  legisti,  satis 
Ciceroniani  vulneris  processit  historia.  Ne  autem  so- 
lum  Ciceronem  diligi  ab  ignotis  credas,  unum  illis 
adiiciam,  quod  licet  vetus  apud  te,  nova  animum  ad- 
miratione  perfundat.  Est  hic  semper  in  ocuIis~  Perga- 
mum  Italiae  alpina  urbs.  Nam,  ut  nosti,  alia  huius  no- 
minis  in  Asia  est ,  olim  Attali  regia,  Romanorum 
post  haereditas.  In  hac  nostra  vir  est  unus  litterarura 
tenui  notitia,  sedingenio  acri,  si  tempestive  litteris  da- 
tum  esset:  artificio  autem  aurifaber,  inque  eo  longe 
^minens,   quodque  optimum   habet   hominis    natura, 


ei 

mirator  amalorque  rerum  excellentium  ,  auri  vero 
quod  quotidie  tractat,  opumque  fallacium,  nisi  pro  ne- 
cessitate,  contemptor.  Et  hic  quidem  iam  aetate  pro- 
vectior,  cum  forte  meum  nomen  audisset  famae  lenoci- 
nio  confestim  in  amicitiae  meae  studium  vehementer 
exarserat.  Longius  eam  si  quibus  ille  tramitibus  ad 
huius  modestissimi  voti  successus  ambierit,  exequar ; 
quid  fidei  honestarumque  blanditiarum  in  me  meosque 
omnes  exercuerit,  ut  ad  me  longe  positum  familiariter 
atque  ardenter  accesserit,  ignotus  facie,  sed  iam  pro- 
posito  notus  et  nomine,  quidve  animo  gereret  in  fronte 
atque  oculis  scriptum  habens.  Quid  putas?  Num  sibi 
me  negaturum,  quod  nulla  barbaries,  nullum  ferox 
animal  negasset?  Delinimentis  et  fido  ac  perpetuo  fle- 
xus  obsequio  tota  virum  mente  complector.  Neque 
enim  sat  me  hominem  rear,  si  honeste  amanti  sim  du- 
rior  ad  reddendam  vicem.  Ille  autem  exultare,  gloriari, 
gaudium  animi  vultu,  voce,  gestu  prodere,  et  quasi  voti 
compos  augustissimi  altiora  respicere  et  totus  in  vi- 
rum  alterum  repente  converti;  iam  primum  patrimonii 
sui  partem  non  exiguam  in  meum  decus  expendere , 
signum,  nomen,  imaginem  novi  amici  in  omnibus  do- 
mus  suae  angulis,  sed  in  pectore  altius  insculptam 
habere:  partem  alteram  scribendis  quaecumque  mihi 
stilo  quolibet  effluxerunt.  Et  ego  negata  maioribus  sibi 
haud  dufiter  scripta  largiri  ardore  hominis  ac  novitate 
propositi  delectatus.  Quid  vis?  Paulatim  ille  priorem 
vitam,  actus  et  studia  moresque  dedidicit,  et  pene 
orane  quod  fuerat,  sic  exuit,  ut  sui  omnes  mirentur 
ac  stupeant.  Ad  extremum,  me  dehortante  et  sae- 
pius  admonente ,   ne  sero  litterarum  studio  curam  rei 

familiaris  abiiciat,  ad  hoc  unum  mihi  surdus  et  incre- 
dulus,  fabrilem  deseruit  oflScinam,  gymnasium  et  ar- 
tium  liberalium  magistros  colit,  delectatione  eximia, 
mira  spe,  quam  fortunatus  studiorum  nescio,  sed  vo- 
tivo,  nisi  fallor,  dignus  eventu,  qui  tanto  impetu  tam 
honestam  rem  tantoque  reliquorum  omnium  contemptu 
appetat.  Et  sibi  quidem  ingenium  fervorque  animi,  ci- 
vitati  autem  illi  magistrorum  copia  semper  fuit.  Ob- 
stare  sola  videtur  aetas  hominis:  quamvis  et  Platonem 
et  Catonem  tales  viros,  illum  provecta  aetate  philoso- 
phiae,  hunc  in  senectute  litteris  Graiis*  haud  frustra 
operam  dedisse  compertum  sit:  forlasse  autem  hic 
meus  ob  hoc  ipsum  non  indignus  fuerit,  qui  aliqua  in 
parte  mei  operis  inveniat  locum.  Est  igitur  viro  nomen 
Henricus,  cognomentum  Capra,  animalexpeditum,  im- 
pigrum,  frondis  amans,  et  natura  semper  in  altum  ni- 
tens.  Inde  autem  dictum  Varro  aestimat  quod  virgul- 
tum  carpat,  ut  sit  capra,  transportata  littera,  quasi  car- 
pa.  Quod  si  cuiquam,  haud  dubie  huic  nostro  debitum 
scias,  qui  si  mane  silvam  attigisset,  crede  mihi,  di- 
stentum  uber  atque  uterum  retulisset.  Haec  tibi  olira 
cuncta  notissima,  sed  noscenda  aliis  dicta  sint.  Quod 
sequitur  adhuc  nescis.  Hicergo  talis  in  se,  et  erga  me 
talis  iamdudum  orare  institit,  ut  seque  suumque  la- 
rem  adventu  dignarer  meo,  et  unius  saltem  lucismora 
sicut  ipse  aiebat,  omnibus  saeculis  gloriosum  ac  felicem 
facerem.  Hoc  eius  desiderium  non  absque  difficultate 
aliquot  iam  per  annos  traxeram.  Nunc  tandem  et 
vicinitate  loci  et  non  precibus  solum  sed  obsecratio- 
nibus  et  lacrimis  evicit  ut  flecterer ,  elatioribus  licet 
amicis  obstantibus,  quibus  honore  indigna  viderelur  bu- 

mililas.  Veni  ergo  Pergamum  III  idus  octobns  ad  ve- 
speram  eodem  illo  viae  duce  qui  horfalor  fuerat,  et  su- 
binde  trepidulo  ne  me  interim  consilii  poeniteret,  at- 
que  ideo  modis  omnibus  satagente  per  seperque  alios, 
ut  a  sensu  itineris  confabulando  diverterer.  Itaque 
planum  iter  et  breve  non  sentientes  egiraus.  Quidam 
vero  me  nobiles  prosecuti  erant  ob  id  maxime  ut  tam 
fervidi  hominis  secreta  cognoscerent.  Cum  ad  urbem 
igitur  ventum  esset,  et  ab  amicis  obviam  progressis 
multo  cum  gaudio  excipior,  et  a  praeside  provinciae,  et 
a  belli  duce,  et  a  primoribus  populi  certatim  pro  se 
quoque  instaute  in  palatium  publicum  et  nobilium  do- 
mos  vocor:  illo  interim  mire  anxio  et  tantis  precibus 
pavente  ne  vincerer,  Feci  autem  quod  me  dignum 
credidi;  ad  humilioris  amici  domum  cum  sociis  de- 
scendi.  Ibi  vero  ingens  apparatus,  coena  non  fabrilis , 
non  philosophica,  sed  regia,  thalamus  auratus,  cubile 
purpureum,  ubi  nec  iacuisse  nec  iaciturum  esse  alium 
persancte  iurat,  librorum  copia  non  mechanici  sed  stu- 
diosi  hominis  et  litterarum  amantissimi.  Ibi  noctem  il- 
lam  egimus:  nec  unquam  puto  laetiore  hospile  ulla  nox 
acta  est.  Tanta  enim  laetitia  gestiebat,  ut  timerent  sui, 
ne  forte  in  morbum  aut  amentiam  verteretur,  sive 
quod  multis  olim  accidit,  eliam  in  mortem.  Inde  vero 
die  proximo  honoribus  et  concursu  hominum  pulsus 
abii,  praeside  ipso  atque  aliis  multo  pluribus  longius- 
que  quam  vellem  comitantibus,  et  amicissimo  hospile 
vix  serum  lateri  avulso  sub  noctem  ipse  rus  redii.  Ha- 
bes,  mi  Neri,  quod  tibi  non  incognitum  volebam.  Hic 
nocturnarum  epistolarum  liraes  sit.  lam  enim  haec  iu* 
giter  ad  auroram  scribendo   tulit  impetus,  fessumque 

matutinae  quietis  adnionet  soporifera  noctis  pars.  Tu 
vale  feiiciler,  nostri  memor. 

Scripta  rurali  calamo,  Idibus  Octobris,  ante  lucem. 


EPISTOLA  XII. 

FRANCISCUS  PETRARCA  FRANCISCO  PRIORl  SS.  APOSTOLORUM 

S.  P.  D. 

Suum  studendi  ardorem  describit  quo  temporis  angustias 

laxare  conatur. 


Angustum  vitae  spatium  laxare  proposui.  Id  qui- 
bus  artibus  fieri  possit  interroges:  fugacissimum  qui- 
dem  tempus  est,  fraenarique  ullo  ingenio  non  potest. 
Seu  sopito,  seu  vigili  labuntur  horae,  dies,  menses , 
anni,  saecula;  omnia  qudB  sub  ccelo  sunt,  moK  ut  orta 
sunt  properant,  et  ad  finem  suum  mira  velocitate  ra- 
piuntur.  NuIIa  intermissio,  nulla  quies;  non  maior  die- 
rum  quam  noctium  fuga  est,  ex  quo  soliciti  procedunt 
ac  segnes,  et  qui  videntur  stare  festinant.  Non  ut  in 
mari  ventis  alternantibus  varia  navigatio,  sed  unus 
semper  est  vitae  cursus  isque  celerrimus:  nunquam 
regredi  nunquamque  subsistere  est;  tempestate  quali- 
bet  et  omni  vento  provehimur.  His  mollior,  his  durior, 
his  longior,  his  brevior  via,  omnibus  una  celeritas 
est.  Non  eodem  calle,  sed  iisdem  passibus  gradimur , 
diversisque  tramitibus  omnes  unum  petimus  finem  : 
nec  ideo  quod  hic  illo  serius  pervenit,  lentius  incessit: 
sed  vife  pUiscuIum  et  meta  remotior  fuit,  quae  quam- 

vis  remolissima  videatur,  haud  dubie  iuxta  est.  Ad 
hanc  imus  magno  impetu,  omne  momentum  nos  impel- 
lit  et  invitos  ex  hoc  pelago  in  portum  trudit  viae  aman- 
tes,  metuentes  termini,  praeposteros  viatores.  Frustra 
tergiversamur,  ire  oportet,  immo  vero  pervenire.  Iter 
a  tergo  est,  finis  ante  oculos.  Quid  faciam  ergo,  seu 
quod  istud  laxandae  vitae  propositum  est?  Dicam  tibi. 
In  primis,  fateor  componendum  animum  ad  morem 
finis.  Nam  quid,  quaeso,  tam  salubre  quam  discere  ut 
libenter  facias,  quod  facere  vel  coactum  oporteat?  Ubi 
didicerit  animus  iuania  non  timere,  amare  naturalia, 
inevitabilia  etiam  optare,  tum  securus  atque  alacer 
expectabit,  quod  tam  moeste,  tam  trepide  humanum 
genus  expectat.  Id  ego  nulli  penitus  posse  contingere 
arbitror ,  nisi  qui  peregerit  omne  id  propter  »quod  ma- 
xime  vivere  exoptabat.  Rarum  genus,  soliusque  virtu- 
lis  studio  deditum;  hoc  est  enim  illud  vivere  vitapera- 
cta,  cuius  mentio  apud  Senecam  est,  quo  vitae  genere, 
ut  opinor,  nihil  est  dulcius,  quando  nihil  terret,  nihil 
solicitat,  nihil  angit,  nihil  expectatur,  nisi  quod  adeo 
venturum  esse  certum  est,  ut  nullo  obice  possit  arce- 
ri:  quando  praesens  bonum,  recordatiopraeteriti,  ventu- 
rique  spes  accumulant.  Ad  hunc  finem  non  perveniunt 
qui  post  concupiscentias  suas  eunt;  nunquam  enim 
peragunt  qui  semper  incipiunt,  nunquam  impletur  fu- 
tile  aut  pertusum  vas,  nullus  infinito  finis  est;  semper 
autem  recens,  semper  incipiens,  semper  vaga  et  infi- 
nita  cupiditas  est.  Qui  hanc  igitur  sectantur  infinitum 
iler  arripiunt,  atque  ideo  nec  quiescunt,  nec  quiescere 
quidem  possunt,  quia  dux  eorum  concupiscentia  non 
quiescit.  Horum  vita  non  finitur  sed  abrumpitur,  inler 

ordiendumque  succiditur.  Illorum  vero  vitaB  peraclis 
ofRciis  felices  otiosaeque  reliquiae  sunt.  Horum  igitur 
imperfecta  desinit,  illorum  perfecta  durat  vita,  et  tum 
demum  iucunda,  tum  vera  vita  esse  incipit,  dum  per- 
fecta  est.  Mihi  uni  ex  eorum  grege  qui  medium  locum 
tenent,  cui  nec  dum  peracta,  nec  in  longum  cupiditatis 
imperio  protrahenda,  nunquamque  peragenda  vita  est, 
cui  aliquid,  cui  multum  desit,  sed  Quitum  tamen  ,  cui 
praeterea  ad  peragenda  quae  superant  non  multis  sae- 
culis  sit  opus:  sed  tantum  tempore  opus  sit,  et  solae 
temporis  angustiae  timeautur,  ea  quam  dixi  laxandi 
temporis  necessaria  ars  videtur.  Id  interim  quonam 
modo  fieri  queat  percontabere.  Totum  in  ipsius  tempo- 
ris  dispensatione  consistit.  Fundunt  vina  ebrii,  obsessi 
etiam  aquis  parcunt;  prodigalitatem  copia,  egestas 
parsimoniam  parit.  Saepe  sub  extremum  quid  ab  initio 
agenduin  fuisset  apparere  incipit,  immo  nunquam  fere 
consilium  et  facultas  coeunt.  Hebet  illud  dum  haec  vi- 
get,  dumque  illud  intenditur,  haec  lentescit:  alioquin 
feliciora  essent  humana  negotia,  et  ceptorum  exitus 
laetiores.  Nunc  mihi  nosseJncipit,  posse  desinit;  mal- 
lem  prius,  sed  non  est  iuvenilis  ingenii  tempori  pretium 
imponere.  Male  enim  aestimat  quisquis  abundat :  par 
est  autem  abundare,  quantum  ad  haec  attinet,  et  abun- 
dare  se  credere.  Siquidem  error  omnis  non  in  rebus, 
sed  in  opinione  consislit.  Nulli  mortalium  tempus 
aburidat,  sed  huiusce  rei  penuriam  non  ex  aequo  omnes 
inlelligunt.  Equidem  omni  aetati  caligo  venturi  terapo- 
ris  aeque  suflFunditur,  nihilque  plus  certi  habet  florenlis- 
simus  adolescens,  quam  procurvus  et  capularis  senex, 
nisi  quod  plus  sperat,  eoque  saepius  et  gravius  hac  spe 

fallitur ,  et  sap.pe  tutior  est  qui  minus  sperat.  Mille  sunt 
rerum,  mille  hominum  species,  sed  in  his  omnibus 
nHlil^  magis  quam  spes  una  circumvenit.  Hac  ne  in 
finem  circumveniar  aperire  oculos  incipio.  Satius  est 
enim  sero  quam  nunquam  sapere.  Cuius  rei  primum 
prodigus,  exhinc  largus  fueram,  iam  parcus  iamque 
avarus  et  tenax  fieri  velim.  Hora  quidem  admonet', 
necessitas  cogit;  non  est  iocandi  locus:  praeveniemur 
et  prdBvertemur  in  mediis,  mibi  crede,  conatibus:  nisi 
expergiscimur  et  obstamus,  et  nisi  totis  animi  viribus 
assurgimus,  opprimemur.  Itaqueiamme  ipse  mearum 
status  rerum,  et  intellecta  iam  tandem  periculi  magni- 
tudo,  non  minus  quam  Themistoclem  trophea  Miltiadis, 
e  somno  excitant.  Saepe  me  semisopitum  adhuc  clausis 
oculis  sed  experrecto  animo  cura  vigil  stratis  excutit, 
ita  ut  lumen,  quod  mihi  de  more  pernox  excubat,  non 
videam ,  sed  praetenta  manu  quasi  per  tenebras  ad 
proximum  famulum  excitandum  proficiscar.  Interdum- 
qae  mihi  accidit,  quod  rideas,  ut  apertis  interim  ocu- 
lis,  conspectum  lumen  extinxerim,  ne  superveniens  fa- 
mulus  frustra  quia  se  vexatum  intuens  secum  ipse  vel 
tacitus  meas  rideret  ineptias,  et  nescio  quid  aliud  re- 
rum  nescius  cogitaret.  Sic  sum,  etquamvis  morae  pce- 
niteat,  consilii  non  pudet.  Utinam  haec  iuveni  mens 
fuisset!  Unmn  hoc  saltem  gratulor  seni  erit.  Utile  illud 
et  magnis  principiis  oportunum:  sed  hoc  quoque  non 
inutile  nec  spernendum:  et  si  in  alterutro  delinquen- 
dum  erat,  mane  dormitasse  maluerim  quam  sero.  Gra- 
viora  sunt  enim  quae  ad  exitum  spectant:  periculosis- 
simus  error  extremus:  de  omnibus  vitae  annis  una 
naortis  hora  pronuntiat.  Ad  hanc  componi  singularis  et 

summae  providentidB  opus  est.  Huc  olim  omne  tempus 
atque  omne  studium  vertendum  erat:  quod  si  effusum 
inutiliter  dolemus,  saltem  reliquias  relegamus,  et  qiiod 
desidia  periit,  diligentia  refparetur.  In  hoc  nitor  haud 
veritus  ne  id  mihi  vitio  detur,  quod  parcior  irrepara- 
bilis  rei  sim.  Ut  enim  pecuniae  infamis,  sic  quarumdam 
rerum  exacta  tenacitas  gloriosa  est.  Quis  caeremonia- 
rum  observantiam  in  religioso  non  laudet,  tenacitatem 
pudicitidB  in  matrona,  in  studioso  temporis  parcitatem? 
Hanc  amplectar,  hanc  teneam,  hac,  qua  datur,  amissi 
temporis  damna  restaurem.  Hoc  meditor,  huc  suspiro, 
huc  forsitan  duce  Deo  et  magna  animi  intentione,  per- 
veniam.  Curabo  ne  quid  pereat:  si  id  non  assequar,  ut 
minimum.  Cum  somno  et  voluptate  tempus  partiar: 
non  sinam  ut  uUam  partem  mei  iuris  occupent.  Est  ad 
quam  provocem  si  premar,  virtus,  incorrupti  fons  iu- 
dicii,  et  rationis  arx  inexpugnabilis  atque  invicta.  Si 
lis  finium  incesserit,  huc  quaestio  referenda,  hinc  pe- 
tenda  sententia  est.  Optarem  sine  competitoribus  agere; 
sed  non  licet.  Hos  mihi  consortes  corpus  dedit;  com- 
muni  dividundo  iudicium  experiar.  Cogam  si  potero 
tertia  parte  temporis  esse  contentos.  Septem  horas 
dormiebat  Augustus  in  deliciis  stratoque  aureo,  eas- 
que  saepe  interpellantibus  somnum  curis.  Paciscar  ego 
cum  oculis  meis  sex  illis  ut  suflSciant.  HordB  duae  in 
reliquos  necessarios  usus  eant:  residuum  mihi  cedat. 
Non  poteris  inquies.  Pactus  et  expertus  possum. 

Nil  mortalibus  arduum 

ait  Flaccus.  Ita  est.  Quaedam  nobis  impossibilia  torpor 
fecit.  Nihil  prors^is  impervium  est  virtuli;  multa  pos- 

semus,  Disi  desperata  prias  quam  tentata  liquissemus. 
Fuit,  ut  fama  est,  et  qui  coelum  pennis  peteret,  et  qui 
sub  fluctibus  animam  conservaret.  Rara  sunt,  fateor. 
Sed  talibus  delectamur,  omninoque  fastidium  frequen- 
tia,  delectationem  raritas  parit.  Habes  non  parvam 
propositi  mei  partem ,  cui  illud  addendum  est,  quod  in 
hac  parcitate  temporis  Augustum  sequens,  et  inter  co* 
mendum  radendumque  legere  aut  scribere,  aut  legen^ 
tes  audire,  et  scribentibus  dictare  soleo.  Etquod  neque 
de  ipso  neque  de  alio  quod  meminerim  legi,  inter 
equitandum  coenandumque  idem  facere  consuetudinem 
feci :  itaque  saepe,  quod  miraberis,  equo  sedens  viam 
simul  carmenque  complevi,  et  dum  procul  ab  hominum 
turbis  sum,  in  alterutroHeliconenostro,  nisi  peregrini 
convivdB  respectus  impediat,  semper  calamus  agrestes 
inter  epulas  eminet,  nec  uUa  mihi  mensa  sine  pugilla* 
ribus  tabellis  instruitur.  Saepe  etiam  nocte  media 
experrectus,  sopito  lumine,  ante  omnia  pulvinari  hae* 
rentem  calamum  arripui,  et  ne  concepta  defluerent,  in- 
ter  tenebras  scripsi,  quod  reversa  luce  vix  legerem. 
Hae  sunt  curse  meae.  Gloriabandus  forte  aliis  visurus 
sim;  tu  in  hoc  familiari  colloquio  vitam  atque  animum 
meum  cernes,  et  intelliges  me  ex  his  pudorem  potius 
captare  quam  gloriam,  quod  scilicet  hac  setate  ullam 
aliam  quam  Mimse  curam  geram.  Sic  sum  tamen,  et 
mihi  persuadeo  animae  etiam  profutura  quae  molior. 
Procedo  enim  cum  securior,  tum  laetior,  quodque  ait 
ille,  quotidie  discens  aliquid  senesco.  Et  quid,  inquies, 
iam  discendum  censes?  Multa  quidem:  disco  qualiter 
sponte  mea  iuvenis  esse  iam  desinam,  et  quod  semper 
cupide  didici,  nec  unquam  nimis  discftur,  disco  sene- 

scere,  disco  mori.  Quorum  in  altero  quorsum  studio 
provectus  sim,  dies  extrema  testabitur:  ancipitis  enim 
experimenti  est,  quod  in  omni  tempore  fieri  nequit 
amplius  quam  semel.  In  altero  autem  eo  usque  prodii, 
ut  accedente  senio  in  dies  uberius  grates  agam ,  ma- 
lisque  vinclis  me  absolvi,  et  gravi  onere  levari,  et  im- 
merito  convicio  diffamatam  aetatem  illam  rear.  Profecto 
enim  non  aetatis ,  sed  ignaviae  est  quod  accusator  na- 
turae  excusatorque  sui  populus  senibus  imputat.  Omnis 
aetas  et  virtutis  et  vitii  et  gloriseet  infamiae  capax  est, 
ex  quo  primum  intelligere  ac  ratione  uti  coeperit.  Ve- 
rum  sicut  humano  victui  per  se  ipsa  bruma  non  suffi- 
cit ,  at  si  providentia  aesti va  praecesserit,  haud  inamoena 
pars  anni  est,  sic  longae  senectus  inertiae  succedens 
inops,  tristis  et  sterilte  atque  inutilis  vi(aepars:eadem 
iuventae  studiis  praefulta,  dives  bonarumque  ferax  ar- 
tium,  atque  utilis  et  iucunda  est:  quae  si  ad  nil  aliud 
prodesset  quam  quod  praecedentium  aetatum  omnium 
aestuslenit,  abunde,  ni  fallor,  causae  erit  cur  et  optanda 
esset  et  amanda.  Quis  etenim,  nisi  ingratus,  non  gratiam 
habeat  aetati  consulenti  melioraetconsummanti  ea  quae 
ratio  hactenus  pigra  neglexerit,  denique  quod  est  in 
homine  pessimum  extirpanti,  quodque  est  optimum  in- 
serenti?  Sed  redeo  ad  inceptum,  et  praecipuam  illam 
studiorum  curam,  in  qua  ego  sic  exerceor  anxie  quasi 
nunc  ceperim,  et  si  nihil  amplius,  satis  est  quod  mul- 
tis  interea  curis  gravibus  abstrahor,  et  obliviscor  tem- 
porum ,  et  delector  et  iuvat  vivere,  et  ea  quibus  ma- 
xime  conflictantur  homines  vix  sentio.  Itaque  divitiis 
alii  honoribus  aut  voluptatibus  inhient.  Ego  in  hoc  di- 
vitias  meas,   in  hoc  honores  voluptatesque  reposui: 

quod  propositum  nec  puero  defuit,  nisi  quod  cum  len- 
tus  ex  commodo  quasi  malutinis  ibam  horis,  nunc 
gradum  quasi  pulsus  ingenio,  versa  ad  occasum  die, 
memorque  quantarum  rerum  fundamenta  iecerim  fe- 
stino  laborum  certus  ambiguusque  successuum.  Serum 
consilium  non  nego;  sed  quo  serius  sumptum,  eo  prom- 
ptius  exequendum.  Accedunt  exempla  clarissimorum 
hominum.qude  salivam  excitant  torporemque  decutiunt, 
totisque  iam  fessum  noctibus  agitant.  Nolo  enim  Bdstir 
mes  unum  Themistoclem,  aut  unum  esse  Miltiadem  : 
multi  sunt.  Plura  deinceps  et  cum  maiora,  tamen,  ut 
spero,  etiam  tutiora  sunt  quae  restant.  Nunc  praBsen- 
tem  animi  mei  statum,  cuius  noscendi  avidum  te  scie* 
bam,  nosti.  His  artibus  nilor  fugam  rapidissimi  temporis 
fraenare  si  liceat,  et  hos  pauculos  dies  morti  subripere 
legendo,  scribendo,  cogitando,  vigilando.  Sienim,quod 
magni  dixerunt  viri,  somnus  est  mors,  vita  vigilia  est, 
sic  saltem  pluribus  horis  vivam.  Yale. 

Mediolani,  Idibus  Novembris. 


EPISTOLA  Xm. 

FR/LNCISCUS  PETRARCA  FRANCISCO  PRIORI  SS.  APOSTOLORUM 

S.  P.  D. 

Suam  vivendi  rationem  pandit  amico. 

Neque  quod  saepius  paucorum  semitam,  neque 
quod  interdum  iter  sequeris  multorum  miror.  Alterum 
utphilosophus  facis,  alterum  ut  homo.Nemo  tam  sapien- 
ti^D  deditus,  qui  non  quandoque  ad  humanitatem  redeat 

communem  et  publicis  moribas  condeseeadat.  Quam- 
vis,  ut  verum  falear,  non  vulgaris  sed  philosophicus 
mos  sit,  quem  in  te  hodie  notare  decreveram,  atque 
ideo  prope  iam  principii  poeniteat,  semperque  tu  mihi 
idem  sis,  semperque  unus  ex  paucis.  Siquidem  vulgus 
inscium  quo  plura  quaesierit,  pluribus  indiget:  pauci 
autem,  hoc  est  docti  homines,  quo  plura  didicerint, 
pluribus  inhiant:  itaque  ut  habendi  sic  noscendi  cupi- 
ditas  inexpleta  est.  An  ubi  ultro  superiorem  epistolam 
hanc  minime  ut  arbitror  ecoegisses?  {sic).  Ille  haustus 
hanc  tibi  peperit  sitim,  ut  quoniam  mei  partem  status 
audieris,  nosse  velis  et  reliqua:  quid  de  victu  faciam 
ac  vestitu:  de  utroque  dudum  meis  litteris  edoctus,  sed 
opinor  veritus  ne  quid  tenori  tunc  descripto  locus  aut 
tempus  dempserit.  Repetam  ergo  quem  vitae  modum 
in  his  teneam,  et  quod  hominum  genus  sequar  dicam. 
Sunt  qui  nisi  intra  crustatos  ebore  parietes  et  nisi  mol- 
libus  in  plumis  aut  in  recenti  rosa  nolunt  membra 
componere:  qui  nisi  aureis  ac  gemmatis  poculis  leniri 
sitim  posse  non  putent.  Quid  ergo?  Horum  ne  fieri  iu- 
vat  ex  numero?  Ego  vero  longe  non  posse  pati  haec 
quam  carere  his  non  posse  maluerim.  Sunt  quibus  de- 
liciae  bilem  excitent:  continuata  voluptas  nauseam  fe- 
rat.  Si  gloriari  licet  apud  te,  ex  his  me  non  minus  na- 
tura  quam  studium  fecit.  Ab  annis  teneris  exquisitas 
epulas  nisi  perraro,  longas  vero  mensas  et  in  noctem 
tracta  convivia  semper  exhorrui:  semperque  meum 
fuit  quod  serius  sibi  Flaccus  idem  tribuit: 

Coena  brevis  iuvat,  et  prope  rivum  somnus  in  herba. 

Semper,  quod  ut  stupeas  dico,  voluptatem  ac  divitum 

delicias,  non  tam  studio  virtutis,  cuius  amantior  fuisse 
cuperem,  quam  illarum  contemptu  atque  odio,  et  quod 
secum  ferunt  taedii  metu,  eiusque  quam  felic6m  vulgus 
iudicat,  vitae  fastidio  aspernatus  sum.  Rebeliat  tamen 
animus  interdum,  rebellantque  oculi:  animum  subit 
^Bmulatio,  oculos  lassitudo,  eosque  in  quibus  aliquando 
mibi  placui  demens,  nunc  in  speculo  sa^pe  nocturnis 
vigiliis  attritos,  liventesque  conspiciens  miror:  et  an 
ille  ego  sim  tacitus  mecum  quaero.  Verum  ita  rebellant 
ut  facile  superentur.  De  veslibus  et  reliquo  apparatu 
olim  ex  me,  dum  in  Transalpino  Helicone  agerem,  au- 
disti.  Ne  falsam  tamen  opinionem  plenae  frugalitatis 
indueris,  cogita  ruris  incolam  et  rusticanae  faventem 
continentiae  dum  id  scriberem  me  fuisse.  Cceterum 
quodfaterioportet,  etsi  non  ad  extremum  solidos,  du- 
ros  tamen  ac  rigidos  afifectus  vel  frangunt  loca,  vel 
molliunt.  Alexandrum  Persis,  Hannibalem  fregit  Capua, 
quem  Roma  non  fregerat:  ut  illud  ab  hoste  eius  acer- 
rimo  eleganter  ac  proprie  diceretur:  Capuam  Hannibali 
Cannas  fuisse.  Neque  solum  viri  unius  virtus  loci  mu- 
tatione,  sed  saepe  totius  gentis  robur  elanguit.  Mace- 
donicum  robur  debilitavit  Babylon,  Gallicam  feritatem 
mitigavit  Asia,  romanamque  virtutem  fregit  Hispania, 
fregit  Africa,  non  quidem  ferro  hostili,  sed  exercituum 
ignavia  et  disciplinae  militaris  interitu.  Hic  ipse  popu- 
lus  tantus  et  tantarum  opum,  cuius  iam  pene  pars  fa- 
ctus  sum,  haud  dubie  barbaram  habet  originem.  Nunc 
(quid  non  mutatio  loci  potest?)  nihil  moribus  gentis 
humanius,  nihil  est  mitius.  Transplantatae  succos  mu- 
tant  herbae.  Arbusta  siivestria  si  inserta  fuerint,  loci 
mutatione  primaevam   exuunt  naturam,  assumuntque 

aliam.  Quid  iQtendam  vides?  Nam  et  ego  (quid  enim 
tibi  res  meas  celem  quod  non  soleo?)  prope  alius  rure 
mihi  videor,  alius  in  urbibus.  Nempe  ibi  naturam  se- 
quor,  hic  exempla.  Inque  hoc  maxime  senlio  quam 
adhuc  remotus  inde  sim  quo  pervenisse  iam  debui, 
uniformitatem  dico  votorumque  conslantiam,  quam  quis- 
quis  attigerit  metam  tenet,  et  in  quem  stultorum  navi- 
gatio  non  penetrat  tutum  ac  placidum  vitae  portum.  Vel 
victor  itaque  vel  invictus  ad  reliqua  in  hac  parte  belli 
haereo,  et  qui  gulae  somnoque  f raenos  dedi ,  qui  libidi- 
nem  non  fraenavi,  sed  ope  divini  roris  extinxi,  leviora 
aegrius  domo,  et  in  eo  plus  mihi  negotii  est  quod  ad 
communem,  ne  dicam  philosophicum  vestis  modum, 
vix  dum  inclinare  animum  incipio.  Invaluit  in  me  ve- 
tustae  consue^udinis  durum  iugum.  In  quo  discutiendo 
utique  multus  sum,  multumque  brevi  tempore  profecisse 
videas:  ita  tamen  ut  et  multum  restet.  Sed  iam  magis 
adversus  obsoletae  pudorem  quam  adversus  pretiosae 
vestis  inanem  gloriam  frons  atque  animus  sunt  arman- 
di,  et  fortassis  efiSciam  necubi  magnopere  armis  indi- 
geant.  Tu  vale  nostri  memor,  et  ora  obsecro,  ut  sic  vi- 
vam  qualiter  vellem  vixisse  dum  moriar. 

Mediolani  extra  muros,  VII.  Idus  Novembris. 

EPISTOLA  XIV. 

FRANCISCUS  PETRARCA  FRANCISCO  PRIORI  SS.  APOSTOLORUM 

S.  P.  D. 

Se  Mediolano  in  ccenobium  Sancti  Simpliciani  recepisse ,  cuius  coeli- 
colae  vitam  ab  ignoto  auctore  enarratam  fastidit,  eamque  ex 
Augustini  operibus  summatim  ipse  excerpit. 

Potuit  te  in  admirationem  trahere  superior  data  , 
qaod  adhuc  tonante  graviter  bello  extra  muros  ierim: 
quamquam  fieri  possit  ut  intra  urbem  habitans  extra 
muros  scripserim  casu  aliquo,  ut  fit,  ad  tempus,  urgen- 
te  urbis  taedio,  egressus.  Sed  non  ita  est.  Itaque  ut 
rem  noris,  scito  me  ad  tertio  nonas  novembris  ex  Am- 
brosii  domo  ac  vicinia,  ubi  mihi  iam  septimus  annus 
agebatur,  extra  civitatis  ambitum  antiquum,  ab  Occi- 
dua  sciiicet  ad  Arctoam  plagam,  ad  Simpliciani  clau- 
strum  commigrasse.  Tantus  est  amor  libertatis  et  so- 
litudinis  et  quietis.  Etsi  enim,  ut  res  sunt,  vix  hic 
speranda  solitudo  videatur,  ea  tamen  conditio  novae 
domus  est,  ut  latenti  postico  salutatorum  importuna 
acies  facile  falli  queat:  quae  facultas  alteri  habitaculo 
deerat.  Mille  passus  et  eo  amplius  in  directum  habeo 
secessus  amoenissimi.  Nam  si  extrema  civitatis  ambire 
voluero  multa  sunt  millia  intra  vallum,  ubi  fere  sem- 
per  verso  in  tabernas  et  in  forum  vulgo,  solitudo  in- 
gens  sit.  Sed  hos  inille  passus  ita  mihi  cessisse  totos 
noveris,  ut  partem  ager  arduus  et  densior  sepes  cin- 
gant,  alteram  apertam  suapte  natura  secretus  et  infre- 
quens  inherbosus  trames  secet,  per  quem  saepe  solus 
aut  uno  comitatus,  nemine  obvio,   nullo  nisi  exiguo 

viae  flexu,  sed  apricis  et  umbrosis  locis  eam  ac  redeam, 
ita  ut,  nisi  me  prospectus  et  strepitus  vicinaB  urbis  ad- 
moneat,  silvis  in  mediis  esse  mihi  videar.  HaBc  me 
opportunitas  et  fuga  hominum  ex  urbe  detraxit:  nec 
sum  veritus  ne  aegre  ferret  Ambrosius,  cum  ab  eo  ne- 
quaquam  mente  discesserim,  quod  ad  patrera  eius 
accesserim :  sic  enim  Augustinus  vocat  Simplicianum 
patrem  in  accipienda  gratia  Ambrosii  episcopi,  nec  ti- 
mui  ne  dedecori  mihi  esset  ad  illius  domum  pro  quie- 
tiore  vita  pergere,  ad  quem  se  pro  vitae  consiliis  per- 
rexisse  idem  ipse  commemorat  Auguslinus.  Illico 
autem  ut  hic  fui  nihil  antiquius  habui  quam  ut  sancti 
huius  historiam  flagitarem,  non  ultimam  oblectationum 
ratus  tanti  hospitis  vitam  nosse.  Oblatum  est  mihi  a 
monachis  novum  quoddam  scholastici  nescio  cuius 
opusculum,  sine  gravitate,  sine  lepore,  sine  ordine, 
quamvis,  ut  intelligere  erat,  sumptum  ex  Augustini 
confessionibus,  ubi  illi  scilicet  viri  huius  mentio  inci- 
derat.  Coeterum  non  ut  ibi,  sed  huius  novi  litteratoris 
arbitrio  non  modo  inornata  sed  deformata  et  confusa 
omnia.  Stupens  et  stomachans  librum  pono.  Nam  quid 
aliud  agerem?  Transacta  res  est:  iamque  talis  apud 
vulgus  est  vita  Simpliciani  quale  fuit  scribentis  inge- 
nium:  sed  apud  omnia  videntem  longe  alia.  Unde  le- 
gentis  ad  memoriam  rediit  litterati  cuiusdam,  sed  non 
aeque  boni  viri,  dictum  unum  qui  aiebat:  tantam  esse 
gloriam  sanctorum  quanta  esset  eloquentia  scriptorum. 
Venenatum  plane  verbum,  licet  consonum  vel  poetae 
dicto  vel  historici.  Flaccus  enim  ait: 

Paulum  sepultae  dislat  inerlise 
Gelata  virtus. 

Crispus  ait:  eorum  qui  fuere  virim  tanta  habetur  quan- 

tum  eam  verbis  potuere  extollere  prceelara  ingenia.  Sed 

illorum  evidens  et  vera,  huius  autem  de  quo  loquor 

occultaB  haeresis  suspecta  sententia  est.  Uli  enim  de  iis 

agunt  quibus  virtute  gloria  quaeritur,  quibusque  su- 

premum  virtutis  opus  est  maioris  poetae  consilio  fa- 

raam  factis  extendere:  quae  profecto  sine  scriptis  aut 

nulla  esset  aut  brevis.  Hic  vero  de  sanctis  qui  non  in 

strepitu  popularis  aurae,  sed  in  Domino  gloriantur, 

quorum  nomen  in  libro  vitae  digito  Dei  scriptum  mor- 

taliura  scriptorum  patrocinio  non  eget.  Si  omnis  cala- 

mus  iaceat,  omnis  lingua  taceat,  omnis  hominum  fa- 

vor  ac  recordatio  evanescat,   nihilominus  in  memoria 

aeterna  erit  iustus,   et  terrisoni    sermonis    angustias 

spernet  coelestis  gloriae  magnitudo.  Equidem  Simplicia- 

nus  hospes  meus  apud  Dominum  magnus  valde:  apud 

hunc  suum  historicum  nimis  familiariter  et  inculte  ha- 

bilus,  limatioris  stili  operam   merebatur,  ex  quo  sibi 

nihil  omnino,  sed  legentibus  imitandi  studium  et  devo- 

tionis  fervor  accederet.  Esto  autem  ut  scriptor  idoneus 

non  desit:  ubi  tamen  rerum  veritas  quaeretur,  si  ignota 

domui   suae  est?  Constat  ipsius  Augustini  testimonio 

SimpHcianum  bonum  Dei  servum  extitisse,  in  quo  luxit 

gratia  divina,  et  qui  a  iuventute  in  senium  devotissime 

Deo  vixit,  virum  longo  studio  dominicae  viae  sectandae; 

multa  edoctum   paritet*  et   expertum,   qui    Victorino 

claro  primum   rhetori  urbis  Romae,   post  pio   Christi 

martyri  familiarissimus,  et  ad  veram  fidem  magnus  et 

eflBcax  hortator  fuit:  qui  deinde  Augustinum  ad  se,  ut 

dixi,  pro  consilio  venientem,  quod  utique  magnae  vir- 

tutis  opinione  non   caruit,   ad  humilitatem  Chrisli  et 

speni  vitae  melioris  erexit :  denique  qui  aetate  extrema 
omnibus  aliis  muitis  quidem  et  insignibus  viris  ad 
episcopatum  huius  iam  tunc  magnae  urbis  obeuntis 
Ambrosii  iudicio,  sic  praelatus,  qui  ut  tanti  suffragato- 
ris  sententiam  honestaret,  assumptum  munus  pastoralis 
curae  summa  rexit  integritate  atque  eximia  sanctitate. 
Haec  mihi  hactenus  de  hoc  novo  meo  hospite  nota 
sunt:  coetera  novit  aethereus  hospes  suus.  Et  haec  tibi 
dolore  corporis  cum  animo  decertante  intempesto  no- 
ctis  silentio  iacens  scripsi  difficillimo  accubitu.  Quid 
vis  dicam?  Omnia  cum  labore:  vel  requies.  Vale. 


EPISTOLA  XV. 

FRANCISCUS  PETRARCA  lOHANNI  DE  CERTALDO  S.  P.  D. 

Obiectam  sibi  calumniam  reiicit  se  gloriae  Dantis  Alligliierii 

invidere. 

Multasunt  inlitteris  tuis  haudquaquam  responsionis 
egentia,  ut  quas  singula  nuper  viva  voce  transegimus. 
Duo  ex  omnibus  non  praetereunda  seposui.  Ad  haec 
breviter  quae  se  obtulerint,  dicam,  Primum  ergo  te 
mihi  excusas,  idque  non  otiose,  quod  in  conterranei 
nostri  popularis  quidem  quod  ad  stilum  attinet,  quod 
ad  rem  haud  dubie  nobilis,  poeUe  laudibus  multus 
fuisse  videare.  Atque  ita  te  purgas,  quasi  ego  vel  il- 
lius  vel  cuiusquam  laudes  meae  laudis  detrimentum 
putem.  Itaquie  quidquid  de  illo  praedicas,  totum  si  pres- 
sius  inspiciam,  in  meam  gloriam  verti  ais.  Inseris  no- 
minatim  hanc  huius  officii  tui  excusationem,  quod  ille 

libi  adolescentulo  primus  studiorum  dux  et  prima  fax 
fuerit.  luste  quidem,  grate,  memoriter,  et,  ut  proprie 
dicam,  pie.  Si  enim  genitoribus  corporum  nostrorum 
omnia,  si  fortunarum  auctoribus  multa  debemus,  quid 
non  ingeniorum  parentibus  ac  formatoribus  debeamus? 
Quanto  enim  melius  de  nobis  meriti  sint  qui  animum 
nostrum  excoluere,  quam  qui  corpus,  quisquis  utrique 
iustum  pretium  ponit,  intelliget,  et  alterum  immortale 
munus,  alterum  caducum  et  morlale  fatebitur.  Age 
ergo,  non  patiente  sed  favente  me,  illam  ingenii  tui  fa- 
cem,  quae  tibi  in  hoc  calle  quo  magnis  passibus  ad 
clarissimum  finem  pergis,  ardorem  praebuit  ac  lucem, 
celebra  et  cole,  ventosisque  diu  vulgi  plausibus  agita- 
tam ,  atque  ut  sic  dixerim  fatigatam ,  tandem  veris , 
teque  seque  dignis  laudibus  ad  coelum  fer:  in  quibus 
omnia  placuerunt.  Nam  et  ille  dignus  hoc  praeconio,  et 
tu,  ut  ais,  huic  ofiicio  obnoxius:  ideoque  carmen  illud 
tiium  laudatorium  amplector,  et  laudatum  illic  vatem 
ipse  quoque  collaudo.  In  excusatoria  autem  epistola 
nihil  est  quo  movear,  nisi  quod  parum  tibi  nunc  etiam 
notus  sim,  cui  me  plane  notissimum  arbitrabar.  Ergo 
ego  clarorum  hominum  laudibus  non  delecter,  immo 
et  glorier?  Gi^de  mihi :  nihil  a  me  longius,  nulla  mihi 
pestis  ignotior  invidia  est;  quin  potius  (vide  quam 
procul  inde  absim)  scrutatorem  mentium  Deum  testor, 
vix  rae  aliud  in  vita  gravius  pati,  quam  quod  beneme- 
ritos  et  glorise  et  praemii  omnis  expertes  video:  non 
quod  aut  hinc  damnum  ipse  proprium  querar,  aut 
contrario  lucrum  sperem,  sed  publicam  sortem  fleo, 
ad^obscoenas  artes  honestarum  praemia  translata  con- 
spiciens.  Etsi  non  sim  nescius,  quod  quamvis  merito- 

rum  gloria  ad  merendi  studium  animos  excitet,  vera 
tamen  virtus,  ut  philosophis  placet,  ip^a  sibi  stimulus, 
ipsa  est  praemium,  ipsa  sibi  cufsus  et  bravium:  proinde 
quia  tu  mihi  materiam  obtulisti,  quam  quaesiturus 
sponte  non  fueram,  libet  insistere,  ut  non  tantum  fal- 
so,  sicut  de  se  ipso  et  Seneca  Quintilianus  ait,  sed  in- 
sidiose  etiam  penitusque  malivole  apud  multos  de  me 
vulgatam  opinionem  in  iudicio  viri  illius  apud  te  unum 
et  per  te  apud  alios  expurgem.  Dicunt  enim  qui  me 
oderunt,  me  illum  odisse  atque  contemnere,  ut  vel  sic 
mihi  odia  vulgarium  conflent,  quibus  acceptissimus 
ille  est.  Novum  nequitiae  genus  et  mirabilis  ars  nocen- 
di.  His  pro  me  veritas  ipsia  respondeat.  In  primis  qui- 
dem  odii  causa  prorsus  nulla  est  erga  hominem  nun- 
quam  mihi  nisi  semel,  idque  prima  pueritiae  meae 
parte  monstratum.  Cum  avo  patreque  meo  vixit  avo 
minor,  patre  autem  nalu  maior,  cum  quo  simul  una 
die  atque  uno  civili  turbine  patriis  finibus  pulsus  fuit, 
quo  tempore  inter  participes  aerumnarum  magnae  saepe 
contrahuntur  amicitias;  idque  vel  maxime  inter  illos 
accidit,  ut  quibus  esset  praeter  similem  fortunam,  stu- 
diorum  et  ingenii  multa  similitudo;  nisi  quod  exilio 
cui  pater  in  alias  curas  versus  et  familiae  solicitus 
cessit,  ille  obstitit,  et  tum  vehementius  coepto  incubuit, 
pmnium  negligens  soliusque  famae  cupidus.  In  quo  il- 
lum  satis  mirari  et  laudare  vix  valeam,  quem  non  ci- 
vium  iniuria,  non  exilium,  non  paupertas,  non  simul- 
tatum  aculei,  non  amor  coniugis,  non  natorum  pietas  ab 
arrepto  semel  calle  distraxerit,  cum  multi  quam  ma- 
gni  tam  delicati  ingenii  sint,  ut  ab  intentione  animi 
leve  illos  murmur  avertat:  quod  his  familiarius  evenit. 

qui  Dumeris  stllum  stringunt,  quibus  praeter  senten- 
tias,  praeter  verba,  iuncturae  etiam  intentis,  et  quiete  - 
ante  alios  et  silentio  opus  est.  Odiosum  ergo  simulque 
ridiculum  inteliigis  odium  meum  erga  illum  nescio  quos 
finxisse,  cum  ut  vides,  odii  materia  nulia  sit,  amoris 
autem  plurima,  et  patria  scilicet,  et  paterna  amicitia , 
et  ingenium,  et  stilus  in  suo  genere  optimus,  qui  il- 
lum  a  contemptu  late  praestat  immunem.  Ea  vero  mibi 
obiectae  calumniael  pars  altera  fuerat,  cuius  in  argumen-  . 
tum  trahitur,  quod  a  primaaetate,  quae  talium  cupidis- 
sima  esse  solet,  ego  librorum  varia  inquisitione  dele- 
ctatus,  nunquam  librum  iliius  habuerim,  et  ardentissi- 
mus  semper  in  reliquis,  quorum  pene  nulia  spes 
supererat,  in  hoc  uno  sine  difiicuUate  parabili  novo 
quodam  nec  meo  more  tepuerim.  Factum  fateor,  sed  eo 
quo  isti  volunt,  animo  factum  nego.  Eidem  tuncf  stilo 
deditus  vulgari  eloquio  ingenium  exercebam.  Nihil  re- 
bar  elegantius  nec  dum  altius  aspirare  didiceram ,  sed 
verebar  ne,  si  huius  aut  alterius  dictis  imbuerer,  ut  est 
aetas  illa  flexibilis  et  miratrix  omnium,  vel  invitus  ac 
nesciens  imitator  evaderem.  Quod,  ut  erat  animus  an- 
nis  audentior,  indignabar,  tantumque  fiduciae  seu  ela- 
tionis  indueram  ut  sine  cuiusquam  mortalis  auxilio,  in 
60  genere  ad  meum  et  proprium  quemdam  modum 
suffecturum  mihi  ingenium  arbitrarer.  Quod  quam 
vere  crediderim  alii  iudicent.  Hoc  unum  non  dissimu- 
lo,  quod  si  quid  in  eo  sermone  a  me  dictum  illius 
aut  alterius  cuiui^quam  dicto  simile,  sive  idem  forte 
cum  aliquo  sit  inVentum,  non  id  furtim  aut  imitandi 
proposito,  quae  duo  semper  in  his  maxime  vulgaribus  • 
ut  scopulos  declinavi,  sed  vel  casu  fortuito  factum  es- 

se,  vel  similitudiDe  iogemorum,  ut  Tullio  videtur , 
iisdem  vestigiis  ab  ignorante  concursum.  Hoe  autem 
ita  esse,  si  quid  unquam  mihi  crediturus  es,  crede. 
Nihil  est  verius.  Quod  si  mihi  nec  pudor,  ut  credi  de- 
beat,nec  modestia  praestitisset,  iuvenihs  animi  tumor 
praestabat.  Hodie  enim  ab  his  curis  longe  sum.  £t 
postquam  totus  inde  abii  sublatusque  quo  4enebar 
metus  est,  et  alios  omnes  et  hunc  ante  alios  tota 
mente  suspicio.  lam  qui  me  aliis  iudicandum  dabam , 
nunc  de  aliis  in  silentio  iudicans  varie  quidem  in  reli- 
quis,  in  hoc  itaiudico,  ut  facile  sibi  vulgaris  eloquen- 
tiae  palmam  dem.  Mentiuntur  igitur  me  illius  fa- 
mam  carpere,  cum  unus  ego  fprte  melius  quam  multi 
ex  his  insulsis  et  immodicis  laudatoribus  sciam,  quid 
id  est  eis  ipsis  incognitum,  quod  illorum  aures  mulcet, 
sed  obstructis  ingenii  tramitibus  in  animum  non  de* 
scendit.  Sunt  enim  ex  illo  grege  quem  Cicero  in  Rhe- 
toricis  notat  cum  inquit:  legunt  orcUiones  bonas  a^t 
poematay  probant  oratores  aut  poetas,  neque  intelligunt 
quare  commoti  probent,  quod  scire  non  possunt  uhi  sit, 
nec  quid  sit^  nec  quomodo  factum  sit  id  quod  eos 
maxime  delectet.  Id  si  in  Demosthene  et  TuIIio  inque 
Homero  et  Virgilio  inter  litteratos  homines  et  in  scho- 
lis  accidit,  quid  in  hoc  nostro  inter  idiotas  in  taberni$ 
et  in  foro  posse  putas  accidere?  Quod  ad  me  attinet, 
miror  ego  illum  et  diligo,  non  contemno.  Et  id  forte 
meo  iure  dixerim  si  ad  hanc  aetatem  pervenire  illi  da- 
tum  essel,  paucos  habiturum  quibus  esset  amicior, 
quam  mihi.  Ita  dico  si  quantum  delectat  ingenio,  tan- 
tum  moribus  delectaret:  sicut  ex  diverso.nullos  quibus 
esset  infestior,  quam  hos  ineptissimos  laudatores,  qui 

omaino  qaid  laudent  quidve  improbent  ex  aequo  ne- 
sciunt,  et  qua  nulla  poetae  prdesertim  gravior  iniuria, 
scripta  eius  pronuntiando  lacerant  atque  corrumpunt : 
quae  ego  forsitan,  nisi  me  meorum  cura  vocaret  alio, 
pro  virili  parte  ab  hoc  ludibrio  vindicarem.  Nunc  quod 
unum  restat,  queror  et  stomachor  illius  egregiam  stili 
frontem  inertibus  horum  iinguis  conspui  foedarique.  Ubi 
unum  quod  locus  exigit  non  silebo,  fuisse  mihi  non 
ultimam  causam  hanc  stili  eius  deserendi,  cui  adole- 
scens  incubueram.  Timui  enim  in  meis  quod  in  aliorum 
scriptis,  praecipueque  huius  de  quo  loquimur,  videbam, 
neque  volubiliores  vulgi  linguas  aut  spiritus  molliores 
meis  in  rebus  speravi,  quam  in  illorum  essent,  quos 
velustas  et  praescriptus  favor  theatris  ac  compitis  ur- 
bium  celebrassent.  Meque  non  frustra  timuisse  res  in- 
dicat,  quando  in  his  ipsis  paucis,  quae  mihi  iuveniliter 
per  id  tempus  elapsa  sunt,  vulgi  linguis  assidue  lace- 
ror.  Indignans  quodque  olim  amaveram  perosus,  quo- 
tidie  nolens  et  ingenio  iratus  meo  in  porticibus  versor. 
Ubique  indoctorum  acies,  ubique  Damcetas  meum  in 
triviis  solitus 

Stridenti  miserum  stipula  disperdere  carmen. 

Sed  iam  satis  multa  de  re  modica  nunquam  mihi  tam 
serio  agitanda:  cum  hanc  ipsam  horam  minime  am- 
plius  redituram  curis  aliis  deberem:  nisi  quia  excusatio 
tua  horum  accusationi  nescio  quid  simile  sapere  visa 
est.  Solent  enim  plerique  mihi  odium,  utdixi,  alii  con- 
temptum  viri  huius  obiicere,  cuius  hodie  nomine  scienter 
abstinui,  ne  illud  infamari  clamitans  cuncta  audiens, 
uihil  intelligens  vulgus  obstreperet.  Alii  autem  invidiam 

in.  8 

obiectant,  hi  scilicet  qui  mihi  meoque  nomini  invident. 
Nam  etsi  magnopere  invidiosus  non  sum,  tamen  quod 
aliquando  non  credidi,  quodque  sero  admodum  adver- 
ti,  certe  sine  invidis  non  sum.  Atqui  ante  multos  annos 
quando  equidem  in  me  magnis  affectibus  licebat,  non 
verbo  aut  scripto  quolibet,  sed  carmine  ad  insignem 
quemdam  virum  misso,  conscientiae  6dens  profiteri  au- 
sus  sum,  me  nihil  ulli  hominum  invidere.  Sed  esto : 
non  sim  dignus  cui  credalur.  Quam  tandem  veri  faciem 
habet  ut  invideam  illi  qui  in  his  aetatem  totam  posuit, 
in  quibus  ego  vix  adolescentiae  florem  primitiasque 
posuerim,  ut  quod  illi  artificium  nescio  an  unicum , 
sed  profecto  supremum  fuit,  mihi  iocus  atque  solatium 
fuerit,  ingenii  rudimentum?  Quis  hic,  precor,  invidiae 
locus?  Quaeve  suspicio  est?  Nam  quod  inter  laudes  di- 
xisti,  potuisse  illum  si  voluisset  alio  stilo  uti,  credo 
aedepol.  Magna  enim  mihi  de  ingenio  eius  opinio  est : 
potuisse  enim  omnia  quibus  intendisset,  nunc  ex  qui- 
bus  intenderit  palam  est.  Et  esto  iterum:  intenderit, 
potuerit,  impleverit;  quid  tandem  ideo,  quaeve  inde 
mihi  invidiae  et  non  potius  gaudii  materia?  At  cui  tan- 
dem  invideat  qui  Virgilio  non  invidet?  Nisi  forte  sibi 
fullonum  et  cauponum  et  lanistarum  coeterorumve,  qui 
quos  volunt  laudare  vituperant,  plausum  et  raucum 
murmur  invideam,  quibus  cum  ipso  Virgilio,  cumque 
Homero  carere  me  gratulor.  Novi  enim  quanti  sit  apud 
doctos  indoctorum  laus:  vel  nisi  mantuanus  florentino 
cive  mihi  carior  est  credendus,  quod  origo  per  se 
ipsam,  nisi  quid  aliud  accesserit,  non  meretur:  quam- 
vis  illud  non  inficier,  inter  vicinos  potissimum  invidiam 
regnare.   Sed  suspicionem   hanc  praeter  multa,  quae 

diximus,  detatum  quoque  diversitas  non  recipit;quoDiam 

ut  eleganter  ait  ille  qui  nil  inelegans  ait;  mortui  odio 

carent  et  invidia.  lurato  mihi  fiidem  dabis ,  delectari 

me  hominis  ingenio  et  stilo:  neque  de  hoc  unquam  me 

nisi  magnifice  loqui  soiitum.  Unum  est  quod  scrupolo- 

sius  inquirentibus  aliquando  respondi,  fuisse  illum  sibi 

imparem,  quodin  vulgari  eloquio,  quam  in  carminibus 

aut  prosa  clarior  atque  altior  assurgit.  Quod  neque  tu 

neges,  nec  rite  ceusentibus  aliud  quam  laudem  et  glo- 

riam  viri  sonat.  Quis  enim  non  dicam  nunc  extincta 

complorataque  iam  pridem  eloquentia,  sed  dum  maxime 

floruit  in  omni  eius  parte  summus  fuit?  Lege  Senecae 

declamationum  libros.  Non  id  Ciceroni  tribuitur ,  non 

Virgilio,  non  Sallustio,  non  Platoni.  Quis  laudem  tantis 

ingeniis  negatam  ambiat?  Uno  in  genere  excelluisse 

satis  est.  Quaecum  ita  sint,  sileant,  quaeso,  qui  calum- 

niam  struunt.  At  qui  forte  calumniantibus  crediderunt, 

hi  si  libet,  iudicium  meum  legant.  His  ego  quibus  pre- 

mebar  apud  te  depositis,  ad  secundum  venio.  Quod  de 

tua  salute  tam   solicitus   fuerim  gratias  agis:  urbane 

potius  et  vulgari  more  quam  quod  nescias  supervacue 

id  fieri.  Nam  cui  unquam  pro  sui  ipsius  cura  proque 

re  propria  bene  gesta  gratiae  actae  sunt?  In  te,  amice, 

mea  res  agitur.  Etsi  equidem  in  rebus  humanis  amici- 

tia  post  virtutem  nihil  sanctius,  nihil  deiformius  nihil- 

que  coelestius,  tamen  referre  arbitror,  an  amare  inci- 

pias  an  amari,  aliquantoque  religiosius  colendas  ami- 

citias  in  quibus  amoris  vices  reddimus  quam  in  quibus 

accipimus.  Nempe  ut  sileam  multa ,  ubi  me  tuis  obse- 

quiis  atque  amicitiae  muneribus  victum  scio,  unum  il- 

lud  oblivisci  nunquam  possim,  quod  tu  olim  me  Italiap 

medio  iter  festinantius  agentem ,  iam  saeviente  bruma, 
non  affectibus  solis,  qui  quasi  quidam  animi  passus 
sunt ,  sed  corporeo  etiam  motu  celer,  miro  nondum  visi 
hominis  desiderio,  praevenisti,  praemisso  haud  ignobiii 
carmine.  Atque  ita  prius  ingenii  et  mox  corporis  tui 
vultum  mihi  quem  amare  decreveras  ostendisti.  Sera 
tamen  diei  illius  et  ambigua  iam  lux  erat,  dum  me 
longo  postliminio  redeuntem,  et  intra  muros  tandem 
patrios  deprehensum,  officiosa  et  supra  meritum  reve- 
renti  salutatione  complexus,  renovasti  illum  poeticum 
cum  Anchise  congressum  Regis  Arcadii: 

cui  mens  iavenili  ardebat  amore 

Compellare  virum  et  dextrae  coniangere  dextram. 

Quamvis  enim  ego  non  ut  ille  cunctis  altior  irem^  sed 
humilior,  tibi  tamen  non  minus  ardens  animus  fuit. 
Non  tu  me  Phinei  sub  moenia,  sed  amicitidB  tuae  sacris 
penetralibus  induxisti.  Nec  ego  tibi  insignem  pharetram 
Lyciasque  sagittas,  sed  perpetuam  et  sinceram  benevo- 
lentiam  meam  dedi.  Multis  rebus  inferior  hac  una  nec 
Niso  unquam,  nec  Pythiae  volens  cesserim,  nec  Laelio. 
Vale. 

LIBER  VICESIMUS  SECUNDUS. 


EPISTOLA  I. 

FRANCISCUS  PETRARCA  PANDULPHO  MALATESTiE  S.  P.  D. 

Utrum  expediat  uxorem  ducere ,  eamque  e  vicinia , 
vel  e  longinquo  petere. 

An  magis  expediat  uxorem  ducere  an  vitam  caeli- 
bem  agere  consulis.  Gratiam  habep  quod  me  idoneum 
tanto  negocio  consultorem  ducis.  Atqui,  si  experientia 
artem  facit,  quanto  tu  de  hoc  certius  loqui  potes,  qui 
utrumque,  quam  ego  qui  alterum  sum  expertus,  de 
altero  vero  vel  scriptis  auctorum  veterum,  vel  relatis 
modernorum  coniugum,  vel  proprio  quodam  motu  animi 
coniecturam  facio?  et  idcirco  responsum  distuli  veritus 
de  quaestione  ambigua  tanto  sub  iudice  respondere. 
Tandem  omnibus  circumspectis  rudis  malo  quam  con- 
tumax,  vel  tui  tuarumque  rerum  negligens  videri. 
Historias  igitur  et  argumenta  seposui,  libri  opus  non 
epistolae ;  nempe  cum  de  hoc  ipso  libros  quidam  scrip- 
serint,  brevem  ac  nudam  sententiae  meae  summam  au- 
dies,  in  qua  ingenium  si  fortasse  culpaveris,  laudabis 
fidem.  Ante  omnia  quidem  meminisse  profuerit  Socra- 

tici  responsi  illius  ad  adolescentulum,  qui  cum  similiter 
dubius  ac  tu,  ex  illo  quaesiisset  quod  ex  me  nunc  qua&- 
ris,  ait  Socrates:  utrum  eorum  fecisset  poenitentiam 
aclurum  esse ;  et  adiecit  causas  quas  sileo :  nota^  enim 
sunt.  Quo  dicto  satis  ostendit  quid  de  hoc  quod  inter 
nos  agitur  sentiret,  quamvis  idem  magna  de  parte  re- 
rum  humanarum  similiter  dici  possit,  in  quibus,  quid- 
quid  eligis,  undique  labor  taedium  periculum.  Nec  mi- 
raberis  si  intendas  vitam  nostram,  qua  tantopere  de- 
lectamur,  quocunque  te  vertas  non  esse  aliud  quam 
periculum  et  taedium  et  laborem.  Quid  inde  enim  aliud 
speres  quam  quod  ibi  est?  Quis  ardenti  fornace  rorem 
gelidum,  quis  mari  medio  dulcem  fonlem,  aut  vivas 
altis  sub  nivibus  prunas  quaerat?  Unaquaeque  res  suis 
in  sedibus  est  quaerenda,  et  si  alibi  quaeritur  altam 
quoque  frustratur  indaginem.  Itaque  cum  in  hoc  fusco 
scrupuloso  et  lubrico  vitae  cursu  nec  requies  vera,  nec 
mera  dulcedo  ahqua,  nec  certa  possit  esse  securitas, 
quotiens  rei  cuiuspiam  ambiguitas  orta  erit,  ut  nunc 
tibi,  saepe  aliis,  omni  fallacium  spe  reiecta,  virtus  sola 
relinquitur.  Illa  dirigendi  flectendique  consilii  signum 
dabit,  ad  quod  respiciens  non  errabis  ;  et  quamvis  forte 
res  effectu  careat,  ipse  tamen  electivi  habitus  gloria 
non  carebis.  Caeterum  in  ipsa  etiam  utilium  electione 
dum  quid  expediat  quaeritur  difficiilima  examinatio  est; 
quod  saepe  tibi  unum,  domui  autem  tuae  vel  patriae  vel 
amicis  aliud,  unum  patrimonio,  aliud  famae,  unum  de- 
lectationi,  aliud  valetudini  expediat  ac  saluti.  Quo  in 
bivio  illud  observandum  censeo,  ut  communia  privatis 
el  nobilia  ignobilibus  praeferantur.  Neve  diutius  te  an- 
xium  dubio  sermone  detineam,  huc  rem  traho.  Satis 

equidem  credo  et  tibi  et  ocio  et  quieti  tuas  aptius  con- 
iugio  caruisse,  verum  tua  domus  et  patria  et  amici 
aliud  ex  te  poscunt.  Nec  tibi  natorum  nec  aetatis  excu- 
satio  ulla  est,  cum  et  filiis  careas  et  viridi  sis  aetate. 
Quid  ergo?  Ex  quo  me  in  consilii  partem  vocas  assen- 
tior  ut  uxorem  ducas.  Quamquam  enim  nihil  dulcius 
caelibatu  arbitrer,  nihilque  (ranquiilius,  status  tamen 
tuus  ac  tuorum  hanc  tibi  dulcedinem  ac  tranquillitatem 
invidet.  Non  magis  diu  potest  altior  fortuna  quam  su- 
blimis  mons  aut  tumidum  mare  quiescere :  suis  et  ipsa 
ventis  exposita  est.  Nec  est  quod  dicas,  me  solum 
respicio,  mihi  consulo :  cum  et  patriae  et  parentibus  et 
amicis,  secundum  laudatam  illam  Platonis  sententiam, 
natus  sis.  Age  ergo,  Christo  auspice,  duc  uxorem,  in 
qua  eligenda  iudicium  volo  purum  et  semotum  ab  omni 
opinione  vulgari,  ut  non  tam  dotem  ac  divitias,  quam 
genus  et  pueritiae  rudimenta ;  non  tam  ornatus  elegan- 
tiam  quam  pietalem ;  neque  omnino  tam  corporis  quam 
animi  formam  spectes.  An  vero  vicinam  an  longinquam 
potius  (ea  enim  percontationis  tuae  secunda  pars  fue- 
rat)  contra  omnium  fere  sententiam  loquar.  Vicinam 
nempe  omnes,  ego,  caeteris  paribus,  longinquam  prae- 
fero.  Alii  enim  favores  metiuntur,  qui  et  rari  sunt  et 
multo  constant,  quorumque  te  non  valde  indigum  tua 
sors  fecit.  Ego  animi  libertatem  et  taediorum,  et  saepe 
etiam  odiorum  fugam,  quae  affinium  praesentia  frequen- 
tissime  secum  aflFert;  nec  veroillud  ultimum  facio  quod 
seu  sapiens  matrona  (quem  enim  dedeceat  quod  nec 
David  Regem  nec  Magnum  Pompeium  dedecuit,  nec 
Augustum  Caesarem)  seu  rudis  forte  virguncula  primis 
tuum   limen  hymeneis  attigerit,   utile  hoc  consilium 

reor,  praecipue  autem  si  coniugii  tibi  secuada  sors  fue- 
ril.  Si  quidem  puelia  nobiiis  a  prima  aetate  tibi  dedita 
et  suorum  divulsa  blanditiis  ac  susurris  anilibus,  castior 
humiliorque  et  obsequentior  fiet,  et  sanctior,  laevitatem 
quoque  maturius  puellarem  exuens  matronalem  induet 
gravitatem  ;  denique  seu  tibi  virgo  nupserit,  seu  vidua, 
ex  quo  vos  genialis  thalamus  contraxerit,  unum  illa  te 
audiens  unum  videns,  unum  cogitans,  in  te  unum  mo- 
resque  tuos  transformabitur,  oblitaque  comitum  ac  nu- 
tricum,  in  soiis  coniugis  requiescet  aflfectibus.  Haec,  vir 
clarissime,  sententia  mea  est,  tam  fausta  utinam  quam 
fidelis.  Tu  quidquid  elegeris  secundet  omnipotens.  Vale 
feliciter  mei  memor. 

Venetiis ,  III  Idus  Septembris. 


EPISTOLA  II. 

FRANCISCUS  PETRARCA  lOHANNI  DE  CERTALDO  S.  P.  D. 

Se  scriptis  alienis  abstinentissimum  nihil  ex  illis  in  operibus  suis 
scientem  inseruisse  :  quocirca  rogat  amicum  ut  quaedam  Virgilii 
et  Ovidii  inconsulto  sibi  usurpata  emendet. 

Statim  te  digresso,  etsi  abitu  tuo  angerer,  quia 
tamen  nihil  agere  nescio,  quamvis,  ut  verum  loquar,  lo- 
tum  ferme  quod  ago  nihil  aut  nihilo  proximum  dici 
possit,  in  opere  tecum  coepto  amicum  illum  nostrum 
meo  quodam  iure  detinui  Bucolici  carminis  quod  tecum 
abstuIiBras  exemplaribus  revidendis.  Quae  dum  confero 
cum  eodem  iilo  utique  viro  bono  priscique  moris,  et 
lectore  quidem  tardo,  sed  non  segni  animo,  animadverti 

aliquot  verbula  crebrius  repetita  quam  vellem,  et  nescio 

quid  praeterea  nunc  etiam  limae   indigum.  Itaque  ne 

transcribere  festinares  admonui,  neu  Francisco  nostro 

copiam  dares,  non  iguarus  ardoris  vestri  in  omnibus 

et  praesertim  meis  litteris,  quae,  nisi  amor  iudicio  obsta* 

ret,  nec  digitis  certe  nec  oculis  quidem  vestris  dignae 

sunt.  Acturum  me  quod  in  rem  esset  paucis  horis  ex 

commodo  speravi,  cum  rus  commigrassem :  quo  para- 

bam  Ealendis  Quintilibus  proficisci,  sed  fefellit  opinio. 

Liguriae  enim  crebri  nimis  et  iam  anniversarii  motus 

me  ruris  amantissimum  et  osorem  urbium  in  urbe  te- 

nuerunt.  Novissime  cum  periculo  metus  maior  videre- 

tur,  circa  Kalendas  Octobris,  sero  quidem,  sed  aliquando 

moram  tiepidam  vincente  fiducia,  Abduae  amnis  ad  ri- 

pam  veni.  His   enim  locis  hoc  tempore  solitudo  mea 

est.  Hic  vero  iam  mihi  dies  octavus  agitur,  ubi  breve 

ocium  perpetui  imbres  spondent  et  autumnus  praeceps, 

seu  verius  praecox  bruma.  Inter  hanc  tamen  ipsam  mo- 

rulam,  quam  coeli  facies  et  intemperies  angustant,  ad 

revidendum  carmen  illud  recoUegi  animum,  et  sensi 

sane  corrigentis  ingenio  tarditatem  prodesse  lectoris. 

Profecto  enim   sicut  quod  legitur   ut  delectet  lepidus 

expeditus  intelligens  lector  facit,  sic  ut  appareat  et  vi- 

tia  detegat,  durAis  haesitans  hebesque  praestabit.  Nec 

hercle   aliter  hac  in   re  quam  in  caeteris  accidit.  Da 

equum  vitiosum  sessori  industrio  et  equitandi  perito, 

latebunt  vitia:  adhibe  inexpertum,  apparebunt.  Causam 

iniustam  patrono  egregio  committe,  iniustitiam  coloribus 

obumbrabit :   advocatum  rudem  ad  rostra  producito, 

cum  oratoris  infantia  causae  patescet  iniquitas.  An  obli- 

tus  es  ut  Marcus  Cato  censorius  Academicum  Carnea- 

dem  principem  philosophicae  legationis  ab  Atheniensi- 
bus  Romam  missae  quamprimum  censuit  remittendum, 
ratione  addila  quod,  iilo  viro  loquente,  non  facile  quid 
verum  in  rebus  et  quid  falsum  esset  inteUigi  posset? 
Sic  est  equidem :  rerum  mendas  artificum  celat  in- 
dustria,  ruditas  aperit.  Vidi  iegente  illo  quod  te  legente 
non  videram,  et  nunc  maxime  didici,  ubi  voluptas  ope- 
rum  quaeritur  promptum  et  dulcem  adhibere  iectorem, 
ubi  correctio  tardum  atque  asperum.  Quod  autem  in  eo 
carmine  mutatum  velim,  ne  stilum  parvis  obicibus  im- 
plicem,  seorsum  leges.  Unum  nec  tibi  nec  epistolae 
subtrahendum  credidi  mihi  hactenus  ignoratum,  fateor, 
et  nunc  quoque  mirabile  stupendumque.  Si  quidem 
omnes  nos  quicunque  novi  aliquid  scribimus  saepius 
fallunt  quae  melius  didicimus,  inque  ipso  scribendi  actu 
familiarius  ludunt.  Certius  scimus  quae  lentius  sunt 
mandata  memoriae.  Quid  ais?  inquies ;  non  te  pugnan- 
tia  loqui  vides?  Fieri  non  potest  ut  duo  simul  contra- 
ria  vera  sint.  Quomodo  igitur  eflBcies  ul  quod  scimus 
amplius  id  sciamus  minus,  et  quae  pigrius  hausimus  ea 
firmius  teneamus?  Quae  Sphinx,  quodve  istud  enigma 
est?  Dicam.  Neque  vero  non  hoc  itidem  in  rebus  aiiis 
evenit,  ut  et  patrifamilias  saepe  quod  diligentius  abdidit 
minus  ad  manum  sit,  et  quae  sunt  altius  obruta  aegrius 
eruantur.  Sed  hoc  in  rebus  corporeis  locum  tenet.  Ita- 
que  non  prorsus  hoc  intendo.  Neu  te  ambagibus 
suspensum  teneam,  exemplum  accipe.  Legi  semel  apud 
Ennium,  apud  Plautum,  apud  Felicem  Capella,  apud 
Apuleium,  et  legi  raptim,  propere,  nullam  ibi  ut  alienis  in 
finibus  moram  trahens.  Sic  praetereunti,  multa  contigit 
ut  viderem,  pauca  decerperem,  pauciora  reponerem. 


LIBER  VIGESIMUS   SECUNDUS.  —  EPISTOLA   II.  123 

eaque  ut  communia  in  aperto,  et  in  ipso  ut  ita  dixerim 
memoriae  vestibulo  :  ita  ut  quotiens  vel  audire  illa  vel 
proferre  contigerit,  non  mea  esse  confestim  sciam,  nec 
me  fallat,  cuius  sint,  quae  ab  illo  scio,  eo  quod  vere 
sic  ut  aliena  possideo.  Legi  apud  Yirgilium,  apud  Flac- 
cum,  apud  Livium,  apud  Tullium,  nec  semel  legi  sed 
millies,  nec  cucurri  sed  incubui,  et  tolis  ingenii  viribus 
immoratus  sum.  Mane  comedi  quod  sero  digererem ; 
hausi  puer  quod  senior  ruminarem.  Haec  se  mihi  tam 
familiariter  ingessere,  et  non  modo  memoriae  sed  me- 
dullis  afiixa  sunt,  unumque  cum  ingenio  facta  sunt 
meo,  ut  etsi  per  omnem  vitam  amplius  non  legantur, 
ipsa  quidein  haereant  actis  in  intima  animi  parte  radi- 
cibus,  sed  interdum  obliviscar  auctorem  ;  quippe  qui 
loDgo  usu,  et  possessione  continua  quasi  illa  prae- 
scripserim,  diuque  pro  meis  habuerim,  et  turba  talium 
obsessus,  nec  cuius  sint  certe,  nec  aliena  meminerim. 
Hoc  est  ergo  quod  dicebam  notiora  magis  fallere,  quae 
si  quando  forsan  ex  more  recursantia  in  memoriam 
redeunt,  accidit  ut  nonnunquam  occupato  et  in  unum 
aliquid  vehementer  intento  animo,  non  tantum  ut  pro- 
pria  sed  quod  rairaberis,  ut  nova  se  offerant.  Quam- 
quam  quid  dixi  miraturum  te,  quod  potius  sic  esse  fa- 
tebere,  necessario,  ut  auguror,  in  te  ipso  tale  aliquid 
expertus?  In  his  quidem  discernendis  non  parvus  mihi 
labor  oritur :  nostrum  enim  testor  Apollinem  unicum 
aetherei  lovis  natum,  et  verum  sapientiae  Deum  Chri- 
stum,  me  nec  ullius  praedae  avidum  et  ut  patrimonii 
sic  ingenii  alieni  spoliis  abstinere.  Si  quid  aliter  inven- 
tum  erit  ac  dico,  vel  in  iis  quos  non  legi  similitudo 
fecit  ingeniorum,  de  quo  epistola  ad  te  superiore  dis- 

serui,  vei  in  aliis  error  aut  obiivio,  de  quo  nunc  agitur. 

I  Yitam  mihi  alienis  dictis  ac  monitis  ornare  fateor  est 

^  animus,  non  stiium  ;  nisi  vel  prolato  auctore,  vei  muta- 

'  tione  insigni,  ut  mutatione   apium  e  muitis  et  variis 

^  floribus  mel  unum  fit :  alioquin  multo  malim  meus  mihi 

/  stiius   sit,  incultus  licet  atque  horridus,  sic  in  morem 

togdB  habilis  ad  mensuram  ingenii  mei  factus,  quam 

alienus,  cultior  ambitioso  ornaiu,  sed  a  maiore  ingenio 

profectus,  atque  undique  defluens  animi  humilis  non 

conveniens  staturae.  Omnis  vestis  histrionem  decet,  sed 

non  omnis  scribentem  stiius  :  suus  cuique    formandus 

servandusque  est,  ne  vel  difformiter  alienis  induti  vel 

concursu  plumas  suas  repetentium  volucrum  spoliati 

cum  cornicula  videamur.  Et  est  sane  cuique  naturali- 

ter  ut  in  vultu  et  gestu,  sic  in  voce  et  sermone  quid- 

dam  suum  ac  proprium,  quod  coiere  et  castigare  quam 

mutare  cum  facilius  tum  melius  atque  felicius  sit.  Et 

quem  te  facis?  Dicet  aiiquis:  non  tu,  amice,  qui  me  nosti 

funditus,  sed  unus  aliquis  ex  iis  tacitis,  qui  silentio 

tuti  securique  repraehensorum   observant  alios,  et  e 

singulis  verbis  nostris  totidem  aculeos  conflare  didice- 

runt.  Audiant  plane  qui  solo  saeviunt  auditu;  non  me 

facio  quem  descripsit  luvenalis  egregium  vatem  : 

cui  non  sit  publica  vena 
Qui  nihil  expositum  soleat  deducere,  nec  qui 
Vulgari  feriat  carmen  triviale  moneta : 

nempe  quem  ipse  qui  scriberet  non  monstrare  sed  co- 
gitare  se  tantum  posse  faterelur.  Non  cum  Horatio : 

Libera  per  vacuum  posui  vestigla  princeps 
aut 

patrios  ego  primum  iambos 

Ostendi  Latio, 


LIBER  VICESIMUS  SECUNDUS.  —  EPISTOLA  II.  125 

nec  cum  Lucretio: 

Avia  Pierldum  peragro  loca  nuUius  ante 
Trita  solo: 

Nec  cuDQ  Virgilio : 

luvat  ire  iugis  qua  nulla  priorum 

Castaliam  molli  divertitur  orbila  clivo. 

Quid  ergo?  Sum  quem  priorum  semitam,  sed  non  sem- 
per  aliena  vestigia  Sequi  iuvel.  Sum  qui  aliorum  scriptis 
non  furtim  sed  precario  uti  velim  in  tempore,  sed  dum 
liceat,  meis  malim.  Sum  quem  similitudo  delectet,  non 
identitas,  et  similitudo  ipsa  quoque  non  nimia,  in  qua 
sequacis  lux  ingenii  emineat,  non  coecitas  non  pauper- 
tas.  Sum  qui  satius  rear  duce  caruisse,  quara  cogi  per 
omnia  ducem  sequi.  Nolo  ducem  qui  me  vinciat  sed 
praecedat :  sint  cum  duce  oculi,  sit  iudicium,  sit  liber- 
tas  ;  non  prohibear  ubi  velim  pedem  ponere  et  praete- 
rire  aliqua,  et  inaccessa  tentare,  et  breviorem,  sive  ita 
fert  animus,  planiorem  callem  sequi,  et  properare  et 
subsistere  et  divertere  liceat,  el  reverti.  Sed  nimium 
vagor,  nimium  distrahor  ab  eo  quod  hodiernum  erat. 
Est  decima  pastorii  carminis  Egloga,  cuius  quadam  in 
parte  ita  scripseram  :  solio  sublimis  acerno  :  postmodum 
vero  dum  relegeretur  attendi  simile  nimis  esse  Virgi- 
liano  carmini.  Ille  enim  ait  in  septimo  divini  operis ; 

Solioque  invitat  acerno. 

Mutabis  ergo,  et  loco  illius  pones  ita :  e  sede  verendus 
acerna:  omnino  enim  acernam  esse  sedem  volui  Ro- 
mani  Imperii,  cum  equus  Troiani  excidii  apud  ipsum 
Virgilium   sit  acernus ;  ut  sicut  in  theologicis  lignum 

buroande  prius  causa  miseriae  post  salutis,  sic  io  poe- 
ticis  non  modo  lignum  idem  genere,  sed  arbor  eadem 
specie  sit  redivivi  Imperii  materia  quae  ruinae  fuit.  Ha- 
bes  intentionis  mese  summam  nec  opus  est  pluribus. 
In  eadem  Egloga  scriptum  erat  aliud  mirum  inde  quod 
quia  valde  noverara  ignorabara,  et  in  eo  fallebar,  quod 
si  nossem  parcius  non  fallerer,  nec  vero  erat  alieno 
persimile,  quoniam  alienum  prorsus :  sed  sic  mihi  ac- 
cidebat,  ut  illi  qui  apertis  oculis  amieum  coram  positum 
non  videt :  erat  autem  ad  hunc  modum.  Quid  enim  non 
carmina  possiint?  Tandem  ad  me  rediens  deprehendi 
non  meum  esse  finem  versus.  Cuius  autem  esset  diu- 
ticule  haesitavi,  non  aliam  ob  causam  nisi  quia  ut  dictum 
est,  iam  mea  illud  in  ratione  posueram.  Ad  postremum 
reperi  esse  Nasonis  vii  Methamorphoseos.  Et  hoc  ergo 
similiter  mutabis,  ponesque  ita,  quid  enim  vim  carmi- 
nis  cequeL  Nec  verbis  nec  sententia  versus  inferior.  Hic 
igitur  nostri  sit,  si  tamen  hic  ipse  vel  sic  etiam  noster 
est :  ille  alter  ad  dominum  suum  redeat-et  Nasonis  sit, 
quem  illi  eripere  nec  si  velim  possim,  nec  si  possim 
velim.  Etsi  enim  non  me  lateat  quosdam  veterum  Vir- 
giliumque  ante  alios  versus  innumeros  non  modo  e 
graeco  in  latinum  versos,  ubi  abstulisse  clavam  Herculi 
gloriatur,  sed  ut  erant  ex  alienis  in  suum  opus  trans- 
tulisse,  non  ignorantia  quidam  ulla,  quse  in  tot  tantisque 
rebus  hinc  illinc  ereptis  fingi  nequit,  neque  furandi  quan- 
tum  intelligitur,  sed  certandi  animo,  tamen  aut  plus  illi 
licentiae  fuit,  aut  mens  alia ;  certe  ego,  nisi  res  adigat 
alieno  sciens  uti  non  patiar.  Si  quid  adversus  haec  ab 
ignorante  peccabitur,  fac  sentiam.  Agnosco  libens  bonam 
fidem  et  usurpata  restituo.  Et  ex  hoc  quidem  genere 

duo  haec  sunt  qiiae  modo  aderant.  Tu  si  plura  notave- 
ris,  vel  iure  tuo  corrige,  vel  me  familiariter  admone. 
Mihi  enim  nil  gratius  aut  tu  potes  aut  omnino  quisquam 
amicorum,  quam  in  reprehensionibus  meis  vere  ami- 
cum  et  liberum  ac  intrepidum  animum  habere.  Nulla 
vero  hac  acceptior  nisi  sola  morum  potest  esse  re- 
prehensio :  aequissimo  animo  paratus  sum  et  stilum  et 
vitam  non  tantum  amicorum  vocibus  moderari,  sed 
etiam  latratibus  aemulorum,  si  modo  inter  invidiae  te- 
nebras  scintillam  aliquam  veritatis  adspexero.  Tu  vive 
feliciter  nostri  memor  et  vale. 


EPISTOLA  ffl. 

FRANCISCUS  PETRARCA  BARBATO  SULMONENSI  S.  P.  D. 
Mittit  espitolas  poeticas  ipsi  inscriptas. 

Diu  multumque  dubius  fui,  Barbate  carissime,  an 
epistolas  metricas  olim  tibi  inscriptas  aliquando  mitte- 
reox,  an  vero  supprimerem  et  penitus  abderera.  Alterum 
desiderio  tuo,  alterum  famae  meae  consentaneum  vide- 
batur.  Nempe  expectationem  atque  ardorem  animi  tui 
novi,  nil  aliud  in  huiuscemodi  rebus  quaerere  soliti, 
nisi  an  ego  dictaverim  ;  cuius  audito  nomine  prorsus 
Pythagoreum  in  morem  locum  rationis  auctoritas  occu- 
pet,  et,  velo  magni  amoris  interposito,  iudicii  acies 
perstringatur.  Equidem  haec  ea  vel  aetate  vei  desidia 
scripta  sunt,  ut  non  facile  sub  externis  iudicibus  tuta 
sint ;  quae  ego  ipse  dum  relego  in  illius  temporis  me- 

moriam  sic  retrahor,  ut  quod  penitus  nolim,  repue- 
rascere  mihi  videar  interdum,  et  idem  esse  qui  fue- 
ram,  cum  id  unum  iamdudum  moliar  ut  alius  sim.  Sed 
vehementissima  pars  animi  nostri  recordatio  est,  et  quaB 
levibus  ex  causis  totum  saepe  virum  assumit,  ut  manu 
iniecta  eo  nos  cogat  quo  nollemus,  ibique  delineat  re- 
luctantes.  Demum  omnibus  excussis  famdB  propriaequam 
vel  tui  (parce,  oro)  vel  mei  ipsius  amantior  occultare 
ista  firmaveram ;  et  fecissem,  nisi  quae  in  prima  ope- 
ris  parte  perstrinxi  ferme  omnia  in  puWicum  exivissent, 
iamque  ad  ipsius  quam  dixi  famae  custodiam  pertineat 
ea  domi  amplius  non  esse,  ut  quaa  penes  amicos  sparsa 
quidem  et  ut  auguror  incorrecta  sunt,  normam  qua 
possibile  fuerit  horum  capiant  ab  exemplo.  Quid  plura? 
Do  tibi  quod  libentius  negarem,  non  quia  meum  aliquid 
tuum  esse  nolim,  sed  quia  per  tuas  manus  ad  alios 
perventura  haec  aegre  fero,  quse  tamen  non  pervenire 
non  possunt.  Nec  vero  quia  promiserim  do,  sed  quia 
sic  oportet.  Non  hic  bonae  fidei  sed  necessitati  pareo, 
famaeque  discrimen,  quod  iam  nec  latebris  nec  silentio 
vitari  potest,  nequid  coactus  egerim,  sponte  subeo. 
Unum  est  in  omni  necessitate  remedium:  consensus. 
Vale. 


EPISTOLA  IV. 

FRANCISCUS  PETRARCA  BARBATO  SULMONENSI  S.  P.  D. 
Dolet  absentiam  amici  quem  tamen  brevi  se  revisurum  sperat. 

Aliquotiens,  Barbate,  qu^ri  soleo  cum  de  multis 
vitae  mortalis  incommodis  tum  vel  maxime  de  hoc  uno. 

qaod  tam  coniancti  anioiis  sic  corporibus  et  conversa- 
tione  disiangimar,  at  neque  tu  me  neque  ego  te  videam 
senescentem,  neque  vel  semel  priusquam  ex  hac  vita 
seu  verius  morte  discedamus,  vivis  nos  vocibus  invicem 
compellare  permittimur.  Quamvis  enim  ut  est  lanimus 
liber  atque  in  primis  amantium  honeste  ab  imaginario 
congressu  nuUis  obicibus  arceamur,  quamvis  inter  bo- 
nos  amicitia  recens  semper  maneat,  nec  ego  te  mibi 
sciam,  nec  me  tibi  minus  hodie  carum  rear,  quam  quo 
primum  die  apud  regiam  Neapolim  per  illum  vere  re- 
gem,  qui  mox  coelum  petiit,  in  amicitiam  vincti  fuimus 
(qui  profecto  nisi  similitudinem  aliquam  insignem  ani- 
madvertisset  in  nobis,  nunquam  ut  divino  erat  ingenio 
sub  unum  iugum  disparia  colla  iunxisset :  etsi  enim 
quod  nemo  nisi  tu  solus  neget,  esses  ipse  candidior , 
unum  tamen  studium,  una  aetas,  unus  mos,  una  mens 
erat)  quamvis  haec  inquam  ita  sint,  nec  ullum  in  noStros 
animos  ius  habeant  loca  vel  tempora,  tamen,  si  nostra 
sors  sineret  mibi,  pergratum  credo  itidem  tibi  esset 
interdum  etiam  ora  tueri  ut  est  apud  Maronem,  et  no- 
tas  audire  ac  reddere  voces :  vicissimque  nos  ad  ea  qud& 
restant  et  ad  terminum  cobortari.  Id  si  fato  vetitum, 
quod  vetari  nequit  animo  et  cogitatione  supplebitur:  tu 
me  tuis  affectibus,  ego  te  complectar  meis  :  nulla  dies, 
nuUa  nox,  nuUa  peregrinatio,  nulla  lucubratio,  nulla 
coafabulatio,  nulla  iucunditas,  nullus  labor,  nulla  requies 
alteri  sine  altero  transigetur.  Quem  librum  alter  nostrum 
arripuerit,  alter  aperiet :  ubi  alter  oculos  coniecerit,  al- 
ter  leget :  quocunque  alter  cespite  sederit  assidentem 
alterum  habebit:  quotiens  secum  aut  cum  alio  loqui 
ccepit  absentem  amicum  intentis  auribus  adesse  conspi- 

ciet:  denique  quidquid  alter  egerit,  ubicunque  fuerit, 
quocunque  se  moverit  alter  ad  dexteram  erit.  Et  quo- 
niam  extrema  bominis  dissimulari  possunt  non  vitari, 
ne  differri  equidem,  quando  alter  obierit,  alter  illum 
memoria  prosequetur,  illum  vivere  opinabitur;  nec  fal- 
letur  :  vivet  enim  vere,  illo  praestante ,  apud  quem  fons 
vitaeest:  superstitem  nondum  vivere  incipientem  et  mi- 
serans  et  expectans  :  cumque  ille  consecutus  fuerit,  tum 
demum  si  ante  non  possumus,  una  erimus  sine  divortii 
metu;  tunc  alterutrum,tuncet  tuam  iuvabit  despectare 
Partbenopem  et  meam  Romam,  et  nostram  Italiam  quam 
parva  sit,  quae  nostro  convictui  distrahendo  tam  ma- 
gnaest,  ut  semel  digressos  congredi  amplius  non  sinat: 
neque  vero  tantum  oculis  sed  litteris  quoque  neget  adltum, 
et  ad  summam  brevi  terrarum  spatio  ita  nos  separet  quasi 
alter  Indum  alter  Iberum  servet  Oceanum.  Animus,  no- 
bilissima  pars  rerum  et  naturae  opificium  excellens,  nec 
cogi  potest  nec  teneri :  ille  montes  et  maria  transvolat, 
carceres  aperit,  repagula  disiicit,  vectes  frangit,  quando 
et  ubi  voluerit  praesens  est.  Parvus  illi  saltus  ab  Alpi- 
bus  ad  Apenninum,  aut  a  supero  ad  inferum  mare  est. 
Hi  sunt  enim  qui  nos  dirimunt  fines ;  exigui  quidem : 
sed  quid  refert  quam  breve  interstitium  sit  si  imper- 
meabile  est?  Saepe  cogitavit  pietas  iter  durum  vincere, 
ut  pertingeret  cum  ^Enea  ad  illum  quem  supra  dixi 
tui  oris  intuitum  et  tuae  notae  vocis  auditum.  Tentavi 
amplius  quam  semel  segnes  moras  frangere,  ut  tot  an- 
norum  desiderio  finem  darem.  Nii  enim  ferme  magis 
cupio  in  terris  quam  semel  adhuc  Romam  et  te  et  pau- 
cos  qui  in  medio  sunt  amicos  cernere  ;  id  me  olim  tibi 
pollicitum,  non  viarum  labor  hactenus  non  curarum 

pondus,  sed  multos  iam  per  annos  verias  ferme  cam 
floribus  renascentis  belli  pericula  tenuere :  uec  dum 
ideo  spem  dimisi,  fierique  potest,  ut  quod  expectavi 
desiderio  iuxta  sit.  Sicut  autem  malum  omne  quo  im- 
provisius  eo  durius,  ita  bonum  quo  insperatius  eo  dul- 
cius.  Interea  fortiter  feramus  absentiam,  quae  nonnisi 
mortalia  segregat,  et  hac  arte,  de  qua  multa  loquutus 
sum,  banc  fortunae  violentiam  retundamus.  Vale  nostri 
memor. 

Venetiis,  XII  Kalendas  Maias. 


EPISTOLA  V. 

FRANCISCUS  PETRARCA  PmLIPPO  EPISCOPO  CAVALLICENSI 

S.  P.  D. 

Gratulatur  reditum  amici  eumque  a  novis  laboribus  itineribusque 

suscipiendis  dehortatur. 

Quantis  laboribus  quantisque  periculis  ereptum  te 
nobis  revehit  omnipotens  Deus,  cui  b^neflcio  pares 
grates  agere  mens  inflrma  non  suflicit !  Agit  tamen 
mens  devota  quas  potest,  quia  timui  ne  Rbenus,  Mosa 
et  Mosella  Rhodano  Sorgiae  ac  RuentidB  nostris  amni- 
bus  insultare  ausi,  te  insignem  illis  accolam  eriperent, 
et  sibi  perpetuum  usurparent.  Licet  autem  longa  dilatio 
rapinae  proxima  sit,  tu  tamen  diu  dilatus  non  iam  abia- 
tus  es  patriae,  quae  te  meis  verbis  obtestatur,  ne  se 
amplius  deserendam  putes.  Itum  satis  ac  reditum  et 
ambitnm  est ;  dixi  olim  et  in  dies  dici  rectius  videtur. 
Advesperascit :  de  hospitio  cogitandum.  Saepe  inquam 

hoc  dixi :  saepe  etiam  scripsi :  nunquam  tamen  oppor- 
tunius.  Nam  quielis  consilium  iuvenibus  utile,  senibus 
vero  necessarium  est.  Oh!  si  sit  otium  quantam  hic  lo- 
quendi  materiam  res  dabat.  Sed  non  magis  me  loquen- 
tem  intelligis  quam  tacentem.  Nil  enim  non  dicam  lo- 
qui,  sed  vel  cogitare  queam,  quod  tibi  iam  novum  sit: 
quamvis  hac  in  re  non  modo  ego  certe,  sed  Cicero 
frustra  te  moneat.  Bonarum  enim  rerum  omnium 
doctissimus  in  hac  una  te  ipsum  tuumque  ingenium 
supergressus,  in  incude  experientiae  exercitii  malleo 
artem  eius  tibi  certissimam  excudisti.  Equidem  quam 
sit  grata  securitas  nusquam  certius  quam  in  periculo : 
quam  quies  dulcis  nusquam  melius  quam  in  labore  co- 
gnoscitur.  Si  haec  ergo  vera  sunt,  quid  iuvat  totiens 
experiri,  quod  periculo  ah*quid  semper,  notitiae  iam  ni- 
hil  adiiciat?  Frustra  dubios  casus  retentare  temeritas 
est,  qua  nihil  minus  doctrinae  professioni  aetati  ac  sta- 
tui  et  naturae  moribusque  tuis  convenit,  quae  si  a  te 
semper  olim  procul  abfuit,  vide  ne  cuius  vitii  expers 
iunior  fuisti  eius  suspicionem  sponte  subeas  aetate  hac, 
cui  et  necessitas  rerum  minor,  et  veri  iudicium  maius 
sit.  Ultro  enim  periculis  ac  difficultatibus  se  offerenti 
inevitabilis  est  ista  suspicio.  Nec  excusat  superioris 
auctoritas,  quae  utique  si  coegerit  excusaret:  sed  Ro- 
manus  Pontifex,  etsi  te  diu  fidissimo  atque  officiosis- 
simo  usus  sit,  huic  ipse  idoneos  muneri  multos  habet. 
Atque  utinam  non  tot  essent,  quos  avaritiae  stimuli  et 
flatus  ambitionis  in  omne  praecipitium  impellunt,  qui 
nullum  iter  nuUam  horreant  mundi  plagam,  qua  ven- 
tosi  honores  et  periturae  divitiae  adeantur.  Cede  tironi- 
bus,  veterane  inclite,  et  vicissim  illi  cedant  tibi.  Yidisti 

aliquem  sedendi  simulque  alium  ambulandi  fessum? 
Fac  officia  permutent :  uterque  laetabitur.  Idem  vobis 
eveniet.  Illi  enim  sunt  laboris  avidi,  tu  quietis,  unoque 
actu  geritur  res  duorum.  Quod  si  Pontificis  iussus  pre- 
mit  (est  enim  imperiosum  dominorum  genus  in  iuben- 
do,  se  solos  suasque  commoditates  cogitantium)  elo- 
quium  tuum  ingeniumque  te  adiuvet.  Excusa  valetudi- 
nem  atque  aetatem.  Non  doceo  te  mentiri:  sed  evadere. 
Finge  te  paulo  seniorem.  Cum  in  multis  tum  in  aetate 
ad  utramque  partem  multa  finguntur :  testeS  enim  veri 
absunt  obstetrices  ac  nutrices,  ipsique  parentes  obie- 
runt.  Frontis  comaeque  testimonium  multos  fallit;  de 
se  loquenti  creditur,  praecipue  si  plus  dicat.  Delicati 
corporis  imbecillitatem  laboribus  imparem,  et  defectus 
abditos  finge.  Nam  occupationes  offlcii  tui  verae  sunt, 
nec  fingendi  egent  artificio.  Nemo  praesulum  tam 
moestam  et  tam  viduam  sedem  suam  linquit  quam  tu 
tuam.  Sic  te  ovibus  tuis  approbasti,  ut  sine  te  pascua 
laeta  non  ruminent:  in  oculis  tuis  et  in  lingua  pax  ec- 
clesiae  tuae  est:  pusillus  sed  devotus  et  mitis  grex 
pastoris  ab  ore  pendens  vocem  alterius  non  agnoscit. 
Itaque  non  tam  alteri  creditur  quam  proditur.  Atqui 
non  de  illius  qui  te  distrahit,  sed  de  tuis  manibus  ratio 
exigenda  est.  Non  ille  populi  unius  debitor,  sed  plurium, 
sed  maiorum.  Tu  de  tuo  grege  respondeas  oportet  et 
non  alius.  Potest  ille,  fateor,  te  cogere  ut  qui  sui  gregis 
es  portio.  Sed  mihi  crede,  si  bona  fide  volueris,  nun- 
quam  coget :  ratiunculam  enim  tuam  suis  inferre  ratio- 
nibus  et  pro  te  debitor  fieri  nolet.  Tuum  illi  gregisque 
periculum  expone  acriter,  explicite ;  nihil  omiseris,  imo 
si  vera  destituunt,  simulata  iungantur.  Non  est  menda- 

cio  imputanda  simulatio  veri  adiutrix.  Ut  sis  liber,  ut 
sis  tuus,  ut  sis  salvus,  ut  sis  bonus  omni  ingenio  eni- 
tendum  est.  Apud  scriptorum  aliquos  Ulysses  arguitur 
simulasse  insaniam  quo  militiam  detrectaret;  et  sane 
si  vera  simulatio,  et  accusatio  iusta  est,  sudB  opis  et 
consilii  egentem  Graeciam  inter  max.imos  apparatus 
belli  iustissimi  militarem  virumdeserere  voluisse.At  non 
in  regina  Scytharum  Thamiri  simulatus  metus,  nec  dis- 
simulatus  in  Caesare,  nec  in  Ventidio  simulata  cupidi- 
tas  ac  formido  reprehenditur;  non  in  Themistocle  simu- 
Jatus  morbus,  non  in  Claudio  Nerone  inque  aliis  multis 
dissimulata  profectio :  quippe  quod  his  artibus  decus 
sibi  qu8ererent,  exercitibus  salutem,  et  patriae  liberta- 
tem.  Tua  simulatio  nuUi  damnum,  tibi  pacem  animi  fu- 
^amque  periculorum,  patriae  requiem  ac  gaudium  alla- 
tura  est.  In  tuis  tam  diuturnis  tantisque  laboribus  non 
tua  vel  tuorum  salus,  non  tuae  vel  universalis  ecclesiae 
libertas  agitur,  pro  qua  viris  iustis  ac  fortibus  et  labo- 
rare  propositum  est  et  mori:  sed  (patere  me  solita  fidu- 
cia  verum  loqui  apud  illum  cui  nihil  dixi  unquam  quod 
in  animo  non  esset,  nihil  tacui  quod  esset,  permitte  me 
non  minori  fide  quam  audacia  animum  tuum  ubi  cu- 
randus  est  pungere)  ministerium  agitur  nescio  quod 
alienae  cupidinis,  et  negocium  voraginis  inexpletae.  Vis 
tu  ab  omni  cupiditate  semper  atque  ambitione  liberri- 
mus,  alienae  nunc  avaritiae  servus  esse,  et/alienis  af- 
fectibus  obsequi,  qui  tuis  imperas?  Non  id  tui  ut  puto 
certe,  neque  consilii  mei  est.  Ad  maiora  officia  natus 
es,  quam  ut  cuiuscunque  sis  quaestor.  Simplicitatis  et 
liberlatis  veniam  peto.  Tunc  mihi  verus  eris  Episco- 
pus,  verus  pastor,  cum  quaestor  esse  desieris.  Noa  est 

tui  aDimi  cura  tam  humilis ,  et  si  a  te  reiicitur  reper- 
tura  alios,  et  cuique  melius  credenda  quam  tibi.  Ostende 
Pontifici  te  non  posse  quod  poteras.  Ostende  et  posse 
alios  et  optare  quod  tu  fugis.  Ora  ut  illis  optata  mili- 
tia,  tibi  debita  vacatione  provideat :  denique  constanter 
nega.  Pluris  ille  te  faciet:  et  si  repulsam  oderit,  virtu- 
tem  diliget  constantiamque  mirabitur,  ac  rogare  desinet. 
Yerum  est  enim  declamatorium  illud  apud  Senecam 
nemo  fortiter  negantem  iterum  rogavit.  Haec  tibi  tali 
viro,  clarissime  mihi  Pater  et  carissime,  non  auderem 
loqui,  nisi  illinc  modestia  et  humanitas  tua,  hinc  meus 
amor,  mea  fides,  zelus,  pavor  animos  darent.  Has  enim 
peregrinationes  tuas  tam  crebras  tam  difficiles  simul- 
que  tam  longas  ac  longaevas  metuo,  et  morte  peius  in 
quo  ipse  periclitor  periculum  tuumodi.  Subsiste,  obsecro, , 
tempus  est.  Quanto  autem  nunc  te  videndi  desiderio 
trahar  promptius  tibi  cogitando  fuerit,  quam  mihi  lo- 
quendo  assequi.  Ab  annis  teneris  intus  et  extra  tibi 
cognitus  quid  a  te  semotus  hoc  septennio  profecerim 
dicam.  Siquidem  cum  iam  setas  vanis  amoribus  fere 
omnia  subtraxerit,  infinitum  quiddam  iusto  addidit 
amori.  Solebam  mirari  multa  quae  nunc  sperno,  quae- 
dam  amare  quae  nunc  ardeo,  ita  quo  senior  in  dies  eo 
hinc  algentior,  hinc  ardentior  fio  [hic  desunt  nonnulla).  Et 
fortassis  implebit  hoc  pulcherrimum  desiderium  meum 
Deus,  ante  quam  moriar,  dumque  minus  expeclabor  ade- 
ro.  Oh !  si  inter  libellos  tuos  improvisus  exoriar,  oh !  si 
herbosa  in  ripa  puri  amnis,  oh!  si  alta  sub  rupe  unde  ille 
noster  tanto  cum  murmure  fonlium  rex  erumpit !  Inte- 
rim  Socrates  meus  ibi  est,  imo  vero  Socrates  tuus.  11- 
lum  precor  ut  facis,  et  in  illo  me  solitis  paterni  animi 

ulnis  amplectere,  atque  omna  quod  de  me  aut  pro  me 
faceres  in  illo  exhibe ;  et  vale  mei  memor  ut  soles,  tui 
autem  plusquam  soles. 

Mediolani,  V  Idus  Augusti. 


EPISTOLA  VI 

FRANGISCUS  PETRARCA  ZENOBIO  FLORENTINO  S.   P.  D. 
Narrat  magiium  Siciliae  Senescallum  se  visum  venisse. 

Mcecenas  tuus  Augustum  meum,  fidenter  adiiciam, 
et  me  visit.  Bibliothecam  meam  ausus  opes  contemnere 
bis  adiit,  nec  occursus  hominum,  nec  acervus  rerum, 
nec  eum  denique  tenuit  labor  viae:  siquidem  in  extre- 
mo  civitatis  olim ,  nunc  extra  civitatem  habito,  loco  cum 
salubri  tum  solitario  admodum  ac  reposto.  Huc  ille  vir 
tantus  venit,  et  submissis  fascibus,  ut  quondam  Ma- 
gnus  Pompeius  Possidonii  parvam  domum,  atque  ita 
venerabundus  hoc  exiguum  limen  ingressus  est,  ada- 
perto  capite,  prope  affusus,  quasi  Apollinis  ac  Pyeridum 
sacellum  unus  aliquis  e  Parnasi  accolis,  usque  adeo  ut 
mihi  et  iis  qui  aderant  illustribus  viris,  et  devotum 
quemdam  tam  generosae  humilitatis  horrorem  incute- 
ret,  et  prope  lacrimas  tantae  pietatis  excuteret.  Ea  maie- 
stas  oris,  eamorum  comitas  inerat,  ea  primum  silentii, 
mox  verborum  gravitas  fuit.  Libellis  ocii  mei  auctori- 
bus  comitibusque  nunc  omnibus  nunc  singulis  tam  sua- 
viter  inhaesit  ut  nil  dulcius.  Multus  ibi  de  multis,  sed 
prsecipuus  de  te  sermo.  Nec  vero  brevem  moram  traxit 

ut  viantium  mos  est,  sed  longam  adeo  ut  coactum  di- 
ceres  abire:  ad  summam  fecit  locum  quem  cuncta  re- 
visant  saecula,  quem  non  Romanus  modo  vel  Florentinus 
hospes,  sed  virtutis  amicus  quisque  erit  bac  transiens 
adoret.  Et  quid  dicam?  Totam  banc  regiam  urbem  suo 
laetificavit  adventu,  et  fronte  siderea  serenavit  mirum 
in  modum ,  et  dominis  gratus  et  populo,  mibi  vero  quam 
plurimum,  quod  iam  impossibile  facturebar,  antiquam 
illam  sibi  pridem  dati  animi  benevolentiam ,  cumulavit, 
effecitque  illud  inter  mortales  eximium  ac  rarum,  ut  diu 
cogniti  sed  nunquam  visi  bactenus  famam  viri  non  modo 
non  minueret  praesentia  sed  augeret,  quod  fere  de  nullo 
unquam  vidi,  de  paucis  legi.  Tu  tali  amico  felix  vive 
et  vale  nostri  memor. 

Mediolani,  XVI  Kalendas  Septembris. 


EPISTOLA  Vn. 

FRANGISCUS  PETRARGA  ADOLESGENTI  SUO  S.  P.  D. 

Graviter  eum  obiurgat,  quem  domo  iam  eiecerat,  et  frustra  reditum 

postulantem  hortatur  ut  resipiscat. 

Possem  ego  te  amare,  si  amare  tu  te  ipsum  pos- 
ses,  si  vel  non  odisses.  Et  quis  est,  inquies,  qui  se  ode- 
rit?  Quis  omnino  qui  non  quam  ma&ime  se  amet?  Scio 
sic  persuasum  publice,  nec  mihi  vox  Pauli,  nec  sen- 
tentia  Giceronis  ignota  est.  Negare  difficile  est,  hunc 
malorum  prope  omnium  fontem  esse  quod  nimium  nos 
amamus.  Nempe  hinc  furta,  hinc  adulteria  prodeunt, 
hinc  rapinae  et  quae  sunt  generis  eiusdem,  ad  quae  nos 

praBceps  et  nimius  noslri  amor  impellit,  dum  pati  non 
possumus  deesse  aliquid  nobis  omnium  quae  delectant, 
et  idcirco  forte  confitear  multos  esse  qui  se  nimium 
ament:  at  qui  satis,  paucos.  Quomodo  enim  qudeso  se  sa- 
tis,  hoc  est  sobrie,  amat  qui  sibi  volens  sempiternam 
mortem  quaerit?  Quomodo  se  amat  qui  se  inexprabili- 
bus  probris  obruit?  Denique  quomodo  se  amat  qui  Crea- 
torem  suum  odil?  Profecto  enim  qui  se  ipsum  amat  ii- 
lum  amet  oportet,  qui  se  fecit,  quem  si  odit  utique  se 
non  amat.  Neque  vero  id  in  se  tantum,  quo  nil  est  pro- 
pinquius  cogitanti,  sed  in  rebus  aliis  cogitare  promptis- 
simum  est.  Quis  umbris  arborum  et  concentu  fidium 
gaudens  radices  odit  et  citharam?  Quis  aquae  rivum  di- 
ligit  fontis  osor?  Atqui  si  amator  uxorius  tanto  soce- 
rum  veneratur  aflectu  qui  in  filiam  praeler  nomen  ac 
peccatum  nihil  habet,  quid  debemus  Deo  qui  uxorem 
qui  filios  et  quaecunque  amamus,  qui  denique  nos  atque 
animas  nostras,  quibus  nos  ipsos  atque  alia  quaelibet 
amaremus,  condidit?  Si  dentur  {sic  in  Codicibus  Florenti' 
nis,  in  quibus  aliquid  deesse  manifestum  est)  et  intrepide 
repetam  necesse  est  sese  oderit,  quia  idipsum,  quoddi- 
cebam,  nimis  amare  odisse  est.  Gontra  amati  salutem 
est  enim,  quam  ut  suum  finem  respicit  verus  amor; 
falsus  in  contrarium  fertur,  quod  suum  acproprium  est 
odii.  Possem  ego  quoque  te  non  spernere  nisi  tu  Deum 
atque  homines  animamque  tuam  sperneres :  possem  te 
pati  nisi  tu  patientia  diu  multumque  esses  abusus.  Pos- 
sem  tibi  mitior  fieri,  nisi  tu  meam  nescio  an  dicam 
mansuetudinem  an  facilitatem  an  moliitiem  stulte  simul 
atque  impie  calcare  non  veritus,  meos  diurnos  noctur- 
nosque  actus  tuo  diurno  ac  nocturno  non  ocio  sed  torpo- 

re,  meas  tibi  notissimas  vigilias  tao  iugi  ac  languido  mor- 
tique  simillimo  sopore,  meum  et  amicorum  cultum  et 
amicitiarum  fidum  ac  perenne  studium  inepto  risu,  et 
contemptu  hominum ,  quos  videre  vel  audire  non  es  di- 
gnus,  denique  naturam,  vitam,  mores,  studia  et  postremo 
mea  omnia  contrariis  moribus  atque  artibus  deformas- 
ses;  ut  quantum  mihi  gaudii  mea  mens  dabat  non 
e&actae  quidem  innocentiae  neque  magnaB  virtutis,  sed 
hercle  voluntatis  optimae  sibi  conscia,  tantundem 
plusque  aliquid  doloris  animus  tuus  ac  propositum  quod 
celare  nec  poteras  nec  sciebas,  credo  equidem  nec  vo- 
lebas  (tantus  nescio  unde  mearum  rerum  atque  opinio- 
Dum  contemptor  evaseras)  et  indestimabilis  illa  dissimi- 
litudo  naturae,  (quae,  si  suspicio  hominum  vera  esset, 
persimilis  esse  debuerat)  ac  stupenda  votorum  omnium 
diversitas  daret.  Quae  omnia  dum  potui  tuli,  sed  tam 
graviter  ut  ex  omnibus  sarcinis  quas  fert  mundus  et 
vita  hominum  nulla  mihi  molestior,  nulla  esset  aut  fuis- 
set  indignior;  nempe  cui  baculus  imbecilli  senio  provi- 
sus  in  pondus  ac  praecipitium  versus  esset.  Substinui 
tam  gravi  et  indignante  stomacho  multos  quidem  per 
annos,  quod  nunc  miror:  sed  vires  patientiae  pietas  da- 
bat,  et  obstabat  niauseae  spes  iam  tenuis  mutandae  vi- 
tae,  quae  ubi  prorsus  evanuit  tandem  te  non  fessus  modo 
sed  fractus  malis  atque  expugnatus  evomui,  et  infau- 
stum  onus  domo  exegi.  Et  si  finem  exilii  tui  quaBris, 
idem,  scilo,  non  alius  quam  peccati  erit.  Yictos  amor, 
exhausta  spes,  consumpta  patientia  mea  est,  nec  ferre 
te  limen  meum  potest,  nec  murus  capere,  nec  tectum 
tegere,  nec  audire  aures,  nec  videre  oculi:  proindedum 
is  es  qui  hinc  abisti,  et  optare  reditum  pudeat,  et  spe- 

rare  ut  admitti  queas.  Alius  redi,  alio  habitu,  aliis 
mentis  affectibus,  alio  pedum  incessu,  alia  manuum 
iactalione,  alio  pectoris  ac  cervicis  motu,  alio  yocis 
sonu,  alio  flexu  supercilii,  alio  frontis  nutu.  Cave  nil 
revebas  illius  quod  te  iis  etiam  odiosissimum  fecit  qui- 
bus  fecerat  natura  carissimum:  sed  in  primis  illum,  quo 
turpissime  tumes,  fastum  atque  contemptum,  quo  nihil 
indignius,  nihil  difformius  statui  tuo  est,  quo,  dum  fue- 
rit  qualis  hactenus  fuit,  nihil  humilius  habet,  nihil  con- 
temptibilius  orbis  terrae.  Tu  ne  mihi  creatorem  tuum 
patremque  omnium  Deum,  tu  ne  homines  fratres  tuos, 
eos  maxime  qui  nos  amant,  tu  animam  salutemque  tuam 
spernens,  hoc  maior,  hoc  clarior  fieri  putas?  Tumidior 
fis;  e  tumore  autem  tuo,  rogo,  quid  unquam  nisi  ridi- 
culus  mus  nascetur?  Minus  dico:  ridicula  enim  frontes 
alterunt,  ilia  quatiunt,  iocos  movent.  Tumor  tuus  aliis 
ridiculum  forte,  tibi  autem  veros  luctuset  dBternae  ma- 
teriam  mortis  spondet.  Golubro  enim  tumes  flebili,  non 
mure  ridiculo,  atque  ita  cum  sis  te  felicem  reris.  Goece 
falleris,  coece  tota  erras  via,  coece,  inquam,  veraecallem 
gloriae  non  vides,  quodque  est  pessimum,  malo  tuo 
gaudes  miser,  tuoque  dedecore  gloriaris,  nec  inteliigis 
quo  te  error  hic  ducat,  et  his  moribus  vel  latere  for- 
san,  vel  placere  insuper  credidisti,  et  hanc  spem  va- 
nissimam  ex  me  fateor  concepisti :  eo  scilicet  quod  suo- 
rum  nemo  esset  amantior,  quasi  vero  semper  verum 
sit  amantum  coeca  esse  iudicia,  et  non  illud  interdum 
verius,  nullius  animo  severius  esse  iudicium  quam 
amantis:  sic  enim  exacta  omnia  a  suis  exigunt  qui  amant 
ut  saepe  delicatissimi  sensus  minimis  etiam  offendan- 
tur.  Tu  utinam,  non  dicam  exacta,  sed  vel  communia 

prdestitisses,  teque  si  non  virum,  at  hooQinem,  vel  si  id 
Dolles,  at  certe  non  belluam  meminisses.  Evanuisti  au- 
tem  in  cogitationibus  tuis,  usque  ad  funestam  tui  ipsius 
oblivionem,  soporemque  mortiferum,  unde  ut  absolvi 
possis  non  vocandus  modo  vel  vellicandus,  sed  uren- 
dus  ac  secandus  es.  Surge,  amens,  expergiscere,  atque 
ubi  nunc  iaceas  vide.  Non  cessent  oculi  tui  perditum 
tempus  flere,  non  cessent  manus  tuaB  tumidum  pectus 
tundere,  non  cesset  lingua  simulque  animus  veniam 
precari.  Numen  confessis  aliquodpatet  inquit  Naso.  Quid 
a  quoquam  verius  dici  potest,  quid  religiosius,  modo 
de  numine  conveniret?  Patet  equidem  confessis  et  con- 
tritis  numen  aliquod,  illud  scilicet  de  quo  stupentes 
luddei,  quid  hic  loquitur,  aiebant,  dum  peccata  dimitteret; 
quod  cum  solius  Dei  opus  esset,  fieri  ab  homine  mira- 
bantur,  ignari  et  Deum  esse  qui  faceret,  qui  peccala 
hominum  non  modo  post  tergum  suum  proiicit,  sed 
etiam  in  profundum  maris,  qui  quantum  distat  ortus  ab 
occidente  longe  facit  a  nobis  iniquitates  nostras,  qui 
prope  est  omnibus  invocantibus  eum,  sed  invocantibus 
in  veritate.  Ille  tibi  aderit  si  vere  invoces,  si  tumore 
deposito,  si  praeteriti  dolens  et  futuri  metuens,  et  de 
te  diffisus  et  de  illo  sperans,  qui  quamvis  multos  su- 
bito  saepe  iustificaverit,  nec  tempore  ad  agendum  egeat. 
Tu  tamen  longa  tibi  purgatione  opus  credito.  Diutur- 
nae  et  concretae  sordes  non  facile  diluuntur.  Bene  lecum 
agi  putes  si  quantum  tempus  errasti,  tantum  redeunti 
suffecerit  ad  rectum  iter.  Solet  enim  error  pronus  esse , 
reditus  non  ita:  remetiendum  omne  tibi  viae  spatium, 
quo  tam  procul  a  iustitiae  semitis  aberrasti:  repetendi 
anfractus,  relegenda  vestigia,  ut  omnia  in  adversum 

agas,  proque  effrenata  libidine  modestiam  colas,  pro 
contemptu  Dei  et  hominum,  quod  tutius  fiet,  mundum 
spemas  ac  te  ipsum,  et  bortatricem  criminum  camem 
tuam,  qua  nil  tibi  inimicius  vitae  est,  cuius  consilio  et 
in  me,  et  quod  est  longe  gravissimum  atque  miserri- 
mum,  in  Deum  tuum  nefarie  rebellasti.  Mecum  tamen 
ut  videbitur:  cum  illo  prius  in  gratiam  redeas  velim: 
alioquin  domini  mei  hostem  volens  meis  sub  laribus 
non  videbo.  Illum  si  rite  placaveris  (est  enim  supra 
fidem  mitis  ac  placabilis)  facile  ipse  meas  iniurias  obli- 
viscar  etsi  multae  sint,  et  cui  dominus  pepercerit,  con- 
servus  veniam  non  negabo ;  neque  oblivisci  polero  il- 
lud  Ecclesiastici.  Ne  despicias  hominem  avertentem  se  a 
peccato,  neque  improperes  ei:  memento  quoniam  omnesin 
corruptionem  sumus.  Sed  haec  hactenus.  Scripsi  plura 
quam  credidi.  Misericordia  hodie  iram  vicit;  haec  tibi 
autem,  infelicisstme  adolescens,  frustra  quidem  ut  puto, 
sed  quia  maxime  meum  erat  saepe  tibi  rectum  iter  mon- 
strare,  iterum  atque  iterum  ne  tuum  crimen  aliquam 
mihi  culpee  suspiciouem  applicuisse  videretur,  si  te  in 
omne  malum  lapso  in  silentium  ego  collaberer,  teque 
praecipitem  tacitus  spectarem;  haec  tibi,  inquam,  vitae 
perditae  et  obiectae  spei  remedia  atque  institula  prae- 
scripserim  pro  desperati  ac  neglecti  veterni  tui  quali- 
tate  brevia,  sed,  ni  respuis,  nunc  etiam  fortassis  utilia. 
Etsi  enim  acriter  intuenti  nuUum  in  te  mihi  prognosticon 
salutis  appareat,  dat  tamen  spei  aliquid  aetas  tua,  sed 
multo  amplius  laesi  domini  clementia,  quae  sibi  saepe  de 
hostibus  amicos  fecit.  Nec  minus  quam  quod  in  multis 
potuit  in  te  potest,  modo  illi  ad  te  aditum  praebeas, 
obicemque  dimoveas.  De  hoc  tamen  ipse  videris.  Quod 

meum  erat,  et  verbo  millies  et  nunc  scriptis  implesse 
videor;  quam  ad  extremum  efficaciter,  iterum  dico,  tu 
videris.  Deinceps  enim  tacere  eligo,  et  rei  exitum  in  si- 
lentio  opperiri,  ita  ut  si  evaseris  saluti  tuae,  si  perieris 
fidei  medB  gratuler,  qua^,  contumacem  licet  et  ingra- 
tum,  magnis  tamen  saepe  clamoribus  atque  in  finem 
tacitis  notis,  usque  ad  tumulum  prosecuta  sit,  ut  nisi 
valde  me  fallit  opinio,  nec  mea  solum  sed  multorum, 
immo  omniam,  nisi.forte  complicum  tuorum,  nunquam 
de  me  iuste  aliquid  vivus  aat  mortuus  queeri  possit. 
Caeterum  quia  te  reditus  avidum  ut  sentio,  non  mei 
amor  aut  virtutis,  sed  exilii  tui  forsan  incommoditas 
facit,  quamquam  tibi  perproprie  dici  posset  quod  Tibe- 
rio  respondit  Augustus  e  secessu  in  odio  ad    revisen* 
das  necessitudines  reditum  flagitanti,  ut  a  dimitteres 
omnium  tuorum  curam  quos  tam  cupide  reliquisses,  » 
respondebo  tamen  aliter.  Dum  te  sanum  et  qualem  esse 
iubeo  non  tam  opinaberis,  quam  scies,  inque  bac  pa- 
gina  quasi  in  speculo  detersam  animi  tui  faciem  vide- 
bis,  tum  demum,  nec  volente  me  prius,  vultum  meum, 
quem  serenum  tibi  ac  facilem  contempsisti,  non  ut  so- 
les,  sed  ut  tibi  expedit,  ut  me  decet,  te  visurum  spera. 
Scio  enim  quod  te  perdidit  facilitas  mea.  Curabo  ne  te 
amplius  pietate  impium  fecisse,  vel  amahdo  perdidisse 
videar.  Hoc  tibi  non  ex  oraculo  Apollinis  Pythii,  utait 
Cicero,  sed  Christi  ore  dictum  puta:  nihil  certius,  nihil 
esl  verias. 

Mediolani,  III  Kalendas  Septembris. 

EPISTOLA  m 

FRANCISCUS  PETRARCA  SOCRATI  SUO  S.  P.  D. 

De  duobus  qui  se  visuin  Tenere,  quorum  alterum  importunum 

alterum  acceptissimum  habuit. 

Applicait  Bolanus  noster  ad  vesperam  ingenti  plu- 
via  sed  malto  maiore  verborum  copia.  Quid  vis?  Soli- 
tudinem  banc  fori  instar  turbidi  suo  fecit  adventu.  Scis 
quid  loquor:  nihil  homine  quidem  illo  gravius:  non  ea 
gravitate  quae  sapientis  est  propria,  sed  alia  quadam 
importuna  morum  sarcina.  Gui  vero  nunc  hominem  de- 
scribo?  Nosti  omnia.  Non  est  mibi  elephantis  aut  cameli 
dorsum:  solo  visu  fessus  inclinor,  et  quod  ait  Flaccus, 

Dimitto  auriculas  ut  iniquse  mentis  asellus^ 

et  sudare  incipio  quamvis  algerem.  Quid  agerem  quove 
me  verterem?  Hora,  locus,  imber,  urbanitas  hdrtaban- 
tur,  ne  abire  sinerem,  quem  abiisse  seu  potios  ncm 
venisse  valde  cuperem.  Sola  pro  me  stabat  verecundia 
quaedam,  ut  decora  in  multis,  sic  in  illo  monstrum.  Ni- 
mis  sibi  comitatus  videbatur,  et  sic  erat:  et  vereri  coe- 
perat  ne  turbam  hospitum  solitarii  hominis  tecta  non 
caperent.  Pendebat  adhuc  tamen  fatum  meum:  pro&i- 
mae  noctis  pervigilium  ac  requies  in  dubio  erant:  unius 
comitum  modestia  me  liberum  fecit  illum  facile  hospi- 
tio  indulturum  identidem  vellicantis  moneutisque  abi- 
tum.  Quod  ubi  aoimadverti  instare  iam  tutius  et  videri 
velle  liberalior  incipio,  utqize  per  noctem  maneat  hor- 
tari.  Oh !  artes  moresque  hominum !  Orare  cuius  contra- 
rium  fieri  velis!  Sed  sic  est  usus.  Ille  autem  negare. 

occiipationes  yel  praferre  vol  fingere.  Quid  le  moror? 
Si  fregisse  me  illi  tunicam  putas,  falleris.  Sino  hominem, 
laetior  quam  qui  febribus  liberantur.  Laborasti,  non  du* 
bitem,  me  loquente^  et  de  fine  dubius  pependisti.  Sed 
utdempta  solicitudine  iam  hinc  incunditate  simul  atque 
invidia  repleare,  non  ita  multo  post,  hora  illa  quae  apad 
veteres  prima  fax  dicitur,  supervenit  noster  ille  laetis- 
simus  bominum.  Oh!  quanta  diversitas !  Nullumanimal 
aeque  ut  homo  a  se  ipso  diflert:  alter  nullius,  alter  in- 
fiuiti  pretii  est.  Mutata  repente  domus  facies,  timerique 
coeptum  quod  optatum  fuerat,  ne  qua  illi  scilicet  abeundi 
vel  necessitas  esset  vel  occasio;  et  vesperi  et  nubibu$ 
actae  gratiae,  quibus  hospes  talis  pernoK  fieri  debuit:  nec 
sane  compedibus  opus  erat:  non  ego  tenendi  hominem, 
quam  standi  ille  cupidior.  Itaque  nobis  non  mpdo  noctem 
illam,  sed  complusculos  dies  laetos  praebuit.  Sed  habet 
hoc  iusitum  nostra  laetitia:  subito  desinit,  et  cum  de- 
sierit  nulla  est,  et  idipsum  fieri  posset,  nisi  iaetitide  lo- 
cnm  dolor  invaderet.  Ille  abiit,  ego  deiectior  quam  si 
hominem  non  vidissem,  substiti.  Ita  dictu  mirabile,  qood 
illic  timui  hic  speravi,  et  quo  ille  laetum,  hoc  iste  me 
mcestum  fecit.  Vale  nostri  memor. 


EPISTOLA  IX. 

FRANGISCUS  PETRARCA  SOCRATI  SUO  S.  P.  D. 
Narrat  se  veniam  cuidam  licet  immerito  indulsisse. 

Homo  blandus  et  fallax,  idemque  si  liceat  et  vio- 
leotus  et  minax,  quem  mecum  exitum  invenerit  quae- 

III.  10 

ris.  Quid  verum  inficier  et  non  potius  cam  Cicerone 
confitear  qua  moliitie  sum  animi  ac  lenitate?  Nunquam 
illius  lacrimis  ac  precibus  restitissem.  Sic  est  fateor. 
Illo  enim  loquente  seutiebam  nescio»quid  tenerum  atque 
femineum  oberrare  praecordiis,  parumque  aberat  quin 
supplici  meo  collacrimarer,  et  ipse  personam  offensoris 
ac  deprecatoris  induerem.  Sed  dum  illud  in  animum 
veniebat;  quisnam  est  iste  qui  tecum  loquitur,  quid  egit, 
quid  voluit,  quid  optavit,  quid  molitus  est,  quid  pere- 
gisset  ubi  consiliis  '  sceleratis  occursum  non  fuisset, 
quam  multorum  iniuriae  se  miscuit,  quam  nihil  eum 
pcenitet,  nihil  pudet,  nihil  omnino  praeter  iropotenliam 
conatibus  impiis  nunc  etiam  obstat,  quam  fictae  sunt 
hae  lacrimae,  simulatdB  blanditiae,  coactae  preces,  qui 
spiritus,  quae  mens  ilii  est,  qui  lupus  in  hoc  agno  la* 
tet;  haec  per  se  singula  cogitans  indurescebam  sensim, 
et  in  silicem  atque  adamanta  vertebar.  Quid  credis?  Po- 
teram  homo  alter,  et  ipse  mihi  dissimillimus  iam  vi- 
deri.  lubebat  ratio  veniam  pessimo  homini  negare;  si- 
quidem  indulgendi  facilitas  bonos  lenit,  malos  asperal: 
et  adstipulabatur  irae  iustissimae  facultas  praesens^^ac 
prompta  vindicfse.  Yicil  tamen  natura  suavior :  hac  igitur 
lege  veniam  tulit  ut  dehinc  nec  amicus  nobis  ille,  nec 
hostis  sit:  quorum  primum  haud  dubie  praestabit:  de 
secundo  viderit,  dum  sibi  tam  facilem  secundam  veniam 
nunquam  spereu  Ad  hunc  modum  se  res  habet.  Mallem 
medium  tenere:  sed  si  in  alterutro  labi  oportet,  malo 
malis  etiam  pius  esse,  quam  trux  bonis.  Tu  oratus  da 
veniae  mece  veniam ,  et  vale. 

EPISTOLA  X.    . 

PRANCISCUS  PETRARCA  FRaNCISCO  PRIORI  SS.  APOSTOLORUM 

S.  P.  D. 

Sacraruih  lifterarum  studio  se  inlenlius  vacare. 


Animadverti  ex  epistola  quadam  tua  ptacere  tibi, 
quod  saecularibus  sacra  permisceam.  Idque  vel  Hiero- 
nymo  placiturum  censes:  ea  varietatis  amoenitas,  is  de- 
cor  ordinis,  ea  est  ut  asseris  vis  iuncturae.  Quid  vis 
dicam?  De  reliquis  ut  videtur  iudica,  cerle  nec  falli  fa- 
cilis,  nec  fallere  sotitus,  nisi  quod  qui  amant  non  facile 
modo,  sed  cupide  falli  solent.  His  ergo  omissis,  de  me 
dicam  deque  affectu  novo  quidem  sed  iam  valido,  quo 
ad  litteras  sacras  stilus  animusque  meus  agitur.  Irri- 
deant  superbi,  quibus  divinorum  eloquiorum  sordet 
austerilas,  et  ceu  caslae  matronse  cullus  parcior  offen- 
dit  oculos  meretriciis  assuetos  fucis.  Ego  non  permit- 
tentibus  solum  sed  plaudentibusMusis,  et  secundofieri 
rear  ApoUine,  ut  qui  iuvenilibus  iuventam  studiis  dedi, 
maluriorem  aetatem  melioribus  curis  dem ;  neque  mihi 
dedecori  vertendum,  si  qui  totiens  ad  inanis  famae 
praeconium  ventosasque  hominum  laudes,  ad  laudes 
Greatoris  mei  media  nocte  consurgens ,  quietis  tempus 
somnosque  illi  meos^regero  qui  non  dormitat  neque 
dormit  custodlens  Israel ,  neque  universati  custodiae  con- 
tentus,  me  quoque  custodit,  et  solicitus  est  mei,  quod- 
que  ego  in  me  clare  admodum,  in  se  omnes  non  in- 
grali  senliunt,  ita  singiilos  servat  quasi  omnium  oblitus, 
ita  omnes  regit  quasi  singulorum  negligens;  denique 
sic  statutum  fixumque  animo  est,  si  ex  alto  dabitur, 

inter  haec  studia  et  has  curas  spiritum  exhalare.  Ubi 
enim  melius  possim,  aut  quid  agendo  tutius  hinc  abeam, 
quam  amando  et  memorando  et  laudando  semper  eum, 
qui  nisi  me  semper  amasset,  nihil  penitus  vel,  quod 
minus  est  nihilo,  miser  essem,  et  si  eius  amor  erga 
me  finem  habuisset,  mea  finem  miseria  non  haberet? 
Amavi  ego  Ciceronem  fateor,  et  Virgilium  amavi  usque 
adeo  quidem  stilo  delectatus  et  ingenio,  ut  nihil  supra: 
alios  quoque  quam  plurimos  ex  illustrium  caterva,  s^d 
hos  ita  quasi  ille  mibi  parens  fuerit,  iste  germanus.  In 
hunc  amorem  me  amborum  duxit  admiratio,  et  fami- 
liaritas  cum  iiiorum  ingeniis  longo  studio  contracta, 
quantam  visis  cum  hominibus  vix  contrahi  pqsse  putes. 
Araavi  similiter  Platonem  ex  Graecis  atque  Homerum, 
quorum  ingenia  nostris  admota,  saepe  iudicii  dubium 
me  fecere.  Sed  iam  nunc  maius  agitur  negotium,  maior- 
que  salutis  quam  eloquentide  cura  est.  Legi  quae  de-. 
lectabant,  lego  quae  prosint.  His  mihi  nuncanimus  est^ 
immo  vero  iampridem  fuit,  neque  enim  nunc  incipio. 
Neque  vero  me  id  ante  tempus  agere  coma  prpbat  al- 
bescens.  lamque  oralores  mei  fuerint  Ambrosius,  Au- 
gustinus,  Hieronymus  et  Gregorius:  philosophus  jneus 
Paulus,  poeta  David,  quem,  ut  nosti,  multos  ante  annos 
prima  egloga  bucolici  carminis  ita  cum  Homero,  Vir- 
gilioque  composui,  ut  ibi  quide|p  victoria  anceps  sit, 
hic  vero,  etsi  adhuc  obstet  radicatae  cpnsuetudinis  vis 
antiqua,  dubium  tamen  in  re  esse  non  sinit  victrix 
experientia,  atque  oculis  sese  infundens  fulgida  veri- 
tas.  Neque  ideo  quia  hos  praetulerira,  illos  abiicio,  quod 
se  fecisse  Hieronymus  scribere  potius  quam  sequenli 
stilo  approbare  visus  est  raihi.  Ego   utrosque  simul 

amare  posse  videor,  modo  quos  in  verborum,  quos  in 
rerum  consilio  praeferam  non  ignorem.  Nam  quid,  oro  te, 
prohibet  diligentis  patris  familias  in  morem  supellecti- 
lis  aliam  partem  necessitati,  aliam  ornatui  deputare, 
servorumque  alios  nati  custodiae,  alios  iocis  alere:  in- 
super  et  argenti  simul  et  auri  divitem  fieri,  cum  utrius- 
que  pretium  sic  noveris  ne  in  alterutro  falli  queas, 
praesertim  cum  veteres  illi  nil  aliud  a  me  requirant, 
nisi  ne  oblivione  deleantur,  et  primitiis  studiorum  con* 
tenti,  omne  iam  melioribus  tempus  cedant?  Id  sane  cum 
per  me  ipsum  sic  facere  decrevissem ,  te  auctore  et  lau- 
datore  fidentius  faciam.  Ad  orationem,  si  res  poscat, 
utar  Marone  vel  TuIIio,  nec  pudebit  a  Graecia  mutuari 
siquid  Latio  deesse  videbitur:  ad  vitam  vero,  etsimulta 
apud  illos  utilia  noverim,  utar  tamen  iis  consultoribus 
atque  iis  ducibus  ad  salutem,  quorum  fidei  ac  doctri- 
nae  nulla  suspicio  sit  erroris.  Quos  inter  merito  mihi 
maximus  David  semper  fuerit,  eo  formosior  quo  in- 
comptior,  eo  doctior  discretiorque  quo  purior.  Huius 
ego  psalterium  et  vigilanti  semper  in  manibus  sem- 
perque  sub  oculis,  et  dormienti  simul  ac  morienti  sub 
capite.  sttum^veiim;  haud  sane  minus  id  mihi  gloriosum 
putans,  quam  philosophorum  maximo,  Sophronis  Mi- 
mos.  Tu  vive  et  vale  feliciter. 

Mediolani,  XIV.  I^lendas  Octobris. 

EPISTOLA  XI. 

FRANCISCUS  PETRARCA  GULIELMO  DE  PASTRENGO 

S.  P.  D. 

Hominem  quemdam  ex  artifice  senili  iam  setate  ad  litterarum 
studia  conversum  amico  commendat. 

Viruna  hunc  si  nosse  coeperis  et  amare  incipies  et 
mirari.  Longa  est  historia.  Summa  est:  quod  honestis 
excausis  familiarissimus  et  amicissimus  factus  iest  mihi: 
et,  sero  licet,  tantus  eum  discendi  ardor  cepit  ut  ne- 
glecto  studio  rei  familiaris  et  deserta  fabrili  officina,  in 
qua  insigniter  eminet,  totum  se  htteris  dederit.  Ita- 
que  iara  nil  nisi  scholas,  libros  et  magistros  cogitat,  in- 
que  hoc  uno  noctes  insomnes  et  sohcilos  dies  agit. 
Ampleclere  eum,  oro  te,  et  propdsito  suo  fave.  Nihil  est 
deformius  quam  iustis  desideriis  opem  non  ferre.  Et 
quid  putas  ambiat?  Non  opes,  non  potentiam,  non  ho- 
nores,  non  vulgi  compedes  ac  venena  mentium  volupta- 
tes,  sed  unicum  otii  sui  praesidium  et  vitae  solatium 
libellos  qucerit  sine  tuo  ductu  tuisque  auspiciis  nil  ausu- 
rus.  Suspirabis  intelligens  quo  aspiret,  et  tacituS  dices; 
utinam  tempestivius  cfiepisses,*  sola  enim  aetas  obstat 
ingenio,  quamvis  et  Plato  provectior  philosophiae  et  Cato 
senex  graecis  litteris  operam  dedit.  Haec  hactenus.  Ray- 
naldum  nostrura  mei  memorem  salvere  iube,  cui  hoc 

*  Huius  epislolae  codex  Passioneianus  bibliothecae  Angelicse  urbanse 
(Vide  VoL  l,  p.  xxiii,  lilt.  C)  aliquantum  diversam  exbibet  lectionem.  Nam 
pro  Nihil  enl  deformius  etc,  liabet :  Nihil  est  Deo  similius  quam  iustis  desi- 
deriis  opem  fefre,  Epistola  vero  desinit  iu  verba  tempestiviu$  ccefdstes 
adiecto  Vale,  Csetera  quae  sequuntur,  quseque  nos  e  \eteribus  editionibus 
descripsimus,  in  eo  codice  desiderantvr. 

ipsum  scribere  nec  voiui  uec  potui.  Expecto  enim 
Calpurnii  Bucolicum  carmen  et  tuam  Yarronis  agri- 
culturam;  valde  enim  memini  si  quid  mihi  promit- 
titur.  Yale. 

PaUvii^  XVII.  Aprilis,  propere. 


EPISTOLA  Xii. 

FRANCISCUS  PETRARCA  ALBERTINO  DE  CANOBIO  MEDICO 

S.  P.  D. 

Mortem  fuga  haud  vitari  posse.  Furti  domestici  quod  passus 

est  historiam  enarrat. 

Nii  nisi  pergratum  in  litteris  tuis  legi.  Etsi  ^im 
aHquid  supervacui  timoris  inesse  videatur,  totum  ta- 
men  puri  amoris  manat  e  fontibus,  de  quo  roagister 
amorum  scripsit: 

Res  est  soliciti  plena  timoris  amor. 

Certe  quem  securum  videas  non  amautem  scito;  nam 
licet  secura  sui  virtus  sit,  aliis  tamen  timet :  quod  in* 
ter  illos  civilis  belli  motus  de^^arco  Catone  iegjmas. 
Sed  ne  quod  apud  te  ultimum  erat  apud  me  sit  primuiPi 
ordinem  tuum  sequar  ad  boc  ipsum  postea  reversurus. 
LdBte  audio  quod  excusatio,  apud  vulgus  forte  non  ve- 
risimilis,  in  se  vera,  et  apertas  aures  tuas  et  facilem 
animum  invenerit.  Signum  bonae  mentis  est  fidere.  So- 
lent  qui  multa  mentiuntur  nihil  credere,  et  qui  nihil 
omnia.  Fere  enrm  ita  accidit  ut  qualem  quisque  se  no- 
vit,  tales  alios  opinetur,  nisi  inopinum  forte  aliquid 

emerserit,  quod  mutare  sententiam  cogat:  quod  nostra 
aetate  quotidianum  adeo  est,  ut  Psalmistae  in  excessu 
suo  dictum  omnis  homo  mendax  nunquam  alias  tam 
cerlum  tamque  compertum  fuerit ;  interque  tot  menda- 
ces,  quid  paucis  vera  loquentibus  credi  possit  subdif- 
ficilis  coniectura  sit.  Fecisti  igitur  ingenue  quod  amico 
fidem  habueris  non  fallenti.  Nempe  si  indigis  manibus 
vacuus  el  inanis  inveniar,  durum;  sed  sic  est,  et  feren- 
dum  quod  mutari  nequijL.  Ut  enim  re  intelligo  nihilo  me- 
lior  oeconomicus  quam  politicus  sum.  Omnia  baec  unus 
solitudinis  ac  litterarum  amor  abstulit,  nec  deinceps 
mutandi  habitum  spes  est.  Nam  etsi  semper  aliquid  in 
dies  discere  moliar,  artem  tamen  prorsus  incognitam 
aggredi  serum  est.  Eat  ergo  res  familiaris  ut  libet,  sive 
ut  potest,  modo  ego  integer  nudus  evadam.  Ppregre 
rediens  Anaxagoras,  desertasque  conspieiens  posses- 
siones  suas,  nihil  damno  motus:  Non  essem  inquit  sal- 
vm  ego,  nisi  istce  periissenL  Philosophice,  graviter,  ma- 
gnifice.  Quid  aulem  refert  quam  prope  seu  quam  procul 
sim,  dum  mea  diripiuntur  ac  pereunt?  Improprie  qui- 
dem  nec  sat  Bianteo  more  me  locutum  fateor,  mea  enim 
nec  diripi  possunt  nec  perire.  Sed  mea  dixi  quae  fortu- 
nae  sunt,  vulgi  potius  errorem  in  loquendo,  quam  meum 
certe  iudicium  secutus:  vulgare  sermonis  malum.  Quid 
inquam  refert  dum  haec  pereunt  ubinam  sim,  si  inter 
ipsum  thalami  mei  limen,  sic  ab  omni  custodia  rerum 
pereuntium  peregrinor  quasi  trans  Indiam  extremam- 
que  Thaprobanem  habilarem?Hancoccasionem  nacli  qui 
dicuntur  servi,  cum  sint  bostes  asperrimi,  et  suis  usi 
fraudibus,  et  facilitate  mea  abusi ,  impie  atque  nefarie 
eo  me  non  sentientem  redegere,  ut  experrectus  pericu- 

lum  meum  vider^ ;  nibil  enim  ferme  iam  reliqui  erat^ 
praeter  corpus  ac  libros,  in  quod  avidi  possent  ac  fame- 
lici  saDvire  carnifices.  Dum  illos  fugio,  nuUas  latebras 
nullas  angustias  reeusarem.  Tam  latis  enim  tam  remo* 
tis  in  a^ibus  babitanti  vel  familiare  discrimen  de  quo 
dixi  aderat,  vel  si  illos  eiicerem,  erat  ineostatu  soli- 
tudo  ipsa  discrimen.  Si  quidem  paucitas  qudB  ampia  in 
domo  solitudo  est,  ad  angustam  si  transeat,  turba  erit. 
Sic  bospitium  et  magna  ex  parlamodum  vitaB  ad  tem- 
pus  mutare  coactus  sum :  non.  sine  GOgentiuin  gtiavi 
tamen  incommodo.  Nam  cum  eo  lUsque  progressus  esset 
illorum  furor  avaritias,  stimulis  et  rabie  actus  invidiaa, 
ut  me  coram  n^que  vultu  meo,  neqiiie  minis  aut  preci- 
bus  inflexi  sese  gladiis  usque  ad  mortem  confoderent, 
victa  demum  patientia,  abdicavi  illos  a  me.Utor  enim 
verbo  pplrio,  quod  ego  illis  vere  pater  fueram,  quam- 
quam  illi  mihi  non  filii  sed  insidiatores  essent,  ac  si- 
carii  furesqup  domestici.  Et  nunc  babeant  sai^e  aibi 
fructum  scelerum  suorum :  nempe  non  sppitum  modo 
sed  insensibilem  me  rijiti,  eoque  sibi  perpetuam  gras^ 
sandi  licentiam  promittentes,  et  furtorum,  pro!  Dii,  nihil 
sibi  ex  omni  sua  nequitia  praeter  fluxum  gulae  nego* 
cium  ac  libidinis  quaesivere.  Itaque  bene  habet:brevi, 
ni  falior,  esurient.  lam  enim  fastu  deposito,  submissi  ac 
deiecti  reditum  orant :  quem  si  impetrent,  plane  omnis 
pifaeteritae  futuraeque  perfidiae  veniam  licentiamque  per- 
cipient :  ego  autem  non  modo  damnis,  iniuriis,  fastidiis 
premar  ut  soleo,  sed  solatio  etiam  priver  inutilium 
querelarum.  Multo  quippe  facilius  inducar  quibuslibet 
hostibus  me  dedere-,  quam  iis  quorum  ipse  segnitiem 
saevitiamque  cogar  alere ;  nam  ut  te  hostis  laedat,  com- 

munis  et  vulgata  calamitas;  ut  hostem  ipse  tuum  nu- 
trias,  ea  vere  singuiaris  qudBdam  et  extrema  miseria 
est.  Et  quid,  quaeso,  nunc  cc^tas,  amice?  Quam  libenter 
hoc  furum  genus  satyra  pungerem  immortaii,  nisi  quod 
et  saepe  alias  et  hodie  satis  multa  de  viltssimis  pessi- 
misque  furciferis  et  indignis,  qui  calamum  melioribus 
destinatumdiutius  occupent,  dicta  sunt.IUud  autemquod 
ex  hoc  aere  semper  hactenus  laudalo  nunc  nescio  cur 
infami  me  ad  palriam4uam  saluberrimasque  Alpium 
radices  anxius  atque  solicitus  vocas,  fideliter  quid&m 
facis  ut  soles,  utque  in  ipsa  precum  instantia  splendi* 
dior  sole  meridiano  amor  mihi  tuus  illuxerit.  Sed  vide, 
oro,  quale  sit,  ut  homo  licet  indoctus ,  doctorum  tamen 
hominum  libris  ab  infantia  delectatus,  iamque  pco- 
vectior  mortem  aut  fugere  cogitet  aut  diflferre.  Nempe 
iampridem  et  nobis  et  omnibus  qui  sunt,  quique  post 
venient|,  constituti  sunt  termini,  qui  ut  praeteriri  non 
poterunt,  sic  et  cum  praeterierint  reparari  et  antequam 
praetereant  praevideri  neqtieunt.  Neve  nostris  hoc  solis 
persuaisum  esse  aut  sadris  tantummodo  lilteris  scriptum 
putes,  audi  quid  saecularium  litterarum  et  Romanae 
factindiae  primi  duces  dicant.  Alter  enim  moriendum 
inquit  certe  est,  et  id  incertum  an  hot  ipso  die,  nec 
est  aliquis  tam  stultus,  quamvis  sit  adolescens^  cui  sit 
exploratum  se  mque  ad  vesperam  esse  victurum,  AI- 
ter  ait :  * 

Stat  sua  cuique  dies;  breve  et  irreparabile  tempu$ 
Omnibus  est  vitae. 

Possem  multos  veri  huius  auctores  in  medium  addu- 
cere ;  sed  nota  res  est ,  neque  egens  testium  ;  ad  baec 

non  numerus  sed  auctoritas  testibus  fidem  qaaerit. 
Quid  haec  igitur  sciens  agam  nisi  ut  expectem,  seu 
progrediar  vel  laetus  oerte  vel  intrepidus?  Laetum 
mori  enim  nimis  alta  felicitas,  trepidum  vero  nimis  ima 
fragiliias  est :  imperterritum  inter  terribilia  quaB  viden- 
tur  stare,  immotisque  mortem  ocuHs  spectare,  id  me- 
dium  quidem  et  profecto  verum  viri  opus.  Fuga  aulem 
mortis  cum  in  iuvene  stulta,  sic  in  sene  ridicuta,  tum 
in  cunctis  ineflScax  esse  depreh^ditur.  Sive  enim  nos 
ad  morlem  imus,  utquibusdam  placet,  sive  illa  ad  nos 
venit,  ut  aliis  visum  est,  fieri  potest  crebroque  fit  ul 
in  illam  dum  fugimus  incidamus,-propterea  quod  noA 
semper  sed  perraro  vel  quae,  vel  ubi  creditur  mors  est: 
quin  saepe  alia,  saepe  alibi,  maiorque  pars  hominum  et 
alio  loco  et  aho  quam  timebat  genere  mortis  absumi- 
tur  :  et  verissime  ail  Flaccus  quod : 

improvisa  leti 
Vis  rapuit  rapietque  gentes. 

Ut  ergopestem  fugiam,  quae  haetenus  urbem  bane  ter- 
ruit  potius  quam  invasit,  quot  suntalia,  quam  diversa 
mortis  spicula,  quibus  assequitur  fugienles,  et  quonim 
forte  plurimis  subductum,  qni  caput  obiicio?  Hic  fer- 
rum  metuens  naufragio  periit,  ille  procellam  dum  vitat 
aequoream  hosti  iugulum  dedit  in  littore.  Ilium  praeljo 
fugientem  equi  lapsus  allisit,  hunc  parcentem  laboribus 
sopor  et  requies  pppressere.  Vide  ut  Alexander  Macedo 
pugnando  invictus,  bibendo  vincilur.  Magnus  Pompeius 
Thessaliae  superstes  a  se  optatam  in  iEgyptum  incidit, 
tutiorque  illi  hostilis  acies  ^uit  quam  clientis  domus; 
lulius  Caesar  externorum  victor  hoslium  a  domestici^ 

circumvenlus  est.  Augustum  fulmina  metuentem  raor- 
bus  ac  senium  resolvit,  et  Domitianum  fungis  absti- 
nentem  invenerunt  gladii,  et  cessantem  a  gladiis  Clau- 
dium  boletus  sed  medicatus  extinxit.  Africanus  iunior, 
quem  nulla  acies  nuUus  hostis  fregerat,  non  Numantia, 
non  Carthago,  mortem  reperit  in  coniugali  cubiculo , 
quod  magno  illi  Graecorum  regi  Troiaeque  victori  atque 
eversori  lanto  priusacciderat.  Sed  quo  pergo?  Quid 
impraemedilate  morieiftium  exempla  coacervo,  cum  po- 
tius  in  contrario  labprandum  sit,  et  exemplorum  non 
copia  sed  raritas  acervanda?  Quotiens  enim  quisque 
mortalium  ut  opinatus  .est  Dioritur,  et  non,  ut  dictum 
est,  tempore,  aut  loco,  aut  ipso  mortis  in  genere  fallitur, 
et  interdum  falsi  fuga  in  verum  impulit  discrimen? 
Unius  fuga  periculi  alterius  causa  est :  multos  mali 
metus  in  malum  trusit,  iuxta  illud  propbeticum  {saide: 
Qui  fugerit  inquit  a  voce  forrmdinis  cadet  in  foveam,  et 
qui  se  explicuerit  de  fovea,  tenebitur  a  laqueo.  Ut  cer- 
tissima  quidem  rerum  omnium*  mors,  sic  circa  illam 
incertissima  omnia,  nihilque  tam  ambigue  fit  quam 
quod  non  fieri  non  posse  non  ambigitur.  Quaenam  vero 
hdBccuraestquando,  ubi,  seu  quibus  peream  instrumen- 
tis,  an  sit  ignis,  an  laqueus,  an  febris,  an  gladius,  an  ru- 
dis,  an  lapides,  an  sitis,  an  aequor,  an  fluvius ,  an  vene- 
num.  Non  dico  itidem  an  fames,  an  crapula,  an  hone^tus 
labor,  an  turpis  inertia  :  quoniam  inter  haec  praelargiter 
differt.  Sed  dum  cesset  culpae  virus,  conscientiae  vul- 
nus,  febris  affectuum,  insolentiae  tumor,  livor  infannae, 
per  se  ipsam  omnis  mors  una  atque  eadem  est,  illa 
quidem  evitabilis  nulli,  aequaliterque  omnibus  impen- 
dens,  et  opulento  regi,  et  inopi  agricolae,  et  defecto 

seni,  et  praBvalido  iuveni,  et  florido  adolescenti,  et 
teneraB  pueritids,  et  lacteae  communis  iDfantiae.  Mo- 
riendum  omnibus  :  atque  omnia  in  faoc  uno  paria,  cnm 
in  reliquis  tam  mulia  sint  varia.  NuUum  privilegium 
aetalis,  nullum  loci,  nullum  dignitatis  aut  gloriae.  Mor- 
tem  ipsam  intueamur.  Quidmetiris  adventilia,  moritu- 
rum  ac  mortale  animal,  quid  trepidas,  quid  externa 
circumspicis?  Apud  verosaestimatores  rerum  apparatus 
exterior  nihil  ad  rem:  res  nuda^si  verum  rei  pretiam 
quderitur,  sestimanda  est.  Si  mors  igitur  una  est,  si 
statutus  locus  praefixusque  nascentibus  mortis  dies, 
quid  de  locis  atque  temporibus  angimur?  De  utrisque 
iam  cautum.  Si  audirem  dicentem  nobis  leremiam:  Qui" 
cunque  manserint  in  civitOtte  hac  morientur  gladio  et  fame 
et  peste ,  qui  autem  profugerit  ad  Chaldoeos  vivet ,  et  erit 
anima  eim  sospes ,  non  dubitarem  ad  Chaldaeos  usque 
profugere.  Contra  aulem  si  Moyses  Deo  iubente  ioque- 
retur  et  diceret:  Cavete  ne  ascendatis  in  montem,  nec 
tangatis  fines  illius:  omnis  qui  tetigerit  montem  morte 
morietur :  auderem  te  bortari  ut  quam  primum  e  monte 
descenderes.  Nunc  neutrum  audio,  sed  mulierem  illam 
Thecuitem  dicentem  David  regi:  Omnes  morimur  et  quasi 
aquee  dilabimur  in  terram.  Quod  cum  ita  sit,  nec  OT^ce- 
ptio  sit  ulla,  quid  nisi  laborem  irritum  et  peiorem  morte 
mortis  metum  fuga  contulerit?  Velox  quidem  metus, 
sed  velocior  nK)rs  est  et  fortuna.  Honestius  invenimur 
stantes  quam  profugi  praevenimur.  Expectemus  ergo 
aequis  mentibus  in  terra  quid  de  nobis  coelum  statuit, 
ne  velut  aviculae  visco  seu  laqueo  implicitae  volitando 
nitendoque  amplius  implicemur.  lam  quod  te  perpetuum 
comitem  lateri  meo  spondes,  et  hop  rursus  amantissime 

facis  ac  gemiao  iare  tuo,  professioois  tuce  sciiicet,  ami- 
citideque  nostraei.  Veram  herole  medicinaB  ars,  etsi  saluli 
prd&servanclde  morbisque  minoribus  atiquid  conferat, 
tamen  ubi  ad  extrema  perventum  est,  illico  metu 
subsistit.  Hinc  illa  medicoram  fuga  desperatioque  de 
rebus  ^Bgrotantium  humanae  vel  inscitiae  vel  imbecilli- 
tatis  inditium  :  quo  monemur  roedico  illi  soli  fidere  qui 
^egros  suos  non  deserit  in  extremis,  de  quo  scriptum 
est :  Et  si  ambulaverodn  medio  umbrce  mortis  non  timpbo 
mala,  quoniam  tu  mecum  es.  Oh !  potentem  medicum  qui 
mortis  umbram  discutit  solo  sacrae  Sole  praesenliae, 
eumque  cum  quo  fuerit  timere  aliquid  non  sinit:  qui 
verbis  curat  et  non  herbis,  neque  curat  modo,  sed 
sascitat.  Non  est  enim  illorum  unus  de  quibus  scribi- 
tur:  Numquid  mortuis  facies  mirabiliamt  medici  suscita- 
bunt?  sed  illeest  unus  altissimus,  qui  creavit  deterra 
medicinam  hanc  in  usus  hominum,  sibique  aliam  re- 
servavit  increatam,  et  divinae  suae  substantiae  coaeter- 
nam,  qua  et  quatriduanum  foetentem  ab  inferis  susci- 
taret,  et  humanum  genus  ab  seterna  morte  servaret. 
Amicitiam  sane  ingens  vitae  mortisque  solatium  non 
nego,  atque  illud  absens  praesensque  non  respuo,  sed 
amplector;  et  licet  undique  placeas,  aliqu^nto  tamen 
dulcius  te  ut  amico  fruor  quam  ut  medico,  Proinde 
non  tam  periculo  meo  quam  desiderio  tuo  consulens, 
neque  tam  medicum  cogitans  quam  amicum,  cupidis- 
sime  nunc  vocanti  obsequerer,  nisi  et  corporeo  et  aliis 
impedimentis  mille  retraherer,  et  venirem  te  visurus 
tuamque  solitudinem  mihi  semper  optatum  laudatumque 
portum  vilae,non  mortem  fugiturus  memor  ut  nuper  et 
olim,  quod  est  apud  poetam,  aerias  Alpes  et  Norica 

castella  peslis  saeva  corripuit :  alioquio  si  morti  im- 
perviae  Alpes  ^seat,  crede  roihi,  utest  vitae  cupiditas 
innata  mortalibus,  multo  et  tu  angustius  habitares,  et 
nos  latius.  Vale. 

Mediolani,  VII.  Kalendas  Novembris. 


EPISTOLA  XIII. 
FRANCISCUS  PETRARGA  PETRO  PICTAVIENSI  S.  P.  D. 

Litteram,  quse  banc  sequitur,  se  in  itinere  scripsisse  narrat, 
et  suam  de  Fortuna  sententiam  aperit. 

Anno  altero,  dum  ad  serenissimum  omniumque 
roitissimum  Francorum  regem  legatione  fungerer,  tanto 
licet  impar  muneri,  colloquioque  tuo,  cuius  insatia* 
bilis  sum,  quotidie  recrearer  eo  avidius  quo  diutur- 
niorem  eius  penuriam  passus,ex  te  didici  regem  ipsum 
primogenitumque  eius  illustrem  Normannorum  ducem 
ardentissimi  spiritus  adoiescentem  in  verbis  qnm  coram 
eis  habueram,  super  eo  maxime  quod  de  Fortuna  mihi 
mentio  incidisset  fuisse  perrootos,  quod  ego  ipse  dum 
loquerer  ex  vehementi  illorum  intentione  nolaveram: 
sic  erectos  in  me  oculis  animisque  defixos  ad  Fortunae 
nomen  vidi.  Mirantur  enim,  ut  intelligo,  et  quasi  qui- 
busdam  magnis  monstris  attoniti  sunt  pro  hac  tanta 
varietate  Fortunae,  quae  cum  saepe  parva  et  magna,  nunc 
maxima  rerum  sic  af&ixerit,  ut  regno  felicissimo  et 
multa  oiim  invidia  laboranti,  nunc  miseratio  deberetur. 
Super  quo  tunc  tibi  respondi  debere  neminem  admirari : 

quoniam  seu  Fortuna  seu  alius  fuisset  regni  largitor, 
licitum  sibi  non  tantum  quod  dedisset  atterere,  sed 
auferre:  habendam  tamen  spem  in  Illo  per  quem  reges 
regnant,  qui  suos  non  interimit  sed  castigat,  et  pro 
qualitate  nostrarum  aegritudinum  saepe  fortassis  ama- 
rius,  nunquam  vero  nisi  pie  ac  salubriter  nos  exercet. 
Coeterum  orta  hinc  occasio  regio  erat  adolescenti  ut 
die  festo,  quo  cum  collegis  meis  invitatus  ad  convi- 
vium  regis  eram,  tu  ipse  cum  quibusdam  clarissirois 
viris  atque  doctissimis  ad  hoc  opus  electis,  me  post 
prandii  finem  verbis  aggrederemini,  ut  de  hac  ipsa  For- 
tuna  dicerem  quid  sentirem.  Quod  cum  mihi  sera  iam 
nocte  nuntiatum  esset  per  hominem  famaB  anxium  so- 
licitumque  meae,  quamvis  et  indispositus  ad  hanc  rem 
et  longe  aliis  implrcitus,  quia  tamen  non  is  erat  cui 
facile  posset  obstari,  ne  improvisa  et  subita  re  turba- 
rer,  recoliegi  animum  quantum  cum  tot  curis  sine  ullis 
libris  potui,  ut  qui  uno  verbo  expedire  sententiam 
meam  possem:  credere  me  scilicet  et  seraper  credi- 
disse  dicentibus,  nil  omnino  aliud  quam  nudum  et 
inane  nomen  esse  Fortunam,  tametsi  in  communi  ser- 
mone  populum  sequi,  et  saepe  Fortunara  nominare  so- 
iitus  coloratius  aliquid  dicens,  ne  eos,  quiitlamDeam 
seu  rerum  huraanarum  dominam  opinantur  atque  as- 
serunt,  nimis  ofifenderem.  Sequenti  autem  die,  ut  vi- 
disti,  rege  multum  in  nostris  seu  verius  suis  honoribus 
occupato,  Duce  quamvis  in  id  unum  quod  optabat  in- 
tento,  regemque  nunc  verbo  nunc  nutibus  admoneote, 
hora  illi  nostro  destinata  colloquio  in  aliis  est  absumpta : 
et  ego  respondendi  onere  liberatus  abii,  ut  laetus  quod 
contra  publicam  sententiam  in  publico  loqui  non  essem 

coactus,  sic  moestas  quod  tantorum  honiinum  de  hoc 
ipso  sententias  non  audissem.  Paratior  enim  multo  eram 
discere  quam  docere  :  quamquam  illius  diei  ipsius  quod 
reliquum  fuit  ab  hora  illa  sexta  ad  vesperam,  tecum  et 
cum  eisdem  magistris  tribus  in  thalamo  meo,  quovos 
urbanitas  vestra  contraxit,  hoc  ipso  et  alio  quidem 
vario  sermone  traductum  sit.  Sed  postquam  inde  atque 
ex  illa  regia  urbe  discessi  per  Alpea  et  glaciem  hieme 
horrida,  de  te  tuisque  de  rebus  saepe  mecum  fervide 
cogitans,  dictavi  tibi  per  hospitum  thalamos  inamoenos 
atque  incommodos  epistolam  longam  valde,  quam 
idcirco  non  misi  quia  fidelis  nunlii  copia  non  fuit. 
Nunc  tandem,  oblato  hoc  religioso  et  insigni  viro 
utriusque  nostrum  amantissimo,  eam  ipsam  iam  sepo- 
sitam  ac  negleclam  non  sine  labore  transcripsi,  in  qua 
quidem  de  Fortuna  nihil,  sed  de  causis  quibus,  ut  reor, 
et  vestrum  Galliae  et  nostrum  Italiae  regnum  in  hoc 
statu  sunt,  multa  dixi,  non  magna  nec  culta,  fateor,  sed 
vera :  tibique  qui  nugellas  meas  diligis  forsits^n  placi- 
tura.  Vale  mei  memor. 

Patavii,  VIII.  Idus  Septembris. 

tantur  assidue  res  humance,  et  ut  reliquarum  sic  mi- 
litiae  gloria  prceterfluit,  ac  de  gente  in  gentem  sedem 
transfert.  Denique  una  est  horum  quae  videmus  omnium 
stabilitas,  non  stare :  una  fides,  fallere :  una  requies, 
circumvolvi.  Non  te  longe  oculos  reflectere  iubeo,  sed 
tuam  patriam,  tuum  tempus  aspicere.  Adolescentulo  me, 
Brilanni,  quos  Anglos  sive  Anglicos  vocant,  omnium 
barbarorum  timidissimi  habebantur:  nunc  bellicosis- 
sima  gens  Gallos  diu  bellica  gloria  florentes  stravit 
tam  crebris  insperatisqne  successibus,  ut  qui  modo 
vilibus  Scotis  impares  fuerant,  praeter  miserabilem  et 
indignum  summi  regis  casum,  quem  sine  suspiriome- 
minisse  non  possum,  sic  regnum  omne  igne  ferroque 
contriverint,  ut  mihi  nuper  illac  iter  ex  negotio  agenti 
vix  persuaderi  posset  regnum  illud  esse  quod  videram. 
Sic  ubique  solitudo  infelix  et  moeror  et  vastitas ;  sic 
ubique  horrida  et  inculta  arva,  sic  dirutae  desertaeque 
domus,  nisi  quae  cinctae  arcium  moenibus  aut  urbium 
evasissent;  sic  deraum  locis  omnibus  Anglorum  moe- 
sta  vestigia  et  recentes  fcedaeque  cicatrices  gladiorum 
extabant.  Quid  tibi  vis?  Ipsa  Pariseos  regni  caput 
usque  sub  ipsum  portae  limen  deformata  ruinis  et  in- 
cendiis  tremere,  extremosque  casus  horrescere ;  quin 
ot  ipse,  qui  muros  interlabitur  Sequana,  non  sine  sensu 
quodam  quasi  miseriae  Suae  urbis  eventum  flere  niihi 
simulque  metuere  visus  est.  Ecce  iterum  in  dies  igno- 
bilis  ille  tractus  Illyrici  sensim  caput  extulit,  et  diu 
bellaci  Germaniae  vult  aequari.  Nonne  vides  quod 
nemo  unquam  divinasset,  ut  fugaces  Histri  sagittarii 
post  votivum  unum  atque  alterum  successum,  non  tam 
virtute  partum  sua  quam  diffidentia  lenti  hoslis  inge- 

stum,  in  eam  fiduciam  sunt  evecli,  ut  Teutones  coutra 
slare  audeant,  et  terrori  esse  illis  incipiant;  experimen- 
toque  deprehenditui'  non  tam  verum  esse  quod  Lu- 
canus  ait : 

Ensis  habet  vires,  et  gens  qusecumque  virorum 
Bella  gerit  gladiis, 

quam  quod  ait  lulius  Capitolinus,  quod  sciiicet  nulla 
res  magis  contra  Germanos  valet  quam  expediti  sagit- 
tarii?  Caeterum  haec  Fortunae  constantia  est,  sic  eunt 
res  mortalium :  nil  cuiusquam  proprium  atque  perpe- 
tuum.  Cuius  rei  si  doctrina  brevior  aut  antiquior  desi- 
deratur  auctoritas,  Crispum  audi:  Fortuna  inquit  simul 
cum  moribus  mutalur,  et  imperium  semper  ad  optimum 
qu^mque  a  minus  bono  transfertur.  Ita  est  haud  dubie, 
et  quidquid  hic  latius  dici  potest,  brevitas  ista  com- 
plectitur.  Transferuntur  ut  opes  hominum  sic  et  vires 
et  ingenia  et  virtutes  et  nomina,  quaeve  unius  fuerant, 
alterius  fiunt.  Nempe  cum  ponderosissima  res  aurum 
sit  instabile,  quam  putas  fama  ipsa  volatilis  ac  vaga? 
Est  aura  illa  quidem  inanis  ac  tenuis :  hoc  unum  mo- 
bilis  et  incerta  fixum  certumque  sibi  retinet :  virtutem 
sequitur,  ignaviam  fugit.  Hinc  effectum,  quod  lustinus 
ait,  ut  inter  vitia  Graecorum  sordidum  et  obscurum 
antea  Macedonum  nomen  emergeret;  hinc  Carthago,  ab 
cxilio  et  angustis  sedibus  pretio  quaesitis,  late  omnibus 
tremenda  littoribus ;  hinc  urbs  Roma  e  pastorali  cul- 
mo  mundi  culmen  et  regnatrix  gentium  facta  est. 
Harum  vero  varietatum  quaenam  causa  nisi  unius 
gentis  inertia  de  prosperitate  oriens,  et  ex  conscientia 
parli  nominis  priscae  indoli  luxus  obrepens,   alterius 

vigil  industria,  el  inler  difficultales  rerum  sese  animus 

erigens,  patiens  laborum,  gloriae  appetens,  contemptor- 

que  libidinum,  qu  ubi  se  vicerit,  facile  omnium  victor 

efficitur?  Idem  ipse  lentescens  veriusque  deslitui  inci- 

piens  mox  vincendus  ab  omnibus  in  luxum  socordiam- 

que  resolvitur,   quod  in  his  tribus  quas  proxime   me- 

moravi ,  inque  illis  quatuor,  quorum  primo  memineram, 

aliisque  quam  plurimis  regnis  ac  gentibus  promptum 

esset  ostendere,  nisi  quia  et  longum  et  notum   adeo 

est,  ut  nil  inter  homines  sit  notius.  Et  haec  nimirupi 

illa  est  a  minus  bono  ad  optimum   quemque   imperii 

quamdicebamSallustiana  translatio,  fortunaeque  mutatio 

cum  moribus.  Prima  quidem  victrix  exercituum  alque 

enervatrix  virium  voluptas,  contra  quam  sola  virtus 

invicta  est.  Qui  hac  armatus  illi  restitit,  nulli  hostium 

cessurus  immortales  titulos  celso  fixerit  trophaeo.  Scis 

quid  Scipio  apud  Numantiam  edixit :  et  clarissimum 

enim  et  notissimum  est  edictum,  quo   scorta   scilicet 

institoresque  et  lixae  castris  eiecli,  sive,  ut  breviter 

quod  est  dicam,  missa  voluptas  in  exilium  accitaque 

virtus  in  auxilium,  ac  virtutis  comes  accersita  victoria 

est.  Quem  imitatus  in  Numidia  Metellus  pari  consilio, 

pari  fine,  voluptate  itidem  relegata,  nervisque  militiae 

restitutis,  ad  Romana  signa  insuetam  tamdiu  exulanti 

victoriae  viara  fecit.  Nostrae  autem  militiae  disciplina 

quaenam  sit  non  expectas  ut  loquar:  qui  mores,  quae 

castrorum  species,quaeducum  providentia,  qui  militum 

vigor,  quae  modestia.  Non  virorum  castra  putes  ingredi 

sed  lupanaria  meretricum,  tabernasque  ganeonum  ac 

popinas :  neque  hercle  aliler  est,  neque  vero  aequani- 

miter  vino  quolibet  barbarica  madet  ebrietas.  Nisi  pe- 

regrinis  poculis  aestuet,  inopiara  ac  defeclum  et  sitiin 

vocat  intollerabilem,  quae  fugam  quaBque  deditionem 

sufficienter  excuset.  Hic  profectus  rei  bellicaB :  sic  ab 

armis  ad  cyatos  militaris  ambitio  processit :  non  qua- 

liter  pugnent,  sed  qualiter  potentatque  inebrientur  est 

quaestio,  qua  cum  hostibus  fnederati  totos  diesnoctes- 

que  cum  commilitonibus  decerlant  suis,  et  ille  victor 

famosiorque  qui  vini  capacior  profusiorque  est  miles. 

Venit  in  hoc  genere  hominum  (solo  utinam)  quod  ven- 

turura  vaticinatus  est  Seneca:  habebitur  iuquit  aliquando 

ebrietati  honoT,  et  plurimum  meri  cepisse  virtus  erit, 

His  tu  institutis  et  his  studiis  magnum  aliquid  speres? 

lure  tales  exitus  rerum  sunt  quales  ebriorum  decet. 

Quamquam  quod  infelices  Itali  vel  dissimulant  vel  non 

vident,  haec  latronum  acies  non  ad  praelium   sed   ad 

praedam  atque  ad  potum  nostris  degat  in  finibus.  Yetus 

malum.  Legimus  gentem  illamfrugum  et  praecipue  vini 

dulcedine  piimura  olim  in  Italiam  transcendisse,  quod 

utinam  hodieque  non  tamcupide  facerent,  nosque  prohi- 

bitores  in  limine  et  non  magis  imitatores  insaniae  repe- 

rirent:  quo  (it  ut  paulatim  cuncta  degenerent,  mos  pa> 

trius,  sermo,  habitus,  vitae  modus  domi  militiaeque, 

quodque  nequidquam  queri  soleo,  faventibus  nobis,  Ita- 

lia  haec,  quam  etsi  non  videris  plane  nosti,  dictu  mirum 

et  vel  hoslibus  miserandum,  in  truculentam  barbariem 

transformetur  :  cuius  monstri ,  prodigiosa  licet  delectatio 

sit  iasanis,  quam   tamen  patribus  rationem  reddituri 

simus  non  inteiligo.  Sed  de  hoc  saepe  multa  nec  un- 

quam  satis  multa  disscrui.  Nunc  peragam  quod  incepi. 

Quid  est  ergo  quod  miremur  si  apud  nos  et  sepultum 

imperium  et  liberlas  oppressa  est,  aut  si  nostro  nunc 

in  orbe  neque  pax  durat,  neque  bella  finiuntur,  cum 
neque  ipsi  quiescere  valeamus,  neque  his  unquam 
stipendiis  debellare?  Quando  enim,  oro,  vincerent  qui 
vicisse  iam  noUent,  immo  quidem  quibus  vincere  vinci 
est?  Horrent  in  patriam  reditus :  haud  immerito :  gu- 
slarunt  enim  Italise  saporem,  oderuntque  et  metuunt 
belli  finem,  qui  ebrietati  ac  licentiae  modum  ponat. 
Quamvis  nec  si  valde  cupiant  hostem  vincere,  iam  pos- 
sint,  suis  ipsi  vitiis  ac  moribus  victi,  capti,  oppressi, 
exarmati,  servi  degeneres  voluptatum.  Quid  vero  nunc 
eis  diceret  prisca  illa  Romana  militia  masculorum  mili- 
tum,  quibus  praeter  arma  cibum  quoque  dierum  pluri- 
raorum,  non  hunc  mollem  multa  arte  confectum,  sed 
praedurum  panem,  vallumque  insuper  humeris  ferre 
mos  fuerat,  quo  et  famem  diurnam  sero  pellerent,  et 
se  inter  ccecos  hostium  insultus  nocte  protegerent, 
munirentque;  audire  soliti  a  ducibus  suis  si  quando 
sub  fasce  nimio,  lentius  incederent,  milesy  cum  tegladio 
vallare  scieris,  vallum  ferre  desiniio,  et  ingentem  clypeum 
ferenti  aegre  exprobratum  ita  :  amplius  iusto  scutum 
ferSy  neque  id  reprehendo^  quando  melius  scuto  uteris  quam 
gladio?  Nulla  ibi  epularum,  nulla  vini  mentio :  rivus 
omnis,  licet  turbidus,  sitientibus  nectareos  potus  dabaf. 
Nullus  usquam  voluptati  locus :  omnia  virtus  occupa- 
verat,  et  gloriaB  studium  et  pudoris  metus.  Militabant 
sub  severis  ducibus,  qui  mollitiem  neque  in  se  neque 
in  alio  ferre  possent.  Habebant  illos  non  luxuriae  ma- 
gistros  sed  sobrietatis  exemplar,  in  qua  principera  non 
sequi  militibus  indecorum  esset.  Vini  parcissimum 
lulium  Csesarera  hoslium  quoque  confessione  didice- 
rant,   et  adeo  victus  indifFerentis,   nec  gulae  minus 

quam  hoslium  domitorem,  ut  in  pace  etiam,  non  raodo 
plebeios  sed  nec  inamoenos  quidem  et  insulsos  cibos 
aspernaretur.  Augustum  cibi  minimi  ac  vulgaris  fere, 
et  qui  secundum  panem  et  pisciculos  minatos  et  caseum 
bubulum  manu  pressum  et  ficus  virides  biferas  maxi- 
me  appetebat.  Hadrianum  parce  ac  militariter  viventem 
cibisque  castrensibus  in  propatulo  libenter  uli  solitum, 
hoc  est  lardo,  caseo  et  posca ,  exemplo  Scipionis  JEmi' 
liani  et  Metelli  et  auctoris  sui  Traiani.  Haec  enim  de 
iis,  ut  minores  sileam,  a  praeclaris  auctoribus  scripta 
sunt.  Quem  vero  non  puderet  turpium  dominorum  gulse 
ac  ventris  esse  mancipium,  dum  audiret  aut  cerneret 
tantos  imperatores  ita  vivere?  Assueverant  praeterea 
milites  pro  qualitate  facinoris   posnam  aut  prdBmium 
sperare.  Neque  enim  aut  occultum  aliquid,  aut  negle- 
ctum  iudicum  sub  ^BStimatione  tantorum  fingi  poterat. 
Cernebant  statuas  insignium  bellatorum,  videbant  co- 
ronas  civicas,  murales,  obsidionales.  Audiebant  Cosium 
Scaevam  ob  inauditam  et  stupendam  pugnam,  qua  totum 
Britannici  exercitus  impetum  uno  pectore  unoque  victor 
umbone  propulerat,  ab  illo  martiae  virtutis  aestima- 
tore  praBcipuo,  cuius  gesta  sub  oculis  res  erat,  Centu- 
rionatus  insignibus  exornatum.  Lucium  Dentatum  ob 
innumeras  incredibilesque  victorias,  non  unius  mili- 
tis,  sed  integrae  legionis  exuviis  onustum.  Ex  diverso 
autem  propter  ignaviam  notatas  infamia  legiones,  adem- 
ptos  equos,  arma,  patriaB  conspectum,  pugnae  copiam : 
siquidem  et  promptus  adpraemia  estqui  praemiodigna 
meditatur,  et  durus  ad  veniam  qui  vel  nil  veniae  egens 
agit,  vel  si  quid  erraverit,  nihil  ipse  sibi  parcere  so- 
leat.  Semper  igitur  et  hostium  spoliis  et  meritis  terga 

suppliciis,  siita  res  tulisset,  semper  aures  ut  honestis 
laudibus  sic  iustis  reprehensionibus  praeparatas  habe- 
bant.  Noverant  Pescennium  Nigrum  in  JEgypto  vinum 
flagitantibus  respondisse:  Nilum  habetis  et  vinum  qucB- 
ritis?  eumdemque  aliis  qui  a  Saracenis  victi  essent, 
tumultuose  vinum  poscentibus,  sine  quo  pugnare  non 
posse  se  dicerent,  insultasse  his  verbis  :  Erubescite  :  illi 
qui  nos  vincunt  aquam  bibunt.  Marium  nempe  Pescennius 
ante  oculos  habebat ,  cuius  imitator  in  primis  mirator- 
que  magnus  fuit,  qui  non  vinum  sed  aquam  petenti 
exercitui  respondisset:  Viri  estis:  en  illic  habetis:  castra 
hostium  ostendens  qui  ripam  fluminis  obtinebant.  Quo 
responso  inardescens  virtus  eo  militem  perpulit,  ubi 
neque  vinum  certe  neque  puram  aquam  sitiens  inve- 
niret,  quoniam,  ut  ait  Florus,  tanto  ardore  pugnatum  est 
ut  victor  romanus  de  cruento  flumine  non  plus  aquae 
biberit  quam  sanguinis.  Quid  autem  durissimi  duces 
aliud  quidquam  militibus  suis  in  acie  responderent, 
quando  milissimus  princeps  Augustus  domi  in  pace 
querentem  de  inopia  et  caritate  vini  populum  seve- 
rissima  oratione  compescuit,  ut  Tranquillus  ait,  satis 
provisum  ab  Agrippa  genero  suo  dicens  perductis  plu- 
rimis  aquis  ne  homines  sitirent?  Nigrum  ipsum  quo- 
que  meminerant  tam  infracti  a  voluptate  auimi,  ut  non 
argentum  modo  detraxerit  ex  usu  militiae,  ne  forte 
militaribus  sarcinulis  in  manus  hostium  delatis,  nostris 
spoliis  superbirent  barbari,  sed  pistores  sequi  castra 
vetuerit,  vinique  potum  prorsus  intejdixerit,  iubens 
omnes  aceto  ac  biscocto  pane  contentos  esse,  de  quo 
ita  scribit  iElius  Spartianus :  Nunquam  sub  eo  miles 
provinciali  lignufn,   oleum,   operam  extorsit,   et  ipse  a 

militc  nihil  accepit  cum  tribunatum  ageret,  nihil  accipi 
passus  est,  Nam  et  imperator  tribunos  duos,  quos 
constitit  stellaturas  accepisse,  lapidibus  obrui  ab  auxi- 
liaribus  iussit.  Neque  alterum  Marii  miratorem  obliti 
erant  Cassidium  Avidium,qui,  ut  Vulcatius  Gallicanus 
ait  in  hisloriis,  arma  militum  septima  die  semper  re- 
spexit,  vestimenta  etiam  et  calceanienta  et  ocreas,  de- 
licias  omnes  de  castris  submovit,  iussitque  eos  hiemem 
sub  pellibus  agere,  nil  omnino  praBter  lardum  et  buc- 
cellatum  et  acetum  in  expeditionem  portare ;  si  quid 
praeterea  luxuriae  reperiisset  non  levi  puniens  supplicio. 
Atque  ille  quidem  meritopraefectus,  cuiprinceps  suum 
de  Cassio  iudicium  scribens  curam  commeatuum  iniun- 
xerat,  in  haec  verba  rescripserit:  «  Recte  consuluisti, 
»  mi  domine,  quod  Cassium  praefecisti  Syriacis  legio- 
»  nibus:  nihil  enim  tam  expedit  quam  homo  severior 
»  Graecanicis  militibus.  Ille  sane  omnes  excaldationes, 
»  omnes  flores  de  capite,  coUo  et  sinu  militi  excutieL 
»  Annona  militaris  omnis  parata  est,  neque  quidquam 
»  deest  sub  bono  duce.  Non  enim  multum  aut  quaeri- 
»  tur  aut  impenditur.  »  Haec  praefectus  principi  de 
Cassio,  sub  quo  duce  exercitium  septimi  diei  fuit 
omnium  militum,  ita  ut  sagittas  mitterent  et  armis 
luderent ;  dicebat  enim:  «  Miserum  esse  cum  exerce- 
»  rentur  athletae,  venatores  et  gladiatores,  non  exerceri 
»  milites,  quibus  minor  esset  futurus  labor  si  consuetus 
»  esset.  »  Qui  denique,  ut  historicus  idem  ait,  cum 
exercitum  duceret,  seque  inscio,  manus  auxiliaria,  cen- 
turionibus  suis  auctoribus,  tria  millia  Sarmatarum  ne- 
gligentius  agentium  in  Danubii  ripis  occidissent,  et  cum 
praeda  ingenti  ad  eum  rediissent,  sperantibus  centurio- 

nibus  praBmium,  rapi  eos  iussit  et  in  crucem  tolli,  ser- 
vilique  supplicio  affici ,  dicens  evenire  potuisse  ut 
essent  insidiae,  ac  periret  romani  nominis  reverentia. 
Gumque  ingens  seditio  in  exercitu  orta  esset,  processit 
in  medium  sine  armis,  et :  u  Percutite  me,  inquit,  si 
»  audetis ,  corruptaeque  disciplinde  caesi  etiam  ducis 
»  scelus  addite.  »  Quae  res  tantum  obedientiae  romanis 
addidit,  tantum  terroris  barbaris  iniecit,  videntibus  da- 
mnatos  romani  ducis  iudicio  etiam  eos  qui  contra  fas 
vicerant,  ut  pacem  centum  annorum,  absente  Antonino 
Romano  tunc  imperatore,  deposcerent.  Ad  postremum 
hic  est  ille  vir  quem  unum  corruptis  ac  perditis  legio- 
num  moribus  reformandis  idem  ipse  Marcus  Aurelius 
Antoninus  principum  sapientissimus  sano  maturoque 
consilio  delegisse,  cuique  per  epistolam  severitatis 
eximiae  verum  et  insigne  testimonium  reddidisse  lau- 
datur.  Multa  dixi  de  Cassio,  quod  et  multa  de  eo  lege- 
ram,  et  multum  ille  nostrae  modernae  militiaedissimilis, 
multumque  ideo  vitiorum  nostri  temporis  convicio  ido- 
neus  videbatur.  Cui  hac  in  re  similis  Maximinus, 
quamvis  in  reliquis  crudelis  ac  barbarus,  quinta  qua- 
que,  ut  in  vita  eius  legitur,  die  iubebat  milites  decur- 
rere,  inter  se  simulacra  bellorum  agere,  gjadios,  lori- 
cas,  galeas,  scuta,  tunicas,  et  omnia  arma  illorum 
quotidie  circumspicere,  quin  etiam  ipse  prospiciebat 
prorsus  ut  verum  se  patrem  militibus  praeberet.  Pro- 
bus  quoque  sub  oculis  erat  qui,  ut  ait  Flavius  Vopi- 
scus,  nunquam  militem  otiosum  esse  perpessus  est; 
siquidem  multa  opera  militari  manu  pejrfecit,  dicens 
annonam  militem  comedere  non  debere.  Ac  ne  leviora 
gravissimis  inseram,  utque  omittam  Quintum  Cincin- 

natum,  qui  dictator  Minutio,  quod  se  atque  exercitum 
Romanum  obsideri  ab  hoslibus  apud  Algidum  passus 
erat,  consulatum  abstulit;  ut  Calpurnium  Pisonem 
sileam,  qui  consul  praefectum  equitum,  quod  arma 
hoslibus  tradidisset,  vario  contumeliarum  genere  defor- 
matum,  succisis  togae  laciniis,  discinctum  nudis  pedi- 
bus  a  mane  ad  vesperam  adesse  ad  primam  aciem  per 
omne  militiaB  tempus  iussit,  ut  qui  omni  iure  sanguinis, 
quo  praefectus  illi  vinctus  erat,  potiorem  duceret  esse 
rempublicam  atque  observantiam  mililarem  :  ut  hos 
ergo  praeteream,  omittendus  non  est  rigor  acerrimus 
Manlii  Torquati,  qui  filium  rarae  indolis,  quod  iniussus 
in  hostem  pugnaverat,  quamvis  egregie  feliciterque 
pugnasset,  occidit:  parque  Postumii  Tiburtii,  ob  eam- 
dem  causam  in  filium  quoque  imperii  severioris  atro- 
citas,  quamquam  huius  incertior  faraa  sit.  Nec  multo 
inferior  .Papirii  Cursoris  acrimonia,  nisi  quod  non  in 
filium  exaisit  sed  in  Quintum  Fabium  magistrum  equi- 
tum,  quem  dictator,  quod  iniussu  eius  alioquin  pro- 
spere  ac  strenue  decertasset,  securi  ferire  voluit,  et 
fecisset,  ni  conceplam  severitatem  pielas  publica  tem- 
perasset,  et  non  insignis  rei  virtus  aut  dignitas,  non 
tumultuantis  metus  exercitus,  non  longaevi  patris  lacri- 
mae,  non  senatus  auctoritas,  sed  solae  ad  ultimum  piae 
preces  populi  Romani  nobilissimum  ac  fortissimum 
adolescentem  ab  interitu  liberassent.  Noverant  sane 
tam  difficilem  tam  tremendam  hoc  duce  militiam,  ut 
perpetuo  labore  ac  metu  corpora  militum  atque  animos 
attereret,  atque,  quod  est  apud  Livium,  aliquando  ausis 
equitibus  ab  eo  pelere  ut  sibi  pro  re  bene  geSta  laxaret 
aliquid  laboris,  sic  illuderet:  ne  nihil  dimissum  dicatis 


172  DE  REBUS  FAiMlLLVRlCUS 

remitto,  ne  utique  dorsum  demulcedtis  cum  ex  equis  de- 
scendetis:  et  praetorem  Praenestinum ,  quod  per  timorem 
segnius  suos  duxerat  in  primam  aciem,  lictore  cum 
securi  accito  ludens  quoque  mortis  terrore,  confusum 
increpitumque  dimitteret.  Dereiiquis  succurrebatQuin- 
tus  Messius  qui,  quod  a  Livio  praetermissum  miror, 
bello  punico  secundo,  eo  praelio  quod  ad  Trebiam 
gestum  est,  quinque  cohortibus,  ex.  ea  statione  cuius 
custodiam  illis  commiserat,  hostium  vi  deiectis,  ut 
eamdem  illico  repeterent  imperavit,  non  quia  id  fieri 
posse  confideret,  sed  ut  militarem  culpam  acri  imperio 

0 

castigaret,  desertique  ioci  mors  supplicium  esset.  Illud 
enim  praecepto  additum  erat,  ut  si  quis  ex  eo  numero 
in  castra  refugeret,  tamquam  hostis  occideretur ;  quod 
ultimae  necessitatis  aculissimum  calcar  adactum  ani- 
mis,  et  lassitudinem  corporum  et  desperationem  rerum 
et  loci  difficultatem  et  hostium  turbam  vicit,  quodque 
impossibile  duci  invicto  visum  erat,  victis  militibus 
pronum  fecit.  Obversabatur  animo  lulius  Caesar  qui,  ut 
Tranquillus  ipse  meminit,  inclinatam  aciem  solus  scepe 
restituit,  obsistens  fugientibus  retinensque  singulos,  et 
contortis  faucibus  convertens  in  hostem,  et  quidern 
adeo  plerumque  trepidos,  ut  aquilifer  moranti  se  cur 
spide  sit  comminatus,  alius  in  manu  detinentis  reliquerit 
signum.  Sub  iis  ducibus  militare  durum  fateor,  sed 
ienibat  asperitatem  gloria,  quodque  vitae  periculum  ac 
labor  horrendum  fecerat,  sola  virtus  optabile  faciebat. 
Rari  ibi  transfugae :  rari  desertores  :  fides  et  metus 
leves  animos  fraenabant.  Erant  exemplo  Fabius  Maxi- 
mus,  qui  omnes  quos  cepisset  transfugas,  truncis  ma- 
nibus  dimissos,  fugam  cogitantibus  documentum  dedit. 


LIHER  VICESIMUS   SEGUNDUS.  —  EPISTOLA  XIV.  473 

Erat  Africanus  maior,  qui  sic  natura  benigaum  ac 
mitem  animum  necessaria  severitate  vel  invilus  arma- 
verat,  ut  pendente  bello  gravissimo,  cuius  sibi  confecti 
gloria  parabatur,  defectionis  auctores  ad  palum  deli- 
gatos  ac  virgis  caesos  securibus  obtruncaret,  et  Car- 
thagine  domita  finitoque  bello,  transfugas,  qui  com- 
prehensi  essent  latini  nominis,  securi  quoque  perculi 
iuberet,  romanosque  et  gravius  iussisset  crucifigi. 
Erat  et  Minor  Africanus  qui,  non  vicla  tantum  sed 
eversa  Carthagine,  transfugas  inter  victoriae  ludos 
populo  spectante  laniandos  feris  edacibus  obtulit:  et 
iEmilius  Paulus,  qui  Macedonici  belli  victor,  similis 
noxae  reos  elephantibus  proculcandos  praebuit,  salubri 
omnes  et  memorabili  documento,  si  modo  ducum  viro- 
rumque  illustrium  iudicia  eo  trahimus,  quo  illorum 
virtus  et  gloria  merentur,  neque  livor  interpres  pes- 
simus  iustae  severitati  superbae  crudelitatis  nomen 
imponere  nititur,  cuncta  peiorem  semper  in  partem 
trahens.  Libet  enim  huic  loco  adscribere  unum  Valerii 
Maximi  grave  dictum,  quod  ipse  iis  ac  talibus  exem- 
plis  adnexuit:  Aspero  enim  inquit  etabscisso  castigationis 
genere  militaris  disciplina  indiget,  quia  vires  armis  con- 
stant,  qucR  ubi  a  recto  tenore  desciverint,  oppressura 
sunt  nisi  opprimantur.  Neque  vero  tantummodo  in 
suos  duces  atque  exercitus,  sed  in  socios  incorrupta 
constabat  fides.  Nam  quis  fallere,  quis  furari  praeda- 
rive  aliquid  auderet,  dum  meminisset  ut  milites  qui 
regium  in  praesidium  missi,  mactatis  nefarie  principi- 
bus  civitatis,  ipsam  sibi  crudeliter  usurparunt,  eterant 
millia  hominum  quatuor,  ut  Livius  ait,  ad  unum  omnes 
virgis  caesos  securibusque  percussos  inhumatos  abiici 

iussit  flerique  vetuit  senalus?  Dum  ad  memoriam  revo- 
caret  ut  Pescennius  idem  Niger,  sicut  in  vita  eius 
scriptum  est,  ob  unius  gallinacei  direptionem  decem 
commanipulones,  qui  raptum  ab  uno  comederant,  securi 
percuti  iussit,  quamvis  impendentem  veritus  seditio- 
nem,  tolo  exercitu  deprecante,  rigidam  sententiam  victus 
inflecteret?  quod  non  fecit  Cassius,  de  quo  ita  scribitur : 
milites  qui  aliquid  provincialibus  tulissent  per  vim,  in 
ipsis  illis  locis  in  quibus  peccaverant,  in  crucem  su- 
stulit.  Et  ut  supplicia  severilasque  cessarent,  quem 
quaeso  nisi  omnis  virtutis  et  gloriae  contemptorem  non 
moveret  ac  sociorum  ab  iniuriis  abstinentem  faceret 
illa  modestiae  iaus  eximia  apud  Ciceronem  lecta  in 
oratione,  quam  de  Magni  Pompeii  laudibus  scripsit: 
Cuius  legiones  inquit  sic  in  Asiam  pervenerunt  ut  non 
modo  manus  tanti  exercitus,  sed  ne  vestigium  quidem 
cuiquam  pacato  nocuisse  dicatur?  lam  vero  quemadmo- 
dum  milites  hihernent  quotidie  sermones  ac  litterce  per- 
feruntur ;  non  modo  ut  sumptum  faciat  in  milUem 
nemini  vis  affertur,  sed  ne  cupienti  quidem  cuiquam  per- 
mittitur :  hiemis  enim.  non  avaritice  perfugium  maiores 
nostri  in  sociorum  atque  amicorum  tectis  esse  voluerunt. 
Haec  Cicero,  caeterorum  enim  senlentiae  huius  etiam 
verbo  venerabile  pondus  habent.  Neque  tantum  in 
socios  innocenter,  sed  in  hostes  quoque  fideliter  se 
gerebant  foederum  ac  pactorum  servantissimi.  Hinc 
Veturius  atque  Postumius  consules,  quod  iniussu  Se- 
natus  et  populi  Romani  pacem  cum  Samnitibus  fecis- 
sent,  volentes  hosti  dediti  privato  periculo  fidera  pu- 
blicam  exsolverunt :  quamvis  eam  deditionem  hostis 
argueret.  Hinc  decem,  illi  qui  Cannensi  pra&lio  capti 

ad  Senatum  ab  Hannibale  missi  erant,  pro  redimen- 
dis  seu  permutandis   captivis,    iuratique   se,  nisi  id 
impetrassent  reversuros,  cum  vel  unus  eorum  vel,  ut 
alii  volunt,  oranes,    peractis   mandatis   in   urbe  taciti 
remansissent,  a  Senatu  ad  Hannibalem  sunt  remissi ; 
utque  horum  ac   similium   fraus   iure   reprelienditur, 
sic  Attilii  Reguli   spectala    usque   ad   crudelissimam 
mortem  fides,  cum  omni  temporis  perennitate  laudabi- 
tur.  Nam  ut  hostem  armis  vincere  praeclarum,  quam- 
quam  pielate  praeclarius,  sic  fallere,  nisi  bellicis  artibus, 
tnrpe  est.  Possem  nunc  exterarum  nationum  exempla 
subtexere,  sed  neque  ego  hunc  sermonem  ingressus 
allerius  quam  Romanae  militiaB  mentionem  feci,  neque 
ulla  gens,  quod  pace  omnium  dixerim,  hoc  in  genere 
gloriae  par  occurrit.  lis  in  castris  enutritus  miles  atqueiis 
imperiis  assuefactus  exercitus,  quid  usquam  tam  diffi- 
cile  reperit  quod  non  superaret,  quid  tam  durum  quod 
non   frangeret,   quid  tam  altum   quo  non  scanderet? 
Omnia  expertis  novi  nihil,  nihilque  formidolosi  accidit. 
Experientia  mater  est  artium,  et  consuetudo  discrimi- 
num  metum  premit.  Nulla  ex  iis  viris  collecta  acies 
parva  erat.  Nam  quod  numero  defuisset,  et  obedientia 
militum  et  maiestas  ducum  et  utrorumque  vis  animi 
exercitatioque  et    vita  carior  semperque  ceu  numen 
aliquod  culta  castrensis  disciplina  suppleverat.  Tubae 
signum,  seu  in  praelium  excitantis  seu  receptui  canentis, 
nt  nemo  tam  sijrdus  qui  non  audiret,  sic  nemo  tam 
hebes  qui  nor\  intelligeret,  nemo  tam  segnis  seu  timi- 
dus ,  qui  non  dicto  citius  exequeretur.  Simul  in  hostem 
ruebant,  simul  subsistebant,   simul   feriebant,    simul 
acie  excedebant :  ingens  unitae  virtutis  efficacia  est,  et 


170  DE  REBUS  FAMILIARTBUS 

prope  nihil  inexpugnabile  multis  fortibus  viris  unius 
more  pugnantibu»,  ubi  virtus  et  eruditio  rei  bellicae 
in  unum  coeunt.  Haec  nempe  acies  dirum  vicit  Han- 
nibalem,  magnanimum  Pyrrhum  fregit,  Syphacem  in 
carcerem,  Persen  in  vincula,  Mithridatem  in  mortem 
egit :  Antiochum  regno ,  Cyrum  opibus  exuit,  pira- 
tas  pelago :  haec  Punicafii  classem  toto  regnantem 
mari  suis  mersit  in  fluctibus:  haec  lugurtham  parricidio- 
rum  perfidiaeque  poenas  pendere  compulit :  haec  Bri- 
tanniam  muro  diremit,  Rheni  ripas  ponte  coniunxit, 
Danubii  vortices  impelumque  compescuit ;  haec  eadem, 
cui  modo  Ciminiam  silvam  transiisse  magnum  fuerat, 
mox  iuga  Alpium  aperuit,  Arduennara  et  Pyrenaei 
saltus  atque  Hircinias  latebras  penelravit :  nivalem 
Caucasum ,  saxum  Atlanta  pertransiit ,  permeavit 
ardentem  Lybien,  "Euripi  fremitum  atque  aestus  Euxi- 
nios  et  dubias  Syrtes  et  tumidum  navigavit  oceanum : 
haec  die  uno  Hispahm  et  Carlhaginem  expugnavit.  Nam 
in  maiore  altera  plus  negotii  par  eventus;  haec  ipsa 
Numantiam,  haec  Hierosolymam,  haec  Corinthum  diruit, 
haec  Syracusas,  haec  Capuam,  haec  Tarentum  cepit, 
haec  Hispanias,  haec  Gallias,  haec  Germaniam,  haec 
Africam  Asiamque.  Sed  quo  feror?  Haec  Italiam,  haec 
Europam,  haec  terrarum  orbem  armis  domuit,  atque 
virtutibus,  unoque  capite  iussit  esse  contentum :  sem- 
per  victrix  et  semper  indomita,  nisi  illi  victoriae  comes 
insolentia  nocuisset,  et  ut  dixi,  Iuxurn.semper  ac  fune- 
stosmores  paritura  prosperitas  in  sua  de^pum  praecordia 
ferrum  vertens,  in  sese  victi  orbis  iniurias  vindicasset. 
Et  haec  quidem  illi.  Nostri  autem  exercitus 
pleni  furum  praedonumque,  crebriores  sociorum  quam 

hostium  pra^das  agunt,  fugapque  amplius  quam  virtu- 
ti,  stimulisque  quam  gladiis  fidunt:  fallunt  expeditius 
quam  pugnant,  saepiusque  fidem  suam  violant  quam 
feriunt  hostem.  Nullus  enim  domi  punitor  scelerum, 
castigator  ignaviae  Senatus:  nullus  in  castris  Fabius, 
nullus  Africanus,  nullus  yEmilius  Paulus,  nullus  Ma- 
gnus  Pompeius,  nullus  lulius  Caesar,  nullus  deni- 
que  Niger  aut  Cassius,  sed  qui  omne  dedecus  mili- 
tiae  suis  exemplis  foveant  et  excusent.  Unde  fit  ut 
impunita  omnia  et  poenis  meritis  plus  non  modo  licen- 
tiae  sed  praemii  sit.  Innocentia  probro  datur,  abstinentia 
pavbris,  fides  stultitiae,  fraus  vero  prudentiae  et  boni 
ingenii  nomen  habet.  Modestia  sordium  subit  infamiam, 
avaritiae  frugalitas,  pudicitia  feritatis,  pluresque  nunc 
hostes  virtus  invenit  qaam  ohm  perfidia.  Itaque  non 

inhonorata  tantum  sed  vix  tuta  est,  et  si  forte  odium 
evaserit,  in  contemptum  incidit.  Sic  bonorum  princeps 
honorabilium  vel  opprimitur  vel  ridetur.  Quomodo  au- 
tem  hi  nostri  duces  hanc  militiam,  nisi  se,  regant,  aut 
qua  fronte  alios  corrigant  quibus  maxime  necessarius 
est  corrector?  Ideo  hoc  recipit  natura  ut  det  quisquam 
quod  habet,  neque,  ut  ait  Cicero,  potest  exercitum  is 
continere  imperator  qui  se  ipsum  non  continet,  neque 
severus  esse  in  iudicando  qui  alios  in  se  severos  esse 
iudices '  non  vult.  Nostri  ergo  ducibos  ebriis  milites 
temulenli*  post  crapulam  quid  agant,  nisi  quod  conse- 
quens  est?  stertunt,  sudant  non  virilem  sudorem,  sed 
febrilem,  neque  militariter  sed  muliebriter  sed  scurri- 
liter  sub  tentoriis  senescentes,  iocis  student,  ccenisin- 
hiant,  incumbunt  aleae,  libidinibus  se  immergunt,  mu- 
liercularumque  sarcinulas  suarum  foedo  agmine  prae  se 
III.  '- 


178  DE  REBUS  FAMILIARIBUS 

feruQt;negIigentesordinumac  vagi,  quasi  apes  dissipatis 
alvearibus,  quisque  sibi  dux  est.  Amant  umbras,  ocia, 
belli  nomen,  cuise  stipendii  debitores  sciunt,cumbellum 
ipsum  oderint:  de  quo  tamen,  ut  desuaartenon  eru- 
bescunt:  pigri,  inscii,  timidi,  loquaces,  arma  et  equos 
non  ad  obsequium  dominorum,  non  adpatriae  tutelam, 
neque  ad  gloriam,  sed  ad  quaestum,  ad  ornatum  corporis 
et  voluptatem  habent :  onusti  auro,  quo  et  amico  gra- 
tius  spectaculum,  et  hosli  opimior  praeda  sint.  Cum  suis 
ducibus  de  virtute  nunquam,  sed  si  sui  similes  nacti 
sunt,  de  somno  atque  ebrietate  contendunt,  et  illorum 
scholae  dignos  sese  exhibent  discipulos,  futuri  mox 
praeceptores  aeque  docilibus  ingeniis :  sui  fortasse  dis- 
similes  contemnunt,  invident,  criminantur,  vixque 
sapientibus  paucis  tot  inter  stultos  impune  licet  non 
desipere.  Neque  vero  nunc  primum  inter  malps  bene 
agere  capitale  est.  Quibus  ita  se  habentibus,  desine  iam 
mirari,  non  dico  quod  haec  gens  attollitur,  illa  deiicitur, 
6t  rursum  illa  concidit,  haec  assurgit,  quod,  ut  dixi,  sola 
varietas  morum  facit :  sed  quod  nos,  quibus  uniformi- 
tas  mala  est,  in  dies  premimur  ac  nutamus,  nostraeque 
res  in  extremo  positae,  non  fundamento  aliquo  virtulis, 
sed  pondere  suo  stant,  magnique  ruinam  aedificii  hian- 
tibus  rimis  produnt.  Mirum  potius  si  quando  causae 
suos  non  pariant  etfectus ;  neque  enim  penitos  fieri 
polest  quin  his  ducibus,  his  mililibus,  his  moribus  et 
ruina  iam  proxima,  et  interim  dum  differtur,  et  mor- 
tale  nobis  bellum,  pax  extincta,  virtus  exul,  atque 
hinc  externis  hinc  propriis  manibus  discerpta  respu- 
blica  serva  semper  ac  miseTa  sit.  Vale. 

III.  Kalendas  Martias  ex  itinere. 

FRANCISGUS  PETRARCA  AD  IGNOTUM. 

Adversus  agmina  militum,  quse  MagnaB  Societatis  nomine  Italiam 
misere  vastabant,  humanam  et  caelestem  opem  implorat. 

Loquor  quia  cogor  :  urget  enira  pielas  ardentesque 
slimulos  anxio  figit  in  pectore  qui  rae  tacere  non  sinunt. 
Etscio  menequidquam  loqui,nequeOvidiano  relevorso- 
latio,  quod scilicet perdere  verba  leveest;  irao  enira,  ni- 
hii  gravius  horaini  silentiura  amanti.  Loquor  taraen,  sed 
coactus  utdixi.Et  loquorvobis....  Ouibus?  Heu!  nescio. 
0  libertatis  et  pudicitioB  ingens  ultor  Brute,  qui  super- 
bos  foedi  servitii  auctores  soliodeiecisti,  et  impudicitiae 
magistros  usque  ad  inferos  gladio  vindice  persecutus 
es ,  utinam  viveres ;  tibi  loquerer.  0  gloriose  Camille, 
qui  nostro  sanguine  despumantera  Transalpinara  rabiera 
in  ipsis  adhuc  furaantis  patriae  cineribus  extinxisti, 
utinam  viveres;  tibi  loquerer.  0  surarae  virorum  Sci- 
pio,  qui  Hannibalem  septimqp  decimum  annum  iam 
Italiae  incumbentera  hinc  vi  detractum  in  propria  patria. 

virtute  ac  fortuoa  concurrentibus,  mirabiliter  confre- 
gisti,  utinam  viveres;  tibi  loquerer.  0  Paule  ^Emili, 
qui  reges  Macedonum  vetusto  iraperio  elatos  et  adver- 
sus  Italiam  rebellantes  vinctos  ante  currum  in  Capi- 
tolium  egisti,  et  Romani  iugum  imperii  ferre  docuisti, 
utinam  viveres ;  tibi  loquerer.  0  Mari,  ut  compatriota 
tuus  ait  Cicero,  rusticane  vir  sed  vere  vir,  qui  barba- 
ros  in  Italiam  irrumpentes  ipsis  eorum  in  finibus  tanto 
impetu  superasti,  ut  de  cruentis  fluminibus  ab  exercitu 
sitiente  non  plus  aquae  quam  sanguinis  biberetur,  qui- 
que  mox  ad  aliam  mundi  plagam  mira  celeritate  con- 
versus,  ita  furorem  Cimbricum  oppressisti  ut  vix  cada- 
veribus  suis  utrobique  victa  barbaries,  vix  agminibus 
captivorum  victrix  Roma  sufficeret ,  utinam  viveres ; 
tibi  loquerer.  0  Magne  Pompei,  qui  infamem  pra^donum 
catervam  Romanis  classibus  Italicisque  litoribus  infe- 
stam  ac  toto  iam  pelago  ssevientem  brevissimo  tempore 
domuisti,  atque  in  vincula  coniecisti,  utinam  viveres ; 
tibi  loquerer,  et  precarer  ut  sicut  omnia  maria  infecta 
purgasti,  ita  nunc,  non  dico  omnes  terras,  sed  Italiam 
saltera  tuam  nova  praedonum  manu  miserabiliter  inqui- 
natam  solita  virtute  purgares.  0  luli  Caesar,  qui  in- 
cursus  hostium  non  expectans,  raptim  superatis  Alpi- 
bus,  Rheno,  Rhodano  ac  Garumna  fluminibus  impigre 
transraissis,  incertum  an  fortunatior  an  fortior,  victrici 
acie  Germanialm,  Gallias,  Britanniam  atque  Hispanias 
peragrasti,  utinam  viveres ;  tibi  loquerer.  0  Caesar 
Auguste,  qui  Reges  terrae  et  legationes  populorum 
omnium  ad  genua  procumbentes,  atque,  ut  proprie 
dicam,  ipsum  orbem  terrarum  supplicem  et  aflfusum 
ex  altissimo  solio  vidisti,  et  pace  terra  marique  com- 

posita,  bellicum  lani  ternplum  felicissime  conclusisti, 
utiaam  viveres ;  tibi  loquer^r.  0  insigne  par  hominum 
Vespasiane  et  Tite,  digni  alterutro.et  patre  ftlius  et  filio 
pater,  qui  uno  curru,  quod  nunquam  antea  visum  erat, 
et  Christi  gloriosissimam  ultionem,  et  triumphum  cla- 
rissimum  de  Hierosolymis  retulistis,  utinam  viVeretis ; 
vobis  loquerer,  et  ut  Christi  iniurias  iterum  vindica- 
retis  hortarer.  0  fortissime  vir  Traiane,  qui  iam  senio 
frigescentis  imperii  membra  multo  spiritus  fervore  re- 
fovisti,  ac  praeter  spem  iuvenescere  coegisti,  nunquam 
certe  vel  tam  gelatum  atquedecrepitum  imperium,  vel 
tam  necessarius  fervor  tiius,  utinam  viveres;  tibi  loque- 
rer,  et  rogarem  ut  moribundae  patriae  opem  ferres,  nec 
ideo  quod  in  Hispania  natus  esses,  Italicae  oblivisce- 
reris  originis.  0  bone  Theodosi,  qui  parva  hominum 
raanu  sed  divino  fultus  auxilio,  tibi  militantibus  ele- 
mentis  et  coniurantibus  tecum  ventis,  sagittas  barbari- 
cas  ex  immanibus  pharetris  adversus  nos  eductas,  in 
ipsas  frontes  atque  exterminium  barbarorum  miraculose 
et  incredibiiiter  retorsisti,  utinam  viveres;  tibi  loquerer. 
Nunc  quid  agam?  Et  loqui  oportet,  et  cui  loquar  non 
invenio.  EfTundam  voces  in  nubila,  si  quis  forsan  ami- 
cior  spiritus,  et  bonis  favens  e  labiis  meis  eductas  ad 
aliquam  generosam  aurem  iilas  perferat  ubi  fructificent, 
ut  cupio  potius  quam  spero.  Quid  enim  spei  reliquum 
est?  Quid  agitur?  Summe  lesu,  ubi  sunt  oculi  tui, 
quibus  nos  ab  alto  intuens,  non  modo  claros  sed  invi- 
diosos  mundo  feceras?  Hanc  tantam  fortunfe  vertiginem, 
hanc  tam  subitam  fati  vim,  sine  aliquibus  aliis  verbis 
quod  moestum  animum  premit  expediam.  Vidisti 
equidera  certe  praesensque  aderas  quando  patrum  no- 

strorum  manus  exigua  nunc  sub  Arcton,  nunc  sub  Au- 
strum,  nunc  sub  Orientis,.  nunc  sub  Occidentis  solis 
extrema,  stupentibus  et  attonitis  gentibus  ac  regibus, 
victricia  late  signa  circumtulit,   hic  avaritiae  frenum 
stringens,  illic  tumidam  premens  insolentiam  :  hic  ira- 
cundi8S  mitigans   truces  motus,  illic  saevde  libidiniiu- 
gum  ponens:  postremo  aliquid  ubilibet  semper  agens, 
quo  magnifici  transitus  gloriosa  vestigia  superessent, 
et  orbis  ipse  perdomitus  caput  tamen  vei  veneraretur 
acceptum,  vel  dilatum  silentio  suspiraret.  Quot  maiorum 
nostrorum  opera  omnibus  terris  eflfulgent  velut  ccelo 
sparsa  sidera?  Quot  mirifici  actus?  Quot  exempla  vir- 
tutum?  Quantum  nomen,  quanta  memoria  gestarum 
rerum?  Quot  per  orbem  urbes?  Quantaeque   coloniaB? 
Quot  trophaea  minacia  horrifico  marmore  viclis  terris 
extantia:  quis  cunctadinumeret,  quae  mundus  ipse,  licet 
invitus,   sentit   indignansque  recordatur?  Quid   nunc 
igitur  rei  est?  Quid  quaeritur?  Quid  defleam?  Quid  ac- 
cusem?  En  parva  praedonum  manus  ex  mille  collecta 
fornicibus  terrarum  omnium  dominam  atque  victricem 
Italiam  pervagatur ;  et  provinciarum  omnium  reginam 
sibi  ante  alias  provincias   depoposcit.   Heu   quisnam 
consulet  pudori  nostro,  quando  iam  de  salute  cogitare 
serum  est?  Quis  vultibus  nostris  velum  dissimulationis 
aut  ignorantiae  praetendet,  quando  non  est  qui  malis 
nostris  auxilium  ferat?  Liceat  saltem  vel  nescire  quae 
patimur,  vel  foedissimas  cicatrices  nostrorum  vulnerum 
non  videre.  Volebam  le  orare  suppliciter,  o  vir  ingens, 
quem  nominare  non  audeo,  ut  nobis  dexteram  dares, 
quod  et  posse  videbaris,  et  quam  maxime  tuum  erat: 
sed,  ut  video,  prorsus  obsurduisti.  Itaque  postquam 

nulli  hominum  loqui  iuvat,  ad  te  ultima  et  maxima 
spes  miortalium  preces  verto.  Si  tibi,  creator  omuium, 
beneficiis  tuis  parum  memoriter  usi  visi  sumus,  sisu- 
perciiium  altius  forte  quam  decuit,  tantoet  tam  praesenti 
divinitatis  favore  sustulimus,  et  contrario  vis  ulcisci, 
rebus  faciem  muta.  Tua  est  enim  fortuna,  tuae  sunt 
sortes,  tuae  successuum  humanorum  vices.  Imperavi- 
mus  insolenter,  serviamus  humiliter.  Averte  latronum 
iugum,  si  unquam  latronum  more  pugnavimuSe  Si  te 
offendimus  et  si  tibi  libertas  nostra  non  placet,  at  sal- 
tem  illorum  caedes,  sacrilegia,  rapinae,  furta,  adulteria, 
stupra  displiceant :  obsta  tot  malis,  et  te  Dominum  illis 
ostende,  qui  dixerunt  in  corde  suo:  Non  est  Deus, 
tuosque  pater  adiuva  fortassis  immeritos,  sed  de  te 
sperantes,  tuumque  nomen  cum  lacrimis  invocantes, 
et  ingenue  fatentes  quod  non  est  alius  qui  pugnet  pro 
nobis,  nist  tu  Deus  noster. 

Kalendis  Septembris. 


EPISTOLA  U. 
FRANCISCUS  PETRARCA.  CAROLO  IV.  IMP.  AUG.  S.   P.  D.' 

Neglectam  Romani  Imperii  curam  iterum  exprobrat ,  et  novas 
exhortationes  eius  caussa  vetcfibus  addit. 

Ldetum  me  fecit  epistola  tua,  Caesar.  Quid  ni  au- 
tem,  cum  sola  tui  recordatio  laetum  facere  soleat,  dum 
subit  animum  me,  nescio  quidem  unde,  nisiex  tuahu- 
manitate  et  fortuna  mea,  sive  ut  hoc  ultimum  sanius 
loquar,  non  certe  solari  virtute  sub  qua  essem  natus 

(qtia  mihi  adhuc  puero  famosus  quidam  praedixit  astro- 
logus  futurum  utfereomnium  principum  aut  illustrium, 
quos  mea  tulisset  aut  latura  esset  aetas,  familiaritates 
eximiasatqueinsignem  benevolentiamhabiturus  essem), 
sed  eius  qui  solem  fecit  et  stellas  omnipotentis  Dei  mu- 
nere,  maiestati  Caesareee  carum  esse?.Cuius  rei  argu- 
mentum  habeo  unum  ex  muUis,  quod  e  tam  longinquo 
seu  temporum  seu  locorum,  tibi  magnanime  imperator 
usque  adeo  mei  memoria  recens  est,  ut  prope  ex  eequo 
summus  hominum  humillimo  vices  amoris  reddere  di- 
gnum  putes.  Nostra  aetate  monstrum  ingens,  qua  utvi- 
des,  quisque  pro  exigui  gradus  eminentia  solet  esse  su- 
perbior,  atque  infra  se  positos  gravi  fastu  vel  fastidire 
vel  premere.  Quod  ipse  tacitus  mecum  librans,  sentio 
quanti  pretii  apud  me  haec  dignatio  tua  sit.  Nam  si  pro 
fortunae  fastigio,  ut  mos  est,  animi  quoque  fastidium 
assumpsisses,  necnosse  me  dignareris.  Sed  generosum 
pectus  vereque  Caesareum  nec  inflat  certe,  nec  contrahit, 
nec  attollit  fortuna,  nec  deiicit,  Itaque  tu  me  non  tan- 
tum  familiari  notitia,  sed  dulcibus  insuper  dignaris  epi- 
stolis,  quae  res  inter  meos,  si  qui  sunt  aut  erunt  tituli, 
non  extremum  tenet  aut  tenebit  locum.  Si  enim  Virgi- 
lio,  si  Flacco  gloriosum  fuit  Augusti  Caesaris  et  notitiam 
et  convictum  et  epistolas  promereri,  cur  ego  illorum, 
etsi  non  ingenii  successor,  at  tempore  et  opinione  homi- 
num  fortasse  aliqua,  ab  illius  principis  successore  si- 
milia  promeritum  me  fuisse  non  glorier?  Nimirum  et 
humanitatis  et  lilterarum  tuarum  non  minor  mihi  un- 
quam  illis  duobus  sui  imperatoris  est  copia.  Ut  convictu 
superer  non  in  te  imperii  altitudo,  quam  supramodum 
humanae  conditionis  extantem»benemeritis  aut  cerle 

tuum  noraeD  amantibus  atlollendis  facile  soleas  liben- 
terque  submittere,  sed  in  me  vel  animi  tarditas  vel 
amor  patridQ  verior  causa  est.  Ridebis  forte  mollitiem 
et  cognosces  quantum  ad  veram  philosophiam  mihi 
Bunc  etiam  desit.  Potui  interdum,  sed  iara,  fateor,  non 
possum  sequanimiter  esse  diu  procul  ab  Italia,  sive  ea 
natalis  soli  sola  dulcedo  est,  sive  rerum  aestimatio,  ne- 
scio  quam  vera,  sed  constans  et  imraobilis  etaprima 
a^tale  pectori  raeo  insita,  nihil  omnino  terrarnm  sub 
ccelo  esse  quod  Italias  comparari  queat,  seu  nalurce  seu 
hominum  consideres  ornamenta.  Quod  nisi  sic  raihi  pe-, 
nitus  persuasissem,  facilior  procul  dubio  fuissera,  et  tibi 
olim  quera  sensi  quaravis  iraraeriti  praesentiara  optare, 
et  nudius  tertius  cognato  tuo  Francorura  regi  vere  se- 
renissirao  raitissiraoque  regura  oraniura,  qui  non  raodo 
prece  fervida,  sed  raanu  araica  pene  raihi  iniecta,  teoere 
me  voluit  abeuntera,  denique  litteris  persecutus  arden- 
tibus,  ad  hoc  per  vicarios  ac  fideles  suos  ut  suasu  pla- 
cido  inflexura  rae  sibi  remitterent,  postrerao  nihil  oranino 
omisit;  quibus  nihilmihiraentitus,  raulta  raentiri  Bolitus, 
astrologus  videretur.  Nec  erara  nescius  sine  insolentiae 
quadam  nota  negligi  non  posse  desiderium  tanti  regis, 
ni  rae  validior  uncus  obstringeret  ille,  quera  dixi,  pa- 
triae  araor,  neve  quid  dissimulera  eara  animi  sarcinam 
aevi  flexus  iam  ingravescentis  exageraret,  ut  non  fa- 
cile  totus  loco  movear.  Accedit  opinio  illa,  cuius  paulo 
supra  meraini,  de  Italiae  principatu,  quae  una  raihi  ani- 
mum  fecit  ut  te  saepe  hactenus  verbis  aggrederer,  non 
tantum  hortari  ausus,  sed  arguere,  quod  sic  ultimara 
facere  videreris  quam  natura  parens,  me  iudice,  primam 
fecit.   Et  si  pergis  scripto  eliam,  ne  non  prdedictum 

quseri  possis,  te  notatum  posteris  tradere  sum  ausarus. 
Quid  enim  agis,  oro  te,  Caesar?  Quid  moliris?  Quid 
cunctaris?  Unde  autem  nisi  tuo  de  labore  gloriam  spe- 
ras?  Miruml  tanti  animi  vim,  tanti  acumen  ingenii  non 
dicam  obtusum  in  te  (absit  ut  id  verear),  sed  situ  nimio 
rubiginem  contraxisse.  Undecimus,  nisi  fallor,  annus 
agitur  ex  quo  primum  moras  tuas  increpiii,  homo  tunc 
incognitus  tibi,  sed  nosci  cupiens  et  amator  imperii:  et 
si  libertatem  meam  tunc  non  tantum  tulisti  sed  lauda- 
sti,  certe  iam  senioribus  et  mihi  plus  libertatis.,  et  tibi 
excusationis  aliquanto  est  minus.  Relege  quae  tunc 
scripsi.  Yidebis  quanto  tibi  nunc  singula  convenientius 
dici  possint,  eo  quod  et  occasio  ingens  prdBtermittitur, 
et  plus  vitae  abiit,  minus  restat.  Nonne  vides  fluxum 
temporis  et  preerapidam  aetatis  fugam?Non  sentis  quanto 
studio  virtuti  primum  conscienticeque,  dehinc  gloriae 
tuae  de  posteritatis  iudiciis  vacandum  sit?  Non  cogitas 
ubi  abieris  solioque  descenderis,  quod  utique  faciendum 
est,  neque  tibi  reditus  ullam  spem,  neque  successoris 
tui  virtutem,  quod  Traiano  dixisse  fertur  anus  illa  mi- 
serabilis,  pudori  tuo  posse  consulere? 

Cum  semel  occideris ,  et  de  te  splendida  Minos 

Fecerit  arbitria , 
Non,  Torquate,  genus,  non  te  facundia,  non  te 

Restituet  pietas 

inquit  Flaccus.  Non  audis  Virgilium : 

Optima  quaeque  dies  miseris  mortalibus  aevi 
Prima  fugit? 

eumdemque : 

Stat  sua  cuique  dies :  breve  et  irreparabile  tempus 
Omnibus  est  vitae,  sed  famam  extendere  factis 
Hoc  virtutis  opus? 

NoQ  aodis  Flaccum  ipsuin: 

Truditur  dies  die 

Novaeque  pergunt  interire  Lunae: 
Tu  secanda  marmora 

Locas  sub  ipsum  funus;  et  sepulchri 
Immemor  struis  domos? 

Non  audis  Lucanum: 

veniet  quae  misceat  omnes 

Hora  duces:  properate  mori? 

Et  eumdem: 

me  nec  oracula  certum 

Sed  mors  certa  facit:  pavido  fortique  cadendum  est? 
Hoc  satis  est  dixisse  lovem? 

Non  audis  Statium: 

Utere  luce  tua  longamque  indue  famam? 

Et  eumdem? 

Immites  scis  nulla  revolvere  Parcas 
Stamina? 

Non  audis  luvenalem: 

festinat  enim  decurrere  velox 

Flosculus  angustae  miserseque  brevlssima  vitae 
Portio :  dum  bibimus,  dum  serta^  unguenta,  puellas 
Poscimus,  obrepit  non  intellecta  senectus? 

Hanc  si  forte  longam  tibi  seramque  pollicitus,  ut  multi 
solent,  iacturam  teroporis  levem  ducis,  an  eumdem 
ipsum  non  audis:  olim,  inquit, 

olim 

Prodigio  par  est  in  nobilitate  senectus  ? 

Id  si  oliro,  quid  hodie?  Et  si  in  nobilitate,  quid  in  impe- 
rio  senectus?  Cum  omnium  mortalium  sit  brevis,  ta- 
men  brevissima  principum  vita  est,  et  interno  cura- 

rum  praelio  oppressa  et  externis  insidiis  circuraven- 
ta.  Itaque  cum  in  cunctis  segnis  cunctatio  foeda  sit,  ta- 
men  in  imperatore  foedissima  est,  cui  et  rerum  plus  et 
minus  est  temporis,  atque,  ut  dici  solet,  via  longior  et 
brevior  dies.  Ecce  nunc,  Caesar  (sentio  enim  hinc  quid 
ibi  agitur:  magnus  quidem  explorator  amor  est,  et  ma- 
gnus  excubitor),  in  consiliis  vitam  teris.  Consilia  vero 
nisi  in  actum  prodeant,  nudi  sunt  cogitatus,  et  inanes 
curae.  Cras  incipiam ,  postridie  movebor.  Cur  non  quaeso 
hodie?  Ita  ne  semper  lux  ventura  serenior  praesensque 
nubilosior?  Nempe  vatum  maximus,  ut  audisti,  optimam 
primam  dicit :  prima  autem  praesens  est,  quando  in  prae- 
teritis  praeter  memoriam  nil  habemus,  neque  impossilium 
consultatio  ulla  est:  in  futuris  nihil  praeter  augurium 
et  spei  fallacis  illecebras;  ut  sint  pares  -in  reliquis  haec 
et  sequensdies,  quod  saltem  sit  ista  praesentior  eoque 
certior  negari  nequit;  et  iila  quamquam  ventura  utique 
nos  an  inventura  sit  dubium;  haec  certe  cum  abierit: 
non  redibit.  Quid  semper  absentia  quaerimus?  Praesen- 
tia  complectamur,  neu  nobis  inutihter  eflluant  enitamur. 
Id  cum  omnibus  utile,  tibi  necessarium  adeo,  Caesar,  est, 
ut  sine  hoc  quantalibet  industria  seu  virtute  rationarium 
imperii  non  absolves.  Et  cui,  inquies,  rationem  imperii 
redditurus  sum?  Tibi,  Caesar,  ipsi,  quam  non  dubitem 
quin  a  te  saepe  exigas.  Parum  dura  tibi  videtur  exactio? 
Nulla  quam  sui  ipsius  increpatio  acrior,  nulla  salubrior. 
Quin  et  huic  aetati  quae  te  suspicit,  et  in  te  unum  ocu- 
los  defixit,  et  sequentibus  saeculis,  quorum  et  diutur- 
niora  erunt  et  liberiora  iudicia,  demum  et  imperatori 
illi  aeterno  qui  huic  temporali  imperio  te  praefecit,  non 
ut  solium,  non  ut  sceptrum,  non  ut  imperii  nudumno- 

men  occupes,  sed  ut  regnes,  ut  imperes,  ut  afQictis  opem 
rebus  feras.  Quid  te  subtraiiis,  quid  in  crastinum  pro- 
minens  hodiernum  prodigis?  Nullus  in  hodierna  neces- 
sitate  crastino  locus  est.  Fac  tu  hodie  quod  incumbil: 
cras  si  quid  emerserit,  vel  tu  facies,  vel  alius:  non  dee- 
runt  temporibus  sui  duces,  etutdesint,  nunquam  alie- 
naB  ignaviae  reus  fies.  Tu  ne  tempori  tuo  desis  cura. 
Porro  cras  istud  quod  suspensos  tenet  et  inertes  facit, 
quodquequasi  venturum  expectatur,  iam  praeteriit:  nul- 
liis  enim,  praeter  primum,  dies,  non  diei  alterius  cras 
fuerit.  Yis  audire  quid  hic  adolescens  poeta  quidam 
dicat? 

Cras  hoc  fiet:  idem  cras  fiet:  quid?  Quasi  magnum 
Nempe  diem  donas?  Sed  cum  lux  altera  venit, 
lam  cras  hesternum  consumpsimus :  ecce  aliud  cras 
Egerit  hos  annos ,  et  semper  paulum  erit  ultra : 
Nam  quamvis  prope  te,  quamvis  temone  sub  uno 
Vertentem  sese,  frustra  sectabere  canthum, 
Cum  rota  posterior  curras,  et  in  axe  secundo. 

Quid  igitur?  An  aetate  Persius  inexperta  et  acerba  p«- 
blicam  ccecitatem  funditus  introspexit,  nostra  id  aetas 
maturior  non  videbit?  Aperire  oculos  et  figere  animos 
oportet  ne  failamur,  et  errore  qui  corrigi  nequeat  impli- 
cemur.  Quid  vero  nunc  ostiatim  poetarum  domos  am- 
bio,  iHsi  ut  quem  forsitan  mea  vox  auctoritatis  inops 
non  movisset,'tantoruni  testimonio  moveare?Nemopoe- 
tarum  aut  philosophorum  fuit,  qui  non  idem  et  diceret 
et  sentiret:  discordes  et  multi  hic  conveniunt.  Quod  si 
omnes  taceant  aut  negent,  certe,  ut  dici  solet,  ipsares 
loquitur,  et  si  dissimulare  quisquam  velit,  sentiet  vel 
invitus.  Sic  in  foribus  experientia  est,  seque  vel  con- 

tendentibus  veritas  ingerit:  proinde  ut  reliqaa  sperni 
possint,  quae  quidem  sperni  tali  ingenio  tamque  incor- 
rupto  iudicio  non  possunt,  an  in  ea  ipsa  saltem,  quam 
mibi  dictabas  epistola,  non  animadvertisti  sextum  im- 
perii  tui  annum  agi?  Quid  tum  igitur?  An  sexlum  for- 
san  et  quinquagesimum  expectas?Augusto  Caesari  dum- 
taxat  id  contigit,  nescio  an  optandum,  sed  s|)erandum 
minime.  Yenisti,  Caesar,  post  exhortationes  illas  meas  ad 
Italiam,  cuius  ego  mihi  particeps  gloriae  visus  eram,  eo 
quod  animosum  quoque  cornipedem  calcar  impellit.  Ve- 
nisti,  inquam,  atque  ut  tibi  de  coelesti  ope  confisusre- 
promiseram,  invenisti  aperla  et  prona  omnia,  quae 
obstrusa  etardua  videbantur.  Intrasti  Mediolanum.  Inde 
Romam,  in  quibus  geminum  diadema  sortitus,  erectis 
in  spem  magnam  populis  atque  urbibus,  subito  in  Ger- 
roaniam  remeasti.  Cur  autem  aut  quis  te  error,  seu  quis 
horror  perculit?  An  forte  quorumdam  seditiosorum  mo- 
tiunculas  timuisti?  At  hoc  affixum  animis  esse  debet, 
ut  quisque  navigaturus  tempestatem  cogitet.  Nesciebas 
quod  nullum  sine  fluctibus  mare  est,  nuUus  sine  ven- 
tis  mons,  nullum  sine  curis  imperium?  Sileo  Scipiones 
ab  exercitibus  desertos  suis  militumque  perfidiam  nunc 
proditorum  nunc,  quando  ita  res  tulit,  propria  etiam 
morte  vincentes.  Alexandrum  taceo  suorum  seditiones 
et^Iatentes  dolos  ac  molimina  comprimentem.  luc&ndius 
tuorum  exempla  lecturus  sis.  lulius  Caesar  unus  a  toto 
circumvaliatus  exercitu  non  modo  non  timuit,  sed  timeri 
etiam  promptissimo  animo  atque  indomita  virtute  pro- 
meruit,  paucorumque  supplicio  uniusque  legionis  igno- 
minia  et  saluti  omnium  consuluit  et  decori  proprio.  Quem 
imitatus  Alexander  princeps  Romanus  et  ipse,  saepe  no- 

xios  milites  supplicio  dedisse  et  tumultuantes  legiones 
integras  exauctorasse  legitur,  insigni  fiducia  et  inter- 
dum  memorando  discrimine,  ut  aliquando  fremeutibus 
ferroque  minantibus  diceret:  «  Deponite  dextras  contra 
»  hostem  erigendas,  si  fortes  sitis :  me  enim  ista  non  ter- 
y>  rent.Sienim  unum  hominem  occideritis,nonvobisdee- 
»  rit  respublica,  non  senatus,  non  populus  Romanus,  qui 
»  me  de  vobis  vindicet.  »  Augustus  Caesar  lot  petitos  in- 
sidiis,  veliustaseveritate,  vel  levi  misericordia  tandem 
omnibus  finem  dedit.  Mitto  alios  ne  occupatum  animum 
longis  historiis  implicem.  Ad  le  redeo  lantis  saepe  pe- 
riculis  non  cum  salute  solum  sed  cum  gloria  ereptum. 
Quid  vidisti,  sive  quid  audisti,  quod  te  talem  virum, 
tali  stirpe  progenitum,  tantis  assuefactum  rebus,  tamque 
alto  de  culmine  despectantem  res  humanas,  e  tranquilla 
Caesareae  serenitatis  arce  deiiceret?  Nihil  magnum,  ni- 
hil  grave  videri  debet  animo,  qui  subire  humeris  im- 
perii  molem  pondusque  non  timuit.  Rem  omnium  ma- 
ximam  transegisti,  quodie  nomen  Imperatoris  ac  titulum 
suscepisti.  Quid  summis  interritum  parva  perturbant? 
Sed  forte  respondeas,  non  terrore  te  hinc  pulsum,  sed 
ainore  illuc  tractum:  cur  non  enim  et  tibi  licitum  quod 
mihi,  patriam  amare?  Non  obluctor,  Caesar,  immo  vero 
suadeo  ut  patriam  ames.  At  profeclo  sive  a  viro  virtus, 
ut  vult  Cicero,  sive  a  virtute  vir  dicitur,  nil  hac  vere 
viro  carius,  nil  amabilius  esse  potest,  qua  amissa,  non 
modo  quod  habeat  optimum  amissurus  sit,  sed  desitu- 
rus  etiam  esse  quod  fuerit.  Licet  igitur  te  nunc  patria 
vellicet,  invicta  te  virtus  huc  pertrahit,  iubetque  de  of- 
ficio  tuo,  hoc  est  de  imperio  cogitare.  Si  enim  de  mi- 
noribus  loquens,  nullocasu  arbitratur,  apud  Ciceronem, 

Laelius  hoc  constanti  homini  posse  contingere  ut  ulla 
intermissio  fiat  officii,  quid  nos  de  supremo  et  maximo 
officiorum  omnium  arbitremur??Jihil  omninoevenirepo- 
test,  quod  in  te  oblivionem  excuset  imperii:  curae  aliae 
te  exornant,  haec  perficit,  verumque  facit  Imperatorem. 
Itaque  huius  et  reliquarum  non  una  ratio  est.  Caeteras 
forte  diflFerre  possis  vel  abiicere:  haec,  dum  tui  memi-' 
neri«,  ossibus  semper  ac  praecordiis  haereat  oportet.  IHic 
enim  decus,  hic  debitum,  cui  deesse  praeter  curam  glo- 
riae,  fidei  quoque  respectus  vetet.  Nam  quodais,  idem 
tibi  Hcitum  quod  mihi,  non  ita  est:  multa  mihi  licent 
quae  non  tibi:  sic  et  famulis  multa  meis  licent,  quae 
mihi  sunt  vetita.  Quantum  crescit  honor,  tantum  Ueen- 
tia  decrescit,  quantumque  iis  gradibus  adscenderis,  tan- 
tum  illis  descendisse  te  noveris.  Scis,  imperator,  quid 
fundator  imperii  dixerit?  In  maxima  fortuna  minima 
licentia  est.  Quid  quod  patriam  ipsam  tuam  nullo  modo 
magis  amaveris,  nullo  studio  magis  ornaveris  quarm 
nomen  ipsius  quam  latissime  divulgando?  Si  Alexander 
se  intra  fines  Macedoniae  tenuisset,  non  tam  notum  Ma- 
cedonum  nomen  esset.  Quis  putas  magis  amet  uxorem, 
an  qui  omnium  negligens  diu  noctuque  in  illius  haeret 
amplexibus,  an  qui  ut  illamhoneste  ubertimque  edueet, 
nullam  peregrinationem  refugit,  nullum  renuit  laborem? 
Est  ubi  magnus  amor  odium  sit.  Nunquam  Romam  ma- 
gis  amavit  Africanus  quam  dum,  illa  relicta,  adiit  Cartha- 
ginem.  Molles  affectus  et  externi  monitus  coniugum  na- 
torumque  ac  vulgarium  amicorum  altis  consiliis  semper 
adversi  sunt.  Obserandae  aures  Ulyxeum  ib  morem, 
ut  in  portum  gloriae  Sirenum  inter  scopulos  evadamus. 
Quid  quod  haec  ipsa,  quam  tuam  dicis,  fuit  quidem  sed 

iam  noQ  patria  tua  est,  ex  qao  primum  ad  imperium 
pervenisti,  aliamque  nascendo  atque  aliam  renasceudo 
patriam  es  adeptus.  Audisti  ut  Alexander  idem  Macedo, 
regno  accepto,  non  Macedonia3  se  sed  mundi  regem  dici 
iussit,  a  quo  ut  multa  praecipiti,  sic  unum  hoc  magno 
animo  gestum  non  inficier.  Idem  ne  tu  olim  fecerie,  pa- 
trii  regni  viduitas  inhibebat ,  quod  abitu  tuo  deseri  vi- 
debatur;  et  si  quid  tibi  humanitus  accidisset,  ad  alienas 
manus  perventurum.  Hanc  seu  iustam  seu  iniustam 
excusationem  propitia  divioitate  sublatam  vides,  qudB 
tibi  et  imperio  expetitum  votis  infantem  ex  augusta 
tori  consorte  largila  est.  Habet  iam  Bohemia  suum 
regem,  tu  Italiae  mundique  rex ,  post  tergum  linquendi 
orbis  iam  securus,  et  patriam  et  solium  tuum  pete.  Nam 
etsi  secuudum  Apostolicam  sententiam  manentem  hic 
noQ  habeas  civitatem,  si  qua  tamen  in  terris  patria  est 
tua  propria,  Caesarum  domus,  ac  vera  patria  Romaest: 
quin  et  communis  omnium  est  patria,  rerura  caput,  or- 
bis  atque  urbium  regina,  nobiliumque  tam  fertilis  exem- 
plorum ,  ut  conspecta  facile  animos  excitet  detergatque 
rubiginem.  Quas  vero  nunc  mora^  causas  aucupabere, 
quibusve  deinceps  te  compedibus  tentum  dices?Nescio 
quidRomano  PontificipoIIicitus,  iureiurando  interposito, 
quasi  muro  valido  seu  monte  invio,  Romanae  urbis  adilu 
prohiberis.  Sic  et  summo  principi  suum  imperium ,  et 
summo  imperio  suus  princeps,  quaeque  iacturarum 
omnium  maxima  est,  tua  tibi  libertas  eripitur.  Sed  iura- 
sti:  quod  utinam  non  fecisses!  Sed  fecisti.  Dispensatione 
opus  est.  Quid  in  plano  haesitas?  Quem  unus  iunxit, 
saepe  idem,  saepe  alius  solvit.  Quid  refert  unde  redeat 
libertas,  redeat  modo?  Qui  impedivit  expediet:  si  is  no- 

lit,  veniet  qui  volet:  quomodo  autem,  nihil  ad  rem, 
modo  ut  velit,  seu  tua  virtus  amorem,  seu  stuporem 
gloria,  seu  timorem  paritura  felicitas.  Nemo  qui  iustum 
ac  famosum  et  felicem  principem  non  vel  amet  mire- 
turquiB,  vel  metuat.  Incipe.  Vetus  est  verbum:  multis 
itineribus  Romam  peti.  Si  torpes,  nuUus  non  satis  tenax 
I  laqueus  est:  si  te  moveas,  vanae  circum  exciderint  ten- 
diculdB,  tuque  non  tantum  liber,  sed,  utpar  est,  mundi 
dominus  atque  hominum  rector  eruperis,  neque  soli 
tibi  sed  humano  generi  qu8ssieris  libertatem.  iEgrotan* 
tem  aprum  ipsemorbus  aliigat,  validum  frementemque 
cohibere  magnus  est  labor.  Excute  torporem ,  cemes 
illico  cuncta  facilia:  alioquin  torpor  ipse  pro  vinculis 
erit.  Nemo  leonem  aranearum  telis,  nemo  visco  aqui- 
lam  captam  vidit.  Quid  tudB  nunc  aquilae  morantur, 
quid  tui  mussitant  leones?  Facile  in  servilium  trabitur^ 
qui  libertate  se  indignum  aestimat.  At  qiii  se  libernm 
novit,  non  ante  libertate  privabitur  quam  vita,  immo 
ne  tum  quidem:  vita  enim  spoliari  naturae  est,  liber- 
tate  socordiae.  Nunc  vero  quaenam  ista  superbia  est, 
principem  Romanum  publicae  libertatis  auctorem  liber- 
tate  privare,  ut  cuius  esse  debent  omnia,  ipse  non  sit 
suus?  Quomodo  enim  liber  suique  dominus  est,  cui  sit 
interdictum  ire  quo  libeat,  minus  dico,  immo  quidem 
cui  suae  domus  limen  obstrusum  sit,  atque  ipse,  ut  pro- 
prie  dicam,  quam  longissime  relegatus?  Intelligis,  Cae- 
sar,  non  quae  dixi  tantum,  sed  quae  dicere  volui:  multa 
enimoccursant,  nisi  verear  ne  supervacua  tibi  sit,  mihi 
etiam  periculosa  narratio.  Sat  odii  iampridera  pro  ve- 
ritate  contraxi :  studio  inimicos  quaerere  non  simplex 
amentia  est.  Itaque  satis  hodie  dixerim:  quam  eflSca- 

citer  tu  videris.  Mihi,  si  ultra  nequeam,  satis  est,  etaetati 
meae  et  posteritati  insuper  fideli  officio  functum  esse, 
quod  et  saepe  olim  fecisse  videor,  et  si  quiddeerat,  haec 
dies  implevit.  Nec  dum  tamen  curam  illam  attigi  quae 
animum  tuum  semper  gravi  pioque  negotio  urgere, 
saepe  oculos  lacrimis  implere  debuerat.  Nonne  enim 
vigilanti  sopitoque  tibi  occurrit  Hierusalem  vidua,inops, 
captiva,  serva,  misera  quae  nullum  iam  nisi  ex  te  po- 
scit  ac  sperat  auxilium?  Inter  haec  tu  somnum  oculis, 
aut  palpebris  dormitationem ,  aut  requiem  temporibus 
tuis  praebes.  Expergiscere,  iraperator:  hora  est,  immo 
vero  iam  transiit:  accelera,  et  virtuti  calcar  ingemina 
ut  segnitiem  velocitatecompenses.  Surge,  inquam,  surge 
iam  Iniperator,  surge,  et  clamorem  urbis  atque  orbts 
te  vocantis  exaudi ;  confrica  oculos  et  circumspice,  Im- 
perator;  videbis  multa  quae  corrigi  velint,  et  intelliges 
non  tilH  hoc  nomen  impositum  ut  quiescas.  Mihi  qui- 
dem  in  epistolis  omnibus  ad  te  missis  stilus  idem  ac 
materia  una  est,  exhortatio  scilicet  increpatioque,  que- 
rimoniae  et  verborum  stimuli.  Aude,  oro,  aliquid  quo 
mihi  non  semper  exorandus  atque  urgendus,  sed  coer- 
cendus  aliquando  videare,  et  interdum  fraeno,  non  sem* 
per  calcaribus  eguisse.  Aristotelis  disciplina  est  quan» 
tum  mihi  videtur  non  inefficax,  ut  qui  in  altero  extre- 
morum  peccare  solitus  fuerit,  sese  in  contrarium  trabat, 
quod  tortuosa  lignorum  dirigentes  faciunt,  ut  verbo  utar 
ipsius  :  sic  enim  ad  medium  et  ad  rectum  facilius  per- 
venitur.  Hactenus  quod  mens  tulit.  Nunc  restabat  ut 
epistolae  tuae  satisfacerem :  sed  quoniam  tu  illud  vis 
secretum,  ego  autem  haec  nota  omnibus  velim,  dividam 
res  diversas,  et  quod  ex  me  flagitas  seorsum  leges. 

Vale,  Caesar  invictissime ,  et  saepe ,  oro,  cogila  quid  viro 
debitum,  quid  principi. 

Mediolani,  XII.  Kalendas  Aprilis. 


EPISTOLA  III. 

FRANCISCUS  PETRARCA  CAROLO  IV  IMP.   AUG.  S.   P.  D. 
Militem  amicum  suum  Gaesari  commendat. 

Tacitus  transire  decreveram:  sed  cogit  ut  loquar 
non  minus  tui  reverentia  quam  eius  amor  pro  quo  lo- 
quor.  Miles  hic  tuus  et  amicus  meus  olim  meis  in  lit- 
teris  tibi  fiducialiter  commendatus  fuit,  non  quia  vel  tu, 
vel  ille,  vel  ego  mihi  sim  ignotus,  sed  quod  sentirem 
apud  maiestatem  tuam  humilitati  me^e  gratiam  non 
deesse,  meum  rebar  non  tacere  quod  scirem  ad  tuum 
decus  pertinere.  Dixi,  Caesar,  et  repeto:  plurimum  huic 
debes,  nec  tu  modo  sed  imperium.  Gausas  sileo:  notae 
sunt  tibi  solicitudo,  fides  et  industria.  De  nullo  homi- 
num  sperat  nisi  de  te  hic  talis  vir  ita  de  te  meritus, 
qui  inter  multa  pericula  cruciabili  cum  labore  quotidie 
it  et  redit ,  nulla  re  auctior  nisi  setate  in  dies  senior.  Gur 
non  et  in  dies  ditior?  Da,  obsecro,  libertati  fideique  meae 
veniam:  nunquam,  nisi  fides  mulla  esset,  tanta  suppe- 
teret  libertas.  Tuum  est,  Gaesar,  ut  calcare  improbos,  sic 
bonos  attollere.  Fac  ut  hic  vir  fidus  ac  nobilis,  qui  iu- 
ventam  suam  pro  tua  gloria  tot  laboribus  atterit,  te  duce 
teque  auspice,  possit  in  senectute  quiescere. 

EPISTOLA  IV. 

FRANCISCUS  PETRARCA  BONINCONTRO  S.  P.  D. 
Gratulatur  a  servitute  in  libertatem  restitutum. 

lam  sero  licet,  optime  vir,  vivere  incipis:  gaude: 
satis  est  enim,  modo  incipias  antequam  desinas.  Qui- 
dam  certe,  ut  Annaeus  ait,  ante  desierunt  quam  incipe- 
rent.  lam  classico  non  obstrepente  nec  stringentibus 
curis,  integros  et  tranquillos  etplacidos  somnos  carpis: 
iam  laetos  dies  securasque  noctes  agis:  iam  in  portu 
navigas  et  post  terga  respiciens,  turbidas  et  ancipites 
procellas  cernis  intrepidus.  Praesenti  statui  tuo  gratu- 
lor,  prseteritum  misers^bar,  etsi  forte  vulgo  felicior  vi- 
deretur.  Potuisti  in  tempestatibus  et  in  bello  mori.  Ecce 
iam  in  pace  morieris,  in  pace  vives.  Occultum  divinae 
providentiae  munus  agnoscito.  Longae  consuetudinis  vi- 
sco  explicitum,  ac  fortassis  ut  est  animus  hominum 
saepe  rerum  nescius  et  periculis^  suis  favens,  vel  invi- 
tum  te  ventus  optabilis  patriae  reddidit,  ut  ad  aeternam 
illam  patriam,  unde  nunc  exulamus,  liberior  sit  regres- 
sus.  0  quanto  tibi  melius  accidit  quam  sperabas!  Et 
pelagi  monstra,  et  sirenum  cantus  surda  tutus  aure  tran- 
siisti,  et  salva  puppiScyllam  et  Gharybdim  ac  multa  cum 
laude  curiarum  fluctus  et  scopulos  evasisti.  lam  in  pa- 
tria  tua  degis.  lam  ad  patriam  pergis:  lam  denique 
tuus  es.  0  invidiosum,  o  beatnm  te,  si  quid  fueris,  quid- 
ve  sis  noveris! 

Mediolani ,  VI.  Kalendas  Februarii. 

EPISTOLA  V. 

FRANCISCUS  PETRARCA  BONINCONTRO  S.  P.  D. 
Magni  senectutem  faciendam :  nil  mortem  habere  quod  terreat. 

Audio  te  in  senium  valde  descendere.  Quid  loquor? 
immo  equidem  ascendere.  Alta  est  enim  et  spectabilis 
et,  quod  omnes  consentiunt,  venerabilis  senectus. Vis  al- 
titudinem  veram  nosse?  Adolescentiae  lubricum  iter  ac 
libidinum  et  irarum  nebulas  supergressa,  cceloque  pro- 
pinqujor  quaecumque  suspicere  reliqua  dBtas  solet,  iam 
sub  pedibus  babet  ac  despicit.  Gurvet  illa  humeros  li- 
cet,  generosos  certe  animos  attollit,  et  quamquam  qui 
nihil  praeter  coi*pus  cogitant,  oculorum  fallaci  iudicio 
curvam  aetatem  ac  depressam  putent,  vere  sublimis  et 
recta  est.  Itaque  senuisse  doleant  qui  spes  omnes  et  fe- 
Hcitatis  suae  summam  in  corpore  posuerunt.  Tu  ad  eam 
aetatem  pervenisse  gaude,  cui  maior  sit  animi  cura 
quam  corporis.  Quod  enim  iuvenis,  quasi  in  adversum 
remigans,  summo  nisu  et  magnis  viribus  faciebas,  ecce 
ut  secundo  aetatis  alveo  navigans,  et  quibus  oppugna- 
baris  adiutus,  nuilo  iam  laborefacis.  Insisterem  sane 
curiosius  huic  loco,  ut  omnes  qui  videntur  angores  ac 
molestias  senectutis  excuterem,  nec  graviter  ferrem 
tibi  hunc  calamum  et  hanc  unam  dieculam  praestare, 
qui  mihi  plurimas  praestitisti ,  nisi  quia  et  senectus  satis 
apud  Giceronem  a  Gatone  non  excusata  tantum  sed  lau- 
data  est,  et  ego  te  fortissime  senescentem  nullis  hor- 
tatibus  induci  posse  arbitror  ut  fortiore  animo  senescas; 
supra  summum  enim  nihil  est  quo  sit  locus  ascensui. 

His  ergo  sepositis,  quae  sequuntur  exequor.  Quanto  cum 
gaudio  me  illam  epistolae  tuae  partem  aspexisse  aestimas, 
ubi  ais,  assidue  mortem  intrepidumexpectare?Oh!  docto 
viro,  oh!  vere  tedignum  verbum!  Mori  timeant  qui  vi- 
vere  nescierunt.  Tu  qui  sic  vixisti,  ut  non  inutiliter 
natus  sis,  non  tibi,  non  patriae,  non  amicis,  curquaeso 
mortem  timeas,  quae  tibi  quid  aliud  quam  defessum 
corpusculum,  et  cum  ilio  multumlaboris  ac  taedii  abla* 
tura  sit,  animae  nil  prorsus  nocitura  vel  nomini?  Mors 
quidem  utmalis  omnibussuppliciorumintroitus,  volupta- 
tum  exitus,  sic  bonis,  quorum  ego  te  ndmeris  fidenter 
ascripserim,  laborum  finis  et  vitae  melioris  initiumest. 
\jf  securus  igitur,  ut  facis,  nihil  trepidaveris.  Senectu  s^t 
mors  liberatrices  sunt  humani  generis:  animorum  mor* 
bos,  qui  innumerabiles  et  pene  incredibiles  sunt,  prima 
mitigat,  secunda  convellit.Prima  a  malis  atque  labo- 
ribus  abstrahit.  Secunda  veris  bonis  et  quieti  nos  inse- 
rit  sempiternae.  Quod  de  morte  praesertim ,  quam  a  mul- 
tis  infamatam  video,  forsan  dicere  non  auderem,  nisi 
Plotinus  ille  Platonicorum  princeps,  ut  sileam  caeteros, 
et  secuti  eum  aliquot  ex  ducibus  nostris,  nominatim  Ci- 
prianus  et  Augustinus,  id  dicerent,  misericordiam  scili- 
cet  Dei  esse  nos  fecisse  mortales:  et,  ut  Platonis  utar 
verbis,  misericordem  patrem  vincula  nobis  fecisse  mor- 
talia.  Bona  ergo  senectus,  quae  iam  iuxta,  iam  tecum 
est;  et  mors  melior  quam  expectas.  Ut  enim  mors  pec- 
catorum  pessima,  quod  Psalmista  ait  (eorum  intelligo 
quos  peccasse  non  poenitet  sed  delectat,  ne  si  praerupte 
nimis  acceptum  sit,  omnes  homines  peccatorum  appel- 
latio  apprehendat),  sicoptima  mors  iustorum.  Haechaud 
dubie  iam  propinquat.  Nam  cum  nulla  aetas  de  vitae 

loDgitudine  certa  sit,  baec  de  vicinitate  mortis  incerta 
esse  non  potest.  Bonum  ingens,  sed  ignotum  vulgo,  tibi 
nunc  obviam  venit:  imple  feliciter  tuum  nomen,  et  bo- 
num  contra  non  modo  intrepidus  sed  exultans  vade, 
repertumque  non  moestus,  ut  magna  pars  mortalium 
quibus  mori,  hoc  est  naturae  obsequi,  poena  est,  sed  lae- 
tus  ut  pauci,  quasi  magnum  aliquod  Dei  munus  am- 
plectere,  teque  de  multis  vitae  tempestatibus  votivis 
auris  in  portum  non  in  scopulum  vebi  credas,  neque 
quod,  etsi  malum  esset,  declinari  nequit  exhorreas.  Ibi- 
mus  quidem  omnes:  ibimus.  Ire  omnibus  est  necesse: 
sed  ibimus  impavidi.  Pavere  enim  non  natura  rei  sed 
opinio  est  animi,  non  communis  acerbitas  sed  imbecil- 
litas  singulorum:  alioquin  omnes  pavidi  morerentur. 
Nec  incomitati  ibimus:  e  cunctis  terris  ac  saeculis  ante, 
retro,  circum  innumerabilisturba  est,  et  qui  nati  sunt 
et  qui  nascentur  diversis  gradibus  unum  finem  petunt. 
Ab  egressu  materni  uteri  omnes  ad  boc  iter  destinati 
sumus.  Hos  ipsos  vel  aetate  tumidos,  vel  regno,  qui 
conditionis  obliti  immortalitatis  spem  ventosis  erroribus 
conceperunt,  vel  sequi  oportet,  vel  praecedere,  eoque 
moestius  quo  et  radices  hic  altius  egerunt,  et  illic  culti 
provisique  minus  est.  Quamobrem  cum  omnium  vitae 
finis  densa  nube  obsitus ,  cumque  omnibus  certa  neces- 
sitas,  nuUi  praeterea  certi  exploratique  quidquam  sit, 
sic  instituendus  est  animus,  ut  hoc  ipso  die  tranquillius 
expectet,  et  hafc  ipsa  hora  quidquid  omnium  annorum 
series  minatur.  Nam  quid,  oro  te,  refert  hodie  ne  an 
cras ,  an  vero  nunc  fiat,  an  tardiuscule  quod  utique  cito 
fieri  oportet,  usque  adeo  quod  impossibile  sit  difierri? 
Haec  subterfugia  et  has  morulas  humana  nequidquam 

captat  ignavia,  quaB  vivendi  avida  vixisse  contemnit: 
ingratorum  more,  qui  quod  iinportune  ambiunt,  fasti- 
diunt  consecuti.  Sic  est:  longitudo  vitdB  concupiscitur, 
etsi  nihil  in  hac  brevitate  longum  sit.  Esto  autem:  ut- 
cumque  contigerit  exopiala  vivacitas,  poslquam  punctus 
ille  novissimus  ingruit,  et  solutura  longaevuni  vinculum 
manus  mortis,  quasro  quid  habet  amplius  qui  centum 
vixit  annos,  quam  qui  ab  ubere  ad  sepulcrum  rapi- 
tur:  quandoquidem  et  utrique  finis  adest,  tempus  utrum- 
que  praeteriit?  Audivimus  sdBpe  morientes  senes  dicere 
videri  sibi  vix  unum  diem  integrum  vixisse:  profecto 
inter  brevissimum  hibernum  diem,  ac  longissimum  Ne- 
storead  vitas  tempus  tractu  aliquid,  exitu  nihil  intersit, 
ubi  ad  metam  et  utriusque,  ut  sic  dicam,  ad  vespe- 
ram  ventum  est.  Atqui  ita  esse  ut  dixi,  vitaeque  spem, 
quam  rem  ipsam  pluris  fieri,  facile  de  stultorum  volis 
lamentisque  colligitur,  Sapientium  vero  nec  iniustae  que- 
rimoniae  nec  inania  vota  sunt,  ut  quibus  persuasum 
sit  felicem  fieri  non  vitae  spatio  sed  merito,  non  fortu- 
nae  praesidio  sed  virtutis.  Quae  cum  ita  sint  ad  summam 
sic  habeto,  nil  me  laetius  auditurum  quam  hunc  talem 
animi  tui  statum.  Quid  enim  si  opibus  immensis  auclum 
an  obsessum  et  oppressum  dicam?  Quid  si  factum  Ita- 
liae  Regem  scirem?  Quambreve  gaudium,  quam  cadu- 
cum?  Regna,  opes,  et  quidquid  omnino  fortuna  tribuit, 
novit  eripere.  Fingatur  fortuna  liberalior,  quodque  per- 
rarum  est,  usque  ad  exitum  amica:  figatur  rota  illa  vo- 
Ittbilis.  Guiuspiam  inauditi  favoris  obicibus,  morte  sal- 
tem,  cuius  nuUa  talis  liberalitas  fingi  potest,  linquenda 
imperia,  deponendae  divitiae,  et  nudis  unde  nudi  veni- 
mus  redeundum.  In  hunc  vero  tuum  animum  nihil  iuris 

habet  fortuna  nec  mors.  Yirtus  quidem  ipsa  hic  te  in 
finem  et  post  finem  comitabitur,  teque  in  coelum,  unde 
sibi  origo  est,  virtutum  alis  attoilet.  Egoautem,  magna- 
nime  vir,  ut  vicissim  gaudeas,  magno  studio  talem  quo- 
que  animum  nitor  induere,  et  prope  iam  videor  induisse. 
Vivo  interim  et  valeo,  si  qua  valetudo  integra,  si  qua 
vita  mortalibus  vera  est.  Certe  si  cum  legifero  graio- 
rum  gloriari  ausim,  et  ipse  quotidie  discens  aliquid  se- 
nesco,  et  minus  in  dies  frustra  formidatam  inevitabilem 
illam  horam  metuo,  paratus  tein  senium  et  in  mortem 
sequi,  vel,  quia  moriendi  nullus  est  ordo,  si  ex  alto 
datum  est,  ad  mortem,  nihil  ipse  quoque,  nisi  failor  me* 
tuens  aut  haesitans,  anteire.  Caeterum  dum  hic  sumus, 
utere  me,  precor,  ut  re  tua,  et  si  quid  forsan  exme 
cupis,  iubendituus  labor,  parendi  delectatio  mea  sit. 
Vale  memor  nostri. 

Mediolani,  VII.  Kalendas  Martias. 


EPISTOLA  VI. 

FRANCISCUS  PETRARCA  lOHANNI  EPISCOPO  OLMUTIENSI  S.  P.  D. 

Immeritas  sibi  laudes  respuit :  eique  inscriptum  mittit 

Bucolicum  carmen. 

Unde  hoc  mihi  ut  dominus  ac  praeceptor  meusme 
magistrum  et  dominum  suum  vocet,  nisi  quia  magnus 
amor  sui  obliviosus  nihil  meminit  ni^i  quem  diligit,  il- 
lum  sibi  qualem  vult  Qngit,  illum  altollere  nititur;  id 
si  nequeat,  ipse  descendit,  denique  modis  omnibus  illum 
sibi  dequare  contendit?  Tibi  uni,  nisi  tuos  e  pulvere 
erptos  supra  verticem  tuum  loces,  nihil  est  actum.  Ego 

vero  quo  me  altius  extuleris  humiiior  fiam,  neque  me 
unquam  tanti  viri  favor  meae  conditionis  immemorem 
faciet.  Olim  te  in  dominum  praelegi :  magistrum  te  non 
mea  fecit  lectio,  sed  iogenii  tui  vigor  et  industria. 
Deinceps  igitur  quemcumque  me  facito:  rem  tuam  in 
alto,  vel  itt  imo  ponere  tuum  fuerit.  Meum  est  nosse  me 
ipsum,  et  res  meas,  neque  cuiquam  facile  de  me  ipso 
plusquam  mibi  credere,  eoque  minus  fidei  habere  meis 
laudibus  quo  plus  me  laudator  amaverit.  Gratiam  ta- 
men  tibi  tam  pii  affectus,  tamque  urbanae  dignationis 
habeo,  teque  felicem  tati  animo,  me  tali  iudicio  fortu- 
natum  reor.  Multa  nunc  cogito,  sed  occupatio  ingens: 
tempus  breve  est.  Et  praeterea  multis  saepe  et  magnis 
ad  Gdesarem  epistolis  abunde  oculos  tuos  occupaturus 
videor,  ac  linguam,  quae  illas,  utauguror,  sacris  auri- 
bus  invectura  est.  Huic  calamo  ardenli  et  plurima  sata- 
geati,  si  paulo  liberius  fraena  momorderit,  ut  ignoscas 
quaeso.  Accedit  et  Bucolicum  carmen  quod  inlegrum 
ante  te  nulli  permiseram  habere,  videre  autem  multis, 
cuius  expositionem,  vel  potius  expositorem,  ut  simul 
habeas  velim,  quod  non  prius  sperare  iocipiam,  quam 
Gaesarem  nostrum  meis  tot  mundique  clamoribus  ex- 
perrectum  audiero.  Reliqua  ex  eo,  qui  has  tibi  litterulas 
dabit,  percontabere ;  omnium  atque  in  primis  mearum 
rerum  gnarus  ad  te  venit.  De  quo  nihil  aliud:  nam  no- 
sti  omnia,  nisi  quod  inter  praecones  tui  nominis,  quos 
multos  habes,  non  facile  cuiusque  altior  tuba  est.  Yale 
feliciter,  nostrum  decus. 

Mediolani,  Xli.  Kalendas  Aprilis. 

EPISTOLA  Vn. 

FRANCISCUS  PETRARCA  lOHANNI  EPISCOPO  OLMUTIENSI  S.  P.  D. 

Gommendat  generosam  adolescentem  ut  gratiam  Gaesaris 

illi  conciliet. 

Quod  ex  meis  multis  ad  te  litteris  intelligere  po- 
tuisti,  vulgatus  hic  adeo  erga  me  luus  est  amor,  ut 
omnes  quicumque  favoribus  tuis  egent,  meo  itidem  egere 
se  existiment  interventu.  In  praesens  generosum  hunc 
et  sua  mihi  virtute  carissimum  ardentis  ingenii  iuve- 
nem  agilisque  facundiae,  qui  missus  a  patruo  ad  Cae- 
sareos  pedes  venit,  tibi  et  per  te  principi  commendatum 
cupio  in  iis  quse  iuste  optaverit.  Caesar  quidem  amare, 
ni  fallor,  totam  prosapiam  illam  solet;  tu  bonorum  o- 
mnium  adiutor  paterque  etsusceptor  semper  fuisti,  et  hic 
nil  magis  quam  tuorum  unus  esse  ac  dici  expetit.  Non 
possunt  homines  creando  similes  Deo  fieri,  sed  aman* 
do,  adiuvando,  sublevando,  substentando,  miserendo, 
promovendo.  Praeclare  Cicero  homines,  inquit,  ad  deos 
nulla  re  propius  accedunt  quam  salutem  hominibus  dan- 
do,  Quis  vero  mortalium  propior  Deo  esse  quam 
summus  hominum  Caesar  debet?  Nempe  qui  humanae 
naturae  verticem  tenet,  consequens  est  ut  proximus  sit 
divinae.  Te  sane  proximior  nullus  est  Caesari :  hic  au- 
tem,  pro  quo  fogo,  vir  industrius  est,  quique  ope  fa- 
cili  possit  ascendere,  et  cui,  si  fortuna  adsit,  natura 
non  defuit,  iuvenis  tamen  adhuc,  in  quo  nondum  est 
quod  futurum  est.  Sed  quid  loquor,  aut  cui  loquor?Il- 
lico  ut  hominem  videris,  agnoveris,  et  an  me  amor  fal- 
lat  intelliges.  Vale. 

EPISTOLA  VIU. 

FRANCISCUS  PETRARCA  CAROLO  IV  IMP.  AUG.  S.  P.  D. 

Maximas  pro  cratere  aureo  gratias  agit,  seque  exacta 
sestate  eum  invisurum  promittit. 

Suaviores  multo  quam  pro  utriusque  nostrum  for- 
tuna  litteras  tuas,  Caesar,  aliquot  meosibus  postquam 
datas  erant  ad  me  uoveris  pervenisse:  siinulque  cratera 
pretiosissimum,  quem  mihi  auro  solidum  atque  asperum 
signis,  ut  Virgilii  verbis  utar,  non  mese  quidem  sed  tuae 
sortis  munus  eximium  destinasli.  Oh !  non  hominum  modo 
sed  rerum  omnium  sors  stupenda!  Yasculum  insigne 
materia,  insigne  ariiQcis  ingenio,  sed  super  omnia  ore 
Caesareo  consecratum,  a  luis  in  meos  translatus  usus, 
quamvis  ego  iilo  quidem  non  tam  utar  hoc  communi 
usu,  quam  libabo,  dicerem,  adaras,  si  nobis  qui  vete- 
ribus  mos  esset:  nunc  vero  mensis  lautioribus  rarum 
ad  spectaculum  adhibito  dies  festos  exornabo,  habebo 
illum  in  deliciis,  ostendam  mirantibus  amicis  etgauden- 
tibus;  nec  minus  aeque  auream  epistolam  tuam,  quam 
ad  tuae  humanitatis  medeque  licet  immeritde  gloriae  cer- 
tam  fidem,  dum  vita  comitabitur  asservabo,  quotiensque 
quam  tu  bonus  ego  felix  sim  probare  voluero,  ad  iu- 
dicium  illa  vocabitur:  denique  gemino  semper  tali  mu- 
nere  gloriabor,  pro  quo  grates  agere  tentarem,  si  aut 
mihi  sat  virium  ad  expromendum  tam  vehementesanimi 
conceptus,  aut  tibi  ad  tuorum  affectus  intuendum  ver- 
bis  opus  esset.  Quid  vero  nunc  ad  litteras  ipsas  dicam? 
Tu  qui  regibus  iubes,  qui  gentibus  imperas,  tu  me  ro- 
gas,  CcBsar?  Ego  autem  lanto  magis  precibus  moveor 

quam  praeceptis,  quanto  maior  tua  est  virtus  quam  im- 
perium.  Sed  quid  fiet?  Hinc  animi  promptitudo,  hic  re- 
rum  perplexitas  multa  est.  Huccine  enim  quaeso  tot 
mearum  epistolarum  clamor  irritus  pervenit,  ut  voca- 
tus  totiens,  tamdiu,  tamque  anxie,  tamque  a  multis  ex- 
peclatus,  ad  extremum  te  vocantem  ad  te  voces ,  quod- 
que  in  litteris  profiteri  tua  dignata  clementia  est,  deside- 
res,  expectes?  Quid  hic,  inquam,  fiet  Caesar?  Tu  me  in 
Germaniam,  ego  in  Itaiiam  te  voco.  Tu  auctoritate  me 
superas,  ego  te  causa.  Tu  me  ad  delectationem  hone- 
stam,  non  inficior,  iucundamque,  ego  te  ad  virtutem 
atque  ofiicium  necessarium  ac  debitum  usque  adeo,  ut 
ob  hoc  unum  in  lucem  editus  videare:  cuius  executio 
te  felicem  coelo,  clarum  posteris  trasmissura  sit.  Parere 
tamen  est  animus,  et  causa  viclor,  tuo  imperio  vinci 
vehm.  Sed  multa  obstant.  Primum  aestas  sic  naturaB 
mese  hostis,  ut  hac  temporis  parte  non  vivere  sed  lan- 
guere  quodammodo  videar  ac  torqueri,  quae  si  molesta 
mihi  semper  fuit,  quid  nunc  putas  quando  minus  aestum 
forte  metuam,  sed  laborem  magis?  Nunquam  tam  iu- 
venis  quidem  fui  ut  nescirem  me  senescere;  sciebam 
vero  nec  sentiebam :  quin  hactenus,  ceu  qui  navi  vectus 
dormiens  secundo  alveo  descendit,  nil  sentiens  proce- 
debam.  Ecce  iam  sensim,  Caesar,  incipio  aetatem  sen- 
tire,  fragiliorque,  et  in  dies  tardior  fieri.  Accedit  quod, 
etsi  tu  omnium  maior,  etsi  tuus  ille  penes  qoem  iamdu- 
dum  ago,  non  modo  licentiam  daturus  videatur,  sed  ut 
animum  eius  novi,  ipse  quoque  venturus  si  tu  iubeas, 
mihi  tamen,  dum  sub  umbra  eius  sum,  licentia  opus  est. 
Yerum  hoc  non  magni  facio,  quia,  ut  dixi,  nihil  ille,  ni 
fallor,  negaturus  domino  suo  sit.  Quid  de  libelHs  autem 

meis  faciemas,  qoorum  mihi,  etsi  non  nimium,  at  pro 
ingenii  ac  doctrinaB  inopia  satis  est,  quibus  etsi  forte 
onerer  potius  quam  orner,  longa  tamen  consuetudine 
sic  affectus  sum,  ut  sineiilis  esse  nesciam?  Uis  trans- 
vehendis,  ut  vides,  Gaesar,  non  Alpium  sola  obstat 
asperitas  et  longissimi  labor  itineris,  sed  praedonum 
metus,  et  viarum  mille  pericula,  quorum  aestimatio 
SdBpe  quidem  ad  illud  sapientis  haebreorum  flectere  ani- 
mum  me  cogit,  ubi  cunctas  res  dtffictles  praegnanti  bre- 
vitate  pronuntial.  Sic  est  enim,  et  sic  esse  qui  dubitat, 
vivat  modo,  et  ante  senium  inlelliget:  nam  profecto  si 
senuit  inteilexit:  alioquin,  non  senuit,  mihi  crede,  sed 
marcuit,  atque  oculis  clausis  iter  longum  egit.  Dicam  ta- 
ipen  inter  tot  difficilia  ac  perplexa  quid  cogitem.  Si  ce- 
dente  aestate,  et  superioris  mei  fidelis  lui  consensus,  et 
viae  comes  adfuerint,  venire^  quantamque  tibi  placitum 
moram  trahere,  et  librorum  et  sodalium  et  patriae  absen- 
tiam  sola  Caesarei  vultus  optata  multum^mihiprdesentia 
consolari.  Vive  feJiciter  et  vale,  Caesar,  nostri  memor. 

Patavii,  XV.  Kalendas  Augusti. 


EPISTOLA   IX. 

FRANCISCUS  PKTRARGA  CAROLO  IV  IMP.   AUG.  S.  P.  D. 
Se  accinetum  nuntiat  itineri  eius  visendi  gratia  suscipiendo. 

Vicisti,  Csesar,  et  longae  viae  duritiem  et  senescen- 
tis  animi  segnitiem  fregit  humanilas  tua.  Expectabam, 
differebam,  dicebamque  tacitus  mecum:  praecepti  sui 
promissique  mei  forsan  obliviscetur:  certe  interim  quie- 

scam,  et  naturaB  tantisper  meaB  et  aetati  et  lassitudini 
morem  geram.  Fessus  enim  rerum  fessusque  animi 
sum,  CdBsar,  fessus  omnium,  fessusque  negotiorum, 
fessus  ad  extremummei,  utque  afflictus  ille  senex  ait: 
factus  sum  mihimetipsi  gravis.  Et  ut  verissime  dixerim, 
ipse  sum  poudus  meum.  Sperabam,  tot  grandibus  ac 
profundis  curis  ex  toto  orbe  quotidie  in  tuum  peclus 
ceu  fluminibus  undique  in  altissimum  quoddam  mare 
fluentibus,  exigui  nominis  niei  facile  opprimi  posse  me- 
moriam.  Mihi  vero,  praeler  imperium  tuum,  eui  omnia 
debeo,  nil  prorsus  antiquius  est  quiete,  qjuam  cum  ubi- 
que  semper  anxie  a  prima  aetate  quaesierim,  nusquam 
reperio:  quodque  est  gravius,  nunquam  spero,  donec 
illam  in  huius  vitae  teinpestatibus  quaeram,  quam  ta- 
men  ipsara  reperturum  me  illico,  ut  in  sua  sede  quaeri 
coeperit,  non  diffido :  sed  illam  ibi  quaerere  quae  in  alto 
habitat,  animae  vagae  atque  in  diversa  distractae,  insu- 
per  et  ponderibus  suis  pressae  et  in  terram  pronce  sub- 
difficile.  Nitor  sane,  et  saepe  sub  hac  spe  verbis  Davi- 
dicis  me  cohortor:  committere  anima  mea  inrequiemtuam, 
quia  Dominus  benefecit  tibi^  nec  viribus  fisus  meis,  cir- 
cumspiciensque  auxilium  externum ,  et  cum  eodem  illo 
rege  suspirans  dico:  quis  dabit  mihi  pennas  sicut  colum- 
bcB,  et  volabo  et  requiescam^f  Sed  interea  laboriosam  hanc 
requiem  qua  datur  amplector,  illam  alteram  cogitans  ac 
suspirans.  Itaque  tibi,  cui  ut  vultum  meum  sic  animum 
notum  velim,  meum  crimen  ingenue  fateor:  etsi  nihil 
sit  quod  libentius  videam  quam  te,  praesertim  si  cceli- 
tus  datum  sit,  ut  in  tua  sede  te  videam,  nemo  cui  de- 
votius  paream  quam  tibi,  praesertim  si  non  in  extremis 
terrae,   sed  expectantis  te  Italiae  claustris  adesse  me 

iubeas ,  tamen  interdum  singula  ver santem  alque  omnia 
librantem  in  animo  habuisse  ut  meo  silentio  et  tua 
oblivione  te  fallerem.  Oh !  quid  dixi?  Oh !  quem  fallerem? 
Meum  atque  universi  dominum !  Etsi  utilis  fallacia  vi- 
debalur  ignoranti  cui  usui  tibi  futurus  sim,  et  utdixi, 
Hbentissime  quiescenti.  Yerum  id,  ut  video,  frustraest: 
nimis  enim,  ut  acuti  ingenii  maturique  consilii,  sic  te* 
nacis  quoque  memoridD  es,  Caesar,  in  hoc,  ut  in  mul- 
tis,  primum  illum  Caesarem  secutus,  ad  quem  Cicero 
loquens  memoriam  eius  implorat,  qua  valere  illum  plu* 
rimum  dicit,  ut  qui  nil  soleat  nisi  iniurias  obiivisci.  Qud3 
cum  ita  sint,  non  est  amplius  dissimulandi  locus;  non 
possum  tertio  me  vocantem  Romanum  principem  non 
audire.  Satis  superque  non  insolentiae,  Deum  testor, 
sed  inertidB  fuerit,  non  statim  primo  iussui  paruisse. 
Ecce  me  iterum,  Cd&sar,  vocas:  venio:  teque  utinam 
inveniam  paratum  visere  non  semel,  aut  iterum,  sed 
sine  intermissione  diebus  ac  noctibus  te  vocantes.  Yale, 
Caesar,  et  gloridB  et  Italiae  tudB  memor  et  imperii. 

Mediolani,  XII.  Ealendas  Aprilis. 


EPISTOLA  X. 

FRANCISCUS  PETRARCA  lOHANNI    EPISCOPO  OLMUTIENSI  S.  I^.  D. 

Sua  imminuens,  eius  merita  extollit,  et  de  proximo  suo 
in  Germaniam  itinere  certiorem  eum  facit. 

Mirus  es,  mi  domine,  mirus  es  valde:  nam  quid, 
oro,  mirabilius  quam  in  hac  tua  excelientia  rerum  o- 
mnium  tam  singularistamquesublimishumiUtas?Inomni 
sermone  tuo  modis  omnibus  te  deprimiS;  quem  natura, 

III.  14 

quem  forluna,  qaem  natarae  fortunaBque  dominus  Cbri< 
stus  atlollit,  quem  summus  hominum  Gaesar  amat,  quem 
mirantur  proceres,  populi  venerantur,  Romanum  colit 
imperium,  et  quorum  primo  sapientiuman  eloquentium 
choris  aequet  an  praeferat  in  dubio  est.  Contra  aotem 
me  vix  dum  vicioide  notum  meae,  non  meis  laudibus 
obrutum,  in  lucem  rapis  et  fando  tollis  ad  sidera.  Quid 
vis?  Novi  quod  in  animis  audientium  onmipotens  est 
disertus.  Ipsis  in  rebus  ubi  veritas  regnat  nQllam  ius 
habet  oratio.  Ornare  me  facundiae  toae  floribus  potes, 
mutaro  non  potes:  non  si  me  Cicero  ipse  laudaverit,  non 
si  Demosthenes,  non  si  Maro.  Etsi  praestringere  enim 
possint  aliena  iudicia,  an  et  mihi  oculos  eruentut  me 
ipse  non  videam?  Tuum  ergo  est,  quod  olim  scripsisse 
tibi  videor,  rera  tuam  quantivis  pretii  facere.  Meum  est 
menosse,  de  me  nulli  credere,  et  praesertim  cui  sim  ca- 
rus  ut  tibi.  Humi  fixus  talibus  auris  non  facile  quatior, 
et  si  quatior,  non  convellor;  parvitatisque  meaeconscius 
tantum  fidei  nullis  habeo  quantum  sine  odio  et  sine  in- 
vidia  vitam  meam  famamque  carpentibus;  et  ad  sum- 
mam  nisi  le  plane  nossem,  aut  si  quae  dicuntur  abs  te 
ab  alio  dicerentur,  illudi  crederem.  Sed  absit  ut  de  tanto 
viro  lam  raihi  propitio,  tam  spectalae  fidei,  tam  notae 
virtutis,  quidquam  suspicer,  nisi  rectum,  candidum,  sin- 
cerum.  Credo  aedepol  te  loqui  quod  in  animo  tuo  est: 
sed  in  animo  tuo  esse  quod  in  me  non  est.  Ego  quidem 
in  reliquis  tui  miralor  acuminis,  huic  uni  gratulor  er- 
rori  tuo,  quem  non  defectus  ingenii,  sed  amor,  pietas, 
urbanitas  radices  nobilissimae  peperere.  Sed  ut  desi- 
nam,  ecce  venio,  quando  §ic  penitus  Caesari  placet  et 
tibi:  et  venio  non,  quod  ais,  ut  doceam,  sed  ut  discam, 

tuisque  doctriDis,  et  tuo  proficiam  ab  exemplo.  Siqui- 
dem  Plato,  et  Aristoteles,  et  Xenophon,  et  tota  iila  philo- 
sophorum  vetus  ac  nobilis  familia  non  plus  creditur 
Socraticis  disciplinis  profecisse  quam  moribus.  Vivacius 
in  anima  est  quod  per  oculos,  quam  quod  per  aures 
introit.  Morae  autem  meaB  tempus  moderari  vocantium 
erit  arbitrii.  Auguror  sane  Imperatorem  nostrum  cito 
mibi  valedicturum,  si  cogitare  coeperit  quantum  mihi 
deinceps  expediat  de  me  ipso  deque  altera  vita  cogi- 
tantem  ad  Imperatoris  astberei  stipendium  me  transfer- 
re.  Acne  forte  tarditatem  stupeas,  morem  nosti  meum; 
non  tu  birundinem  coelo  volantem,  non  cervum  in  mon- 
tibus  salientem,  sed  reptantem  cum  labore  testudinem 
cogitabis. 

Mediolani,  XII.  Kalendas  Aprilis. 


EPISTOLA  XL 

FRANGISCUS  PETRAROA  lOHANNI  PERGAMENSI  GAUSIDIGO  S.  P.  B. 

Nefas  esse  in  ladaea  eqaestrem  dignitatem 
aureis  calcaribus  ostentare. 

Malo  consilium  quam  satyram  meam  legas.  Hoc 
enim  amore  ingenuo  plenum  est:  illa,  ut  sunt  mores 
animique  hominum,  odio  non  vacat.  Profecto  autem  quod 
non  fieri  consulo,  si  factum  erit  arguam,  quod  neacci- 
dat,  iam  hinc  mihi  tibique  providendum  est.  Magis  qui- 
dem  cupia  millies  te  laudatum  quam  reprehensum  se- 
mel,  idemque  te  optare  non  sum  dubius:  solet  enim  nt 
glqria,  sic  et  gloriae  cupiditas  virtutem  sequi.  Ad  hqinc 

ergo  tendentibus  vigili  studio  opus  est  per  singulos  vi- 
tas  passus,  necubi  animus  labatur  aut  deviet.  Audio 
ego  le  Hierosolymam  proficisci  velle,  sepiUchrumque  Do- 
minicum  invisere:  audio,  inquam,  et  probo,  et  laudo, 
et  qui  valde  te  amabam  validius  amare  hoc  tam  pio 
proposito  tuo  cogor.  Nam  quid  homini  pietate  prius? 
Quid  antiquius?  Aut  quae  pietas  iustior,  quam  ut  eiqui 
pro  te  gratis  sanguinem  fudit,  animam  posuit,  vitam 
dedit  ulcumque  tanti  amoris  vicem  referas?Et  si  maior 
occasio  non  adsit,  at  loca  saltem  ubi  ille  te  amandose 
negiexit,  memori  fletu  et  piis  lacrimis  riges?  Sane 
qaod  dehinc  fama  loquitur  non  laudo:  decrevisse  te 
scilicet  illic  aurea  quae  feruntur  calcaria  et  militiae  in- 
signia  titulumque  suscipere.  Inolevit  fateor  hic  mos 
unde  ortus  nescio.  Apud  poetam  enim  utique  ferratae- 
calcis  est  mentio:  auratae  vero,  quod  meminerim,  nus- 
quam.  Sed  esto:  vera  viri  virtus  nou  in  animo  sed  in 
habitu  sit:  neque  in  gladiis,  sed  in  calcaribus  sint  vi- 
res,  eaque  nisi  rutilantia  fuerint,  non  possit  esse  vir 
fortis ;  quod,  ut  puto,  non  tam  scriptis  authenticis,  quam 
iuani  et,  ni  fallor,  brevi  consuetudine  cautum  est.  Certe 
si  ad  militiam  hane  ipsam,  de  qua  loquor,  quando  ita 
fert  usus  et  opinio,  te  nunc  genus,  aetas,  formasolici- 
tant,  non  miror.  Illud  hortor  ante  actum  cogites,  an 
idcirco  deceat,  ut  ubi  creator  et  Dominus  tuus  hi^li- 
tate  ineflfabili  ac  stupenda  pro  tuis^uique  generis  pec- 
catis  coronam  spineam  gessit,  crucem  subiit,  mortem 
tulit,  illic  tu  stimulis  auratis,  et  nitido  conspiciare  cor- 
nipede:  atque  ubi  frons  illa  sanctissima,  cuius  nutu  coeli 
volvuntur,  venti  silent,  maria  conqui^scunt;  cuius  si- 
gnum  felices  Angeli  expectant,  infelices  tremunt,  fuso 

sanguine  rubuit,  illic  calces  tiiaB  fulvo  radient  melallo. 
CaSteruiD  tu  ut  libet.  Ego  ne  amico  consilio  res  egeret 
prsBStiti.  Sic  ne  exemplo  careat  efficiara.  Gotfredus  dux 
virque  adeo  clarus,  ut  per  ora  hominum  et  per  aulas 
fere  omnium  Galliarum  inter  trium  sectarum  ternos,  ut 
perhibent,  excelleqtes,  ipse  quidem  scriptus  et  pictns 
Christianorum  tertium  teneat  locum,  terram  sanctam 
adiit,  expugnavit,  domuit,  et  ad  cultum  ver<e  fidei  redu- 
xit;  multoque  illi  felicius  successit  haereditatem  nostram 
de  manu  fortissimi  hostis  eripere,  quam  posteris  suis 
eamdem  ab  ignavissimis  custodire.  Sed  haec  transeo.  Ne- 
que  enim  nova  mihi,  neque  omnino  nostrarum  virium 
querela  est.  Ad  id  vero  quod  sequitur  cor  intende.  Nullo 
equidera  pacto  duci  ilii  et  regii  animi  et  victori  persua- 
deri  quivit  ut  Regis  nomen  ac  purpuram  assumeret. 
Negavit  enim  posse  ibi  se  coronam  auream  gestare,  ubi 
Christus  spineam  gestasset.  Oh !  praeclaram  modestiam ! 
Oh!  virum  vel  ob  hoc  unum  ante  alios  dignum  qui  Chri- 
sti  iniurias  yindicaret!  Quod  si  ille  victor  armatus,spi- 
narum  Christi  memor,  aurumvictrici  et  emerita  fronte 
contigere  renuit,  qua  fronte  quove  animo  Christianus 
homo  nostri  temporis ,  non  terrarum  victor  illarum,  sed 
humilis  et  trepidans  peregrinus,  udis  aut  puiverulentis 
calcibus  aurura  premet?  Non  agam  pluribus,  nec  opor- 
tet;  et  licet  fortequamplurimis,quicontrariumvelfece- 
runtveIfact^irisunt,4acdiffinitionedispIiceam,egotamen 
nihil  ut  diffiniam  dico,  sed  ut  consulam.  Coeptis  absti- 
nuisse  consilium  meum  est,  tam  sapientise  plenum  uti- 
nam  quam  fidei.  Et  si  quid  amico  credis,  nil  ad  gloriam 
est  necesse  aurfeo  capulo  gladium  vibrare,  auro  equum 
et  frenare  et  pungere,  et  quod  saepe  iam  diximus,  cal- 


214  DE  REBUS  FAMILIARIBUS 

ces  aureas  habere,  quasnec  Scipio  habuisse  legitur, 
nec  Caesar.  Aliquanto  tamea  honestius  reverteris  phatle- 
ratus  victor  ex  acie  iusta  pioque  bello  aliquo  pro  salute 
patriae  ad  defensionein  iustitiae  suscepto,  quam  a  sepul- 
cro  Christi,  unde  toga  humili,  laetisque  cum  lacrimis  so- 
spes  ut  redeas  malim.  Vale. 


EPISTOLA  XII. 

FRANCISCUS  PETRARCA  GUIDONI  ARCHIEP.  lANUENSI  S.  P.  D. 

Levius  fieri  patientia  quidquid  corrigere  nequeas.  Quam  male  de  se 
meritus  omnique  vitiorum  labe  coinquinatus  suus  adolescens  eva- 
serit.  Saepe  uni  parata  in  alterius  utilitatem"  cedere. 

Nemo  miser  esse  vult  aut  unquam  voluit:  non  enim 
id  recipit  natui a.  Ex  diverso  autem  felicitatis  appetitum, 
perdita  licet  felicitate,  non  perdimus,  imo  vero  tum  ma- 
xime  felices  fieri  optamus  duni  miserrimi  sumus,  au- 
getque  boni  desiderium  mali  praesentia,  et  si  quando 
aliud  velle  videmur,  hoc  volumus,  neque  omnino  velle 
aliud  quisquam  potestret  ipsi,  quorum  actus  votis  ob- 
stant,  volunt  tamen :  sed  hoc  volentes  in  adversum  agit 
ignorantia,  viatorum  more,  qui  saepe  quam  petunt  ani- 
mis,  eam  pedibus  metam  linquunt.  Nam  et  qui  peccant 
faciunt  quidem  unde  sint  miseri,  sed  felicitatem  quam- 
dam  in  explenda  libidine  sitam  pu|ant;  et  qui  sibi  ma- 
nus  iniiciunt  eo  calle  miseriam  fugiunt :  sed  falluntur 
non  videntes  brevium  fuga  in  aeternas  miserias  se  rela- 
bi.  Profecto  autem  nunquam,  nisi  vel  miserae  vitae  odio, 
vel  beat^  spe,  ad  voluntariam  mortem  itur:  pernicio- 
sum  odium,  stulta  spes.  Nam  et  illud  in  id  quod  fugit 

iDcidit,  et  bdec  quod  cupit  abiicit:  nempe  sicut  aeru- 
mnam  cupere  animus  non  potest^  nequesi  possetsani 
animi  votum  esset,  sic  eius,  si  res  poscat,  toUerantiam 
et  optare  prudentidB,  et  consequi  pars  est  una  felicitatis. 
Esset  quidem  plena  felicitas  nil  miseinim  pati,  nilaspe- 
rum,  nil  adversum,  affluentem  perpetuo  laBtis  omnibus 
securumque.  Quod  cum  sperari  in  hoc  calamitoso  et 
flebili  non  possit  exilio,  proicimum  est  quidquid  acci- 
derit  forti  animo  perferre,  et  fortunae  ictus  patientiae 
clypeo  propulsare.  Haec  volventi  mihi  quantum  moero»- 
ris  aegritudo  tui  corporis,  tantum  et  plus  gaudii  attulit 
aequabilitas  ac  sanitas  vigorqiie  animi;  plus  enim  inlioc 
boni  est  quam  in  illa  mali.  Quin  potius,  si  stoice  loqni 
velim ,  multum  in  hoc  boni,  in  illa  autem  mali  nihil,  etsi 
molesti  aliquid.  Sed  facile  est  sanum  et  bene  habentem 
de  aegritudine  ac  dolore  philosophari;  malis  sese  autem 
solari,  eta  sensu  proprii  doloris  avertere  aliquanto  dif- 
ficilius.  Non  in  omni  grabato  Posidonius  iacet :  ad  quem 
graviter  aegrotantem  magnus  Pompeius,  tunc  et  Romae 
verendus  et  terribilis  terrarum  orbi,  visendi  gratiacum 
venisset,  ac  superbus  regibus  se  philosopho  praebuis* 
set,  ille  quam  poterat  tanto  viro  vicem  ut  redderet  ho- 
noris,  inter  medios  cruciatus  atque  aculeos  dolorum, 
audiente  et  mirante  Pompeio,  de  hac  ipsa  famosissima 
sententia  disputavit':  nil  bonum  nisi  virlutem,  nil  ma- 
lum  esse  nisi  vitium:  dumque  loquentem  dolor  inter- 
peliaret,  identidem  ad  se  versus  aiebat,  ut  Cicero  me- 
minit,  «i  tamen  ut  sensum  sic  et  verba  teneo:  Nihil  agis 
dolor:  qucmvis  enim  sis  molestus,  nunquam  te  esse  confite- 
bor  malum^  Viden  ubi  vim  sententiae  reponebat?  Indif- 

• 

ferentia  mali  scilicet  et  molesti:  sicut  vice  versa  inter 


216  DE  REBUS  FAMILURIBUS 

bonum  et  commodum  differre  autumant.  Et  profecto  si 
uDum  est  boDum  virtus,  et  nihil  est  malum  nisi  qQod 
oppositum  bono  est,  cum  vitium  solum  oppositum  sit 
virtuti,  nihil  omnino  Disi  vitium  malum.  Sed  omittatnus 
ista  magnifica,  et  loquamur  ut  caeteri,  praesertim  cum  et 
haec  vel  vulgo  vel  sensu  iudice  non  probentur,  et  ad- 
versa  etiam  philosophorum  acies,  duce  Aristotele,  ma- 
gno  clamore  dissentiat.  Leve  est  autem,  ut  dixi,  assi- 
dentem  aegro  sanum  disputare,  et  opinionum  angustias 
argumentorum  flexibus  ingredi,  ac  sonantia  eructare 
problemata.  Sed  fomentis  non  verbis  dolor  toUitur: 
quamquam  et  verbis  mitigatur  dolor  et  frangitur.  Saepe 
vel  amica  increpatio,  vel  virilis  exhortatio  pudore  vel 
ardore  sic  armavit  animum,  ut  ingestum  suo  corpori 
supplicium  non  sentiret.  Sed  enim  tunc  verba  suum 
pondus  habent,  dum  adfuerit  hinc  docilitas  audientis, 
hinc  loquentis  auctoritas.  Ea  vero  tunc  magna  est, 
quando  qui  loquitur,  praeter  ingenium,  experientiam  est 
adeptus,  ut  quiquandoque  tale  aliquid  passus,  quodab 
alio  exigit,  in  se  ante  praestiterit;  tunc  autem  maxima 
etconsummata,  quando  dum  loquiturpatitur.Neque  enim 
arguit,  sed  demonstrat,  et  adstipulatur  dicti»  Ibrtibus 
praesens  dolor :  et  idcirco  ad  omnem  patientiam  effica- 
cissimae  voces  sunt  quae  ex  ipsis  cruciatibus  emittun- 
tur;  haec  mihi  ratio,  suasori  alioquin  forte  non  sat  gravi, 
auctoritatem  fidemquenunc  peperit.  Siquidem  non  mino- 
res  puto  quam  podagricos  dolores,  quos  perferens  te  allo- 
quor,  tuisobsessum  oppressumque  doloribus  iisque  sicin- 
victo  et  magno  animoresistentem,  ut  utrique  fides  simul 
ac  docilitas  non  desit,  uterque  vel  idoneus  sit  magister 
vel  discipulus.  Ego  in  praesens  magistri  vicem  assumpsi 

futurus  discipulus,  cum  voles:  equidem  de  re  loquor, 
quae  nunc  maxime  in  manibus  es4;  nihil  dico  quod  non 
probem:  certius  quoque  quam  vellem  loquor  de  dolore, 
quem  acerrimum  sentio  dum  loquor,  usque  adeo  ut 
sdepe  per  bos  dies  Posidonii  memor,  de  eiiis  opinione 
tantum  hdBsitaverim  varie  actus  huc  illuc.  Nam  si  vera 
complexio  est,  quam  superiusaudisti,  cur  non  haec,  oro, 
itidem  vera  sint?  si  delet^tatio,  si  sanitas,  si  membro- 
rum  integritas  bona  sunt,  et  quaecumque  bonis  opposita 
mala  sint  oportet,  utique  molestiam  corporis  et  morbum 
et  dolorem  mala  esse  consequens  est.  Inter  haec  ergo 
viri  constantiam  illius  non  tam  facile  assequor,  quam 
miror.  £t  ad  summam  sic  me  invenio,  ut  saepe  ratio 
Stoica,  sensus  mihi  Peripateticus  semper  sit.  At  nesu- 
per  corporeum  dolorem  inquisitione  supervacua  etiam 
animos  affligamus,  difficultatibus  scholarum  in  limine 
abiectis,  atque  sepositis  in  tempus  aliud  fortasse  tran- 
quillius,  illud  eximium  inter  tuos  meosque  nunc  ango- 
res  gaudium  cepi,  quod  in  litteris  tuis  non  solum  patien- 
tiae  scriptum  nomen,  quam  exculptam  vere  patientiam 
ipsaei  vidi.  Quaecumque  enim  sit  haec  philosophorum 
nullum  finem  habitura  discordia,  in  hoc  unum  et  philo- 
sophi  omnes,  et  experientia,  et  veritas  ipsa  consentiunt: 
in  rebus  asperis,  seu  mala  seu  incommoda  dici  mavis, 
patientiae  unicum  esse  remedium.  Indignatio  enim,  et 
querelae,  et  muliebris  eiulatio,  et  luctus  praeter  quam 
quod  viros  dedecent,  ipsum  quoque  dolorem  non  leniunt 
sed  acerbant.  Sicut  contra  prosperis  in  rebus,  seubona 
illa  seu  coiBmoda  dici  placent,  unum  est  remedium,  mo- 
destia,  cuius  freno  laetitiae  gestientisimpetumteneamus. 
De  quibus  simul  remediis  ambobus  nuper  nescio  quid 

latiasculum  ui  scriberein  mens  incidit  et  feci.  Quem  li- 
bellum  babuisses,  nisi  quia  et  ego  iam  scribendi  fessas, 
et  adiutor  nulkis.  Amici  enim  vel  absentes  vel  suis  re- 
bus  impliciti,  occupatam  sen  longinquam  mihi  dexteram 
accomodare  non  possunt.  Qaanta  vero  sit  scriptorum 
fides,  quanta  constantia,  quantus  denique  intellectds  ex- 
perti  sumus.  Poilicentur  plurima,  corrumpunt  omnia,  ni- 
hil  expediunt :  unde  in  multi^,  quod  in  me  quidem  sen- 
tio,  in  aliis  auguroF,  tepescit  novarum  ardor  inventio- 
num,  metu  iniecto  ne  speciosas  curas  tuas  aliena  foedet 
incuria.  Ille  autem  industrius  adolescens  noster,  quem 
inter  lantas  rerum  diSicultates  tres  et  viginti  annos  edu- 
cavimus,  ut  ingravescenti  ^etati  et  laborum  levamen,  et 
domesticumdecus  essetetgaudium,  ille  mihi  (oh !  falsum 
aeque  illis  meis  ad  te  litteris  eradendum  mentis  augu- 
rium)  ecce  unicus  vitae  labor,  unicus  pudor,  unicus  do- 
lor  est;  contraque  praesagium  meum  illud,  et  scientidB 
si  velit  aptissimus  et  virtuti,  hostis  utrique,  pessi- 
mis  moribus,  iners,  invidus,  contumax  ac  rebellis 
passionum  servus  sectatorque  libidinum.  Sed  ferenda 
omniane  illa  mihi,  de  qua  loquor  quamque  in  aliis  laudo , 
defuisse  meis  in  rebus  patientia  videatur.  Laetus  dicere 
non  audeo,  sed  feram  volens,  ne  coaclus  feram.  Neque 
vero  ipse  sim  ferendus,  si  cum  fortissimus  et  maximus 
hominum  Augustus  tres,  ut  ipse  vocitabat,  vomicassuo 
de  sanguine  tulerit,  ego  in  meo  unam  ad  laborem  na- 
tus  homo  non  feram.  Sic  undique  destitutus  ad  iliius 
Frigii  dbcti  hominis  fabellam  verlor  ut,  conventis  scili- 
cet  ac  speratis  desertus  auxiliis ,  messem^  meam  falce 
metam  propria;  hoc  minus  habeo  quam  iEsopicus  se- 
nex,  quod  illi  filius,  mihinullusestcomes.  Kaque  quod 

et  ssepe  sum  questus,  et  quotiens  ad  actum  redeo  queri 
oportet,  omnis  labor,  omne  opus  ad  bos  iam  defessos 
attritosque  digitulos  reverlitur,  omnis  sarcina  hos  im- 
becilles  onustosque  premit  humeros.  Et  hoc  ipsum  ma- 
gno  animo  ferendum :  nam  vepricosi&  calli^us  asoendi- 
tur  quo  suspiro.  Nunquam  tam  iuvenis  fui  ut  ad  requiem 
me  venisse  crederem ,  quamvis  illam  saepe,  de  quo  ho- 
die  miror,  ubi  non  erat  infelix,  et  nescio  quid  cogitans 
quasi  per  tenebras  palpando  quaesierim.  Haec  dixi  o- 
mnia,  ne  me  accuses  quod  rem  ad  te  maxime  pertinen- 
tem  nondum  tibi  transmiserim,  cui  etsi  non  plena  cu- 
ratio,  at  lenimen  forte  aliquod,  et  certe  dum  legitur 
occupatio  quaedam,  malorumque  utilis  insit  oblivio.  Cae- 
terum  quod  praesentis  epistolae  fuerit,  morbum  tnum 
odi,  patientiam  amo,  ut  nesciam  an  optabile  maliim  sit, 
st  iamen  recte  malum  dicitur,  quod  te  in  experientiam 
tui  ipsius,  et  possessionem  pacificam  tanti  boni  duro  li- 
cet  tramite  duxerit.  Et  sic,  oro,  age,  neve  defatigere, 
sed  insist^ ,  teque  inter  ipsas  angustias  increpa  et  hor- 
tare  etobdura  animum  atque  attolle.  Non  indiges  adiu- 
tore  nisi  aethereo.  Ille  aderit  et  dextram  porriget  labo- 
renti,  quotiens  adeum  poeticum  illud  christiana  pietate 
clamaveris :  Ervpemehis,  invicte,  malis,  modo  ne  dubites, 
ne  diffidas,  neu  te  humi  fessum  inclines,  sedadccelum 
erigas,  et  memineris  illius  te  opem  implorare,  qui  muito 
magis  quam  tu  ipse  tibi  succursum  velit,  sed  quibus  id 
optime  fiat  ignotas  homini  vias  novit.  Est  ubi  votorum 
dilatio  pars  beneficii  magna  sit.  Salutem  optare  nostrum 
fuerit,  modum  ac  tempus  in  illius  arbitrio  relinqnamus, 
cuius  nec  voluntas  variatur,  nec  iudicium  fallitur,  nec 
potentia  fatigatur.  Et  nihil  de  iilius  auxilio  desperes. 

etiam  si  oblitus  tui,  si  tibi  iratus  appareat:  de  ipso  enim 
scriptum  est:  Cum  irattis  fueris  misericordicerecordaberts. 
Famiiiariter,  confidenter  et  vere  dicito  illud  ulcerosi 
senis  memorabile  et  devotum  verbum :  Etiam  si  occiderit 
me,  in  ipsosperabo:  iia  dic,  ita  fac,  itacogita,  ita  spera. 
Poteris  omnia,  si  te  posse  credideris,  non  in  te  sed  in 
eo  qui  te  confortat.  Proinde,  quod  soles,  age  perseve- 
ranter,  eoque  promptius  quo  proximior  fini  es.  Breve 
est  iter,  nihil  autem  hreve  difiicile:  nullavel  praeceps 
paucorum  passuum  via  fatigationem  elicit;  contra  autem 
solo  aspectu  via  lougior  fatigat,  etsi  plana  sit.  Ei  quid 
putas?  Magna  pars  lucis  acta  est  falsis  in  gaudiis,  in 
laboribus  veris,  inter  spes  ambiguas,  inter  certa  peri- 
cula;  et  quantulum  est  quod  restat?  Advesperascit, 
mihi  crede:  dum  confabulamur  et  circumspicimus,  tran- 
sit  dies  non  senlientibus  nobis.  Respiciamus  ad  solens: 
finem  adesse  videbimus,  qui  etsi  dissimuletur,  aderit 
tamen,  et  quod  plerisque  viantibus  accidit,  iis  praeser- 
tim  qui  vehuntur,  ante  expectatum  hospes  erit  in  li- 
mine,  atque  ultima  nos  domus  excipiet.  Eundum  igitur 
alacriter  et  caute,  invictisque  animis  viarum  reliquiae 
peragendse,  ac  spe  quietis  permulcendus  labor.  Et  quo- 
niam  huc  loquendopervenimus,  ille  mihi  ex  multis  via- 
torum  mos  probatur,  qui  hospitio  propinquantes  eunt 
lentius,  ut  diurno  aestu  collectus  fervor  temperetur.  Ita- 
que  de  industria  gradum  tenent,  fumantesque  frenant 
equos,  atque  ita  perveniunt  quo  pergebant,  ut  nullain 
parte  vestigia  festinationis  emineant.  Et  nos  qui  ferven- 
tibus  animis  per  adolescentiae  pulverem  iuventae  mon- 
tana  transivimus,  iam  plano  et  solido  redditi,  tempere- 
mus  ardorem,   frenemus  impetum,  et  ad    (inem    sic 

tranquilli  et  placidi  et  iDtrepidi  veniamas,  ut  qui  nos 
sero  viderit,  vix  ilios  putet  qui  submeridie  currebamus. 
Si  quid  nunc  etiam  sub  extremum  duri  est,  dico  ite- 
rum,  difficultatem  brevitas  consoletur.  Haec  ,te  ita  per 
te  ipsum  facere  gaudeo,  ut  vix  la^tius  animo  meo  sit, 
si  quid  ego  fortiter  egerim  quam  tu:  et  illud  ad  cumu- 
lum  gaudii  mei  est,  quod  bac  in  re  utilem  tibi  profiteris 
epistolam  unam,  quam  ante  tot  annos  religioso  illi  seni 
scripseram,  qui  pressum  se  podagra,  paupertate,  senio 
et  superomnia  mei  quoque,  qui  longe  aberam,  desiderio, 
inlitteris  questus  erat;  quorum  tu,  duobus  tantum,  pri* 
mo  premeris  atque  ultimo,  quod  ego  plane  tibi  auferam 
mox  ut  beili  fragor  bona  fide  quieverit.  Primum  utinam 
sic  auferre  possem:  pati  enim  te  diutius  non  paterer: 
satis  nam  tuae  virtutis  experimentum  habes.  Et  licet, 
ufe  iucipiens  dicebam,  optanda  patientia,  tamen,  quod 
rigidissimi  quique  philosopfaorum  fatebnntur,  non  optan* 
dus  sed  est  ferendus  dolor.  In  hoc  vero  te  iaudo,  huc 
currentem  urgeo,  quando  aliud  non  possum,  et  episto- 
lam  tibi  illam  profuisse  glorior :  quas  an  illi  profuerit, 
ad  quem  scripta  est,  ipse  tunc  senserit.  Ego  enim  po- 
stea  nisi  semel  hominem  non  vidi,  idque  perbreviter 
Praenestina  sub  arce,  et  mihi  solito  laetior  atque  aequa- 
nimior  visus  erat  cum  incommodis  suis  omnibus  et  cum 
senectute  luctari.  Mihi  autem  sic  gratias  egit,  ut  diceret 
meum  esse  quod  sine  lamentis  in  pace  senesceret,  et 
terribilem  illum  diem  interritus  expectaret:  nec  ita 
multo  post  obiit.  Quamquam  illud  quoque  vulgatissi- 
mum  sit  ut  alii  parata  prosint  aliis.  Quaerit  opes  filio 
pater:  alienus,  et  quod  durius,  hostis  parto  fruitur.  Nec 
in  iis  solum  quae  fortunae  serviunt,  sed  in  quibus  nul- 

lum  ias  habere  dicitur:  id  novi,  et  stupui.  Est  enim  haud 
dubie  res  indigna,  sed  communis  adeo,  ut  sit  in  talibus 
iam  admiratio  ipsa  mirabilis.  Et  quoniam  nec  longior 
sermo  meus  tibi  tsedio  esse  solet,  et  res  exemplo  eget, 
insistam.  Nec  attingam  illos  qui  reipublicae  aut  militidB 
disciplinam  filiis  ingerentes,  omnibus  profuerunt,  praeter 
quam  quibus  ante  alios  prodesse  decreverant;  quod  in 
litteris  quoque  vel  crebrius  evenisse  video,  ubi  iUud 
monstri  instar,  quod  perraro  summi  viri  filius  summus 
evaserit;  sic  natura  vices  alternante,  ut  quisque  quod 
fuerit  Deo  debeat  non  patri.  Possem  duos  reges  et  Cae- 
sares  in  testimonium  adducere,  sed  non  vacat.  Ad  ilia 
venio  quae  litteris  comprehensa,  et  in  omne  aevum 
multis  utilia,  in  iis  ipsis  quibus  scripta  erant  parum 
visa  sunt  virium  habuisse.  Scripsit  Aristoteles  Ethicae 
libros  ad  Nicomacum  quemdam,  sive  ille  scribentis 
pater,  ut  quidam  volunt ,  sive  is  filius,  sive  amicus 
fuit :  adeo  enim  nihil  fuit,  ut  quid  fuerit  nunc  etiam 
dubitetur  inter  multos;  quamvis  Cicero  filium  indubi- 
tanter  afiirmet;  nulla  re  alia  quam  aliena  notus  indu- 
stria :  immo  vero  ne  sic  quidem  notus :  prorsus  obscu- 
rum  nomen,  quod  nec  Aristoteles  illustravit.  Scripsit  ad 
Neronem  Seneca ,  et  quod  miremur,  de  clementia:  qui 
liber  quantum  illi  cui  inscribitur  profuerit,  toto  orbe 
notissimum  est.  Scripsit  Eustathio  filio  Macrobius  in 
Ciceronem  commentarios,etSaturnalium  libros:  operosa 
.  volumina.  In  alterius  primordio,  quidquid  ipse  per 
omnem  vitam  legisset,  totum  filio  esse  vult  doctrinae 
supellectilem  et  litterarum  penu.  Quid  vis?  ItJge- 
nium,  scientiam,  eloquentiam,  labores  suos  illi  conse* 
crat,  successoremque  illum  sibi  quasi  testamentarium 

Facit,  nOQ  parvi  census  aut  angusti  pr^dii,  sed  animi 
bonorum  omnium.  Praeclara  hdereditas,  sed  obscurus 
haeres,  et  nisi  patris  elogio  nominaretur,  incognitus. 
Scripsit  Virgilius  Maecenati  Georgicorum  libros,  inge- 
niosum  et  iucundum  opus,  quo  an  agricolam  effecent 
incertum.  Gerte  constantem  illum  ac  modestum  virum 
non  fecit  Horatius,  qui  eidem  utilissimas  et  succi  ple- 
nissimas  epistolas  sermonesque  gravissimos  scripsit. 
Nunquid,  oro,  tot  monitis  tantisque  consiiiis  obtinuit  at 
altius  erigeretur,  ut  maturius  loqueretur,  ut  prosperi- 
tate  levem  animum  iactantem  consisteret?  Longum  est 
ire  per  singulos :  ad  supremum  transeo.  Gicero  tantus 
vir  Giceroni  fratri  suavem  atque  artificiosam  exhorta- 
tionem  scripsit.  Nunquid  illius  animum  ab  ea,  in  quam 
naturaliter  pronus  erat,  iracundia  retraxit,  aut  motus 
inconditos  oratione  compescuit?  Scripsit  idem  Officiaies 
libros  ad  Giceronem  filium  nil  patris  habentem  praeter 
nomen,  ohlquanta  refertos  elegantia  et  gravitate.  Omnia 
praeceptis  salubribus  plena  sunt:  nulla  pars  operis  sti- 
mulis  vacat,  quibus  excitet  iuvenilem  animum  et  ac- 
cendat  ad  imitandam  saltem  domestic^e  gtoriae  clari- 
tatem.  Quid  expectas?  Qui  lulium  Gaesarem  studio 
partium  infestum  et  elatum  victoriis,  et  offensionibus 
irritalum  mollire  quivit  et  flectere,  qui  iudices,  qui 
populum,  qui  senatum  fando  totiens  movit,  quem  saxa 
moturum  voce  diceres,  dissimillimum  patri  iuvenem 
movere  non  potuit,  hac  una  maxime  re  infelix  et 
impar  caeieris,  quibus  abunde  clarus  ubertimque  felix 
fuerat  in  vita.  Sed  non  omnia  uni  data  sunt :  miscentur 
laeta  tristibus,  clara  obscuris ,  tranquilla  turbidis,  ad- 
versa  felicibus,  et  in  magno  acervo  rerum  humanarum 

si  ad  cribrum  veniant,  boni  minimum,  mali  plurimum 
deprehendetur.  Tibi,  mi  Cicero,  boni  multum,  gloriae 
immensum,  natus  degener.  Yere  tibi,  ut  ait  Laelius 
Spartianus,  melius  fuerat  liberos  non  habere :  habuisti 
enim  qui  contemptis  officiis,  quae  in  eis  quos  dixi 
libris  legerat,  quaeque  ut  credi  debet,  saspius  viva  voce 
et  vere  viva  una  ex  omnibus ,  ut  mihi  videtur  et  Se« 
necae  visum  est,  viva,  inquam,  voce  paterni  oris  au- 
dierat,  non  vivendi  sed  bibendi  nobilitatus  officio,  duos 
vini  congios  uno  impetu  hauriret.  Egregius  tanti  patris 
filius  et  prseclarus  vindex,  qui  interfectori  eius  An- 
tonio,  non  vitam,  non  potentiam,  non  opes,  sed  quod 
ille  in  librO  qiiem  de  sui  ipsius  scripsit  ebrietate  conque- 
ritur,  bibendi  gloriam  et  famam  ebrietatis  eripuerit.  Oh! 
portenlum  laevo  sidere  editum,  oh!  naturae  varietatem 
incredibilem,  talem  tanta  de  luce  caliginem !  Heu,  Marce 
Tulli,  virinsignis,  sed  infelix  pater,  quanto  studio  la- 
borasti  ut  ex  te  alterum  Marcum  TuIIium  exprimeres. 
(Oh!quam  saepe  maximorum  artificum  failunturingenia!): 
Marcum  Bibulum  e^tpressisti.  Hactenus  quasi  praesens 
cum  Cicerone  defleverim :  ad  te,  pater,  ad  propositum 
revertor.  Siquidem,  ut  dicebam,  tantorum  hominum 
studia  saepe  illis  inefficacia  quibus  instituebantur,  saepe 
aliis  post  annorum  raillia  profuerunt,  proderuntque :  in 
quibus  fortassis  et  nos  sumus.  Si  forte  igitur,  ut  me 
tantis  immisceam,  epistola  iila  mea  sive  apud  ipsum 
efficax,  quod  magis  puto,  sive  inefficax  ad  quem  missa 
est,  tibi  post  tam  longum  tempus  utilis  fuit,  gaudeo, 
et  illi  calamo  gratiam  habeo,  et  illum  diem  ama  Nimis 
te  hodie  detineo.  Da  veniam  :  tecum  sum.  Vale. 

Mediolani,  Kalendis  Decembris. 

EPISTOLA  Xin. 

FRANCISCUS  PETRARCA  SOCRATI  SUO  S.  P.  D. 

Haud  segre  ferendum  quod  nostrorum  laborum  fructus 

alteris  quaerantur. 

iEgre  fers  quod  in  labores  tuos  aller  irrupit.  Pone 
indignationem :  admirationem  pone.  His  plena  ludibriis 
vila  est,  et  eommunia  non  miramur ;  immo  quidem 
vix:  aliud  invenias.  Pauca  admodum  iis  a  quibus  facta 
sunt  serviunt.  SsBpe  ubi  plus  laboris  minus  est  praemii. 
lacent  sub  exiguo  marmore  fundatores  urbium  maxi- 
marum  quibus  advenaB  imperitant.  Domum  alter  aedi- 
ficat,  alter  inhabitat;  architectus  sub  divo.  Hic  serit, 
ille  metit,  sator  esurit.  Alter  navigat,  alter  aequoreis 
mercibus  ornatur,  navita  inculto.  Denique  alter  texit, 
alter  induitur,  nudo  interim  textore ;  alter  pugnat, 
alter  occupat  victoriae  praemia,  inhonorato  victore; 
alter  aurum  fodit^  alter  expendit,  fossore  inope  atque 
egeno.  Alter  gemmas  legit,  alterius  digiti  radiant, 
squalente  gemmario :  altera  in  labore  parit  filium, 
altera  in  gaudio  illi  nubit,  desertaque  .  matre  illum 
suum  facit.  Dies  ainte  deficiet  quam  exempla  rerum 
talium.  Nosti  tetrasticon  illud  Maroneum : 

Sic  vos  non  vobis  nidiflcatis  aves : 

nota  sunt  reliqua.  Vetus  et  populare  praeterea  prover- 
bium  est:  qui  plura  iugera  vineae  foderit,  pauciores 
eum  vini  sextarios  bibere :  neque  de  nihilo  est  quod 
propheta  idemque  rex  ait,  lahores  manuum  tuarum  quia 
manducabiSj   beatus  es,  et  bene  tibi  erit,  Quae  secutus 

III.  15 

filius:  Omnis  homo,  inquit,  qui  comedit  et  bibit  et  videt 
bonum  de  labore  suo,  hoc  donum  Dei  est,  Rarum,  iDquam, 
et  insigne  donum:  sic  enim,  ut  intelligi  datur,  et  patri 
et  filio  visum  erat:  quod  cui  obtigit,  ille  gratias  agat; 
cui  negatur  forte,  ille  se  publica  consoletur,  nequeulla 
singulari  iniuria  se  afiectum  sciat,  neque  illud  eiusdem 
Salomonis  dictum  excidat:  Nam  cum  alius  laboret, 
ait,  in  sapientia  et  doctrina  et  solicitudine  homini  ottoso 
quoesita  dimittit^  et  hoc  ergo  vanitas  et  magnum  malum. 
Magnum  fateor  sed  commune.  Tu  vero  quotiens  aut 
naturam  aut  fortunam  accusare  voles,  primum  cogita 
an  tu  solus,  an  unus  ex  millibus  patiare  quidquid  est 
quo  premeris,  ne  si  commune  omnium  aut^  plurium 
malum  est,  ad  accusandam  providentiam  divinam  unus 
querulorum  omnium  compareas  procurator.  Et  de  que- 
relis  hactenus.  Ad  id  vero  quod  mihi  tam  obnixe  gra- 
tias  agis  quasi  fortunarum  tuarum  propugnatori  unico, 
quia  neque  meum  meritum  verbis  altollere,  neque  de- 
primere  fidem  velim ,  nil  aliud  dicam  nisi  Terentianum 
illud  in  Andria  : 

Gaudeo 

Si  tibi  quid  feci  aut  facio  quod  placeat,  et 
Id  gratum  fuisse  adversum  te  habeo  gratiam. 

Vive  et  vale  nostri  memor. 

EPISTOLA  XIV. 

FRANGISGUS  PETRARGA  lOHANNI  EPISGOPO   OLMUTIENSI  S.   P.   D. 

Vituperat  eam  scribendi  rationem  qua  unum  uti  plures  alloquimur; 
et  narrat  se  Germaniam  versus  profectum,  itineribus  praeclusis, 
Venetias  divertisse. 

Non  exiguum  in  stuporem  tua  me  traxit  epistola. 
Novus  enim  in  primis  ac  nobis  insolitus  stilus  erat. 
Pluraliter  me  compellas  cum  sim  unus,  integerque 
utinam,  nec  in  multa  dissidentium  sententiarum  bella 
distractus.  Ego  stilum  non  mutabo,  quo  et  docti  olim 
omnes,  et  nos  diu  invicem  usi  sumus;  modernorumque 
blanditias  ac  meias  ineptias  execrabor,  inque  hoc  ipso 
verecunde  tecum  ac  familiariter  gloriabor,  quod  stilum 
illum  patrum,  hac  in  parte  femineum  et  enervem,  unus 
ego,  seu  primus  ^altem  per  Italiam,  videor  immutasse 
et  ad  virilem  ac  solidum  redegisse.  Ita  tamen  hoc  fa- 
ciam,  nisi  te  penitus  aliud  velle  cognovero.  Accessit 
quod  nullam  mearum  4itterarum  huius  temporis  ad  te 
video  pervenisse.  Nulli  enim  respondes  admirans  nec 
immerito,  quod  ita  te  inscio,  quem  praecipuum  semper 
habui,  tantam  fecerim  mutationem,  ut  fortunas  domi- 
ciliumque  transtulerim.  Ego  vero  non  Venetias,  sed  ad 
Caesarem  etad  te  venturus,  MediolanO  abii.  Iter  autem 
fortuna  praecluserat;  nec  iter  modo  sedreditum.  Quider- 
go?  Terentiano  fretus  consilio,  quum  quod  volebam  non 
potui,  coepi  veHe  quod  poteram.  Itaque  circumspiciens 
et  multa  considerans,  propinquum  diversorium,  et  hutic 
publicum,  ut  ita  dixerim,  humani  generis  pir^tum  petii, 
nihil  prdBter  libellos  et  calamos  mecum  ferens.  Haec  et 

alia  multa  tuam  in  notitiam  perferenda  curaveram  : 
sed  ut  yideo  non  sat  fortunatus  in  nuntiis.  Tuus  hic, 
quem  meum  factum  esse  gaudeo,  noster  hic  inquam, 
si  rite  praesagio,  nos  non  fallet,  qui  ut  nunc  etiam 
nescio  quid  Caesari  nostro  scriberem  celerans,  occu- 
patum  dulci  instantia  et  profundo  suspirio  me  coegit. 
Vale. 


EPISTOLA  XV. 

FRANCISCUS  PETRARCA  CAROLO  IV  IMP.  AUG.  S.  P.  D. 

Hortatur  iterum  ne  res  Italiae  despicial,  seque  Romanum  imperatorem 

esse  meminerit. 

Vereor  ne  tam  creber  hic  epistolarum  clamor 
apud  multos  mihi  vel  inopportunae  superbiae  vel  ridi- 
culosdB  detur  amentiae,  qui  tranquillum  serenissimi 
pectoris  habitum  quibusdam  quasi  nubiferis  flatibus 
impleam  ac  perturbem.  Nam  quis  ego  aut  unde  mihi 
hoc  animi?  Profecto  de  sola  conscientiae  puritate,  quam 
mihi  nott  in  aliis  nisi  tuis  in  rebus,  Caesar,  arrogo:  non 
ignarus  tui,  non  ignarus  mei,  non  ignarus  rei  loquor 
tamen.  Etsi  saepe  Davidicum  illud  occurrat:  Quid  enim 
mihi  estin  ccelo,  et  a  te  quid  volui  super  terram;  solatur 
me  atque  erigit  humanitas  tua  et  integritas  veri  potius 
appetens,  licetacris,  quam  blandi  alloquii  ac  mulcentis. 
Tibi  quidem,  providentissime  imperator,  medullitus 
notus  esse  confido,  non  quia  magna  tibi  animi  experi- 
menta  praebuerim,  sed  quia  taiem  te  aestimo,  talemque 
me  scio  ut  translucere  tibi  arbitrer  fidem  meam. 
Itaque  non  metuo  ne  offendam  quem  sincere  amem, 

fideliter  horter  atque  arguam.  Tui  autem  certus  aliena 
et  praesertim  falsa  iudicia  parvipendo,  et  si  nulla  inno- 
centia  tanta  est  quae  reprehensionibus  careat,  malo 
procacitatis  mea  fides,  quam  perfididB  silentium  re- 
prehendatur.  Quamvis  mihi  quidem  pene  iam  nihil  est 
reliqui :  exhausisse  animum  videor,  dumque  te  tuum 
in  solium,  Caesar,  voco,  raucae  factae  sunt  fauces  meae: 
nil  iam  lingua,  nil  calamus,  spretae  totiens  preces, 
fusae  voces,  arefactae  lacrimae,  consumpta  suspiria : 
solo  corde  iam  loquor.  Sed  spero  me  audias  raucum 
licet  ac  tacitum :  dum  magis  enim  tacere  videor,  tunc 
altius  loquor,  teque  diebus  ac  noctibus  obsecro,  ob- 
testor,  adiuro,  increpo.  Ita  vero  mihi  accidit  ut  fesso 
amanti,  cui  consumptis  omnibus  quae  ad  persuadendum 
valeant,  solum  in  labiis,  iamque  nec  in  labiis,  sed  in 
praecordiis,  amati  nomen  sonat.  Et  mihi  et  tuis  omnibus 
boc  unum  superest,  ut  te  in  animo  habeamus  numinis 
instar,  sed  aversi  et  nostras  miserias  non  curantis. 
Quod  si  quid  est  spiritus,  nihil  est  artificii,  nisi  quod 
affusi  et  supplices  non  semel  sed  millies  te  vocamus. 
Est  ubi  artis  in  locum  nudae  voces  atque  adeo  nudi 
subeant  affectus,  et  carum  nomen  saepius  iterasse  ef- 
ficacissimum  ad  movendum  animos  habeatur.  0  glo- 
riosissime  Caesar,  patere  aequis  auribus,  aequiore  animo 
importunitatem  nostram,  neque  te  saepe  vocantibus 
irascaris.  Satis  est  supplicii  non  audiri.  Clarum  ac 
suave  nomen  est  Caesar,  verendumque  omnibus  gen- 
tibus  ac  regibus :  nobis  vero  etiam  salutare.  Sine  illud 
in  nostro  ore  dulcescere,  seu  illud  clamantes,  seu  taciti 
invocemus ;  audi  vel  in  silentio  tuorum  voces.  Tua  te, 
Caesar,  vocat  Italia,  idque  tantis  clamoribus,  ut  si  au- 


i 


230  DE   REBUS  FAMILIARIBUS 

ribus  audiantur,  non  principem  modo  suum,  sed  In- 
dorum  reges  ultimos  sint  moturi:  tua  te,  inquam,  Italia, 
Caesar,  vocat;  Caesar,  Caesar,  Caesar  meus  ubi  es?  Cur 
me  deseris?  Quid  cunctaris?  Certe  ego  nisi  immobilis 
forem,  et  dextra  laevaque  mari  gemino,  a  tergo  autem 
Alpibus  circumsepta,  ipsa  iampridem  meum  Caesarem 
longe  trans  Danubium  petiissem.  Vale,  Caesar,  et  vigila 
dies. 

Venetiis,  V.  Idus  Martii. 


EPISTOLA  XVI. 

FRANCISCUS  PETRARCA  lOHANNI  EPISCOPO   OLMUTIENSI  S.  P.  D. 

Carere  se  litteris  eius  aegre  fert,  et  quaradam  spem  suam 
in  irritum  cessisse  minime  dolet. 

Ergo  quia  non  potes  quod  velles  scribere,  nihil 
scribis?  Noli,  obsecro,  noli  damno  damnum  addere. 
Gravius  multo  mihi  est  litteris  tuis  quibus  assueveram> 
quam  successu  spei  ambiguas  caruisse.  Illa  enim 
externam  corpori  sufficientiam  exoptatam  forsitali,  ut 
est  inexplebilis  animi  infinita  cupiditas,  sed  certe  non 
necessariam  promittebat :  hae  animae  cibum  internum 
ac  solatium  afferebant.  Hoc  me  ne  privandum  censeas, 
per  temetipsum,  tuumque  mihi  cultum  semper  et  co- 
lendum  caput,  et  si  quis  unquam  tibi  mei  nominis  amor 
fuit,  oro  anxius  atque  obtestor.  An  quia  non  vales  quod 
optabas  dare,  aufers  quod  sol^as?  Et  quia  nequis  esse 
beneficus,  eris  nocens?  Quid  hoc  aliud  fuerit  quam 
infirmum,  quem   curare  non   possis,  occidere?  Vide, 

pater  aptime,  semperque  mihi  (si  latine  dicitur)  piis- 
sime,  oe  affectu  nimio  tua  pietas  exorbitet.  Yolebas  me 
magnum  aliquid  facere :  non  successit :  at  quod  nemo 
vetuerit,  parvura  ama.  Nil  novi  postulo :  fac  quod 
soles,  meque  tuum  in  hac  magna,  quod  stupeas,  urbe 
solivagum,  etsi  rite  olim  a  me  ipso  mundus  alter  Ye- 
netia  dicta  est,  toto  semotum  orbe  ne  deseras,  sed 
optatis  scriptis  refove  sitienliem  animam,  et  sacris  ac 
dulcibus  solare  colloquiis :  denique  unum  hoc  iure 
meo  postulo,  ut  si  nulla  mei  erga  te  animi  mutatio 
facta  est,  apud  te  ego  talis  inveniar  qualis  eram,  dum 
me  alium  facere  voluisti.  Et  certe  novi  animum  quoque 
tuum  ad  me  similem  sui  semper;  sed  si  affectus  idem, 
cur  diversus  effectus?  Doles  puto  quod  nunc  primum 
non  valuerint  pro  me  apud  Caesarem  preces  tuae.  Ne 
doleas  precor.  Ego  namque  non  doleo:  doleant  amici, 
quibus  quidquid  id  erat  subsidii  qudBrebatur ;  mihi 
iam  pauca  sufficiunt.  Si  naturam  meque  sequor  non 
sat  modo  sed  abunde,  usque  quoque  ad  invidiam  lo- 
cuples  sum.  Si  quid  et  forte  nunc  deforet,  en  senectus 
in  limine  expetita  votis  hospes,  morsque  illi  a  tergo 
adaequatrix  optima,  secumque,  divitiae  ingentes,  nulla 
scilicet  amplius  re  egere.  Voluntati  ego  igitur  tuae 
gralias  ago :  inefficaciam  fortunae  meae  iniputo,  non 
tibi,  non  Caesari,  cui  semper  supra  meritum  carus  fui, 
quique,  vel  quod  nunc  negat  mox  praestabit,  vel  for- 
tasse  quod  ab  illius  altissima  providentia  non  abhor- 
ret,  negando  mihi  consulit :  qui  postremo  quamvis 
hoc  semper  neget,  tam  multa  tamen  olim  praeslitit, 
ut  ex  debilo  tenear,  dum  vivo,  pedum  eius  adorare 
vestigia.  Haec  hactenus.  Is  sane  qui  hanc  tibi  litteram 

dabit,  semigermaQus  semique  italus,  dilectus  meus, 
homo  vigil  atque  acer  in  litteris  poeticisque  artibus 
satis  exercitus,  ad  solius  famae  sonitum,  quod  si  imi- 
tatores  invenerit  nostro  non  ultimum  studio  decus  erii, 
posthabito  Patavio,  Pragam  petit,  discendi  avidus  do- 
cendique :  nullius  quidem  rei  egens,  sed  tui  appetens 
favoris.  Peregrino  homini  faciem  tuam  videre  potuisse 
multum  fuerit.  Id  se  meis  litteris  adepturum  sperat, 
cui  si  se  dignum  praebuerit,  et  si  placet,  tua  nulli  bono 
difficilis  condescendat  humanitas.  Yale  feliciter,  et,  si 
quod  est  amoris  nudi  meritum,  rescribe  aliquid,  quo 
me  nondum  e  memoriae  tuae  arce  deiectum  laeter. 

Venetiis,  VI.  Kalendas  Septembris. 


EPISTOLA  XVII. 

FRANCISCUS  PETRARCA  HUGONI  SANCTI  SEVERINI  COMITI  S.  P.  D. 

Flocci  se  facere  quod  res  suae  Neapoli  secus  ac  optabat  acciderint 
ex  culpa;  aulicorum  hominum  quos  valde  vituperat. 

Litteras  tuas,  inclyte  vir,  diu  expectatas  et  saepe 
forsan  interceptas  tandem  hodie  recepi  legique  libens. 
Erat  enim  slilus  ingenio  meo  mirifice  coaptatus.  Reco- 
gnovi  equidem  in  verbis  tuis  Curiae  mores  olim  mihi 
cognitos  atque  invisos.  Neve  in  longum  exeam,  quod 
valetudine  inquieta  et  occupationibus  multis  vetor, 
quod  ad  illustrem  attinet  reginam  voti  compos  debi- 
torque  omnium  sum.  Quam  vere  enim  nescio,  sed  sic 
mihi  persuasi,  nihil  se  meque  dignum  sponte  sua  ge- 
nerosum   illum    serenumque    ac    beneficum    animum 

negaturum;  sed  habet  sub  iure  Photioi  affectus  enses- 
que  suos  :  doleo  propter  ipsam,  propter  te,  propter 
bonos,  raros  licet,  denique  propter  Italiara,  in  qua 
^egyptia  monstra  regnare  molestissimum  animo  meo 
est ;  propter  me  autem  nihil :  quod  et  tam  procul 
inde  absim  ut  me  ista  non  tangant,  et  ante  annos  plu- 
rimos  prsesens  apud  ipsam  in  confinio  felicitatis  ac 
miseride  positam  Parthenopem  pene  oculis  malum  hoc 
omne  praBviderim,  atque  praBdixerim,deque  hoc  scripse- 
rim  quod  mens  tulit :  proinde  divinum  ac  sidereum 
iilum  regem  olim  terris  ereptum,  coelo  redditum,  qui 
granddevus  iuventutem  meam  quamvis  ultra  roeum 
meritum,  longe  tamen  citra  suum  desiderium  ac  pro- 
positum,  nescio  quam  claris,  certe  admodum  raris  insi- 
gnibus  honestavit,  nomenque  eius  et  cinerem  et  quid- 
quid  suo  de  sanguine  ortum  erit  fide  perpetua  venerabor. 
Id  me  sibi  pollicitum  et  implesse  scio,  et  irapleturum 
saltem  spero.  Nil  ad  hoc  recentibus  beneficiis  opus 
est,  cum  abunde  sit  veterum.  Quod  ad  te  autem  idem 
dico :  nempe  quod  in  te  fuit  praeslitisti,  etsi  caritatem 
livor  vicerit,  ut  mos  est,  cariorque  mihi  multo  est 
inefiicax  fides,  quam  efiicax  perfidia.  At  quod  ad  au- 
licos  canes,  nihil  dico  aliud  nec  video  quod  allius  dici 
possit,  raodo  raihi  conveniat,  quara  Caesareura  illud: 
nihil,  enim  inquit,  malo  qmm  et  me  mei  similem  esse  et 
illos  sui.  Certe  ego  paupertate  mea  dives  sura,  neque 
id  raeo  tantura  sed  raultorum  iudicio  et  consensu :  illi 
opibus  suis  inopes  ac  mendici,  atque  utinam  dolituri 
acrius  si  scire  possent,  quanlo  mihi  uni  tranquillior 
feliciorque  dies  unus,  quam  illis  omnibus  tota  est  vita 
obsessa  curis  pessimis,   voluptatibus  foedis  marcens, 

tremula,  nutans  spe,  vanis  elusa  gaudiis,  veris  et 
oppressa  mcBroribus  et  gelata  terroribus  et  cupidita- 
tibus  inardescens,  quamque  nemo  est  eorum  cum  quo 
statum  meum  uUis  conditionibus  permutatum  velim. 
Licet  enim  inter  vasa  aurea  miserum  esse,  inter  fictilia 
felicem,  neque  ad  bene  vivendum  aut  argilla  auro 
melior,  aut  Samos  est  inferior  quam  Corintbus.  Tu 
vale,  et  si  bonus  esse  vis,  stude  illis  esse  dissimilis, 
neu  te  contagia  morum  Isedant  cave. 


EPISTOLA  XVHI. 

FRANCISCUS  PETRARCA  NICOLAO  ACCIAIOLO  MAGNO 
REGNI  SICULI  SENESCALCO   S.  P.  D. 

Laudat,  grates  agit,  commendat  amicum,  et  loq[uitur  de  morte  regis. 

Te  quidem,  vir  omni  aetate  rarissime,  nostra  unice, 
totum  ulnis  animds  venerabundus  amplector,  possideo- 
que  civiliter,  thesauri  instar  inventi,  seu  tu  praesens 
sacrum  os  vivo  aperis  sermoni,  seu  tli  absens  stilum 
aureum  scripturae  applicas  mellifluae,  et  rursum  seu 
idipsum  militariter  et  vulgari  more,  seu  oratorie  verbis 
atque  sententiis  exquisitis,  quod  nunc  altius  multoque 
divinius,  quam  inter  armorum  strepitum  posse  te  cre- 
derem,  fecisti.  Aliis  licet  atque  aliis  rivis  et  sapore 
vario  fontem  unum  tui  coelestis  ingenii  recognosco, 
mirorque  mecum  cogitans  quid  hic  esset,  si  his  tantum 
studiis  animum  innutrisset,  qui  ex  minimis  temporum 
reliquiis  tantus  sit,  quas  maximarum  rerum  curis 
sparsim  furtimque  subripiens,  huc  convertit ;  ut  maiora 

illa  praeteream,  non  hoc  calamo  inopi  sed  Homerico 
digna   praeconio,   neque  epistolae  materiam  sed  iibri, 
quemadmodum  vel  bella  armis  et  castrensi  peritia,  vel 
legibus  vel  civili  iustitia  pacem   regas.  Quarum  tibi 
hactenus  artium   Neapolis,   et  ilia  ante  alios  laudala 
Campania ;  nuna  Siciiia  est   testis,    et   Arethusa    iam 
laetior,  atque  iEthna  tepenlior,  et  Carybdis  reverentia 
tuae  frontis  et  tuorum  actuum   admiratione   placatior. 
Macte  virtute  multiplici,  atque  in  primis  omnes  animi 
dotes  adornante  modestia,  qui  tibi  apud  posteros  non 
minorem  ex  his  nugis  meis  quam  ex  omni  tua  magni- 
tudine  famam  speres,  idque  persaepe  tuis  ad  me  litteris 
fateare :   error  fortassis  honestior,  sed  nou  minor  ex 
amore  oriens.  Ego  vero  non  dicam  apud  illos  qui  post 
me  nascentur,  ad  quos  nescio  an  vestigium  aliquod 
mei  nominis  sit  venlurum,  sed  apud  praesenles  utique 
tanti  viri  gratiam  non  diffido   gloriae  mihi  fore :  nam 
gaudio  quidem  et  honestissimae    voluptati   non  spero 
illam  mihi  esse,  sed  sentio.  Sane  quod  parvitati  meae 
magnitudinem   tuam  offers,  quodque  affectum  meum, 
qui  quam  efficax  fuerit  exitus  arguet,  sed  haud  dubie 
fidelis  fuit  ac  fervidus,  ad  Priorem  nostrum  Sanctorum 
Apostolorum,  et  quod  pro  illo  tentavi  mixtum  gloriae 
tuae  dicis,  puto  nec  falleris,  inque  hoc  tuo  more  ver- 
saris  commemoratione  gratissima,  faci^  non  quod  mibi 
debitum,  sed  quod  tibi,  ut  ab  omni  scilicet  parte  per- 
fectus  sis.  Proinde  crebris  atque  magnificis  oblationibus 
tuis,  si  res  tulerit,  utar  ingenti  fiducia.  Ille  autem,  de 
quo   loquimur,   ut   tecum  de  te  sileam,   non  est  in 
quem  possim  quasi  in  alterum  pius  dici :  nempe  pars 
mei  est,  atque  unus  ex  paucis,  qui  mihi  in  hoc  rapi- 

dissimde  vitae  cursu,  moribus  et  ingeoio  probati,  meis 
alte  praecordiis  insederunt.  Restat  ut  te  precer,  ne 
mihi  anxio  statum  tuum  sinas  incognitum,  et  an  morte 
regis  tecum  aliquid  fortuna  patraverit :  quem  utinam 
ut  ad  regnum  sic  ad  regias  virtutes  attoUere  potuisses: 
in  quo  vereor,  ne  multam  ego  operam  scribendo  per- 
diderim,  tu  loquendo.  Optimum  verbum  viri  pessimi, 
virtutem  verba  non  addere,  quod  ita  demum  recte 
dicitur  si  nulla  usquam  audientis  in  animo  sit  scin- 
tilla  quam  suscites.  Oh!  si  se  ille  tuis  monitis  docilem 
praebuisset  (da  veniam,  urget  animum  ac  calamum 
dolor),  profecto  diutius  vixisset,  felicius  obiisset,  nomen 
clarius  reliquisset.  Yale,  meum  decus  ac  patrids. 

Patavii ,  VI.  Idus  lunii. 


EPISTOLA  XIX. 

FRANCISCUS  PETRARCA  lOHANNI  DE  CERTALDO  S.,  P.  D. 

De  quodam  adolescente  Ravennate  in  suam  familiaritatem 
recens  accepto.  De  imitatione,  et  plagio  litterario. 

Anno  exacto  post  discessum  tuum  generosae  in- 
dolis  adolescens  mihi  contigit,  quem  tibi  ignotum 
doleo,  etsi  ille  probe  te  noverit,  quem  saepe  Venetiis 
in  domo  tua,  quam  inhabito,  et  apud  Donatum  no- 
strum  vidit,  utque  est  mos  aetatis  illius,  observavit 
attentius.  Ut  vero  et  tu  illum  noris  qua  datur  eminus, 
et  in  litteris  illum  meis  videas,  ortus  est  Adriae  in 
litore  ea  ferme  aetate,  nisi  fallor,  qua  tu  ibi  agebas 
cum  anXiquo  plagae  illius  domino  eius  avo,  qui  nunc 

praesidet.  Adolescenti  origo  ac  fortuna  humilis.  Verum 
abstinentia  et  gravitas  vel  in  sene  laudabilis,  acre  in- 
genium  ac  facile,  rapax  memoria  et  capax,  quodqueest 
optimum,  tenax.  Bucolicum  meum  carmen,  duodecim  ut 
scis  distinctum  eglogis,  undecim  continuis  diebus  di- 
dicit,  metnoriterque  servavit  ita,  ut  singulis  diebus  ad 
vesperam  unam  mihi  eglogam,  novissimeque  duas  tam 
cottstanter,  nilque  haesitans  recitaverit  quasi  sub  oculis 
liber  esset.  Est  sibi  praeterea,  quod  raro  nostra  habet 
aetas,  inventionis  magna  vis  ac  nobilis  impetus,  et 
amicum  Musis  pectus,  iamque,  ut  ait  Maro,  et  ipse 
facit  nova  carmina,  et  si  vixerit  atque,  ut  spero,  cum 
tempore  creverit,  quod  de  Ambrosio  vaticinatus  est 
paler,  aliquid  magni  erit.  Multa  de  illo  iam  nunc  dici 
possunt:  pauca  de  muitis.  Audivisti  unum.  Nunc  etiam 
audi  et  virtutis  et  scientiae  fundamentum  optimum. 
Non  vulgus  tam  pecunias  amat  atque  expetit,  quam 
hic  odit  ac  respuit.  Nummos  illi  ingerere  irritus  labor 
est.  Yictui  necessaria  vix  admittit.  Solitudinis  studio 
ieiunioque  et  vigiliis  mecum  oertat;  saepe  ille  superior. 
Quid  multa?  lis  me  moribus  sic  promeruit,  ut  non 
minus  mihi  quam  filius  quem  genuissem  carus  sit,  et 
fortassis  eo  carior,  quod  filius,  ut  mos  est  adolescen- 
tium  nostrorum,  imperare  veiiet,  hic  parere  studet, 
nec  sttis  voluptatibus  sed  meis  vacat  obsequiis ,  et  hoc 
quidem  nulla  cupidine  seu  spe  praemii,  sed  solo  amore 
tractus,  et  fortasse  sperans  nostro  fieri  melior  con- 
victu.  lam  ante  biennium  ad  me  venit,  venissetque 
utinam  malurius;  sed  per  aetatem  non  multo  ante  po- 
tuisset.  Familiares  epislolas  meas  soluto  sermone 
editas,  quae  ut  multde  numero,   sic  et  multi  utinam 

pretii  essent,  inter  confusionem  exetnplaFium,  et  occu- 
pationes  meas  pene  iam  desperatts,  et  quatuor  ab 
amicis  opem  mihi  pollicitis  tentatfts,  et  ab  omnibus 
calle  medio  desertas,  iste  unus  ad  exitum  perduxit, 
non  quidem  omnes,  sed  eas  quse  uno  non  enormi  ni- 
mium  volumine  capi  possent,  quae,  si  hanc  illis  inse-^ 
ruero,  numerum  trecentarum  et  quinquaginta  comple- 
bunt,  quas  tu  olim  illius  manu  scriptas,  praestante  Deo, 
aspicies,  non  vaga  quidem  *ac  luxurianti  liltera  (qualis 
est  scriptorum  seu  v-erius  pictorum  nostri  temporis 
longe  oculos  mulcens,  prope  autem  afficiens  ac  fati- 
gans,  quasi  ad  aliud  quam  ad  legendum  sit  inventa, 
et  non,  ut  grammaticorum  princeps  ait,  littera  qua&i 
legitera  dicta  sit),  sed  alia  quadam  castigata  et  clara 
seque  ultro  oculis  ingerente,  in  qua  nibil  ortbographi- 
cum,  nihil  omnino  grammaticae  artis  omissum  diCas. 
Et  de  his  hactenus.  Ut  vero  in  his  ultimum  sit  litteris 
quod  primum  in  animo  meo  fuit,  est  bic  qnidem  in 
primis  ad  poeticam  pronus,  in  qua  si  pergit  usque 
ade6  ut  cum  tempore  animum  firmet,  ad  c^tum  aliquid 
et  mirari  te  coget  et  gaudere.  Adhuc  tamen  per  imbe- 
cillitatem  aelatis  vagus  est,  nec  dum  satis  quod  dicere 
velit  instituit,  sed  quidquid  dicere  vult,  alte  admodum 
dicit  atque  ornate.  Itaque  saepe  iili  carmen  excidit  non 
sonorum  modo,  sed  grave  et  lepidum  i^aturumque,  et 
quod  poetae  senis  putes,  nisi  noscas  auctorem.  Firmabit, 
\  ut  spero,  animum  ac  stilum,  et  ex  multis  unum  suum 
ac  proprium  conflabit,  et  imitationem  non  dicam  fugiet, 
sed  celabit,  sic  ut  nuHi  similis  adpareat,  sed  ex  vete- 
ribus  novum  qaoddam  Latio  intulisse  videatur.  Nunc 
usque  autem  imitationibus  gaudet,  quod  suum  habet 

aetas  illa,  et  interdum  alieni  dulcedine  raptus  ingenii, 
contra  poeticam  disciplinam  sic  in  altum  desilit,  ut 
operis  lege  vetitus,  referre  pedem,  nisi  vi»us  et  cognitus, 
non  possit.  In^  primis  sane  Yirgilium  miratur.  Mire  id 
quidem ;  cum  enim  multi  vatum  e  numero  nostrorum 
laudabiles,  unus  ille  mirabilis  est.  Huius  hic  amore  et 
illecebris  captus,  saepe  carminum  particulas  suis  inserit. 
Ego  autem  qui  illum  mihi  succrescentem  laetus  video, 
quique  eum  talem  fieri  qualem  me  esse  cupio,  familia- 
rilCT  ipsum  ac  paterne  moneo  videat  quid  agit.  Cu- 
randum  imitatori,  ut  quod  scribit  simile  non  idem  sit, 
eamque  similitudinem  talem  esse  oportere,  non  qualis 
est  imaginis  ad  eum  cuius  imago  est,  quee  quo  simi- 
lior  eo  maior  laus  artificis;  sed  (]^ualis  filii  ad  patrem, 
in  quibus  cum  magna  saepe  diversitas  sit  membrorum, 
umbra  quaedam  et  quem  pictores  nostri  aerem  vdcant, 
qui  in  vultu  inque  oeulis  maxime  cernitur,  similitu- 
dinem  iHain^facit,  quae  statim  viso  filio,  patris  in  me- 
raoriam  nos^  reducat,  cum  tamen  si  res  ad  mensuram 
redeat,  omitfa  sint  diversa ;  sed  est  ibi  nescio  quid 
occultum  quod  hanc  habeat  vim.  Sic  et  nobis  provi- 
dendum,  ut  cum  simile  aliquid  sit,  multa  sint  dissi- 
mitia,  et  idipsum  simile  lateat,  nec  deprehendi  possit, 
uisi  tacita  mentis  indagine,  ut  intelligi  simile  queat 
potius  quam  dici.  Utendum  igitur  ingenio  alieno,  uten-" 
dumque  coloribus,  abstinendum  verbis.  Illa  enim  simi- 
litudo  latet,  ha&c  eminet.  lUa  poetas  facit,  haec  simias. 
Standum  denique  Senecae  consilio,  quod  ante  Senecatn 
Flacci  erat,  ut  scribamus  scilicet  sicut  apes  mellificant, 
non  servatis  flk)ribus,  sed  in  favos  versis,  ut  ex  multts 
et  variis  unum  fiat,  idque  aliud  et  melius.  Heec  dum 

ssBpe  secum  agerei]Ci,  et  ille  semper  intentos  ceu  patrios 
monitus  audiret,  ineidit  ut  nuper  ex  more  illum  admo- 
nenti  tale  responsum  daret.  a  Intelligo  enim,  inquit,  et 
»  fateor  ita  esse  ut  dicis.  Sed  alienis  uti;  paucis  quidem 
»  et  id  raro,  multorum  atque  ante  alios  vestri  permi- 
))  serim  ab  exemplo.  ))  Hic  ego  admirans:  a  Si.quid  un- 
»  quam,  fili,  tale  meis  in  carminibus  invenis,  scito  id 
))  non  iudicii  mei  esse,  sed  erroris.  Etsi  enim  mrlle 
))  passim  talia  in  poetis  sint,  ubi  scilicet  alter  alterius 
))  verbis  usus  est,  mihi  tamen  nihil  operosius  in  scri- 
»  bendo  nihilque  difficilius  se  offert,  quam  et  mei 
»  ipsius  et  multo  maxime  praecedentium  vitare  ve- 
))  stigia.  Sed  ubi  nam,  quaeso,  est  unde  hanc  tibi  licen- 
))  tiam  ex  me  sumis?  ))  Sexta,  inquit,  tui  bucolici 
))  carminis  egloga  est,  ubi,  haud  procul  a  fine,  versus 
))  unus  ita  desinit,  atque  intonat  ore.  ))  Obstupui:  sensi 
enim,  illo  loquente,  quod  me  scribente  non  senseram, 
finem  esse  Yirgiliani  versus  sexto  divini  operis,  idque 
tibi  nunciare  disposui,  non  quod  ullus  correctioni  am- 
plius  locus  sit,  carmine  illo  late  iam  cognUo  ac  vul- 
gato,  sed  ut  te  ipsum  arguas,  qui  mibi  errorem  meum 
hunc  indicari  prius  ab  alio  passus  sis,  vel  si  id  forsan 
ignotum  tibi  hactenus  futt,  notum  esse  incipiat,  simul- 
que  illud  occurrat,  non  solum  mei  studiosi  licet  hominis, 
multa  tamen  litterarum  et  ingenii  penuria  laborantis, 
sed  nec  ulliiis  cuiuslibet,  docti  viri  studium  sic  par 
rebus,  quin  multum  semper  humanis  desit  inventio- 
nibus,  perfectionem  sibi  reservante  illo,  a  quo  est 
n^odicum  hoc  quod  scimus  aut  possumus.  Postremo 
et  mecum  ipse  Virgilium  ores  det  veniam ,  nec  moleste 
ferat  si,  cum  ipseHomero,Ennio,  Lucretio  multisque  aliis 

multa  saepe  rapuerit,  ego  sibi  non  rapai,  sed  inodicum 
inadvertens  tuli.  Yale. 

Ticini,  V.  Kalendas  Novembres. 


EPISTOLA  XX. 

FRANCISCUS  PETRARCA  FRANCISCO  BRUNO  FLORENTINO  S.  P.   D. 
Ignoto  ex  alterius  voluntate  scribit,  et  se  profert  amicum. 

Sat  magnum,  vir  egregie,  iam  hinc  tuae  virtutis 

argumentum  habeo  illius  maguanimi  viri  verbum,  cui 

omnia  crederem,  qui  nuper  nobis  redditus  magnoque 

mihi  pro  munere  novi  nomen  afferens  amici,   iuter 

multa  de  te,  quem  valde  diligit  et  q.uem  cupide  no- 

minat,  hoc  eliam  dixit,  optare  te  amicitiam  meam: 

quin  et  an  aliquando  me  videris  quaerentibus,  respon- 

dere  solitum  et  vidisse  et  mei  notitiam  habere,  atque 

hoc  urbanissimo  mendacio  saepe  hactenus  pudori  tuo 

consuluisse :  quasi  te  pudeat  me  non  nosse  codetaneum 

et  concivem  tuum,  quem  et  nonnullius  pretii  facias, 

et  ames  incogiiitum.  Gratulor  affectui  tuo,  et  ingenuo 

gratulor  errori.  Non  est  turpis  error  et  pulchra  orien| 

radice.   Natura  mitis  atque  ad  amandum  prona  mens, 

multos  fecit  in  iudicio  rerum  labi.   Satius  est  autem 

amare  multos   immeritos,   quam    unum  benemeritum 

non  amare.   Institit  sane  ille  vir,  ut  tibi  tali  viro,  et 

erga  me  sic  affecto,   quique  nescio  cur  primus  raihi 

scribere  verearis,  familiare  aliquid  scriberem.  Negavi 

vel  scribendi  materiam  adesse,  vel  solere  me  ignotos 

verbis  aggredi:    itaque   ferme  quidquid    epistolariler 
m.  16 

scripsi  unquam,  vel  ex  responsionibus  constare,  vel 
ad  eos  esse,  quibus  me  familiaritas  arcta  coniungeret: 
neque  vero  me  aliis  audaciorem,  neque  mihi  hanc 
scribendi  novitatem  minus  suspectam  esse  quam  tibi. 
Ille  autem  quid  putas  egerit?  Quievit  forte,  et  oratione 
repressus  est  mea?  imo  vero  ad  dominum  civitatis  adiit, 
magnum  etiam  amicum  tuum,  eumque  manu  duxit  ad 
meam  domum  hoc  ingenio,  ut  tanto  sub  teste,  dicam 
verius,  praeceptore  (nam  et  ipse  precaturus  aderat  et 
sunt  praecepta  preces  principum),  negare  nil  penitus 
auderem.  Me  quidem  omnino  quae  molirentur  ignaro, 
soli  nostros  inter  concedimus  libellos.  Ibi  multa  de 
multis,  ultimum  de  te  fuit.  Cum  vero  certatim  et  ur- 
geret  qui  coeperat,  et  a  transverso  improvisus  alter 
erumperet,  agnosco  insidias.  Sed  quid  agerem  contra 
tales  duos  unus?  Tanti  blanditias  amici  dominicaeque 
frontis  pondus  ferre  non  valui.  Cessi  igitur,  atque  illis 
hac  ipsa  hora  pariter  hinc  digressis,  promissi  memor, 
calamum  arripio  scripturus  quidquid  occurreret.  At 
cum  rebus  obsessus  et  curarum  plenus  cogitare  norvi 
aliquid  nunc  non  possem,  et  idipsum  scribere  satis 
habui,  et  reliqua  haec  quo  gesta  sunt  ordine,  quibus 
hic  erit  finis.  Amicitiam  tu  meam,  ut  inlelligo,  parvam 
valde  rem,  cupis;  sed  quo  modestius  votum,  eo  inho- 
nestior  est  repulsa.  Precibus  ergo  tuis  obviam  eo; 
accipe  plenis  manibus  quod  petisti,  meque  fidenter  in 
amicis  numera,  et  si  quis  mei  usus  est,  utere:  si  nullus 
est  alius,  at  saltem  novos  inter  amicos  me,  interque 
aevi  viridioris  epistolas  hunc  pene  ultimum  possidebis 
locum.  In  senescentem  namque,  si  nescis,  et  amicum  et 
calamum  incidisti.  Si  quid  nunc  etiam  vitae  restat,  est 

minus  utique  tacitum  quo  loquacior  est  seuectus,  ut 
Catoni  seui  optimo  videtur.  Haud  dubie  crebrior  illic 
eris.  Interea  tuam  sortem  fer  aequanimis,  non  mediatori 
tuo,  qui  tibi  strenue  vereque  militariter  morem  gessit, 
non  mihi,  qui  sibi  quamvis  bdesitanter  parui,  sed  tibi 
dumtaxat  imputaturus,  si  quid  minus  inveneris  quam 
sperabas,  tam  facile  utinam  compos  semper  omnium 
votorum,  sed  in  electione  felicior.  Vale. 

Patavii,  VI.  Idus  Septembris,  hora  nona. 


EPISTOLA  XXI. 

FRANCISCUS  PETRARCA  CAROLO  IV  IMP.  AUG.  S.  P.  D. 
Rursus  hortatur  ad  Romani  Imperii  gloriam  restituendam. 

Fessus  prseteriti  nec  futuri  fidens,  Caesar,  cala- 
mum  tuis  in  exhortalionibus  pene  attritum  recusan- 
temque  seposueram.  Alit  inter  difficultates  refovetque 
animum  spes  successus,  qua  sublata,  quis  est  amens 
adeo,  ut  non  infructuoso  labori  requiem  anteponat? 
Ut  ad  stilum  redeam  Sacer  Amor  cogit,  sive  miles  hic 
tuus  huius  nominis,  sive  ille  sacer  animi  calor,  qui 
mihi  a  parentibus  relictus  atque  erga  tuam  semper  ex: 
quo  mihi  primum  notus  es,  erga  vero  Romani  Imperii 
maiestatem  ab  infantia  nutritus,  in  praecordiis  meis 
vivit,  et  in  dies  crescit,  sive  quod  est  verius,  uterque. 
Nam  neque  meus  amor,  tot  iam  clamoribus  totque  co- 
natibus  perditis,  ultro  ad  laborem  inutilem  rediisset; 
neque  hic  miles,  quamvis  amicus  et  facundus  et 
sapiens  me  movisset,  nisi  intus  in  anima  viyas  adhuc 

ravillas  prisca^  fidei,  qnas  admoto  niagiiae  spei  fofnite 
levi  rolle  saavisgimaB  orationis  acoeiideret,  inveiiisset 
moltis  et  validis  argamentis  excnsans  tarditatem  toam, 
maltis  et  magnis  indiciis  generosas  animi  toi  coras, 
vereque  CaBsareos  apparatos  capidis  et  libenter  feli- 
citatis  ac  gloriae  taas  credolis  aoribos  insosorrans, 
qaibas  de  praeterito  conceptom  diffidentiae  gelo  novae 
spei  fervore  dissolveret.  Eia  igitor,  Caesar,  doce  Deo, 
qai  non  frostra  soom  tibi  commisit  imperiom,  sorge 
et  dilatum  manas  boneslissimum  dam  potes,  imple 
fortiter,  imple  feliciter.  Gloriosus  finis  lentom  principiom 
excusabit.  Omnes  te  alto  consilio  distulisse  consentient, 
quod  noDdum  messis  Hesperia  plene  maturuisset,  in 
quam  utiliter  falx  Caesarea  mitteretur :  quamvis  nostra 
fames  morae  omnis  impatiens  murmuraret.  Nihil  in- 
tempestivum  bene,  nihil  bonum  sero  agi,  verumque 
illud  Augusti  Caesaris:  satis  celeriter  fieri  qoicqoid  fiat 
satis  bene.  Arripe,  Caesar,  hanc  occasionem  dum  adhoc 
potes.  Neque  enim  semper  poteris.  Age,  oro  te,  Caesar, 
nondum  enim  tuum  nomen  invocare,  tuumque  te  decus 
poscere  atque  orare  dedidici.  Etsi  ego  quoque'  unus 
impatientium,  parumper  invisa  mihi  rerum  dilatione 
tepuerim,  ecce  iterum  recalesco.  Noli  meam  et  mul- 
torum  spem  pulcherrimam  rursus  extinguere.  Saepius 
spes  oppressa  vix  attollitur.  Si  qua  nomini  tuo  nubes 
hactenus  incubuit;  si  quid  infamiae  ex  primordii  obscu- 
ritate  contractum  est,  totum,  crede  mihi,  non  modo 
consummationis  splendore  purgabitur,  sed,  ut  dixi,  in 
gloriam  convertetur,  dum  seu  error  ille,  seu  consilium 
fuerit,  opinione  hominum  consilium  et  non  error  fuisse 
vidobitur.  Saepe  honestus  finis  segne  principium  hone- 

slavit,  DUDquam  fiDis  obscurior  claro  piincipio  iilu- 
stratus  est.  DeDique  si  coeperis  ut  doluimus,  dum  sic 
fiuias  ut  optaDius,  Fabii  Maximi  DomeD  promereberis. 
CuDCtator  fueris,  sed  sapieus,  sed  salutis  publicae  stu- 
diosior  quam  vulgaris  famae.  Ut  libet  se  tibi  praetulerit 
veDtosa  loquacitate  Miuutius,  dum  re  edoctus  mox  se 
imparem  fateatur,  diceut  de  te  hostes  impii  quod  de 
illo  dixit  HaDDibal :  semper  credidimus  uubem  illam 
magDO  touitru  e  moutibus  erupturam.  At  si,  quod  di- 
yiua  pietas  omeD  auferat,  fiDis  quoque  lauguidus  fue- 
rit,  quis  te  uuquam  vel  praeseutium  vel  sequeutium 
excusare  poterit?  Audi  me,  oro,  Caesar,  parvum  homi- 
uem  sed  tui  amautem,  de  te  solicitum  ac  sperautem. 
Naturae  debitor  dod  aliler  es  quam  ego,  quam  qui- 
cumque  udus  e  populo.  Tempus  fugax  et  dod  redieDS , 
fortuDa  iDStabilis,  vita  brevis,  hora  mortis  iDcerta, 
uDum  hic  remedii  geous,  lempori  parcere,  fortuDae  dod 
fidere,  vitam  rebus  extCDdere,  morti  paratum  semper 
corpus  atque  aoimum  habere :  quod  dod  potest  qui 
suum  priucipale  Degotium  dod  implevit.  Vitae  fiDis 
quamvis  iucertus  sit,  illud  tameu  est  certum,  quod 
loDge  esse  uod  potest.  Is  cum  veuei  it,  e  cuDctis  opibus 
tuis  atque  imperii  uil  tibi  supererit,  uisi  quautum  ad 
aeteruam  aDimae  vitam  et  DomiDis  immortalem  gloriam 
bene  viveDdo  quaesieris.  Beue  autem  vivere  dod  potest 
qui  id,  ad  quod  uuum  et  summum  et  maximum  Datus 
est,  uegligit.  Tu  quod  olim  dixi,  ad  imperium  Da- 
tus  es,  araplum  excelsumque  opus :  illud  age  fide- 
liter,  beue  si  vixisse  vis  videri :  alioquiD  quid  iuvat 
illas  tuas  ultimas  muodi  horas  composuisse  magDifice? 
Hoc  et  sine  imperio  poluisses,  et  forlasse  facilius.  Minus 

fuisset  invidiae  ac  laborum  tibi.  Aliud  iDfinite  maius 
restat :  illud  aggredere.  Nec  te  rei  terreat  magnitudo. 
Nihil  est  quod  imperii  maiestas  ac  providentia  atque 
iustitiaj  et  his  viribus  armata,  non  possit.  Quod  si 
forsan  negatus  tibi  coelitus  rerum  finis ;  tamen  glo- 
rioso  in  actu,  quam  in  quiete  languida  mori,  multo 
melius  multoque  felicius  opinor.  Et  hoc  est  quod  divas 
memoriae  avum  tuum  omnibus  saeculis  gloriosum  fecit. 
Ecce,  Caesar,  et  nuuc  et  saepe  olim,  non  blanditus  sed 
vero  studens,  neque  verborum  cultui  sed  expressioni 
sensuum  intentus,  dixi  anxie  quod  in  animo  meo  fuit, 
quod  ne  frustra  dixerim  Deum  precor  et  te.  Vale,  decus 
et  gaudium  et  spes  nostra. 

Patavii,  III.  Idus  Decembris. 

De  brevitate  vilao. 


Ante  hos  triginta  annos,  ut  aetas  furtim  labitur, 
qui  mihi  in  tergum  verso  dum  cuncta  simul  intueor, 
vix  dies  vixque  horae  totidem,  at  dum  singula  metior 
et  meorum  cumulos  laborum  explicare  incipio,  totidem 
saecula  videri  solent ;  scripsi  ad  venerabilem  et  egre- 
gium  illum  senem  Raymundum  Superantium,  qui 
verum  lurisconsulti  nomen  habuit,  quod  ut  vides, 
multi  falso  occupant,  iureque  sapientis  et  aspectum  et 
affectum  prdBstilit,  quique  liberrima  contumacia  ad 
extremum  usus,  pro  veritale  et  iustitia  adversus  Ro- 
manum  quoque  Pontificem  sletit  alto  animo  atque  in- 
victo,  propter  quod,  multis  longe  imparibus  evectis, 
unus  ille  gloriosissime  non  ascendit,  sed  multa  cum 
laude  propriaque  non  adventitia  maiestate,  suum  sem- 
per  lenuit  locum,  nec  promoveri  appetens  nec  pro- 
motus.  Ad  h.unc  ergo  talem  senem,  qui  aetatulam, 
quique  ingeniolum   meum  et  amare  et  fovere  alque 

omni  opere  consilioque  et  verbbruin  stimulis  attollere 
coeperat,  familiariter,  ut  solebam,  scribens  in  epistola 
quadam ,  qu<e  pro  ratione  temporis  in  prima  acie  stans, 
procul  hanc  praeit,  ingenue  professus  sum  coepisse  me 
iam  tunc  orientis  vitae  fugam  cursumque  cognoscere. 
Nunc  autem  miror  quidem ;  sed  fateor,  verum  scripsi. 
Quod  si  illa  dBtate  verum  fuit,  quid  nunc  putas,  quando 
quod  praesagiebam  accidit?  Erat  in  oculis  mihi  aetas 
florentissima  lumenque  iuventae  purpureum,  ut  ait 
Maro.  Sed  legebam  apud  Flaccum : 

Insperata  tuae  cum  veniet  pluma  superbiae, 
Et,  quae  nunc  humeris  involitant,  deciderint  comae, 
Nunc  et  qui  color  est  punicose  flore  prior  rosae 
Mutatus,  Ligurinum  in  faciem  verterit  hispidam: 
Dices:  heu  (quotiens  te  in  speculo  videris  alterum) 
Quae  mens  est  hodie,  cur  eadem  non  puero  fuit? 
Vel  cur  his  animis  incolumes  non  redeunt  gense? 

Legebam  apud  alium  Satyricum : 

Festinat  enrm  decurrere  velox 
Flosculus  angustse  miseraeque  brevissima  vitae 
Portio;  dum  bibimus,  dum  serta,  unguenta,  puellas 
Poscimus,  obrepit  non  intellecta  senectus. 

Haec  et  his  similia  legebam,  non  ut  mos  aetatis  est 
illius  soli  inhians  grammatica^  et  verborum  artificio, 
sed  nescio  quid  aliud  illic  abditum  intelligens,  quod 
non  modo  condiscipuli,  sed  nec  magister  attenderet, 
primitiarum  licet  artium  doctus  vir.  Audiebam  divino 
clamantem  ore  Virgilium  : 

Optima  quaeque  dies  miseris  mortalibus  aevi 
Prima  fugit,  subeunt  morbi,  tristisque  senectus, 
Et  labor,  et  durse  rapit  inclementia  mortis. 


LIBER  VICESIMUSQUARTUS.  —  EPISTOLA  I.  249 

El  alibi : 

Breve  et  irreparabile  tempus 
Omnibus  est  vitae: 

Et  iterum  : 

Sed  fugit  interea,  fugit  irreparabile  lempus. 

Yix  satis  fugaoi  teuQporis  exprimere  posse  videbatur 
irreparabilemque  iacturam,  nisi  saepius  repetendo.  Au- 
diebam  Ovidium,  cuius  quo  lascivior  Musa,  eo  mihi 
severior  graviorque  confessio,  et  incorruptius  testi- 
monium  veri  erat.  Dicebat  ille  autem : 

Labitur  occulte,  fallitque  volatilis  setas 
Et  nihil  est  annis  velocius. 

Et  alio  loco : 

Tempora  labuntur,  tacitisque  senescimus  annis; 
Et  fugiunt  fraeno  non  remorante  dies. 

Ipsum  quem  dixi  Flaccum  audiebam  : 
Currit  enim  ferox  aelas, 

m 
\ 

dum  de  adolescentia  loqueretur :  et  iterum  de  omni 
aetate : 

Eheu!  fugaces,  Posthume,  Posthume, 
Labuntur  anni,  nec  pietas  moram 
Rugis  et  istanli  senectae 
Afferet,  indomitaeque  morti. 

Et  iterum  : 

Vitse  summa  brevis  spem  nos  vetat  inchoare  longam. 
Et  rursus  : 

spatio  brevi 
Spem  longam  reseces :  dum  loquimur  fugerit  invida 
iElas: 

Et  praeterea : 

fugit  retro 
Levis  iuventus,  et  decor,  arida 
Pellente  lascivos  amores 
Canilie,  facilemque  somnuro. 

Et  ne  quando  redituram  cum  semel  fugisset  expectarem 
audiebam , 

Nec  Cose  referunt  iam  tibi  purpurae, 
Nec  clari  lapides,  tempora  quae  semel 
Notis  condita  fastis 
Inclusit  volucris  dies. 

Nimis  apud  Fiaccum  moror.  Audiebam  Senecam  : 
Corpora  nostra  rapiuntur  fluminum  more.  Quidquid 
vides,  currit  cum  tempore,  Nihil  ex  his  quce  videmus 
manet.  Ego  ipse  dum  loquor  mutari  ista,  mutatus  sum. 
Audiebana  Ciceronem :  volat  enim,  inquit,  (Btas.  Et  ite- 
rum :  quis  est  tam  stultus,  quamvis  sit  adolescens,  cui  sit 
exploratum  se  ad  vesperam  esse  victurum?  Nec  multo 
post :  moriendum  enim  certe  est :  et  id  incertum  an  hoc 
ipso  die.  Et  rursus  idem  alibi :  an  id  exploratum  cui- 
quam  potest  esse  quomodo  sese  habiturum  sit  corpus  non 
dico  ad  annum  sed  ad  vesperam?  Mitto  alios:  operosum 
est  enim  singulos  et  singula  prosequi,  et  puerile  potius 
quara  senile  studium  flosculos  decerpere.  Verum  haec 
et  his  mille  similia  saepe  ex  me,  saepe  mecum  in  his 
ipsi?  quorum  erant  auctorum  pratis,  ex  commodo  de- 
cerpsisti.  Ego  autero  adolescens  quanto  his  intelligendis 
ardore  flagraverim  aliquot  per  annos,  quando  nec  dum 
aliud  scriptorum  genus  tam  familiariter  noram,  libelli 
indicant,  qui  mihi  illius  temporis  supersunt,  et  signa 
meae   manus  talibus  praesertim  affixa   sententiis,  ex 

quibus  eliciebaiD  et  supra  ^etaleni  fuminabam  prae- 
sentem  futurumque  illico  statum  meum.  Notabam  certa 
fide  non  verborum  phaleras  sed  res  ipsas,  miserae  sci- 
licet  vitae  huius  angustias,  brevitatem,  velocitatem, 
festinationem,  lapsum,  cursum,  volatum,  occultasque 
fallacias,  tempus  irreparabile,  caducum  et  matabilem 
vitae  florem,  rosei  oris  fluxum  decus,  irrediturae  iuven- 
tutis  effraenam  fugam,  et  tacitae  obrepentis  insidias 
senectutis,  ad  extremum  rugas  et  morbos  ^t  tristitiam 
et  laborem  et  indomitae  mortis  inclementiam  implaca- 
bilemque  duritiem.  Quae  cum  scholae  atque  aevi  comi- 
tibus  quaedam  quasi  somnia  viderentur ,  mihi  iam  tunc, 
omnia  videntem  testor  Deum,  et  vera  et  pene  prae- 
sentia  videbantur.  Et  seu  ille  oris  verus  decor,  seu 
error  esset  aetatis  (ferme  enim  omnes  adolescentes 
sibi  formosissimi  videntur,  etsi  deformes  sint),  mihi 
non  alteri  dictum  rebar,  quotiens  pastorium  illud  vel 
legerem  vel  audirem : 

0  formose  puer,  nimium  ne  crede  colori. 

Scio  ego  me  verum  loqui.  Scit  et  ille  melius,  quem 
testem  feci:  quo  magis  id  feputans  miror  me  tales 
inter  curas  iuvenilibus  tamen  amoribus  et  erroribus 
potuisse  raptari.  Sentio :  fumus  rerum  hebetavit  vi- 
sum,  et  aetas  impetuosior  praevium  illud  animi  lumeii 
extinxit.  *  Sed  bene  habet,  si  vel  nunc  videre  aliquid 
incipio :   felicissimus   quidem  est  quem   nullus  error 


^  Primam  banc  ribri  XXIV.  epislolam  unus  edidit  Crispinus  {Lugduni , 
1601  f  p,  469)f  sed  illam  verbis :  lumen  extinxerit,  subiuncto  Vale,  terminavit. 
Omnia  quse  sequuntur  ibique  penilus  desiderantur ,  ex  codice  Passioneiano 
Bibliotecse  Urbanse  Angelicse  (V.  I.  17)  fideliter  decerpsimus. 

avertit.  Sed  quotiiain  rara  est  siae  exceptioDe  felicilas, 
ille  est  abunde  felix,  cui  inter  fuscas  errorum  nubes 
ccBlestis  taDdem  iux  affulserit.  Quid  nunc  igitur  reris? 
Ecce  quae  tunc  videbantur,  prsesentia  iam  sunt.  Video 
nunc  tantam  et  tam  rapidam  vitae  fugam,  ut  vix  illam 
animo  metiri  possim  :  et  cum  imcomparabilis  sit  auimi 
velocitas,  prope  velocior  vita  est.  Sentio  siogulos  dies 
horasque  et  momenta  me  ad  ultimum  urgere  :  quotidie 
ad  niortem  eo:  imo  aedepol,  quod  iam  tunc,  dum  ado- 
lescere  videbar,  iuceperam,  quotidie  morior :  et  parum 
abest  quin  iam  mihi  prseterito  sit  utendum.  Magua 
ODim  ex  parte  actum  est  quod  agendum  erat.  At  quod 
superest,  minimum  id  quidem,  ut  auguror,  nunc  dum 
tecum  loquor  agitur :  vetus  senteotia  mea  est.  Fallunt 
aut  falluDtur  procul  dubio  qui  uescio  quam  aetatem 
coDsisteDtem  dicunt.  0  vos  qui  huic  corpusculo  tam 
multa  promittitis,  ut  libet  in  reliquis:  unum  hoc  nolite 
promittere,  stabilem  rei  statum.  Curate  fideliter,  soli- 
cite,  prudenter,  praestate  quod  in  vobis  est,  pellite 
morbos  e  vestigio  reversuros,  differte  scDium,  quod 
auferri  uisi  mortis  ope  non  potest :  obstate  morti  mox 
venturae,  fraeuate  viridem  aetatem,  sed  fraeDa  mor- 
suraui  iuterque  mauus  fraeuantium  abituram;  at  cavete 
quiu  stare  illam  extimetis.  Si  euim  vita  brevis  est, 
quae  prima  vestrae  professiouis  est  vox,  quomodo  vitae 
partes  lougae  sunt?  Essent  lougae  autem  si  cousisterent. 
Fugit  ac  rapitur  aetas  omuis,  Dulla  cousistit.  OmDis  ita- 
que  aetas  fugit  aequis  passibus,  sed  dod  aeque  perpeudi- 
tur,  quia  adsceudeDtium  desceudeDtiumque  coDspectior 
motus  est.  Ego  haec  quae  olim  opioabar  scio  et  video, 
et  vos,  si  DOD  obstruitis  oculos,  videtis.  Quis  euim  nou 

videat  vitaB  cursum,  praBsertim  ex  quo  viaB  medium 
transivit?  Certe  ego  tunc  (memini)  ante  dumtaxat  inten- 
debam  oculos,  nimiumque  retro  erat:  quod  restabat 
plusculum,  ut  res  docuit,  sed  incertum  et  expositum 
infinitis  casibus,  inter  quos,  fessis  itinere  ac  dimissis 
medio  caile  comitibus,  saepe  me  solum  circumspeclans, 
non  sine  gemitibus  ad  bunc  diem  veni.  Hoc  intra  me 
et  coaequevos  meos,  quin  etiam  senes  nostros  inte- 
rerat:  quod  idipsum  illis  certum  et  immensum  erat, 
mihi  exiguum  atque  ambiguum  videbatar :  deque  hoc 
crebri  sermones  et  iuvenilis  altercatio,  in  qua  senum 
praeponderabat  auctoritas,  et  ego  prope  iam  amentiae 
suspectus  eram.  Nam  nec  quod  in  animo  erat  expri- 
raere  noveram,  et  si  nossem,  nova  aetas,  nova  opinio 
parum  fidei  merebantur.  Itaque  fando  victus  in  arcem 
silentii  confugiebam.  Tacitis  tamen  ex  actibus  quaenam 
essent  utrorumque  sententiae  apparebat.  Illis  enim  non 
pueris  modo,  sed  senibus  longae  spes,  onerosa  coniu- 
gia,  laboriosa  militia,  anceps  navigatio,  avara  studia 
instituebantur;  mihi,  rursus  in  testimonium'  Christum 
voco,  iam  ab  illa  aetate  nulla  ferme  spes,  iam  tunc 
teneros  cogitatus  fallere  incipiente  fortuna.  Itaque 
quidquid  fortunatius  accidit,  quod  Deo  praestante 
multum  est,  non  speranti  accidit :  si  quid  interdum 
animosius  speravi,  credo  ut  sperare  dediscerem,  non 
accidit.  Et  sane  dedidici  usque  adeo,  ut  licet  in  dies 
auctus  fortunae  muneribus,  et  illa  grato  animo  perci- 
piam.  et  nihil  ideo  plus  sperem  quam  si  nihil  perce- 
pissem  :  atque  haec  mihi  cum  amicis  una  lis  maneat, 
qui  morituro  longas  spes  obiiciunt,  quas,  ut  dixi,  vi- 
vere  incipiens  respuebam,  Haec  me  seu  debilitas,  seu 

bonitas  oaturaB,  a  coniugio  in  primis  atque  ab  aliis 
vitaB  difHcultatibus ,  in  quas  me  parentum  amor  et 
amicorum  consiiia  urgebant,  liberum  et  immunem 
tenuit.  Ne  tamen  ad  unum  cuncta  parentibus  negarem, 
de  sperante  nihil  multa  sperantibus,  uno  me  passus  fui 
civjlis  studii  fasce  curvari,  unde  maiores  provectus, 
prdeter  me  solum,  ab  omnibus  sperabantur.  Ego  in  ea 
facultate  quid  possem  et  quid  vellem  sentiebam,  neqne 
ingenio  diffidebam ,  sed  aegre  ferebam  lucrum  ex  in- 
genio  meo  quaeri.  Quamobrem  ut  primum  mihi  relictus 
sum,  fessus  invitae  sarcinae  subduxi  humeros,  meoque 
more  sine  solicitudine,  sine  spe  iter  inceptum  agere 
institui,  multa  demum  supra  spem  consequutus,  mulla 
passus.  Neve  forsan  ab  ignaris  hoc  sermone  despera- 
tionis  arguar,  de  bis  tantum  loquor,  quae  fortunae  res 
dicuntur,  in  aliis  ut  peccator  multum  spero.  Haec  mihi 
cum  illo  qui  ab  initio  me  novit,  dulce  fuit  recordari. 
Neque  vero  ab  re  ipsa  longe  digredi  visus  eram,  quia 
mihi  totuin  hoc  intellecta  iam  inde  vitae  brevitas  con- 
silium  dabat.  In  quo  ipso,  nisi  failor,  aliquantulum  vi- 
vendo  pfovectus  sum  :  tantumque  inter  hanc  et  illam 
aetatem  refert,  quod  tunc  doctis  viris,  ut  praefatus 
eram,  nunc  et  illis  et  mihi  et  experientiae  fidem  do: 
tunc  ante  prospiciebam  in  limine  dubitans  incertusque 
animi :  nunc  ante  retroque  respiciens  quod  legebam 
video,  quod  suspicabar  experior.  Video  me  ad  finem 
tanto  impetu  propinquare,  quahto  ne  dici  quidem  possit, 
nec  facile  captari.  Non  mihi  poetae,  nec  philosophi  qui- 
dem  munus  ad  hanc  rem :  ipse  mihi  testis^  ipse  auctor 
idoneus.  Brevi  mutatus  oris,  nec  minus  animi  habitus, 
mutati  mores,  mutatae  curae,  mutata  studia :  nil  est 


LIBER  VICESIMUSQUARTUS.  —  EPISTOLA  I.  255 

mihi  quale  tunc  fuerat,  non  dico  dum  epistolam  illam 
scripsi,  sed  dum  hanc  scriberie  incepi.  Nunc  eo,  et 
sicut  calamus  hic  movetur,  sic  ego  moveor,  sed  multo 
velocius :  hic  enim  pigre  diclanti  animo  obsequitur : 
ego  dum  naturse  legem  sequor,  propero,  curro,  rapior 
ad  exlrema,  iamque  oculis  metam  cerno.  Quidquid 
placuit  displicet,  quidquid  displicuit  placet.  Ego  ipse 
mihi  placui,  me  dilexi :  nunc,  quid  dicam?  odi.  Sed 
mentior :  nemo  unquam  carnem  suam  odio  habuit. 
Dicam  non  me  diligo?  Id  quoque  quam  vere  sim  di- 
cturus  nescio.  Illud  intrepide  dixerim:  non  diligo  pec- 
catum  meum,  neque  mores  meos  diligo,  nisi  qua  mu- 
tati  in  melius  correctique  sunt.  Imo,  quid  haesitem?  et 
peccatum,  et  mores  malos,  et  me  ipsum  falem  odi.  Ab 
Augustino  enim  didici  neminem  fieri  posse  qualis  cupit, 
nisi  se  odit  qualis  est. 

Ecce  ad  hunc  locum  episloIsB  perveneram  delibe- 
ransque  quid  dicerem  amplius  seu  quid  non  dicerem, 
haec  inter,  ut  assolet,  papyrum  vacuam  inverso  calamo 
feriebam.  Res  ipsa  materiam  obtulit  eogitatiti  rnter 
demersionis  morulas  tempus  labi,  roeque  interim  col- 
labi,  abire,  deficere  et,  ut  proprie  dicam,  mori.  Con- 
tinue  morimur,  ego  dum  haec  scribo,  tu  dum  leges, 
alii  dum  audient  dumque  non  audient.  Ego  quoque, 
dum  haec  leges,  moriar,  tu  moreris  dum  haec  scribo, 
ambo  morimur,  omnes  morimur,  semper  morimur. 
Nunquam  vivimus  dum  hic  sumus,  quamdiu  virtuosum 
aliquid  agentes  slernimus  iter  nobis  ad  veram  vilam, 
ubi  contra  nemo  moritur,  vivunt  omnes,  ubi  quod 
semel  placuit  semper  placet,  cuius  ineffabilis  et  in- 
exaustae  dulcedinis  nec  modus  animo  capitur,  nec  mu- 


256  DE  REBUS  FAMILIARIBUS 

tatio  sentitur,  nec  timetur  finis.  Meroorata  mihi  saepius 
et  laudata  naturalis  historia  repetenda  est.  Hypanis 
septentrionalis  fluvius  aequi  dexter  {sic)  Tanais  fertur 
in  pontum :  ibi  bestiolas  quasdam  nasci  scribit  Aristo* 
teles,  qude  nonnisi  diem  unum  vivunt.  Et  quanto  nobis, 
oro  te,  longior  vita  est?  Quaedam  mane  obeunt,  hae 
quidem  iuvenes;  quaedam  vero  sub  meridiem,  hae 
inventae  medio;  aliae  inclinata  iam  ad  occasum  die, 
hae  iam  perfectiores ;  aliae  occidente  sole,  hae  demum 
decrepitae  moriuntur,  eoque  magis  si  forte  solstitium 
sit  aestivum.  Confer  nostram  longissimam  aetatem  cum 
omni  aeternitate,  ut  ait  Cicero:  in  eadem  propemodum 
brevitBle  qua  illae  bestiolae  reperiemur.  Sic  est  hercle ! 
nec  quidquam  ad  contemplandam  vitae  brevitatem  die 
reor  efRcacius.  Distinguamus  ut  libet;  multiplicemus 
annorum  numeros :  fingamus  aetatum  nomina.  Tota 
vita  hominis  dies  unus  est,  nec  aestivus  quidem,  sed 
hibernus  dies,  in  quo  mane  alius,  alius  die  medio, 
alius  tardiuscule,  alius  autem  sero  moritur:  hic  tener 
ac  floridus,  hic  durus,  hic  iam  aridus  atque  con- 
sumptus.  Mane,  inquit  Psalmista,  siciU  herba  transeat, 
mane  floreat  et  transeat,  vcspere  decidat,  induret  et 
arescat.  Multi  moriuntur  senes,  et  si  sapientibus  cre- 
dimus,  nemo  non  senex  non  morilur,  quia  sua  cuique 
fit  senectus  vitae  finis.  Maturi  autem  pauci:  qui  diu 
vixerit  uullus;  nisi  cui  persuasum  sit  inter  brevis- 
simum  atque  longissimum,  sed  finitum  tempus,  nihii 
interesse.  Qua  in  re  ineo  veteri  iudicio  nihil  additum 
est,  nisi  quod,  ut  dixi,  quidem  doctis  vlris  ante  credi- 
deram,  mihi  iam  credo,  et  quod  opinabar  scio  :  nam 
nec  illi  aliter  quam  videndo  et  observando  didicerunt 

quod  velut  mald?  fidei  pontem  in  transitu  cavendum 
sequentibus  proclamarent.  Cer^e  ego  epistolam  illam 
meam  nunquam  hodie  nisi  admirans  lego,  et  attendens 
mecum  dico :  generos8e  semenlis  aliquid  habebat  istc 
animus,  si  eum  in  tempore  diligentius  coluisses. 

Haec  tibi  ideo,  prudentissime  virorum,  scribenda 
credidi,  non  ut  novi  aliquid  afferrera  ;  si  enim  per  te 
ipsum  ista  non  nosses,  vix  mihi  ut  crederes  impetra- 
rem  ;  sed  ut  tuam  meamque  memoriam  situ  obsitam 
et  implicilam  rebus  excuterem  :  ^ut  quod  tacito  me 
facere  te  et  fecisse  non  dubito,  mecum  ad  contemptum 
vitas  brevis,  et  inevitabilis  fati  tolerantiam  accingaris: 
et  sic  animum  formemus,  ut  quidquid  supervacuum 
bas  inter  angustias  inclusis,  et  ad  alta  nitentibus  ultro 
licet  obtulerit  fortuna,  quod,  Deo  gratias,  saepe  iam 
fecimus ,  magnifice  contemnamus.  Yale. 


EPISTOLA  11. 

FRANCISCUS  PETRARCA  PULICI  YICENTINO  S.   P.  D. 

Narrat  se  in  contentionem  adductum  cum  aliqpio  qui  Giceronem 
nuUo  modo  reprehendi  non  patiebatur. 

In  suburbano  Yicentino  per  noctem  hospitatus 
novam  scribendi  materiam  inveni.  Ita  enim  accidit  ut 
sub  meridiem  Patavio  digressus,  patrida  tu(B  limen 
attingerem,  vergente  iam  ad  occasum  sole.  Ibi  ne 
igitur  pernoctandum  an  ulterius  procedendam  (quod 
et  festinabam  et  longissimaD  lucis  pars  bona  supe- 
rerat),  deliberaturus  haerebam:  dum  ecce  (quis  secelet 

III.  17 


258  DE  REBUS  FAMILIAHIBUS 

amantibus?)  tuus,  et  magnorum  aliquot  virorum, 
quos  abunde  parva  illa  civitas  tulit,  gratissimus  inter- 
vcntus  dubium  omne  dimovit.  Ita  enim  flu€tuantem 
animum  ailigastis  varii  et  iucundi  fune  sermonis,  ut 
ire  cogitans  staret,  et  non  prius  labi  diem  quam 
noctem  adesse  perpenderet.  Et  illo  die  et  saepe  alias 
expertus  sum,  nulla  re  alia  magis  tempus  non  sen- 
tientibus  eripi,  quam  colloquiis  amicorum.  Magni  fnres 
temporis  sunt  amici,  etsi  nullum  tempus  roinus 
ereptum,  minus  perditum  videri  debeat,  quam  quod 
post  Deum  amicis  impenditur.  IUic  ergo,  ne  infinita 
recenseam,  meministi  ut  forte  Ciceronis  mentio  nobis 
oborta  est,  quae  crebra  admodum  doctis  hominibus  esse 
solet.  Ille  tandem  vario  colloquio  finem  fecit :  in  unum 
versi  omnes :  nihil  inde  aliud  quam  de  Cicerone 
tractatum  est.  Symbolum  confecimus,  et  palinodiam 
sibi,  seu  panegyricum  dici  placet,  alternando  cecinimus. 
Sed  quoniam  in  rebus  mortalium  nihil  constat  esse 
perfectum,  nullusque  hominum  est,  in  quo  non  aliquid, 
quod  merito  carpi  queat,  modestus  etiam  reprehensor 
inveniat,  contigit,  ut  dum  in  Cicerone,  velut  in  homine 
mihi  super  omnes  amicissimo  et  colendissimo,  prope 
omnia  placerent,  dumque  auream  illam  eloquentiam 
et  cceleste  ingenium  admirarer,  morum  levitatem, 
mdttisque  mihi  deprehensam  indiciis  incostantiam  non 
laudarem.  Ubi  cum  omnes  qui  aderant,  sed  ante  alios 
senem  illum,  cuius  mihi  nomen  excidit,  non  itnago,  con- 
terraheum  tuum,  annis  verendum  litterisque,  attonitos 
viderem  novitate  sententiae ;  res  poscere  visa  est  ut 
codex  epislolarum  mearum  ex  arcula  promeretur.  Pro- 
latus  in  medium  addidit  alimenta-  sermonibus :   inter 

multas  enim  ad  codetanos  meos  scriptas,  paucae  ibi, 
varietatis  studio  et  amoeno  quodam  laborum  diverti- 
culo,  antiquis  illustrioribus  iascribuntur,  quaelectorem 
non  praemonitum  in  stnporem  ducant ;  dum  tam  clara 
et  tam  vetusta  nomina  novis  permixta  compererit. 
Harum  duae  ad  ipsum  Giceronem  sunt:  alteia  mores 
notat,  altera  laudat  ingenium.  Has  tu  intenlis  omnibus 
cum  legisses,  mox  amica  lis  verbis  incaluit,  quibusdam 
scripta  nostra  laudantibu^,  et  iure  reprebensum  faten- 
tibus  Ciceronem,  uno  autem  illo  sene  obstinatius 
obluctante,  qui  et  claritate  nominis  et  amore  captus 
auctoris,  erranti  quoque  plaudere,  et  amici  vitia  cu|n 
virtutibus  amplecti  maliet,  quam  discernere,  nequid 
omnino  damnare  videretur  hominis  tam  laudati.  Ilaque 
nihil  aliud  vel  mihi  vel  aliis  quod  responderet  habebat, 
nisi  ut  adversus  orane  quod  dicerQtur,  splendorem 
nominis  obiectaret,  et  rationis  locum  teneret  aucto- 
ritas.  Succlamabat  identidem  protenta  manu :  a  par-^ 
»  cius,  .oro,  parcius  de  Cicerone  meo :  »  dumque  ab 
eo  quaereretur  an  errasse  unquam  uUa  in  re  Ciceronem 
opinari  posset,  claudebat  oculos,  et  quasi  verbo  per- 
cussus,  avertebat  frontem  ingeminans:  ((  heu !  mihi, 
»  ergo  Cicero  meus  arguitur?  »  quasi  non  de  homine, 
sed  de  Deo  quodam  ageretur.  Quaesivi  igitur :  an 
Deum  fuisse  Tullium  opinaretur,  an  hominem :  in- 
cunctanter  «  Deum  »  ille  respondit,  et  quid  dixisset 
intelligens,  a  Deum,  inquit,  eloquii.  »  Recte,  inquam ! 
»  nam  si  Deus  est,  errasse  non  potuit.  Illum  tamen 
»  Deum  dici  nondum  audieram.  Sed  si  Platonenj  Ci- 
»  cero  suum  Deum  vocat,  cur  non  ut  Deum  tuum 
»  Ciceronem  voces,  nisi  quia  deos   pro  arbilrio  sibi 

»  fingere  non  est  nostrae  religionis.  »  Ludo,  inquit 
»  ille:  hominem,  sed  divino  ingenio  fuisse  Tullium 
)^  scio.  «  Hoc,  inquara,  utique  rectius.  Nam  ccelestem 
»  Qaintilianus  dicendo,  verum  dixit.  Sed  si  homo  fuit, 
«  et  errasse  profecto  potuit  et  erravit.  »  Haec  dum 
dicerem,  cohorrebat,  et  quasi  non  in  famam  alterius, 
sed  in  suum  caput  diceretur,  aversabatur.  Ego  vero 
quid  dicerem,  Ciceroniani  nominis  et  ipse  mirator 
maximus?  Senili  ardori  et  tanto  studio  gratulabar 
quiddarascilicetPythagoreumredolenti:  tantam  unius  in- 
genii  reverentiam  esse,  tantam  religionem ,  ut  humanae 
imbecillitatis  in  eo  aliquid  suspicari  sacrilegio  proxi- 
raum  haberelur  gaudebam,  mirabarque  invenisse 
hominem,  qui  plus  rae  illum  diligeret,  quem  ego 
semper  prae  omnibus  dilexissem,  quique  quam  mihi 
puero  fuisse  meminerara ,  eam  de  illo  senex  opinionem 
gereret  altissirae  radicatara ;  nec  cogilare  quidem  posset 
ea  aetate ,  horao  si  fuit  Cicero,  consequens  esse  ut  in 
quibusdara,  ne  dicam  multis,  erraverit:  quodegocerte 
iam  partim  cogito,  partim  scio,  etsi  adhuc  nullius 
aeque  delecter  eloquio ;  nec  ipse,  de  quo  loquimur, 
Tullius  ignorat,  saepe  de  propriis  graviter  questus  er- 
roribus,  quem  nisi  sic  de  se  sensisse  fateamur,  lau- 
dandi  libidine,  et  notitiam  sui  ipsius,  et  magnam  illi 
partem  philosophicae  laudis  eripimus,  modestiam.  Cae- 
terum  nos  die  illo,  post  longura  serraonera,  hora  deraum 
interpellante,  surrexiraus,  atque  inde  integra  lite  di- 
scessura  est :  sed  exegisti  ultiraum,  ut  quod  tunc  bre- 
vilas  teraporis  non  sinebal,  ubi  primura  constitissem, 
exeroplum  tibi  epistolae  utriusque  transmitterem,  quo 
re   acrius  excussa,   vel   sequesler  pacis  inter  partes, 

vel  si  quo  inodo  posses,  Tullianae  constantiae  propu- 
gnator  fieres.  Laudo  animum,  ac  postulata  transmitto, 
dictu  mirabile  vincere  metuens,  vinci  volens.  At  unum 
noveris :  si  vincis,  plus  tibi  negotii  superesse  quam 
putas :  pari  etenim  duello  Annasus  Seneca  te  poscit 
atbletam,  quem  proxima  scilicet  carpit  epistola.  Lusi  ego 
cum  his  magnis  ingeniis,  temerarie  forsitan,  sed  aman- 
ter,  sed  dolenter,  sed  ut  reor  vere,  aliquanto,  inquam, 
verius  quam  vellem.  Multa  me  in  illis  delectabant, 
pauca  turbabant.  De  his  fuit  impetus  ut  scriberem  , 
qui  hodie  forte  non  esset.  Quamvis  enim  haec  propter 
dissimilitudinem  materiae  ad  extrema  reiecerim,  ante 
longum  tamen  tempus  excuderam  :  adhuc  quidem  vi- 
rorum  talium  fortunam  doleo,  sed  non  minus  culpem. 
Nec  te  praetereat  non  me  Senecae  vitam,  aut  Ciceronis 
erga  Rempublicam  damnare  propositum.  Neve  duas 
lites  misceas.  De  Cicerone  nunc  agitur,  quem  vigilan- 
tissimum  atque  optimum  et  salutarem  consulem  ac 
semper  amantissimum  patriae  civem  novi.  Quid  ergo? 
Varium  in  amicitiis  animum,  et  ex  levibus  causis  alie- 
nationes  gravissimas  atque  pestiferas  sibi,  et  nulli  rei 
utiles,  in  discernendo  insuper  suo  ac  publico  statu 
iudicium  reliquo  illi  suo  impar  acumini :  ad  postremum 
sine  fructu  iuvenile  altercandi  studium  in  sene  philo- 
sopho  non  laudo,  quorum  scito,  neque  te,  nequealium 
quemlibet  aequum  iudicem  fieri  posse,  nisi  omnibus 
Ciceronis  epistolis,  unde  ea  lis  oritur,  non  a  transcur- 
rente  perlectis.  Valc. 

111.  Idus  Maias.  Ex  itinero. 

EPISTOLA  III. 

FRANGISCUS  PETRARCA  M.  TULyO  CICERONI  S.  P.  D. 
Repreheadit  naturam  eius  incostantem  et  contentiosam. 

Epistolas  tuas  diu  multumque  perquisitas,  atque 
ubi  minime  rebar  inventas,  avidissime  perlegi :  audivi 
multa  te  dicentem,  multa  deplorantem,  multa  varian- 
tem,  Marce  Tulli,  et  qui  iampridem  qualis  praeceptor 
aliis  fuisses  noveram,  nunc  tandem  quis  tu  tibi  esses 
agnovi.  Unum  hoc  vicissim  a  vera  caritate  profectum 
non  iam  consHium  sed  lamentum  audi,  ubicunque  es, 
quod  unus  posterorum  tui  nominis  amantissimus  non 
sine  lacrimis  fundit.  0  inquiete  semper  et  anxie,  vel 
ut  verba  tua  recognoscas,  o  praBceps  et  calamitose 
senex,  quid  tibi  tot  contentionibus  et  prorsum  nihil 
profuturis  simultatibus  voluisti?  Ubi  et  setati  et  pro- 
fessioni  et  fortunae  tuoB  conveniens  otiuift  reliquisti? 
Quis  te  falsus  gloriae  splendor  senem  adolescentium 
bellis  implicuit,  et  per  omnes  iactatum  casus  ad  indi- 
gnam  pjiilosopho  mortem  rapuit?  Heu!  et  fraterni  con- 
silii  immemor,  et  tuorum  tot  salubrium  praeceptor um , 
ceu  nocturnus  viator  lumen  in  tenebris  gestans,  osten- 
disti  secuturis  callem,  in  quo  ipse  satis  miserabiliter 
lapsus  es.  Omitto  Dionysium,  omitto  fratrem  tuum  ac 
nepotem,  omitto,  si  placet,  ipsum  etiam  Dolabellam, 
quos  nunc  laudibus  ad  caelum  effers,  nunc  repentinis 
tnaledictis  laceras.  Fuerint  haec  tolerabilia  fortassis. 
lulium  quoque  Ceesarem  praelervehor,  cuius  spectata 
clementia  ipsum   lacessentibus   portus   erat.  Magnum 

praeterea  Pompeium  sileo,  cuin  quo  iure  quodam  fami- 
liaritatis  quidlibet  posse  videbare.  Sed  quis  te  furor  iii 
Antonium  impegit?  Amor  credo  Reipublicae,  quam  fun- 
ditus  iam  corruisse  fatebaris.  Quod  si  pura  fides,  si 
libertas  te  trahebat  (quod  quidem  de  tanto  viro  licet 
opinari),  quid  tibi  tam  familiare  cum  Augusto?  Quid 
enim  Bruto  tuo  responsurus  es?  Si  quidem  (inquit) 
Octavius  tibi  placet  non  Dominum  fugisse  sed  ami- 
ciorem  dominum  qu^esisse  videberis.  Hoc  restabat 
infelix,  et  hoc  erat  extremum  Gicero,  ut  huic  ipsi  tam 
laudato  malediceres,  quod  tibi  non  dicam  malefaceret, 
sed  malefacientibus  non  obstaret.  Doleo  vicem  tuam 
amice,  et  errorum  pudet  ac  miseret  tantorum:  iamque 
cum  eodem  Bruto  iis  artibus  nihil  tribuo,  quibus  te 
instructissimum  fuisse  scio.  Nimirum  quid  iuvat 
alios  docere ,  quid  ornatissimis  verbis  semper  de  vir- 
tutibus  loqui  prodest,  si  te  interim  ipse  non  audias? 
Ah !  quanto  satius  fuerat  philosopho  praesertim  in  tran- 
quillo  rure  senuisse,  de  perpetua  illa,  ut  ipse  quodam 
loco  ais,  non  de  hac  iam  exigua  vita  cogitantem, 
nullos  habuisse  fasces,  nullis  triumphis  inhiasse,  nullos 
inflasse  tibi  animum  Catilinas.  Sed  de  hoc  quidem 
frustra.  ^lernum  vale,  mi  Cicero.  Apud  superos,  ad 
dexteram  Athesis  ripam,  in  civitate  Transpadanae  Ita- 
liae  Verona.  XVI  Kalendas  Quintiles,  annoabortu  Dei 
iljius  quem  tu  non  noveras  MCCCXLV. 

EPISTOLA  IV. 

FRANCE5CUS  PETRARCA  M.  TULLIO  CICERONI  S.  P.  D. 

Ingenium  eius  laudibus  effert  r  Virgilio  eum  comparat :  opera  eiu^ 
enumerat :  deflet  coecitatem  setatis  suae  eorum  incuriosse. 

Si  te  superior  oflTendit  epistola  (verarn  enim,  ut 
ipse  soles  dicere,  quod  ait  familiaris  tuus  in  Andria : 
Obsequium  amicos,  veritas  odium  parit),  accipe  quod 
oflfensum  animum  ex  parte  mulceat,  nec  semper  odiosa 
sit  veritas ;  quoniam  veris  reprehensionibus  irascimur, 
veris  laudibus  delectamur.  Tu  quidem,  Cicero,  quod 
pace  tua  dixerim,  ut  homo  vixisti,  ut  orator  dixisti,  ut 
philosophus  scripsisti.  Vitam  ego  tuam  carpsi,  non  inge- 
nium  aut  linguam,  ut  qui  illud  mirer,  hanc  stupeam.  Ne- 
que  tamen  in  vita  tua  quidquam  praeter  constantiam  re- 
quiro,  et  professioni  philosophicae  debitum  quietis  stu- 
dium,  et  a  civilibus  bellis  fugam,  extincta  libertate,  ac 
sepulta  iam  et  complorata  Republica.  Vide  ut  aliter 
tecum  ago,  ac  tu  cum  Epicuro  multis  in  locis,  sed 
expressius  in  libro  de  Finibus  agebas.  Eius  enim 
ubilibet  vilara  probas,  rides  ingenium.  Ego  nihil  in  te 
rideo,  vitae  tamen  compatior,  ut  dixi,  ingenio  gratulor 
eloquiove.  0  Romani  eloquii  summe  parens,  nec  solus 
ego,  sed  omnes  tibi  gratias  agimus,  quicumque  latinae 
linguae  floribus  ornamur ;  tuis  enim  prata  de  fontibus 
irrigamus,  tuo  ductu  directos,  tuis  suffragiis  adiutos, 
tuo  nos  lumine  illustratos  ingenue  confitemur :  tuis 
denique,  ut  ita  dicam,  auspiciis  ad  hanc,  quantula- 
cumque  est,  scribendi  facultatem  ac  propositumperve- 


LIBER   VICESIMUSQUARTUS.  —  EPISTOLA   IV.  265 

nisse.  Accessit  et  alter  poeticae  viae  dux :  ita  enim  ne- 
cessitas  poscebat,  ut  esset  et  quem  solutis  et  quem 
frdenatis  gressibus  praeeuntem  sequeremur,  quem  lor 
quentem,  quem  canentem  miraremur,  quoniam  cum 
bona  venia  amborum,  neuter  ad  utrumque  satis  erat, 
ille  tuis  aequoribus,  tu  illius  impar  angustiis.  Non  ego 
primus  hoc  dicerem  fortasse,  quamvis  planesentirem: 
dixit  hoc  ante  me,  seu  ab  aliis  scriptum  dixit  ma- 
gnus  quidem  vir  Annaeus  Seneca  Cprdubensis,  cui  te, 
ut  idem  ipse  conqueritur,  non  aetas  quidem  sed  bel- 
lorum  civilium  furor  eripuit.  Videre  te  potuit,  sed 
non  vidit,  magnus  tamen  operum  tuorum  atque  illius 
alterius  laudator.  Apud  hunc  ergo  quisque  suis  elo- 
quentiae  finibus  circumscriptus  collegae  suo  cedere 
iubetur  in  reliquis.  Verum  expectalione  te  torqueo; 
quisnam  dux  ille  sit  quaeris?  nosti  hominem ,  si 
modo  nominis  meministi:  Publius  Virgilius  Maro  est, 
Mantuanus  civis,  de  quo  egregie  vaticinatus  es.  Cum 
enim,  ut  scriptum  legimus,  iuvenile  quoddam  eius 
opusculum  miratus,  quaesivisses  auctorem,  eumque 
iuvenem  iam  senior  vidisses,  delectatus  es,  et  de 
inexhausto  eloqueirtisB  tuae  fonte,  cum  propria  qui- 
dem  laude  permixtum ,  verum  tamen  prdeclarumque  ac 
magnificum  illi  testimonium  reddidisti.  Dixisti  enim  : 

Magna  spes  altera  RomsB. 

Quod  dictum   ex  ore   tuo   auditum,  adeo  sibi  placuit  * 
inseditque  memor|ae,  ut  illud  post  aunos  viginli,  te 
pridem    rebus   humanis  exempto,    divino    operi    suo 
eisdem  penitus  verbis  insereret,  quod  opus  si  videre 
licuisset,  Isetatus  esses,  de  primo  flore  tam  certum  te 

venturi  frnctus  praesagium  concepisse.  Nec  non  et 
latinis  gratulatus  Musis,  quod  insolentibus  Graiis  vel 
reliquissent  ambiguam,  vel  certam  victoriam  abstulis- 
sent :  utriusque  enim  sententide  auctores  sunt :  te,  si 
ex  libris  animum  tuum  novi ,  quem  noscere  mihi  non 
alitpr  quam  si  tecum  vixissem  videor,  ultimaa  asser- 
torem  futurum,  utque  in  oratoria  dedisti,  sic  in  poetica 
palmam  Latio  daturum,  atque  ut  ^Eneidi  cederet  Ilias 
iussuruni  fuisse  non  dubito,  quod  iam  ab  initio  Vir- 
giliani  laboris  Propertius  asseverare  non  timuit.  Ubi 
enim  Pierii  operis  fundamenta  contemplatus  est,  quid 
de  illis  sentiret,  et  quid  speraret  aperte  pronunciavit 
his  versibus  : 

Cedite  Romani  scriptores,  cedite  Graii; 
Nescio  quid  maius  nascitur  Iliade. 

Haec  de  altero  latinae  duce  facundiae,  magnaeque  Romae 
spe  altera.  Nunc  ad  te  revertor.  Quid  de  vita,  quid  de 
ingenio  tuo  sentiam  audisti.  Expectas  andire  de  libris 
tuis  quaenam  illos  exceperit  fortuna,  quam  seu  vulgo 
seu  doctioribus  probentur?  Extant  equidem  praeclara 
volumina,  quae  ne  dicam  perlegere,  sed  nec  enumerare 
suflScimus.  Fama  rerum  tuarum  celeberrima  atque 
ingens  et  sonorum  nomen :  perrari  autem  studiosi , 
seu  temporum  adversilas,  seu  ingeniorum  hebetudo  et 
segnities,  seu  quod  magis  arbitror,  alio  cogens  animos 
cupiditas  causa  est.  Itaque  librorum  aliqui  (nescio  an 
irreparabililer)  nobiscum,  qui  nunc  vivimus,  nisi  fallor, 
procul  dubio  periere:  magnus  dolor  meus,  magnus 
saeculi  nostri  pudor,  magna  posteritatis  iniuria.  Ne- 
que  enira  salis  infame  visum  est  ingenia  nostra  negli- 

gere   ne   quid    inde   fructuosum    perciperet   sequens 

aetas,  nisi  laboris  etiam  vestri  fructum  crudeli  prorsus 

et  intoleranda  corrupissemus  incuria.    Namque    qiiod 

in  tuis  conqueror  et  in  multis  virorum  illustrium  libris 

accidit:  tuorum  sane,   quia  de  iis   mihi  nunc  sermo 

erat,  quorum  insignior  iactura  est,  haec  sunt  nomina : 

ReipublicdB,  Rei  famiiiaris,  Rei   militaris,    de   Laude 

philosophiae,  de  Gonsolatione ,  de  Gloria,  quamvis  de 

hoc  ultimo  magis  mihi  spes  dubia,  quam  desperatio 

certa  sit.  Quin  et  superstitum  librorum  magnas  partes 

amisimus,  ila  ut,   veluti  ingenti   praelio    oblivione  et 

ignavia  superatis,  duces  nostros  non  extinctos  modo 

sed  truncos  quoque  vel  perditos  necesse  sit  lugere.  Hoc 

enim  et  in  aliis  multis,  sed  in  tuis  maxime  Oratoris, 

atque  Academicorum ,  et  Legum  libris  patimur,  qui 

ita  truncali  fcBdatique  evaserunt,   ut  proprie  melius 

fuerit  periisse.  Reliquum  est  uf  urbis  RomaB  ac  Ro- 

manae  Reipublicae  statum  audire  velis,  quae  patriae 

facies,  quae  civium  concordia ,  ad  quos  rerum  summa 

pervenerit,   quibus  manibus  quantoque  consilio  fnena 

tractentur  imperii?  Ister  ne  et  Ganges,  Iberus,  Nilus 

et   Tanais   limites    nostri    sint  ?  An    vero    quisquam 

surrexerit 

Imperium  Oceano  famam  qui  terminet  astris, 

aut 

super  et  Garamantas  et  Indos 
Proferat  imperium, 

ut  amicus  ille  tuus  Mantuanus  ^t.  Haec  et  his  similia 
cupidissime  auditurum  te  auguror ;  id  enim  pietas  tua 
suggerit,  et  amor  erga  patriam  usque  in  tuam  perni- 
ciem   notissimus.   Yerum   enim   tacere   raelius  fueril. 

Crede  enim  mihi,  Cicero,  si  quo  in  statu  res  nostrae 
sunt  audieris,  excident  tibi  lacrimds,  quamlibet  vel 
co^  vel  erebi  partem  teneas.  iEternum  vale.  Apud 
superos ,  ad  sinistram  Rbodani  ripam  in  Transalpina 
Gallia  eodem  anno,  XIV.  Ealendas  lanuarii. 


EPISTOLA  V. 

FRANCISCUS  PETRARCA  ANNiEO  SENECiE  S.  P.  D. 

Laudat  eius  de  moribus  doctrinam :  obiurgat  quod  in  aula  Neronis 
Augusti  constiterit,  eiusque  familiaritatem  in  pretio  habuerit. 

Petitam  a  tantoviroimpetratamque  veniam  vebm, 
si  quid  asperius  dixero  quam  aut  professionis  tuae  re- 
verentiam  deceat,  aut  quieti  sit  debitum  sepulchri.  Qui 
enim  me  Marco  Ciceroni ,  quem  latinae  eloquentiae  lu- 
men  ac  fontem,  teste  te,  dixerim,  non  pepercisse  le- 
gerit,  si  te  et  reliquis  itidem  vera  loquens  non  peper- 
cero,  indignationis  iustae  materiam  non  habebit.  luvat 
vobiscum  colloqui,  Viri  illustres,  qualium  omnis  aetas 
penuriam  passa  est,  nostra  vero  ignoranliam  et  exi- 
mium  patitur  defectum.  Certe  ego  quotidie  vos  loquen- 
tes  attentius  quam  credi  possit  audio,  forte  non  inepte 
ut  ipse  a  vobis  semel  audiar  optaverim.  Inter  omnes 
quidem,  qui  clara  nomina -habuerunt  tuum  nomen  ad- 
numerandum  esse  non  sum  nescius,  idque  si  aliunde 
nescirem,  magno  quodam  et  externo  teste  cognovi.  Plu- 
tarchus  siquidem  Graecus  homo  et  Traiani  principis  ma- 
gister,  suos  claros  viros  nostris  conferens  cum  Platoni  et 
Arisloteli  (quorum  primum  divinum,  secundum  dcerao- 

nium  Graeci  vocant)  Marcum  Varronem,  Homero  aulem 
Virgilium,  Demostheni  Marcum  Tullium  obiecisset,ausus 
est  ad  postremum  et  ducum  controversiam  movere,  nec 
eum  tanti  saltem  discipuli  veneratio  continuit:  in  uno 
sane  suorum  ingenia  prorsus  imparia  non  erubuit 
confiteri,  quod  quem  tibi  ex  aequo  in  moralibus  prae- 
ceplis  obiiceret  non  haberet.  Laus  ingens  ex  ore  prae- 
sertim  bominis  animosi,  et  qui  nostro  lulio  Cnesari 
suum  Alexandrum  Macedonem  comparasset.  Sed  nescio 
quomodo  sicut  corporum  sic  animorum  egregias  formas, 
aliqua  saepe  gravis  iniuria  nalurae  variantis  insequitur, 
sive  quod  omnium  parens  perfectionem  morlalibus  in- 
vlAet  (eoque  magis,  quo  ad  illam  propius  videntur  ac- 
cedere),  sive  quod  inter  mulla  decora  deformilas  omnis  | 
apparet,  et  quod  in  obscura  facie  facilis  naevus,  in  prae- 
clara  cicatrix  foeda  est;  tanta  lux  in  rebus  ambiguis  ex 
contrariorum  vicinitale  suboritur,  Tu  vero,  venerande  ' 
vir  etmorum,  si  Plxilarcho  credimus,  incomparabilis 
praeceptor,  errorem  vitae  tuae,  si  non  molestum  est, 
mecum  recognosce.  In  omnium  saeculorum  crudelis- 
simum  principem  incidisti,  et  tranquillus  nauta  pre- 
tiosis  mercibus  onustam  navim  ad  infamem  et  procello- 
sum  scopulum  appulisti.  Gur  autem  illic  haesisti  quaeso 
te?  An  ut  in  tempestate  aspera  magisterium  aH>roba- 
res?  Sed  hoc  nemo  nisi  amens  eligit;  neque  enim  ut 
fortis  perpeti,  sic  prudentis  est  oplare  periculum:  quin/ 
etiam  si  libera  prudentiae  relinquatur  electio,  otiosa  sem- 
per  erit  fortitudo:  nihil  enim  incidet,  adversus  quod  illius/ 
auxilium  implorandum  sit.  Modesta  potius  suis  utens 
partibus  et  laetitiamfraenabit  etvoliva  moderabitur.  Sed 
quoniam  innumerabiles  casuseveniunt,etmulta  fert  vita 

hominum  quibusconsilianostravincuntur,  idcirco  virtus 
invicta  furenti  opponitur  fortunaB,  non  quidem  secandum 
electionem,  ut  dixi,  sed  secundum  necessitatis  inevita* 
biles  ac  ferreas  leges.  At  ego  numquid  sanus  satis  vi- 
dear  si  diutius  cum  magistro  virtutum  de  virtute  di- 
sputem,  et  probare  nitar,  id  cuius  contrarii  probatio 
impossibilis  sit ,  utile  vel  te  iudice  vel  quolibet ,  qui 
inter  vitae  huius  fluctus  mediocriter  navigare  didice- 
rit,  non  fuisse  consilium  Syrtibus  inhaerere?  Quod  si 
laudem  ex  ditticultate  captabas,  hoc  ipsum  summae  lau- 
dis  erat,  emergere,  et  in  portum  aliquem  salva  puppi 
confugere.  Impendentem  iugiter  cervicibus  tuis  gladium 
videbas,  nec  timebas,  nec  tam  ancipitis  rei  exitum  Ytft 
videbas,  praesertim  quando,  quod  moriendi  miserrimum 
genus  est,  intelligere  poteras  mortem  tuam  et  fructu 
quolibet  et  gloria  carituram.  Veneras,  o  miserabilis  se- 
nex,  in  hominis  manus,  qui  quidquid  vellet  posset,  nil 
nisi  pessimum  velle  posset.  Somnio  iam  a  prima  illius 
famiHaritate  deterritus,  vigilans  deinde  multiplicibus 
argumentis  fidem  turbidae  quietis  acceperas.  Quid  igi- 
tur  tibi  cum  his  laribus  tam  diu?  Quid  cum  inhumano 
cruentoque  discipulo?  Quid  cum  dissimiiiimo  comitatu? 
Respondebis :  eflPugere  volui,  sed  nequivi,  et  iUum 
Cleantis  versiculum  praetendens,  quo  in  latinum  verso 
uti  soles  : 

Ducunt  volentem,  fata  nolentem  trahunt. 

niud  insuper  proclamabis  voluisse  te  opibus  tuis  renun- 
ciare,  vel  ut  sic  laqueum  ubertatis  abrumperes,  teque 
in  tutum  ex  tanto  naufragio  vel  nudus  eriperes.  Re^  # 
veteribus  historicis  nota  est,  et  mihi  ipsi  iHoruioa  ve- 

stigiis  incedenti  haudquaquam  silentio  prdetermissa. 
•Verum  si  tibi  palam  loquens  secretiora  conticui,  nunc 
autem  quando  ad  te  mihi  sermo  est,  putasne  silebo 
quod  indignatio  veritasque  suggesserint?  Adeas  modo, 
et  accede  propius,  ne  qua  externa  auris  interveniat 
sentiens  non  nobis  aetatem  rerum  tuarum  notitiam 
abstulisse.  Testem  nempe  certissimum  habemus,  et 
qui  de  summis  viris  agens  nec  metu  flectitur  nec 
gratia,  Svetonium  Tranquillum.  Is  igitur  quid  ait? 
Avertisse  le  Neronem  a  cognitione  veterum  orato- 
rum,  quo  scilicet  in  tui  illum  admiratione  diutius  de- 
tineres.  Illi  igitur  pectori  carus  esse  studuisti,  cui 
uf  f  fieres  vilis  et  irrisione  dignus  habereris ,  vel 
simulato  certe  vel  inaccersito  linguae  vitio  curare  de- 
bueras?  Prima  est  miseriarum  tuarum  radix  ab  animi 
levitate  ne  dicam  vilitate  profecta.  Inanem  studiorum 
gloriam,  dure^enex,  nimis  molliter,  ne  rursus  dicam 
pueriliter,  concupisti.  Ipsum  quod  ad  immitis  viri  ma- 
gisterium  accesseras,  fuerit  vel  alieni  iudicii,  vel  erroris, 
vel  fati  cuiuspiam,  quando  excusalionem  errorum  stu- 
diosius  aucupamur,  et  culpas  nostras  in  fata  reflectimus. 
Hoc  votum  hoc  utique  iudicii  lui  fuit;  non  potes  accusare 
fortunam;  quod  optaveras  invenisti.  Sed  quo  pergis?  Ah 
miser !  postquam  in  admirationcm  tui  vesanum  invenem 
eo  usque  perduxeras  ut  nulla  libertatis  aut  commea- 
tus  occasio  superesset,  numquid  aequanimius  saltem 
pati  poteras  iugum  quod  sponte  subieras,  et  hoc  saltem 
prcestare  ne  domini  tui  nomen  immortalibus  maculis  in- 
signires?  Non  equidem  ignorabas  Tragoediam  omne  ge- 
nus  scripti  gravitate  vincere,  ut^it  Naso?  Hanc  tu  quam 
mordaciter,    quam  venenose,   quam    acriter  in-illum 

scripseris  notum  est.  Ut  est  animus  veri  impatiens  eo 
iniuriosius  plectitur  quo  verius.  Nisi  forsan  opinio  vera 
est  qua3  tragcediarum  non  te  illarum,  sed  tui  nominis 
alterum  vult  auctorem.  Nam  et  duos  Senecas  Cordubam 

habuisse  Hispani  lestes  sunt,  et  Octaviae tragae- 

diae  illi  esse  nomen.  Locus  aliquis  banc  suspicionem 
recipit,  quam  si  sequimur,  quod  ad  te  attinet,  expers 
tu  culpae  buius.  Quod  ad  stilum  nibil  ille  te  inferior, 
quisquis  est,  aevo  licet  secundus  ac  nomine.  Ita  quan- 
tum  morum  demitur  infamiae,  tantumdem  ingenii  famae 
detrabitur.  Omnis  alioquin  excusatio,  nisi  fallor,  famosi 
carminisnulla  est.  Non  quod  ego  sim  nescius  nullam  vel 
ingenii  vel  sermonis  acrimoniam  nefandis  actibus  aeq||§ri 
posse  bominis....  illius,  si  modo  bominis  nomine  dignus 
est.  Vide  tamen  num  te  deceret  id  scribere,  de  impera- 
tore  subiectum,  de  domino  familiarem,  de  discipulo 
praeceptorem :  postremo  de  illo  cui  tam  multa  blandiri 
ne  dicam  blandiendo  mentiri  solitus  eras.  Relege  libros 
quos  ad  eum  ipsum  de  Clementia:  revolve  quem  ad 
Polybium  de  consolatione  dictasti :  caetera  denique  tua 
rum  vigiliarum  monumenta  percurre,  si  modo  vel  li- 
bros  vel  librorum  memoriam  Letbaei  gurgitis  unda  non 
obruit.  Pudebit  credo  laudati  discipuli.  Qua  enim  fronte 
de  tali  talia  scripsisse  potueris  ignoro  certe :  ego  illa  sine 
pudore  non  relego.  Sed  bic  rursus  occurres,  et  adole- 
scentiam  principis,  atque  indolem  multum  spei  melioris 
praeferentem  obiiciens,  errorem  tuum  repentina  morum 
eius  mutatione  tutabere :  quasi  v«ro  baec  nobis  ignota 
sint.  Verum  ipse  considera  quam  sit  inexcusabile,  pau- 
cula  personati  principis  opuscula,  vel  simulatae  Riela- 
tis  voculas,  obliquasse  animum  ac  iudicium  tibi  tali  viro, 

tali  aetate,  tanta  rerum  experientia  ac  doctrina.  Quid 
eniin  oro,  tibi  placuitex  illius  actis,  quae  ab  bistoricis  (ut 
eorum  verbis  utar)  partim  nulla  reprehensione ,  partim 
non  mediocri  laude  memorantur,  prius  scilicet  quam 
se  totum  in  probra  et  scelera  demergeret?  Au  aurigandi 
potius,  an  citharizandi  studium?  Quibus  tam  curiose 
deditum  accepimus,  ut  secretius  primum  coram  servis 
ac  plebe  sordida,  deinde  etiam  in  publico,  universo 
populo  spectante,  princeps  auriga  decurreret,  et  quasi 
numen  aliquod  oblatam  sibi  citbaram  adoraret  egre- 
gius  citharista;  quibus  tandem  successibus  evectus  et 
velut  Italicis  non  contentus  ingeniis  Achaiam  petiit,  et 
GriBCorum  MusiCorum  adulationibus  inflatus  solos  Grd&- 
cos  studiis  suis  dignos  asseruit?  Ridiculum  monstrum, 
feroK  bellua.  An  illud  omen  certum  magni  simul  et  re- 
ligiosi  principis  habuisti,  quod  barbae  primitias  et  illas 
inhumani  oris  exuvias  in  capitolio  consecravit?  li  certe 
sunt  actus  Neronis  tui,  Seneca:  ea  aetate  qua  historici 
adbuc  eum  inter  homines  numerant,  tu  eum  inter  deos, 
nec  laudante  nec  laudato  dignis  praeconiis  conaris  inse- 
rere,  et,  cuius  an  te  pudeat  nescio,  sed  me  pudet,  optimo 
principum  divo  Augusto  prseferre  non  dubitas :  nisi 
forte  illud  maiori  gloria  dignum  putas,  quod  Ghristia- 
nos,  genus  hominum  revera  sanctum  et  innocuum, 
verum  ut  sibi  videbatur  et  Svetonio  referenti ,  su- 
perstitionis  novae  ac  maleficae,  suppliciis  affecit,  omnis 
pietatis  persecutor  atque  hostis  crudelissimus.  Ego 
quidem  de  te  ista  non  suspicor,  eoque  magis  proposi- 
ItitA  animi  miror:  nam  et  superiora  ilia  frivola  nimis  et 
vana  sunt,  ultimum  hoc  nefarium  etiam  et  immane. 
Et  ita  tibi  visum :  una  quidem  epistolarum  tuarum  ad 

Apostolum  Paulum  non  roodo  iuDuit  sed  fatetur.  Neque 
tibi  videri  potuisse  aliter  certus  sum  illis  tam  sanctis 
ac  ccelestibus  monitis  aurem  non  neganti,  oblatamque 
divinitus  amicitiam  complexo ;  quam  utinam  arctius 
tenuisses  ne  divellereris  in  finem,  ut  cum  illo  praecone 
veritatis  pro  veritate  ipsa  et  pro  aeterni  praemi  promis- 
sione,  tantique  promissoris  pro  nomine  morereris.  Sed 
progressus  sum  longius  dicendi  impetu,  et  intelligo 
me  ad  haec  exaranda  serius  processisse,  quam  ut  ulla 
tempestivse  frugis  spes  appareat.  iEternum  vale.  Apud 
superos  in  Gallia  Cisalpina  inter  sinistram  rapacis  Entiae 
et  dextram  pontifragi  Parmde  ripam.  Kalendis  Sextilis 
anno  ab  ortu  eius  quem  an  tu  rite  noveris  inceryyn 
habeo.  MCCCXLVIII. 


EPISTOLA  VI. 

FRANCISCLS   PETRARCA  M.   VARRONI  S.  P.  D. 
Ingens  iaus  eius ,  et  de  amissis  operibus  lamentatio. 

Ut  te  amem  ac  venerer  tua  singularis  virtus  et 
industria,  tuum  me  clarissimum  nomen  cogit.  Sunt  qui- 
dem  quos  licet  extinctos,  superstitibus  tamen  beneficiis 
ac  meritis  amamus;  qui  scilieet  caeteris  conspectu  et 
odore  graviter  oflFendentibus  ipsi  doctrinis  instfuunt^ 
exemplisque  delectant,  quique  licet  hinc  abierint  in  com- 
munem  locum,  ut  ait  Plautus  in  Cassina,  tamen  absen- 
tesprosunt  praesentibus.  Tunihil  aut  niodicum  prodes, 
non  tua  quidem,  sed  omnia  corrumpentis  aevi  culpa. 
iEtas  nostra  libros  tuos  perdidit.  Quid  ni  autem  unius 
nummorum  custodiae  studiosa?  Quis  usquam  invisae  rei 

castos  bonus  fuit?  Tu  cognitioni  lerum  supra  fidem  et 
sine  exemplo  deditus,  non  ideo  tamen  actuosaa  vitde 
semitam  declinasti,  utroque  calle  conspicuus,  et  illis 
summis  viris  Magno  Pompeio  ac  lulio  Caesari  merito 
tuo  carus.  Itaque  sub  altero  militasti:  ad  aJterum  scripsi- 
sti  libros  mirabiles  omnisque  disciplinae  refertissimos, 
inter  bellorum  et  publicorum  munerum  diversissimas 
curas.  Magna  est  laus  non  ingenii  modo  sed  propositi 
in  actu  perpetuo  corpus  simul  atque  animum  habere, 
et.posse  et  velle  non  aetati  tuaB  tantum  sed  omnibus 
saeculis  prodesse.  li  equidem  tanto  studio  elaborati  li- 
bri  digni  non  sunt  habiti,  qui  per  manus  nostras  ad 
posleros  pervenirent:  ardorem  tuum  nostra  vicit  igna- 
via.  Nemo  tam  parcus  pater  unquam  fuit,  cuius  non 
longaevam  parsimoniam  brevi  tempore  luxuriosus  filius 
posset  evertere.  Quid  nunc  libros  perditos  enumerem? 
quot  librorum  tuorum  nomina  totidem  famae  nostrae  sunt 
vulnera.  Praestat  igitur  siluisse:  nam  et  contrectatione 
recrudescit  vulnus,  et  sopitus  dolor  damni  memoria 
excitatur.  Sed  oh  incredibilis  famae  vis!  vivit  nomen 
sepultis  operibus,  et  cum  de  Varrone  prope  nihil  ap- 
pareat,  doctorum  tamen  omnium  consensu,  doctissi- 
mus  Varro  est,  quod  sine  ulla  dubitatione  amicus  tuus 
Marcus  Cicero  in  iis  ipsis  libris  in  quibus  nihil  affir- 
mandum  disputat,  aiBrmare  non  timuit,  ut  quodam- 
modo  luce  tui  nominis  perstringente  oculos,  videatur 
interim  dum  de  te  loquitur  suum  principale  propositum 
non  vidisse.  Quod  Ciceronis  testimonium  quidam  lati- 
nitatis  angustiis  circumscribunt,  apud  quos  Romanorum 
doctwssimi  nomen  habes^  alii  ad  Graecorum  metasexten- 
dunt,  praecipueque  Lactantius  vir  ex  nostris  eloquenlia 

etreligione  clarissimus,  qui  nullum  Varrone  doctiorem, 
ne  apud  Graecos  quidem  vixisse  non  dubitat.  Sed  inter 
innumerabiles  prdecones  tuos  famosissimi  dup  sunt:  pri- 
mus  est  ille  cuius  supra  mentionem  feci,  coaetaneus  et 
concivis  et  condiscipulus  tuus  Cicero,  qui  multa  tibi, 
et  cui  tu  multa  servala  ex  Catonis  praecepto  ratione 
otii  scripsisti,  cuiusque  ut  vivaciora  sint  opera,  stili  for- 
san  dulcedo  praestitit.  Secundus  vir  quidam  sanctissi- 
mus  et  divino  ingenio  Augustinus  origine  Afer,  eloquio 
Romanus,  cum  quo  utinam  de  libris  divina  tractanti- 
bus  deliberare  potuisses:  summus  nempe  theologus  fu- 
torus,  qui  eam  quam  poteras  theologiam  tam  scrupu- 
lose  tam  anxie  divisisti.  Ut  vero  rerum  tuarum  nihil 
ignores,  quamvis  de  te  ita  scriptum  sit,  legisse  te  tam 
multa  ut  aliquid  tibi  scribere  vacasse  miremur,  tam 
multa  scripsisse  quam  multa  vix  quemquam  legere  po- 
tuisse  credamus,  nullde  tamen  extant  vel  admodum  la- 
cerfe  tuorum  operum  reliquiae,  e  quibus  aliqua  pridem 
vidi,  et  recordatione  torqueor  summis,  ut  aiunt,  labiis 
gustatae  dulcedinis.  Et  eos  ipsos  praecipue  divinarum  et 
Immanarum  rerum  Iibros,qui  nomen  tibi  sonantius  pepe- 
rere  adhuc  alicubi  forsitan  latitare  suspicor;  eaque  mul- 
tos  iam  per  annos  me  fatigat  cura,  quoniam  longaqui- 
dem  ac  solicita  spe  nihil  est  importunius  aut  laboriosius 
in  vita.  Haec  hactenus.  Tu  vero  solare  animum,  et  labo- 
risegregii  fructum  ex  conscientiapercipiens  mortalia  pe- 
riisse  nondoIeas.Sciebasperitura  dumscriberes:  mortali 
enim  ingenio  nihil  efficitur  immortale.  Quid  autem  refert 
an  statim,  an  post  centum  annorum  millia  pereat  quod 
aliquando  perire  necesse  est?  Est  quidem  illustris  ^mili 
studio  flagrantium  cohors  haudquaquam  fortunatior  la- 

borum;  quibus  exemplis,  quamvis  nemo  tibi  par  fueril, 
tamen  utcumque  sortem  tuam  aequanimius  ferredebes; 
ex  qua  nunc  aliquos  numerare  delectat,  quoniam  cla- 
rorum  nominum  vel  sola  commemoralio  dulcis  est.  Sunt 
igitur  hiiMarcus  Cato  Censorius,  Publius  Nigidius  An- 
tonius  Gnipho,  lulius  Hyginus,  Ateius  Capito,  Caius 
Bassus,  Yeratius  Pontificalis,  Octavianus  Herennius, 
Cornelius  Balbus,  Masurius  Sabinus,  Servius  Sulpitius, 
Cloacius  Verus,  Caius  Flaccus,  Pompeius  Festus,  Cas- 
sius  Hemina,  Fabius  Pictor,  Statius  Tullianus,  multique 
alii  quos  enumerare  longum  est,  olim  clari  viri  nunc 
cinis  ambiguus;  et  praeter  primos  duos  vix  cognitano- 
mina,  quos  omnes  meis  verbis  tuo  ore  salutatos  Velim. 
lulium  et  Augustum  Caesares  et  aliquot  alios  ex  illo 
ordine  quamquam  studiosissimos  atque  doctissimos, 
teque  nonnullis  horum  familiarissimum  sciam,  aequius 
tamenfuerit,  nostris  iraperaloribus  salutandos  linquere, 
si  tamen  hos  non  illorum  pudet,  quorum  studio  ac  vir- 
tute  fundalum  imperium  everterunt.  iEternum  vale,  vir 
clarissime.  Apud  superos  in  capite  orbis  Roma,  quae 
tua  fuit,  mea  patria  facta  est.  Kalendis  Novembris 
anno  ab  ortu  eius,  quem  utinam  novisses,  MCCCL 


EPISTOLA  VII. 

FRANCISCUS  PETRARCA  QUINTILIANO  S.   P.  D. 

De  illius  insiitutionibus  oratoriis  quas  libris  rheioricisM.  T.  Giceioivis 
ut  sermonis  elegantia  sequiores,  sic  doctrinje  diligentia  potiores 
habendos  affirmat. 

Olim  tuum  nomen  audieram,  et  de  tuo  aliquid  le- 
geram,  et  inirabar  unde  tibi  nomen  acuminis.  Sero  in- 

genium  tuum  novi.  Oratoriarum  institutionum  liber  heul 
discerptus  et  lacer  venit  ad  manus  meas.  Agnovi  aeta- 
tem  vastatricem  omnium  et  diri  mecum:  Facis  ut  so- 
lita  es:  nil  bona  fide  custodis,  nisi  quod  perdere  lucrum 
erat.  ^Etas  segnis  et  insolens  tales  mihi  remittis  insignes 
viros  cum  ignavissimos  coias.  Oh!  sterilis  et  foeda  pars 
temporum,  totrebus  ediscendis  ac  scribendis  dedita  quae 
melius  nescirentur,opus  hoc  habereintegrumneglexisti? 
CoDlerum  hic  mihi  de  te  veram  liber  opinionem  attulit. 
Diu  tuis  in  rebus  erraveram:  errori  finem  advenisse 
gratulor.  Vidi  formosi  corporis  artus  eflfusos:  admiratio 
animum  dolorque  concussit.  Et  fortasse  nunc  apud  ali- 
quem  totus  es, '  et  apud  talem  forsitan  qui  suum  hospi- 
tem  habet  incognitum.  Quisquis  in  te  reperiendo  fortu- 
natior  fuit,  sciat  se  rem  magni  pretii  possidere,  quamque 
si  noverit  primas  inter  divitias  locet.  Tu  quidem  in  his 
libris ,  qui  quot  sint  nesci^i»  sed  haud  dubie  multi  sunt, 
rem  a  Cicerone  iam  sene  siimmo  studio  tractatam  re- 
fricare  ausus,  quod  factu  impossibile  iudicabam,  post 
tanti  viri  vestigia  novam  non  imitationis  sed  doctrinaB 
propriae  praeclarique  operis  gloriam  invenisti;  adeo  di- 
ligenter  ab  illo  instructus  orator  a  te  comptus  ornatus 
que  est,  ut  multa  ab  illo  vel  neglecta  vel  non  ani- 
madversa  videantur.  Atque  ita  singulatim  omnia  colligis 
duci  tuo  elapsa,  ut  quantum  vinci  eloquio,  tantum  dili- 
gentia  vincere  recto  ni  fallor  iudicio  dici  possis.  lUe 
enim  suum  oratorem  per  ardua  causarum  ac  summos 
eloquentiae  vertices  agit,  et  iudicialibus  bellis  ad  victo- 
riam  format.  Tu  longius  repetens  oratorem  tuum  per 

*  Ad  liiBC  verba  in  Codice  Passioneiano  legitur.  «  Hoc  verum  fuit 
quia  Costanti<E  rejtertm  est  tohis.  » 

omnes  longae  viae  flexus  ac  latebras  ab  ipsis  incunabu- 
lis  ad  supremaoi  eloquii  arcem  ducis.  Placet,  delectal 
et  mirari  cogit,  eo  namque  aspirantibus  nihil  utilius, 
Ciceroniana  claritas:  provectos  illuminat,  et  celsum  va- 
lidis  iter  signat.  Tua  sedulitas  ipsos  quoque  fovet  in- 
validos,  et  optima  nutrix  ingeniorum  lacte  humili  te- 
neram  pascit  infandam.  Sed  ne  tibi  veritas  blanda 
suspecta  sit,  mutandus  est  slilps.  In  te  igitur  re  appa- 
ruit  verum  esse  quod  Cicero  idem  ait  in  rhetoricis 
oratori  minimum  de  arte  ioqui,  mullo  maximum  ex  arte 
dicere.  Non  tamen  ut  ille  Hermagorae  de  quo  agebat, 
sic  ego  tibi  horum  alterum  eripio:  utrumque  concesse- 
rim:  sed  hoc  mediocriter,  iilud  eximie,  atque  adeo 
excellenter  ut  vix  quidquam  adiici  iam  humano  posse 
videatur  ingenio.  Equidem  quantum  hoc  tuo  magnifico 
opere  collato  cum  eo  libro  quem  de  causis  edidisti  (qui 
idcirco  non  periit  ut  constaret  aetatem  nostram  optima- 
rum  rerum  praecipue  negiigentem  mediocrium  aon  ita) 
satis  intelligentibus  patet,  multo  te  mehus  cotis  oflicio 
functum  esse,  quam  gladii,  et  oratorem  formare  poten- 
tius  quam  praestare.  Id  ne  ad  iniuriam  trahas  velim: 
sed  inteliigas  in  te  ipso  in  que  aliis  nunquam  sic  in- 
genium  unum  par  ad  omnia,  ut  non  aliqua  in  parte  se 
vincat.  Magaus  fateor  vir  fuisti,  sed  instituendis  for- 
mandisque  magnis  viris  maximus:  et  qui  si  materiam 
idoneam  nactus  esses,  te  maiorem  ex  te  facile  gigneres; 
dpctus  nobilium  cultor  ingeniorum.  Fuit  autem  tibi 
cTemuIatio  non  levis  magni  cuiusdam  alterius  viri,  An- 
naeum  Senecam  dico.  Quos  aetas,  quos  professio,  quos 
natio  iunxerat,  seiunxit  parium  pestis  livor.  Qua  in  rc 
nescio  an  tu  inodestior  videarc;  siquidem  ncc  tu  illum 

pleno  ore  laudare  potes,  et  iile  de  te  conlemptissime 
loquitur.  Ego  si  tanlas  inter  partes.iudex  sim,  quam- 
quam  indicari  a  parvis  magne  verear,  meum  iudicium 
dicam  tamen.  Ille  uberior,  tu  acutior,  ille  altior,  tu 
cautiar:  et  tu  quidem  ingenium  eius  et  studium  et  do- 
ctrinam  laudas,  electionem  ac  iudicium  non  laudas: 
slilum  vero  corruptum  et  omnibus  vitiis  fractum  dicis. 
Ille  autem  te  inter  eos  numerat  quorum  cum  ipsis  fama 
sepulta  est,  cum  nec  dum  tua  fama  sepulta  sit,  nec  tu 
illo  scribente  aut  sepultus  esses  aut  mortuus.  Ille  ete- 
nim  sub  Nerone  abiit,  tu  post  illius  et  Neronis  abitum 
sub  Galba  Romam  ex  Hispania  venisti,  multosque  ibi 
post  annos  sororis  Domitiani  principis  nepotum  curam 
ipso  mandante  suscipiens  morum  studiorumque  iuve- 
nilium  censor  factus,  utriusque  rei  eximia  spe,  quod 
in  te  fuit,  credo,  fidem  implevisti;  tamen,  ut  statim  post 
Plutarchus  ad  Traianum  scribit,  tuorum  adolescentium 
temeritas  in  te  refunditur.*^Nihil  modo  quod  scriberem 
aliud  fuit.  Oplo  te  incolumem  videre,  et  sicubi  totus 
es,  oro  ne  diutius  me  lateas.  Vale.  Apud  superos, 
inter  dexterum  Apennini  latus  et  dexteram  Arni  ripam, 
intra  ipsos  patriae  meae  muros,  ubi  primum  mibicoeptus 
es  nosci,  *  eoque  ipso  tempore  VII.  Idus  Decembris. 
Anno  eius  quem  Dominus  tuus  persequi  maluit  quam 
nosse  MCCCL. 

<  In  Cod.  X  Plut.  XXVI  Bibl.  Laurent.  manu  lacobi  seu  Lapi  de 
Casliiilionchio  legitur  ad  hsBC  verba«  Ytrum  dicia,  quia  ego  iUum  tibi  donavi 
dum  Romam  peleres,  quem  anle,  ut  dixisH,  nunquam  vitleras.  » 

EPISTOLA  VIII. 

FRANCISCUS  PETRARCA  TITO  LIVIO  S.   P.   D. 
Ingenium  eius  exaltat,  librosque  deperditos  lamentatur. 

Optarem,  si  e^  alto  datum  esset,  vel  me  in  tuam  vel 
te  in  nostram  setatem  incidisse  ut  aetas  ipsa,  vel  ego 
per  te  melior,  et  visitatorum  ex  numero  tuorum  unus 
forem,  profecto  non  Romam  modo  te  videndi  gratia,  sed 
Indiam  ex  Galliis  aut  Hispania  petiturus.  Nunc  veroqua 
datur  te  in  libris  tuis  video,  non  equidem  totum,  sed 
quatenus  nondum  sajculi  nostri  desidia  periisti.  Centum 
quadraginta  duos  rerum  Romanarum  libros  edidisse  te 
novimus:  heu  quanto  studio,  quantis  laboribus!  Vix 
triginta  ex  omnibus  supersunt.  Oh !  mos  pessimus  nos 
metipsos  de  industria  fallendi.  Triginta  dixi  quia  omnes 
vulgo  id  dicunt.  Ego  autem  deesse  unum  iis  ipsis  in- 
venio;  novem  et  viginti  sunt:  plane  tres  decades,  pri- 
ma,  tertia  et  quarta  cui  librorum  numerus  non  constat. 
In  his  tam  parvis  tuis  reliquiis  exerceor  quoties  haec 
loca,  haec  tempora  vel  hos  mores  oblivisci  volo,  et  saepe 
acri  cum  indignatione  animi  adversus  mores  hominum 
nostrorum,quibusnihil  in  pretio  est  nisiaurum  et  argen- 
tum,  atque  obscoena  corporum  voluptas,  quae  si  in  bonis 
habenda  sunt,  multo  cumulatius  multoque  perfectius 
non  tantum  mutae  pecudis  sed  immobilis  et  insensibilis 
elementi,  quam  rationalis  hominis  bonum  erit.  Sed  de 
hoc  alias.  Nunc  tibi  potius  tempus  est  ut  gratias  agam 
tum  pro  multis  tum  pro  eo  nominatim  quod  oblitum 
saepe  praesentium  malorum  saeculis  me  felicioribus  inse- 
ris,  ut  inter  legendum  saltem  cum  Corncliis,  Scipioni- 

bus  Africanis,  Laejiis,  Fabiis  Maximis,  Metellis,  Brutis, 
Deciis,  Catonibus,  Regulis,  Cursoribus,  Torquatis,  Va- 
leriis,  Corvinis,  Salinatoribus,  Claudiis,  Marcellis,  Ne- 
ronibus,  iEmiliis,  Fulviis,  Flaminiis,  Attiliis,  Quintiis, 
Curiis,  Fabriciis,  ac  Camillis,  et  non  cum  his  exlre- 
mis  furibus,  inter  quos  adverso  sidere  natus  sum, 
mihi  videar  detatem  agere.  Et  oh!  s}  totus  mihi  contin- 
geres,  quibus  aliis  quantisve  nominibus  et  vitaesolatium 
et  iniqui  temporis  oblivio  quaereretur.  Quae  quoniam 
simul  apud  te  nequeo,  apud  alios  sparsim  lego;  pro- 
fecto  et  eo  in  libro  ubi  te  totum  sed  in  angustias  sic 
coactum  video  ut  librorum  numero  nihil,  rebus  ipsis 
infinitum  desit.  Tu  velim  de  antiquioribus  Polybium,  et 
Quintum  Claudium,  et  Valerium  Antiatem ,  reliquosque 
quorum  gloriae  splendor  tuus  officit:  de  novis  vero  Pli- 
nium  secundumVeronensem,  vicinum  tuum  atqueaemur 
lum  quondam  tuum  Crispum  Saliustium  salutes,  quibus 
nuncia  nihilo  feliciores  eorum  vigilias  fuisse  quam  tuas. 
iEternum  vale  rerum  gestarum  memoriae  consultor 
optime.  Apud  superos,  in  ea  parte  Italiae,  et  in  ea  ur- 
be,  in  qua  et  ego  uunc  habito,  et  tu  olim  natu^  ac  se- 
pultus  es,  in  vestibulo  lustinae  virginis,  et  ante  ipsum 
sepulcri  tui  lapidem  VIII.  Kalendas  Martiag:  Anno  ab 
ortu  eius,  quem,  si  paulo  vixisses  diutite,  cernere  vel 
natum  audire  potuisses,  MCCCt. 

EPISTOLA  IX. 

FRANGISCUS  PETRARGA   ASINIQ  POLLIONI  S.   P.   D. 

Amplissima  eius  doctrinse  et  rerum  belli  domique  gestarum  laus. 
Obiurgatio  invidiae  qua  laboravit  in  Giceronem. 

Dum  venisset  in  aaimum  ut  familiaribus  epistolis 
aliquot  procul  absentes  eloquii  duces,  et  rara  quaedam 
linguse  Italae  oruamenta  complecterer,  silentio  tuum 
nomen  obruere  nolim,  quod  magnorum  testimonio  su- 
premis  quoque  nominibus  par  videbam  :  sed  quoniam 
pene  nuda  rerum  ad  nos  tuarum  fama  pervenerat,  ma- 
gisque  aliorum  scriptis  adiuta  quam  tuis,  quod  ipsum 
merito  inter  aevi  nostri  pudores  ac  damna  quis  nume- 
ret,  breve  fuerit  quod  tecum  loqui  habui.  Tibi  quidem 
consulari  pariter  ac  triumphali  viro,  cum  pro  summi 
ingenii  floridaeque  facundiae  laudibus  proque  aliis  multis 
corporis  atque  animi  fortunaeque  dotibus,  tum  pro  eo 
expressim  gratulor,  quod  sub  optimo  et  studiorum  ac 
virtutum  amantissimo  principe  vixisti ,  aestimatorem 
rerum  nactus  idoneum.  Ohlfelix  qui  adhuc  incolumi  Au- 
gusto  iustam  vivendi  mensuram  assecutus,  octuagesimo 
aetatis  anno  in  Tusculano  rure  praeclaram  vitam  tran- 
quillo  claudens  exitu,  evasisti  cruentas  Tiberii  manus, 
in  quas  Asinius  Gallus  orator  incidit,  infausta  progenies 
tua,  quem  diris  ab  illo  suppliciis  enecatum  legimus. 
Bene  quod  in  tantas  miserias  vergenti  iam  fato  perop- 
portuna  mors  adfuit,  quae  oculos  tuos  saltem  tam  tristi 
spectaculo  liberarel.  Paucis  expectandum  annis  erat, 
ut  maestissimus  nati  comes  aut  spectator  fieres.  Cuius 
oventu  (si,  utquibusdam  sapientibus  visum  est,  cxtin- 

ctos  tangit  fortana  superstitum)  noD  parva  felicitati  tuas 
portio  subtrahitur.  Unum  tacita  dissimulatione  transire 
fidelis  amicitiae  lex  vetat,  qua  clarorum  omnis  seviho- 
minum  cineri  ac  famae  non  aliter  ac  praesentium  ob- 
stringor.  Illud  ergo  tuum  mihi  disp]icuit  quod  Marco 
Tullio,  cuius  nomen  tuo  in  primis  praeconio  celebrari 
par  fuerit  et  attoUi ,  censor  acerrimus,  ne  dicam  reprae- 
hensor,  asperrimus  esse  volueris.  Quod  si  tibi  iudicii 
libertas  praestitit,  ut  iudicium  non  probo,  sic  ipsam 
tibi  non  invideo  libertatem  :  sed  ea  certe  parcius  uten- 
dum  fuisse  denuncio ,  sero  licet :  etsi  eadem  adversus 
ipsum  mundi  Dominum  saepe  usus  ab  aliis  veniam  fa- 
cile  merearis.  Et  sane  in  tanta  fortunae  indulgentia  frae- 
nare  animum  ac  linguam  subdifficile  est :  sed  ex  te  ut 
exacta  omnia  requiram,  aetatis  et  doctrinae  tuae  gravi- 
tas  facit,  utque  te  liberius  hac  in  re  quam  vel  filium 
ipsum  (uum  qui  patrem  secutus  idem  sensit,  vel  Gaivum 
coeterosque  participes  eiusdem  iudicii  reprehendam. 
Neque  vero  tam  mei  ipsius  oblitus  sum ,  ut  libi  in  coe- 
taneo  tuo  negem  viso  et  cognito,  quod  ego  mihi  post 
tot  saecula  in  homine  tam  antiquo  tantique  nominis 
usurparim.  Nullus  hominum  est  cui  non  aliquid  desit. 
Quis  te  talem  virum  vetet  in  vicini  tui  moribus  notan- 
dum  aliquid  advertere,  cum  ego  de  longinquo  in  scriptis 
eius  invenerim  quae  notarem?  At  quod  illiusr  eloquentiae 
famam  tentas,  facundiaeque  principatum  vis  eripere 
ccelitus  iili  datum,  et  totius  pene  nostri  orbis  consensu 
sine  litigio  permissum,  vide  neaperta  nimis  iniuria  sit. 
Vide,  tecumque  Calvus  videat,  ne  cum  illo  viro  non 
aequa  bella  sumpseritis  de  eloquentiae  principatu,  quae 
nobis   spectantibus    vestra    certamina    facillimum   est 

videre.  Ilaque  pridem  coronfe  iadicio  victi  estis.  Yos 
tamen  frustra  nitimini  et  obstatis,  nec  verum  cernei^e 
interni  luminis  tumor  sinit :  magni  fateor  viri  si  maio- 
rem  pali  possetis.  At  humana  superbia,  dum  supra  id 
quod  est  opinionibus  falsis  attollitur,  infra  id  quod  esse 
poterat  vero  iudicio  deiecta  redigitur.  Plerique  morla- 
lium  alienae  gloriae  appetitu  propriam  amisere.  Quod  si 
vos  huc  forte  livor  impulit,  quamvis  utrobique  et  tu- 
moris  et  livoris  multi  sint  comites,  eo  tamen  id  dBgrius 
in  te  fero  quo  in  Galvo  aliquam  certe  nec  exiguam 
Don  livoris  sed  odii,  in  te  nullam  odii  causam  scio,  et 
aliquanto  mihi  quidem  indignius  videtur  in  tam  altum 
ingenium  humi  serpere  solitam  invidiam  adscendisse. 
Aeternum  vale,  et  ex  Graiis  Isocratem,  Demosthenem 
et  Aeschinem,  ex  nostris  oratoribus  Crassum  et  Anto- 
niijm  salvere  iube,  Copvinum  quoque  Messalam,  et 
Hortensium,  si  modo  illi  memoria  quam  biennio  ante- 
quam  hinc  migraret  amiserat,  carnis  fasce  deposito, 
restituta,  huic  alteri  non  erepta  est.  Mediolani  in  subur- 
bio,  Kalendis  Sextilibus  anno  aetatis  ultimde,  millesimo 
tercentesimo  quinquagesimo  tertio. 


EPISTOLA  X. 

FRANCISCUS  PETRARCA  HORATIO  FLACCO  S.   P.   D. 

Se  captum  admiratione  carminum  eius  quorum  ex  industria 
poeticam  veluti  syllogen  contexit. 

Regem  te  Lyrici  carminis  Italus 

Orbis  quem  memorat,  plectraque  lesbia 
Nervis  cui  tribuit  Musa  sonantibus, 

Tyrrhenum  Adriaco,  Tuscus  et  Appulo/ 
Quem  sumpsit  proprium  Tibris  ab  Aufido^ 
Nec  fuscam  atque  humilem  sprevit  originem ; 
Te  nunc  dulce  sequi  saltfbus  abditis, 
Umbras  et  scatebras  cernere  vallium, 
Colles  purpureos,  prata  virentia, 
Algentesque  lacus  antraque  roscida. 
Seu  Faunum  gregibus  concilias  vagis, 
Seu  pergis  Bromium  visere  fervidum, 
Fulvam  pariipineo  sive  Deam  Deo 
Affinem  tacitis  concelebras  sacris, 
Amborum  Venerem  seu  canis  indigam, 
Seu  Nymphas  querulas  et  Satyros  leves 
Et  nudas  roseo  corpore  Gratias, 
Seu  famam  et  titulos  Herculis  improbi, 
Incestique  aliam  progeniem  lovis 
Marlem  sub  galea,  Palladis  iEgida 
Late  Gorgoneis  crinibus  horridam: 
Ledaeos  iuvenes  mitia  sidera 
Tutelam  ratium  fluctibus  obrutos, 
Argutum  citharcB  Mercurium  patrem : 
Verbis  auricomum  pectis  ApoUinem, 
Et  Xanto  nitidam  caesariem  lavis. 
Germanam  pharetra  conspicuam,  et  feris 
Infestam,  aut  choreas  Pieridum  sacras: 
Sculpas,  seu  rigido  marmore  durius 
Heroas  veteres;  sique  faves,  novis 
jEternam  meritis  et  memorero  notam 
Affigis  calamo,  ne  qua  premat  dies: 
Sic  vatum  studiis  sola  faventibus 
Virtus  perpetuas  linquit  imagines, 

Quarum  prcesidio  semideos  duces 
Drusum,  et  Scipiadas  vivere  cernimus, 
Nec  non  et  reliquos  inclyta  gentibus 
Per  quos  edomitis  Roma  iugum  dedit, 
In  queis  praeradians  lumine  vivido 
Ut  sol  emicuit  Gaesareum  genus. 
HdBc  dum  tu  modulans  me  cupidum  praeis, 
Duc  aut  velivolo  si  libet  aequore; 
Duc  aut  aerio  vertice  montium; 
Duc  et  per  liquidi  Tiberis  alveos 
Qua  ripis  Anio  rura  secans  ruit, 
Olim  grata  tibi,  dum  superos  colis, 
Unde  haec  te  meditans  nunc  tibi  texui 
Nostrum,  Flacce,  decus;  duc  per  inhospitas 
Silvarum  latebras,  et  gelidum  Algidum, 
Baianique  sinus  slagna  tepentia , 
Sabinumque  lacus,  ruraque  florea 
Soraetisque  iugum  dum  nivibus  riget; 
Duc  me  Brundusium  tramite  devio; 
Lassabor  minime  et  vatibus  obvius 
Congressus  placidos  excipiam  libens. 
Non  me  proposito  temporis  aut  loci 
Deflectet  facies.  Ibo  pari  impetu 
Vel  dum  faeta  uterum  magna  parens  tumet, 
Vel  dum  ros  nimiis  solibus  aruit, 
Vel  dum  pomifero  fasce  tremunt  trabes, 
Vel  dum  terra  gelu  segnis  inhorruit. 
Visurus  veniam  littora  Cycladnm, 
Visurus  Thracii  murmura  Bosphori , 
Visurus  Lybies  avia  torridae, 
Nimbosique  procul  frigora  Caucasi. 

Quo  te  cumque  moves,  quicquid  agis  iuvat 
Seu  fidos  comites  sedulus  excilas 
Virtutem  meritis  laudibus  eflferens, 
Seu  dignis  vitium  morsibus  impetis, 
Ridens  stultitiam  dente  vafer  levi; 
Seu  tu  blandiloquens  carmen  amoribus 
Dum  comples  teneris;  sive  acie  stili 
Obiectas  vetulae  luxuriem  gravi; 
Sive  urbem  et  populum  dum  scelerum  reos 
Culpas,  et  gladios  et  rabiem  trucem; 
Mdecenasque  tibi  dum  canitur  tuus 
Per  partes  operum  primus  et  ultimus; 
Dum  calcas  veteres,  et  studium  recens 
Natum  magnanimi  Cdesaris  auribus 
Infers;  dumque  Floro  carminis  hispidt 
Limum  seu  tumidi  carmine  conficis; 
Fuscum  ruris  opes  et  mala  turbidae 
Urbis,  curve  homini  servit  equus  ferox, 
Crispum  divitiis  quis  color  edoces; 
^         Longis  Virgilium  luctibus  abstrahis 
Atquead  laetitiam  ver  ubi  panditur 
Hortaris  placide  et  stultitiam  brevem ; 
Hirpinum  profugi  temporis  admones, 
Torquatum  et  parili  carmine  Postumum 
Dum  noctes  celeres  et  volucres  dies, 
Obrepens  tacito  dum  senium  gradu, 
Aut  vitae  brevitas  ad  calamum  redit, 
Aut  mors  praecipiti  quae  celerat  pede. 
Quis  non  praeterea  dulciter  audiat 
Dum  lu  siderea  sede  superstitem 
Augustum  statuis?  Dum  tunicam  suis 

Marti,  nec  satis  est  texere  ferream, 
Acceditque  adamas?  Dum  cuneos  Ducum 
Vinclis  implicitos  curribus  aureis 
Per  clivum  atque  sacram  victor  agis  viam? 
Quam  pompam  mulier  dum  cavet  insolens 
Haud  quaquam  rigidas  horruit  aspidas? 
lus  fractum  hospitii  dum  memoras  doiis 
Pastoris  Phrygii,  nil  Nerei  minis 
Pacatum  Paridi  vaticinantibus? 
Dum  Danae  pluvia  fallilur  aurea? 
Dum  virgo  egregiis  regia  fletibus 
Tergo  cornigeri  fertur  adulteri? 
LdBtus  solicitus,  denique  moestior 
Iratusque  places;  dum  dubium  premis 
Rivalem  variis  suspicionibus ; 
Aut  dum  vipereas  iure  veneficas 
Execraris  anus,  vulgus  et  improbdm; 
Dum  cantas  Lalagem  nudus  et  asperum 
Tu  solus  tacita  fronte  fugas  lupum; 
Infaustamque  humeris  effugis  arborem; 
Fluctusque  iEoIio  turbine  concitos. 
Pronum  te  viridi  cespite,  fontium 
Captantem  strepitue  et  volucrum  modos, 
Carpentem  riguo  gramine  flosculos, 
Nectentem  facili  vimine  palmites, 
Tendentem  tenui  pollice  barbiton, 
Miscentem  numeros  pectine  candido, 
Mulcentem  vario  carmine  sidera 
Ut  vidi,  invidiam  mens  vaga  nobilem 
Concepit  subito,  nec  peperit  prius 
Quam  te  per  pelagi  stagna  reciproci , 

III.  19 

Perque  omnes  scopulos,  monstraque  fluctuum 

Terrarum  sequerer.  Limrte  ab  iDdico 

Vidi  solis  equos  surgere  nitidos, 

Et  serum  Oceano  mergier  ultimo; 

Tecum  trans  Boream  transque  Notum  vagor; 

lam  seu  fortuitas  ducis  ad  Insulas, 

Seu  me  fluctisonum  retrahis  Antium, 

Seu  me  Romuleis  arcibus  invehis 

Totis  ingenii  gressibus  insequon 

Sic  me  grata  lyrdo  fila  trahunt  tuae, 

Sic  mulcet  calami  dulcis  acerbitas. 


EPISTOLA  XI. 

FRANCISCUS  PETRARCA  PUB.  VIRGILIO  MARONI  S.  P.   D. 

QuDBiit  de  statu  eius:  quid  Mantuae,  quid  Ncapoli  agatur  aperit:  de 
Roma  tacet,  eumque  de  pretio  tribus  maximis  eius  operibus 
universorum   iudicio  addito  certiorem  reddit. 

Eloquii  splendor,  LatiaB  spes  altera  lingudo, 
Clare  Maro,  tanta  quem  felix  Mantua  prole 
Romanum  genuisse  decus  per  saecula  gaudet* 
Quis  te  terrarum  tractus,  quotus  arcet  Averni 
Circulus?  An  raucam  citharam  tibi  fuscus  ApoUo 
Percutit,  et  nigrae  contexunt  verba  sorores? 
An  pius  Elysiam  permulces  carmine  silvam 
Tartareumque  Helicona  colis,  pulche^rime  vatum, 
Et  simul  unanimis  tecum  spatiatur  Homerus? 
Solivagique  canunt  Phoebum  per  prata  poetae, 
Orpheus  ac  reliqui,  nisi  quos  violenta  relegat 
Mors  propria  conscita  manu,  saevique  ministri 

Obsequio,  qualis  Lucanum  in  fata  volentem 
Impulit :  arterias  medico  dedit  ille  cruento 
Supplicii  graviore  metu  mortisque  pudendae : 
Sic  sua  Lucretium  mors  abstulit  ac  ferus  ardor 
Longe  aliis,  ut  fama ,  locis  habitare  coegit. 
Qui  tibi  nunc  igitur  comites,  quae  vita,  libenter 
Audierim,  quantum  vero  tua  somnia  distent, 
Et  vagus  iEeneas  portaque  emissus  eburna: 
An  potius  caeli  regio  tranquilla  beatos 
Excipit,  ingeniisque  arrident  astra  serenis 
Post  Stygios  raptus  spoliataque  Tartara,  summi 
Regis  ad  adventum,  magno  certamine  victor 
Impia  qui  pressit  stigmatis  limina  piantis, 
Stigmatisque  potens  aeterna  repagula  palmis 
Fregit,  et  horrisono  convulsit  cardine  valvas? 
Haec  ego  nosse  velim.  Tu,  mundo  si  qua  silenti 
Umbra  recens  nostra  veniet  tibi  forsan  ab  ora , 
Quis  tria  cara  tibi  loca  nunc,  totidemque  libellos 
Exitus  excipiat  nostris  simul  accipe  verbis. 
Parthenope  infelix  rapto  gemit  orba  Roberto, 
Multorumque  dies  annorum  sustulit  unus 
Prospera;  nunc  dubiis  pendet  plebs  aoxia  fatis, 
Innocuamque  premunt  paucorum  crimina  turbam. 
Optima  finitimo  quatitur  sine  fine  tumultu 
Mantua,  magnanimis  ducibus  sed  fulta,  recusat 
Invicta  cervice  iugum,  civilibus  usa 
Illa  quidem  dominis,  externi  nescia  regni. 
Hinc  tibi  composui  quae  perlegis,  otia  nactus 
Ruris  amica  tui.  Quonam  vagus  avia  calle 
Fusca  sequi,  quibus  in  pratis  errare  soleres 
Assidue  mecum  volvens,  quam  fluminis  oram 

Quae  curvi  secreta  lacus ,  quas  arboris  umbras , 
Quas  nemorum  latebras,  collisque  sedilia  parvi 
Ambieris ,  cuius  fessus  seu  cespitis  herbam 
Presseris  accubitu,  seu  ripam  fontis  amoeni, 
Atque  ea  praesentem  mihi  te  spectacula  reddunt. 
Qude  patride  fortuna  tuae,  pax  quanta  sepulehri 
Audisti.  Quid  Roma  parens,  boc  quaerere  noli : 
Hoc  melius  nescire  puta ;  melioribus  aurem 
Ergo  adhibe,  et  rerum  snccessus  disce  tuarum. 
Tityros  ut  tenuem  senior  iam  perflat  avenam, 
Quadrifido  cultu  tuus  ut  resplendet  agellus, 
Ut  tuus  iEeneas  vivit  totumque  per  orbem 
Et  placet  et  canitur,  tanto  quem  ad  sidera  nisu 
Tollere  conanti  mors  obstitit  invida  magnis 
Principiis:  miserumJiineam  iam  summa  premebant 
Fata  manu,  iamque  ore  tuo  damnatus  abibat, 
Arsurumque  iterum  pietas  Augusta  secundis 
Eripuit  flammis,  quem  non  morientis  amici 
Deiecti  movere  animi,  meritoque  supremas 
Contempsisse  preces  aevo  laudabitur  omni. 
iEeternum,  dilecte,  vale,  nostrosque  rogatus 
Maeonium  Ascraeumque  senes  salvere  iubeto. 

EPISTOLA  XII. 

FRANCISCUS  HOMERO  GRAI^  MVSJE  PRINCIPl  SALUTEM. 

Respondet  litteris  eius  nomine  sibi  missis :  multa  de  eius  operibus 
cura  et  irfipensa  sua  latine  redditis.  De  suo  graecarum  litterarum 
studio,  deque  iis  qui  per  Italiam  tunc  temporis  eas  colebant. 
ExQusat  Virgilium  quod  nullam  eius  in  iEneide  menlionem 
fecerit,  eumque  super  ca^teris  de  quibus  scripsit,  bono  animo 
esse  iubet. 

Dudum  te  scripto  alloqui  mens  fuerat,  etfecissem, 
nisi  quia  linguae  commercium  non  erat.  Nam  nec  ego 
graecis  litteris  discendis  satis  felix,  et  tu  latinas,  quibus 
olira  per  scriptoresnostrosadiutus  uti  solebas,  sequen- 
tium  negligentia  dedidicisse  videbare.  Utrinque  exclu- 
sus  conticueram :  unus  vir  nostro  te  latinum  saeclo 
revehit.  Non  hercle  avidius  neque  diutius  Ulyxem  tuum 
sua  Penelope  expectavit  quam  ego  te.  lamque  mihi 
sensim  spes  abibat :  praeter  enim  aliquot  tuorum  prin- 
cipia  librorum,  in  quibus  velut  exoplati  amici  super- 
cilium  procul  ambiguum  et  raptim  vibrans,  seu  flu- 
ctuantis  comae  apicem  intuebar,  latini  nihil  obtigerat, 
nihil  denique  sperabatur  ubi  te  cominus  conlemplarer. 
Nam  libellus  ille  vulgo  qui  tuus  fertur,  etsi  cuius  sit 
non  constet,  tibi  excerptus  tibique  inscriptus  tuus  utique 
non  est.  Vir  iste  si  vixerit,  totum  te  nobis  reddet :  et 
iam  coepit,  ut  non  modo  divinorum  fructu  operum  exi- 
mio,  sed  tuarum  quoque  confabulationum  illecebris 
perfruamur.  Quarum  unius  ad  me  nuper  latinis  vasis 
graecus  sapor  allatus  est.  In  quo  plane  sensi  validum 
et  velox  ingenium  posse  omnia.  Itaque  Ciceronem  licet 
cloquentia  sua  in  carminibus  destitutum,  et  Virgilium 

oratione  soluta  illa  felicitate  ingenii  dereliclum  scribat 
Annaeus  Seneca,  quorum  alterin  multis  interpres,  alter 
in  pluribus  imitator  tuus  fuit,  ambo  aulem  latini  duces 
eloquii  sunt,  utrumque  tamen  sic  accipio  ut  quisque 
secura  non  cum  alio  collatus,  ipse  sibi  impar  seque  in- 
ferior  babeatur :  alioquin  et  Ciceronis  versiculos  non 
ineptos,  et  Virgilii  epistolas  oratione   libera   non    ina- 
moenas  legi.  Quod  in  te  quoque  nunc  experior,  cuius 
etsi  carmen  proprium  atque  praecipuum  opus  sit,  etsi 
Hieronymum  quemdam  ex  nostris   linguarum  peritia 
insignem  virum  secutus  aliquando  scripserim,  te  non 
modo  ad  verbum  in  nostram  linguam  versum  sed  in 
tuam  ipsam  resolutum,  videri  de  poeta  eloquentissimo 
vix  loquentem,  nunc  tamen,  quod  mirari  compulit,  el 
solutus  places  et  latinus.  Quidquid  idcirco  praefatus  sim 
ne  quem  forte  moveat,  quod  qui  ligatis  Virgilium,  te 
solutis  verbis  alloquar :  illum  enim  compellabam :  tibi 
vero  respondeo,  atque  ideo  illic  communem  ipsius,  hic 
non  tuum  illum  veterem,  sed  epistolae  ad  me  missae 
novum  quemdam,  et  mihi  quotidianum,  tibi,  ut  reor, 
insolitum  stilum  sequor.  Quamquam  quid  me  utrique 
vestrum  loqui  dixerim?  Strepere  est  quidquid  ab  uUo 
vobis  dicitur :  nimis  excellitis,  supraque  hominem  estis 
et  toto  vertice  itis  in  nubila.  Sed  dulce  mihi  velut  in- 
fanti  est  cum  disertissimis  nutritoribus  balbutire.  Etde 
stilo  quidem  hactenus  :  ad  rem  venio.  Quereris  dequi- 
busdam,  cum  de  omnibus  prope  iure  optimo  queri  pos- 
sis.  Nam  quid  in  rebus,  quaeso,  hominum  est  quod  q«e- 
rimoniis  iustis  vacet,  nisi  quod  querelae,  ubi  ineflScaces 
esse  coeperint,  quodara  modo  iustae  esse  desinunt?  Ca- 
rent  enim  non  causa  quidem  iuslitiae,  sed  effectu,  qui 

est  ut  damnando  prdeterita  praesentibus  consulant»  fu- 
turisque  provideant.  Quia  tamen  interdum  luctuosam 
animam  exonerant,  non  usquequaque  semper  superva- 
cuse  videri  debent.  His  tu  nunc,  summe  vir,  affluis,ex 
quibus  longam  licet  epistolam  texueris,  ut  longior  ta- 
roen  esset  optavi :  ita  nihil  animo  longum  sentias,  nisi 
taedio  adiuncto.  Sed  ut  iam  singula  qua  visum  erit 
expediam,  supra  modum  supraque  fidem  delectavit 
animum  sciendi  discendique  avidum  quod  scripsisti  de 
prdeceptoribus  tuis  olim  mihiignotis  rateor,atd6inceps 
tanti  merito  discipuli  verendis :  de  poeticse  ortu  quam 
longissime  repetito,  deque  vetustissimis  musarum  cul- 
toribus  in  quibus,  praeternotos  Heliconis  accolas,  Cad- 
mum,  Agenoridem,  et  Herculem  quemdam  nescio  an 
Alcidem  locas:  de  patria  demum  tua,  cuius  apud  nos 
opinionum  nubes  multa  erat,  nec  ut  video  apud  vos 
multa  serenitas  :  de  peregrinationibus  insuper  studiosis 
in  Phoeniciam  atque  Aegyptum  ubi  post  te  aliquot  sae- 
culis  peregrinati  sunt  philosophi  illustres  et  Pythagoras 
et  Plato  et  Atheniensium  legifer,  idemque  Pieridum 
serus  cultor  ille  doctissimus  senex  Solon,  qui  tibi,  quem 
vivens  mirabatur,  puto  post  obitumfamiliarissimusfactus 
sit :  deniqup  de  tuorum  numero  librorum  quorum  ma- 
gna  pars  Italis  ipsis,  vicinis  ac  proximis  tuis,  inaudita 
est.  Nam  hi  barbari  quibus  utrinque  contingimur^  et  a 
quibus  non  Alpe  tantum  aerea,  sed  toto  utinam  quoad- 
usquam  est  pelago  disiuncti  essemus,  vix  non  dicam 
libros  sed  nomen  audiverunt  tuum  :  ut  intelligas  quan- 
tula  est  haec  fama  mortalium  ad  quam  tanto  anhelitu 
suspiramus.  In  iis  sane  tot  dulcibus  amarissimum  illud 
(le  ipsorura  librorum  interitu  miscuisti.  Heu  mihi  ter  et 

amplius !  Quam  roulta  pereuDt,  imo  quam  oihil  maaet 
oranium  quse  sub  sole  versabili  coeca  texit  industria.  Oh 
labores  curasque  hominum!  Oh  tempus  breve  sed  per- 
ditum!  Oh  vanitatem  superbiamque  de  nihilo  quod  su- 
mus,  quod  agimas,  quod  speramus!  Quis  vero  nunc 
lumini  fidat  ambiguo?  Summus  eloquii  Sol  eclipsim  pa- 
titur :  quis  quaeri  audeat  perire  sibi  aliquid,  aut  quis 
omnino  mansurum  sibi  quidquam  spondeat  ex  omnibus 
studiis  suis?  Non  parva  ex  parte  Homericae  vigiliae 
perierunt,  non  tam  nobis,  nemo  enim  perdidit  quod 
non  habuit,  quam  Graiis,  qui  ne  qua  nobis  in  re  cede- 
rent,  ignaviam  quoque  nostram  in  litteris  supergressi, 
Homeri  libros  multos  quasi  totidem  alterius  suorum 
luminum  radios  amisere :  indigni  qui  hac  tanta  cceci- 
tate  fulgur  illud  habuisse  glorientur.  Movit  praeterea 
suspenditque  animum  legentis  quod  de  tuo  fine  mre- 
morasti.  Quamvis  enim  etiam  apud  nostros  illa  mortis 
fama  vulgata  sit,  atque  ipse  ego  alibi  famam  sequens 
idem  scripserim,  sed  nota  ambiguitatis  adhibita;  iuva- 
bat  tamen,  et,  si  sinis,  iuvat  de  te  simul  ac  Sophocle  ! 

melius  opinari,  quam  ut  turbulentissimae  passiones 
animi  jnoeror  et  gaudium  tantum  in  tam  coelestibus 
potuisse  videantur  ingeniis.  Nam  de  Philempnis  exitu, 
si  famae  credimus,  ridiculo,  graviora  tandem  et  opina- 
biliora  didicimus,  non  risu  illum  ut  dicere  solebant, 
sed  vi  quadam  contemplationis  altissimae  consopitum 
expirasse.  Sed  ad  te  unum  sortemque  tuam  redeo, 
quam  copiose  admodum  et  graviter  deplorasti.  Solare 
autem  quaeso  animum,  faciesque,  certus  sum,  si  discus- 
sis  passionibus  ad  te  redis.  Multti  de  imitatoribus,  multa 
de  indoctis  insultaloribus  questus  es :  iuste  quidem  in 

oninibus,  si  solus  hdec  patereris^  neque  humana,  quin 
et  trita  inter  homines  essentquae  te  premunt:  unde  fit 
ut  conquiescere  debeas,  summus  in  hoc  nnmero,  fateor, 
sed  non  unus.  lam  vero  de  imitatione  quiddicam?De- 
buisti  praesagire,  dum  tam  alte  alis  animi  te  sublatum 
cerneres,  nunquam  tibi  defuturos  imitatores.  Gauden- 
dum  vero  talem  te  cui  multi  similes  fieri  velint,  sed 
non  roulti  possint.  Quid  ni  autem  gaudeas  tu  primi 
semper  certus  loci,  cum  ego  ultimus  hominum  gau- 
deam,  nec  gaudere  sat  est,  glorier  quoque,  tanti  me 
nunc  fieri,  ut  sit  aliquis,  si  lamenest  aliquis,  qui  imi- 
tari  optet  ac  fingere,  illud  magis  gavisurus  tales  imita- 
tores  fore  qui  me  superent?  atque  illum  non  Apollinem 
tuum,  sed  meum  verum  ingenii  Deum  precor,  ut  si 
quis  me  imitatione  dignum  duxerit,  nisu  facili  quem 
sequitur  consequatur  ac  transeat.  Ego  mecum  bene  glo- 
riose  feliciterque  agi  credam,  si  ex  amicis  (nemo  enim 
uisi  amet  imitabitur)  multos  mihi  pares,  aliquantoque 
felicius  si  superiores  aspexero,  quique  ex  imitatoribus 
sint  victores.  Si  enim  genitor,  carnis  filium  se  maiorem 
cupit,  quid  optare  debeat  pater  ingenii?  Tu  qui  maio- 
rem  victoremque  non  raetuis,  imitatores  aequanimis  fer. 
Quamquam  et  de  victoria  inter  te  et  eum  de  quo  multa 
quereris^  Yirgilium,  in  libris  Saturnalium  magna  lis 
pendeat,  et  quidam  propterea  nostrorum  inter  vos  du- 
biam  palmam  velint,  alii  certam  illi  tribuant  victoriam; 
quod  non  tam  ut  cuiusquam  sententiae  faveam  aut  ad- 
verser,  quam  ut  noris  quid  de  te  posteritas,  et  quam 
varie  sensit,  apposui.  Ex  his  autem  admoneor  ut  ante 
quam  longius  abeam  Virgilium  ipsum,  cuius  anima,  ut 
Flaccus  ait,  uon  candidiorem  aliam  terra  tulit,  libi, 

optime  dux  noster,  excusem.  Profecto  equidem  quae  de 
illius  imitatione  dixisti,  non  vera  modo  sed  vnlgo  etiam 
nota  sunt,  et  multa  alia  quae,  verecundia  dicam  an  mo- 
destia,  siluisti,  quae  tamen  ex  ordine  ipsis  inSaturna- 
libus  scripta  sunt,  quamvis  hoc  loco  ille  suus  iocus 
innotuerit,  cui  cum  obiiceretur  ab  aemulis  quod  versus 
tibi  tuos  eriperet,  magnarum  virium  esse  respondit 
auferre  clavam  Herculi :  nec  sim  dubius  quin  latentem 
salem  ioci  huius  intelligas.  Ne  vero,  quod  multi  faciunt, 
quem  excusaturum  me  profiteor  accusem,  fateor  plane 
quae  dicis  omnia,  neque  ideo  querelam  tuam  totis  au- 
ribus  accipio :  quod  sciiicet  nuUa  usquam  tui  nominis 
mentio  apud  illum  sit  exuviisonustum  etornatum  ttiis, 
cum  Lucanus,  ut  vere  memoras,  Smyrnaei  vatis  hono- 
ris  grata  narratione  meminerit.  Adiuvare  querimoniam 
tuam  libet:  et  Flaccus  saepe  tui  meminit  semperque 
magnifice ;  nam  et  quodam  loco  te  philosophis  ipsis 
praefert,  et  alio  primam  tibi  inter  poetas  sedem  tribuit. 
Meminit  tui  Naso  et  luvenaHs  et  Statius.  Sed  quid  me- 
mores  memorem?  Nemo  fere  nostrum  tui  immemor 
fuit.  Quid  ergo,  inquies,  unum  illum  tani  ingratum 
patior  quem  omnibus  gratiorem  merui?  Ante  quam  tibi 
respondeam,  addam  etiam  nunc  querelae.  Nequis  enim 
ingratum  aeque  forsitan  in  omnes  putet,  et  Musaei  et 
Lini  et  Orphei  non  semel  ille  quod  meminerit,  quod- 
que  humilius  fuit,  et  Hesiodi  Ascraei  et  Theocriti  Syra- 
cusii  poetae :  postremo,  quod  nun<]uam  si  quis  in  illo 
esset  livor  sineret,  nec  Varum,  Gallumque,  neque  alios 
coaetaneos  suos  tacet.  Quid  vero?Num  satis  auxisse  iam 
videor  querelam  quam  vel  minuere  ye\  auferre  decre- 
veram?  Utique  si  nil  amplius  dixero.  Sed  attendenda 

rerum  ratio,  et,  quidquid  agas,  in  consillum  evocanda, 
praesertimque  si  iudices.  Nempe  ille  Theocritum  in  Bu- 
colicis  ducem  nactus,  in  Georgicis  Hesiodura  quemque 
suis  locis  inseruit.  Et  cur,  inquies,  tertium  in  heroico 
carmine  ducem  habens,  nuUa  eius  operis  in  parte  me 
posuit?  Posuisset,  mihi  crede,  mitissimus  verecundis* 
simusque  mortalium,  quodque  de  illo  scriptum  scimus 
omni  probatus  vita,  nisi  mors  impia  vetuisset.  Licet 
autem  alios,  ubi  occurrit  atque  ubi  commodum  fuit,  ad- 
notasset,  tibi  uni  cui  multo  amplius  debebat,  non  for- 
tuitum  sed  certum  certoque  consilio  destinatum  reser- 
vabat  locum.  Et  quem  reris,  nisi  eminentiorem  cunctis 
atque  conspectiorem?  Finem  ergo  praeclarissimi  operis 
expectabat,  ibi  te  suum  ducem  tuumque  nomen  altiso- 
nis  versibus  laturus  ad  sidera.  Ubi  enim,  qudBSO,  dignius 
quam  in  fine  viae  dux  laudandus?  Multum  habes  igitur 
quod  de  morte  festina  nimis  merito  queri  possis,  habet 
et  Italus  orbis  tecum  :  de  amico  nihil.  Quod  sic  esse, 
vicino  et  simili  coniicies  ab  exemplo.  Nam  ut  te  ille, 
sic  illum  imitatus  est  Statius  Papinius,  cuius  supra 
mentio  incidit,  vir  praeter  ingenii  laudem  insigni  morum 
urbanilate  conspicuus.  Nec  tantum  ingenii  ducem  sui 
nisi  in  fine  poetici  itineris  recognovit.  Licet  enim  alio 
quodam  loco  se  slilo  inferiorem  secretius  designasset, 
illic  tamen  bona  fide  totum  grati  animi  debitum  bene- 
meritae  persolvit  iEneidi.  Si  et  hunc  mors  igitur  prae- 
venisset,  ut  te  Virgilius,  sic  iste  Virgilium  siluisset. 
Haec  ita  esse  ut  dico  tibi  persuadeas  velim.  Certe  enim, 
ni  fallor  augurio,  ita  est,  et  si  forte  aliter  sit,  in  dubiis 
tamen  opinio  est  anteponenda  benignior.  Et  haec  quidem 
pro  excusatione  maiorum   Virgilii   operum  dicta  sint. 

Nani  si  ad  eos  quos  iuveniles  ludos  vocant,  piimos  sci- 
licet  adolescentiae  suae  libellos  oculum  deflectis,  scriptum 
ibi  tuum  nomen  invenies.  Reliquum  est  ut  &parsa  per 
totum  epistolae  tuae  corpus  querelarum  tuarum  frag- 
menta  perstringam.  Discerptum  te  ab  imitatoribus  tuis 
doles.  Sic  oportuit.  Nemo  in  totum  tanti  ingenii  capax 
erat.  Indignaris  illos  tuis  indutos  spoliis  insiiltare.  Sic 
est  usus :  non  pote?t  valde  ingratus  esse  nisi  qui  magno 
beneficio  praeventus  est.  Luges  nomen  tuum  apud  pri- 
scos  iurisconsultos  ac  medicos  gloriosum,  successori- 
bus  esse  contemptui,  nec  advertis  quantum  bi  quidem 
omnes  dissimillimi  sunt  illorum:  nam  si  similes  essent, 
similiacolerentatque  amarent.  Cesset  indignatio,  cesset 
dolor,  optima  spes  assurgat.  Sunt  primitiae  virtutis  et 
ingenii  displicuisse  malis  et  indoctis.  Tam  clara  frons 
ingeuii  tui  est  ut  eam  lippae  acies  ferre  non  valeant. 
Idemque  tibi  accidit  quod  Soli,  cuius  non  infamia  sed 
excellens  laus  est  quod  infirmi  oculi,  et  nocturnae  illum 
fugiunt  aves.  Apud  antiquos  quidem  et  modernos,  si 
qui  sunt  in  quibus  scintilla  vel  tenuis  priscae  indolis 
adhuc  vivat,  non  modo  philosophus  sacer  ut  ipse  ais, 
sed,  ut  dixi,  philosopho  maior  atque  sublitoior  haberis  : 
ut  qui  pulcherriraam  philosophiam  ornatissimo  ac  te- 
nuissimo  tegas  velo.  Quisnam  apud  haec  portenta  ho- 
minum  habeare  tua  non  interest:  imo  vero  quam  phi- 
rimum  optandum  ne  placeas,  quibus  displicere  primus 
ad  gloriam  gradus  est,  proximus  non  agnosci.  Pone, 
iam  precor,  solicitudinem  ac  moerorem,  et  ad  campos 
Elysios  pristinam  illam  tuam  tibique  debitam  sedem 
redi,  unde  te  talibus  ineptiis  pulsum  dicis.  Non  decet 
aniraum  sapientis  stultorum  contumeliis  fratigi :  alioquin 

quid  fiet  aut  quis  erit  huiusmali  modus,  cum  verissime 
dicat  hebraeus  Sapiens  quod  stultorum  infinitus  est  nu- 
merus,  et  nihil  verius  dici  posse,  vici,  atria  plateseque 
omnes  consonent?  Illud  sane  iocosum  penitusque  festi- 
vum  in  auribus  meis  fuit,  quod  tamen  acerrime  quere- 
baris  (adeo  quidem  palato,  stomacho  amaro,  dulcia 
etiam  amarescunt),  flens  unde  ridere  par  fuerat,  quod 
communis  amicus  quem  tu  Thessalum  facis,  ego  By- 
zantinum  rebar,  te  intra  florentes  patriae  meae  muros 
peregrinari,  sive  ita  mavis,  exulare  coegerit,  quod  illum 
summa  fide,  summoque  tui  amore  et  fecisse  et  facere 
certum  habe,  unde  omnibus  amicis  tui  nominis,  qui 
perrari  licet  adhuc  aliqui  supersunt,  ob  hanc  praecipue 
causand  coepit  esse  carissimus.  Yide  ergo  iure  ne  suc- 
censeas  cui  nos  omnes  tui  amantes  tuo  simul  ac  nostro 
nomine  gratias  agimus,  quod  te  nobis  ac  Musis  Auso- 
niis  ereptum,  si  qua  fors  coepto  faverit,  restituet.  Quod 
autem  Fesulana  valiis  et  Arni  ripae  non  nisi  tres  tibi 
amicos  tulerint  mirari  desine:  satis  est,  multum  es  , 
plus  est  quam  sperabam  in  patria  lucro  dedita  tres 
Pierios  spiritus  invenisse.  Et  tamen  nedifiidas:  magna 
frequensque  est  civitas:  quartum  si  quaeris,  invenies. 
Quintum  his  adderem  et  meretur,  Peneia  seu  Alphea 
redimitus  lauro ;  sed  nescio  qualiter  trairsalpina  Ba- 
bylon  illum  nobis  eripuit.  Parum  ne  tibi  videtur  tales 
quinque  viros  uno  tempore  atque  in  una  urbe  concur- 
rere?Quaere  alias.  Tua  illa  Bononia  quam  suspiras,  stu- 
diorum  licet  hospes  amplissima,  funditus  ut  excutias, 
unum  habet.  Yerona  duos,  Sulmo  unum,  atque  unum 
Mantua,  nisi  illum  ccelum  terris  abduceret :  tuis  nam- 
que  desertis  ad  Ptolomaei  signa  transfngit.  Ipsa  rerum 

caput  Roma,  miram  quod  pene  ad  unum  talibus  iDcolis 
sit  exhausta.  Perusia  unum  tulit,  futurum  aliquid  nisi 
se  ipse  negligeret;  sed  ille  non  Parnaso  tantum,  verum 
Apennino  etiam  atque  Alpibus  relictis,  lucrosamque 
calamo  papyrum  sulcans ,  ounc  senior  Hispaoias  per- 
vagatur.  Tuleruntque  alios  urbesaliae,  sedomnesquos 
ego  noveram,  in  communee)  illam  et  aeternam  urbem 
ex  boc  mortali  domicilio  commigrarunt.  Proinde  quod 
velim  vides,  ne  scilicet  de  amico  pergas  queri,  quod  te 
in  terram  duxit,  etsi  paucis,  pluribus  certe  quam  ulla 
hodie  amicis  ac  miratoribus  habitatam  tuis.  An  nescis 
quanta  etiam  apud  nos  huius  generis  raritas  semper 
fuit?  Nostra  enim  aetate ,  nisi  fallor,  amicus  hic  noster 
iam  tota  in  Graecia  solus  est.  Erat  alter  modo  praece- 
ptor  meus,  qui  cum  iucundissimam  me  in  spem  erexis- 
set,  in  ipso  studiorum  lacte  destituitmoriens;quamvis 
iam  ante  destituisset  ad  episcopalem  curam,  me  qui 
deserebar  adiuvante,  plusquam  illum  quam  me  ipsum 
cogitante,  promotus.  Quibus  ita  se  habentibus  rarita- 
tem  hanc  patere  tuorum ,  et  ignosce  saeculo  senescenti 
quod  florenli  etiam  ignovisses.  Pauci  olim,  nunc  pau- 
cissimi,  mox,  ut  auguror,  nulli  erunt,  quibus  inpretio 
sint  honesta  studia.  Cum  his  ipsis  licet  avide  versari, 
neque  tibi  in  mentem  veniat  nostrum  amnem  maiore 
alveo  permutare.  Non  tn  nauta,  nec  piscator  quidem  : 
quin  imo,  si  quam  falsam  cupio,  vera  est  fama  nonsat 
faustum  ea  tibi  cum  gente  colloquium  fuit.  Parva  tibi 
Gastalia  placuit,  humilisque  Helicon.  Noster  tibi  Arnus 
nostrique  colles  placeant ,  ubi  et  npbiles  ingeniorum 
scaturigines  erumpunt,  et  dulces  nidificant  philomenae  ; 
paucae  ille  quidem  fateor:  sed,  si,  utdictum  est,  vicinflr 

pariter  ac  longinqua  circumspicis,  multdB  sunt;  extra 
quas  quid  te  in  populo  reperturum  speras  nisi  fullones, 
textoresque  et  fabros,  ut  sileam  impostores,  publica- 
nos,  fures  diversorum  generum,  et  mille  fraudum  spe- 
cies,  et  qud8  fraudibus  nunquam  carent  popularia  stu- 
dia,  et  avaritid&  anxium  atque  inane  negotium,  totasque 
olidas  mechaniqarum  foecesi  artinm,  ubi  te  quasi  aqui- 
lam  noctuis  aut  leonem  simiis  irrisum  alto  animo  ferre 
debes,  et  dicere  quod  tanto  inferior  Ennius  dixit:  Nam 
voliio  vivus  doctaper  ora  virum.  Ora  indocta  suam  igno- 
rantiam  insulsosque  sermunculos  ruminent;  quod  ad  te 
tuasque  res,  yel  nesciant  vel  illudant,  quorum  laus 
honoratum  infamiae  genus  est.  Yerum  ut  ingenio  et 
aetate  novissimus  in  extremo  sedeam ,  ad  me  redeat 
oratio.  In  hac  quidem  tua  fortuna  meiim  poscis  auxi- 
lium.  Oh  sors  dura  et  immitis!  et  oh!  utinam  opis  aliquid 
in  me  esset,  quo  tanto  succursum  viro  ante  omnes 
partos  aut  speratos  titulos  perpetuo  gloriarer.Nam  (Chri- 
stum  tibi  incognitum  Deum  testor)  praeter  piam  comr- 
miserationem  ac  fidele  consilium,  nihil  penitus  est  quo 
tibi  subveniam.  Quid  enim  praestare  potest  alteri  qui 
sibi  nibil  potest?  An  forte  non  audisti  et  sequaces  tuos 
tecum  sola  tui  nominis  invidia  lacerari,  haberique  pro 
insanis  in  consiliis  insanorum?  Quod  si  tua  aetate  stu- 
diosissima  Athenarum  in  urbe  tibi  accidit,  quid  volu- 
ptuosis  in  urbibus  nunc  aliis  eventurum  arbitraris?  Ho- 
rum  ego  unus,  miror  et  nescio  quamobrem,  vulgovideor 
inscio,  verae  utinam,  sed  nihil  ad  rem  quam  vera  sit, 
invidiae  causa,  si  invidia  vera  est.  Refugium  meo  petis 
in  gremio?  Oh!  fati  vertigo  insolens  cui  nulla  usquam 
regia  satis  ampla  satisve  sit  fulgida ,  si  quales  fortuna 

gradus  affert,  tales  honores  ambiat  ingenii  aUitudo.  Sed 
non  ita  est:  illa  turres  et  aulas  spernit  indoctas,  et 
deserto  tugurio  delectatur.  Quod  ad  me  attinet,  etsi 
tanto  hospite  non  me  digner,  tamen  te  vel  grsecura,  vel 
qua  licuit,  latinum  domi  habeo,  brevi,  ut  spero,  totum 
habiturus,  si  Thessalus  tuus  coepta  peregerit.  Et  ut 
secretiore  aditu  te  locandufli  scias,  ai|imce  medio  re- 
ceptaculum  tibi  aviaissime  prorsus  ac  reverentissime 
praeparavi:  ad  summam  amor  ad  te  meus  sole  clarior 
ferventiorque  est,  aestimatio  ingens  ut  nullius  maior. 
Heec  tibi,  dux  paterque,  qnia  potui  et  praestiti :  liberare 
te  vulgari  ludibrio,  praeter  quam  quod  tuae  singularis 
atque  unicae  laudis  imminutio  futura  sit,  non  meum 
certe  nec  alterius  est:  nisi  qui  possit  vulgi  furoribus 
finem  dare:  quod  quamquam  possibileDeo  sit,  necfecit 
tamen  hactenus,  puto  nec  faciet.  Multa  dixi  quasi  ad 
praesentem;  sed  iam  ab  illa  vehementissima  imagina- 
tione  rediens,  quam  longe  absis  intelligo,  vereorque 
ne  tam  multa  in  tenebris  aegre  legas,  nisi  quia  multa 
mihi  etiam  scripsisse  te  video.  iEteruum  vale,  Orphea- 
que  et  Linum  et  Euripidem  ac  reliquos  comiter,  cum 
in  tuam  sedem  veneris,  salvere  iube.  Apud  superos : 
medio  amnium  clarissimorum  Padi,  Ticini,  Abduae  alio- 
rumque  unde  quidam  Mediolanum  dici  volunt.  YII  Idus 
Octobris  anno  aetatis  ultimae  miilesimo  treceutesimo 
sexagesimo. 

EPISTOLA  XIII. 

FRANCISCUS  PETRARCA  SOCRATI  SUO  S.  P.  D. 

Epistolas  hasce  de  rebus  familiaribus,  de  quarum  ordine  quaedam 

enarrat,  illi  rursus  inscribit. 

• 

A  te  principium,  in  te  finis.  Habes  ergo,  mi  So- 
crates,  quod  optasti.  Librum  e  meis  nugis  muita  rerum 
ac  verborum  imparitate  contextum,  haud  immerito  de- 
licatas  aures  offensurum  opus:  quamvis,  utest  animus 
mortalium  vagus  et  varius,  et  velle  suum  cuique  est, 
quibusdam  fortasse,quibus  qualitas  rerum  non  placebit, 
ipsa  haec  sit  placitura  varietas.  Ignoscent  vero  alii  si 
meminerint  huc  me  non  mea  sponte  sed  amicis  tractum 
precibus  descendisse,  parendique  cupidine,  nec  aliena 
iudicia  nec  occupationes  meas  atque  irreparabilem  huius 
exigui  et  incerti  temporis  pertimuisse  iacturam.  Nam 
tu,  si  quid  offenderit,  non  mihi,  sed  tibi  veniam  dabis, 
et  dices:  hoc  volui:  negare  ille  nil  potuit  tanto  mei 
amantiorquanto  negligentior  sui.Sedquidem  nullusplu- 
ris  est  amicus,  quam  cui  famce  propriee  constat  impen- 
dio.  Multis,  et  prseserlira  bonis,  vita  atque  operibus 
carior  fama  est,  quam  qui  pro  amico  spreverit,  haud 
dubie  viliora  contemnet,  si  res  exigat.  Et  hoc  quidem 
opus  adolescens  coepi,  senex  perago:  imo  vero  cocptum 
prosequor.  Unum  est  enim  hoc  ex  omnibus,  cui  supre- 
mam  sola  mors  iraponet  manum.  Quomodo  ego  alium 
amici  colloquii  quam  vitae  finem  sperem?  Aut  quaenam 
dies  me  spirantem  inter  eos  tacitum  efficiet,  cum  qui- 
bus  ore  gelido  sepultusque  loqui  cogito?  Hinc  sane  non 

rerum,  sed  temporum  rationem  babui.  Praeter  bas  enim 
ultimas  veteribus  inscriptas  illustribus  viris,  quas  pro- 
pter  similitudinem  novitatis  sciens  unum  simul  in  lo- 
cum  contuli,  ac  praeter  primam,  quae  dictata  serius  prae- 
venit  comites  et  locum  praefationis  obtinuit,  caetera 
pene  omnia  quo  inciderant  scripta  sunt  ordine.  Ita  enim 
et  progressus  mei  seriem  (si  ea  forte  cura  fuerit),  vitae- 
que  cursum  lector  intelliget.  In  quibus  fateor,  ne  semel 
dicta  repeterem,  bisque  vel  saepius  idem  ponerem,  quod 
incipiens  promiseram  ad  plenum  praestare  non  patui. 
Volui  quidem,  sed  multitudo  rerum  obstitit,  varietasque 
ipsa,  et  occupati  interim  intentique  aliis  animi  violenta 
distractio.  Nunc  quoniam  et  hinc  calamum  multa  cir- 
cumsonant  atque  in  diversum  vocant,  et  quantum  vitae 
restet  incertum  habeo,  et  hic  liber  satis  crevit,  nec  nisi 
iusti  voluminis  meta  transcenditur,  plurium  capax  est; 
quae  huius  quidem  generis  scripta  iam  supererant,  his 
avulsa  extra  ordinem  alio  quodam  digessi  volumine. 
Quae  scribenda  autem,  si  quid  tale  nunc  eliam  sum 
scripturus,  ab  apiate  iam  nomen  habitura,  rursus  alio 
venient  claudenda  volumine,  quando  et  vos  eo  estis 
animo,  sodales,  ut  meum  aiiquid  vobis  subtrahi  nolitis: 
et  ego  ita  sum  ut  vota  vestra  semper  anteponenda 
meis  arbitrer.  Illud  vobis  in  medio  precum  fervore 
providendum  erat,  ne  dum  sine  delectu  mea  omnia  pro- 
batis,  dutn  nil  penitus  mihi  vultis  effluere,  dum  quae 
privatis  rebus  meis  vix  respondent  laudandi  studio  ef- 
fertis  in  publicum,  invitus  in  illorum  manus  cogerer, 
qui  aliena  omnia  stomachantes  sibi  plaudunt,  sua  sola 
suspiciunt  ac  mirantur,  felices  aestimatione  domestica. 
Horum  me  iudiciis  imparatum  et  inermem  obiicitis,  ami- 

ci.  Non  possum  de  affectibus  vestris  queri,  nempe  qui- 
bus  carius  nil  habeo.  Sedest,  utcapterarum  rerum,  sic 
amiandi  modus,  ne  scilicet  dum  prodesse  vis,  noceas. 
Nimis  mihi  faciles,  nimis  in  me  proni  estis,  nimis  tri- 
buitis,  nimis  urgetis,  nimisamando  me  premitis.  Te  in 
finem,  lector  candidissime,  quisquis  es,  obtestor  atque 
obsecro  per  communis  studii  amorera,  per  si  qua  tibi 
famae  propriae  cura  est,  ne  aut  varietate  rerum,  aut  ver- 
borum  humilitate  movearis,  memor  quid  de  hoc  ipso 
prima  operis  huius  in  parte  praefatus  sim.  Yale. 


EXPLICIT  LIBER  XXIV.  IDEMQUE 
ULTIMUS    DE    REBUS    FAMILIARIBUS. 


FRANCISCI    PETRARCiE 


EPISTOLtE    VAR1.E. 


LIBER    UNICUS 


EPISTOLA  I. 

FRANCISCUS  PETRARCA  LUDOVICO  GONZAGiE  DUCI  MANTUANO 

S.  P.  D. 

Est  littera  apocrypha  a  Possevino  edita  qua  Franciscus  a  Ludovico 
Mantuam  fuisse  accersitus,  eidemque  gratias  egisse  dicitur. 


Accepi  litteras  tuas ,  et  coram  respondere  quam 
absens  volueram ;  sed  senescens,  ut  vides,  inter  ludos 
atque  praestigia  Fortunae  multa  mihi  promittentis  ob- 
temperare  non  possum.  Pecuniam  cumPetro  de  Crema 
familiari  tuo  remitto,  quod  animi  desiderio  inservire 
nequeam ,  non  contemptu.  iEtas  haec  profundo  decur- 
rentis  aevi  rotatu  ad  finem  properat  non  laborum,  atque 
eo  minus  longi  itineris  patiens.  Neque  Avinione  avelli 
integro  spiritu  possum  infelici  amoris  ictu  et  aetate 
fatigatus.  Si  accederem,  oneri  non  solatio  essem.  Nam 
frequentes  morbi  et  moeror  assiduus  fomenta  potius 
requirunt,  quam  obsequium  permittunt.  In  futurum  ver, 
si  Golumnensis  annuerit,  hospitem  me  forsan  babi- 
turus  es.  CaVe  beneficio  et  gratia  meritum,  atque  adeo 

desiderium  meum  superare.   Quod  enim   impradeotia 
peccatur  muoificentia  non  excusatur.  Yale. 

Avenione  1369,  XII  Kal.  Aprilis. 

NOTA.  Quum  Iq  Arcbivio  Ducum  MantQanoruro  repertam  hanc  episto- 
lam  ediderit  Antonius  PosseTinius  e  Soc.  lesu ,  eamque  operi  suo  ol  Petraiea 
redivivo)  inseruerit  Tomasinus,  nos  etiam  aliis  accensenclam  dnximus :  qnam- 
vis  indnbiis  ineluctabilibusque  argiimentis  apocrypham  esse  in  cap.  I,  §  13. 
Lib*  1,  Hist.  Litter.  iamdiu  demonstraTerit  Tiraboscbius. 


EPISTOLA  U. 

FRANCISCUS  PETRARCA  ZENOBIO  DE  STRADA  FLORENTINO 

S.  P.  D. 

Homericatn  fragmentum,  et  suae  cniusdam  Epistolae  particulam 

se  missuiiim  promittit. 

Ad  ea  quae  scribis  brevi  responso,  ni  fallor,  opus 
est.  In  primis  suspicari  nullo  modo  debueras  ad  ami- 
cos,  quos  in  patria  mihi  carissimos  ac  praedulces  il- 
lorum  virtus  et  meritum  fecit,  familiares  epistolas 
dictanti,  tuum  nomen  excidere  potuisse.  Necdum  enim 
aut  tanta  segnities  incessit,  aut  pectus  hoc  de  tam 
fluxa  memoria  amicorum  sibi  fingit  imagines.  Amice 
igitur  fecisti,  et  ut  res  decuit  vere,  quod  omnem  cul- 
pam  in  nuntium  reflexisti. 

Homericum  illud,  ne  dubites,  mittam  cum  primum 
facultas  adfuerit.  Caeterum  ex  eo  tempore  Parmense 
domicilium,  et  quam  ille  nunc  incolit  bibliothecam 
nostram  non  revisi.  Scito  brevissimum  opus  esse,  quo- 
que  facilius  ad  scribendum,  eo  laboriosins  ad  quaeren- 
dum  ( sed  hanc  tibi  libens  divinam  operam   dictabo» 

neque  qtMjd  parvo  admodum  fragmento  timere) ,  *  et  mi- 
nus  metuendum  est  ne  ille  divini  vir  ingenii,  audito 
quo  mittendus  est ,  fugiat  et  profundioribus  caput 
abdat:  illud  polius  spero  ut  ubicumque  fuerit,  ad  tuum 
nomen  exsiliat.  Postremo  parum  abfuit  quin  modo  pro 
moderamine  stili  tui  ut  me  omnino  deineeps  singulariter 
ad  loquendum  C7*ederes  ^  cum  sim  unus;  et  oh!  utinam 
integer,  nec  in  multa  passionum  ac  cupiditatum  mearum 
frusta  discerptus.  EpistolaB  cuiusdam  mcce  ad  Tribunum 
quondam  urbis  Romae,  qui  spem  publicam,  ut  vidisti, 
tam  claro  principio  fefellit,  tibi  mitterem  particulam, 
misissemque,  sed  laborem  timui.  Tu  vale,  et  me  illi 
viro  optimo  tuis  litteris  quam  familiariorem  potes  ef- 
ficito.  Patavii,  VIII  Idus  Aprilis.  Franciscus  tuus. 


EPISTOLA  III. 

FRANCISCUS  PETBARGA  URBANO  V.  PONT.  MAX.  S.  P.  I). 

Enixe  hortatur  ut  Romse  consistat ,  nec  Sedem  Apostolicam 

reducat  in  Gallias. 


Ad  motum  sponsi  astra  movenlur,  spondent  plu- 
vias,  ventus  incitant,  turbant  maria,  aera  lugubria 
reddunl,  ingurgitant  gramina  campi ,  eQioUiunlur  et 
madent  undique  aspera  terrdB.  Nec  mirum  si  omnia 
lugent,  quia  a  principe  monarchiae  locp  universalis 
monarchia  recedit,  deserens  urbem  caput  orbis,  dere- 

*  et  ^  Locum  utrumque  erroribus  implexum  quisque  videt :  fideliter  ta- 
men  ex  Codice  Marciano  descriptus  est.  Germanam  lectionem  a  nobis  frustra 
quaesitun  acuUoribus  ingenio  restituendam  relinquimus. 

linquens  Italiam  provinciam  principem  tyrannorum 
faucibus  verisimiliter  lacerandam.  El  ut  secundum  Apo- 
stohim  reverenter  adloquar,  luctuose  sed  forsitan  fru- 
ctuose  tuam  obsecro  sanctitatem,PaterUrbane.  Memenlo 
quaeso,  quod  Paraclitus  te  praeposuit,  quin  imo  et  prae- 
posuit  Filius,  qui  manus  Patris  dicitur,  per  quem  omnia 
facta  suDt,  et  per  fratres  tuos  vel  suos  dignissimos  di- 
gitos  te  cunctorum  scripsit  in  patrem  ;  auctorizavitque 
quoquQ  Pater  quod  de  te  dictavit  Filius,  et  Spiritus 
Sanctus  spiravit.  Tota  Trinilas,  cuius  opera  separabilia 
sunt ,  operata  est  in  tui  assumptione  miraculum.  Quod 
si  fas  esset  in  hoc  amplius  immorari ,  quae  in  te  et  de 
te  mirabilia  gesta  sunt,  clarius  explicarem.  Sed  illi  lo- 
quor  qui  hoc  novit  apertius,  nec  nunc  sermone  opus 
est  blando.  Ingemiscens  tua  inquit  Italia  :  a  Quum  ul- 
»  ceribus  essem  sauciata  mortiferis,  ad  me  et  mea 
»  curare  vulnera  descendisti,  et  cum  Petro  dixisti: 
»  ego  sum  Apostolus  Christi,  nihil  in  me  filia  mea  ve- 
»  rere :  et  incipiens  vinum  et  oleum  infundere,  plagis 
»  meis  nondum  circumligatis  et  medicamine  fotis,  re- 
»  cedis  a  me.  Tentasti  putrida  recidere  ferro,  et  dum 
»  illud  profundius  iropressisses,  invenisti  forsitan  quae 
»  tibi  incurabilia  visa  sunt.  Et  ob  hoc  fortasse  me  de- 
»  seris  desperantis  more  medici ,  qui  expectare  mor- 
»  tem  erubescit  aegroti.  Sed  quis  scit  si  tecum  super 
»  me  apponet  suam^ille  manum,  qui  ab  omnibus  lan- 
»  guoribus  curabat  infirmos?  Quis  novit  si  ille  tecum 
»  erit,  cuius  verbum  membra  sanabat  aegrotis?  Illius 
»  vicem  geris,  islius  successor  existis;  claves  habes 
»  regni  coelorum.  Sub  te  est  utrumque  imperium:  ter- 
»  renorum  utriusque  principatus  ad  te  pervenit  in  me. 

)>  vel  verius  ad  Principes  meos.  Et  ne  evagantes  in 
»  latius  transgrediamur,  incepta  ad  recessum  tuum 
»  mihiflebiliaettibiobstaculaparare  videntur.  Incipiunt 
»  genua  debilitari  fidelium,  fortium  colla  flecti,  seu 
»  insolescere  rabies  tyrannorum.  Angustiae  sunt  un- 
»  dique,  mihi  utinam,  et  non  tibi.  In  silvis  milites,  in 
»  campis  praedones,  in  viis  latrones:  insidiantur  hi, 
n  tibique  tuum  recessum  ut  ad  illa  pertingas  me- 
»  diis  imbribus  impediunt.  Sic  elementa  turbantur 
»  et  pene  in  antiquum  chaos  universa  vertuntur,  quae 
»  pericula  etiam  mihi  exterminia  comminantur.  Et  ut 
»  patentiora  non  expectemus  indicia,  ostensa  respi- 
»  ciamus  insignia.  Hiantibus  faucibus  piratae  circum 
»  circa  discurrunt;  sed  mira  res,  ad  eorum  remiga- 
»  tionem  freta  mitescunt,  ad  tuam  vero  repatriationem 
»  contra  solitum  intumescunt.  Sed  forsan  de  his  quos 
»  peperi  tuis  est  auribus  intimatum :  Audaces  sunt  et 
»  duplices  animo,  mendaces  sunt  et  variabiles  corde. 
»  Fuge  murmurationes  Romanorum,  versutias  Tuscorum, 
»  insolentias  Lomhardorum.  Ad  gentem  quietam  regre- 
»  dere,  populum  simplicem  et  devotum  in  quo  delecta' 
»  batur  anima  tua^  in  pascuis  uberibus,  in  multittdine 
»  pacis.  Fateor  ego  Itaha  malos  peperisse  quamplures; 
»  sed  si  infirmiores  sunt  caeteris,  rogito,  mihi  serva 
»  quod  in  Ecclesiaste  saepe  legisti :  quod  perierat  re- 
»  quiram ,  quod  abiectum  reducam,  quod  confractum  fue- 
»  rat  alligabo.  Aliter  si  ad  compatriotas  tuos,  ut  adse- 
»  ritur,  probos ,  quietos,  simplices  et  devotos  redire 
»  delectet,  quando  servabis  quod  dixi  tibi  Magistro: 
»  non  est  opus  benevalentibus  medico?  Immorare  igi- 
»  tur  mecum,   beatissime  Patrum,   ut  utriusque  na- 

))  tos  valeas  percurare  languentes :  et  si  qua  ferro  vel 
))  ustu  curata  dod  suDt,  tuis  orationibus  cum  Moyse 
))  leva  manum  ad  coelum  puguaturus  precibus  et  non 
»  telis.  Aaron  et  losue,  fortitudo  scilicet  animi  et  di- 
))  lectionis  caritas,  te  sedere  faciant  super  petram  , 
»  manusque  sustentent  tuas  ut  ad  infima  non  decli- 
»  nent.  Yenenosum  monstrum  humanum  sanguinem 
))  vorans  Constanlini,  Siivester  vicit  et  alligavit  in 
))  eremis.  Sic  tu  Silvester  alter,  si  non  recedis  a  me, 
))  islic  alligabis  aspidem  virulentum,  et  cum  losue 
))  gentes  Amalechitas  conculcabis.  Expressum  myste- 

* 

))  rium  sed  latius  alias  exprimeudum.  Quod  si  meo 

)'  non  adquiescas  hortalui,  in  viam  tibi  obviet  qui  re- 

))  spondit  Petro  recedenti:  «  Quo  vadis  domine?  »  Vado 

))  Romam  iterum  crucifigi.  Deo  gratias.  Amen.  )> 


EFiSTOLA  IV. 


FRANCISCUS  PETRARCA  MODIO  PARMENSI  S.   P.  D. 

De  obitu  Azonis  de  Corrigio.  Queritur  epistolas  suas  intercipi, 
et  nonnulla  de  scriptis  suis  mandat. 


Amice,  quibus  oculis,  quo  animo  Htteras  tuas  do- 
minaeque  nostrae  ac  iuvenum  dominorum  legerim,  ut 
sileam,  nosti ;  quamvis  infelicissimum  rumorem  diu 
ante  fama  narrante  cognoscerem,  quo  audito  inter  sin- 
gultus  et  lacrimas  scripsi  nescio  quid  longiusculum, 
quod  non  misi  verilus  eorum  taedia,  qui  cum  nil  de- 
gustenl,  omnia  morlificant,  et  quae  non  capiunt,  cupiunt 
ac  rapiunt:  bellatores  Ligurum  loquor,  qui  importuna 

cupidine  litterarum,  saepe  mihi,  credo  itidem  aliis, 
calamum  excusserunt.  Piget  enim,  nec  immerito,  illa 
scribere  quae  quo  velim  non  perveniant,  et  eo  perve- 
niant  quo  nolim.  Illud  equidem  nunc  usque  mecum 
substitit  hancob  causam;  atque  hoc  ipsum,  quod  nunc 
scribo,  quando  sim  missnrus  nescio:  expectabo  ido- 
neum  latorem ;  malo  differalur  quam  perdatur.  Nil 
amplius  de  hac  re,  nam  in  aliis  et  olim  ad  te  litteris, 
et  nunc  ad  communem  dominam  atque  adolescentes 
nostros,  satis  multa,  et  forsitan  nimis  multa  scripsi. 
Delector  enim  materia  lacrimarum,  sic  affeclus  ut  malo 
meo  pene  mulcear,  nunquamque  mihi  sit  melius  quam 
dum  fleo,  aestuantemque  animum  oculorum  largifluus 
imber  lenit.  Sed  ne  rursus  hoc  impetu  rapiar  ultra 
quam  destinavi,  omissis  aliis:  Yale. 

Yenetiis,  XV  Kal.  Decembris. 

-Franciscus. 

Reliquum  est  ut  rogem  reculas  illas  meas  vobis, 
frater  carissime,  curae  esse,  si  vacat;  saltem  Vitam 
Solitariam,  quae  si  transcripta  erit,  ut  spero;  minietur 
ligeturque  solemniter  per  Magistrum  Benedictum,  et 
mittatur  ad  me  exemplum ,  et  exemplar,  diligenter 
panno  cereo  obvoluta  inter  ballas  lohannolo  de  Como: 
et  quidquid  opus  fuerit  ad  haec  solvet  dominus  Dani- 
solus,  et  Franciscolus  meus  diriget  vos  in  his,  qui 
praedictos  amicos  meos  bene  novit.  Vale  iterum,  et 
pensate,  oro,  non  importunitatem  sed  Bduciam  meam. 
Pots  haec  venil  Bergaminus  et  loquutus  est  mecum 
multa,  quem  e  vestigio  remittam.  Scriptum  hoc  IX  De- 
cembris.  Aliud  dominae  meumque  vulnus,  fratris  eius, 

qui  et  ipse  dominus  meus  erat  benignissimus,  misera- 
bilem  casum  non  fui  ausus  in  literis  eius  attingere. 
Heu!  satis  absque  illa  nunc  accessione  gemituum  erat. 


EPISTOLA  V. 

FRANCISCUS  PETRARCA  NICOLOSIO  BARTHOLOMiEI  LUCENSI 

S.   P.  D. 

Litterarum  quas  a  Senatu  populoque  Florentino  recepit, 
et  responsionis  suae  mittit  exemplar. 

Amicus  noster  communis,  quo  nihil  fidelius,  nihil 
potest  esse  sincerius,  saepe  admonuit  ut  te  meis  litte- 
ris  visitarem.  Excusavi  nunc  occupationum  variarum 
turbam  adeSse  dictitans,  nunc  scribendi  deesse  mate- 
riam.  Nunc  autem  occasionem  nactus,  omne  mearum 
excusationum  dimovit  obstaculum,  petens  ut  Fioren- 
tini  Senatus  litteras  humanitatiseximiae,  novo  quodam 
et  insolito  et  inaudito  genere  honoris,  publicum  erga 
me  testantes  affectum  tibi  mitterem,  commoda  et  ho- 
nores  meos  praecordiaiiter  gavisuro.  Digna  res  visa 
est,  in  qua  sibi  morem  gererem,  Mitto  igitur  et  illorum 
exemplar  epistolae,  et  responsi  mei,  ut  intelligas  quanto 
adhuc  esset  in  pretio  vera  virtus,  si  usquam  appareret, 
quando  falsum  eius  nomen  non  despicitur.  Yaie. 

EPISTOLA  VI. 

GALEACTIUS   VICECOMES  GUIDONI  CARD.   EP.   PORTUENSI. 

Galeatii  Vicecomitis  nomine  Fr.  Petrarca  conqueritur  casum  regis 
Galliarum  in  Anglorum  servitutem  una  cum  filio  redacti. 

R  everendissime  pater  et  domine.  Audito  rumore 
flebili  ac  stupendo  super  casu  miserabili  et  inaudito 
illustrissimi  domini  raei  regis,  tanto  sura  moerore  si- 
mul  ac  horrore  concussus,  ut  vix  aliquid  loqui  sciam. 
Quis  enim  sibi  hanc  vitam,  ac  incertam  fortunae  aleam 
tutam  speret,  quando  in  summo  ac  unico  Francorum 
rege  tantuin  facinus  ausa  est :  quera  glorioso  e  solio 
ad  terram,  et  usque  ad  manus  hostiura  detrahere 
manu  impia  et  temeraria  non  expavit.?  Lugere  debet, 
nisi  me  fallit  amor,  totus  terrarum  orbis,  atque  omne 
genus  hominum,  maxime  qui  in  altiori  aliquo  statu 
sunt.  Singularis  autem  dolor  et  inconsolabilis  est  suo- 
rum,  quorum  ego  me  numero  adscribere  audeo,  quin 
etiam  teneor,  recolens  quam  benigne  quamque  suavi- 
ter  visus  atque  tractatus  fui  olim,  tam  per  ipsum  do- 
minum  meum  regem ,  quara  per  inclytae  memoriae  pa- 
trem  eius,  nec  non  etiam  per  hunc  filium  eius  primo- 
genitum,  quem  Deus  omnipotens  ad  salutem  regni  et 
tranquillitatem  fidelium  reservavit :  qui,  quantum  in 
illa  tunc  puerili  aetate  sua  fleri  potuit,  tanto  me  favore 
complexus  est,  ut  imaginem  suam  praecordiis  meis 
affigeret  perpetuo  duraturam.  Illinunc  igitur,  utdignum 
est,  sincera  flde  compatior.  De  ipsius  tamen  egregia 
indole  atque  virtute  confido,.  quod  divino  fuUa  prapsi- 

dio  et  patrem  liberet,  et  destituti  regni  gubernacula 
moderetur.  Et  tibi  ergo  devotionis  ac  6dei  raeae  testes 
litteras  misi,  et  vobis,  quos  post  ipsum  solum  moestos 
his  rumoribus  et  turbatos  scio,  hoc  quod  inter  luctum 
et  occupafiones  meas  hcuit  scripsi,  quo  me  vestri  do- 
loris  participem  indicarem.  Persuadere  sibi  dignemini, 
ut  me  suo  in  omnihus  fiducialiter  velit  uti.  Altissimus 
vos  promoveat  et  conservet. 

NoTA.  Litleram  banc  itemque  alreram  quam  sub  num.  LXIV  profe- 
remus,  in  Codice  quodam  Bibliotb.  ('ollegil  Romani  repertas  edidit  primum 
Petrus  Lazerus  e  Soc.  lesu  (Mi»ceUaneor.  Roma  4754  ap,  fratr.  Palearino» 
T.4.  p.  44S.),  nec  eas  in  bac  nostra  editione  desiderari  passi  sumus,  etsi  non 
bene  nobis  persuasum  sitillas  reapse  a  Francisco  Petrarca  fuisse  dictatas. 
Nulla  enim  exiant  docnmenta ,  ex  quibus  emi  possit  Galeactium  aliosve  Vice- 
comites  opera  illius  in  epislolis  scribendis  usos  unquam  fuisse,  nec  ea  dictio- 
nis  et  stili  ratlo  est,  ex  qua  procnl  dubio  earum  auctor  Petrarca  dici  debeat. 


EPISTOLA  VII. 

FRANCISCUS  PETRARCA  AD  IGNOTUM. 

Narrat  se  Avenione  redeuntetn  lohannis  Vicecomilis  Archiepiscopi 
et  dynastae  Mediolanensis  precibus  victum  Mediolani  constitisse. 

Babylonicis  tandem  vinclis,  et  carcere  vix  explici- 
tus  Transalpino,  laetus  ac  liber  in  patriam  revertebar 
vobiscum  ex  voto  vitae  reliquias  acturus.  Sed  perverlit 
dulce  proposituni  dominatrix  rerum  Fortuna  mortalium. 
Qui  me  pontificibus  romanis ,  qui  Galliae  Siciliaeque  re- 
gibus  aperta  toties  me  fronte  negaveram,  huic  Italico- 
rum  maximo,  satis  humane  postulanti,  negare  non  potui. 
Subitis  et  inexpectatis  precibus  ac  maiestate  viri  cir- 
cumventus  obstupui.   Consilia  hominum  inania!  0«od 

impossibile  amicorum  arbitrabar,  huius  victus  instanlia 
cessi,  et  desueta  iugo  colla  submisi.  Tanti  est  liber- 
tatis  et  ocii  nomen,  quae  sub  illius  imperio  promittun- 
tur.  quorum  me  ita  cupidum  norunt  omnes,  ut  quisquis 
roe  capere  decreverit,  non  voluptates,  non  divilias, 
non  honores,  sed  haec  duo  tantum  velut  escam  laqueis 
adhibeat  duiciorem.  Tu  vero  libi  persuadeas  me  sive 
sub  Austro,  sive  sub  Arcto  agam,  tamdiu  vobiscum 
animo  futurum,  quamdiu  mecum  fuero,  nec  unquam 
ab  iilius  optimi  viri  6de  atque  obsequio  discesBurum, 
nisi  a  me  prius  ipse  discessero. 


EPISTOLA  VIII. 

FRANCISGUS  PETRARCA  MODIO   PARMENSI  S.   P.   D. 
Adolescentem  litteris  instituendum  eius  curae  commendat. 

Amice.  Carmen  egregium  quod  misistis.responso, 
non  inficior,  dignum  erat.  Verum  occupatus  mirabiliter 
et  distractus,  tempus  ad  ista  non  habeo.  Agite  modo 
summo  studio  pueri  insignis  et  divinae  indolis  curam. 
Ego,  si  quid  in  me  opis  est,  in  tempore  adero:  et  ut 
Apostoli  verbo  utar:  tu  plantabis  ego  rigabo:  Deusautem 
incrernentum  dabit.  Litterae  vestraB  XV  dierum  spatium 
in  itinere  posuerunt:  quod  ideo  dixerim,  ne  forsan  in 
admirationem  aiiquam  responsi  tarditas  vos  compellat. 
Valete  feliciter.  XVIII  Septembris.  Mediolani.  Franc, 
vester  ser. 

EPISTOLA  IX. 

FRANCISCUS  PETRARCA  PANDULPHO  MALATESTiE  S.  P.   D. 

Dolet  mortem  uxoris  et  fratris  eius.  Excusat  se  quod  vocatus  illum 
non  adeat,  et  mittit  carmina  quse  vulgari  sermone  dictaverat. 

Colende  aDte  alios  et  amande  domine  mi.  Plenam 
solit^a  humanitatis  epistolam  tuam  non  sine  suspirio 
ne  dicam  lacrimis,  legi.  Renovavit  enim  mihi  eam,  quse 
senescere  in  praecordiis  meis  nequit,  memoriam  tui,  et 
ignotae  quidem  facie,  sed  dilectae  mihi  venerabilis  et 
praeclarae  atque  in  aBternum  memoraudae  coniugis ,  si- 
mulque  magnanimi  et  egregii  fratris  tui  domini  mei, 
et  amici  optimi  non  verbalis  sed  realis,  qualium  est 
hodie  summa  penuria.  Et,  Christum  testor  veri  Deum, 
vix  alii  duo  mori  poterant,  qui  cor  meum  pari  cuspide 
vulnerarent.  Sed  non  est,  praeter  patientiam,  remedii  ge- 
nus  ullum :  id  tibi  suadere  non  expedit  prudentissimo 
atque  expertissimo  casuum  humanorum.  Acceditet  illa 
consolatio,  quod  et  benedicta  uxor  et  frater  amantissi- 
mus  rectum  iter  ad  superos  tenuisse  credendi  sunt: 
eafuit  amborum  vita,  ea  insignis  matronae  pietas,  fides 
et  castitas,  ea  viri  illustris  excellentia.  Cessat  ergo 
altera  dolendi  causa:  profecto  enim  illis,  ut  spero,  ni- 
hil  mali  accidit:  si  quid  mali  fuit,  nobis  contigit,  quod 
ipsum  magnitudine  animi.  superandum  est.  Et  haee  qui- 
dem  hactenus.  De  reliquo  autem  gratiam  tibi  habeo, 
et  quas  possum  gratias  ago,  quod  in  omnium  discri- 
mine,  inque  omnium  sive  elementorum  sive  hominum 
bello,  memoriam  mei  habes,  et  mihi  quo  nullum  gra- 

tius  animo  meo  est,  refugium  tuum  offers.  Ca&terum  de 

adventu  meo  breviter  sic  habe.  Libentissime  venirem 

ut  et  tuo  pio  desiderio  satisfacerem,  et  meo.  Sed  multa 

obstant:   corpus   uitra  modum   fragile,   tempus  forte 

nimis   asperum,   iter  durum,   intractabile ,   et   super 

omnia    pudor   hoc    in  statu   rerum    abeundi.    At    si 

res  istae  mitescerent,  fieri  posset,   quod  circa  veris 

adventum  te  inviserem,  quod  in  rebus  nunc  humauis 

umce  cupio ,  neque  est  opus  ut  locorum    amoenilato 

soliiciter.  Scio  loca  esse  qualia  in  litteris  tuis  lego,  et 

ipse  aliqua  puer  vidi,  et  praeterea  iocus  omnis,  ubi  tu 

es,  nunquam  nisi  amoenissimus  ac  iucundissimus  animo 

meo  videri  posset.  luvenis  tuus  et  studio  mihi  iunctus 

et  nomine,  iampridem  et  propter  tui  reverentiam,  et 

propter  sui   industriam  mihi  carus   acceptusque  esse 

coepit.  Nolo  tamen  eum  huc  mittas  ad  nil  aliud  quam 

taedia  et  angores ;  nam  nec  ego  sum  cuius  ex  contu- 

bernio  boni  aliquid  sit  sperandum,  et  si  quid  unquam 

fuisset,nunccerteettemporum,  et  locorum,  et  innume- 

rabilium  occupationum  circumventus  atque  oppressus 

mole,  prorsus  in  virum  alterum  evasi.  Non  sum  qui 

fueram:  mihi  ipse  gravis   in  dies  ac  molestus  fio:  de 

omnibus  Deo  gratias  agens,   annosque  meos  mecum 

ipse  remetiens,  et  divinam  magis  ac  magis  in  me  mi- 

sericordiam   recognoscens.   Nolo  igitur  veniat  amicus 

meus  unde  libenter  abscederem ,  ubi  necmihi,  nec  sibi 

usui  sim  futurus,  ubi  caros  meos  alios  esse  doleo.  Ac- 

cessit   enim    ad   molestias    quod  familiola   mea,  quae 

Papiae  mecum  erat,  hic  est;  unde  anguslissime  habita- 

raus,  poenitetque  nunc  me  eos  huc  vocasse.  Sed  mini- 

me  ista  praesagiebam ,  quamvis,  ut  audio,  ibi  quoque 
III.  ^i 

turbidaB  res  sIdI  ,  de  quo  valde  et  supra  quam  credi 
posset  moestus  sum.  Nugellas  meas  vulgares,  quae  uti^ 
Dam  tuis  manibus,  tuis  oculis,  tuoque  iudicio  dignae 
essent,  per  hunc  nuntium  tuum  ad  te  familiariter  ve- 
nientes  videbis.  Non  patienter  modo,  sed  laete,  nondubito, 
atque  aliqua  vel  extrema  bibliotbecae  tuae  parte  digna- 
bere.  In  quibus  multa  sunt  excusationis  egentja;  sed 
benigni  censoris  iudicium  subitura,  veniam  non  de- 
sperant.  In  primis  opusculi  varietatem  instabilis  furor 
amantium  de  quo  statim  in  principio  agitur;  ruditatem 
stili  aetas  excuset,  nam  quae  leges  magna  ex  parte  ado- 
lescens  scripsi.  Si  excusatio  ista  non  sufBcit,  excuset 
me  tuae  petitionis  auctoritas  cui  negare  nil  valeo,  Non 
potes  queri :  habes  quod  petiisti : 

Tu  modo  te  iussisse,  pater  romane,  memento, 
Inque  meis  culpis  tu  tibi  da  veniam, 

ut  ait  Ausonius  Magnus  ad  Theodo^ium  Augustum. 
Plebeios  apices,  scriptorum  raritas  absolvat,qui  huic 
fere  stadio  nulli  sunt:  tarditatem  scribentis  inertia  et 
bellorum  fragor.  Diu  enim  ante  missurus  hoc  fueram, 
nisi  Mars  circumtonans  vetuisset.  Et  nunc  tandem  per 
Pancaldum  simplicissimum  hominum  mittebam,  nisi 
tuus  hic  nuntius  advenisset.  Incorreclionem  operis  si 
qua  erit,  mea  excuset  occupatio ,  qua  obsessus  feci 
haec  per  alios  revideri,  quamquam  ego  ipse  vix  de- 
mum  semel  raptim  oculo  trepidante  perlegerim :  deni- 
que  habitus  paupertatem  mea  excuset  absentia;  pro- 
fecto  enim  si  fuissem  praesens,  fibulas  saltem  argenteas 
habuisset.  Multanunc,  domine,  de  tuoruro  casibus  mihi 
pro  virili  parte  flebilius  latius  dicenda,  muka  etiam  de 


EPISTOLA  IX.  3:23 

tua  gravi  SBgritudine ,  quae  me  vebemeater  exterruit 
et  afflixit ,  stilo  sese  offerunt ;  sed  tam  multa  et  tam 
magna  sunt  ut  ea  fessus  calamus  reformidet :  ideoque 
praetereo,  eoque  maxime  quod ,  si  ingenium  tuum  novi 
quidquid  de  his  essem  dicturus,  me  tacente,  cognoscas. 
Ad  postremum  de  negociolo  ilio  familiari ,  facies  quod 
tibi  occurret:  quidquid  tibi,  placuerit  et  mihi.  Vale  fe- 
liciter  fortiterque,  Vir  clarissime,  mei  memor.  Padua 
IIII.  lanuarii  algentibus  digitis.  Franciscus  Petrarca 
recommendationem. 

Sunt  apud  me  huius  generis  vulgarium  adhuc 
multa,  et  vetustissimis  schedulis,  et  sic  senio  exesis  ut 
vix  legi  queant.  E  quibus,  si  quando  unus  aut  alter  dies 
otiosus  affulserit,  nunc  unum  nunc  aliud  elicere  soleo, 
pro  quodam  quasi  diverticulo  laborum ;  sed  perraro , 
ideoque  mandavi  quod  utriusque  in  fiue  bona  spatia 
linquerentur:  et  si  quidquam  occurret,  mittam  tibi  re- 
clusum  nihilominus  in  papyro....  Magnifico  et  praedi- 
lecto  domino  meo  domino  Pandulpho  de  Malatestis. 


EPISTOLA  X. 

FRANCISCUS  PETRARCA  BENINTENDIO  S.   P.  D. 

Mittit  epitaphium  Andreae  Dandoli.  sepulcro  inscribendum , 
seque  iamdiu  a  carminibus  abstinere  dicit. 

Colende  semper  atque  honorabilis  amice.  Litteris 
vestris  primum  acceptis,  super  epigrammale  clarae  e 
gloriosie  memoridE^  domini  ducis  nostri  ( ut   quid  se- 

gnitiem  meam  celem?)  excusationem  non  Epitaphium 
meditabar,  ut  qui  multumque  alia  curarum  acie  obses- 
sus  et  occupationum  mearum  mole  obrutus  vobis,  ut 
reor,  animi  saltem  augurio  non  ignota,  nec  coeptis 
ipse  suffieiam  meis,  et  usque  adeo  ab  huiusmodi  iuve- 
nilibus  exercitiis  sim  distractus ,  ut  non  iam  antiqua 
repetere  videar,  sed  nova  prorsus  et  insueta  tenlare, 
vitaeque  metiens  brevitatem  et  fundamentorum  ampli- 
tudinem  quae  ieci  sedulo  mecum  ipse  remetiens,  con- 
tremiscam.  Ideoque  iampridem  semel  mentefirm^ve- 
ram,  nihil  unquam  vel  ingenii  exercitio,  vel  cuiusquam 
precibus,  vel  qualibet  seu  necessitate  seu  delectatione 
materiae  novi  carminis  aggredi,  satis  superque  exi- 
stimans  si  notive  vota  successerint.  Quod  praeru- 
ptum  animi  decretum,  neglecta  interim  ingenii  aspe- 
rioris  infamia,  contra  fervidam  amicorum  instantiam 
inexorabilem  saepe  me  tenuit.  Quid  multa?Iam  calamus 
erat  in  manibus,  iamque  excusatio  texebatur,  dum 
secundae  interventus  epistolae  iniiciens  manum  diffi- 
dentiam  abstulit,  pudorem  attulit,  duritiem  fregit:  ita- 
que  calamum,  quem  ad  negandum  cceperam,  ad  pa- 
rendum  verti ,  quid,  et  per  quem,  et  pro  quo  posceretur, 
quidve  et  huius  amicitiae  et  illius  memoriae  debeam, 
acriter  mecum  volvens.  Eadem  hora  igitur  eademque 
sessione  quatuordecim  elegos  dictavi,  qui  si  mei  non 
videbuntur,  nolite  mirari;  nam  nec  ego  ut  cuperem 
meus  sum,  nec  sum  ille  qui  fueram:  ita  me  multa 
circumstrepunt:  quamquam  hoc  ita  velim  accipi  verum 
esse,  ubi  me  vivum  measqne  res  intueor.  Nam  ubi 
alios  et  humanum  genus  omne  contemplor,  multa  fateor 
occurrunt   unde   raei  status  cum  alienae  sortis  colla- 

tione  consoler,  neque  facile  quisque  me  liberior  aut 
inagis  suus  appareat.  Quod  si  forte  versiculi  plures 
sunt  quam  peliti  erant,  remedium  praesto  est :  duos 
abiicite  quos  videbitur,  et  numeri  ratio  conslabit.  Sin 
omnino  non  placent,  eo  mentagis  vestrum  credite,  qui 
ut  vobis  obsequar  mibi  adversor,  neve  aliquid  vobis 
aut  natis  inclyti  Ducis  negem ,  sciens  ac  voiens  inglorio 
labori,  id  ipsum,  cuius  mibi  penuria  ingens  est,  tem- 
pus  impendo.  Ascripsi  autem  in  margine  si  quid  est 
ubi  vel  dubitem,  vel  res  eadem  varie  dici  posse  vi- 
dealur,  ut  sic  electio  vestra  sit.  Mihi  enim  cum  omnes 
MosflB  bodie,  tum  praecipue  illam  abesse  perpendi  quam 
Graiam  Graii  vocant.  Yalete.  Scripta  ruraii  calamo  in 
domo  Garthusias  Mediolanensis,  ubi  aestatem  ago. 

Kalendis  Septembris  ad  vesperam.  MCGCLVII. 

£n  domus  Andreae  Yeneti  Ducis  ultima  quanta  est? 

Alta:  sed  assurgens  spiritus,  astra  tenet. 
Publica  lus:  iacet  hic,  et  quartum  sidus  honorum 

Stirpis  DanduieaB ,  gloria  prima  ducum. 
Hunc  animi  vigilem  temeraria  Graecia  sensit, 

Et  levis  antiquo  reddita  Creta  iugo:  • 

Hunc,  comes  Albertus  Tyrolis,  nostra  perurgens 

Vastatis  propriis,  qui  meruit  veniam.^ 
Hunc,  lustinopolis  fervens  et  ladra  rebellis, 

Pertimuere  trucem,  percoluere  pium. 
Hic  Genuam  bello  claram,  pelagoque  superbanr 

Fregit  ad  Algerium,  servitioque  dedit. 
lustus,  amans  patriae,  magnos  cui  fecit  amicos, 

Ingenio  praestans,  eloquio  omnipotens. 

EPISTOLA  XI. 

FRANCISCUS  PETRARCA  PETRO  BONONIENSI  S.  P.  D. 
Adolescentem  litteris  instituendum  commendat. 

Compater  et  ainice  oplime.  Lator  praesentium 
amici  mei  dilecti,  virique  boni  filius  et  ob  id  mihi  ca- 
rus  est:  d6  cuius  conditionibus  Donatus  noster  latias 
tecum  aget.  Summa  est:  quod  aliquandiu  vagus  ac 
discolus  adolescens  ,  alioquin  non  mali  ingenii ,  ut 
perhibent,  ad  te  quasi  aeger  ad  fidelem  et  expertam 
medicum  mittitur.  Impende  illi  curam  quantam  petes, 
obsecro,  ut  si  qua  via  est  patri  reddas  docturo  et  bene 
animo  valentem.  Denique  dum  spes  profectus  affulserit, 
persuade  hunc  tibi  filium  meum  esse.  Et  vale :  nihil 
enim  hodie  tibi  aliud  sum  scripturus,  nisi  quod  quum 
in  principio  ieiunii  tecum  esse  decreverim,  ero,  Deo 
volente,  in  medio.  Tu  mitte  hanc  praesentem  annexam 
litterulam  sacerdoti  meo  domino  lohanni  simulque  vas 
tuum  f  vasculum  dicere  debui)  ut  accipias  portionem, 
imo  pertiunculam  vini  illius,  imo  villi,  voluptatis  hostis 
modestiae  amici.  Venetiis  XVIIII:  Februarii  properanter. 

F.  tuus. 

FRANCISGUS  PETRARGA  MODIO  PARMENSI  S.   P.   D. 

Narrat  belli  difficultatibus   iter  sibi  in   Germaniam  interdictum : 
et  qusedam  in  libro  suo  De  Yita  Solitaria  emendanda  committit. 

Aoiice.  Deo  duce  incolumis  huc  perveni  VI.  die 
postquam  a  vobis  discesseram,  quo  in  boc  rerum  statu 
vix  volucris  penetrasset.  Hinc  ulterius  non  est  tran- 
situs,  nisi  aliud  appareat;  nam  et  beilo  clausum  iter 
undique,  atque  his  diebus  capti  mercatores  aiiique:  et 
praeterea  iitteraa  domini  Imperatoris,  quas  hic  invenire 
sperabam,  nonvenerunt,  neque  hic  dominus  vult  mihi 
condtuitum t  ut  vulgariter  loquar,  dare,  imo  non  con- 
sulit,  imo  penitus  non  vult  quod  ulterius  nunc  pro- 
cedam.  Ad  summam  valde  perplexus  sum,  et  saepe 
Terentianum  illud  in  animum  redit  nec  quid  agam  scio; 
expectatur  tamen  in  dies  domini  nuntius  quidam  ab 
Imperatore  venturus.  Ille  forte  novi  aliquid.nuntiabit. 
Im  hoc  dubio  anxius  essem  nimis,  nisi  quia  in  animum 
induxi  quidquid  evenerit  in  meliorem  partem  accipere. 
Recommendate  me,  quaeso,  domino  meo  et  dominae 
et  Ghiberto.  Ludovicum  vero  benedicite.  Franciscu- 
lum  meum  salutate,  dicenles  sibi  nova  de  me  ista 
quae  vobis  scripsi.  Si  ulterius  vixero,  vel  per  famam, 
vel  per  meas  literas  audietis.  Recommendo  vobis  re- 
culas  illas  meas  quas  dimisi  vobis,  nominatim  Solita- 
riam  Vitam.  Libro  I.  ubi  agitur  de  Paulo,  ad  finem  Ga* 
pituli  illius  posueram  signum  additurus  aliquid.  Mutavi 
consiliuro:  amoveatis  signum  illud.  Post  illud,    iibro 

eodem,  est  capitulum  magnum  valde  de  Petro  Eremita, 
quod  noD  memini  quotum  sit.  Ibi  non  nimis  a  principio 
procul  est  ita:  tam  nihil  est  animi  nervorum.  Nolo  usque 
adeo  famam  Cdesaris  urgere;  et  ideo  in  utroque  libro 
mutetis  et  ponatis  sic:  quasi  sub  coelo  aliquid  sit  pulchrius. 
Valete  mei  memores,  et  orate  Deum  pro  me.  X.  lunii., 

Fr.  Vr. 

Ilem  eodem  libro  pgst  Tractatum  de  Benedicto 
est  de  quodam  Eremita  «  Marsici  montis  accola  etc. 
debet  esse  Massici  »  licet  fere...,  {Desunt  reliqua). 


EPISTOLA  XIII. 

FRANCISCUS  PETRARCA  GULIELMO  DE   PASTRENGO  S.  P.   D. 
Absentiae  suae  ab  urbe  Avenione  causam  pandit  amico. 

Digne  quidem  admirans,  quibus  ego  Iate%ris  de- 
lilescerem  quaerebas,  aut  quid  novae  rei  contigisset, 
prdpler  quod  tibi  oris  mei  praesentia  solito  rarior  oc- 
curreret:  et  nunc  aliquanto  dignius  miraberis,  quid  hic 
praestigii  sit,  quod  cum  relicto  rure,  mihi  hac  praeser- 
tim  anni  parte  gratissimo,  faciem  tuam  visurus  ad 
odiosam  semper  civitatem  rediissem,  te  insalutato,  sic 
repente  discesserim.  Utriusque  ergo  rationem  accipe 
quam  brevissimis  verbis,  digerendara  forte  latius  apud 
te,  mihi  enim  et  nuncius  hic  et  sol  ad  Oceanum  prope- 
rans  breviioquium  suadent.  Subegerat  me  sibi  pridem 
vita  iautior  ea  quae  in  urbibus  agitur,  et  in  ea  urbe 
potissimum  ubi  tu  nunc  es.  Hlic  multos  per  annos  quas 

miserias,  quosve  labores  pertulerim  infelix,  non  episto- 
lae  brevis  opus  est:  quibus  tandem  exagitata  mente 
cernens  nullam  nisi  in  fuga  libertatis  spem  relictam, 
retrahentibus  quamquam  his  quibus  me  amando  per- 
ditum  ire  mos  fuerat,  profugi  et  eripui  meipsum  pe- 
riculis  quacumque  patuit  via:  atque  omnes  Fortun^B 
minas  perpeti  decrevi,  dum  mihi  vel  prope  mortem 
aliquantisper  viverem.  Coeperat  enim  sensim  quod 
optabam  contingere ,  et  animus  ex  diuturnis  compedi- 
bus  relaxari  inenarrabili  quadam  dulcedine  et  coelesti 
vitae  simillima.  Sed  quanta  est  duratae  consuetudinis 
vis!  Saepe  adhuc  infaustam  mihi  civitatem  repeto,  nec 
ullius  unco  necessitalis  tractus,  ultro  in  laqueum  redeo, 
et  ex  portu  totiens  naufragium  passus,  relabor  in  pela- 
gum,quibus  urgentibus  flatibus  incertum  est.  Mox  omne 
mei  ius  eripitur,  mihi  undique  ventorum  rabies  ,  un- 
dique  fluctus  et  scopuli,  ccBlum  undique  et  undique 
pontus,  postremo  mors  undique ,  et  peius  morte  vitae 
praesentis  taedium,  et  venturae  metus  ante  oculos.  Quod 
itaque  me  his  proximis  diebus  videre  nequiveris,  ^cito 
nullam  causamfuisse  aliam,  nisi  curae  veteres  exeden- 
te&  cor  miserum ,  quae  confestim  ut  me  in  moenibus 
suis  invenerunt,  tamquam  fugitivo  et  contumaci  servo 
iaiecerunt  manum,  et  iam  mibi  flagra  nota  cernebam 
iam carcerem ,  iam  catenas  et  verbera,  cum  velut  exper- 
rectus  noctu,  quia  luce  non  poterani,  evasi.  Ignosces 
igitur  si  cum  videre  possem,  te  uon  viso  abii,  et  ad- 
versus  vulgum  insanum  causam  meam  ages,  a  quo 
dementiae  arguor ,  quod  quietem  ruris  urbanis,  ipso 
reclamante,  praetulerim.  Vale  memor  nostri. 

EPISTOLA  XIV. 

FRANCISCUS  PETRARCA  SOCRATI  S.  P.  D. 
Gavendum  esse  ne  quis  ofTensionis  causam  nostris  e  scriptis  capiat. 

Duos  Solitariae  Vitae  libros  scripsi  olim  ad  Phi- 
lippum  Cavallicensem  suae  patriae  et  pontificem  et  vi- 
rum  optimum,  nobis  et  bospitem  et  patrem.  Hos  cu- 
pienti  et  oranti  mittere  diu  distuli,  etiam  iam  causam 
diiationis  intelliges.  Ego  enim  et  illos  sjbi  non  negare 
nec  subtrahere  amplius  institui  (quos  idem  ipse  dum 
fierent  ante  mullos  annos  ad  Fontem  Sorgiae  legit,  fe- 
citque  quod  solitusest,  mei  enim  semper  amantissimus 
meorum  operum  amorem  facile  concipit),  6t  le  similiter 
horum  participem  facere  in  animo  est:  sed  ea  lege  ut, 
vivo  me,  nemo  alius  parliceps  per  vos  fiat.  Ut  enim 
quadam  in  parte  operis  advertere  erit,  summos  hicho- 
minum  stilo  altigi.  Quid  ergo  inquies?  Adeo  ne  mihi 
solito  timidior  factus  es?  Ego  vero  nihil  minus  :  imo 
equidem  quo  vicinior  morti  sum,  eo  et  pavoris  minus, 
et  plus  animi  est.  Non  est  necesse  ut  inter  litterulae 
huius  angustias  tibi  iJlos  infarciam  quos  fecisse  fertur 
intrepidos  senectus;nequeidmirum,  cumomnem  pene 
degenerem  metum,  omne  humile  delectumque  consilium 
fuga  mortis  et  vitde  spes  afferre  soleant;  quarum  prima 
turpis  in  sene  est,  secunda  etiam  stulta  ac  ridicula. 
Non  ego  pluris  facio  quam  soleo  horum  offensiones  ac 
iudicia,  qui  et  vero  offenduntur,  et  falso  iudicant.  Sed 
cum  innumerabiiium  plena  discriminum  sit  haec  quam 
agimus  vitae  via,  praestat,  etsi  ad  nilaliud,ad  quietem 

maxime  optabilem  sapienti ,  non  irritare  animos  ut 
pigerrimos  ad  omne  bonum ,  sic  ad  malum  omne  prom- 
ptissimos.  Satis  odiorum  nec  minus  invidiae  est.  Etii- 
tamur  quod  superest  in  pace  agere ;  quod  neque  iam 
multuro,  et  certe  pronum  ac  declive  est;  neque  quod 
natura  fecit  expeditum  et  facile,  accersitis  ultro  diffl- 
cultatibus  intricandum.  Pax  bona  bonis  omnibus,  atque 
omnibus  utilis,  nobis  et  necessaria  est.  Yale. 


EPISTOLA  XV. 

FRANCISCUS  PETRARCA  FRANCISCO  BRUNO  S.  P.  D. 

Opem  aliquam  ferri  rebus  suis  domesticis  a  PontificeMaximo  desiderat, 
quin  tamen  ullam  exposcere  ab  illo  velit. 

Epistolam  tuam  apostoiicis  iitteris  insertam  non 
tantum  tetus  ut  soleo,  sed  solilo  laetior  vidi;  gravibus 
enim  me  curis  explicuit.  Nam,  ne  quid  te  non  actuum 
modo  sed  cogitatuum  ineorum  lateat,  suspicari,  fateor, 
nondum  quidem  plene  coBperam,  sed  iam  incipere  me- 
ditabar,  te  mei  oblitum  ,  non  quia  id  naturse  tuae,  seu 
moribus  conveniret;  sed  FortunaB  prosperitas  certe,  qusB 
nunquam  tanta  tibi  esse  potest  quantum  cupio,  obli- 
vionem  amicitiarum  parere  solita,  parumper  mihi  esse 
incipiebat  annuo  iam  suspecta  silentio.  Fecisti  optime 
quod  me  hoc  labore  animi  liberasti.  Quievi  illico  lecta 
excusatione  tua,  quam  priusex  ore  amici  praevenientis 
audieram,  sed  magna  apud  me  est  calamo  tuo  fides. 
Ad  rem  venio.  Sanctissimus  dominus  noster  mihi  scri- 
bere  dignatus  est,  et  quod  scribat  nosti:  litteras  enim 

tu  dictasti ,  filius  tuus  qui  et  meus  est  filius ,  nisi  fal- 
lor,  scripsit.  Litteris  tanti  patris  revereati  metu,  sed 
non  sine  quadam  fiducia  concepta,  non  de  ullis  me- 
ritis  meis,  sed  de  sola  ipsius  et  olim  et  nunc  maxime 
cognita  mibi  humanitate  respondeo;  quid  non  dico:  tu 
qui  suas  dictasti,  literas  meas  leges.  Permisi  mihi  paulo 
liberius  evagari ,  quam  considerata  ipsius  magnitu- 
dine  debuissem ;  sed  humanitatem  solam  et  clementiam 
cogitavi:  ne  tamem  nimium  multiloquio  importunus 
fierem,  fraenavi  impetum,  et  in  finem  remisi  eum  ad 
has  tuas  litteras  ut  videbis.  Summa  autem  haec  est. 
Ego,  frater,  si  quid  mihi  ad  vitam  unius  canonici  deesse 
dicam,  mentiar;  sed  si  dixero,  me  plures  habere  notos 
et  plura  inde  gravamina  quam  totum  fere  capitulum, 
cuius  ego  pars  sum ,  forsitan  non  mentiar ;  quae  an 
declinare  ulla  arte  valeam  ignoro.  Ssepe  certe  tentanti 
nunquam  hactenus  successit,  unde  mihi  non  exiguns 
vitdB  labor,  et  quamvis  forsitan  gloriosa ,  tamen  haud 
dubie  taediosa  perplexitas.  Si  quaeras,  num  quod  restat, 
transire  possim,  utnuncusque  transivi;  possum  plane, 
sed  haudquaquam  facilius  quam  olim ,  immo  vero 
diflScilius,  quod  et  sarcina  in  dies  augetur,  et  vires 
minuuntur.  Habeo  hic  praebendam,  quae  mihi  panem  et 
vinum  dat  non  solum  ad  utendum,  sed  etiam  ad  ven- 
dendum.  Besidentia  mihi  aliquid  valeret,  sedego  urbes, 
uti  ergastula  fugio,  et  magis  eligo  solitario  in  rure  si 
oporteat  esurire,  quam  in  urbibus  abundare:  quamvis 
nulla  fuga,  nullae  me  latebrae  a  concursu  protegant. 
Habeo  famulos,  sine  quibus  utinam  vivere  possem  aut 
scirem:  habeo  equos  quando  pauciores,  duos  saltem: 
et  ut  sileam  qnae  sunt  historiae  longioris,  soleo  habere 

scriptores  quinque  vel  sex;  habeo  tres  ad  praesens,  et 
ne  plures  habeam  causa  est,  quia  non  inveniuntur 
scriptores:  sed  pictores  ulinam  non  iiiepti.  Habeo  unuro 
presbyterum  venerabilem  virum  qui  dum  in  Ecclesia 
sum  assiduus  mecum  est ,  cum  quo  saepe  ubi  solus 
prandere  disposui ,  ecce  subito  e  transverso  conviva- 
rum  acies,  vel  cibo  pascenda  vei  fabulis:  vitari  enim 
prorsus  nequit,  ne  vel  superbior  appaream,  vel  avarior 
quam  sum.  Sic  me  Deus  amet,  ut  nonnunquam  spectare 
mihi  videor  illos  Penelopaeos  Homericos  Procos,  nisi 
quod  hostes  illi  fuerant,  hi  autem  sunt  amici.  Exonero 
animum  loquendo  tecum ,  immo  mecum  ,  et  ideo  te 
tamdiu  hoc  inutili  sermone  occupo.  Quando  aulem  de 
me,  frater,  haec  crederes?  Et  totum  hoc  mihi  facit  le- 
nitas  mea,  quaB  me,  natura  licet  vulgo  abstractum,  in 
commune  restituit.  Cupio  praeterea  et  dispono,  Deo 
dante,  non  templum  Marti  quantum  nusquam  esset  ut 
lulius  Caesar,  sed  unum  hic  parvum  oratorium  Beatae 
Virgini  extruere;  iamque  opus  aggredior:  etsi  deberem 
libellos  meos"  pignorare  vel  vendere.  Et  si  ad  opuscu- 
lum  hoc  explendum  Christus  mihi  vitam  et  facultatem 
dederit,  statim  si  venire  ipse  non  possim,  sicut  non 
posse  arbitror  defectus  viribus  corporeis,  famulum 
unum  ad  dominum  meum  Sabinensem  et  ad  te  mittam 
ad  retentandum  istic  quod  olim  me  frustra  voluisse,  et 
ipse  scit  et  tu  etiam  non  ignoras.  Haec,  amice,  cura- 
rum  mearum  pars  millesima  est.  Si  his  ergo  atque 
aliis,  et  quod  mihi  a  praedecessore  suo  promissum  erat, 
ut  nosti,^  dominus  noster  quieti  meae  consulere  digna- 
retur,  non  teneretur,  fateor,  indigno  et  immerito,  nisi 
ad  imitationem  forsan  illius  cuius  vicem  gerit,  qur  multa 

bona  quotidie  confert  immeritis  et  indigais.  Et  si  qai- 
dem  boc  velit,  ut  litterdB  eius  indicant,  potest  perfacile 
profecto  uno  verbo.  NuUus  enim  dominorum,  tam  fa- 
cile  potest  benefacere  quibus  vult,  quam  Roojanus  Pon- 
tifex,  qui  si  forte  mihi  facere  vellet  secundum  suam 
condecentiam ,  quod  dixisse  fertur  Alexander  Macedo, 
multum  esset  aut  nimium;  si  vero  secundum  meam 
insuOScientiam,  nibilesset  aut  modicum.  Temperet  hsBc 
igitur  ut  sibi  videbitur.  Sive  enim  multum  faciat,  sive 
nibil,  sive  modicum,  contentabor.  Quin  tu  potius,  (Ucat 
aliquis,  pete  quod  videtur,  quando  paratum  habes 
animum  largientis.  Hoc,  amice,  non  possum  triplici 
ratione:  primum  nempe  quid  petam  prorsus  nescio, 
sicut  ille  qui  raro  si  unquam,  de  talibus  cogitavi :  omnia 
fere  vitia  mihi  obiici  vel  ab  amico  patiar,  vel  ab  hoste, 
dumdolus  malus  dumque  ambitio  sequestrentur.  Deinde, 
esto  quod  amicorum  indagine  aliquid  quod  peterem  in- 
venirem;  ante  tamen  quam  uiincius  meus  ad  pedes 
Apostolicos  perveniret,  esset  de  facili  idipsum  petitum 
ab  alio  et  concassum.  Non  est  enim,  ut  opinor,  domi- 
nus  noster  in  illa  duritie  qua  fuerunt  aliqui  in  diebus 
nostris,  negare  omqia  parati,  dum  nonnisi  perfectis 
viris  dare  aliquid  volunt;  quod  si  fiat  aut  omnia  bene- 
ficia  vacabunt,  aut  paucissimis  omnia  conferentur;  tam 
rara  est  bumana  perfectio.  Poslremo  fieri  posset  ut 
aliquid  peterem,  quod  eidem  domino  non  placeret,  sed 
propter  incomparabilem  benignitatem  suam  supplica- 
tionibus  meis  condescenderet,  quando  ego  nullo  modo 
vellem  habere  aliquid,  quamvis  magnificum,  et  mihi 
utile  quod  sibi  non  penitus  gratum  esset.  Quid  fiiet 
igitur  dicam  tibi.  Si  voluntas  domini  est,  qualis  vide- 

tur  esse,  ipse  sit  et  benefactor  et  consultor,  nec  mi- 
retur  id  sibi  dici  quod  felicis  recordationis  domino 
Glementi  patruo  suo  dixi.  Gum  enim  sui  gratia,  offi- 
cium  quod  tu  nunc  industrie  geris,  mihi  obtulisset, 
quod,  me  nolente,  tunc  habuit  roagister  Franciscus  de 
Neapoli,  etdeinde  me  saspe,  licet  indignum,  Episcopum 
facere  voluisset,  et  ego  indignantibus  dominis  et  amicis, 
continue  recusassem ,  ultimo  mihi  dixit :  Pete  quod  vis 
et  faciam  tihi:  cui  ego  respondi;  si  bene  facere  mihi 
tmltis,  non  solum  beneficentia  sed  electio,  Pater  sanctissime, 
vestra  sit.  Vos  scitis  optime  quanti  me  facitis.  Quando 
aliquid  petente  alio^  vel  quomodolibct  ad  notitiam  vestram 
veriit,  quod  me  dignum  videatur,  mei  si  placet  memoriam 
habetote:  quod  ipse  se  facturum  clementissime  repro- 
roisit,  et  fecisset,  non  dubito,  nisi  eum  morsmultis,  et 
inter  alios  mihi  damnosa,  praevenisset.  Ita  ergo  mihi 
expedit  ut  dominus  noster  faciat ,  si  mihi  aliquid  vult 
facere.  Nam  si  expectatur  ut  ego  senex  nunc  solicitus 
sim  petitor,  quod  iuvenis  nunquam  fui,  actum  est,  nil 
penitus  unquam  fiet.  In  hoc  sane  domini  mei  Sabinen- 
sis  interventio,  et  tua  sedulitas  efficacissima  erit,  et 
neutram  defuturam  certe  spero.  Atios  ibi  non  habeo; 
nam  quos  habui  vel  defuncti,  vel  alienati  sunt.  Solus 
ipse  dominus  Sabinensis  tribus  et  triginta  annis  in 
eodem  proposito  erga  me  mansit,  nec  ulla  unquam 
sive  propter  occupationes  eius  inextimabiles ,  sive 
propter  silentium  meum,  sive  propter  abscessum  suum 
facta  mutatio  est,  nisi  de  bono  semper  in  melius.  Se- 
cum  de  his  ergo  delibera,  et  ipsum  ad  omnia  fidenter 
require,  animum  eius  ad  me  verbis,  ut  puto,  (ibi  co- 
gnitum,  factis  aniini    testibus   recognosces.  Ego  enim 

sibi  breviter  scribam ,  et  eum  qaoque  ad  has  litteras 
remittam,  ne  minutias  et  fabellas  meas  saepe  repetam, 
de  quibus  scis  quod  nunquam  tibi  aliquid  scripsi,  ne- 
que  nunc  quidem  faeram  scripturus,  nisi  quia  sic  res 
poscere  visa  est.  Et  nunc,  frater,  habes  totam  banc 
historiam  necessariam  potius  quam  iucundam,  si  unum 
addidero  quod  posset  forsan  in  colloquium  venire.  Nam 
si  roget  in  hunc  modum:  quamvis  nominatim  nescias 
quid  pelendum  sit,  cuius  generis  tamen  beneficia  optares 
edicito :  dicam  quod  apud  Ciceronem  Cotta :  omnibus 
fere,  inquit,  in  rebus  quid  non  sit  citius  quam  quid  sit 
dixerim.  Praelaturam  itaque  nullam  volo,  nec  volui 
quidem  unquana;  similiter  nec  beneficium  curatum 
quodcunque,  quamvis  opulentissimum ;  satis  est  mihi 
unius  animae  meie  cura :  atque  utinam  illi  unisufficiam! 
De  reliqiio  faciat  dominus  noster,  ut  sibi  placuerit,  ut 
unum  sciat  quod  sive  mihi  provideat,  sive  non,  servus 
suus  sum,  quamvis  ad  nihil  utilis,  at  fidelis  saltem, 
meque  suis  iussis  obnoxium  fateor,  et  suis  olim  allo- 
quiis,  et  nunc  suis  litteris  insigniter  honoratum,  ita  ut 
sibi  non  iam  sua  liberalitate  devotior,  sed  obligatior 
fieri  possim.  Illud  quoque  sibi  persuadeas  quod,  si  quid 
mihi  ccmtulerit,  idipsum  oito  alteri  cojiferre  poterit.  Ego 
enim  iam  delibor,  et,  ut  aestimo,  tempus  mece  resolutio- 

nis  instat Heu !   raihi  misero  quia  quae  sequuntur 

dicere  non  possum.  Certe  ego,  frater,  praeter  naturalem 
vitae  legera,  quae  non  est  aliud  quam  cursus  ad  mor- 
tem  brevis  et  lubricus ,  sentio  me  in  dies  uitra  etiam 
aetatis  exigentiam  rapi,  et  vehementer  imminui,  atque 
umbrae  in  morem  evanescere.  De  quo  miror  quidem, 
quia  non  ita  vixi,  nisi  fallor,  utid  adhuc  mihi  deberet 

accidere.  Sed,  Deo  teste,  non  doleo,  et  si  pro  peccatis 
meis  accidit,  valde  etiam  gaudeo :  ita  enim  dudum  me 
adeo  poposcisse  bis  in  devotiuncula  quadam  memini 
his  verbis:  Fiat  mihi  thalamus  meus  purgatorium  meum^ 
et  lectulus  meus  lacrimarum  conscius  mearum,  et  in  cor- 
pore  meo  doleam  priusquam  prceceps  corruam  in  tartara : 
et  iterum ,  sit  mihi  pars  purgationis  labor  meus ;  quo  hic 
per  singulos  dies  exerceor:  reliquum  in  hac  vita  et  in  his 
membris  exige^  priusquam  veniat  tempus  egestatis.  Si 
quod  bis  petii  semel  assequor,  bene  habet.  Tu  vive  fe- 
liciter  mei  memor,  et  vale.  Arquadde  inter  colles  Euga- 
neos :  in  vigilia  Pentecostes. 


EPISTOLA  XVI. 

FRANCISCUS  PETRARGA  GIBERTO  £T  LUDOVIGO  DE  CORRIGIA 

S.  P.  D. 

Lamentatur  mortem  patris ,  seque  eos  constariter 
amaturum  promittit. 


Epistolam  vestram ,  carissimi  Domini  dulcissimi- 

que  filii  mei,  legi  moestus  et  lacrimans,  damni  ac  mi- 

seriae  meae  plenam.  Super  qua  quoniam  et  praeclaris- 

simsB  genetrici,  et  magistro  vestro  fidissimo  magistro 

Modio  fratri  meo  Ynulta  scripsi,  agam  brevius.  Equidem 

immortalis  memoriae  patris  vestri  domini  mei   obitus 

quanto  cor  meum  dolore  transfixerit,  vobis  in   aetate 

tara  tenera  arbitror  non  ignotum.  Perdidi  propter  quod 

praecipue  me  vivere  delectabat.  Verum  quia  nec  vos, 

nec  me  ipsum  consolari  scio,  ne  loquendo  amplius  ir- 
III.  22 

ritem  lacrimas  nobis  inutileset,  at  reor,  illi  quem  ge- 
mimusetiam  odiosas^  finem  faciam  hoc  addito.  Yos  me 
quidem,  ut  literae  vestrae  sonant,  in  patrem  habere 
dispouitis,  et  urgenie  calamum  pietate,  additis  atque 
in  dominum.  Primum  libens  et  gloriabundus  amplector, 
etsi  talibus  filiis  non  sim  dignus.  Secundum ,  licet  ab 
ingenti  benevolentia  prolatum,  respuo.  Habetote  me, 
quaeso,  quod  vere  sum:  ego  enim  non  nunc  noviter, 
sed  ex  quo  primum  vitae  limen  in  lucem  editi  conXi- 
gistis ,  animo  vos  in  filios  ac  dominos  adoptavi.  Non 
muto  sententiam :  sic  filios  memini  ne  dominos  obli- 
viscar.  Quod  domino  meo  fui,  hoc  et  filiis  eius  era 
dum  vivam.  Rogo  autem  atque  hortor,  vos  udisquevlu- 
minibus  obtestor  ita  vivere,  sic  ad  virtutem  veramque 
gloriam  niti,  ut  quod  pridem  mihi  indoles  veslra  pol- 
licila  est,  e  flore  conspecto  fructum  videam  ante  quam 
moriar;  et  tantus  pater  dignos  se  filios  genuisse  vi- 
deatur ,  et  ego  patientius  vulnus  meum  feram ,  pro 
uno  duos  illi  similes  mihi  atque  aliis  qui  memoriam 
eius  amant  intelligens  remansisse.  Quod  ut  maximum 
utque  oplimum,  sic  Deo  duce,  facillioKim  ac  iucundis- 
simum  vobis  erit,  si  prudentissimae  matris  vestrae  con- 
siliis  monitisque  salubribus,  ut  debetis ,  prorsus  in 
omnibus  obedientes  ac  dociles  animos  praebeatis.  Custos 
vobis  directorque  et  erepti  patris  in  locum  sit  ille 
omnium  in  se  sperantium  Pater  Christus. 

Venetiis  XV.  Kal.  Decembris. 

,     F.  Vr. 

FRANCISGUS  PETRARCA  AD  IGNOTUM. 

Quod  equum  suum  custodierit  sanumque  remiserit  gratias  agit : 

et  patientiam  in  adversis  suadet. 

Equus  meus  stabulis  tuis  pastus  ad  me  rediit  so- 
lito  vegetior  atque  lascivior :  ita  quem   fessum  atque 

• 

8egrum  recreandum  sanandumque  susceperas,  uberiori 
indulgentia  saginasti.  M ulta  ille  dicturus  de  te  si  loqui 
posset,  nunc  liberalitatem  tuam  fronte  testatur,  ac  ta- 
citus  clamat  optimum  se  et  qualem  semper  optasset 
hospitem  habuisse.  Venit  secum  tua  de  successibus 
meis  parva  quidem  sed  vere  gravis  epistola,  cuius  est 
illa  summa,  qua  praeclarissimus  ducum  Africanus  apud 
Livium  usus,  omnia,  inquit,  qua  agimus  subiecta  esse 
mille  casibus  scio.  Sciebat  ille  rebus  in  maximis  exper- 
tus  :  scimus  et  nos  qui  idipsum  assidue  rebus  licet  in 
levioribus  experimur.  Dicerem  quod  magni  dixerunt 
viri:  Fatis  agimur,  et  iterum,  Fata  regunt  homines: 
et  illud  Mantuani  vatis :  inevitabile  fatum,  n\s\  Fati 
nomen  suspectum  esset  apud  nostros:  sed  certe  quod 
dixi  satius  dicitur  FortuncB  rotamur  imperio;  quam  licet 
apud  Yirgilium  ipsum  legam,  omnipotentem  dicere  non 
audeo,  cum  in  litteris  sacris  non  nisi  unus  sit  omnipo- 
tens;  multipotentem  dixisse  non  vereor:  sddpe  quidem 
infirma  consiliorum  nostrorum  acies  illius  adamantina 
soliditate  retunditur.  Parendum  rebus,  obsequendum 
tempori,  cedendum  necessitati ,  patientia  durandus 
armandusque  animus  meditatione  continua,  et  sic  insti- 

tuendus  ut  ad  qudelibet  aspera,  licetetiamimpedimenta, 
sese  praeparet.  lam  vero,  ut  tanta  futurorum  caligine 
circumsepta  immeditatum  nihil  possit  accidere,  hoc 
unum  inter  vitae  tenebras  remedium  noris :  expectare 
omnia,  scire  nihiinon  evenire  homini  posse,  nihil  ho- 
rum  omnium  consistere,  nihilque  ideo  magnopere  me- 
tuendum ,  nihil  optandum ;  de  his  loquor  qude  miserum 
genus  humanum  mulcendo  fugiunt,  fugiendo  solicitant. 
Quidquid  undequaque  contigerit  immota  fronte  su- 
scipere,  et  rerum  suarum  propriam  portionem  credere, 
et  dicere:  hoc  me  latebat;  quid  ad  rem?  non  latebat 
iilum,  cui  praesentia  et  clara  sunt  omnia :  hoc  equidem 
me  manebat,  haec  mihi  sors,  hic  votorum  cxitus  debe- 
batur:  placet ,  amplector ,  insuper  et  gratias  ago.  Deus 
solicitus  est  mei ;  carior  illi  sum  quam  mihi;  caecum 
ille  me  regit  ac  dirigit,  non  in  iucundiore  forsan  calle 
sed  tutiore:  aliud  optabam,  sed  inconsulte:  non  desi- 
derio  nunc  consulitur  sed  saluti.  Illud  delectabat,  hoc 
proderit:  meliora  largitus  est  qui  in  electione  non  fal- 
litur:  recipiam  non  tantum  aequo  sed  laeto  gratoque 
animo,  et  in  reliquum  permittam  ipsum  expendere, 
iuxta  Satyrici  consilium,  quod 

Conveniens  nobis  rebusque  sit  utile  nostris. 

Longius  ferebar :  sed  ut  desinam  hic  brevior  papyrus 
admonuit :  et  praeterea  sequi  impetum  temporis  vetor 
angustiis.  Hoc  ipse  die  iter  arripio,  et  hac  ipsa  hora, 
qui  procellas  perosus  Parmensium  simultatum,  sedem 
otio  Italico  Mantuam  Pataviumque  delegeram ,  Medio- 
lani  mihi  sedes  est!  ut  appareat  vera  esse  quae  loqui- 
mur,  quamque  nihil  ex  consilio  succedat.  Vale.  F. 

FRANCISGUS  PETRARCA  AD  IGNOTOS. 

Dolet  mortem  patris  eorum ,  et  ab  eius  epitaphio  se  excusat 

ob  malam  sui  valetudinem. 

ExcellentidB  vestrae  litteras,  magnifici  et  carissimi 
domini  raei,  non  sine  suspirio  legi.  Quamvis  enim  pri- 
dem  famae  testimonio  didicissem  transitum  clarae  me- 
moriae  domini  patris ,  aliter  tamen  ex  ore  tantorum 
filiorum  tanti  patris  sonat  obitus  ,  quam  cuiuscumque 
alterius  ore  sonuerit.  Est,  fateor,  grave  damnum  quod- 
que  non  soli  vos  et  amici  vestri,  sed  omnis  Italia  que- 
ratur  et  lugeat ,  nisi  quod  conditio  nostra  mortalis 
omnem  luctum  debet  et  potest  efiicaci  ratione  oppri- 
mere  ;  dura  occurrit  id  sibi  accidisse,  ut  ait  Seneca, 
quod  omnes  ante  se  passi,  omnesque  passuri,  et  prae- 
sertim  ubi  est  iucunda  recordatio  gloriosae  vitae  feli- 
cisque  exitus,  qua  se  superstites  consolentur.  Quae  si  de 
uHo  nostrae  aetatis  clara  fuit,  de  vestro  utique  genitore 
clarissima  est.  Ego  unus  ex  multis  tanti  particeps  sum 
doloris.  Licet  enim  facie  incognitus,  sperabam  sibi  non 
vilis  esse,  quem  talibu&  filiis  carum  sciret.  Et  idcirco 
si  quid  possem  ad  cumulum  gloriae  suae  stabilius  quo- 
que  solidiusque  quam  marmor,  vere  domini  mei,  ro- 
gandus  nonessem:  ultro  enim  me  non  expeclatis  pre- 
cibus  obtulissem.  Etsi  enim  occupatissimus,  et  a  talium 
dudum  consideratione  distractus  intentusque  aliis,  ta- 
men  et  occupationes  omnes  reiecissem,  atque  huic  uni 
cedere  coegissem,  et  ad  desuetum  iter  iniectus,  ut  sic 

dicam,  raanibus  ingenium  retraxissem ,  gloriosum  mihi 
dBStimans  et  talibus  tamquam  familiaribus  dominis  meis 
obsequi,  et  tanta»  virtuti  testimonium  perhibere.  Sed  in 
praesens  aliud  vere  maius  obstal  impedimentum  cor- 
poris  grave  et  molestum.  Quo  coactus  et  Paduam  veni 
prope  balnea ;  et  quotidie  inter  manus  medicorum  sum 
sic  affectus,  ut  ipse  mihi  displiceam  atque  ipse  me 
oderim,  nec  uUi  rei  alteri  quam  mcerori  possim  ani- 
mum  applicare;  quod  mihi  non  accideret,  si  morbus 
brevis  esset  ad  mortem ;  sed  vereor  ne  sit  longus  ad 
taedium.  Sit  tamen  quidquid  Deo  placitum.  Omnia  fer- 
rem  aequo  animo,  si  interim  non  a  solito  studio  prohi- 
berer :  sed  prohibeor.  Et  hoc  etiam  ferendum  fortiter: 
laete  dicerem,  sed  mentirer :  et  de  hoc  inter  multa 
doleo,  quod  vestrae  nunc  parere  non  valeam  iussioni; 
sic  enim  vocare  debeo  preces  vestras.  Parcat  mihi 
quaeso  vestra  nota  benignitas,  cogitans  verura  esse  quod 
ait  ille: 

Carmiria  proveniunt  animo  deducla  sereno. 

Mihi  et  turbidum  esse  animum  et  corpus  invalidum, 
atque  ideo  totum  hoc  morbo  imputet,  et  non  mihi,  et 
utatur  hac  in  re  ingeniis  aliorum  ,  quae  multo  altiora 
ac  vjvaciora  sunt  meo  ingenio  occupato  nimiura  ac 
defesso :  et  praecipue  ser  Chechi  Meleti  de  Forolivio 
viri  admodum  singularis  et  amici  mei.  Guius  epita- 
phium  si  habetis,  consilium  meum  est  ut  aliud  non 
quaeratis.  Quidquid  ille  scribit  egO  approbo*  Si  quid 
forsan  auctoritatis  in  meo  iudicio  reponitis,  ecce,  doraini 
mei  carissimi,  petitis  auxilium,  consiliura  do.  Sed  non 
possum  amplius.  Valete:  Ghristus  vos  unaniraes  atque 

iQcolumes  in  statu  prospero  custodiat  ac  soletur.  Pa- 
duae  X.  Octobris  cum  labore  scripta.F.  P.  vester  recom- 
mendationem. 


EPISTOLA  XIX. 

FRANCISCUS  PETRARCA  MODIO  PARMENSI  S.  P.  D. 

Demoitui  Azonis  de  Corrigio  memoriam  sibi  carissimam  laudibus, 

lacrimis  et  desiderio  prosequitur. 

Heu  mihi !  Quid  hoc  mali  accidit  inopinum,  subi- 
tum,  repentinum?  Quamvis  nihil  mali,  nihil  inopini,  ac* 
cidat  sapienti :  sed  mihi  accidit  ut  multis  argumentis 
intelligo,  ex  plurimis  adhuc  uni  quia,  quod  valde  no- 
lim,  adhuc  portio  vulgi  sim;  cuius  est  mos  bona  sua 
sibi  perpetua  poUiceri:  et  quidquid  vehementer  ama- 
verit  immortale.  Hoc  saepe  olim  sed  nunquam  magis 
quam  quando  minus  debuit  me  fefellit.  Et  heu  !  misero. 
Quis  hic  animi  mei  status,  quae  confusio  rerum,  quaeve 
perplexitas  atque  vertigo  est,  quando  neque  quo 
gaudeam  quove  me  soler  habeo,  neque  quid  lugeam 
doloremque  meum  quibus  promam  verbis  invenio?  Si 
dicam  quod  bonum  dominum  amisi,  amicus  idem  erat 
optimus.  Dicam  patrem  perdidi?  Frater  erat:  Dicam 
ornaniento  vitae  spolior?  Et  praesidium  fuit:  Dicam 
familiaritate  privor  utili?  Et  delectabilis  et  honesta 
erat,  omnibusque  simul  ex  causis  appetenda,  quarum 
quaeque  per  se  magno  sufficiens  sit  amori.  Dicam  re- 
rum  mearum  summum  culmen  excid|t;  angularis  quo- 
que  ruit  lapis,  et  compago  optima;  iam  mortis  ariete 

et  hiantis  aedificii  bases  tremuDt,  et  tristis  vitae  pan- 
dus  fessa  vix  perferunt  fundamenta.  Dicam  vero  quod 
animdB  meae  oculis  ac  lumine  careo?  Et  cor  meum  fuit 
et  virtus  mea.  Totum  ergo  illudmibiDavidicum  iuremeo 
vindico :  Cor  meum  conturbatum  esty  dereliquit  me  vir- 
tus  mea,  et  lumen  oculorum  meorum  et  ipsum  non  est 
mecum:  et  ad  summam  aut  mearum  calamitatum  ini- 
quissimus  mensor  sum,  aut  nemo  unquam  unius  morte 
hominis  plus  babuit  quod  lugeret.  Caeteri  enim  unum 
aliquid,  ego  in  uno  simul  omnia  perdidi.  Quid  infelix 
tam  invidiose  damnum  meum  queror?  Quid  tam  gra- 
viter  meum  vulnus  exagito?  Immo  vero  quam  vulgaris 
et  pusilla  miserorum  omnium  consolatio  est?Non  amisi 
ego  illum  sed  preemisi.  Secum  enim  divitias  ac  tbesau- 
ros  meos,  vitaeque  huius  bonum  omne  deposui,  verum 
unde  depositum  meum  carum  ac  dulce  reposcere  non 
meo  arbitrio  sit  relictum,  versoque  meis  in  rebus  iuris 
ordine ,  ego  iHi  non  ille  mihi  sit  debitor ,  qui  ea  lege 
praecesserit,  ut  iam  suos  non  tam  corpore  visitet,  quam 
expectet.  Quod  nec  aetas,  nec  insueta  fragilitas,  nec 
frequentes  ut  crederem  suaserant  morbi.  Quo  inspera- 
tius  eo  moestius  eoque  flebilius  me  nunc  ille  deseruit, 
in  quem  ab  adolescentia  omnes  spes  curasque  conie- 
cerara,  quique  ita  me  omnibus  semper  antetulit,  ut 
neminem  plus  me  amaverit  nisi  me,  cui  in  dies  inque 
horas  fiebat  amantior,  utque  omnium  in  multis  inque 
amicitiis  praesertim,  sic  in  mea  maxime  victor  fuit, 
saepe  solitus  iactare  nullum  se  nosse  mortalium,  cuius 
non  dicto  factove  aliquo  esset  oJ3fensus|,  nisi  me  unum, 
per  quem  nil  penitus  unquam  taedii,  nilque  sibi  mole- 
stiae  esset    invectum;  demptum  vero  saepe  quam  plu- 

rimum ;  ut  etsi  non  modo  cum  exteris  sed  cum  claris- 
sima  etiam    ac  divina   tori   socia,  cum  filiis  quoque 
suavissimis    atque   obsequentissimis   pueris  Vereque 
nobilibus  habuisset  interdum   leve  aliquid  vel  coniu- 
galis  querimoniae  vel   paternae ,   mecum   nihil  omnino 
nisi  quotidianum  veri  ac  perpetui  amoris  augmentum. 
Nunquam  illum  totiens  adii  quin  aliquid  additum  anti- 
quae  benevolentiae  laetus  animadverterem  et  admirans. 
Nemo  illum  vidit  aliter  meis  quam  suis  aut  angi  in- 
commodis,  aut  commodis  gaudere,  aut  honoribus   glo- 
riari.  Tam  in  consuetudinem  atque  artem  versum  scires, 
ut  quisque  gratiam  eius  ambiret,  qu^e  diu  necessaria 
atque  utilis  multis  fuit,  vix  aliunde  quam  a  laudibus 
meis  inciperet;  efficacissimum  persuadendi  genus ;  ne- 
que  aliis  praeceptis  oratoriis  opus  erat:  artificiosa  satis 
oratio    censebatur   quae  meis   decoribus  plena  esset. 
Quicumque  me  laudare  didicerat,  alieni  suffragii  iam 
non  egens,  pro  benedictis  beneficia  merebat.  Contra 
nonnullos  perpetuo  fastidivit,  non  quod   de  me  male 
locuti  essent  (ea  enim  acrioris  odii  causa  erat),  sed 
quod  parcius  me  laudassent,aut  omnino  de  me  aliquid 
demutissent ,  unde  se  mecum ,  quem  ipse  sibi  prorsus 
incomparabilem  fingebat ,  vel  tacito  iudicio  velle  con- 
queri  suspicionem  vel  tenuissimam  concepisset.  Hunc 
ego  igitur  non  amem,  hunc  non    meminerim ,   hunc 
non  fleam,  qui  me  amavit  ut  se,  qui  mei  non  aliter 
quam    sai    meyninit,   qui   me  aegrum   flevit    graviter 
ut  scias  qualiter  fleturus  esset  extinctum?  Mihi  vero 
prius  omnia  quam  memoria'amorque  viri  huius  exci- 
derint:  prius  hunc  spiritum  fessa  membra  destituent, 
quam  fletus  iste,  q«o  nutrior,  quo  deiector:  prius  hoc 

fragiie  mors  iam  non  amara  corpusculum ,  quam  ani- 
mum  hunc  invadat  tantorum  oblivio  meritorum.  Quid 
enim  deN  me  ille  non  meritus,  aut  quid  mediocre  meri- 
tus  is  conteiitus  fuit?  Quid  plus,  quaeso,  tribueret  non 
amicus  amico,  sed  vel  frater  fratri,  vel  patri  filius,  vel 
filio  pater?  Et  profecto  ille  mibi  auxilio  dominus,  non 
quicumque  sed  mitissimus  omnium  qui  a  saeculis  visi 
sunt;  consilio  autem  pater,  obsequio  filius,  solatio  ami- 
cus ,  caritate  germanus  prope  par  fuerat.  Denique , 
quod  de  se  omnibus  ait  Apostolus,  vere  ille  mihi 
omnia  factus  erat.  Ille  me  fortunarum  omnium ,  ille 
otii,  ille  negotii,  ille  me  viarum  comitem  saepe  longis- 
simarum  habuit.  Cum  illo  prospera  et  adversa  partici- 
pavi,  cum  illo  et  urbanis  saepe  deliciis  et  rusticis  ali- 
quando  secessibus  recreari  contigit.  Quocumque  res 
posceret  gloriosis  laboribus  exerceri ,  cum  illo  vitae 
brevis  longas  partes  egi,  egissemque  omnes  utinam, 
nec  me  bustum  a  tam  placido  et  tam  fido  contubernio 
separasset.  Secum  ego  terras  et  maria  circumivi,  qui- 
dem  cuncta  cum  gaudio  et  oblectatione  mirabili.  Non- 
nunquam  vero  periculis  magnis  ac  gravibus  quibus  ille, 
dum  mihi  qui  sibi  eram  comes  comitem  praebuit,  ultro 
suum  caput  exposuit.  Unum  defuit,  ut  hunc  ipsum  to- 
tiens  ad  alias  atque  alias  comitatus,  saltem  vivus  ad 
ultimam  comitarer  domum.  Mallem  exanimis  esse:  sed 
vivacior  sum  quam  vellem ,  parumque  iam  reliqui  est,  ut 
ille  egoamicitiis  olim  usque  ad  invidiam  felix,  earum- 
dem  modo  inops  solusque,  et  prope  iam  vulgo  tantum 
facie  notus  sim;  nisi  quod  mihi  nonvirtus  autmeritum, 
sed  hoc  qualecumque  nudum  nomen  novas  subjndeparit 
amicitias,  quibus  utcumque  mala  csetera  lenio.  Nempe 

hoc  unum  nuUis  lenitur  artibus,  nuUomitescit  ingenio. 
Letale  est  enim ,  et  nunc  alte  vulnus  adactum ,  ut 
Maro  ait.En  qui  alios  solari  soleo  qualiter  roe  qpnsolor, 
non  veri  inscius,  sed  dolori  impar  et  angore  obrutus 
ac  moerore.  Scio,  ut  dixi,  quod  praemisi  illum  non  amisi; 
vetus  quidem  neque  minus  verum  verbum,  et  quo 
multi  illustrium  usi  sunt.  Praemisi,  inquam,  quem  na- 
tura  meliorem,  fortuna  fecit  altiorem,  aoiDr  mihi  pe- 
nitus  parem  fecit;  quod  utinam  mors  fecisset,  neque 
odiosa  intervenisset  exceptio,  cunctanobis  fuisse  com- 
munia  prseter  mortem,  quae  dilato  me  ad  tempus,  illum 
abstulit,  in  quo  vitae  meae  suavitas  ingens  erat,  ut 
posthac  neque  hanc  vitam  valde  cupiam  tanto  lumine 
orbatam,  neque  mortem  metuam  tot  meis  ditatam  atque 
ornatam  spoliis,  saepe  aliis  quidem  magnis  ac  maximis, 
hoc  immenso:  quodque  unum  si  metiri  voluerim,  stupe- 
bitur  ab  invidis  atque  malevolis;  nisi  forsan  invidiam 
raors  extinxit,  quae  contra  nuUum  hominem  nostra 
aetate  tantum,  quod  noverim,  ausa  est;  ut  qui  virum 
optimum  scirent  (Deus  bone  quae  perversitas!),  pessi- 
mum  praedicarent,  et  quem  imitari  debuerant,  infama- 
rent.  Sed  iam  seu  saturatus  morte  livor  sileat,  seu 
saeviat,  mihisat  est  meum  de  immobili  rerum  veritate 
iudicium,  neque  meum  modo,  sed  eorum  omnium  qui- 
bus  veritas  passionibus  antiquior  potiorque  est:  satis 
est,  inquam,  mihi  et  vivi  illius  invisam  raalis,  et  mor- 
tui  immortalem  nosse  virtutem:  quam  non  ideo  minus 
amo,  minus  veneror,  minus  miror  quod  is  cuius  illa 
erat  extinctus  sit;  extingui  enim  ipsa  non  potest.  Ille 
alias:  haec,  quasi  illo  praesente,  praesens  est:  hac  fruor 
jgitur,  illum  opto  cito  quidem  revisurus,  ut  spero ;  ta- 

men  hoc  quantulunQcanqae  divortiam  queror,  et  morti 
et  fortunae  iratus  meae,  illum  interceptum  invisibili 
sequor  gressu,  illum  dum  vixero  desiderabit  anima 
mea,  illum  mea  vox  loquetur,  illum  requirent  flebunt- 
que  oculi  mei  semper.  Et  speciosius,  fateor,  et  magnifi- 
centius  loqui  possem,  sed  non  verius;  nec  me  mihi, 
nec  alium  circumvenire  propositum  est.  Itaque  sic  lo- 
quor  ut  cogjlo.  Certe  quo  possum  nisu  fraeno  animum, 
sed  me  calcar  fraeno  potentius  praecipitat  ad  amaram 
quamdam  dulcedinem  lacrimarum.  Nec  facile  dixerim 
quam  dulce  mihi  fuerit  flere  dum  scriberem,  simulqoe 
praeteriti  temporis  meminisse,  tecum,  o  amoris  et  moe- 
roris  particeps  amice,  quando  has  saltem  tanti  viri  re- 
liquias  nondum  nobis  nostra  sors  eripuit,  ut  pro  dulci 
praesentia,  pro  alloquio,  pro  convictu,  geiidum  cine- 
rem  ac  memoriam  teneamus.  Unum  mihi  dum  volnerat 
solamen  dora  mors  attulit,  ut  iam  nil  durius  pati  pos- 
sim.  Vale.  F. 


EPISTOLA  XX. 

FRANCISCUS  PETRARCA  AD  IGNOTUM. 

Quod  nuncium  suum  comiter  exceperit  gratias  agit :  quod  illum 
pecunia  donaverit  avaritiam  eius  reprehendit. 

Illius  viri  optiini  maximi  tuasque  simul  litteras 
legi:  nec  non  etillura  Ciceronis  hostem,  quem  ad  te 
miseram  audivi,  viva,  seu  verius,  mortua  et  exangui 
voce  de  omnibus   blaterantem,  deque  illo  in   primis 

qaod  in  sinu  eius  tuos  aureos  congessisti.  Quibus  iile 
procul  dubio  non  egebat.  Nisi  quod  quidquid  mage 
supervacuum  est  homini  necessarium  fecit  arens  eL 
inexpleta  cupiditas.  QudB  nescio  quonam  pacto,  etsi 
latissime  cum  sororibus  suis  regnet,  nusquam  tamen 
omnino  plus  virium  habet,  quam  ubi  matrem  omnium 
adiutricem  stultitiam  nacta  est.  Excusavit  ille  quidem 
artificiosa  dementia,  seque  coactum  dixit  liberalitati 
tuae  nequivisse  resistere:  credo,  aedepol,  et  te  sibi  vim 
amicam  attulisse. 


EPISTOLA  XXI. 

FRANCISCUS  PETRARCA  DOMINO  PARMENSl  S.   P.   D. 
Zelotypia  laborantem  hortatur  ut  omnem  suspicionem  animo  deponat. 

Inter  curarum  mearum  turbulentissimas  procellas 
gratissimdB  mihi  tranquillitatis  portum  obtulisse  visa 
est  praedulcis  vestri  melliflui  oris  epistola,  quam  nuper 
elegantissima  colorum  varietate  distinctam,  et  incredi- 
bili  verborum  artificio  perpolitam,  bis  terque  perlectam 
cum  occupationum  variarum  occupatus  sarcina  depo- 
nere  cogitarem,  ipse  mihi  lepos  insitus  ut  decies  blan- 
diendo  relegerem  persuasit.  In  qua  quidem  illud  exper- 
tus  sum,  quod  de  perfeclis  poematibus  dici  solet,  ut  ex 
crebriori  scilicet  lectione  uberior  delectatio  perveniret. 
Nimirum  fere  omnia,  quae  de  ineflFabili  amoris  imperio 
confusius  apud  clarissimos  auctores  magnis  volumi- 
nibus  explicantur ,  omnemque  peripateticam  materiam 
in  qua  poetae  quidam   illustres    tantum   temporis   ac 

studii  po3uerunt,  luculentissimo  quodam  compendio, 
intra  pagina^  unius  angustias  redegistis.  Mira  vis  in- 
genii,  rara  potestas  eloquii!  Animadverti  sane  totam 
narrationis  seriem  amantissimis  quibusdam  ac  dulcis- 
simis  suspicionibus  intertextam:  itaque  subridens  ta- 
citus  mecum  dixi.  a  Indignabor  postbac  parcius  casum 
meum  rudis  et  inexpertus  homuncio :  quoniam  iste 
vir  tantus,  quamvis  sapientia  praeditus  naturali,  quam- 
vis  scientiarum  omnium  telis  armatus,  quamvis  legum 
clyp^o  contectus,  et  casside  decretorum ,  auratse  ta- 
men  cuspidis  lacrimosum  vulnus  evitare  non  valuit: 
quod  profecto  quam  profunde  in  visceribus  suis  inse- 
derit  zelus  indicat  lamentantis.  »  Sicut  enim  inter  animi 
possessiones  inflammatus  amor,  sicinter  amoris  pestes 
ardens  zelus  et  solicitus  obtinere  non  ambigitur  prin- 
cipatum.  Hinc  quoniam  iubetis  ut  adversus  vos  partes 
suscipiam  defensoris,  etsi  tanto  quidem  duello  fragi- 
lem  hunc  calamura  obiicere  reformidem ,  huic  haud 
dubie,  nisi  fallor,  dilectae  pariter  ac  rese,  quam  accusatio 
vestra  persequitur,  excusationis  ingens  praebetur  occa- 
sio.  Vulgata  namque  res  est ,  quod  quisquis  amat  non 
dubia  tantum  et  formidolosa,  sed  etiam  omnia  tuta 
timet,  sicut  nalurae  conscius  Virgilius  noster  ait,  et 
apud  alium  poetam  credula  res  amor  est:  et  iterum: 

Res  est  soliciti  plena  timoris  amor, 

denique  unus  etiam  ex  modernis  : 

Turbine  perpetuo  menlem  timor  angit  amantis. 

Profecto   sic   est:    nusquam   sine  metu  amor  habitat, 
quamquam  saepe  sine   amore  sit   metus.  Nulli  igitur 

sandB  mentis  mirabile  videatur  si  amor  in  vobis  «ervat 
vetustissimam  morem  suum,  ut  cessante  licet  omni 
criminum  materia,  inter  flammas  sic  affecti  pectoris 
suspicionis  fumus  emerserit.  Gordis  equidem  vestri  do- 
min8B,  cuius  merita  per  vestras  litteras  commendastis, 
etsi  ei  insultaveritis  delatione  gravissima,  nequaquam 
tamen  innocentiae  patrocinium  ademislis.  Caeterum  pa- 
tronum  pro  qualitate  negocii,  proque  conlradicentiselo- 
quio,  nimis  imparem  deputastis.  Ipsa,  inquam,  prorsus 
oculis  meis  ignota  est  :  itaque  novum  pugnae  genus 
ingressus  sum,  quam  nunquam  viderim,  cuius  nec  no- 
men  audierim,  defensurus.  Feci  tamen  audentius,  quia 
nec  a  vobis  frustra  commissum  aliquid  arbitrabar,  nec 
tantum  amicum  iustitiae  amico  suo  praecepturum  ali- 
quid  quod  a  iustitiae  terminis  abhorreret.  Ad  haec  in 
certae  notitiae  locum  opinio  violenta  successerat ;  quo- 
niam  non.  nisi  verendam  et  prorsus  egregiam  matronam 
fore,  quam  alatus  et  pharetratus  ille  puer  tanto  ama- 
tore  dignatus  est,  inexpugnabili  mihi  concluditur  ar- 
gumento.  Sicut  enim  dissimilitudo  morum  ac  naturae 
est  odii  causativa,  sic  amorem  constat  ex  similitudine 
procreari :  quo  fit  ut  quam  ex  tanto  nobilium  femina- 
rum  agmine  maturo  consilio  praetulistis ,  necesse  sit 
vobis  esse  simillimam.  Quod  cum  ita  sit,  quid  conse- 
quitur  aliud  nisi  prudentem  fore,  castam,  sobriam  et 
modestam,  suscepti  beneficii  memorem,  piam,  largam, 
praeterea  liberalem  et  in  omni  actione  iustissimam, 
proinde  contemptricem  hominum  reliquorum,  unique 
duntaxat  amoris  vices,  fide  purissima^referentem?  Nec 
me  terruit  ab  adverso  quod  contra  ^am  verbale  bel- 
lum  instituisse  videremini.  Sciebam  enim  quam  dulces 

suQt  aoiantium  quereiae,  quam  verba  brevissima, 
quanta  discordaDtibus  verbis  aDimorum  soleat  esse 
concordia.  Memineramque  Terentiani  illius  verbi  : 
Amantium  ira  inlegratio  amoris  est,  His  atque  aliis  per- 
suasionibus  in  opinione  persisto ,  ut  non  facile  credi- 
derim  quod  mulier  tantis  circumfulta  virtutibus,  iu  tan- 
tam  laberetur  insaniam,  ut  quemque  prdBpcHneret  illi, 
cui  morum  integritate  seu  vitas  dulcedine  nullum,  quem 
ego  quidem  noverim  nostri  temporis,  natura  praeposuit; 
quod  illum  parvi  penderet ,  quo  non  sola  civitas  hcec, 
sed  omnis  Italia  gloriatur :  in  cuius  serenissimi  oris 
adspectum  inhians  scholarium  turba  suspenditur,  quem 
non  segnius  stupentes  advocatorum  Parmensium  chori 
cum  veneratione  suspiciunt,  quam  olim  aut  Roma  Mar- 
cum  Tullium  Ciceronem,  aut  Demosthenem  miraban- 
tur  Athenae  moderantem  pleni  frcena  theatri.  Sic  enim 
de  illo  scriptum  legimus.  Ponite  igitur  metum,  quaeso, 
ni  impossibile  sit  amanti:  et  si  quid  fortasse  inter  tot 
vrrtutum  radios  vidistis  obscurius,  cogilate  id  non  tam 
ex  illibata  rerum  veritate  quam  ex  tenerrime  zelan- 
tis  delicatissimo  iudicio  processisse.  Si  quid  sane  sibi 
vel  aetatis,  velconsciae  formae  lascivire  permittat,  citra 
tamen  famae  rubiginem  et  pudicitiae  laesionem,  quod  et 
in  Claudia  clarissima  femina  severior  excusavit  anti- 
quitas,  et  Caesar  Augustus  tulit  in  filia,  sic  vobis  iure 
proprio  et  si  quid  oculos  vestros  oflFenderit  accusare,  et 
mihi  qui  vel  iudex  communi  partium  consensu,  v^I 
spectator  extra  palaestram  huius  ludi  sedeo,  non  inter- 
dicitur  vel  ex  arbitrio  meo  loqui,  vel  aequam,  si  sic 
dici  debet,  proferre  sententiam.  Hactenus  haec  pro- 
saico  sermone  processerint.  Ad  carminis  autem  iugum 

dispersas  plurimisque  iam  diebus  peregrinanles  ab  his 
laribus  Musas,  etsi  saepe  receptui  cecinerim,  congre- 
gare  non  potui.  Parcat  igitur  urbanitas  vestra,  cui  qua- 
liacumque  de  arboribus  meis  poma  furtim  lecta  pro 
tempore,  rusticanis  vasculis  oflFeruntur.  Valere  vos  fe- 
liciter  cupio. 


EPISTOLA  XXII. 

FRANCISCUS  PETRARCA  BAJIBATO  SULMONENSI  S.  P.  D. 

Absentise  dolorem  scribendo  leniri,  Nimium  ab  illo  se  laudari,  nimis 
plus  sequo  fieri  scripta  sua ,  quibus  undique  coUigendis  operam 
dabat. 

Invidisse  Fortunam  nostrae  amicitiaB  crediderim ; 
ita  nos  distraxit  ac  dissuit,  ut  vix  faoc  ipsum  commer- 
cium  litterarum,  extremum  solamen  absentiae,  sit  re- 
iictum.  Ubi  enim,  ut  sit  ocium,  ubi,  inquam,  nuncii? 
Ubi  fides?  Piget  occupatos  ac  defessos  hos  digitos, 
tantum  quotidie  litteraruin  perdere.  Tu  mihi,  nam  me- 
mini,  pontem  nescio  quem  dudum  traiiciendis  animi 
conceptibus  struxisse  videbare,  et  monstrasse  iter, 
quo,  si  quid  omnino  familiarium  nugarum  haberem,  ad 
te  facile  mitterem.  Nempe  pons  ille  illico,  quo  nam 
terrsemotu  seu  quibus  imbribus  incertum ,  ita  corruit 
ut  ne  vestigium  extaret.  Itaque  iam  desperare  ccepe- 
ram  posse  curas  meas,  nisi  data  opera  missis  ad 
te  nunciis,  pervenire.  Eo  nunc  libentius  et  religiosum 
hunc  virum  et  quam  sinu  extulit  epistolam  tuam  vidi: 
restituit  enim  spem  vetusti  raoris  renovandi ,  quo  sci- 

III.  ^23 

licet  absentiaB  dispendia  leniremus.  Quid  autem,  quaeso, 
felicius,  quid  dulcius,  quam  cum  amicis  totum  si  detur 
tempus  agere  vitae?  Atqui  tecum  ero  dum  me  leges, 
mecum  eris  dum  te  legam.  Semper  mihi  fateor  prse- 
sens  es;  utor  enim  privilegio  amantium  et  absenlem 
absens  audio  et  video.  Potest  Apenninus  corpora  nostra 
dirimere,  animos  loca  non  dirimunt.  Alpes  ipsas  inter- 
sere,  et  Caucasum  et  Atlanta  et  Olympum  nubibus 
altiorem,  ipsum  denique  Oceanum  interpone,  congre- 
diemur  tamen,  confabulabimur ,  colloquemur,  una  eri- 
mus,  simul  deambulabimus,  simul  coenabimus,  simul 
pernoctabimus,  nec  epistola  ventis  allata ,  qualem  Ti- 
berianus  hemispheBrii  huius  accolis  ab  Antlpodibus 
missam  fingit,  sed  praesentibus  ac  notis  affectibus  im- 
portunam  vincemus  absentiam.  Et  licet  obstantibus 
elementis,  convenienler  cum  quovis  vultu  {sic)  assidue 
mecum  sis,  nec  aliquando  discesseris,  ex  quo  primum 
meus  esse  voluisti ,  tamen  m  litteris  recentior  atqoe 
veracior  facies  tua  est,  ut  inter  legendum  multis  post 
diebus,  praeter  solitum,  quasi  vivas  voces  audierim 
frontemque  quodammodo  et  ipsos  amici  oculos  aspexe- 
rim.  Ita  mihi  in  paucis  verbis  eminebas  totus,  ut  dice- 
rem:  oh!  femineum  ingenium,  oh !  bona  Carmentis,  quae 
hoc  inter  absentes  remedium  meditata  es !  Fecerat  idem 
apud  ChaldaBos  Abraham,  apud  Hebraeos  Moyses,  apud 
Graecos  Cadmus:  ^Egyptiis  et  Latinis  mulieres  argu- 
tissimae  providisti:  Isis  ^Egyptiis,  tu  nobis.  Hoc  igitur 
mihi  solatium  restitutum  gaudeo,  teque  longo  velut 
postliminio  redeuntem  laetus  amplector.  Nunc  adepisto- 
lae  tuae  sensum  venio,  ubi  si  brevior  sum  quam  velis, 
veniam  dabis.  Nam  et  hospes  mea  tertiana,  et  septem- 

ber  familiaris  hostis  meus  sic  in  me  nuper  coniurati 
exarserunt,  ut  si  paullovel  illa  acrior,  vel  ille  longior 
fuisset,  oppressuri  fuerint  haud  dubie :  a  primo  enim 
ad  extremum  diem  in  grabatulo  meo  vinctum  ac  se- 
mianimem  prope  tenuere.  Tempus  adfuit,  et  aer  blan- 
dior,  et  mensis  amicior :  sensim  redeo  unde  raptim 
excidi,  tamque  nullarum  adhuc  virium  sum ,  ut  vix 
ad  scribendum  digitos  explodam,  vix  papyrum  expli- 
cem,  vix  calamum  versem:  ipsum  iacet  ingenium  pro- 
prii  carceris  concussione  deiectum.  Sed  assurget  in 
dies,  et  si  illud  novi,  fiet  intermissione  vegetius.  In- 
terea  tamen  has  notulas  quales  excudere  potuerunt 
aegra  mens,  frons  pallida,  manus  imbecillis  et  tre- 
mula ,  aequo  animo  ut  perlegas ,  eadem  amicitias 
vis  compellet,  quae  te  adeo  solicitum  ardentemque 
coacervandis  opusculis  meis  fecit,  quae  ut  memoras, 
ab  innumeris  et  mirum  in  modum  pdtria,  moribus  ac 
professione  distantibus  mendicasti.  Stupui  audiens,  sit 
licet  benevolentiae  antiquae  novus  stupor;  vetus  hic 
mos  tibi:  mihi  propter  perseverantiam  admiratio  quo- 
tidie  recens  est,  quod  ita  nihil  affectui  tuo  detrahat 
cuncta  consumens  aetas.  Quibus  autem  armis  amor,  aut 
quibus  viribus  vinceretur,  quem  seu  vincere,  seu  vin- 
cire  omnia,  secretorum  naturae  conscius  Poeta  confirmat? 
Quintusdecimus,  nisi  fallor,  annus  agitur,  ex  quo  im- 
mortalem  amicitiam ,  et  vitae  nostrae  finibus  non  con- 
tentam  saluberrimam  ad  umbram  pastore  gregis,  sil- 
vaeque  domino  tunc  Argo  dextras  iungente,  contraxi- 
mus.  Ecce  idem  faodie  mirator  es  rerum  mearum,  qui 
tunc  fueras.  Mirum  et  prorsus  impossibile ,  si  tamen 
me  minus,  aut  te  sdlito  plus  amares.  Minus  enim  se  ipsos 

amantibus  et  sua  cuncta  mirantibus,  alienum  omne 
sordescit.  Tibi  animus  idem  atque  uniformis  est:  sem- 
per  itaque  tua  legens  dixi:  magna  est  Barbati  mei 
faumilitas,  magnusamor;  adamantinas  opiniones  et  ra- 
dicatos  in  siUce  sensus  habet.  En  ut  anxie,  quasi  ma- 
gnas  opes,  nunc  etiam  ineptias  meas  quaerit.  Unde  hoc? 
Nimirum  non  ingenii  mei,  sed  illius  indulgentiae  laus 
est;  has  illi  curas  amor,  hoc  studium,  hos  labores  in- 
tulit:  quiesceret  nisi  amaret.  Haud  nova  quidem  res. 
Inops  iudicii  omnis  amans:  lippos  amicus  oculos  lau- 
dabit;  obliquum  nasum,  nodosos  digitos,  moestam 
frontem,  genas  aridas,  squalidam  comam.  Quid  enim 
inter  adulantem  etamantem  interest,nisiquod  ille  fal- 
lit,  hic  fallitur,  ille  persuadere  vult  aliis,  hic  iam  per- 
suasit  sibi?  Vidi  ego,  Barbate,  virum  optimum  quem 
strumos3B  humerus,  quem  claudicantis  incessus,  et 
queni  blesae  confabulatio  delectaret.  Novissimum  hoc 
et  tibi  accidit:  quid  enim  flagitas?  quid  quaeris?  Fa- 
cessat  ad  horam  amor;  non  ames  parcius,  sed  incor- 
ruptius  iudices :  videbis  quoque  balbutientis  amici  ser- 
munculos  tanto  studio  te  optare,  quanto,  nisi  amor 
esset,  abiiceres.  Sit  tamen  ita:  errori  enim  tuo  gratu- 
lor:  nam  et  ex  amore  oritur  radice  pulcherrima,  et 
plusculum  forte  quam  suspiceris  nomini  tuo  confert 
num  integre  iudices  haesitare.  Quis  scit  an  et  interdum 
de  rebus  meis  mutare  sententiam  cogat  testimonium 
talis  viri?  Utcumque  ita  sit,  profecto  litterularum  mea- 
rum,  quae  tibi  sine  ullo  discrimine  placent  omries,  par- 
tem  exiguam  tanta  solicitudine  congregasti ,  cum  tibi 
interim  voti  tui  conscius  multa  paraverim.  Tibi  equi-' 
dem  quodcumque  mihi  est  epistolare  carmen  inscripsi , 

quod  ne  pridem  acceperis  non  mea,  sed  scriptorum 
culpa  est,  quorum  semper  iusidiis  ac  fraudibus  patui, 
homo  incautus  iDtentusque  aliis :  studiorum  meorum 
iactura  non  ultima.  Ita  saepe  numero  meque  measque 
res,  reculas  dicere  debebam,  negatis  pactis  auxiliis 
retardarunt,  et  ad  proprios  cuncta  digitulos  redegere, 
quae  mihi  vel  non  attingendorum ,  vel  deserendorum 
plurium  causa  fuit.  Hactenus  haec.  Nam  operosioris 
vigilide  labores  nec  promisisse  tibi  velim,  necnegasse. 
Primum  ideo  quia  sentio  fidem  meam  hac  in  parte 
suspectam,  eo  quod  dudum  promissa  distulerim:  secun- 
dum  quod  nec  viri  boni,  nec  amici  arbilror  aliter  quam 
in  animo  habeas  loqui.  Unum  hoc  dissimulasse  nolue- 
rim^  quoniam  de  stupendis  amoris  effectibus  sermo 
susceptus  est  nobis,  mirari  me  quid  hic  iterum  rei  est 
quod  mihi  tam  facile  poetarum  regis  titulum  de  in- 
exhausto  caritatis  et  indulgentiae  tuae  fonte  largiris, 
cuius  rei  sanctum  hunc  atque  devotum  hominem  te- 
stem  dicis,  qui  id  mihi  coguomen,  his  in  locis  esse 
narraverit.  Idque  quam  cupide  ac  scienter  arripueris 
epistolae  tuae  superscriptio  et  finis  indicant,  quasi  vero 
non  cuilibet  idem  narranti  pari  facilitate  crediturus 
fueris.  Enimvero  primum  tibi,  amice,  quem  passionibus 
expeditum  in  omni  vero  iudicio  nulli  secundum  facio, 
meis  in  rebus  quantum  fidei  sit,  si  ad  teipsum  redis, 
intelliges;  deinde  hunc  testem  de  re  sibi  incognita  lo- 
cutum  scire  debueras,  et  scires,  nisi  persuasor  poten- 
tissimus  amor  obstreperet.  Non  equidem  tantum  prona, 
sed  praeceps  ad  delectationem  est  humana  credulitas , 
cum  ad  contrarium  pigra  sit.  Cernis  ut  amara  fugitans 
quocumque  earo  dulcis  aliquis  rumor  vocat,  vento  ve- 

Jocior  fertur.  Sed  oro  te,  nonne  huius  testimonium 
aadienti  primum  illud  occurrit,  piscatorem  de  aquis 
interrogandam ,  de  nemoribus  venatorem ,  pastorem 
de  gregibus,  de  ventis  nautam,  de  bobus  agricolam; 
sic  et  de  armis  militem,  et  de  bellis  ducem;  sic  reli- 
giosum  denique  de  sacris,  poetam  de  Musis,  oratorem 
de  causis,  de  naturis  rerum  et  vitae  ratione  philoso- 
phum?  Extra  suos  hunc  terminos  eduxisti,  dum  coegi- 
sti  ut  de  Poetica  sententiam  ferret  Sed  dices  ;  nihil  est 
de  proprio:  vulgi  iudicium  referebat.  Sentis  ut  pede- 
tentim  ad  corruptissimi  iudicis  tribunal  accessimus:  iam 
mallem  de  proprio  loqueretur.  Cogita,  Barbate ,  acriter 
quanto  priscis  vatibus  nostris  aut  felicior  aut  certe 
facilior  aetas  fuit,  prius  dico  quam  Pierides  ex  Graecia 
in  Italiam  commigrarent,  ea  scilicet  tempestate  quando, 
ut  Sulmonensis  tuus  ait : 

Qui  bene  pugnabat  Romanam  noverat  artem, 
Mittere  qui  poterat  tela  disertus  erat. 

Haud  magni  negotii  tunc  fuit  esse  poetarum  regem. 
Ut  sileam  reliquos,  quantus  Lucilius  est  habitus,  quem 
tum  in  aliquo  reprehendisse  prope  sacrilegium  vide- 
retur,  cum  in  multis  impune  reprehendatur  Maro? 
quantus  aliis  quantusque  sibimet  visus  est  Naevius, 
quantus  Plautus?  Et  qui  fuerint  scimus.  Ars  exigua, 
mediocre  ingenium,  vivax  fama,  magnus  populorum 
favor,  rerum  suarum  aestimalio  immensa.  Lege  epi- 
grammata  sepulchrorum  ab  his  edita ;  satis  superba 
fateberis,  etsi  ab  alio  dictata  essent,  etsi  alter  horum 
Homerus,  alter  Yirgilius  f uisset.  Blanda ,  inquam,aetas 
et  favorabilis  poetis,  quae  de  tam  parvis  radicibus  tam 

magnificas  opiniones  eliceret.  Nobis  durior  nostra  est 
aetas,  a  quibus  exactiora  omnia  requiruntur.  Limatiori 
sseculo  successimus.  Alta  sapere  non  sinimur.  Cultio- 
ribus  ingeniis  circumsepti  sumus,  quorum  admiratio 
insolentiam  nostram  fraenat.  Gave  igitur,  ne  me  amando 
praegraves ,  obruasque  non  mei  mole  cegnominis.  In- 
genue  quidem  regis  poetarum  appellationem  respuo. 
Ubi  enim  regnum  hoc  exerceam  quaeso  ?  Quos  mihi 
statuis  regni  fines  ?  Occupata  utraque  sedes  est,  cogno- 
menque  istud  apud  Graios  senex  ille  Maeonius,  apud 
nos  Yenetus  pastor  tenet.  Ubi  sedere,  quove  ire  iubes, 
ut  sim  vatum  rex,  nisi  forte  in  solitudinem  meam 
transalpinam ,  atque  ad  fontem  Sorgide  me  restringis? 
Illic  (iocari  enim  tecum  dulce  est)  nescio  an  iure,  sed 
certe  oum  Nasone  tuo  gloriari  solitus  sum,  forsan 
audacter,  ut  ipse  ait :  sed  sicut  in  suo  poetico  exilio 
Istrum  ille,  sic  in  meo  peregrino  ocio  Sorgiam  ego: 

Ingenium  nullum  maius  habere  meo. 

Ludo  equidem,  amice,  ut  vel  sic  intelligas  omnibus  me 
modis  id  agere  ne  titulo  premar  importabili,  neve  non 
mihi  debitum  regnum  petens,  laesae  reus  inveniar  maie- 
statis.  Reliquum  est,  ut  noris  me  in  dies  magis  ac  magis 
congressus  veros  atque  complexus  tuos  optare,  quod 
utinam  vel  semel  mihi  contingat  antequam  moriar.  Et 
vale ,  Barbate  fidissime ,  nostri  memor.  Mediolani 
IIII  idus  Octobris,  postridie  quam  litteras  tuas  acce- 
peram. 

FRANCISCUS  PETRARCA  AD  IGNOTUM  S.  P.  D. 

Littera,  cancri  in  modum  retrograda,  eo  artificio  conscripta  est  ut  a 
principio  ad  finem  lecta  laudes  eius  cui  inscribitur  complecta- 
tur:  ordine  verum  inverso  illum  vituperio  et  malis  imprecatio- 
nibus  insectetur.  * 

lucunda  ipsa  felicitate  laBtisque  iisdem  successi- 
bus  te  prosperis  potiturura,  nunquam  quaelibet  te  pas- 
surum  adversa  probate  revera  fide  et  operibus,  amice 
non  ficte  vir,  intimis  aflfectibus  gestio  ac  iugiter  Deum 
oro.  Prolongenter  dies  tui,  nec  tibi  sit  vita  brevis:  di- 
vitiis  affluas,  neque  careas  ergo  cunctis  optatis:  debita 
qusBpiam  haec  tuae  virtuti  non  vitiis.  Versus  ad  com- 


*  Veterum  qui  F.  Pelrarcse  opera  ediderunt  fidem  secpiutus  inter  elus 
epistolas  hanc  ipse  quoque  recensui,  non  slne  quadam  animi  molestia  cogi- 
tans  in  hoc  laborioso  et  fulili  scriplionls  genere  vires  ingenii  sui  dociissimum 
virum  exercuisse.  Cumque  tol  illam  refertam  mendis  erroribusque  reperiis- 
sem,  ut  nulla  saepe  verbis  inconcinne  compactis  germana  significatio  respon- 
deret ,  iam  adnolatione  adiecta ,  lectorem  monueram  me  in  illa  emendanda 
tempus  terere  noluisse,  eamque  prout  in  lucem  semel  iterumque  prodieraty 
heic  inserulsse,  ut  si  quis  forte  ex  huiusmodi  verborum  lusis  voluptatem  ca- 
peret,  illam  pro  lubilu  restitueret.  Serius  lamen ,  postquam  scilicet  epistola- 
rum  omninra  sylloge  mihi  perfecta  fuerat,  animadverti  in  editioue  Veneta  anni 
MDIII  post  argumentum  huius  litterse  legi  —  P.  Episcopi  Equilen.  —  quibus 
ex  verbis  compertum  habui  litteram  hanc  non  Francisci  Petrarcse  sed  P. 
(Petri)  Episcopi  (Equilensis  seu  Equilini)  ludicrum  opus  esse:  Petri  scilicet 
de  Natalibus  quf,  teste  Ughellio,  Ecclesiam  Equilinam  in  Marchia  Tarvisina 
Patriarchse  Gadensi  subiectam  ab  anno  MCGCLXIX.  ad  annum  MGD.  oblinuit, 
nomenque  suum  quum  omni  virtutis  laude,  tum  praesertim  Coelitum  Sancto- 
rum  historiis  per  singulos  anni  dies  digestis  commendatum  posteris  reliquit 
{Ughell,  It.  Sacr.  Tom.  X.  p.  87),  Non  ideo  tamen  ex  hac  collectione  illam  ex- 
pungendam  duxi:tumquiaauctorisnostri  nomine  vulgatam  eamfrusira  quaeri 
in  hoc  libro  a  curiosis  quibusque  nolui,  tum  quia  iam  aliis  accensita  suoque 
inler  Varias  numero  distincta  exlrudi  nequibat  quin  aliarum  iamdiu  statutum 
ordinem  praeverteret.  Sat  igitur  fuerit  de  hoc  monuisse  lectorem. 

mendationem  tui  promere  volui  stilo  sooante  dispositus 
fidelitatis  in  tuae  laudes  non  iurgia,  criminandum  si 
quid  fuerit  tegens  de  tui  rubore ,  pandens  tua  tamen 
egregia  non  infirma  opera  praedicanda.  Gognovi  te  mo- 
ribus  perfectum  in  cunctis,  quadruplici  virtutum  cardi- 
nalium  radio  absque  vitiorum  maculis  aspersum  sic 
iugiterextitisse,  virtutum  ipsarum  ordinem  servandum 
non  iam  prdeposterandum,  ideo  duxi  singula  ordinata 
in  te  facere  quoniam  semper  novi.  Probas  te  providum 
in  futuris,  caves  semper  pericula,  neque  prospera  for- 
tunde  nisu  animi  complecteris.  Disposita  in  te  praesen- 
tia  solerti  non  segni  studiocerta  in  actibus  tuis  osten- 
dis  animum  sic  compositum  nonque  rudem  effectibus 
monstras.  Amplectenda  sunt  utique  non  aspernenda 
operum  tuorum  gesta  probanda  re  ipsa :  exemplorum 
veterum  memorem  non  excordem  namque  te  fuisse 
prorsus  etesse,  homines  proclamant  prompta  non  dis- 
gregata  memoria.  Tribus  itaque  temporibus  tuus  ani- 
mus  manet  dispensantibus  in  singulis  prudentia  omni 
ac  peritia  rerum  absque  cordis  ignorantia  quorumcum- 
que  naturaliter  insita  tibi.  Dilectam  tibi  iustitiam  in 
iudicando  foves:  praemia  bona  non  suppliciaiustis,  iui- 
quis  poenarum  discrimina  non  coronas  dudum  tribuere 
didicisti.  Yeritati  similis  abdicatis  tibi  flagitiis  reddis 
hominibus  omnibus  sua ;  non  piger  aut  iniquissimus 
censor  servans  dubio  procul  misericordiam  in  severis 
etpietatem  in  rigoribus  semper  tuis,  cedens  ex  animo 
clementi  in  adiectionibusque  poenarum.  Donalor  libe- 
ralis  nemini  parcus,  largitor  munificus,  non  avarus. 
Execraris  vitia  non  virlutes,  mores  honeslissimos  in- 
sectaris  ethonestum:  nilque  penitusest  iniquum  quod 

operaris:  iustos  et  bonos  sequeris  per  omne  tempus, 
pius  in  coosiliis,  iustus  in  omnibus  operibus  tnis.  Gon- 
stantem  in  animo  te  certe  noti  ferunt :  felici  stata  non 
exaltari  adversis  eventibus  fortem  non  depressum  te 
reddere:  fortitudinem  ac  virtutem  omnibus  temporibas 
invictam  sic  servans  agnosceris.  Declamaris  animo 
probo  revera  publica  longaque  fama  intrepidus,  non 
remissus,  non  vecors  diceris  apparere.  Sancta  modestia, 
pulsa  gastrimargia,  fungeris ;  castimonia,  reiecta  la- 
scivia,  delectaris.  Temperatum  in  verbis  et  actibus,  cfbis 
et  potibus  te  die  ac  nocte  experti  manifestius  attestan- 
tur.  Deo  atque  hominibus  grata  in  oqQnibus  opera  tua 
patent.  Meditaris  nam  iugiter  quodque  fas  quodque 
nefas,  et  purgas  animam  mala  faece.  Felicem  in  gradi- 
bus  singulis  dicere  malim  te  probandum  consona  veri- 
tate  regno  dignissimum  indignissimum  rure. 


EPISTOLA  XXIV. 

FRANCISCUS  PETRARCA  lOHANNI  ARETINO  S.  P.  D. 

De  hospitio  sibi  a  domino  eius  liberaliter  Mantuae  oblato 

maximas  gratias  agit. 

lucundum  in  stuporem  tua  me  vertit  epistola. 
Quis  enim  non  miretur  et  gaudeat,  aetate  praBsertim 
unde  tam  longe  virtus  exulat,  ubi  tam  late  regnat 
avaritia,  poientis  animum  reperiri  et  liberlatis  amicum 
et  principum  modernorum  moribus  generosa  contumacia 
rebellantem  ?  Loquor  de  communi  domino,  cuius  nunc 
et  Sdepe  alias  insignis  munificentia  cupientis  licet  animi 

spem  ac  desiderium  supergressa  est  usque  adeo,  ut 
dum  pro  reliquis  gratias  agam,  unum  in  ea  sit  quod 
obstupeam  potius  quam  amplectar.  Quod  enim  meis 
usibus  applicandum  aliquid  filio  pater  eripiat,  absit  ut 
patiar.  Plaudenda  quidem  ista  magis  quam  tolleranda 
benignitas.  Sed  baec  et  alia  propediem  mutuo  coram 
sermone  tractabimus.  Ad  vos  enim  hinc  nunquam  de- 
flexo  tramite  et  me  meus  urget  animus,  et  trahit  exi- 
mia  caritas  tanti  viri.  Et  quid  scimus  an  ita  datum 
sit  ut,  ubi  Maro  noster  primitias,  illic  ego  reliquias  vitae 
agam,  et  quse  illum  in  peregrinationes  varias  misit,  ea 
me  de  tot  peregrinationibus  redeuntem  ac  prope  iam 
fessum  tranquilla  demum  statione  refoveat;  postremo 
quae  sibitellus  incunabulum,  mihi  praebeat  sepulturam? 
Ignara  fati  proprii  mens  est :  fieri  potest  ut  quae  illi 
procul  a  patria ,  eadem  et  Mantuee  me  scio  dulcem  mihi 
fecit  fortuna  participem  (stc).  Sane  de  his  totoque  rerum 
nostrarum  statu  Fortunee  dominus  coeli  regnator  vi- 
derit.  Volo  enim  ut  inlelligas  me  his  praecipue  diebus 
sacrae  studiosissimum  lectionis  dixisse  domino:  Domi- 
nus  Deus  meus  es  tu,  in  manibus  tuis  sortes  mece.  Haec 
hactenus.  Gaeterum  nepos  tuus  speratae  similitudinis 
indolis ,  praeceptique  tui  memor,  semper  insistit  ut  sibi 
de  scripturis  meis  nescio  quid  liceret  excerpere  mit- 
tendum  tibi.  Negavi  cum  ne  fervidus  adolescens  pro- 
prio  studio  distractus  alienis  in  finibus  vagaretur,  tum 
ut  id  onus  digitis  tuis  servaretur  integrum,  ac  more 
venantium  dulcius  saperet,  quod  cum  labore  quaesis- 
ses,  et  sudor  tuus  nostrum  condiret  eloquium.  Vale. 


I 

EPISTOLA  XXV. 

FRANCISCUS  PETRARCA  lOHANNI  DE  CERTALDO  S.  P.  D. 

Cur  Mediolani  constiterit.  De  vulnere  quod  codex  Ciceronis  in  suum 
crus  cadens  intulerat.  De  quibusdam  magnis  viris  sui  gratia 
honorabili  exceptis  hospitio.  De  Homeri  poematis  a  Leontio 
latine  reddendis. 

lucundum  negocium  tuae  mihi  semper  afferunt 
epistolde :  sed  tum  maxime  dum  solatii  egens  sum , 
quae  mihi  egestas  inter  vitaB  taedia  frequens  est.  Non 
possum  sane  praetervehi  primum  iilud  ambiguum  ubi 
ais :  videre  te  satis  e  successu  rerum  mearum  Medio- 
lanensem  me  perpetuum  fore ;  de  quo  quod  sentias 
siles,  siientii  causa  expressa,  quae  ipsa  certe  non  silet, 
quod  videlicet  in  sententiam  meam  nil  audeas  dicere. 
Ita  dum  nihil  dicis,  plura  dicis,  quam  si  multa  dixisses. 
Saepe  hercle  silentium  artificiosae  eloquentiae  magna 
pars  est.  Video  ego  in  his  verbis  tam  paucis  multi- 
plicem  et  ingentem  solicitudinem  ac  praevidentiam 
tuam,  nec  tuam  modo  sed  multorum.  Amici  enim  ferme 
omnes,  his  exceptis  qui  hic  sunt,  quique  mei  abitus 
mentionem  ceu  infaustum  aliquid  exhorrent,  omnes, 
inquam,  alibi  me  terrarum  mallent.  In  hoc  enim  absque 
ulla  prorsus  haesitatione  conveniunt.  Sed  ubinam?  Hic 
discordia  multa  est.  Pars  Patavium,  pars  trans  Alpes, 
pars  in  patriam  vocat.  Hce  iustissimae  voces  essent,  ni 
diflScuItatem  impossibilitati  proximam  res  haberet.  Alii 
autem  alio :  pro  desiderio  suo  quisque  mihi  praestabit 
hunc  vel  illum  habitandi  locum.  In  quo  ego  non  tam 
iudiciorum  dissonantiam ,  quam  amoris  et  piorum  af- 


EPISTOLA   XXV.  365 

fectuum  harmoniam  miror:  dumque  acrius  causas  tantae 
varietatis  examino,  ipsa  fateor  varietas  me  delectat,  et 
glorior  ita  me  meis  carum  esse,  ut  alioquin  praeclara 
et  peracuta  iudicia  perstringat  atque  hebetet  amor  mei. 
Ego  quidem  inter  amicorum  opiniones ,  si  quid  ipse  de 
rebus  meis  sentiam  interroger,  ubi  solitudo,  ubiotium, 
ubi  quies  ac  silentium  sint,  etsi  magnse  opes,  honores, 
potentia,  voluptates  absint,  eo  me  suspirare  respon- 
deam.  Sed  ubi  ea  sint  fateor  me  nescire.  Solitudo  illa 
enini  mea,  ubi  interdum  non  solum  vivere  sed  et  mori 
optabam,  non  his  modo  quibus  abundare  solita  est,  sed 
securitate  etiam  caret.  Testantur  triginta  vel  eo  am- 
plius  librorum  volumina,  quae  olim  ibi  reliqueram  nihil 
usquam  tutius  credens,  quaeque  non  multo  post  prae- 
donum  manibus  vix  elapsa  mihique  ex  insperato  red- 
dita,  pallere  nunc  etiam  et  tremere  videntur,  et  tur- 
bidum  loci  statum  unde  evaserant  fronte  portendere : 
ita  mihi  diversorium  illud  amabile  et  ruris  optatissimi 
spes  aufertur.  Oblatam  tamen  arripio  manibus  et  te- 
nere  si  possim  nitor ;  et  nescio  an  adhuc  sperem  an 
simulem  quo  me  fallam  et  vana  cupientem  animam 
spe  oblectem.  Nondum  illuc  me  aspirare  desiisse  cum 
diurnde  ac  nocturnae  cum  amicis  fabulde,  quibus  fere 
nil  aliud  loqui  soleo,  tum  suspiria  indicant,  quae  in  lit- 
teris  ad  locorum  prsesulem  nuper  inserui.  Mirum  certe, 
nec  cur  novi:  sed  sic  mihi  persuasum  scito:  non  posse 
aKbi  quam  ubi  coeptum  fuit  nostrum  illud,  etiam  vulgi 
ore  iactatum,  opus  perfici :  quasi  principio  et  fini  fatalis 
ille  sit  locus.  I^am  quantum  aitinet  ad  reliqua,  de  loci 
electione  vitaeque  modo  dubius,  variante  fortuna,  multa 
cum  multis  varie,  ante  alios  tecum,  sed  plura  mecum 

loquutus  sum.  Ubi ,  mihi  crede,  non  tam  prompta  reram 
definitio  est  quam  verborum  disputatio:  propterea  quod 
futurorum  prassagium  non  modo  difficile,  sed  incertum 
est.  Itaque  etsi  successus  felix  esse  possit,  electio  non 
fortuita  esse  non  potest.  Nam  quid  eligas  ubi  quidquid 
elegeris  consilii  lancibus  excussum  par  vertigo  FortunaB 
rotatibus  applicet?  Unum  est  in  cuius  electione  nemo 
fallitur,  ut  ubicumque  nos  vel  necessitas  locaverit,  vel 
voluntas,  illic  aequo  animo  ac  secundum  virtutem  vi- 
vere,  non  secundum  Fortunam  eligamus ,  haud  ignari 
quidquid  in  longum  modo  nos  solicitat  esse  brevis- 
simum.  Transeo  autem  memor  me  de  his  tecum  anno 
altero,  dum  nos  haec  eadem  urbs  et  domus  haberet, 
multa  disseruisse,  nosque  omnibus,  quantum  nostro 
consilio  fieri  potest,  haud  negligenter  excussis,  in  hoc 
demum  resedisse,  ut,  Italiae  atque  Europae  rebus  hoc 
in  statu  manentibus,  non  modo  non  alter  Mediolano 
tutior  rebusque  meis  aptior,  sed  nullus  omnino  usquam 
praeter  Mediolanum  plene  mihi  conveniens  locus  esset. 
Unam  excipiebamus  urbem  Patavii;  ad  quam  postmo- 
dum  profeclus,  ac  de  proximo  profecturus  sum,  ut 
utriusque  loci  accolis  desiderium  meum,  non  dico  tol- 
lam  aut  minuam,  quod  nolim,  sed  altematione  leniam. 
Quamobrem  an  tu  sententiam  mutaris,  nescio:  ego 
enim  in  proposito  sum,  ut  huius  magnae  urbis  strepi- 
tum,  haec  taedia  aliis  taediis  urbanis  in  totum  permu- 
tare  boni  nihil,  mali  forte  aliquid,  et  laboris  haud 
dubie  plurimum  habeat.  Sicubi  vero  solitudo  tran- 
quilla  se  ostenderet,  quam  ego,  ut  dixi,  animo  percur- 
rens  cuncta,  non  video,  non  ivisse  sed  volasse  me 
audies.  Haec  tam  multa  de  nihilo,  quoniam  et  tibi  et 

amicis  de  rebus  meis  omnibus,  de  quibus  haec  prse- 
cipua,  satisfactum  cupio ;  quae  mihi  cura  frequentibus 
amicorum  litteris  excita  suggerit  ut  quum  singulis 
respoodere  difBcile  est,  eoque  magis  quod  in  unam  sen- 
tentiam  multi  saepe  coincidunt,  simul  omnibus  respon- 
deam,  et  de  ratione  vitae  meae  integro  volumine  dispu- 
tem,  quod  ante  me,  ut  arbitror,  fecit  nemo.  Sed  quid  vis? 
Nunc  intelligo :  magnus  labor  est  vivere.  Quod  pro- 
ximum  in  tuis  litteris  erat  elegantissime  cavillaris,  quod 
a  Cicerone  scilicet,  etsi  non  merear ,  propter  coniunctio- 
nem  tameii  nimiam  tesus  sim  :  coniunctiores  enim 
saepe  nos,  ut  ipse  ais,  infestant,  rarumque  est  valde  et 
insditum  ut  Indus  Hispanum  laedat.  Sic  est  utique; 
unde  fit  ut  Atheniensium  et  Lacedaemonum  bella  dum 
legimus,  et  nostra  cum  proximis  dum  cernimus,  non 
miremur,  multoque  minus  bella  civilia  motusque  do- 
mesticos,  quos  adeo  non  mirabiles  usus  fecit,  ut  sit 
potius  concordia  ipsa  mirabilis.  At  dum  Scythiae  regem 
iEgyptio  regi  concurrentem,  dum  Alexandrum  Mace- 
donem  Indiae  ultima  penetrantem  legimus,  stupor  subit^ 
quem  in  nostris  historiis  consuetudo  notissima  et  spe- 
ctata  longinquis  expeditionibus  romana  virtus  extinxit. 
Hac  tu  igitur  arte  me  solaris,  quod  ab  ipso,  quo  cum 
percupide  versor,  Cicerone  sim  ofifensus  quem  nunquam 
Hippocrates,  nunquam  Albumasar  offendet  utauguror. 
Sed  ut  omissis  iocis  rem  ipsam  plane  noveris,  vulnus 
illod  Ciceronianum  de  quo  ludere  solebam,  ludum  mihi 
vertit  in  luctum.  Parum  deerat  anni  circulo  dum  in  dies 
peius  babens,  inter  taedia  et  angores,  inter  medicos  et 
fomenta  senescerem.  Ad  extremum ,  dum  non  modo 
fastidii,  sed  vitae  quoque  pertaesum  esset,  statui  sine 

medicis  quemcumqne  rei  exitum  opperiri,  meque  Deo 
ac  natur^e  potius  committere,  quam  his  ungueDtariis 
in  meo  malo  suae  artis  experimenta  captantibus.  Atque 
ita  factum  est.  Illis  exclusis,  coelestis  ope  medici,  ac 
unius  adolescentis  qui  mihi  servit  et  in  meo  ulcere 
meaque,  ut  dicitur,  impensa  medicus  evasit,  fomen- 
torum  memor,  quae  mihi  ex  omnibus  salubriora  nota- 
veram,  usus  opera,  et  adiuta  per  abstinentiam  natura, 
ad  salutem  ipsam,  unde  magnis  passibus  discesseram, 
pedetentim  redeo.  Habes  rei  summam,  boc  addito, 
quod  cum  vita  haec  laborum  dolorumque  sit  palestra, 
in  qua  ego  saepe  casibus  miris  exercitus  sum  (non  in 
se  inquam  miris,  sed  in  me  quo  nemo  quietis  appe- 
tentior,  nemo  fugacior  est  laborum  talium),  nunquam 
certe  hactenus  seu  rei  causam,  seu  animi  dolorem,  seu 
temporis  spatium  consideres ,  simile  aliquid  passus 
eram.  Indelebilem  memoriae  meae  notam  et  stigma 
perpetuum  Cicero  mihi  meus  afiixit.  Memineram  sui, 
sed  ne  unquam  oblivisci  possim,  intus  et  extra  con- 
sultum  est.  Et  hic  iterum  quid  vis  dicam?  Nunc  sentio: 
magnus  dolor  est  vivere.  Caetera  transiens,  ad  id  venio 
quod  ad  magnam  mihi  gloriam  et  gaudium  cessit.  Tales 
enim  illos  et  tot  viros  certe  Italiae  principum  non  ul- 
timos,  in  extremo  terrarum,  nocte,  hieme,  imbre, 
bello,  magnis  rerum  angustiis  coarctatos,  ad  meum 
nomen  e,t  oppidi  moenibus  exceptos  et  honorifice 
habitos,  obstupui  primum  suspicatus  errorem  nominis. 
Inde  vix  in  memoriam  redii  temporis  illius,  quo  ibi 
adolescens  fui  secutus  eum  qui  serenissimae  nutu 
frontis  facile  trans  Indiam  me  duxisset.  Ab  ea  tempe- 
state  tricesima,  ab  illius  autem  viri   obitu  ut  acerbo 

annis,  sio  maturo  virtutibus,  decimanona  nunc  SBStas 
agitur.  De  tam  longinquo  igitur  ad  me  reversus  intel- 
ligere  coepi,  quisnam  hic,  qui  post  tantum  tempus 
tam  bene  mei  memor  esset,  qui  eius,  ut  verum  fatear, 
pene  iam  prorsus  oblitus  eram.  Sibique  per  literas,  ut 
vidisti,  bene  merito  gratias  egi,  ut  qui  nuUo  unquam 
ingenio  tantum  ime  quantum  in  tantorum  cultu  atque 
honore  hominum  promereri  poterat,  et  ipse  quoque 
non  minus  sui  memorem  me  mirari  posset,  nisi  se 
mihi  memoriam  excitasse  recenti  merito  meminisset. 

Quod  petis  extremum  est  videlicet  Homeri  librum 
qui  venaliseralPatavii,  si,  ut  reris,  emerim,  tibi  acco- 
modem,  quando,  ut  ais,  alter  ab  olim  mihi  est,  quem 
Leo  nosler  tibi  atque  aliis  studiosis  conterraneis  no- 
stris  e  graeco  in  latinum  vertat.  Ulum  ego  librum  vidi, 
sed  neglexi,  quod  meo  impar  visus  esset.  Haberi 
autem  facile  poterit,  illo  agente  qui  mihi  Leonis  ipsius 
amicitiam  procuravit,  cuius  apud  illum  efiScaces  erunt 
litteras,  et  ego  meas  adiiciam.  Si  is  forte  nos  frustratur 
liber,  quod  non  suspicor,  tunc  meus  praesto  erit.  Nam 
et  ego  eius  translationis  in  primis,  et  graecarum  omnium 
cupidissimus  literarum  semper  fuj,  et  nisi  meis'  prin- 
cipiis  invidisset  Fortuna,  et  praeceptoris  eximii  haud- 
quaquam  opportuna  mors,  hodie  forte  plus  aliquid  quam 
elementarius  Graius  essem.  Et  nunc  coeptis  vestris  pro 
virili  parte  libens  faveo,  ut  qui  translationem  illam 
veterem  Giceronis  opus,  quantum  intelligere  est,  cuius 
principium  Arti  Poeticae  Flaccus  inseruit,  latinitati  per- 
ditam,  ut  multa  alia,  et  doleo  et  indignor,  et  in  hac 
tanta  solicitudine    rerum    pessimarum,    hanc  tantam 

optimarum  negligentiam  aegre  fero.  Sed  quid  agam? 

III.  2i 

Ferre  oportet;  qaod  sl^terna  iqdaslria  noiStraB  forsan 
ignavidB  succorri  poiesi,  Musis  £aveDtibus,  nosUH)q&e 
fiat  Apolline.  Nulla  milii  vel  Serum,  vel  Arabum  Ru- 
brique  litoris  merx  gratior.  Nec  ignoro  quod  dixerim: 
scio  hunc  rectum  in  communi  usu  nostrorum  gramiDa- 
ticorum  hodie  non  esse;  sed  fuit  apud  veteres,  non 
dico  illos  primos  quoram  ductus  iampridem  ignoran- 
tiam  istam  pudet,  sed  hos  tempore  proximos,  doctriHa 
atque  ingenio  longe  primos,  a  quibus  nondum-est  ausa 
divertere  loquax  et  coeca  superbia.  Apud  hos  iuquam« 
et  quod  nunc  occurrit,  apud  Horatium,  nominatim  est 
hic  ipse  de  quo  loquor  rectus :  reducamus  eum,  oro, 
fii  possumus  in  medium,  et  nescio  cur  latinis  finibus 
pulsum  nomen  ab  indigno  exilio  revocare  in  linguam 
cui  omne  tempus  impendimus,  non  etiam  audeamus. 
Unum  sane  iam  hinc  prasmonuisse  velim  ne  post 
fectum  siluisse  poeniteat ;  nam  si  ad  verbum,  ot  dicis, 
soluta  oratione  res  agenda  est,  de  hoc  ipso  loquenteiB 
Hieronymum  audite,  in  procemio  libri  De  temporibus 
quem  ab  Eusebio  Ceesariensi  editum  in  latinum  trans- 
tulit.  Yerba  euim  ipsa  posui  viri  ipsius  utriusque  lin- 
guae  aliarumque  multarum  peritissimi,  et  in  ea  prae- 
sertim  facultate  &imosissimi.  Si  cui,  iuquit,  non  videtur 

m 

lihgucB  gratiam  interpretatione  mutari,  Homerum  ad  ver^ 
bum  exprimat  in  latinzm :  plus  aliquid  dicam :  eumdem 
in  sua  lingua  prosoe  verbis  interpretetur  :  videbit  ordinem 
ridiculum,  etpoetam  eloquentissimum  vix  loqusntem.  Haec 
dixi  ut,  dum  tempus  est,  videas  ne  taotus  labor  irritus 
sit.  EgO  rem  uicumque  fieri  cupio :  tanta  eoim.mihi 
iitterarum  nobilium  fames  est,  ut  valde  esurientis  in 
morem,  qui  coci  artificium  non   requirit,  fiendum  ex 

his  qualemoumque  cibum  animae  magno  cum  desiderio 
expectem.  Et  profecto  quoddam  breve,  ubi  Hofueri  pria- 
cipium  Leo  idem  solutis  latinis  verbis  olim  mihi  quasi 
totius  operis  gustum  obtulit,  etsi  Hieronymi  seateii- 
tiae  faveat,  placet  tamen;  habet  enim  et  suatn  de*- 
lectationem  abditam ;  ceu  quaedam  epulae,  quas  gelari 
oportuit,  nec  successit,  in  quibus  etsi  forma  aon 
htereat,  sapor  tamen  odorque  non  pereunt.  Pergat  ergo 
bene  iuvantibus  Diis,>  et  Homerum  nobis  perditum  re- 
stituat ;  quoad  alios,  pium  propositum  divinitus  prose^ 
quetur.  Nam  quod  Platonicum  volumen,  quod  ex  iiio 
transalpini  ruris  incendio,  ereptum  domi  habeo,  simul 
poscitis,  vestrum  mihi  commendat  ardorem  et  id  ipsum 
paratum  erit  tempore.  Nec  onH)ino  aliquid  tantis  cceptis 
per  me  deerit.  Sed  videndum  vobis  est,  ne  hos  duos 
tantos  principes  Graiorum  uno  fasce  convolvere  iriiu- 
riosius  sit,  et  mortales  humeros  praBgravet  divinorum 
pondus  ingenioruip.  Aggrediatur,  Deo  auspice,  e  duo- 
bus  alterum,  et  illum  primo  qui  multis  saecuHs  prius 
scrii^it.  Vale. 

Mediolani,  XV*  Kalendas  Septembris. 

FRANCISCUS  PETRARCA  TALARANDO  CARD.  EP.  ALBANENSI 

S.  P.  D. 

Gratulatur  ob  pacem  eo  procurante  initam  int6r  reges  Galliarum 

et  Angliae. 

Lcx  triumphalis  Bomae  fuit  multis  servata  SdBCulis 
nequis  triumpharet,  nisi  quinque'  hostiutp  millia  saltem 

una  acie  cecidisset:  cuius  legis  «ausa  fuit  ne  more 
ingenii  humani  ad  gloriam  saepe  non  reciis  tramitibus 
aspirantis ,  ob  quaelibet  levia  prdelia  immaturaB  quem- 
quam  laureae  cupiditas  ad  triumpbi  spem  prdecipitanter 
attolleret,  neve  aliquando  virtus  exigua  indigno  donata 
praemio,  et  indignatione  dignos  accenderet,  etPopuIum 
Romanum  impensis  impertinentibus  praegravaret.  Quid 
nunc  dicam?  Adulatio  omnis  fortibus  viris  invisa  est : 
sed  reddendum  vero  testimonium.  At  non'  aliter,  dicat 
aliquis,  nisi  dum  alteri  scribas;  illum  enim  ipsum, 
quem  alloqueris ,  laudare  muliebre  iiimis  ac  tenerum , 
ipsique  nonnunquam  vel  laudanti  damnosum  vel  lau- 
dato.  Gredo  si  adulator  laudet,  aut  si  laudetur  stultus. 
Inter  doctos  autem  ac  prudentes  viros,  vera  laus  verae 
virtutis  est  stimulus.  Inardescit  qui  laudat,  accenditar 
qui  laudatur :  neque  aliqpanda  metuendum  est  ne  in 
animos  altissimos  serenogque  terrenarum  nebula  sor> 
dium  possit  obrepere.  De  quo  alibi  pluribus.  Nunc  ad 
te  redeo.  Si  ergo  belli  victor  fusor  bostium  et  quinque 
millium  interfector  triumphum  merebatur,  quid  non 
meretur  centum  millium  e  suis  aut  multo  plurium 
conservator,  conciliator  hostium,  pacis  auctor,  patriae 
sospitator?  Haec  pro  te,  pater  optime,  dixerim:  nec  in- 
sisto,  ne  forte  solida  laus  incipiat  nimium  tractata 
mollescere.  Id  dixisse  ausim,  et  siluisse  noluerim: 
nullum  armatum  belli  ducem,  quantum  te  inermem 
pacis  nuntium,  patriae  contulisse.  Quotiens  inundassent 
campi  caesorum  sanguine?  Quotiens  flumina  rubuis- 
sent?  Quotiens  vester  rubuisset  Oceanus  et  lacerata 
cadavera  litoribus  reddidisset?  Unus  tu  venturis  malis 
ac  prope  iam  praesentibus  occurristi.  Posses  utinam  et 

praeteritis  succurrere !  Sed  irretractabile  est  quodcum- 
que  prseteriit,  et  humanis  cdnsiliis  exemptum  quidquid 
a  tergo  est.  Fecisti  quod  homini  licebat :  homini,  in- 
quam,  non  cuilibet  sed  unico,  ad  multorum  hominum, 
imo  ad  innumerabilium  populorum  compescendas  finien- 
dasque  miserias  coelitus  destinato.  lure  igitur,  quod 
nuUi  unquam  accidisse  scio,  de  multis  magnisque  con- 
fectis  bellis  miro  prorsus  honoris  privilegio,  sine  cur- 
ribus,  sine  armis,  sine  captivorum  pompa,  sine  tumultu 
circumstrepentis  exercitus,  sed  togatus  ac  tranquillus 
inter  faventium  Gallide  Britanniaeque  voces,  atque  inter 
plausus  multum  gaudentis  EcclesisB  gloriosissime 
triumphabis.  Heu  cur  nunc  absum?  Sed  certe,  quod 
mihi  praeripere  Fortuna  non  poterit,  animo  praesens 
ero.,In  reliquis  sane  quae  me  et  statulum  meum  tan- 
gunt,  oro  te,  dominorum  bptime  patrumque  mitissime, 
ut  et  Socrati  meo  credas,  et  libertati  meae  faveas ,  ut 
spero.  Yale,  gloriosissime  praesulum,  decus  nostrum. 

Mediolani,  VII  Kalendas  lulii. 

FRANCISCUS  PETRARCA  PETRO  BONONIENSI  S.  P.  D. 

Se  bene  valere.  De  obitu  Pandulphi  Malatestae  et  lohannis  Pepoli. 

De  rebus  suis  familiaribus. 

LittersB  tuae,  compater  et  amice  optime,  tertio 
mense  postquam  dat»  erant  ad  me  pervenerunt  ita 
madefactae  et  lacerae  ut  vix  legi  possent.  Quod  idcirco 
praefatus  sum,  ne  de  responsi  stupeas  tarditate.  Pervc- 

nerunt  ergo  nudius  tertius.  Legi  eas  ut  potui,  et  agnovi 
te  bene  de  me  opinari :  quod  scilicet  feliciter  satis  beie 
degam,  ut  peccator  dico,  et  profecto  non  in  totonoi 
faUeris.  Omnia  enim  satis  prospere  ibant,  nisi  e  daobus 
oculis  meis  alter  abiisset,  alter  obiis^t;  DominuiB  Pan- 
dulphum  loquor,  et  Dominum  lohannem  De  Pepolis, 
qui  sob  ipso  adventu  litterarum  tuarum,  devolissime 
susceptis  EeclesidB  sacramentis,  ab  hac  luce  subtractas 
est,  et  quanto  nunquam  alius,quem  ego  viderim,  honore 
ultimo  depositus  in  Ecclesia  S.  Augustini,  hinc  mox 
Bononiam  transferendus.  Damnum  ingens  et  publicum 
et  pri^atum.  Deus  eum  in  sua  pace  susceperit.  De 
quaestiooe  autem  consanguinitatis  intelligo  nullam  lit- 
teram  meam  babuisse,  sed  iam  ab  initio  responsum 
erat,  non  quod  aspernari  eum  mirum  oblatam  {sic)^  sed 
nolo  in  hoc  statu  domum  praegravare.  Habeo  summaoGi; 
sed  h«c  iam  cuncta  superfluunt.  Salnta  Nicolectum 
meum  de  Alexio,  et  per  eum  me  domino  recommendari 
peto,  qui  dominus  si  fortassis  audierit  me  post  obitum 
domini  lohannis  in  consilio  domini  substitutum,  rideat, 
sed  non  credat.  NuIIa  enim  me  ad  hoc  utilitas  inclina- 
ret;  mallem  eleemosynam  mendicare;  non  quod  nollem, 
si  scirem,  tali  domino  bene  consulere;  sed  omnino  sum 
ad  talia  ineptus,  et  posset  esse  causa  maturandi  redi- 
tum.Valefeliciter,  et  commatrem  meam,  et  matrem  eius 
salvere  iube,  et  Masinum  nostrum  participem  doloris. 
Raptim  scripta  die  XXVIII.  Aug.  hora  nona. 

FUANCISCUS  PETRARCA  AZONI  DE  CORRIGIO  S.  P.  D. 

* 

Gratulatur  quod  in  gratiam  Vicecomitum  dominorum  Mediolanensium* 

redierit. 

Domine  mi.  Lrtterae  veistrsa,  cuncta  videateia 
Deum  testor,  semper  mihi  consolationem  et  gaudium 
attulerunt :  sed  DuUde  unquam  magis  quaoit  quibfis 
animum  meum  de  statu  vestro  anxium  alque  solici- 
tum  et  multipiicibus  affectum  curis  nuperrime  recrea* 
stis.  Ex  quibus  elicio,  quod  semper  optavi  et  saepe  pro 
viribus  procuravi,  ut  sciiicet  in  magnifici  domini  mei 
gratia  et  benevolentia  vos  viderem,  quod  utrique  ve- 
slrum  in  suo  gradu  utile,  delectabile  atque  honorificum 
arbitrabar :  pro  quo  bis  anno  isto,  eodem  domino  per- 
mittente,  famulum  menm  cum  litteris  ad  vos  misi.  Fru- 
stra  tamen,  Nunc  Deo  favente,  quod  optabam  video,  aut 
certe  de  proximo  sum  visurus.  Gratias  lesu  Christo , 
qui  cum  saepe  alias ,  tum  modo  praecipue  votivis  me 
consolatur  eventibus.  Ipse  quidem  dominus  meus, 
cuius  rei  ego  sibi  sum  testis,  nunquara  a  vobis  ani- 
mum  penitus  alienum  habuit,  nec  unquam  usque  adeo 
praesentes  inimicitias  cogitavit ,  quin  veteris  amicitiae 
meminisset.  Quod  ideo  dictum  velim,  ut  vos  quoque 
ad  amandum  colendumque  talem  dominum,  quod  fe- 
cisse  vos  semper  scio,  magis  ac  magis  animum  indu- 
catis.  Sane  quod  scribitis  mei  praesentiam  summo 
desiderio  vos  optare,  mihi  quidem  ut  iucundum,  sic 
minime  novum  venit.  Idem  enim  semper,  quod  obli- 
visci  nequeo,  meritis  meis  nuUis,  sola  generosi  animi 
vestri  mansuetudine  concupistis.  Ego  autem  quantum 

cum  Ludovico  et  Gerardo  frafre  hodie  \e\  cra&  hospi- 
tes  haberQ,-et  sitientes  ad  riviim  fontis  m^i,  iam  islic 
degenerantem ,  sed  adhuc  qoidem  originis  sam  sig»a 
gestantem^  inducere.  Peponem  optimum  mn  comedi 
sed  devoravi:  nemine  in  partem  admisso,  prsgter  Nym- 
pham ,  pictis  iam  tanc  pedibus  deorum  cbnvivia  medi- 
tantem,  et  Neptimi  nuptias  aut  Nerei  aat  TritoDom 
obsequia,  et  si  quid  vel  aequorei  vel  flimiinei  numinis 
usquam  est. 

Discolor  ut  Nymphae  tetigit  testigia  pellis,     . 
Leclior  et  cunctis  nimis  invidiosa  puelHs, 
Nescit  habere  locum,  refugit  sub  ciaustra  reverli. 
Et  tibi  purpurei  decus  addidit  innuba  serti, 
Teque  per  arva  canens  varios  legit  undique  flores, 
Et  timel  humentes  pedibus  calcare  sorores. 


EPISTOLA  XXXI. 

FRANCISCUS  PETRARCA  PANDULPHO  MALATESTiE  S.  P.  D. 

Excusat  se  quod  valetudinis  causa  Pisaurum  quo  ab  eo  advocabatur, 
non  adeat.  Nunciat  se  in  coUibus  Euganeis  rusticari :  et  de 
morte  uxoris  eius  aliquid  innuit. 

Littera  vestra,  qua  nil  suavius  cogitari  potest, 
ingentem  mihi  laetitiam  in  adversis  attulit  ac  solamen, 
quamvis  novum  vere  nihil  attulerit.  Scio  enim  ab  olim 
cor  erga  me  vestrum,  et  aflfectionem  illam  sincerissi- 
mam,  non  qualem  ad  subiectos  domini,  sed  qualem 
filii  ad  parentes  habent,  vel,  quod  est  vehementias,  e 
conyerso.  Venirem,  fateor,  libenter  non  propter  aliquem 
metum  mortis,  sed  propter  intensuim  vos  videndi  desi- 

deri^m,  nisi  quia  statuB.  oi^i  corporis  noa  &init.  Gra- 
tisfiima  tamen  animo  meo  est  baec  vere  nobilis  ca* 
ritas  vestra  mibi  utique  prorsus;  indebita:  vobis  autem 
magnilicum  nihil  iadebitum,  sed  suum  ac  proprium 
naturaque  insitum  videri  debet.  IUam  de  me  curam, 
mi  domine,  fidenter  deponite;  qiiioniaiiii^  non  Venetiis 
nec  PadudB  sum ,  sed  inter  colles  Euganeos  in  loco 
admodum  deleclabili  ac  salubri:  ad  quem  et  tooorum 
specie  captus,  et,  mei  amore  tractus  magpificus^^  Paduae 
dominus  saepe  venit  per  quam  famiiiariter,  et  morulas 
trabit.  Essem  tamen  aliquaato  libentius  quo  me  vocat 
vestra  benignitas:  sed  venire  hoc  opus  hic  labor  est. 
BdBC  hactenus.  Transitum  felicis  memorise  venerabilis 
ac  dilecta^,  licet  facie  incognitae  dominae  mese  et  con- 
sortis  vestrae,  iampridem  mcestuts  audieram.^.*  Recom- 
mendo  me  magnrifico  patruo  vestro:  alter  domiaus  meus 
frater  yester,  per  ea  quae  mihi  significavit  credo  Alpes 
transierit.  Valete. 

Arc^adee,  die  prima  Sept^bris. 


EPisTOtA  xxxn. 

FRANCISCUS  PETRARCA  NERIO  MORANDO  S.  P.  D. 

Viluperat  eam  scribendi  rationem  qua  unum  plurali  numero  recen- 
tiores  alloquuntur.  Paulum  Annibaldescbium  pusilli  animi  ac- 
cusat  quod  ob  iilii  mortem  dolore  confactus  et  ipse  obierit. 

Mirari  cogor  in  tauti^  occupalioQibus  tuis,  in  bis 
fluctibus  rerum  maximarum  quos  ab  aquiione;  veniens 
novus  Caesar  invexit  Italiae,  et  quoruiii  te  valde  parti- 
cipem  tua  sors  facit,  hanc  tantam  meis  in  rebus  dili* 

gentiam  luam,  ut  videri  possis  nibil  aliud  quam  me 
UQum  cogitare;  ita  dico  yideri  possis  ignaris  industriae 
ingeniique  lui.  Nam  qui  te  noverunt  non  mirantur 
posse  animum  tuum  ad  multa  et  multum  diversa  suf- 
ficere,  prSBsertim  ubi  illum  suis  stimulis  urget  amor, 
quem  omnis  diflBcultatis  victorem,  et  regem  novimus 
animorum.  Haeccur  praefatus  sim  interroges?Quia  dum 
te  litteris  prioribus  fessum  reor,  ecce  duae  simul  aliae 
a  te  mihi,  vir  optime,  redduntur  omnes  impigerrimis 
digitis  tuis  scriptae;  ita  (mirum)  plus  tibi  vacat  in  ne- 
gotio  quam  in  otio.  Mihi  mirum,  inquam,  nisi  celeritas 
quSB,  ut  Cicero  noster  ait,  ingenii  laus  est,  mirum  esse 
discuteret.  Sed  venio  ad  rem ,  et  illud  transeo  quod  in 
primis  quasi  magni  criminis  te  mihi  purgas  infamiam, 
et  prope  sacriiegii  instar  ducis,  in  tuis  me  litteris  sin- 
gulariter  compellasse.  Itaque  stilum  mutas,  quasi  vel 
ego  blanditiar.um  egeam,  quas  primum  lulii  Caesaris 
fortuna  mundo  intulit,  aut  te  vilior  stilus  robustiorque 
non  deceat,  quo  usi  veteres  omnes  quicumque  cala- 
mum  attigere:  quem  articulum  quohiam  alibi  latius 
digessi,  nunc  suspenso  pede  praetervehor,  et  si  quid 
auctoritatis  apud  te  non  quidem  merui  sed  inveni,  me 
quoque  novissimum  omnium  habes  auctorem,  qui  hoc 
stilo  non  tantum  ad  amicos,  quos  ex:  aequo  alioquor, 
sed  ad  Beges  atque  Pontifices  Caesaremque  ipsum  uti 
soleo,  quos  reverentius  afifari  ius  aBquumque  est.  Ve- 
rum  ego  reverentiam  veram  in  mendaciis  non  repono; 
mentiri  autem  dominis  his  vocibus,  quibus  nunc  vulgo 
utimur,  aetate  ipsius  Caesaris  inventum  Lucanus  asse- 
ruit.  Sentio  autem  quid  te  movit,  neque  tu  dissimulas: 
motum  te  litterulis  meis,  in  quibus  stililm  hunc  inter- 

misisse  videor,  caius  rei,  ne  de  caetero  moveare,  red- 
denda  ratio  est.  Ego  quidem,  amice,  stilo  huic  constan- 
ter  iuhaereo,  quotiens  grandiusculum  aliquid  adorior; 
grandia  enim  nec  huius  angustissimi  fugacissimique 
temporis,  nec  ingenii  mei  sunt,  nec  huius  calami,  quem 
agreslem  rectius  cum  licQret,  coelestem  urbanus  dicere 
maluisti.  At  quotiens  ad  plebeias  atque  humiles  curas, 
quas  nec  stilo  dignas  putem,  aliqua  rerum  necessitas 
me  attraxerit,  plebeium  quoque  characterem  non  re- 
cuso,  ne  forte  plus  operae  verbis  impendam  quam  sen- 
tentiis  debeatur,.  idque  mihi  non  aliud  causae  in  illis 
literulis  fuisse  noveris.  Et  haec  quidem  hactenus.  Ex 
nunc  autem,  quidquid  agam  et  stiio  quolibet,  illud  sal- 
tem  non  admittam  ut  plurali  numero  utar  amico  et  uni 
loquens :  idque  tum  propler  me  ipsum  sum  facturus  ne 
amicis  mentiar,  tum  vel  maxime  ne  exemplo  tibi  noceam, 
cuius  apud  te  non  ieve  pondus  esse  video.  Tu  igitur,  si 
me  amas,  ad  proprium  stilum  redi,  et  id  agamus  non  ut 
auribus  vulgi,  sed  ut  decorinostrO  satisfecissevideamur. 
Yenio  nunc  ad  acerrimum  dolorem  meum,  quo  in 
secunda  parte  litterarum  tuarum  quasi  venenata  cus- 
pide  aures  meas  atque  animum  pupugisti.  Oh !  factum 
pessime  de  amico  optimo,  oh!  infaustum  negotium, 
oh!  rem  tristem  calamitosam  et  miseram,  oh!  novum 
et  inauditum  saeculis  infortunii  genus!  Assuefeceram 
oculos  tristibus  spectaculis,  aures  amaris  rumoribus, 
pectus  cunctis  fortunae  vulneribus,  et  cogitabam  assi- 
due  quid  unquam  mali,  quid  asperi,  quid  acerbi  acci- 
disset  homini,  ut  quidem  mihi  et  meis,  quoniam  homi- 
nes  sumus  et  nonDii,  vel  eventurum  esse  vel  evenire 
posse  certe  scirem,  utque  adversus  omnia  iacula  du- 

ratum  atqbe  arfnatum  anlmum  baberem.  Tetum  boc, 
quia  nunquam  tale  aliquid  videram,  nil  simiie  prorsus 
audieram,  aut  legeram,  cdgitare  et  praevidere  non  po- 
tui :  et  ideo  ineraiem  improvidumque  transfixit.  Hei ! 
mihi  quid  querar?  unde  ordiar?  Quid  dicam  ?  Acojisabo 
Fortunam?  Surda  est  Accusabo  mollitiem  amici,  qui 
sibi  mortem  ,  mihi  mortiferum  dolorem  attulit  ?  Sera 
est  accusatio  erroris^  irrevocabile  damnum  est,  quod 
aucturae  potius  inutiles  sint  querelae.  Et  tamea:  oh  dul- 
cedo  effiera !  iuvat  insistere,  et  fando  alimenta  miserias 
praest^re.  Quid  enim  aptius  possit  animus  tristis,  quam 
in  tristi  materia  versari?  Habet  et  moeror  voluptatem 
suam,  duram  quidem,  sed  sibi  accomodatam.  In  Arte 

poetica  scriptum  est: 

Tristia  moBstam 
Vultum  verba  decent 

Utar  consilio  quod  me  decet.  Sed  quo  pergo?  ut  illi 
nihil  prosim,  mihi  noceam,  forte  aures  atque  oculos 
tuos  Ideidam?  Oh  coeca  mens  hominum  et  non  futOTi 
modo,  sed  seepe  praesentis  etiam  fati  sui  nescia  !  Ad  | 

Pauium  Hannibalensem  unum  ex  Bomanis  pri»dpibQS, 
cui  me  familiarissimum  virtus  et  hnmanitas  fecerant, 
quibus  ilium  mirabiliter  natura  dotaverat,  mandata  de- 
deram  tibi,  ignarus  illum  iam  rebus  humanis  exem* 
ptum,  taliter  quidem  ut  non  mortem,  quae  natis  omni- 
bus  aequa  est,  sed  genus  mortis  unicae  miserura  cogerer 
usque  ad  meam  ipse  mortem  lameatari.Oh  !  cogitationes 
hominum  vanas,  oh !  inanem  spem,oh !  iubricum  statam, 
oh !  instabilem  fortunam,  oh !  ancipites  vitae  vias,  oh !  prae- 
cipites  exitus,  oh !  prosperitates  ambiguas,  oh !  inevita- 
biles  aerumnas.  Amisit  filium  Paulus:  tritum  et  tolerabile 

maili  genus.  Quis  enim  oon  aiiqnando  filiUitt  perdidiit, 
nisi  qui  DHlikam  Iiabujt?  Rari  sunt  qoibxis  foftuna  pro- 
lem  dederit,  nec  doQum  suum  deiibaverit*  Rapinam  di- 
cimus;  primitiae  sunt  Aimisit  Paulus  noster  iilium.  Ram 
DOQ  insolitam  nanras.  Et  alius  Paulus  filios  amisit;. 
Hannibaiensis  uiQum  perdidit,  Macedonicus  duos.  Alii 
plures,  quidam  omnes,  unum  iste  perdidit.  Priamus 
unus  ex  tanta  nalorum  acie  superfuit.  Sed  hic  suum 
ferro  amisit.  Quid  refert  an  ferro,  an  incendio,  an  nau- 
fragio,  an  febribus,  an  veneno?  mors  autem  una  esit. 
Sed  hdec  iuvenem  abstuiit.  Scio.  Nam  adhuc  iuvenis 
pater  erat.  Qudenann  vero  hinc  tanti  doloris  causa  fiiit? 
An  igoorabat  doctus  homo  et  prudens  pdures  multo 
iuvenes  mori  solere,  quam  senes  et  ut  vulgo  dicitur, 
plures  baedos  perire  quam  capras?  Humani  generis  in- 
crementum  terra  non  caperet,  si  omnes  senescerent 
qui  nascuntur.  Quid  igitur  ploras,  dicet  atiquis,  aihiil 
adhuc  novi  audio.  Adolescentem  in  praelio  pugnantem 
in  pr^elio  cecidisse?  Evenifunt  ista  quotidie,  et  fortium 
patrum  inoiumerabilis  multitudo  est  Nam  quod  scribis, 
corpus  exsangue  hostibus  fuisse  iudibrio,  hostili  saevi- 
tiae  aliquid,  sed  superstitis  existentisque  miseriae  nil 
prorsus  adiecerii :  stuttum  enim  cum  mortem  spreveris, 
cadaveris  iniuriam  formidare.  Patres  obitum  filiorum 
Ibrti  tulere  animo:  laceros  quidam  artus  siccis  oculis 
collegere,  miulti  autem  suos  cum  lacrimis  ad  sepul- 
crum,  ad  itiferos  quidam  versis  in  se  gladiis  prose- 
euti  :sunt.  Fietu  immodico,  quod  meminerim  ,  ante 
Paulum  nostrum  nemo:  hic  est  novusetrarus  et  incon- 
soial^nlis  dolor  meus.  Homo  nobilissimus,  et  mea  quon- 
dam  opinione  fortissimus,  sic  Fortunae  tergum  praebuit, 

sic  laxavit  fraena  moestitias,  ut  illa  eiim  prdBcipilaret  in 
mortem.  Oh!  lacrimas  meas,  oh!  inexhaastos  fletu  ocu- 
los,  oh!  liventia  lumina.  Da  veBiam,  Paule:  fons  ille 
aruit,  qui  cunctis  amicorum  miseriis  ubertim  lacrimas 
dabat.  Siccare  illum,  vel  una  Romana  domus  deboit: 
dum  Golumnensium  familiam  fleo,  flere  alios  posse 
desii:  orones  lacrimarum  mearum  scatebras  illa  con- 
sumpsit ;  pumice  siccior  factus  sum.  Tu  tamen ,  vir 
optime,  sine  lacrimis  meis  non  eris,  quas  de  profun- 
dissimis  atque  abditis  animae  recessibus  fando  eruam, 
et  quibus  moestum  funus  absens  prosequar,  immo  vero 
inter  tristia  funera  fletu  madidus  prSBsensque  versa- 
lx)r.  Quid,  heu!  mihi,  fecisti?  Vir  in  rebus  aliis  acer  ac 
strenuus,  quid  fecisti?  Non  sat  magna  pietas  est  visa 
paternis  lacrimis  filii  funus  ornare,  quod  ipsum  vir- 
tute  animi  melius,  et  spe  ac  solatio  promissae  resur- 
rectionis  ornasses;  sed  parum  piae  visae  sunt  lacrimae, 
nisi  mortem  morte  accumulans,  carissimo  et  insonti 
filio  paternae  mortis  invidiam  post  fata  relinqueres,  et 
reum  atque  odiosum  posteris  faceres  quem  amabas? 
Non  praestabat  quamvis  praepostere  filio  superesse,  et 
te  sibi  fratres,  feliciores  tibi  natos  quaerere,  virentis- 
sima  enim  aetas  erat:  vel  quae  christianae  pietatis  pro- 
prium  fuit,  pro  illius  salute  animae,  cuius  corporis  prae- 
ceps  et  festinata  mors  fuerat,  preces  atque  sufifragia 
ad  coelum  mittere?  Vel  si  qua  ea  dulcedo  est,  recol- 
ligere  animum  atque  firmare ,  et  in  extrema  solatia 
patri  viroque  forti  debitae  ultioni  intendere?  Postremo 
quidvis  facere  potius  quam  q-uae  potissimum  elegisti? 
Quae  enim  ista  dementia  est  superbis  hostibus,  qui  filii 
tui  frigida  membra  calcaverant,  quibusque  suus  luctus 

ot  crudelitatis  et  insolentiae  supplicia  debebantur,  de 
te  quoque  duplex  gaudium  et  geoiinam  yltro  victoriam 
concessisse  ?  Gh !  mortalia  pectora  in  extremis  semper 
coeca  casibus !  Audita  primum  morte  filii  con^pectoque 
cadavere,  quod  humanitatis  immemor  hostilis  ira  di- 
scerpserat,  cum  et  ferro  posses  ulcisci,  et  animi  viribus 
gravem  ferre  fortunam,  fato  succumbere  maluisti,  et 
te  exitialibus  atque  mortiferis  ultus  es  lacrimis :  cum- 
que  virorum  exemplis  illustrium,  quae  probe  noveras, 
revocareris  ad  vitam  et  ad  spem,  desperatam  in  mor- 
tem  nescio  qua  ferali  dulcedine  raptus  es.  Nonne  au- 
tem,  quaeso,  luctus  inconsolabiles  paranti  tibi  occurre- 
bat  Anaxagoras,  qui  fiiii  mortem  nuncianti,  nihil,  inquit, 
inopinum  narras :  cum  enim  ipse  mortalis  sim,  sciebam 
ex  me  genitum  esse  mortalem  ?  Nonne  Xenophon  in  ani- 
mum  venit,  cui  cum  sacrificanti  primogeniti  mors  filii 
nunciata  esset,  neque  coeptum  sacrificium  intermisit, 
neque  succubuit  fortunae,  sed  corpore  atque  animo 
mansit  immobilis,  corona  durotaxat  quam  capiti  ge- 
stabat  deposita,  ne  tantum  vulnus  non  sensisse  vide- 
retur:  moxque  cum  gaudio  reposita,  ubi  accepit  for- 
titer  dimicantem  filium  occubuisse,  Deos  testes  faciens 
plus  se  virtute  filii  delectari,  quam  morte  torqueri? 
Nonne  unici  filii  dolorem  immodicum  castigare  visus 
estPericIes,  qui  duobus  simul  rarissimae  indolis  amis- 
sis  filiis,  neque  coronam  deposuit,  neque  concionibus 
abstiiiuit,  neque  ullum  penitus  aut  in  verbis,  aut  in 
vultu  mutati  animi  signum  dedit?  Et  si  longinqua  re- 
spicere  mens  lacrimosa  non  poterat,  nonne  sub  oculis 
erant  romanae  virtutis  exempla  rarissima?  Nonne  ade- 

rat  Marcus  Cato  senex  ille  famosissiraus,  cuius  cum 

m.  -25 

innumerae  laudes  sint,  tamen  illa  apud  Ciceronem  prae- 
cipua  est,  quod  fortiter  ac  modeste  optimi  fiiii  mortem 
tulit?  Nonne  Catonis  coUega  Quintius  Marcius,  qui  cum 
Consul  eo  ipso  die  quo  Senatus  secundum  legem  con- 
vocandus  erat,  unicum  spectandds  indolis  fiiium  ami- 
sisset,  et  sepulturae  filii  pius  pater  interfuit,  et  mox  Se- 
natum  Consul  egregius  convocavit,  unum  diem  inter 
diversissima  privati  moeroris  et  publicae  maiestatis 
partitus  officia?  Nonne  Paulus  iEmilius,  cuius  supna 
memineram,  Paulo  nbstro  par  nomine,  sed,  quod  nol- 
lem,  virtute  superior,  qui  duobus  primum  filiis  in  ado- 
ptionem  datis ,  et  mox  duobus  quos  sibi  servaverat 
(qui  quales  essent  inde  coniicies  quod  inter  datos  fuit 
Africanus  iunior)  intra  septimum  diem  morle  sublra- 
ctis,  orbitatem  suam  tam  invicto  animo  pertulit,  ut 
post  triumphum  Macedonicum,  quem  sibi  virtus  Ql  for- 
tuna  de  opulentissimo  rege  pepererant,  et  quem  alte- 
rius  fiiiorum  mors  praecesserat ,  alterius  insecuta  erat, 
Populum  Romanum  alloquens,  quasi  publici  consola- 
toris  officio  fungeretur,  et  id  sibi  optato  accidisse  di- 
ceret,  quod  in  tanto  splendore  successuum  publico- 
rum,  metuens  ne  qua  forsan  gaudio,  ut  fit,  moestitiae 
se  nubes  eflFunderet,  Deos  anxie  precatus  esset,  ut  si 
quid  tacitum  minaretur,  totum  a  populi  cervicibus  in 
suam  domum  Fortuna  converteret?  Nonne  Marcus  Hora- 
tius  Pulvillus,  cui  cum  Capitolium  dedicanti  ab  iEmilio 
mors  filii  nunciata  esset,  ab  opere  glorioso,  quamvis 
equidem,  ut  falso,  moesto  tamen  rumore  perculsus  absi- 
steret,  nihil  aut  vultu  aut  animo  motus  est,  coeptum- 
que  non  amplius  intermisit,  quam  ut  cadaver  iuberet 
auferri,  templi  continuo  postem  tenens?  Quod  si  falsae 


\ 

tantum  ille  religioni,  diisque  mendacibus  tribuit,  quan- 
tum  verae  religioni,  vero  Deo  tribuendum  erat?  Quan- 
toque  studio  providendum,  ne  tuo  fletu,  Paule,  tu  pe- 
rires,  Christus  oflFenderetur?  Quamquam  quid  exempla 
virilia  colligo,  cum  Romanae  mulieres,  pudorem  tuum 
premere  et  lacrimas  siccare  debuerint,  vir  Romane? 
Nam  ubi  tunc,  quaeso,  ubi  erat  Cornelii  Africani  filia, 
Graccborum  mater,  cui  praeter  maternae  pietatis  aflfe- 
ctum  ,  quam  cari  filii  essent,  illud  indicat  quod  Cam- 
panae  olim  hospitae,  apud  se  muliebriter  iactabundae, 
et  sua  sibi  ornamenta  monstranti,  filios  e  ludo  littera- 
rum  revertentes  ostendit,  et  hcec,  inquit,  mea  orna- 
menta  sunL  Hos  illi  filios   et  haec  ornamenta  simul 
omnia,  saeva  raors  rapuit:  tantum  tamen  animi  femi- 
neo  fuit  in  pectore,  ut  ex  morte  illam  complorantibus 
et  miseram  vocitantibus  responderet:  Mcestam  utique, 
sed  miseram  se  non  esse  quce  tales  filios  genuisset.  Oh !  non 
femineam  sed  virilem,  et  vere  paterna  gloria  dignam 
vocem!  Ubi  erat  Livia  Augusta,  cui  cum  e  duobus  filiis 
mors,  ut  ferme  mos  suus  est,  et  pessimum  reliquisset 
et  optimum   imperioque  dignissimum  abstulisset,  ita 
casum  suum  flevit,  ut  ultro  et  modum  et  finem  lacri- 
mis  imponeret,  mediamque  se  inter  piam  matrem  et 
principem  feminam  exhiberet,  ne  vel  naturae  debitum 
negaret,  vel  tanti  coniugis  oculos  spectaculo  tristiore 
confunderet?  Quanto  autem  exactius  cavendum  erat 
ne  gemitu  nimio  laederetur  Christus  spectator  ac  iudex 
acluum   nostrorum ,   cui   mortalibus   querelis  iudicia 
aeterna  convelli  haud  dubie  neque  immerito  permole- 
stum  est?  Sed  Romanas  transeo  quibus,  ut  muliebris 
est  pudor ,  sic  virilis  animi  robur  atque  constantia  , 

quasque  Dunc  etiam  fama  vulgaris,  etsi  multa  viris 
detrahat,  iure  tamen  omnium  gentium  mulieribus  an- 
teponit,  cum  in  hoc  genere  laudis  sese  ofiFerat  Graia 
muliercula,  ut  prole  impar,  sic  par  animo,  quae  audita 
morte  filii  qui  in  acie  ceciderat,  in  hoc,  inquit,  illum 
genui  ut  esset  qui  mori  pro  patria  non  timeret;  digna  vel 
hoc  responso  cui  natus  incolumis  redderetur,  quem  tam 
fortiter  amisisset.  Verum  quo  progrediar?  Quid  ago? 
Consternatos  et  absque  resurgendi  spe  deiectos  ani- 
mos  fortia  exempla  non  decent.  Itaque  quando  nihil 
m^estius,  nihil  hoc  tempore  dulcius  possum,  libet  nunc 
incepto  haerere  et  omnibus  saeculis  flebiliora  conqui- 
rere,  ut  ostendam  Paulo  meo  nihil  tolo  orbe  misera- 
bilius,  nihii  uUa  detate  flebilius^  qui  ut  patrem  indue- 
ret,  virum  exuit,  consecutusque  est  ut  miserrimus  pater 
potius  quam  vir  mode^tus  et  sapiens  videretur.  Excu- 
tiantur  poetae,  evoivantur  historici,  protrahantur  in  me- 
dium  insignes  gemitus,  ut  appareat  quantum  in  boc 
genere  mali  altior  cunctis  est  Paulus,  quantumque  su- 
pereminet  et  toto  vertice  supra  est,  ut  Maro  ait.  Flevit 
suum  Pallanta  miserabilis  Evandrus,  sed  post  fletum 
vixit,  et  vindictam  praestolari  maluit  quam  filium  sequi. 
Lausum  quoque  Mezentius  flevit,  nec  immerito;  nam  si 
credimus  Virgiiio ,  pietas  patris  fiiio  causam  mortis 
attulerat;  sed  multum  hic  filio  supervixit,  tentavitque 
vindictam,  quae  cum  parum  succederet,  non  tam  flendo 
mori  voluit  quam  pugnando:  et  erant  ambo  senes,  ita 
ut  diutius  vivere  et  animosius  pugnare  potuerit  Paulus 
meus.  Legimus  Piiocaeum  Argi  patrem  navali  prae- 
lio,  quod  Massiliae  gestum  est,  cum  traiectum  iaculo  et 
expirantem  filium  videret,  violentius  quidem  indoluisse, 

non  tamen  eatenus  ut  fletu  solo,  sed  ut  gladio  proprio 
confossus,  saltu  etiam '  praeceps  in  medios  fluctus,  ge- 
mina  velut  morte,  procumberet:  quod  genus  mortis,  o 
Paule,  utinam  esses  imitatus.  Sic  enim,  nisi  fallor,  et 
parcius ,  et  profecto  virilius  doluisses  :  nullus  enim 
maior  dolor  quam  qui  non  eget  auxilio,  nec  circumspi- 
cit  instrumenta,  sed  ad  inferendam  mortem  solus  suf- 
ficit.  Ad  haec  et  honestius  viro  est,  vulneribus  quam 
lacrimis  mori.  Hunc  dolorem  et  has  lacrimas  con- 
sumptrices  apud  Lucanum,  ut  rursum  ad  luctus  femi- 

neos  revertamur,  Pompeiana  uxor  optabat  ubi  ait: 

« 

Turpe  mori  post  te  solo  non  posse  dolore. 

Ipsa  tamen  haec  dicens  vixit,  sicut  Hecuba  vixit  et 
Andromache  post  coniugis  et  natorum  mortes.  Multum 
filios  multae  fleverunt  matres,  sed  plus  omnibus  Mar- 
cellum  mater  Octavia,  Augusti  soror,  quoe  talis  tan- 
taeque  spei  filio  amisso,  qualem  nullum  Romae  pue- 
rum  fuisse  Virgilius  aeternae  memoriae  mandare  non 
timuit,  omni  solatio  reiecto,  in  tenebris  perpetuisque 
gemitibus  aevum  egit :  pertinaciter  infelix  omnis  illi 
laetior  habitus ,  omne  minus  triste  verbum  irritamen- 
tum  doloris,  omnis  illi  consolator  hostis  fuit.  Postremo 
ita  semper  vixit,  ut  ait  Seneca,  talis  per  omnem  vi- 
tam  ,  qualis  in  funere.  Multum  flevit  apud  Virgilium 
mater  Euryali,  multum  apud  Statium  nutrix  flevit 
Achemori :  illae  tamen  filiis  vixere  superstites,  haec 
alumno.  Sic  fletum  legimus  Antigones  et  Argiae :  mor- 
tem  non  legimus :  mirum  superfuisse  iuvenculas  do- 
lori,  cui  vir  fortis  superesse  nequiverit.  Flevit  Evadnes 

Capaneum,  flevit  Brutum  suum  Portia,  sed  illa  se  in 
ardentem  viri  rogum  intulit,  haec  candentes  hauriens 
carbooes,  praecluso  spiritu,  quod  pridem  animo  desti- 
narat,  virum  ad  inferos  prosecula  est.  Et  ut  amores 
illicitos  attingamus,  qui  ut  turpiores  sic  nonnunquam 
iustis  amoribus  fortiores  sunt,  flevit  Ero  Leandrum , 

* 

Phaedra  Hippolytum  ;   neutra  tamen   gemitu,  sed   illa 
praecipitio  periit,  haec  laqueo.  Apud  Catullum  Lesbia , 
meretricio  amore  saucia,  passerem  suum  flevit  estin- 
ctum,  ita  tamen  ut  oculorum  aciem  perderet,  non  ut 
animam  exhalaret.  Verum  hoc  dicet  aliquis,  hae  viros, 
aut  fratres ,  aut  amicos  flebant,  noster  hic  filium.  Sed 
quid  de  superioribus  dicemus,  quae  fleverunt  natos  vel 
plurrmos,  vel  unicos?  Quid  dicemus  de  illis  matribus, 
quas  Bomana  narrat  historia,  post  insignem  cladem 
quae  ad  Trasimenum,  ut  Livius  tradit,  cui  potius  fidem 
do,  et  quem  Valerius  sequitur,  vel  Cannis ,  ut  Piinio 
placet,  est  accepta,  nunciatis  filiorum  mortibus,  atlo- 
nitas    flevisse :    utramque  autem    post    aliquantulum 
temporis,   alteram   scilicet   moestam    domi    sedentem 
praeter  spem  conspecto  filio,  dum  in  occursumeiusas- 
surgit,  exanimem  corruisse ,  alteram  percunctandi  stu- 
dio  anxiam,  extraque  muros  urbis  egressam    porta 
Flaminia,  qua  fusae  redibant  legiones,   obvio  repente 
filio,  dum  irruit  in  amplexus  expirasse?  Has  nempe 
non  moeror,  sed  quod  muitis  accidit,  gaudium  inter- 
fecit.  Fuisset  ille  utinam,  o  Pauie,  falsus  etiam  rumor 
tuus,  ut  te  quoque  non  luctus  sed  gaudium  peremisset! 
Nunc  quocumque  me  verto ,  dolore  simul  ac  pudore 
confundor. Legi  ego  permultos  patrum  amantissimorum, 
legi  matrum  gemitus  ac  sororum  et  coniugum  utriusque 


EPISTOLA  XXXII.  391 

sexus« Siquidem  duos Plautios,  miium  dictu,  ut eiusdem 
nominis  sic  paris  amentiae,  impatientia  doloris  in  uxo- 
rum  mortibus  sese  gladio  transverberasse  compertum 
est:  quod  apud  Yalerium  Maximum  non  excusari  tan- 
tum  sed  laudari,  si  de  proprio  loqui  datur,  nec  excuso 
nec  laudo.  Legi  mortem  Indorum,  apud  quos  cum 
mortuis  viris  vivae  cremantuf  uxores :  legi  singulorum 
hominum,  legi  populorum  atque  exercituum  luctus 
tam  vehementes,  ut  quidam  arma  reliquumque  orna- 
tum,  quidam  etiam  semetipsos  ardentium  ducum  rogis 
iniecerint :  legi  quorumdam  fidem  supervacuam  amico- 
rum,  nulli  utilem,  et  damnosam  sibi,  qui  confodi  gladiis 
iuxta  dilecta  cadavera  maluerunt ,  quam  dum  liceret 
evadere.  Ad  summam  multos  invenio  quibus  causam 
mortis  dolor  attulit :  cui  vero  mortem  intulerit,  nuUum: 
nisi  forte  pro  vero  recipimus  quod  de  Homero  poeta 
quidam  scripsere,  remque  tam  stultam  de  tam  docto 
viro,  de  tamque  divino  ingenio  suspicari  libet.  Quod 
ipsum  tamen  etsi  inter  vera  numerare  voluerimus,  nec 
de  morte  alterius  dolor  fuit,  nec  repentina  vis  doioris; 
sed  aBgritudo  forte  animi,  et  aegritudinis  forte  inedia 
ac  spiritus  in  dies  tristior,  qui  procul  dubio  vitam  im- 
minuit,  et  sicut  scriptum  est,  exsiccat  ossa,  et  quem 
multos  paulatim  seu  consumpturum  esse,  seu  consum- 
psisse  non  negem :  in  quibus  nomen  habet  Macedoniae 
rex  Philippus  morbo  animi  ex  crudelitatis  propridB  et 
iniustae  tristi  seraque  pcenitentia ,  Perseique  filii  dolis 
et  impietate  contracto.  Nam  Paulus  Rutiiius,  quem,  nun- 
ciata  fratris  repulsa  in  consulatus.petitione,  iiiicoexpi- 
rasse  scribit  Piinius  septimo  Naturaiis  Historiae,  ut  ut 
verum  sit,  huic  sententiae  praeiudicii  nihii  affert,  quod 

iam  ante  morbo  impeditus  describitur :  itaque  facile 
parva  doloris  accessio  inclinatum  animum  stravit.  At 
q^od  integrum  quemquam  subitus  dolor  de  alterias 
morte  susceptus  moeroris  impetu  et  lacrimarum  diluvio 
oppresserit  atque  necaverit,  hoc  est  quod  apud  auctores 

idoneos  vel  non  legi,  vel  me  legisse  non  memini,  eoque 

• 

insolabilior  dolor  est  meus,  quo  inusitatior  amici  mi- 
seria,  qui  sic  mori  voluit  ac  potuit,  ut  sine  exemplo 
sit  mors  ipsa  mortalibus.  Caeterum  ego  quoque  for- 
tassis  impetu  animi  evectus  sum  longius  quam.debui. 
Da  veniam,  quaeso :  amara  mihi  dulcedo  et  dulcis 
fuit  amaritudo,  cum  amico  iam  sepulto  quasi  respon- 
suro  ac  praesente  contendere.  lam  tandem  detersis 
utcumque  oculis  ad  te  redeo,  atque  ita  censeo  idem 
omnibus  agendum  esse  fortunae  sub  imperio  degenti- 
bus,  quod  solent  qui  saeva  premuntur  tyrannide :  ter- 
gum  patientia  durandum  :  sic  instruendos  oculos  ac 
aures,  sic  formandos  animos  ut  quod  vident  non  vi- 
deant,  quod  audiunt  non  audiant,  et  quod  sciunt  ne- 
sciant;  multa  dissimulanda ,  omnia  toleranda,  et  ut 
Flaccus  ait,  amara  lento  risu  temperanda.  Horribile 
cogitatu  est,  quam  nihil  est  mali  quod  non  impendeat 
hanc  vitam  agentibus,  cui,  nisi  fallor,  optandus  finis 
esset  quem  tantopere  formidamus.  Itaque  sapiens 
omnia  cogitat,  omnia  praevidet,  omnia  scit  multo  ante 
quamfiant,  examinans  uon  tantum  quae  ventura  sunt, 
sed  quae  possunt  evenire,  tamquam  quae  evenire  pos- 
sunt  prorsus  non  evenire  non  possint,  et  adversus 
possibilia  quaelibet  ceu  necessaria  atque  inevitabilia 
sese  armat,  pervigilem  intentumque  in  excubiis  ani- 
mum  tenens.  Et  haec  quidem  sapiens,  Ego  autem  qui 

tam  procul  inde  absum,  ut  sapientem,  si  occurrat,  ne 
nosse  quidem  venerarique  digne  queam,  meis  hacte- 
nus  amicorumque  fortunis  possibilia ,  fateor ,  et  veri- 
similia  sed  non  inusitata  praevidi.  Videbam  ergo 
nunc  gladios,  videbam  morbos  et  venena,  et  incur- 
sus  ferarum,  et  naufragia,  et  incendia,  et  laqueos, 
et  ruinas ;  luctum  repentinum  mortiferum  non  vide- 
bam.  Unde  facie  rerum  insolita  vehementer  exter- 
ritus  atque  deiectus  sum.  Sensim  animum  attollere  et 
sparsa  arma  colligere  incipio.  Discam  cogitare  et 
expectare  omnia,  et  si  possim,  nihil  valde  metuere. 
Imparatum  et  inermem  nostra  Fortuna  reperit :  lorica 
defuerat  ubi  furtiva  cuspis  irrepsit.  Quamobrem  vulnus 
hoc  sentio,  et  Paulum  meum  nunquam  sine  suspirio 
recordabor.  Tu  vale:  nam  de  reliquis,  et  praesertim  ad 
summam  Reipublicae  quod  ominer  et  quod  sperem  ne 
dici  quidem  opus  est.  Vale. 

Mediolani,  XII  kalendas  Martias. 


EPISTOLA  XXXni. 

FRANCISCUS  PETRARCA  AD  IGNOTUM. 

Se  culpa  vacare  quod  aliquid  in  Ciceronis  et  Senecae  operibus 

reprehensione  dignum  censuerit. 

Miratur  ille  vir  doctus,  sed  docendus  adhuc,  quid 
est  quod  in  epistola  quadam  nuper  Senecam  ac  Tul- 
lium,  quodque  Ghristiano  ingenio  maius  est,  ipsum 
quoque  Hieronymum  notare  non  sim  veritus.  (Jltimum 
nego :  de  reliquis  rationem  cum  illo  communicandam 

accipe.  Nemo  fere  est  cuius  aliqua  non  reprehendantur. 
Non  tam  subtile  quam  laboriosum  fuerit  rem  exemplis 
asserere.  Verte  Philosophorum  libros  ac  Sanctorum 
quorumdam  quorum  celebrior  fama  est:  multa  passim 
apud  illos  vel  ab  ipsis  vel  ab  aliis  retractata,  seu  certe 
retractanda  comperies.  Notavi  ego  aliquot  SenecaB 
sententias,  sed  ut  arbitror,  non  iniuste;  notavi  aliquas: 
crede  mihi,  plures  poteram;  et  tamen  Senecam  ipsum 
miror  ac  veneror.  Notavi  Ciceronis  mei  unicam.  Verum 
id  non  sic  accipi  velim,  ut  quasi  alienae  famae  delatoris 
titulo  gloriabundus  insultem,  sed  ut  ex  unius  hominis 
duabus  invicem  contrariis  sententiis  praeferrem  verio- 
rem,  idque  non  arroganter,  ut  qui  me  non  modo  non 
inferre  maioribus,  sed  nec  paribus  conferre  nec  minori- 
bus  praeferre  consueverim  ;  nec  iniuriose  quidem  ut 
cui,  fateor,  Cicerone  ipso  scriptorum  nullus  acceptior 
sit.  Illam  itaque  sententiarum  repugnantiam  quamvis 
ab  ineunte  aetate  perpenderem,  tamen  verecundius 
asserebam,  donec  civitatem  Dei,  Augustino  duce,  in- 
gressus,  animadverti  opinionem  meam  illius  auctoritate 
firmari.  Leges  illum  Augustini  locum  :  est  autem  ma- 
gni  operis  Libro  primo  haud  procul  a  fine.  Videbis 
illic  Catonis  voluntariam  mortem  improbari,  quam  Se- 
neca  ante  omnia  viri  illius  egregia  facta  collaudat. 
Cicero  autem  excusat,  et  licet  aliquanto  modestius 
non  negem  excusare  culpam  quam  laudare,  tamen  si 
Augustini  rationes  dicto  conferas,  intelliges  nec  metu 
imminentis  mali,  nec  praesentis  odio,  nec  spe  vitae 
melioris  arcessendam  mortem,  nec  iniussu  eius  a  quo 
corpus  istud  accepimus,  emigrandum,  nec  Catonis  in 
morte,  ne  dicam  laudem,  sed  excusationera  ullam  esse ; 

et  quamvis  pluriformiter  utrinque  suppresso  Ciceronis 
nomine,  coniicies  tamen  Ciceronianam  Catonis  excusa- 
tionem  eiusdem  Ciceronis  senteqtia  meiiore  damnari. 
De  me  autem  sic  habeto  breviter.  Mihi  quidem  no- 
mina  virorum  iUustrium,  si  dici  fas  est,  totidem  prope 
numinum  loco  sunt,  et  tamen  in  his  ipsis  cum  multa 
delectent,  veritas  primae  reverentiae  causa  est,  quae 
ubi  cultoribus  etiam  sui^  neglecta  videbitur  (quis  enim 
tantus  amicus  veri  est  qui  non  interdum  a  veritate 
deviet,  seu  illa  segnities  sit,  seu  rerum  obscuritas,  seu 
ingenii  hebetudo),  tum  procul  dubio  rem  soiidam  um- 
bris  inanibus  et  veritatem  ipsam  quantorumlibet  no- 
minum  gloriae  anteponam,  nec  oietuam  hoc  meo  iudicio 
vel  hostes  vel  amicos  veritatis  ofFendere,  qu6d  illos 
oderim,  hos  certe  sciam  mecum  esse  sensuros,  atque 
illam  semper  propriae  sententiae  praelaturos.  Denique 
sic  animum  institui  ut  cuius  benedicta  laudare  ausim, 
eiusdem  errores  improbare  non  verear,  quamvis  illud 
volens  faciam,  hoc  invitus.  Si  enim  vere  fit,  utrumque 
permissum;  alioquin  est  alterum  honestius,  utrobique 
par  mendacium.  Vale  et  iterum  vale. 


EPISTOLA  XXXIV. 

FRANCISCUS  PETRARCA  FRANCISCO  BRUNO  S.  P.  D. 
Amicum  iterum  illi  commendat. 

Nisi  valde  fortibus  humeris  sis,  tot  mearum  inter- 
cessionum  sarcinas  ferre  non  valeas.  Scripsi  saepe  et 
repeto  notam  adeo  his  in  locis  amicitiae  nostrae  famam, 


396  VARIARUM 

ut  si  passim  omnibus  annuam  litteras  ad  te  meas 
optantibus,  sat  negotii  unum  hoc  tibi  allaturum  sit. 
Parco  autem  labori  tuo,  parco  et  meo,  et  ad  multa 
facillimus,  hac  in  re  difficilem  immo  inexorabilem  me 
praebeo,  tiisi  his  solis  quos  mihi  vel  virtus  vel  singu- 
laris  amicitia  conciliat.  Utroque  vero  latorem  praesen- 
tium  affluentem  noveris  N.  virum  scientificum  atque 
honestum,  et  mihi  has  ob  causas  atque  insignem  mo- 
rum  suavitatem,  qua  delector,  acceptissimum.  Hunc  tibi 
dudum  commendasse  memor  sum,  et  ipse  tuae  beni- 
gnitatis  ac  virtutis  praeco  ingens,  mihi  se,  ne  dicam 
tibi,  tuum  ob  meritum  perpetuo  obligatum  fert.  Nunc 
forte  aliis  ex  causis,  sed  ut  reor,  licet  hoc  taceat,  quia 
unus  est  jex  illorum  acie ,  quorum  virtus  malis  ac 
morum  diversitas  odiosum  facit,  studuit  aliquantisper 
peregrinari  a  patria,  et  tentare  si  qua  sibi  sors  alibi 
prosperior  foret.  Recommendo  eum  tibi  iterum  eo 
arctius  quo  sola  olim  fama  nunc  experientia  notus 
insuper  et  dilectus,  tunc  amicus  amicorum,  nunc  vero 
amicissimus  mihi  est,  quod  non  esset,  nisi  talem  scirem 
qualem  dico.  Si  sibi  ergo  vel  ope  vel  consilio  prodesse 
potes,  te  hinc  viro  bono  imo  optimo  profuturum,  hinc 
mihi,  cui  semper  places,  eximie  placiturum  scito.  De 
me  si  quid  nosse  volueris,  ipse  dicet.  De  aliis  enim 
pridem  latius  scripsi,  et  responsum  tuum  expecto. 
Vale. 

Paduse,  XXVI  Noverabris,  mane. 

EPISTOLA  XXXV. 

FRANCISCUS  PETRARCA  GCLIELMO  DE  PASTRENGO  S.  P.  D. 

Nunciat  mortem  lohannis  sui. 

Nomen  tuum,  optime  atque  exoptatissime  mihi 
vir,  quo  nihil  dulcius  audio,  quodque  hodie  huius 
devoti  tui  ore  auribus  meis  insonuit,  non  dicam  me 
coegit  ad  calamum,  qui  nescio  quo  seu  errore,  seu  fato, 
seu  actuum  humanorum  odio,  vix  nisi  somno  vel  ne- 
cessitate  alia  excussus  e  manibus  meis  cadit,  sed  alio 
tendentem  calamum  huc  convertit  ut  tibi  scriberem, 
esse  me  Patavii  corpore  viciniorem  tibi  quam  soleo : 
nam,  omnia  videntem  Deum  testor,  semper  animo 
prdesens  sum ;  sanum  prasterea  et  benevalentem ,  ac 
iucundissime  senescentem,  quod  ad  setatem  attinet; 
Fortunse  nempe  vulneribus  non  aliis  quam  nimium 
crebris  carorum  mortibus  impelli  et  concuti  me  fa- 
teor,  non  prosterni :  de  reliquo  veteribus  illis  meis 
deditum  curis,  quas  etsi  taceam  nosti,  atque  in  pri- 
mis  tui  memorem,  tuique  avidum,  quod  desiderium 
lenire  propediem  spero.  Apertum  est  enim  iter,  quod, 
nisi  fallor,  immerito  clausum  erat;  permisit  namque 
mihi  dominus  beneficium  illud  pro  quo  totiens  labo- 
rastis,  et  quod  multo  pluris  facio,  arrham  mihi  magnae 
humanitatis  exhibuit.  Beneficium  quidem  ipsum  simul- 
que  adolescentem  cuius  fuerat  (oh  res  hotoinum !)  mors 
abstulit,  qui  cum  paucos  dies  laetos  vidisset  in  vita, 
eo  ipso  die,  mirum  dictu,  quo  iuri  suo  restitutus  vi- 
debatur,  vitali  destitutus  est  spiritu.   Deo  gratias,  qui 

me  longo  labore,  sed  non  sine  dolore  liberavit.  Tu  vive 
feliciter  nostri  memor,  et  vale. 

Patavii,  X  Augusti,  sero. 


EPISTOLA  XXXVL 

FRANCISCUS  PETRARCA  BENEDICTO  COLUMNiE  EP.  THEATINO 

S.  P.  D. 

Gratulatur  dignitatem  illi  coUatam. 


Non  aliter  litteras  tuas  legi  quam  frontem  ocu- 
losque  tuos  spectare  consueveram.  Quid  tibi  vis  dicam , 
pater?  Conscientiam  meam  testor :  semper  ego  tecum 
sum,  et  cupide  tecum  versor,  quantum  sinor  interiecto 
tanto  maris  ac  terrarum  spatio.  Cflelerum  illo  die  mul- 
tisque  sequentibus  dura  alternis  epistolam  tuara  pono 
et  positam  resumo,  dumque  illam  nunc  lego  nunc  co- 
gito,  diu  toto  animo  tecum  fui.  Tibi  sane  in  praesens 
occupatior  etiam  fragiliorque  quam  soleo,  quod  et  loci 
mutatio  curas  auxit  et  vires  corporeas  morbus  immi- 
nuit,  hoc  unum  pro  responsione  reddiderim.  Gaudeo 
medius  fidius  te  ad  proprias  sedes  incolumem  perve- 
nisse,  atque  feliciter  Tyrrhenum  litus  Adriatico  per^ 
mutasse.  Gaudeo ,  atque  utinam  propediem  locum 
hunc  feliciore  aliquo,  ad  extremum  vero  permutatione 
felicissima  terram  ccelestibus  permutemus.  Quid  autem 
vetat  augurari  cito  te  Tyrrheni  maris  oram  revisurum, 
ac  prope  Theanum  tuum  antiquum,  vel  Parthenopeio 
litori  vel  Casilinis  collibus  praefuturum?  Romuleis 
mallem,  idque  magis  vel  origini  tuo  debitum,  vel  vir- 

tuti.  Sed  tam  alta  spectare  prohibet  durior  Dunc  Italis 
fortuna,  haud  equidem  prorsus  immerito;  neque  enim 
iniustum  est  ut  eo  diu  careant,  quo  se  ultro  per  inso- 
lentiam  atque  impatientiam  spoliarunt.  Quamquam 
quid  nos  meriti,  quos  nondum  ad  vitae  limen  sors  vio- 
lenta  proiecerat?  Sed  neque  id  novum  est,  paternae 
culpae  supplicium  insontem  ferre  progeniem.  Comede- 
runt  acerbas  uvas  patres  nostri  et  ecce  filiorum  dentes 
obstupescunt.  Et  iterum:  Patres  nostri peccaverunt  et  non 
sunt,  et  nos  iniquitates  eorum  portavimus.  Itaque  Tibe- 
rinos  honores  cuncta  rodens  Rhodanus  vorat.  Et  quae 
spectacula,  bone  lesu!  Sed  ne  congratulatoriam  epi- 
stolam  querelis  impleam,  ad  te  revertor.  Gratulor  qui- 
dem  tibi,  et  spero  dignilatis  tuae  gradum  hunc  esse 
non  terminum.  Caeterum  quocumque  pedem  moveris , 
animo  consequar,  et  ubicumque  fueris,  tecum  ero.  Quod 
si  imaginariae  praesentiae  forsan  vera  successerit,  te 
pater  optime,  Barbatumque  meum  exiraie  gavisuros, 
tacentibus  licet  vobis,  certe  scio :  non  opus  erat  huic 
rei  asserendae  multum  tempus  impendere.  Animos  ve- 
stros  novi.  Verum  id  hac  tempestate,  verum  fatear, 
occupationes  meas  circumspiciens,  non  tam  spero  quam 
cupio.  Oh  si  quotiens  vellem  possem  ut  animum,  sic 
corpus  hoc  in  longinqua  transmittere,  quam  saepe  me 
hospitem  haberetis!  Sed  enim  id  non  ante  futurum 
credimus,  quam  corruptibile  et  mortale  istud  natu- 
ram  induerit  immortalem.  Vale. 

IIII  nonas  Octobris. 

EPISTOLA  XXXYD. 

FRANCISCUS  PETRARCA  MODIO  PARMENSI  S.  P.   D. 
Epistolae  ab  eo  acceptae  breviter  respondet. 

Amice  optime.  Non  cogitabam  aliquid  nunc  scri- 
bere  contentus  latoris  praesentis  qualiquali  facundia, 
et  memoria  multa  me  ante  dies  paucos  scripsisse 
quae  ad  vos  pervenisse  confido.  Recepi  tamen  postea 
dominae  meas  vestrasque  litterulas,  in  quibus  nihil  est 
aliud  quam  admiratio  vestra  super  dilatione  responsi 
mei :  non  immerito  id  quidem :  sed  et  hoc  ipsum  illis 
in  litteris  meis  satis,  ut  arbitror,  est  responsum.  Nihil 
ad  praesens  vobis  aliud  sum  scripturus :  Bergaminus 
scit  in  hac  parte  cor  meum.  Dominae  autem  nostrae 
nihil  scribo,  ne  suos  meosque  luctus  accumulem;  vix 
enim  possum  eam  sine  lacrimis  cogitare.  Recommendo 
autem  me  sibi  et  filiis  suis  dominis  meis :  opto  vobis 
sanum  corpus  et  tranquillum  animum.  Reculas  illas 
habetote  memoriae.  Vale. 

Franciscus  Vester. 

Venetiis,  XXX  Decembris,  propere. 


EPISTOLA  XXXVni. 

FRANCISCUS  PETRARCA  NICOLAO  LAURENTII  TRIB.  POP.  ROM. 

S.  P.  D. 

Rebus  cceptis  perficiendis  animos  addit :  litteras  eius  avidissime  exquiri 
et  in  vulgus  ferri,  et  earum  stilum  sibi  maxime  probari. 

Non  desinam  quotidie  tibi  scribere  magis  ut  quid- 
quid  de  te  parturit  animus  meus  primus  omnium  scias, 

et  tui  sollicitudinem  apud  te  potissimum  deponam  sine 
ulla  responsionis  tuae  spe.  Hanc  enim,  fateor,  cupio 
potius  quam  expectem  inter  tantas  et  tam  varias  curas 
tuas.  Hoc  igitur  primum  scio  te  in  altissima  specula 
constitutum,  nec  italorum  tantum,  sed  omnium  omuino 
morlalium,  neque  eorum  modp  qui  nunc  sunt,  sed 
eorum  etiam  qui  omnibus  sasculis  nascentur,  aspectui 
iudicioque  ac  sermonibus  expositum  :  onus  ingens,  sed 
praeclarum,  et  pulcherrimum,  sed  singularis  et  gloriosi 
negotii  suscepisse.  Nunquam  te  prapsens  aetas,  ut  reor, 
nunquam  posteritas  silebit.  Caeterum  sermones  homi- 
num  pro  uniuscuiusque  libidine  vani  atque  discordes 
sunt:  propositum  tuum  nihil  ipso  quod  inhabitas  Gapi- 
tolii  saxo  mobilius  ventorum  flatibus  non  mutatur, 
Unum  sane  an  scias,  an  cogites,  an  ignores  nescio  ;  lit^ 
teras  tuas  quae  istine  ad  nos  veniunt  non  aestimes 
apud  eos  quibus  destinantur  permanere,  sed  confestim 
ab  omnibus  tanta  sedulitate  transcribi,  tantoque  studio 
per  aulas  Pontificum  circumferri,  quasi  non  ab  homine 
nostri  generis,  sed  a  superis  vel  antipodibus  missae 
sint,  ad  quarum  litterarum  tuarum  suspicionem  vul- 
gus  omne  circumfunditur.  Nunquam  Delphici  Apollinis 
oraculum  in  tot  sententias  tractum  fuit,  in  quot  intel* 
lectus  verba  trahuutur  tua.  Circumspectuin  igilur 
actum  laudo,  <quod  tam  irreprebensibiliter  hactenu^ 
stilum  tuum  temperare  stiiduisti :  utque  in  posterum 
magis  magisque  studeas,  hortor  ac  deprecor.  Sic  enim 
in  verbis  tuis  et  magnanimitas  scribentis,  et  Populi 
Romani  maiestas  elucescit,  ut  nec  reverentia  Romani 
Pontificis,  nec  honor  debitus  obscuretur.  Hoc  eloquen- 
tiam,  hoc  sapientiam  tuam  decet  posse  sic  ea  quae 

III.  26 

contraria  videntur,  sed  noa  sunt,  miscere,  ut  nunquam 
non  suam  teneant  dignitatem.  Nonnullos  obstupescere 
legentes  vidi  Ht  sic  in  litteris  tuis  modesti^  certantem 
fiduciam  viderent,  ut  ambigua  victoria  pares  essent, 
nec  in  eam  palestram  aut  degener  metus,  aut  superbiae 
tumor  irrumperet.  Vidi  heesitantes  an  res  tuas,  an  verba 
potissime  mirarentur,  aec  abnuentes  quin  libertatis 
beneficio  Brutum,  eloquio  Ciceronem  dicerent,  ad 
quem  Catullus  Veronensis  ait :  Disertissime  elc.  Fac 
igitur  ut  coepisti :  sic  scribe  tanquam  omnes  visuri 
sint,  nec  visuri  tantum  sed  a  cunctis  Htoribus  impul- 
suri,  et  ad  cunctas  terras  transmissuri.  lecisti  funda- 
menta  validissima  veritatem,  pacem,  iustitiam,  liber- 
tatem :  super  illis  dBdifica.  Quidquid  enim  evexeris 
firmum  erit,  adversus  qu%  quisquis  impegerit  collide- 
tur.  Qui  contra  veritatem  venetit,  mendax  erit;  qui 
contra  pacem  inquietus,  qui  contra  iustitiam  iniquus,  qui 
contra  libertatem  arrogans  et  impudens.  Laudo  etiam 
quod  apud  te  omnium  epistolarum,  quas  ad  quaslibet  ter- 
rarum  partes  miseris  exempla  permaneant,  ut  et  dictis 
dicenda  conveniant,  et  si  quando  casus  fuerit,  conferre 
valeas  aliena  cum  tuis.  Id  te  facere  data  litterarum 
tuarum  mibi  indicio  est.  Quod  enim  magnificentissime 
Subscribis  liberatce  reipublicce  anno  primo,  reficiendorum 
annalium  propositum  sapit.  Id  verbum  solatur,  placet, 
et  delectat.  Et  quoniam  tu  in  ag^ndo  occuparis ,  donec 
ingenium  rebus  par  inveneris,  ego  tibi,  nisi  Deus  . . .  . , 
in  eam  rem  ingeniolum  hoc  et  hunc  calamum  spondeo 
pro  Virili  parte,  utaitLivius,  principis  terrarum  populi 
menioride  suecnrsurus ;  nec  cedere  paululum  indigna- 
bitur  Africmufi  meus.  Vale,  vir  ^rissime. 

EPISTOLA  XXXIX. 

FRANCISCUS  PETRARCA  PETRO  BONONIENSI  S.  P.   D. 

NonnuUa  de  Dyrachio  urbe :  et  litteras  amicls  quibusdam 

reddendas  mittit. 

Non  epistolas  taas  tantum,  sed  quidquid  omnino 
litterularum  ex  te  venit,  laete  video :  pone  hahc  curam. 
Ad  id  quod  de  Durachio  seu  Dyrachio  quaesivisti, 
breve:  morem  meum  nosti,  non  sum  palliator  inscitiae 
meae  :  quod  nescio,  sine  dissimulatione  confiteor :  quod 
scio,  sine  aemulatione  participo.  Quaeris  multa  de  Du- 
rachio  et  plura  etiam  quaeri  possunt :  quis  auctor  urbis 
illius:  quae  vis  nominis :  an  aliud  nomen  habuerit: 
quis  illud  mutaverit :  et  cur.  Horum  quinque  prima 
duo  profiteor  me  nescire :  nec  mirabere  :  magna  est 
enim  non  modo  de  aliis  minoribu^,  sed  de  ipsa  quo- 
que  urbium  regina  apud  scriptores  ipsumque  etiam 
Hyginum,  atque  indecisa  discordia.  De  tertio  dico  quod 
prius  Epidamne  dicta  est,  cuius  nominis  et  Lucanus 
meminit  penultimo  operis  sui  versu.  De  quarto :  Ro- 
mani  nomen  itlud  mutaverunt.  Si  causam  quaeris  (id 
enim  quintum  erat),  propter  inaiispicatum  nomen^  ut 
ait  Plinius,  quod  expressius  a  Pomponio  dictum  est. 
Epidamnum,  inquit,  an/e  erat ;  Romani  nomen  mutavere 
quia  velut  in  damnum  ituris  omen  id  visum  est.  Haec 
ille:  et  revera  ex  Italra  digressis  prima  Epidamne 
adverso  erat  in  litore.  Haec  sunt  quae  de  iis  novi,  nisi 
altius  foderem.  Miror  autem  et  gaudeo  aliquos  tani 
otiosos  istic,  praesertim  inter  studia  lucraliva,  ut  talia 
.  curent  atque  vestigent.  Veniam   ad  negotia.  Cedulae 

huius  sociam  unam  ad  lohannem  nostium  facies  per- 
venire :  alteram  ad  Nicolaum  de  Alexio ;  et  ut  labori 
meo  parcam  dic,  quaeso,  Donato  meo  de  Florentia  quod 
Fortuna  non  eum  modo  persequitur,  sed  omnes  quoque^ 
de  quibus  aliquid  sperat.  Cancellarius  quasi  semper  ex 
quo  huc  redii  aeger  iacuit,  necdum  grabatulo  se  mo- 
vet.  Modicum  licet  sperare  quia  audio  duritiem  illo- 
rum  :  et  caeterum  doleo :  plus  non  possum.  Vale.  Ve« 
netiis,  XIII  Martif:  F.  tuus.  Si  Muranum  iero,  quderam 
quem  iubes. 


^^ 


EPISTOLA  XL. 

FRANCISCUS  PETRARCA  NICOLAO  LAURENTH  TRIB.  POP,  ROM. 

S.  P.  D. 

AUegorici  somnii  narratione  cavere  eum  iubet 
inimicorum  insidias. 


Non  facile  dici  potest,  optime  vir,  de  evenlibus 
cceptorum  tuorum  quam  sollicitus  quamque  suspensus 
sim.  Sic  me  Deus  diligat,  ut  quodammodo  particeps 
mihi  videor  et  periculi  et  laboris  et  gloriae.  Et  revera 
nec  volo  dissimulare,  nec  possum  ut  contumaciter 
verbis  disceptantium  de  rebus  tuis  quotiens  Fortuna  me 
praesentem  fecit,  tuas  susceperim  partes.  Nota  loquor, 
et  mihi  populus  testis,  quanto  semper  favore  animi 
quantoque  studio  adversus  qblatrantes  de  tribunatus 
tui  iustitia  et  de  iDtentione  et^^inceritate  animi  tui  dis- 
serui,  nec  retro  nec  ante  respiciens  ,  nec  attendens  quos 
sermone  puBgerem  quos  mujjc^em.  Multos  mihi  quos 
conciliaveram  conviclu,  verbis  alienavi,  nec  miratus 

sum.  Sciebam  enim  verissimum  Terentianum  esse 
illud,  obsequium  amicos ,  veritas  odium  parit,  net  multi 
facere  quis  me  accuset,  si  absolvit  conscientia.  Haec 
praefare  libuit,  ne  forte  frequentiam  litterarum,  et  se- 
dulitatem  in  me  supervacuam  mirareris :  neque  enim 
ut  absens  et  de  longinquo  fiuem  spectans,  sed  in  acie 
media  praesens  sum,  vel  victurus  ingenti  praelio,  vel 
vincendus,  ideoque  et  dies  curis,  et  quies  turbatur  in 
somnis,  et  dormiens  et  vigilans  laboro,  et  quietem 
nulla  pars  mihi  temporis  largitur.In  hoc  statu  unum  mihi 
solatii  genus  est  calamus ;  ut  illum  in  manibus  habeo 
tecum  sum,  loqui  incipio  non  quod  dictu  pulchrius, 
sed  quod  prius  occurrit,  neque  tam  coloribus  sermo- 
num  studeo,  quam  ut  stilo  quolibet  in  auribus  tuis 
animi  mei  curas,  et  praegravatum  pectus  exonerem. 
Quae  cum  ita  sint,  epistolas  meas  sic  excipies,  ut  ab 
eis  expectes  potius  familiare  colloquium,  quam  dicta- 
men  elegans  rerum  tuarum.  Curis  anxius  hoc  per  diem, 
hoc  per  noclem  cogito,  et  quoniam  memoria  fugax 
atque  volubilis  est,  ne  confestim  evanescat,  litteris 
eam  tenacibus  illaqueo,  et  diurnos  quidem  cogitatus 
fero  domum  repetens,  nocturnos  mane  consurgens 
scribo ;  neque  si  impetum  sequerer,  dies  ulla  sine  lit- 
leris  praeteriret.  Quid  autem  de  te  proxima  nocte' 
nescio  an  pervigil,  an  semisopitus  cogitaverim,  an  vi- 
derim  dicam.  Videbar  te  videre  in  medio  et  altissimo 
mundi  loco  tam  suprerao  praerupti  montis  vertice,  ut 
prope  coelum  tangeres.  Quidquid  de  nostris  montibus 
videram,  quidquid  de  peregrinis  audieram  seu  legeram, 
planities  deiecta  videbatur;  ipse  cantatus  utriusque 
linguae  vatibus  Olympus  humillimus  collis  erat;  nubes 

longe  sub  pedibtrs,  sol  non  malto  super  verticem  fere- 
batur.  Caterva  te  virorum  fortium  stipabat,  tu  medius 
et  cunctis  sublimior  sedebas  radianti  solio,  tanto  mor- 
tali  specie  augustior  atque  fulgentior,  ut  ipsi  et  Phoebo 
movisse  videreris  invidiam.  Volvebar  in  circuitu,  et 
ecce  tantus  populus  sub  oculis  meis  erat,  ut  eum  nec 
metiri  animo  possem,  et  quasi  praB  stupore  deficerem. 
Percunctabar  attonitus  nnum  ex  iis  qui  proximi  con- 
stiterant  quidnam  miri  quidve  praBStigii  viderem  ;  ne- 
que  enim  reor  unquam  potuisse  vigesimam  iilius  po- 
puli  partem  terras  incolere.  Nec  fallebaris ;  rospondit 
ille;  non  enim  hic  praesentis  tantum  sed  omnis  venturi 
sevi  populum  convenisse  noveris,  illius  imperio  in  cuius 
manu  omnis  mundi  pars,  omne  genus  hominum,  omnis 
temporum  cursus  est.  Et  quid  hic?  Nunquam  homines 
tam  intenti  fuerunt.  Eventum,  inquit,  viri  illius  expe- 
ctant  (et  ad  te  oculos  erexit),  de  quo,  ut  vides,  non 
terra  solum  sed  coelum  ipsum  atque  astra  dissentiunt. 
Et  his  addidit :  audis  ne  murmur  aethereum?  Intendi 
aurem,  et  ecce  velut  adventante  procella  tonitruum  rau- 
cum  de  nube  longinqua.  Mars,  inquit,  fulmen  minatur, 
sed  lupiter  est  tranquillus.  Etquid  putas,  inquam:  quis 
huius  tantdB  expectationis  exitus?  Deus,  inquit,  solus 
novit.  Sed  quisquis  erit  latere  non  poterit  nec  sileri ; 
omnis  hic  populus  semper  merainerit  et  loquetur. 
Quantum  tamen  humanis  coniecturis  praevidere  licet, 
vivax  et  perennis  erit  huius  viri  gloria,  modo  ventos 
non  timeat ;  tiec  timebit.  Quid  enim  metuat  cui  fixum 
sit,  si  oporteat,  pro  virtute  mori?  Unum  vereor,  ne 
quorumdam  ex  eis,  qui  secum  in  eiusdem  cacumine 
montis  sunt;  fides  titubet,  oblique  nimis  aliena  cernen- 

tiun),  eorum  scilicet  qui  ad  prdeeminentiam  non  rectis 
tramitibus  aspirant,  et  destructo  iilo,  se  solium  eius 
invasuros  putant.  Sed  falluntur.  Si  inde  sibi  caverit 
tutus  erit.  Heu!  inquam,  uili  ne  hominum  tam  ferox 
inhumanitas  sit,  ut  quo  duce  ad  tantum  gloriae  culmen 
ascenderit,  de  illius  cogitet  ruina?  Quid,  Deus  bone, 
amentiae,  quid  furoris  sospilatorem  suum  non  ut  se 
ipsum  salvum  cupere?  Quid  autem  illi,  si  unus  hic 
(quod  Omnipotens  avertat)  rueret,  quid  agent?  Quo 
duce  consistent?  Uno  verbo :  quo  usque  miseri  nos, 
praecipites  post  ipsum  ruent.  Sic  enim,  inquit,  livor, 
quo  in  orbem  terrarum  mors  introiit,  coecus  est,  nec 
dum  dolore  impulsus  alteri  nocet,  sua  damna  circum- 
spicit.  Melius  tamen  spero  evasurum  omnes  Fortunae 
laqueos,  quia  cum  illo  Deus  est.  Post  hoc  audiendi 
avidum  linquebat.  Ego  autem  manu  praehendens  quo, 
inquam,  properas?  Nocte,  inquit,  fugiente  festino....  Et 
ego :  hoc  saltem  mihi  ne  subtrahas  :  quis  hominem 
hunc  tam  alte  labor  extulit,  quod  studium,  quae  For- 
tuna?  At  ille  Virgiliano  versiculo  elegantissimo  fretus 
in  tempore :  ex  paucis,  inquit,  est 

quos  sequus  amavit 
lupiter  aut  ardens  evexit  ad  sethera  virtus. 

Hoc  dicens,  aurora  iam  rutilante,  disparuit.  Et  ego  vel 
ad  me  reversus  vel  experrqctus  sum.  Vale,  vindex 
libertatis  unice. 

Magistro  lohanni  excellentiae  tuae  nuncio  testis 
ego  sum,  testis  Curia,  testis  est  yeritas  tanta  cum  flde 
in  tuis  et   reipublicae  negotiis  se  gessisse,  ut  princi- 

pali  laude,  et  honore,  nisi  fallor,  et  gratia  dignus  sit 
Quod,  etsi  roe  tacente  noveris,  tamen  credidi  non  ta- 
cendum. 


EPISTOLA  XLI. 

FRANCISCUS  PETRARCA  PHILTPPO  CARD.  EPISCOPO  SABINENSI 

S.  P.  D. 

Commendat  ei  lohannem  Aretinuna. 


Non  sum  oblilus,   reverendissime  pater   et  do- 
mine  mi,  dum  novissime  pro  duobus  paternitati  vestrae 
scriberem,  quod  vobiscum  pepigi,  ut  vos  de  pluribus 
non  gravarem;  et  nunc,  domine  mi,  quamvis  ser  lohan- 
nes  de  Arectio  praesentium  lator  sit  mihi  carissimus, 
et  suae  virtutis  intuitu  et  respectu  originis  quae  irii 
communis  est   mecum,    propler   omnes   communiter 
cives  urbis  illius  quos  valde  diligo,  meorum  civium 
gralia  qui   me   antequam   nascerer  exceperunt,   non 
tamen  auderem  pro  ipso  vobis.  scribere,  ne  foedifragus 
dici  possem,  nisi  ad  scribendum  me  non  minus  vestri 
quam  ipsius  respectus  induceret.  Ipse  enim,  nisi  me 
amor  fallit,  iuvenis  bonus  est,  et  bonus  scriptor,  et 
dictator  non  solum  bonus,  sed  super  communem  mo- 
dum,  siquid  de  talibus  novi.  Qui  saepe  iam  litteras  misit 
elegantes  dominus  Cardinalis  novus  de  Ursinis  requi- 
sivit  eum  instanter  ut  secum  iret  ad  Curiam  non  parva 
sub  spe,  sed  iste  qui  non  libenter  novo  cum  domino 
de  Italia  exibat,  recusavit.  Ego  autem  qui  sufficientiam 
eius  et  mores  nosse  mihi  videor,  audito  desiderio  eius 
ad  vos  veniendi,  ad  quod  eum  clara  fama  vestrae  vir- 

lutis  illexit,  et  cogitans  quod  si  vobis  placeat  ipsum 
experiri,  erit  homo  pro  vobis,  et  talis  quod  eum  ubi 
nosse  coeperitis  non  libenter  abire  permitteretis,  non 
consensi  tantummodo,  sed  suasi  ut  ad  vestrae  domina- 
tionis  praesentiam  se  conferret,  supplicans  reverenter 
ut  eum  probare  dignemini :  et,  si  talis  est  qualem 
dico,  quod  vobis  visum  fuerit  facietis.  Multa,  mi  do- 
mine,  potestis  et  multa  habetis  facere,  et  multorum 
fideli  opera  indigetis,  et  ad  tanta  negotia  pauci  repe- 
riuntur  idonei.  Haec  hactenus.  De  me  autem  nil  aliud 
dico,  nisi  quod  inter  summa  et  extrema  animi  mei 
desideria  est,  ut  vos  revideam  antequam  moriar.  Chri- 
stus  vos  promoveat  et  conservet  in  gratia  sua. 

Paduae,  IX  Februarii. 


EPISTOLA  XLU. 

FRANCISCUS  PETRARCA  NICOLAO  LAURENTH  TRIB.  POP.  ROM. 

S.   P.  D. 

Vallis  Clausae  amoenitatem  describit.  Eglogam  de  rebus  ab  eo  gestis 
a  se  compositam  mittit,  et  arcanam  eiusdem  significationem 
pandit. 

Nuper  ex  procellis  huius  Curiae,  quae  Romana 
dicitur,  inter  quas  8egre  iam  senior  nauta,  sed  adhuc 
rudis  et  inexpertus  navigo,  in  solitudinis  assuetse  por- 
tum  fugiens  de  Avenione  Vallem  clausam  ex  re  nun- 
cupatam  petii.  Locus  est  XY  passuum  millibus  ab  hac 
turbulentissima  clvitate  et  sinistra  Rhodani  ripa  semo- 
ius,  adeo  tamen  hoc  tam  parvo  spatio  dissimilis,  ut 
ab  nltimo  occidente  in  extremos  solis  ortus  transiissc 


410  VARIAKUM 

videar,  qaotiens  hinc  digrediens  illuc  pergo.  Nihil  simile 
prseter  coelum :  alter  hominum ,  alter  aquarum ,  alter  ter- 
rarum  habitus  surgit.  Hic  Sorgia  inter  clarissimos  atqae 
pergelidos  fluvios  numerandus  et  crystallinis  undis  et 
smaragdeo  aivei  nitore  spectabilis,  et  sine  exemplo  vi- 
cissitudine  modo  tumentis,  modo  silentis  fontis  insigni* 
tus,  quem  miror  a  Plinio  Secundo  positum  inter  me- 
morabilia  provinciae  Narbonensis  :  in  Arelatensi  enim 
est.  Rus  hic  est  ubi  me  extra  Italiae  6nes  adamantinae 
necessitatis  laquei  morantur,  studiis  meis  aptissimum, 
matutinis  simul  et  vespertinis  umbris  collium,  et  apricis 
vallium  recessibus  ac  late  tranquilla  solitudine,  in  qua 
plura  ferarum  videas,  quam  hominum  vestigia,  magno 
praeterea  perpetuoque  silenlio,  nisi  quatenus  fugientis 
aquae  murmur,  aut  pascenlium  in  ripis  mugitus  boum, 
et  cantus  volucrum  audiuntur,  de  quo  plura  dicerem, 
nisi  quod  locus  ille  propter  raras  nalurae  suae  dotes 
iampridem   longe  lateque  meis  carminibus  notus  est. 
IIIuc  igitur  cum  avide  fugissem  tum  ut  aliquantisper 
animum  et  aures  fessas  urbanis  tumultibus  recrearem, 
tum  ut  aliquibus  coeptis  meis,  quibus  premor  ac  prae- 
gravor,  supremam  imponerem  manum,  ipsa  silvarum 
facies  hortata  esl  ut  silvestre  aliquid  et  incultum  ca- 
nerem.  Igitur  ad  carmen  bucolicum  quod  aestate  altera 
eadem  valle  cecineram,  unum  capitulum,  sive,  ut  in  re 
poetica  non  nisi  poeticis  utar  verbis,  eglogam  unam  ad- 
didi,  et  quoniam  illius  lege  carminis  silvas  exire  prohi- 
beor,duos  pastores  eosdem  germanos  fratres  colloquen- 
tes  feci,  quod  tibi,  vir  studiosissime,  multiplicum  curarum 
tuarum  solatio  transmisi.  Sed  quia  natura  huius  generis 
scriptorum  haec  est  ut,  nisi  illo  ipso  qui  edidit  expo- 

nente,   divinari    possit   sensus   eorunn   forsitan,   sed 
omnino  non  possit  intelligi,  ne-  t^e  summis  Reipublicae 
factis.  intentum ,  cogam  unius  pastoris  scilicet  verbis 
inlendere,  ac  ne  in  nugis  meis  vel  momento  temporis 
divinum   illud  occupetur  ingenium,  paucis  tibi  pale- 
faciam  propositi  mei  summam.  Duo  quidam  pastores 
duo  sunt  civium  genera  in  eadem  urbe  habitantium,  sed 
de  eadem  Republica  longe  discordantium ;  alter  est  Mar- 
tius,  hoc  est  bellicosus  et  inquietus,  seu  a  Marte,  quem 
conditoris  nostri  parentem  finxit  anliquitas,  nominatus, 
erga  genitricem  pius  et  sibi  compatiens.  Genitrix  autem 
Roma  est.  Alter  frater  eius  est  Apicius,  quem  magistrum 
coquinae  novimus,  per  quem  voluptatibus  et  inertiaa 
deditos  licet  intelligere.  Inter  hos  ibi  de  pietate  vetustae 
matri   debita  magna  contentio  est  super  restituenda 
praesertim  domo  eius  antiqua,  quae  domus  Capitolium 
est,  et  ponte,  quo  rus  suum  petere  solebat,  qui  pons 
Milvius  est,  super  rivum,  hoc  est  Tiberim  ex  alto 
Apennini  vertice  descendenlem.  Iter  illud   ad  veteres 
hortos  et  ad  Saturni  domos,  hoc  est  ad  Hortanam  ci- 
vitatem   veterem,   ac  Sutrium  ducit,  et  ad  umbrosa 
Tempe ;  hoc  est  ad  Umbriam,  in  qua  est  Narnia  et 
Tudertnm  et  aliae  multae,  et  ulterius  in  Tusciam,  cuius 
populos  a  Lydorum  gente  profectos  esse  non  ignoras. 
Pastor  autem,  de  quo  illo  loco  fit  mentio,  qui  fures  in 
ponte   reperit  et  occidit,  Marcus  Tuilius  Cicero  est, 
qui   ut  nosti,   super  pontem  Milvium   coniurationem 
reperit    Catilinae.   Bene   pastor ,    quod   Consul :   bene 
argulus  propter  eloquentiae   principatum.    Silva    qui- 
dem  cui  pontis  ruina  damnosa  est,   et   grex   parva, 
est  Populus  Romanus.  Coniuges  et  filii,  quibus  neglecta 

malre  sludet  Apicius,  terrae  et'  eorum  vassalli  sunt. 
Antra  autem  quae  nominantur,  arces  sunt  potentium, 
quarum  fiducia  calamitatibus  publicis  insultabant.  Vult 
autem  Apicius  non  refici  Capitolium,  sed  Romam  1a* 
cerari,  et  in  duas  partes  discerpi,  ut  alterne  nunc 
apud  hos,  nunc  apud  illos  summa  rerum  sit.  Alter  ad 
unitatem  nititur,  et  in  eo  quod  ad  refectionem  Capi- 
tolii  roaternas  etiam  divitias  commemorat,  vult  intelli- 
gere  Komam  adhuc  potentem,  si  filios  habeat  unani- 
mes,  qiiaB  scilicet  et  oves  et  iuvencos  pascit,  plebem 
scilicet  humilem  et  populum  fortiorem.  Inter  caeteras 
autem  fortunne  prioris  reliquias  et  salis  occulti  memi- 
nit,  per  quem  licet  simpliciter  publicos  ex  sale  red- 
ditus,  qui  ut  audio  magni  sunt,  possimus  accipere; 
melius  tamen  accipe  sapientiam  Romanorum  dintius 
metu  tyrannidis  occultatam.  Qua  de  re  Sic  altercan- 
tibus,  volucer  supervenit,  hoc  est  Fama  malum  quo 
non  aliud  velocius  ullum,  ut  ait  Maro.  Is  volucer  curas 
eorum  vanas  arguit  et  iurgia  superflua,  nuncians 
ipsos  a  matre  abdicatos,  iuniorem  fratrem  matris  con- 
sensu  domos  erigere,  silvas  regere,  eisque  silentium 
indicere,  gregibus  animalium  canentem  dulciter,  hoc 
est  leges  iustissimas  ferentem  et  nociva  repellentem. 
In  quibus  sub  ferarum  vocabulo  quorumdam  ex  ty- 
rannis  vei  nomina,  vel  naturas  ,  vel  armorum  signa 
recondidi.  Frater  iste  iunior  hactenUs  es  tu.  Caetera 
clara  sunt.  Vale  mei  memor,  vir  illustris. 

FRANCISCUS  PETRARCA  BENINTENDIO  S.  P.  D. 

Rogat  ut  Senatum  Reipublicse  Venetae  suadeat  bibliothecae  suas 

donum  accepto  habere. 

Omnis,  ut  arbitror,  inter  nos  gratiarum  actio 
deinceps  supervacua  est.  Eo  enim  amicitiae  progressi 
sumus,  ut  quod  mihi  facis  tibi  facias.  Egisse  te  meis 
in  rebus,  quae  sunt  tuae,  quod  in  propriis  ageres  scio, 
et  fortassis  eo  amplius  quo  generosa  mens  ad  ami- 
citiae  homen  altius  expergisci  et  stimulis  ardentio- 
ribus  agi  solet.  De  eventu  viderit  non  Fortuna ,  sed 
Fortunae  Dominus  qui  mihi  hunc  tibique  illum  dedit 
animum ,  ut  et  hoc  ego  velle  inciperem,  et  tu  pium  hoc 
propositum  adiuvares ;  quod  si  optato  successerit,  erit 
ni  fallor,  tibi  ac  posteris  tuaeque  reipublicae,  non  audeo 
dicere  gloriosum,  sed  secure  dixerim  ad  gloriam  via. 
Multae  enim,  magnae  et  praeclarae  res  ex  non  maioribus 
initiis  prodiere.  Mihi  equidem  bonae  voluntatis  candida 
et  illimis  conscientia  satis  est,  quae  se  utinam  tempe- 
stivius  obtulisset,  dum  scilicet  anima  illa  sanctissima 
summae  rerum  praeerat,  quae  quantum  hinc  gavisura 
fuerit  ipse  qui  eam  plane  noras  aestima.  Certe  ego 
illam  nunc  de  caelo  gaudere  super  his  quae  inter  nos 
aguntur,  et  rei  exitum  expectare  (quid  loquor?),  imo 
vero  iam  praesentem  spectare  non  sum  dubius  non  tam 
aequo  sed  laeto  animo  ferentem,  quod  cum  sibi  omnes 
virtutis  et  gloriae  titulos  in  ccelum  auferre  contigerit, 
quantum  nescio   an   ulli   unquam  Venetorum  Ducnni, 

bibliothec»  decus  publicae  successori  suo  quarto,  et 
viro  et  duci  optimo  atque  fortissimo  communisque 
status  amautissimo  reservatum  sit;  quamvis,  ut  mihi 
apparet,  admiratione  non  careat  quod  res  talis  altius 
quam  illius  tempore  non  inciderit.  Sed  sic  est  ut  quaeque 
cogitaris  aggredi  liceat,  cogitare  autem  nihil  queas 
antequam  cogites ;  sic  in  rebus  hominum  cogitatio 
prima  est.  Praeit  illa  ferme  omnia  quae  agimus,  illam 
nihil :  et  quaerentibus  cur  non  hoc  aut  iilud  ante  cogi- 
taveris,  ipsa  eadem  interrogatione  responsum  est.  Si 
prius  fuisset,  prius,  fateor,  his  te  curis  involvissem.  Sed 
nunc  etiam  terapus  adest,  ni  respuitur.  Verbum  est  sum- 
mum  imperatoris  saepe  mihi  usurpatum  :  satis  cito  fieri 
quidquid  satis  bene  fit.  Restat  illud  Comicum  :  ne  quid 
nimis.  Nolo  nimium  labores.  Nolo  defatigeris,  exercere 
te  velim,  non  afficere.  Profecto  autem  qui  in  re  qualibet 
omne  quod  potest  facit,  lassitudini  proximus  sit  opor- 
tet.  Fac  ergo  quod  satis  est,  et  quae  modestiam  no- 
stram  decent.  Non  petimus  propter  quod  importunilatis 
aut  taedii  sufFragio  opus  sit :  nisi  nos  amor  urgeret , 
rogandi  essemus.  Perinde  sine  rem  sibi,  nec  tibi  nec 
alteri  sis  molestus.  Senum  nostrorum  est  proverbium; 
magnas  res  per  se  ipsas  fieri.  Saepe  longum  iter  egit 
melius  qui  lentius.  Nosti  mores  populorum,  et  quid 
velim  vides.  Vale  virAm  optime. 

Patavii ,  V  kalendas  Septembris. 

FRANCISCUS  PETRARCA  FRANCISCO  PRIORI  SS.   APOSTOLORUM 

S.  P.  D. 

Blateronis  importuni  faceta  descriptio. 

Onerabo  te  litteris,  obruam  te  papyro,  non  sinam 
te  aliud  legere  quam  nugas  meas,  nullum  respirandi 
spatium  dabo.  Comminatus  sive  pollicitus  eram  tibi 
breviores  deinceps  epistolas  meas  fore,  quod  occupa- 
tioni  noslrde  debitum  erat,  ne  dicam  fastidio  eorum, 
quibus  omnia  sunt  prolixa,  nisi  quae  hebes  atque  in- 
solens  eloquentiaB  suaB  forceps  absciderit.  Nunc,  ut 
video,  muUiplicant  et  crescunt :  nil  amicitia  loquacius  : 
amicorum  tjolloquio  milla  enim  brevis  nox,  nullus  non 
angustus  dies  fuit;  cupidum  dum  convenerit  amicorum 
par,  improvisefugiunt  horae;  non  loquentibus  tempus, 
non  ambulantibus  rura  sufficiunt ;  non  gelu  non  aestus 
non  fames  non  lassitudo  sentitur : 

Omnia  vincit  amor. 

Duo  sunt  bene  instituti  animi  solatia  :  litterarum  otium, 
et  fidelis  amicitia.  Duo  taedia :  occupatio  et  turba ;  ulti- 
mum  in  urbibus ,  primum  illud  optime  in  solitudine  et 
in  Helicone  nostro  semper  experior ;  sive  mane  solus 
in  silvas  ierim,  sive  dulcis  intervenerit  amicus,  nullus 
est  finis,  non  prius  obire  solem  quam  abiisse  per- 
pendo :  sin  vespertina  congressio  est,  non  axem  flecti, 
non  stellas  labi  sentio,  denique  non  fugam  noctis  in- 
telligo,  nisi  solis  adventu.  Ego  quidem  perlibenter  sum 
tecum  :  non  unquam  praesentior  es  piihi  quam   dum 

vel  te  alloquor  vel  loquentem  audio.  Hinc  et  episto- 
larum  tuarum  ista  cupiditas,  et  prolixitas  mearum.  lo- 
vitus  enim  avellor ;  alloquor  te  dum  scribo,  audio  te 
dum  epistolas  tuas  lego;  utrobique  te  audio,  tecum 
sum.  Hodie  sane  quia  serium  nihil  erat,  et  intermis- 
siones  occupatis  animis  non  minus  quam  exhaustis 
agris  utiles  esse  solent,  aures  magnis  rebus  parumper 
ablatas  non  inamceno  ridiculo  praestabis.  Neophytus 
quidem  ille,  quem  hactenus  nesciebam,  eo  quod  literas 
tuas  illum  loquentes  de  manibus  non  suis  acceperam, 
eo  ipso  die  dum  forte  huius  sociam  scriberem  ad  me 
venit,  cum  vestibulum  prius  atque  atrium  totamque 
domum  verbis  implesset.  Nibil  motus  (ab  assuetis 
enim  non  fit  passio)  excipio  hominem  vultu  quam 
animo  laetiore,  non  quod  aut  me  etiam  intermissio  non 
delectet,  aut  hospitem  non  amem,  sed  quia  tempore 
minus  idoneo  obambulans,  et  nescio  unde  rediens, 
melioribus  curis  non  satis  opportunus  incessisse  vide- 
retur.  Quid  multa?  Concedimus.  Incipit  ille  de  in- 
exhausto  fonte  verborum,  immo  vero  continuat,  iam 
enim  antequam  limen  attigisset  inceperat. 

Demitto  auriculas  ut  iniquae  mentis  asellus , 
Cum  gravius  dorso  subit  onus. 

Ille  mox  urgebat,  instare,  linguae  fustibus  ad  pistri- 
num  agere:  ego  autem  nihil,  nisi  quod  dum  ille  mihi 
linguam  suam,  ego  sibi  aures  meas  accomddo.  Ita 
illinc  loquendo  hinc  tacendo  impari  pugna  conseritur. 
Dum  in  hoc  statu  res  essent,  hortari  illum  incipio 
subducat  equum,  seque  familiari  prandio,  cuius  iam 
tempus  instaret,   aBquum  praebeal.  Ille  autem  ad  hdec 

surdus,  sed  non  mutus  ad  propria  coepti  sermonis 
lorrente  profluebat.  Multa  de  te  in  primis  :  quam  mihi, 
quam  iili  itidem  amicus.  Mirari  coepi  quisnam  iste 
Dionysius  qui  nobis  quoque  tertius  accessisset,  Da- 
monis  aut  Pitiae  moribus  simile  nibil  habens,  nec  satis 
intelligere  unde  ille  te  nosceret.  De  me  enim  non 
miror.  Ab  extrema  infantia  nescio  quo  sidere  haec  me 
lingua  persequitur,  nec  muiasse  climata  et  effugisse 
patriam  me  iuvat.  In  te  nostra  omnis  admiratio,  ut 
nobis  non  animus  modo,  sed  fatum  idem,  ut  euntibus 
via  sacra,  Bolanus  idem  semper  obvius ;  quibus  enim 
ad  te  ille  tramitibus  penetrasset  incertus  eram,  nec 
memineramme  iili  aditum  prdebuisse.  Cum  enim  ante 
aliquot  menses  iHe  mihi  sub  ardentissimo  sole  puive- 
rulento  et  arcto  quodam  loco  occurrisset,  meque  con« 
festim  ex  more  verbis  aggressus  esset,  nec  spes 
opis  superesset  aut  fugae,  sed  hinc  sol,  hinc  pulvis, 
hinc  cicadae,  hinc  Bolanus  iste  certaret,  quid  facerem? 
lubebat  ille  aliquid  sibi  committi  in  patriam  ad  ami- 
cos ;  negabam  ego  commisso  opus  esse ;  ille  trans- 
verso  quadrupede,  occupatis  angustiis  obstabat.  Coepi 
consilium  ex.  tempore,  utique  te  meis  verbis  salutaret 
imposui :  ita  contentus  ille  ministerio  cessit,  et  esp  e 
manibus  amici  hostis  evasi,  ra(us  id  verbum  quod 
mihi  elapsum  esset.  nequaquam  tanto  ^tudio  colligen- 
dum  servandumque.  Sed  verborum  impiger  agricola 
loquendi  semen  oblatum  non  tam  sterilibus  sulcis 
mandat,  quin  tamen  centesimum  fructum  ferat:  sic 
sementis  exiguae  copiosissimam  messem  referens  capax 
horreum  patulae  auris  impleverat, 

Multa  super  Priamo  cumulans  super  Heclore  multa ; 

III.  27 

super  te  autem  ante  alios  quae  stilo  quolibet  ad  me 
perlata  mulcebant ;  caetera  vero  rancidiora  de  se  ipso, 
de  amicis,  de  cognatis,  de  affinibus,  de  vernaculis, 
de  clientulis,  omnique  sodalitio,  de  universa  fanoilia : 
quid  germana,  qixiA  neptis,  quid  viciuae  omnes  age- 
rent;  postremo  de  canibus  ac  lupis,  de  leone  patrio, 
de^  tola  Republica,  de  praeside  provinciae,  de  primo- 
ribus  populi,  de  slerilitate  annua,  et  de  innunaerabi- 
libus  aliis  quae  memoriam  vincunt,  ut  non  minus  ego 
quam  apud  Milonem  suum  Apuleius  posset,  si  nox 
esset,  non  modo  somnolentus  balbutire  sed  stertere, 
coenatusque  solis  fabulis  cubitum  ire ;  dum  ecce  cocus 
increpitans  horam  prandii  transire  denunciat.  Nihil 
ille  lentescere,  sed  enixe  quemdam  excusare  quod 
litteras  ad  me  tuas  quas  afTerre  debuerat  promisisset, 
nuncii  celerilate  fortuiti,  festinationi  tuae  consulueris. 
Nec  dum  talia  dicente  illo  (oh!  segne  cerebellum),  subi- 
bat  animum  quid  praesagii  esset ;  ita  iDihi  persuase- 
ram  illum  iu  somnio  fabulare.  Inde  cum  miris  modis 
obtunderet,  ut  iam  in  labiis  esset  illud  Horatii: 

Confice,  namque  instat  mihi  fatum  trisle, 

sub^to  expergiscor,  tacitusque  respicio  ut  noti  nova 
forma  viri,  ut  religip  sine  litteris,  ut  caelera  omnia 
quae  epistolae  Qonvenirent  tuae,  simulque  ad  me  ipsum 
redeo  ,  et  mecum  :  posset  ne  is  esse  Neophytus  quem 
iXiihi  pridie  meus  ille  sapidissimo  sale  descripse- 
rat?  Ille  est  Jiaud  dubie.  En  rudis  et  nova  religio, 
en  illa  verborum  largitas  :  singula  conveniunt ;  ille 
est.  Talia  cogitantem  tantus  risus  arripuit,  ut  nec  ra- 
tionis  fraeiiD,  nec  commorsicatis  digitis,  nec  ulla  medi- 

talioae  dolendarum  rerum  cohibere  potui :  tum  liquido 
expertus  sum  esse,  utaiunt,  affecti  animi  motus  indo- 
mitos.  Ut  vero  rideotem  ille  me  vidit,  quaesivit,  quid 
rei  esset  admirans  :  ingenio  impigro  erat  opus ;  nec 
enim  consultandi  quid  ioquerer  spatium  inopina  res 
dabat :  ex  improviso  respondendum  erat :  verum  enim 
vero  ex  hominis  habitu  matepiam  responsionis  arripio, 
et  heus,  inquam,  quis  non  stupens  rideat  qui  te  me- 
minerit  armorum  gloria  paulo  ante  clarissimum,  eum* 
demque  nunc  videat  tanta  gratia  religionis  insignem 
utramque  vitae  viam  multum  diversis  studiis  brevis 
spatio  temporis  honestasse?  Laetari  praeconio  visus 
est,  et  rauco  plausu  titulum  bellicde  laudis  amplecti 
seque  protinus  in  talos  attollere,  quo  grandiusculi  for- 
mam  bellatoiis  indueret.  Haec  inter  discubuimus ,  ille 
plenus  laetitia  cibo  feriari  contentus,  bibere  et  loqui, 
ego  autem  satis  habui  audire  et  silere,  et  vicissim 
erumpenti  cachinno  fraena  substringere ,  cum  totus 
nou  nisi  de  re  militari  sermo  esset,  qualiter  arma 
movenda,  qualiter  feriendus  hostis ,  qualiter  declinan- 
dus.  Phormionem  illum  diceres,  nisi  quod  ego  Han- 
nibal  nou  eram:  caeterum  nostri  quoque  seniculi  mirus 
fervor,  et  inexhausta  copia  pewgrinae  materiae.  Sin- 
gula  nutu  quidem  approbabam,  nam  nec  ioquL  pote- 
ram,  nec  si  possem,  ille  permitteret :  sic  totus  ille 
transiisset  dies,  nisi  publicum  hoi!Dlogium ,  quo^ltimo 
invento  per  omnes  fere  iam  Cisalpinae  Galliae  civitates 
metimur  tempora,  praeiium  diremisset  ;•  admonitus 
enim  diem  ire,  surrexit.  Ego  illum  ad  limen  cum  pueris 
prosecutus  sum,  et  egregium  bellatCM^em  vix  omnes 
sustulimus  in  tergum  equi,  cui  ad  capellae  squallentis 

ef&giem  prsBter  cornua  nihil  desit,  cum  interea  nil 
nisi  rei  militaris  epilogum  loqueretur.  Quid  te  in  ver- 
bis  teneo?  Yix  tandem  inde  divulsus  est.  Nescio 
historidB  finem :  nutantes  ruinamqne  minitantes  abie- 
runt,  neque  compertum  habeo  in  quam  foveam  equus 
sessdr^ue  ceciderint.  Quod  eKtremum  petiit  fuit  ut 
per  me  tibi,  per  te  famiKeB  eius  innotesceret  eum  buc 
corpore  quidem,  ut  ipse  ait,  ut  ego  testificor,  lingua, 
incolumem  pervenisse.  Yale. 

FRANCISCUS  PETRARCA  lACOBO  FLORENTINO  S.  P.  D. 

Mittit  Orationera  M.  Tullii  Ciceronis  pro  Archia  poeta ,  tresque  alias 
petit  ab  eo,  cui  Philippicas  iamdiu  acceptas  quamprimum  se 
redditurum  spondet. 

• 

Oraftioijem  Tullianam  pro  Licinio  Archia,  quam 
pollicitus  sum  tibi,  praesentem  mitto  refertam  miris 
poetarum  laudibus.  luvabit  puto  fide  digno  teste  co- 
gnoscere ,  quod  studiis  quibus  delectamur  praeco  in- 
gens  et  prdeclarissimus  Orator  accesserit,  cuius  rei 
admoq^isse  te  velim,  ut  rem  licet  parvam  in  pretio 
habeas.  ^e\e  pro  una  tres  eiusdem  oratoris  remisisse 
te  pigeat,  quas  fateor  ipse  mecum  detulissem,  et  sicut 
uno,  sic  duobus  te  libris  uno  tempore  ^poliassem  per 
fiduciam,  nisi  propere  Philippicas  dimisissem,  neque 
id  eo  proposito  ut  eis  perpetuo  careres,  sed  ut  accu- 
ratius  et  litters^^  floridiore  transcriptas  ad  te  quam- 
primum  remitterem.  Ego  enim  usque  adeo  vetustati 

oculos  assuefeci  ut  novam  scripturam  qualemcumque 
fastidiam.  Super  hoc  nihil  amplius.  Tuus  sum  et  La- 
pum  meum  lappis  tenacissimis  amoris  obsitum  fuisse 
Dunc  sentio,  a  quo  divelii  nequeo.  Sic  te  semel  com- 
plexus  animo  inhaereo.  Feliciter  vale. 

Franciscus  Petracch.  tuus. 

Parmse,  octavo  Idus  lanuarii  festinanter  valde. 


EPISTOLA  XLVI. 

FRANGISGUS  PETRARGA  MODIO  PARMENSL3.  P.  O^ 

Gratulatur  adventum  eius,  et  de  villa  sua  quam  Lintemi  nomine 
designat,  itemque  de  altera  inter  coUes  Euganeos  nonnuUa  innuit. 

Amantissime  Modi.  Perfudisti  me  stupore  et  gau- 
dio  dum  audivi  te  tam  prope  esse,  quem  longe  absen- 
tem  aestimabam.  Et  quid  tibi  vis  dicam?  Mille  res 
haberem  scribere  :  tempus  vetat  et  spes  te  de  proximo 
videndi.  Si  enim  dominus  venit,  ut  fama  est,  sequar 
eum  statim  aliquot  dies,  si  dabitur,  tranquillos  rure 
acturus,  cuius  etymologiam  tibi  committo.  Ego  qui- 
dem  Linternum  dicere  soleo,  paratus  tamen  in  hoc  te 
lit  in  multis  sequi.  Utinam  vero  tibi  possem  ostendere 
Helicona  alterum,  quem  tibi  et  Musis  Euganeo  in  colle 
congessi!  nunquam  credo  inde  velles  abscedere.  Non 
sum  nunc  aliud  dicturus,  nisi  ut  si  forto  me  non  viso 
abires,  recommendes  me  dominae  meae  carissimae,  quae 
non  dubito  de  me  queritur  ;  sed  Ghristum  testor,  se- 
gnities  et  tarditas  quaedam  naturalis,  et  annis  aucta  me 
delipet,  non  mutatio  afFectus.  Vale  felix  nostri  memor. 

Franciscus  tuus. 

Papiae,  20  lunii  ad  vesperam  raptim. 

FRANCISCUS  PETRARCA  FRANCISCO  BRUNO  S.   P.   D. 
Gommendat  ei  presbyterum  ad  Pontificem  euntem. 

Praedilecte  frater,  casus  fuit  ut  cum  satis  multa 
per  alterius  manus  ad  te  ventura  scripsissem,  iterum 
mibi  in  manus  calamum  necessitas  honesta  repoueret. 
Siquidem  lator  praesentium  presbyter  N.  plebanus  etc. 
et  domini  capitanei  cappellanus  cum  praefato  domino 
suo  ad  domii^um  nostrum  venit.  Est  autem  vir,  ut  mihi 
dicitur,  bonus  et  in  suo  genere  singularis,  propter 
quod  inter  tam  multos  ad  tantum  oflScium  praeelectus 
est,  quibusdam  quoque  mihi  venerabilibus  ac  dilectis 
caru»  admodum  et  acceptus;  quibuscum  notum  esset, 
quod  hic  paucis  bonis  est  incognitum,  quanta  scilicet 
inter  nos  sit  identitas  animorum,  optarunt  ut  ad  te 
commendatorias  litteras  meas  ferret,  ad  quas  non  dif- 
ficilis  fui,  quia  et  amicis  talibus  nil  negare  didici,  et 
apud  bonum  pro  bonis  intercessionem  favorabilem 
reor.  Fave  illi,  quaeso,  qua  potes :  rem  mihi  feceris 
gratissimam.  Vale. 


EPISTOLA  XLVm. 

FRANGISGUS  PETRARCA  NICOLAO  LAURENTIl 
ET  POPULO  ROMANO. 

Haec  est,  quam  vocant  hortatoriam,  epistola  ad  libertatem 
Romanae  Reipublicae  tuendam. 

Primum   ne  tibi,   Vir   magnanime,  pro  tantarum 
rerum  gloria,  an  liberatae  patriae  civibus  pro  tuis  erga 

illos  meritis  et  felicissimo  successa  libertatis  gratuler 
incertus  sum.  Utrisque  pariter  gratulor,  utrosque  simul 
ailoquar,  neque  q^ios  lam  coniunctos  rebus  ipsis  video 
sermone  disiungam.  Sed  quibus  interim  verbis  utar 
in  tam  repentino  tamque  inopinato  gaudio?  Quibus 
voti?  exultantis  animi  motus  explicem?  Usitata  sorde- 
scunt,  inusitata  non  audeo.  Furabor  me  tantisper  oc^ 
cupationibus  meis,  et  Homerico  stilo  dignissimos  co- 
gitatus,  quod  penuria  temporis  hortatur,  tumultuaria 
complectar  oratione.  Libertas  in  medio  veslrum  est, 
qua  nihil  dulcius ,  nibil  optabilius  nunquam  certius 
quam  perdendo  cognoscitur.  Hoc  tamen  grandi  bono 
et  experimento  tot  annorum  cognilo  laete,  sobrie,  mo- 
deste  tranquilleque  fruamini,  gratias  agentes  talium 
munerum  largitori  Deo,  qui  nondum  sacrosanctissimae 
suae  Urbis  oblitus  est,  et  eam  servam  diutius  spectare 
non  potuit,  apud  quam  terrarum  orbis  imperium  col- 
locarat.  Itaque,  viri  fortes,  et  virorum  fortium  succes- 
sores,  si  cum  libertate  sana  mens  rediit,  non  prius 
hanc  quam  vitam  deserendam  sibi  quisque  pro  se 
cogitet,  sine  qua  vita  ludibrium  est.  Praeteritam  servi- 
tutem  ante  oculos  assidue  revocate;  sic  etenim,  nisi 
fallor,  erit  praesens  aliquanto  etiam  quam  vita  carior 
libertas,  ut  si  alterutro  carendum  sit,  reperiri  valeat 
nemo,cuimodo  supersit  quidquam  Romani  sanguinis, 
qui  non  maiit  in  libertate  mori,  quam  in  servitute  vi- 
vere.  Elapsus  hamo  piscis  quidquid  in  undis  internatat 
metuit;  excussa  faucibus  luporum  ovis  glauoos  eminus 
horret  canes :  explicita  visco  volucris  tuta  etiam  ^ar- 
busta  formidat.  Et  Vos ,  mihi  credite ,  inescati  hami 
falsae  spei   blanditiis,  et  vos  pestiferae  consuetudinis 

viscuni,  et  vos  famelici  luporum  greges  obsideDt.  Cir« 
cumspicite  vigilantibus  animis,  et  videte  ut  quidqnid 
omnino  cogitatis  quidquid  agitis  libertatem  sapiat.  Ad 
hanc  unam  curae  vigiliaeque  vestrae,  ad  hanc  omnes 
omnium  pertineant  actiones ;  quidquid  praeter  hanc 
agitur  vel  irreparabilem  iacturam  temporis,  vel  insldias 
sestimate.  Amor  immeritus  quem  ad  tyrannos  vestros 
longo  usu  forsitan  concepistis,  et  affectionis  indignae 
memoria  omnis  ex  pectoribus  vestris  excidat.  Et  ser- 
vus  superbum  dominum  ad  tempus  colit,  et  clausa 
possessori  suo  avis  alludit,  et  ille  si  liceat  catenas 
excutiet,  et  baec  si  detur  exitus,  cupido  fugiet  volatu. 
Servistis,  clarissimi  cives,  quibus  omnes  nationes 
servire  consueverant,  et  quorum  sub  pedibus  reges 
eraht  sub  paucorum  tyrannide  iacuistis ;  quodque  ad 
doloris  accedit  et  pudoris  cumulum,  adventitios  et  alie- 
nigenas  dominos  habuistis.  Decoris  vestri  fortuna- 
rumque  raptores,  libertatis  eversores  dinumerarte, 
singulorum  origines  recensete.  Hunc  vallis  Spoletana, 
ilium  Rhenus  aut  Rhodanus  aut  aliquis  ignobilis  ter- 
rarum  angulus  misit ;  ille  vinctis  post  tergum  manibns 
ductus  in  triumpho  repente  de  captivo  factus  est  civis, 
immo  vero  non  civis  sed  tyrannus,  ut  minime  miran- 
dum  sit,  si  talibus  urbs  Roma,  si  gloria,  si  libertas, 
denique  si  sanguis  vester  invisus  est,  dum  antiquam 
patriam,  dum  propriae  servitutis  ignominiam,  dum 
campis  effusum  sanguinem  recordantur.  Illud  potius 
miror  unde  vel  vobis  tam  longa  patientia  viris  Ro- 
roanis  et  armatis,  vel  illis  tam  intolieranda  superbia? 
Quid  enim  praecipuum  cur  tantopere  sibl  placeant 
habent?  Quibus  inflantur  et  efferuntur  flatibus  virtu* 

tibusve,  quarum  nullum  genus  hominum  paupcrius 
usquam  est?  An  ex  superabundautibus  divitiis,  quse 
sine  furtis  ac  rapinis  sedare  famem  nequeunt?  An  in- 
genti  polentia,  quae  mox  ut  vos  viri  esse  coeperitis, 
nulla  erit?  An  claritate  nominis  vel  sanguinis  et  fur- 
tivo  forsan  aut  praecario  domicilio  gloriari  possunt? 
Quid  est  autem  cur  Romana  prosapia  glorientur?  Im- 
pudentissime  tamen  id  faciunt,  et  quia  diu  se  Romanos 
esse  mentiti  sunt,  ceu  mendacio  praescripserint,  iam 
Romani  sibi  videntur,  quodve  utrum  risu  an  lachrimis 
prosequendum  sit  nescio  (nam  Romanorum  civium 
viluit  nomen),  non  Romani  cives,  sed  Romani  principes 
appellantur.  Sed  minus  indignor  dum  eos  etiam  huma- 
nitatis  oblitos  video.  Non  enim  iampridem  eo  vesaniae 
perventum  est,  ut  non  homines  sed  dominos  dici  ve- 
lint.  Proh  nefas!  In  qua  urbe  divus  Caesar  Augu- 
stus,  mundi  rector  ac  regnorum  omnium  moderator 
edicto  vetuit  se  dominum  dici,  in  ea  nunc  mendici 
fures  gravi  se  iniuria  affectos  putant,  nisi  domini  vo- 
centur.  Oh  miserabilem  fortunae  vertiginem,  oh  mutatio- 
nem  temporis  inauditam!  Discutiantur  umbrae,  pel- 
lantur  errores,  perveniatur  ad  verum.  Utrum  homines 
ii  sint  totius  rationis  e^pertes  viderint  qui  definitio- 
nibus  rerum  student :  utrum  domini,  vos,  quorum  res 
agitur,  videritis,  dum  memineritis  in  eadem  urbe  illos 
simul  dominos  et  vos  liberos  esse  non  posse.  Quod 
unum  deGnire  meum  est ,  certe  Romani  homines  non 
sunt.  Horum  omnium,  quos  inani  nobilitatis  titulo  tam 
fastidiosos  videbatis,  undecumque  venerint,  quolibet 
infelici  vento  delati  sint,  quaecumque  illos  miserit  bar- 
baries,  quamvis   foro  vestro  obversarentur,  quamvis 

stipati  satellitum  turbis  in  Capitolium  ascendereDt, 
quamvis  superbo  gressu  Romanorum  illustrium  cine- 
ribus  insultarent,  nemo  non  peregrinus  erat,  et  ul  ait 
Satyricus : 

Nuper  in  hanc  urbem  pedibus  qui  venerat  albis : 

verificatumque  est  illud  alterius  poetae  : 

Solatia  tantj 
Perdit  Roma  mali^,  nullos  admiltere  reges,^ 
Sed  civi  servire  suo. 

Vobis  vel  illud  utinam  solamen  miseriae  contigisset, 
ut  uni  saltem  seu  civi  seu  regi,  et  non  pluribus  simul 
externis  praedonibus  serviretis.  Sed  verum  est  quod 
dixisse  traditur  ille  famosissimus  olim  Romani  generis 
hostis  Hannibal,  praeterita  magis  reprehendi  posse 
quam  corrigi ;  ideoque  ne  amplius  urgeam,  neu  tran- 
sacta  vobis  exprobrem,  quin  potius  ut  aliquid  pudori 
vestro  velamentum  praebeam,  fuerunt  et  maiores  ve- 
stri  sub  regibus,  iisque  non  semper  Roraanae,  sed 
nunc  Sabinae  nunc  Corinthiae,  {sic)  quibusdam  et,  si 
credere  libeat,  servilis  originis.  Verum  ut  prospera 
sic  adversa  fortuna  suum  finem  habet,  et  illorum  et 
vestrse  libertati  defensor  insperatus  adfuit,  et  suura 
Brutum  utraque  tulit  aetas.  Tres  iam  hinc  ex  ordine 
celebrantur  Bruti :  primus  qui  Superbum  regem  expu- 
lit:  secundus  qui  lulium  Caesarem  interfecit:  tertius 
qui  nostri  temporis  tyrannos  et  exilio  et  morteperse- 
quitur :  in  hoc  ambobus  similis,  quod  geminae  laudis 
materiam,  quam  inter  se  aliiduo  unitam  dividunt,  iste 
totam  occupet ;  priori  lamen  quadam  morum  ac  pro- 
positi  occultatione   similior;    iuvenis    uterque,   longe 

alius  ingenio,  quam  cuius  simulationem  induerat,  ut 
sub  hoc  obtentu  liberator  ille  Populi  Romani  animo 
latens  aperiretur  tempore  suo.  Et  illius  quidem  ve- 
teris  Livius  princeps  historiae,  huius  autem  vestri 
experientia  testis  est.  Ille  regibus,  hic  tyrannis  con- 
temptus  primum,  postea  formidabilis ;  illum  legitis, 
hunc^  vidistis  despectum  ab  hominibus,  quibus  aequo 
iure  vivere  cum  civibus  exlrema  servitus,  quibus 
nihil  nisi  iniustum  atque  insolens  videtur  esse  posse 
magnificum  :  illi  humilitatem  viri  htiius  contemnebant 
atque  calcabant,  sub  qua  tamen  magnus  animus  in- 
terim  tegebatur.  Testis  ego  sibi  sum  semper  eum,  hoc 
quod  tandem  peperit,  sub  prapcordiis  habuisse :  sed 
tempus  idoneum  expectabat,  quod  ubi  adfuit,  nihilo 
segnius  primo  arripuit.  Eductum  corde  Lucretia^  cul- 
trum  tenens  nihilo  utilius  ille  concivibus  tunc  suis 
libertatem  reddiditquam  iste  nunc  vobis.  Hoc  interfuit, 
quod  illorum  patientia  unius  indignilate  sceleris,  ve- 
stra'  innumerabilibus  fiagitiis  atque  intollerabilibus 
iniuriis  victa  est.  Pro  quibus  sanguinem  vestrum  to- 
tiens  fudistis,  quos  vestris  patrimoniis  aluistis,  quos 
publica  inopia  ad  privatas  copias  extulistis,  ii  neque 
vos  libertate  dignos  iudicarunt,  et  laceratas  Reipublicae 
reliquias,  carptim  in  speluncis  et  infandis  latrocinii  sui 
penetralibus  congesserunt ;  nec  pudor  apud  gentes 
vulgandi  facinoris,  aut  infelicis  patriae  miseratio  pie- 
tasque  continuit,  quo  minus  post  impie  spoliata  Dei  tem- 
pla,  occupatas  arces,  opes  publicas,  regiones  urbis, 
atque  honores  magistratuum  inter  se  divisos,  qua  una 
in  re  lurbulenti  ac  seditiosi  homines  et  totius  reliqua^ 
vitae  consiliis  ac  ratione  discordes  inhumani   focderis 

stupenda  societate  convenerant,  in  pontes  et  moenia, 
atque  immeritos  lapides  desaevirent.  Denique  post  vi 
vel  senio  collapsa  palatia,  qudB  quondam  ingentes  te- 
nuerunt  viri,  post  diruplos  arcus  triumphales,  unde 
maiores  horum  forsitan  corruerunt,  de  ipsius  vetu- 
statis  ac  proprids  impietatis  fragminibus  vilem  quBd- 
stum  turpi  mercimonio  captare  non  puduit.  Itaqoe 
nunc  heu  dolor!  heu  scelus  indignum !  de  vestris  mar- 
moreis  columnis,  de  liminibus  templorum,  ad  quae 
nuper  ex  toto  orbiB  concursus  devotissimus  fiebat,  de 
imaginibus  sepulcrorum ,  sub  quibus  patrum  vestro- 
rum  venerabilis  cinis  erat,  ut  reliqua  sileam,  desidiosa 
Neapolis  adornatur.  Sic  paulatim  ruinae  ipsae  deficiunt, 
ingens  testimonium  magnitudinis  antiquorum.  Et  vos 
tot  millia  virorum  fortium  coram  paucis  latrunculis 
non  aliter  quam  in  capta  urbe  crassantibus,  ceu  totidem 
non  tam  servi  quam  pecora,  cum  publicae  matris  mem- 
bra  discerperent,  siluistis:  nimirum  enim  super  vos  sor- 
tes  fecerant,  quis  huic,  quis  illi  cederet  in  praedam;  et 
quod  imbelli  civitati  Athenarum  miramur  et  indigna- 
mur  obtigisse,  cum  legimus  eam  ornamentis  suis 
omnibus  et  luminibus  orbatam  ad  triginta  tyrannorum 
arbitrium  pervenisse,  hoc  in  urbe  Roma  domitrice 
urbium  ac  ierrarum  domina,  sublimis  adhuc  Imperii 
et  summi  Pontificatus  titulis  illustrata,  potuisse  contin- 
gere,  ut  non  multo  plurium,  forte  etiam  paucorum 
tyrannorum  libidinibus  subiaceret,  nemo  quidem  usque 
ad  hoc  tempus  qui  satis  indignaretur  inventus  est. 
Quis  illorum,  precor,  unquam  a  vobis  servili  aliquo, 
nisi  eodem  sordido  contentus  obsequio  fuit?  Servis 
paulo  altioribus,  ipsisque  iumentis  parcitur,  etsi   non 

eorum  caritate,  at  saltem  damni  metu:  vobis  quis 
perpercit  unquam?  Quis  non  unumquemque  hieme  et 
nocte  media,  dum  ubertim  pluit  aut  fulminat,  carae 
gremio  coniugis  avulsum,  vel  in  periculum  mortis 
misit,  vel  nivosis  montibus  et  limosis  paludibus  ceu 
vile  mancipium  circumduxit?  Experrecti  tandem  ex 
tam  gravi  sopore  videmini,  ideoque  si  praeteritarum 
feritatum  pudet  ac  poenitet,  aciem  mentis  acriter  ad- 
versus  omnes  casus  exacuite,  ne  quis  forte  luporum 
rapacium,  quos  a  vestris  ovilibus  dxpulistis,  et  qui 
etiam  nunc  assidue  septa  vestra  circumstrepunt,  ulu- 
latu  ficto  aut  spe  aliqua  blanditiori,  unde  violenter 
exierunt,  fraudolenter  irrumpat :  nisi  enim  hoc  provi- 
deritis  (quod  omen  venti  auferant,  et  quod  nedum 
cernere  sed  excogitare  etiam  abhorret  animus),  nolite 
credere  eamdem  illos  quam  pertulerunt  famem  recrea- 
turos,  sed  multo  rabidiorem  et  magis  magisque  tractu 
temporis  efferatam.  JEqne  gregis  sanguinem  sitiunt 
et  pastoris,  et  libertatem  vestram  et  liberatoris  vestri 
gloriam  miseriam  atque  ignominiam  suam  ducunt. 
Adversus  hos  hostes  fidenter  insurgite :  pauci  et  con- 
temptibiles  erunt  si  vos  unum  eritis.  Sed  multum 
timeo  quia  multum  diligo,  eademque  ratione  multum 
audeo;  amor  enim  et  pavidos  facit  esse  securos.  Scio 
quidem  in  illa  tempestate  ReipublicaB,  cuius  supra 
memini,  fuisse  qui  paucorum  tyrannidi  adversus  liber- 
tatem  omnium  faverent,  idque  non  ab  obscuris  sed 
a  praeclarissimis  adolescentibus  atque  ipsius  libera- 
toris  filiis  admissum,  quibus  et  mixti  sanguinis  nexus, 
et  consuetudo  longior,  et  familiarior  convictus,  obli- 
vionem  sui  ipsius  obvexerant ;  eos  ille  tamen  orbitate 

forsan  infelix,  sed  virtute  animi  felicissimus  pater 
morte  mulctavit,  sanctius  aestimaDS  sibi  filios  eripi 
quam  patriae  libertatem.  Idemque  prorsus  in  hac  tem- 
pestate  permetuo,  eoque  magis  quo  fragiliora  nunc  et 
volubiliora  sunt  pectora.  Permultos  arbitramur  futuros 
quibus-  vel  mixto  sanguine  cum  tyrannis,  vel  miser- 
rima  consuetudine  serviendi  persuasum  sit  dulciorem 
c^se  servilem  crapulam,  quam  sobriam  libertatem, 
qui  se  grande  aliquid  assecuturos  putant,  si  salutentur 
in  publico,  accersantur,  fatigentur  obscoenis  imperiis, 
tandem  infames  et  sordidi  parasiti,  iniquis  mensis 
assideant  tyrannorum,  atque  aliquid  de  reliquiis  gulce 
tam  capacis  absorbeant.  Haec  enim  profecto  non  alia 
miserorum  solatia,  haec  tantorum  discriminum  et  labo- 
rum  praemia.  Tu  vero,  vir  fortissime,  qui  tantam  la- 
bentis  Reipublicae  molem  piis  humeris  subiisti,  nihilo 
segnius  adversus  tales  cives  quam  adversus  crudelis- 
simos  hostes  arraatus  invigila.  lunior  Brute,  senioris 
imaginem  ante  oculos  semper  habe :  ille  consul  erat : 
tu  Tribunus.  Si  conferimus  dignitates,  multa  quidem  a 
consuiibus  adversus  plebem  Romanam,  animose  dicam, 
multaetiam  atrociafacta  sunt,  cuius  Tribunosconstan- 
tissimos  defensores  semper  acoepimus.  Quod  si  Consul 
ille  studio  libertatis  filios  intererait,  quid  Tribuno  tibi 
agendum  sit  in  caeteris  vide.  Si  fidele  consilium  non 
respuis,  nil  sanguini  tribues  vel  amori.  Quem  liber- 
tatis  inimicum  senseris,  scias  hunc  non  amicum  tibi 
esse  posse  magis  quam  sibi,  dum  utrique  quod  prae- 
stantissimum  habet  tendit  eripere.  De  urbe  Roma  lo- 
quebatur  Sallustius  ubi  ait :  in  tam  magna  civitate 
multa  et  varia  ingenia  siint ;  quot  autem   in  eadem 

modo  sunt  qui  exiguo  pretio  facile  se  ipsos  et  uni- 
versam  Rempublicam  atque  omne  divinum  humanum- 
que  ius  proderenfi^  Bene  nobiscum  agitur  divinitus,  si 
maior  populi  pars  unum  sentit,  si  torporem  quo  pre- 
mebatur  excussit.  Magnum  et  formidatum  nomen  est 
quamvis  afflicti  Populi  Romani.  Magnse  opes,  magna 
praesidia  si  consilio  gubernentur :  abunde  per  se 
ipsum  potest,  modo  velle  unum  incipiat.  Incepit  au- 
tem,  iamque  vult :  qui  enim  contra  sentiunt,  non  de 
populi  sed  de  hostium  numero  sunt  habendi,  quibus 
velut  pravis  humoribus  exoneratura  ReipublicaB  cor- 
pus,  quo  tenuius  eo  expeditius  validiusque  remanebit. 
Adsit  providentia  nec  animus  desit,  robur  quippe  non 
deerit,  non  modo  ad  libertatem  tuendam,  sed  etiam 
ad  imperium  repetendum.  Quantum  vero  confert  re- 
cordatio  vetustatis  et  mundo  dilecti  nominis  maiestas? 
Quis  non  Romae  ius  suum  prosequenti  prosperos  optet 
eventus?  Tam  iustaB  causae  patrocinium  Deus  homi- 
nesque  suscipiunt.  Italia,  quae  cum  capite  aegrotante 
languebat,  sese  iam  nunc  erexit  in  cubitum.  Si  per- 
stiteritis  incepto,  et  laetus  rumor  invaluerit,  mox  sic 
spes  etiam  iucunda  consurget ;  boni  omnes  qui  pote- 
runt,  auxilium  ferent:  quibus  posse  negabitur,  votis 
saltem  et  precibus  adiuvabunt:  contra  autem  prodi- 
tores  patriae  et  hic  gladio  ultore  ferientur,  et  apud 
inferos  meritas  poenas  luent,  quas  eis  non  novi  tan- 
tum  doctores,  sed  etiam  veteres  comminantur.  Hi  sunt 
enim  quos  in  acerrimo  suppliciorum  circulo  Maro  con- 
clusit : 

Vendidit  hic  auro  patriam,  dominumque  potentem 
Imposuit,  fixit  lejges  pretio  atque  refixil. 

la  hoc  igitur  genere  bomiDuin,  seu  potius  belluarum, 
dicam  quid  sentio,  omnis  severitas  pia,  misericordia 
omnis  inbumana  est.  Tu  qnidem  tibi,  vir  egregie,  ad 
immortalilatem  nominis  aperuisti  aditum.  Perseveran- 
dum  est,  si  cupis  ad  terminum  pervenire;  alioquin 
scito  quod  quanto  clarius  principium,  tanto  obscurior 
finis  erit.  Hoc  autem  calle  gradienti  multa  periculosa, 
multa  perplexa,  multa  aspera  se  ostendunt;  sed  virtus 
arduis,  patientia  difficilibus  delectatur.  Ad  laborem 
gloriosum  nascimur :  quid  ad  quietem  inertissimam 
suspiramus?  Adde  quod  multa  difficilia  primum  ag- 
gredientibus  visa  sunt,  quae  longius  progressis  appa- 
ruere  facillima.  Quamquam  quid  ego  de  qualitate  rerum 
disputo,  cum  multa  quidem  amicis,  plura  parentibus, 
omuia  patrise  debeamus?  Itaque  etsi  infestis  cuspi- 
dibus  cum  sceleratis  hostibus  concurrendum  fuerit, 
concurres  tu  prorsus  imperterritus,  Bruti  ipsius  exem- 
plo,  qui  oblatum  in  acie  Superbi  regis  filium  occidit, 
mutuis  ipse  vulneribus  occumbens :  ita  quem  Urbe 
depulerat  in  tartarum  usque  persecutus  est.  Tu  vero 
victor  incolumis,  illis  pereuntibus  consistes,  et  si  uti- 
que  cadendum  sit,  reddendaque  patridB  vita,  illis  ad 
inferna  properantibus  coelum  petes ,  quo  fibi  virtus  et 
tuorum  caritas  viam  stravit,  aeternae  famse  vestigium 
hic  relinquens.  Quid  aliud  sperare  licet?  Romulus 
urbem  condidit:  hic,  quem  sdepe  nomino,  Brutus  liber- 
tatem,  Camillus  utramque   restituit.   Quid  ergo  inter  I 

hos  tecum,  clarissime  vir,  intererit,  nisi  quod  Ro- 
mulus  urbem  exiguam  fragili  vallo  circumdedit :  tu 
omnium  quae  sunt  et  quae  fuerunt  permaximam  civi- 
tatem  validissimis  muris  cingis?  Brutus  ab  uno,  tu  a 

multis   tyrannis   usurpatam  libertatem   vindicas?  Ca- 
millus  ex  novis  et  adhuc  fumanlibus,  tu  ex  iam  pri- 
dem  desperatis  ac  veteribus  ruinis  eversam  restituis? 
Salve,  noster  Camille,  noster  Brute,  nosler  Romule, 
seu  quolibet  alio  nomine  dici  mavis,  salve,  RomanaeT 
libertatis,  Romanae  pacis,  RomandB  tranquillitatis  au- 
ctor.  Tibi   debet  praesens  aetas  quod  in  libertate  mo-; 
rietur,  tibi  posteritas  quod  nascetur.  Duo  quidem  cito 
dictu  laevia  sed  effectu  saluberrima,  nominatim  petere, 
vir  illustris,  institueram  ;  tu  me  in  altero  sponte  prae- 
veniens  efficis  ut  alterum   petiisse  satis  sit.  Sic  enim 
fama  de  te  loquitur:  solitum  per  singulos  dies  ex  quo 
ad  Reipublicae  regimen  ascendisti,   luce  prima,  ante- 
quam  publici  privatique  negotii  quidquam  agas,  vene- 
randum  Dominici  Corporis  sacramentum,  cum  multa 
devotione  et  exactissima  tuae  mentis  discussione  su- 
scipere.  Hoc  nimirum  sapientis  fragilitatem  corporum, 
et  vitae  brevitatem  reputantis,  et  impendentes  undique 
casus  varios  circumspectantis  viri  opus  est.  Servasset, 
ut  auguror,  hunc  morem  si  ad  haec  tempora  pervenis- 
set;  servavit  quoddam  simile,  quantum  obducta  tene- 
bris  et  aethereae  lucis  egens  permisit  aetas,  ille  Roma- 
norum  ducum  longe  clarissimus.  Reliquum  est  igitur 
ut  quotiens  seu  discumbens  forte,  seu  insomnis  iacens, 
seu  quid  aliud  coipori  tribuens,  aliquid  otiosi  temporis 
nactus  eris,  animo  etiam  sui  generis  aliraenta  ne  sub- 
trahas.  Lege  dum  vacat :  quando  id  ex  commodo  non 
potes,  legentes  auscuUa.  Habes  in  huiusmodi  rei  du- 
cem  imitatione  dignissiroum  Augustum,  de  quo  ita 
scriptum  est,  quod  in  lectulum  transgressus  non  am- 
plius  quam  septem  horas  dormiebat,  ac  ne  eas  qui- 

III.  28 

dem  continuas,  sed  cum  in  illo  temporis  spatio  ter 
aut  quater  expergisceretur,  si  interruptum  somnum 
recuperare,  ut  evenit,  non  posset,  lectoribus  vel  fabu- 
latoribus  accersitis  uteretur.  De  eodem  legitur  quod 
tam  parcus  temporis  dispensator  fuerit  ut  inter  come- 
dendum  bibendumque  legeret  aut  scriberet.  Tibi  au- 
tem  in  hoc  praecipue  rerum  statu  quid  legendum  au- 
diendumve  sit  potius  quam  maiorum  tuorum  res  gestae, 
et  quorum  nuUa  abundatior  urbs  est?  Omnis  virtutis 
exempla  habes  domeslica.  Et  sane  in  libro  iliius 
Censorii  Catonis  senis  legimus  solitos  canere  ad  tu- 
bicen  de  clarorum  hominum  virtutibus.  Id  non  exigo 
(quamvis  et  hoc  interdum  scintiliare  animos  et  ad  imi- 
tanda  exardescere  faciat) :  mihi  autem  satis  erit,  si 
coram  te  crebro  Romani  annales  et  historice  relegan- 
tur.  Et  tecum  quidem  hactenus. 

Vos  vero  nunc  primum  veri  cives,  hunc  virum  coeli- 
tus  vobis  missum  credite,  hunc  ut  rarum  Dei  munus  co- 
lite,  pro  salute  eius  animas  vestras  exponite.  Licuit  et 
sibi  cum  reliquis  in  servitio  degere,et,  quod  taui  magnus 
populus  sponte  subierat,  iugum  pati:  licuit,  si  id  mole- 
stum  videretur,  procul  a  conspectu  miserrimae  urbis  ef- 
fugere,et,quod  quosdam  summos  viros  fecisse  novimus, 
sponlaneo  exilio  suum  caput  contumeliis  eripere.  Re- 
traxit  eum  solus  amor  patriae,  quam  cum  in  eo  statu 
deserere  sacrilegium  putaret,  in  hac  sibi  vivendum 
esse,  pro  hac  moriendum  statuit  fortunas  vestras  mi- 
seratus.  In  quem  pra^cipitem  locum  venerit,  videtis  : 
opem  ferte  ne  corruat :  cogitate,  quaeso,  quotiens  vos 
periculo  mortis  pro  tyrannis  superbissimis  et  ingra- 
tissimis  obtulistis,  dura  ferro  decerneretis  non  uti  res 

vestr8e  sed  iliorum  sint :  hoc  est  quis  potissimum  re- 
gnet,  quis  licentius  rapiat,  spoliet,  laniet,  spargat, 
occidat.  Ausos  pro  indignis  dominis  et  pro  obsccBna 
servitute  tam  grandia,  audere  aiiquid  pro  vobis  et  pro 
libertate  dignum  est,  pro  qua  inventus  est  et  qui  urbe 
reges  et  qui  vita  Caesares  spoliaret.  Dicite  mihi :  si 
Romanorum  regum  et  imperatorum  licentiam  non 
tulistis ,  alienigenarum  prdBdonum  tamdiu  cruentam 
rabiem  et  inexplendam  avaritiam  perferetis?  Non  ita 
Deum  a  piorum  consiliis  aversum  reor.  Vlvere  sub 
illis  tristius  quam  sine  illis  mori.  Audendum  prae- 
terea  aliquid  pro  fiiiis  vestris,  pro  coniugibus,  pro 
parentum  canitie,  pro  avorum  tumulis,  postremo  nihil 
non  audendum  pro  Republica,  cuius  caritas  Decios 
coegit  ut  devotis  corporibus  ad  mortem  irent;  Mar- 
cum  Gurtium  ut  se  in  horribiiem  illam  terrae  vora- 
ginem  eques  armatus  immergeret;  Horatium  Coclitem 
ut  armis  onustum  corpus,  quod  muri  ioco  legionibus 
Hetruscis  obiecerat,  in  Tyberini  amnis  vortices  effracto 
ponte  dimitteret;  Caium  Mutium  Scaevolam  ut  erranti 
dexterae  inferret  mirandum  ipsis  hostibus  formid^- 
dumque  supplicium ;  Attilium  Reguium,  cum  manere 
domi  posset,  ut  ad  irati  carnificis  tormenta  remearet; 
duos  Scipiones  ut  in  Hispania  morientes  iter  Cartha- 
ginensium,  quando  aliter  non  poterant,  corporibus  suis 
et  morte  praecluderent,  horumque  alterius  natum,  ut 
inops  et  inglorius  mori  mallet,  quam  libertatem  populi 
ulla  ex  parte  concutere :  alterius  ut  privatus  Tiberii 
Gracchi  turbidos  motus  morte  comprimeret ;  multos 
item  alios  ut  adversus  tumultuosos  cives  eodem  re- 
medio  uterentur ;  Marcum  denique  recentiorem  Calo- 

nem,  qui  agnomen  a  morte  sortilus  est,  ut  sibi  ipse 
fnanus  ingereret,  potius  quam  tyranni  eiusdem,  licet 
singularis  et  unici  viri,  vultum  et  servientem  patriam 
videret.  Singulos  enumerare  curiosum  est,  apud  illos 
praesertim  quorum  de  sanguine  non  viri  tantum,  sed 
eiusdem  unanimis  et  iuncti  propositi  illustres  etiam 
familiae  surrexerunt;  cuius  rei  testis  est  Cremera, 
sexque  et  trecentorum  Fabiorum  clarus  simul  et  mi- 
serabilis  casus :  nec  familiae  modo  sed  legiones,  sed 
exercilus,  quibus  ruere  in  mor.tem  pro  patria  dulce 
fuit.  Ad  hoc  cupio  in  eo  ipso  Capitolio,  ut  auguror,  isla 
relegenda  sint,  de  cuius  olim  vertice  vir  acerrimus 
Manlius,  qui  eius  paulo  ante  custos  fuerat  (ob  id  solum 
quia  libertati  cui  faverat  insidiari,  et  egregio  coepto 
dissimiles  exitus  spectare  videbatur),  praeceps  impulsus 
est,  idemque  saxum  habuit  et  eximiae  laudis  et  sup- 
plicii  monumentum  exemplarque  reliquit  perpetuum 
similia  non  audendi.  Nec  sibi  vero  quisquam  falso  per- 
suadeat  eosqui  pro  libertate  excubant,  quique  hactenus 
desertae  Reipublicae  partes  suscipiunt,  alienum  agere 
negotium.  Suum  agunt:  in  hoc  eoim  uno  reposila  sibi 
omnia  norint  omnes,  securitatem  mercator,  gloriam 
miles,  utilitatem  agricola,  postremo  in  eodem  religiosi 
caerimonias,  otium  studiosi,  requiem  senes,  rudiraenta 
disciplinarum  pueri,  nuptias  puellae,  pudicitiam  ma- 
tronae,  gaudium  omnes  invenient.  In  hoc  enim  tam 
publicae  quam  privatae  salutis  negotium  omni  pu- 
blica  et  privata  ope  Romani  cives  intendite:  huic  uni 
reliquae  cedant  curae ;  si  hanc  omittitis,  in  quantalibet 
occupatione  nihil  agitis  :  si  huic  incumbitis,  etsi  nihil 
agere  videmini,  curaulate  tamen  et  civium  et  virorum 

ifDplevistis  officia.  Deleatur,  oro,  de  medio  vestrum 
civilis  furoris  omne  vestigium:  incendium,  quod  in 
nobis  tyrannorum  flatibus  exarserat,  liberatoris  vestri 
monitis  et  munita  benevolentia  restinguatur.  Unum  ex 
omnibus  certamen  assumite,  non  uter  potentior,  sed 
uter  melior,  uter  patientior,  uter  patriaB  amantior  civis 
sit,  uter  vicinis  humilior,  uter  tyrannis  infestior.  Cer- 
tate  vicissim  cum  Tribuno  an  ille  ad  bonesta  imperia 
prudentior,  an  vos  ad  obedientiam  promptiores ;  et  si 
fortassis  amor,  quo  nihil  solet  esse  validius  ad  con- 
iunctionem  animorum,  non  satis  virium  habet;  habeat 
communis  utilitas,  et  sic  vinculo  nexi  haerete  invicem 
tenaciter,  atque  pacifice,  et  tradita  vobis  a  patribus 
vestris  non  nisi  in  hostes  publicos  arma  convertite. 
Horum  exilio,  egestate,  suppliciis  illorum  cineri  pul- 
cherrimas  inferias  date.  Qui  hdec  si  dum  aguntur 
exultabunt,  si  ante  praevidissent  aequanimius  expiras- 
sent.  Sed  iam  vereor  ne  plus  aequo  vos  in  verbis  de- 
tineam,  hoc  praesertim  tempore,  quo  factis  potius  opus 
est;  quae  quoniam  neque  professioni,  neque  fortunae 
meae  suppetunt,  quod  unum  auxilii  genus  habeo,  verba 
transmitto.  Et  primo  quidem  clarissimis  rumoribus 
excitatus  invidi,  fateor,  honori  vestro,  fortunamque 
meam  multiplicibus  querelis  oneravi,  quod  me  prae- 
sentis  tanti  gaudii  fecisset  exsortem.  Sed  ne  exsortem 
faceret,  venit  ad  me  per  terras  et  maria  mea  virilis 
portio  laetitiae.  Itaque  calamum  festinabundus  arripui, 
ut  in  tanto  tam  celebri  libertatis  populi  consensu,  vox 
mea  de  longinquo  saltem  audiretur,  vel  sic  Romani 
civis  officio  fungerer.  Caeterum  quod  soluta  oratione 
nunc  attigi,    attingam  fortasse  propediem,  alio  dicendi 

genere,  modo  mihi,  quod  spero  quidem  et  cupio, 
gloriosi  priucipii  perseverantiam  non  negetis.  Apol- 
linea  fronte  redimitus  disertnm  atque  altnm  Helicona 
penetrabo:  illic  Castalium  ad  fontem,  Mnsis  ab  exiiio 
revocalis,  ad  mansuram  gloriae  vestrae  memoriam  so- 
nantius  aliquid  canam  quod  longius  audietur.  Yale,  Vir 
fortissime,  Valete,  Viri  optimi,  Vale,  gloriosissima  Septi- 
collis. 


BPISTOLA  XLIX. 

FRANCISCUS  PETRARCA  BARBATO  SULMONENSI  S.  P.  D. 

Commendat  ei  Lselium ,  et  mittit  secundam  ex  Eglogis  suis  cuius 

arcanam  aperit  significationem. 

Pro  hoc  tam  mibi  carissimo  coniunctissimoque 
Laelio,  quem  Lellum  Petri  Stephani  vulgo  dicunt,  mo- 
dernae  quidem  sed  generosae  romanae  originis ,  ac 
pervetustae  vereque  romanae  indolis  viro,  apud  te, 
frater,  preces  meas  fundo :  perque  amicitiae  fidem  ob- 
secro,  utin  iis  quae  dominus  Tranensis  Archiepiscopus 
super  negotiis  eius  tibidixerit,  talem  te  exhibeas  qua- 
lem  in  meis  promovendis  commodis  atque  honoribus 
exhiberes.  Et  quod  tibi  scribo  lupiter  noster  egregius 
sibi  demum  ut  accipiat  quaeso,  cui  suum  Mercurium 
recommenda,  nihil  paterni  sui  ac  dominici  imperii 
recusantem.  Vale,  mi  frater. 

Hic  me  Laelius,  quamvis  segnitie  quadam  ex  fa- 
stidio  rerum  curialium  suborta,  et  occupationum  gravi 
sarcina  recusantem  compulit,  ut  bucolici  carminis,  quod 
in  solitudine  mea  apud  Vallem  Glausam  mihi  nuper  in 

mentem  venit,  particulam  saltem  unam  dedicatam 
deternae  memoridB  sacratissimi  domini  nostri  regis, 
vel  sic  defessis  digitis  exararem,  volens,  ut  verbis 
eius  utar,  hoc  pretium,  parvum  quidem,  sed  sicut  ipse 
existimat,  animis  vestris  gratum,  vobis  duobus,  nec 
non  et  magistro  N.  de  Aliphia  praBmittere,  quorum 
consiliis  ac  favoribus  negotia  sua  ad  votivum  exitum 
perventura  confidit.  In  quo,  ne  spes  eius,  si  possibile 
est,  ulla  ex  parte  frustrentur,  iterum  atque  iterum  pre- 
cor.  Caeterum  ut  eglogae  huius  facilior  sensus  sit,  no- 
veris  per  argumentum,  de  quo  hic  mentio  est,  pastorem 
oculatum,  circumspectissimum  dominum  regem,  qui  et 
ipse  populorum  suorum  totus  oculeus  pastor  fuerat, 
importari :  per  Idaeum  lovem  nostrum,  qui  in  Ida 
Cretensi  altus  est:  per  Pythiam  Barbatum  meum,  propter 
insignem  amicitiae  gloriam,  quam  cum  mihi  non  arro* 
gem ,  non  Damon  elegi  esse  sed  Silvius ,  et  propter 
insitum  silvarum  amorem,  et  quia  hoc  poetandi  genus, 
ut  dixi,  in  solitudine  mihi  et  in  silvis  occurrerat.  Cae- 
lera  clara  sunt.  Iterum  vale. 

Data  in  inferno  viventium ,  XVIII  Januarii. 

Egloga  sequitur  I.   Aureus  occasum  etc. 

BartholomoBus  Fontius,  qui  Scec,  XV.  Rhetoricam 
Florentice  docuit,  cuimque  opera  edita  fuere  Francofurti, 
anno  46SH ,  ex  hac  Francisci  epistola  depromptum  asserit 
sequens  de  Lcelio  epigramma. 

{Barth.  Font.  Collectanea  sive  memorabHia  Mss.  Bibl. 
Riccard.  n.  5.  4.  46.  fol  484.—  De  Sade  T.  St.  Piec. 
Imtif  n.  V). 


440  VARIARUM 

LaBlius  antiquis  celebratum  nomen  amicis 

Durat  adbuc  faustum  nomen  amicitiis. 
Hic  magno  dilectus  avo:  placet  ille  nepoli, 

Scipiadum  genus  perpetuusque  decor. 
Terlius  alter  ego  est:  sed  mentior:  unus  et  idem, 

Dimidiumque  animi  vir  tenet  ille  mei. 
Dimidium  dixi,  totum  dixisse  decebat. 

Faveris  ergo  mihi,  si  sibi,  care,  faves. 


EPISTOLA  L. 

FRANCISCUS  PETRARCA  lOHANNI  PARMENSI  S.   P.   D. 
Virlulem  allegorice  describit,  eamque  sectandam  amico  suo  proponit. 

Quaeris  ex  me,  seu  per  te  quaerit  amicus  maior, 
imo  quidem,  ut  intelligi  datur,  ambo  quaeritis  quid  re- 
medii  norim  adversus  Nemaei  rabiem  Leonis  toto  nunc 
impettt  Phcebi  crines  ac  faciem  accendentis.  An  invi- 
detis  forsitan  amico,  quem  aer  haud  dubie  blandior, 
et  Alpini  Qatus  iugisque  nivium  prospectus  in  medio 
solis  fervore  refrigerant,  quodque  non  nunc  noviter 
dixerim,  cum  reliquum  corpus  aestatem  sentiat,  prae- 
stant  ut  perpetua  saltem  in  oculis  hiems  sit?  Yos 
vero  cedriferis  non  nivosis  coUibus  abditi,  et  ad  Au- 
strum  penitus  versi,  tepentis  brumae  delicias  aestivis 
ardoribus  compensatis.  At  si  ingenia  vestra  novi, 
aliud  hic  nescio  quod  lemedii  genus  poscitis,  quani 
quo  vulgus  contra  hanc  anni  partem  uti  solet.  Acci- 
pite  breviter  quidquid  id  est.  Arbor  est  rara  quidem 
et  paucis  nota,  sed  eo  clarior  nobiliorque  quo  rarior: 
arbor  quidem  procera  et  recta  multum  lauro  qualibet 

aut  oliva,  multum  cupressu  et  cedro,  muUum  pinu 
palraaque  et  abiete  virentior :  nunquam  gelu  nimio, 
nunquam  calore  peruritur,  nunquam  frondibus  caret. 
Umbram  habet  saluberrimam,  fructum  succumque  mi- 
rificum.  Locis  arduis  ac  repositis  babitat.  Aditus  modo 
difiicilis  :  caelera  iucundissima  sunt  atque  dulcissima. 
Quam  ut  nosse  possitis,  neu  similitudine  aliqua  forte 
fallamini,  signis  hanc  describam  suis.  Quatuor  (antum 
haec  olim  ramos  habuit,  dum  illam  fessi  operum  pa- 
stores  avidius  frequentarent.  Venit  incognitus  coelestis 
agricola,  et  sarculo  cultam  pio,  serotinique  roris  sua- 
vitate  conspersam  ramis  auxit  ac  frondibus  nimium. 
Hodie  septem  habet,  quorum  inferiores  quatuor  tellu- 
rem,  tres  altissimi  coelum  spectant :  ramuli  autem 
plures  sunt  de  quibus  nunc  loquendi  non  est  locus. 
Illic  assidue  felices  aurae  circumsibilant,  canorae  simul 
et  candidae  volucres  nidificant,  poma  praedulcia  divites 
ramos  premunt.  Mite  solum,  herbaB  variae  et  purpurei 
flores  tegunt:  in  quibus  levis  accubitus,  odor  suavis- 
simus,  etad  se  oculos  trahens  color.  Fons  ad  umbram 
nitidus  amoenitate  lympharum  scatebrisque  perennibus 
manat,  cuius  in  circuitu  roscidis  cespitibus  ripisque 
recentibus  cursum  fraenantibus,  undarum  late  gratissi- 
mum  murmur  strepit.  Haec  igitur  summa  consilii  mei 
set.  Arborem  hanc  quaerite  omni  studio  ut  facitis :  in- 
ventam  cupidis  ulnis  arripite,  et  tenete,  et  colite,  et 
amate  ;  amari  enim  ante  alias  digna  est,  sacra  comam, 
utait  Maro,  et  cunctis  humanorum  aestuum  vaporibus 
inaccessa.  Haerete  certatim  trunco  illius  usque  ad  ve- 
speram,  nemo  vos  inde  divellet.  Nusquam  melius 
raansuri   estis ,   ibi   enim,  mihi  credile,   nec  Cancrum 

timebitis,  nec  Leonem.  Yale  amice,  et  clarissimum 
illum  virum  percunctationis  tuae  responsique  mei  par- 
ticipem,  quem,  teste  animo,  profunde  diligo,  tuo  ore 
meis  verbis  iterum  atque  iterum  salvere  iube.  Me- 
diolani. 


EPISTOLA  LI. 

FRANCISCUS  PETRARCA  GOMETIO  ALBORNOZIO  S.   P.   D. 
Gommendat  ei  Donatum  Aretinum. 

Quamdiu  placitum  Deo  fuit,  magnifice  et  caris- 
sime  mi  domine,  mihi  conservare  reverendissimum 
patrem  et  dominum  meum  dominnm  Sabinensem, 
omnes  molestias  meas  ipse  portabat,  nec  necesse  erat 
vos  aut  alios  dominos  vel  amicos  praegravare.  Nunc 
postquam,  Deo  volente,  dictum  dominum  amisi,  sea  ve- 
rius  praemisi,  cogor  ad  alios  recurrere  et  sarcinas 
meas  inter  dominos  partiri.  Quoniam  ergo  de  vobis, 
quamvis  nihil  merear,  multum  spero,  magna  fidu- 
cia  de  vestra  nobilitate  ac  virtute  concepta,  lato- 
rem  praesentium  Donatum  de  Aretio  amicum  meum 
fidelissimum  vestrae  magnificentiae  recommendo,  quem 
ipsi  domino  Cardinali  recommendaveram  :  et  iam  ince- 
perat  sibi  benefacere,  ei  si  diutius  vixisset,  magna 
sibi  promiserat  se  facturum.  Et  vos,  domine,  huic  eidem 
ut  ipse  mihi  retulit,  mei  amore  litteras  recommenda- 
torias  dedistis  ad  dominum  Gastelli,  pro  quo  vobis  tota 
mente  regratior  {sic) :  et  rogo  si  cum  honore  vestro 
et  beneplacito  fieri  potest,  quod  faciatis  ei  de  aliquo 
officio  provideri  secundum  decentiam  status  sui.  Spero 

enim  quod  erga  personam  vestram  fidelis  invenietur, 
et  in  commisso  sibi  officio  circumspectus :  et  ego,  qui 
vester  sum,  vobis  ex  hoc  obnoxius  obligabor.  Si  autem 
ego  vice  versa  possem  forte  aliquid  vobis  gratum,  Deum 
testor,  semper  animo  sum  paratus.  Gbristus  omnipo- 
tens  vos  conservet  in  statu  prospero  et  tranquiilo. 
Devotus  vester  Franciscus  Petrarca  se,  si  quid  est. 

Arquadae,  XIII  Novembris. 


EPISTOLA  LH. 

FRANCISCUS  PETRARCA  STEPHANO  COLUMNiE  PR^POSITO 

S.  ADEMARI  S.  P.  D. 

Solitudinem  laudat^  doletque  se  eius  visendi  spe  cecidisse. 


Quid  delectationis  et  quid  gaudii  tuis  ex  litteris 
capiam  non  facile  dixerim  :  ita,  praeter  quod  per  se 
faciles  ac  iucundae,  ardentibus  etiam  ad  virtutem  sti- 
mulis  plense  ad  me  veniunt,  et  illum  mihi  prseterea 
reprdesentant,  quem  quanti  faciam  honestius  apud 
quemquam  alium  sim  dicturus.  Non  exequar  quam 
penetrabiliter  in  cor  meum  descenderit  illa  pars  epi- 
stolae  ubi  fortunae  iniuria  praereptum  nobis  otium  de- 
fles :  quamvis,  quod  ad  me  attinet,  et  Dei  munere  et 
studio  atque  arte  quadam  non  omnibus  facili,  quando 
aliud  non  possum ,  in  mediis  urbibus  ipse  mibi  solitu- 
dinem  atque  otium  conflare  didicerim  ;  contraque  re- 
rum  atque  hominum  fastidia  aures  atque  oculos  et 
proinde  animum  obstruere.  Quod  nunc  maxime  facio : 
alioquin  plane  perditus  et  consumptus  essem.  Veram 

tamen  interea  solitudinem  veramque  otium  suspiro 
semper  et  cogito.  In  quam  rem,  ut  mihi  tuae  opis  pol- 
licitatio  grata  sit,  plus  est  quam  quod  hoc  calamo  et 
hoc  momento  temporis  possit  absolvi.  Atque  utinam 
tibi,  ut  generosa  mens,  sic  et  facilitas  actionis  data 
esset:  quam  negatam  esse  satis  apud  me  indicii  est, 
quoniam  in  eo  statu  res  humanae  sint  quando  boni  nihil, 
omnia  mali  possunt.  Verum  ista  praetervehar ,  ne  prae- 
ter  indignitatem  rerum  doloremque  meum,  me  quere- 
larum  inutiliura  et  pondus  premat  et  pungat  aculeus. 
Reliquum  est  quod  ego  te  hac  reversurum,  ut  Lselii 
nostri  scriptis  acceperam,  aliquandiu  animo  suspensus 
atque  avidus  expectavi ;  non  quod  aut  tali  honore 
dignus  ego,  aut  domus  mea  tanti  hospitis  capax  es- 
set :  sed  memineram  non  modo  Alcidem  Evandri  ino- 
pem  atque  horrentem  regiam,  sed  vimineam  Amiclae 
casulam  lulium  Caesarem,  quodque  omnia  superal, 
Zachaei  domum  Christum  Dominum  subiisse.  Sed  oh! 
spes  mortalium.  Dum  mihi  talia  fingerem,  tu  iam  calle 
alio  nimbosae  Alpis  iuga  transcenderas,  iam  (pro  quo, 
magna  licet  spe  deiectus ,  Deo  gratias  tecum  ago)  tuae 
domus  limen  incolumis  tenebas.  Vale. 

Mediolani ,  III  Kal.  Augusti. 

FRANCISCUS  PETRARCA  PRIORIBUS  ARTIUM,  VEXILLIFERO  lUSTITIiE 

POPULOQUE  FLORENTINO  S.   P.   D. 

Ut  amicos  a  latronibus  csesos  ulsciscantur  enixe  rogat. 


Sdepe  raihi  propositum  fuit,  egregii  cives,  pro 
varietale  rerum  ac  temporum  aliquid  ad  vos  scribere, 
et  vicissim  nunc  fraenum  animis,  nunc  calcar  incutere, 
nunc  indignari  perdita,  nunc  recuperata  libertate  gra- 
tulari,  nonnunquam  flere  vobiscum  multiplices  et  va- 
rias  reipublicae  tempestates,  et  impendentis  naufragii 
fideliter  admonere,  ut  ita  me  vobis,  quoniam  aliter 
non  dabatur,  verbis  saltem  animi  testibus,  etsi  non 
habitatorem,  certe  amatorem  patriae  comprobarem.  Sed 
dum  cogilare  mecum  coepi,  quantum  ab  altitudine  cu- 
rarum  vestrarum  distaret  meorum  humilitas  studio- 
rum,  subito  semper  mihi  e  manibus  calamus  lapsus 
est.  Nunc  autem  cogor  ut  scribam,  nec  reluctari  valeo. 
Urget  enim  animum  dolor  ingens,  et  extorquet  mihi 
verba  cum  lacrimis.  Ecce  etenim,  quod  ignorabam 
hactenus  atque  utinam  perpetuo  ignorassem,  suavis- 
simus  et  merito  carissimus  civis  vester  et  amicus  meus 
inlimus  Mainardus  Accursii  forte  dum  e  romana  curia 
Florentiam  redit,  molestias  atque  pericula  tam  longi 
itineris  transgressus,  et  iam  dilectae  patriae  vicinus,  in 


*  Ut  in  Yolamine  II  inter  addenda  et  corrigenda  adnotavimus,  epi- 
slola  hsec  in  codicibus  A.  B.  C.  octava  est  libri  octnvi  de  Rebus  Familiari- 
Bus,  cuius  loco  nos  veterum  ediiorum  vestigia  haud  salis  prudenler  sequuti, 
illam  dedimus  ad  Lombardum  de  Serico,  quae  inter  Seniles  (If.  X.)  erat 
amandanda.  Da,  quseso,  veniam,  lector,  et  litteras  hasce  ad  Florentinos  in 
locum  quem  Francisco  ipso  ordinante  fueranl  sortita^,  resiituendas  memlneris. 

ipso  pene  portarum  limiDe,  et  ia  vestro,  ut  ita  dicam, 
gremio,  crudeliter  iaterfectus  est.  Heu!  vir  infelix 
quantos  aetate  viridi  pertuleras  labores?  Quotiens 
ignota  terrarum  circumiveras  ut  tranquillain  in  patria 
tua  tandem  et  honoratam  ageres  senectutem?  Quo 
pergis  ah  !  miser  fatique  tui  nescie,  et  ubique  tutior 
quam  in  patria  future?  Quo  pergis?  Quo  ruis?  Quo 
miserande  festinas?  Tibi  canitur  poeticum  illud  : 

Fallit  te  incautum  pietas  tua. 

Quae  cum  sit  magna  in  parentibus  et  in  propioquis,  ut 
ait  Cicero,  tamen  in  patria  maxima  est.  IUa  te  procul 
dubio  trahehat  soli  natalis  amantissimum  :  illuc  iam 
senior  redibas  unde  puer  excesseras,  et  illi  terrae,  quae 
te  infantem  paverat,  fatigatae  vitae  reliquias  referebas, 
cupiens  ubi  ortus  eras,  mori,  et  ubi  reptaveras  sepeliri. 
Sed  oh!  scelus,  oh!  inhumana  feritas.  Truculentissimi 
homines,  immo  vero  cruentae  et  immanes  belluae,  te 
improvidum  et  inermem  calle  medio  expectabant: 
horrendum  et  ignotum  orbi  italico  praedonum  genus, 
qui  non  saturati  auro  quiescerent,  quae  summa  voto- 
rum  raptoribus  esse  solet,  nisi  sitienter  tuum  saugui- 
nem  haurirent,  et  exoptatum  ingressum  patriaB  tibi 
praeriperent  ac  sepulchrum.  Oh !  sitim  sanguinis  ioaudi- 
tam.  Quid  amplius  quaeritis,  saevissimi  canes?  Quid 
quaeritis  in  corpore  spoliato?  Odium  quidem  ignoti  et 
innocenlis  hominis  nec  ullum  erat  certe,  nec  fingi 
poterat.  Si  auri  fames  vera  sceleris  causa  est,  redite 
iam  nefarii  voti  compotes  ad  praedam,  et  graves  spe- 
luncas  criminum  officinas,  et  qui  illic  avide  vos  expe- 
ctant  hospites  vestros  invisite.  Sinite  nudum  peditem 

abire;  satis  est,  nibil  ulterius  poscitur  ne  in  latronum 
manus  inciderit,  sed  hominum.  Nil  inde  vobis  me- 
tuendum  est :  tam  munitis  habitatis  arcibus  ut  impune 
et  coelum  et  Florentiam  contemnatis.  Homunculum 
solum  fessum  et  attonitum  timetis  habentes  recepta- 
cula  tam  vicina  tam  valida?  Nolite  igitur  avaritiae 
sdevitiam  cumulare.  Quidquid  populabile  manu  erat, 
quodque  in  vestros  usus  verti  poterat  abstulistis:  ani- 
mam  sibi  et  amicis  et  vobis  nulli  usui  futuram  lin- 
quite.  Quid  torvum  intuemini?  Quid  cogitatis?  Quid 
molimini?  Quae  ista  rabies  est?  Quid  micantes  volunt 
gladii?  Quid  petunt?  Oh!  voluptas  eflfera :  nullo  odio, 
nulla  spe  proposita  et  nullo  metu,  sacrosanctum  et  Deo 
simillimum  animal  hominem  trucidare,  ferre  rabidas 
manus  in  viscera,  et  quod  ne  generosae  quidem  ferae 
facerent,  lacerato  cadaveri  incumbere  et  spumanti 
sanguine  delectari.  Pudet  ac  miseret,  o  clarissimi  ci- 
ves,  nec  de  parvo  dolore  scaturiunt  tot  lamenta,  ne- 
que  magis  talis  amici  talem  casum.Iugeo,  quam  lantum 
tam  gloriosae  Reipublicae  pudorem.  Quid  enim  dicetur 
apud  gentes?Quid  posteritas  ioquetur?  Innoxium  homi- 
nem,  qui  inter  feras,  ut  Lucanus  ait,  Rbodani  gentes, 
qui  per  deserta  provinciae,  qua  nulla  usque  hodie  dis- 
solutior,  nulla  desolatior  terra  est,  ac  per  Alpes  medias 
non  nivibus  tantum  aut  vagis  excursoribus,  sed  ar- 
matis  hoc  tempore  exercitibus  caesas  non  modo  per 
diem,  sed  sub  tempesta  etiam  nocte  incesserit,  in  fini- 
bus  Florentinis,  luce  media  procubuisse,  velut  ovem 
impiae  victimae  destinalam?  Et  oh!  aeternum  aetatis  no- 
strae  deducus:  inventos  esse  qui  audeant  e  conspectu 
quodammodo  urbis  vestrae,  et  illius  olim  formidati  pa- 

lalii,  in  quo  celeberrima  iustitiae  sedes  erat,  laniarc 
pro  libito  cives  vestros.  Oh !  tempora,  oh  !  mores !  Jibet 
enira  exclaraare  cum  Tullio.  Ego  quidera  puer  audie- 
bam  maiores  natu  narrare  solitos  populi  illius  virtutes 
omnimodas  eximiaraque  iustitiam,  non  in  contradictio- 
nibus  modo  placitisque  convenlis,  sed  in  his  duobus 
raaxirae  quibus  solura  sapienlissimus  legislator  ail 
Rerapublicara  contineri,  praeraio  scilicet  et  poena;  quo- 
rura  profecto  si  desit  alterum,  necesse  est  velut  altero 
pede  claudicantera  efficiat  civitatera ;  sin  utrumque, 
enervatara  prorsus  et  languidara,  frigescente  hinc  bo- 
norum  virtute  illinc  malorura  inardescenle  nequitia.  In 
utramque  parlera  raagnifice  providerant  patres  nostri, 
quibus  artibus  Romanae  originis  quam  fama  vulgaverat 
certissimam  fidem  dabaut.  Itaque  ut  olira  genitor  ille 
vester  Populus  Romanus  toto  polluit  [sic)  orbe  terrarum, 
sic  illos  acceperam,  quantum  coelitus  datum  erat,eisdem 
vestigiis  gradientes  et  singularem  in  primis  quamdam 
laudem  apud  omne  genus  hominura  raeruisse,  et  inter 
Tuscorum  populos  longis  temporibus  tenuisse  volun- 
tarium  quodammodo  principatum,  litulo  quidem  Im- 
perii  abstinentes,  et  quo  superbiae  invidiaeque  minus,  eo 
laudis  et  gloriae  plus  erat  in  nomine ;  non  ergo  domi- 
nium  dicebant  sed  auxilium  ac  profugium  vicinorura, 
ut  non  immerito  censeretur  floridum  illud  nomen  sor- 
titam  Florentiara ,  in  qua  flos  virtutum  omnium  et 
gloriosorum  actuum  abundaret.  Erat  oraniura  finitima- 
rura  gentiura  ad  tara  bene  moratum  populum  araore 
et  reverentia  raixtus  tiraor,  neque  solum  in  propriis 
sed  in  extremis  quoque  Tusciae  finibus  timebatur  ci- 
vitas   magistra  iustitiae.  Quid   enim  aliud  causae  fuit 

quod  inter  lapidosos  et  asperos  colies,  in  solo  arido, 
nec  maritimo  porta,  nec  navali  flumine  adiuto  tam 
brevi  temporis  spatio,  fere  enim  omnium  Italiae  civita- 
tum  recentissima  civitas  vestra  est,  in  eam  succreverit 
magnitudinem  ut  vicinas  omnes  amplissimas  quidem 
urbes  prope  incredibiliter  supergressa,  non  solum 
fama  nominis  aut  pretiosis  mercibus,  quod  ipsum  mi- 
rafculi  in^tar  erat,  sed  et  ipsa  etiam  felix  prole  virum, 
et  in  hoc  quoque  matri  similis,  et  tantae  sobolis  iam 
non  capax,  disseminatis  toto  orbe  civibus,  omne  mundi 
latus  impleverat?QuaBnam,  quaeso,  tot  praesertim  ad- 
versantibus  huius  tantae  et  tam  repentinae  magnitudinis 
causa  fuit?  Dixerit  aliquis ,  fortasse  aerem  causam  esse,  1 
et  quod  virtuti  est  proprium  tribuet  fortunae.  Alter  im-  \ 
pigerriraae  gentis  industriam  versatilesque  animos  et 
applicabile  ad  omnes  artes  ingenium  inter  causas  nu-  ^ 
merabit;  non  inepte  quidem,  dum  meminerit  tamdiu 
primam  et  maximam  huius  rei  causam  sileri  donec 
iustitiae  studium  sileatur.  Illa,  inquam,  incrementi  ve- 
stri  \era  et  praecipua  causa  est,  sine  qua  ne  dum  ci- 
vitas,  sed  nec  domus  exigua,  non  dicam  crescere,  sed 
nec  stare  quidem  poterit.  Fundamentum  civitatum  ; 
omnium  iustitia  est,  super  quod,  si  verum  quaeritur, 
vestri  maiores  aedificatam  vobis  florentissimam  atque  - 
firmissimam  Rempublicam  reliquerunt.  Id  si  modo  per 
ignaviam  labi  permittitis,  quid  sperari  licet  aliud  quam 
ruina?  Surrexerunt  ecce  sicarii  infames,  et  quod  unum 
ad  excitandum  omnes  irarum,  aculeos  satis  erat,  civem 
vestrum  optimum  virum,  cui,  ut  creditur,  ab  eo  die  quo 
sinistrum  pedem  domo  extulit  insidias  tetenderunt, 
nusquam  nisi  in  sinu  vestro  mactare  ausi  sunt,  quod- 

que  avorum  temporibus  cogitare  etiam  id  cubilibus 
timuissent,  id  sub  oculis  vestris  et  in  via  publica  cru- 
deli  atque  intoileranda  prorsus  andacia  peregerunt. 
Quod  scelus  si  inultum  linquitis ,  actum  est  de  statu 
pubiico,  actum  de  iustitia,  actum  denique  de  salute, 
de  libertale,  de  gloria.  Gorruit  fundamentum  illud  super 
quo  usque  ad  sidera  creveratis.  Et  Deus  bone!  quorum 
manibus  eversum?  Magna  pars  doloris  est  vilis  auctor 
iniuriae.  Furciferi,  carnifices,  silvicolae  ferino  victu 
assueti,  sed  ferino  magis  pectore  et  ferinis  moribus 
vix  carcere,  vix  catenis,  aut  funibus  vestris  digni  pas- 
sim  in  iugulos  vestros  ruunt,  et  ad  satietatem  suam 
pascuntur  caedibus  et  sanguine  miserorum  :  profecto 
nunquam  hoc  ausuri,  nisi  vel  in  vestra  segnitie,  vel  in 
suis  latibulis  spem  haberent,  quae  spes,  si  vos  ut  so- 
letis  viri  estis,  ab  omni  eos  parte  deluserit.  Exercuit 
vos,  fateor,  et  impulit  his  temporibus  fortuna,  sed  non 
stravit  neque  debilitavit  usque  adeo,  ut  paucos  in  cir- 
cuito  saevientes  latrunculos  perferatis.  Solet  vera  vir- 
tus  et  clarior  ex  adversitate  consurgere :  et  si  bene 
mores  vestros  novi,  nec  me  longa  de  vobis  fallit  opi- 
nio,  vos  a  Populo  Romano  unum  hoc  inter  multa  prae- 
cipuum  et  velut  hereditarium  possidetis,  ne  scilicet 
Fortunae  vos  deiiciat  aut  frangat  iniuria,  sed  attoliat, 
et  quod  maxime  virorum  est,  inter  difficultates  cre- 
scant  animi.  Hinc  mihi  spes  non  parva  suboritur. 
Audio  enim  vos  accensofe  atrocitate  flagitii  et  generosa 
indignatione  flammantes  ad  solita  arma  iustitiae  con- 
verti :  quod  si  verum  est,  nullus  unquam  locus,  ut 
spero,  nulla  ars,  nullus  sceleratorum  favor  hominum 
ab  infandis  cervicibus  meritum  iracundiae  vestrae  ful- 

men  avertet.  Verum  ego  praedulcis  amici  lacrimabili 
iactura,  supra  quam  dici  posset  amarissime  cruciatus, 
muita  vobiscum  viri  illustres,  familiariter  locutus  sum. 
Heu!  frustra,  heu!  sero;  sentio  enim  damnum  meum 
non  posse  restitui.  Non  si  mille  linguis  adamantinis  in 
sempiternum  loquar,  aut  Orpheo  dulcius  flebilibus  ad 
lyram  querimoniis  saxa  permulceam,  unquam  mihi 
redibit  amicus  meus.  Irremeabile  iter  ingressus  est. 
Neque  nunc  id  agitur  ut  ille  resurgat,  sed  ne  cum  illo 
corruat  decus  vestrum,  quorum  alterum  impossibile, 
alterum  vero  perfacile  et  in  vestra  positum  manu  est. 

• 

Illud  quidem  admonere  non  est  necesse,  quod  scele- 
rum  iudices  non  praeterita  sed  futura  respiciunt.  Quid 
enim  prodest  ad  ea  quae  retractari  nequeunt  studium 
adhibere?  Similibus  tamen  malis  occurritur,  et  exem- 
plo  terribili  humana  temeritas  coercetur.  Hinc  illa  ni- 
mirum  doctissimorum  hominum  laudata  sententia  est: 
non  quia  peccahm  est,  sed  ne  peccetur  inventa  supplicia:  ^" 
quae  quamquam  sint  pro  huius  sceleris  immanitate 
dignissima,  quamquam  tacitus  expectare  non  prohi- 
bear,  expetere  tamen  renuo.  Universa  igitur  haec  sic 
intelligar  dixisse,  ut  apud  benevolas  aures  doloris 
mei  sensum  loquendo  deponerem,  ac  gravi  molestia 
tumidum  cor  levarem,  potius  quam  ut  animos  vestros 
ad  vindictam  sanguinis  inflammarem.  Id  enim  nec  pro- 
fessioni,  nec  statui  meo  convenit:  itaque  testor  quod 
ad  illam,  quidquid  dicturus  sim  aut  dixerim,  non 
aspiro :  idque  quod  honestius  possum  flagito,  quatenus 
antiqudB  gloriae  vestrae  iustitiaeque  memores  qua  sin- 
gulariter  floruistis,  eam  vestris  perire  temporibus  non 
sinatis,  idque  obnoxius  precor  ut  viae  publicae,   per 

quas  et  ad  vestra  et  ad  ipsa  parentis  moeDia ,  sem- 
per  quidem,  sed  nunc  praecipue,  instante  ut  nostis  lubi- 
laeo,  fidelium  ex  omni  regione  concursus  erit,  purgatae 
latronibus  pateant  peregrinis,  ne  iusto  raetu  territi  vel 
pium  opus  omittere,  vel  rectum  iter  flectere  coropel- 
lantur ;  qiiod  nisi  acriter  provideritis  (sed  spero  utique 
provisuros),  aeternae  vobis  infamiae  maculam  irrogabit 
In  primis  autem  expeditum  esse  decet  Apennini  tran- 
situm,  unde  numerosior  populus  expectatur,  ad  quod 
utinam  tempestivius  in  animum  venisset  vestram  ma- 
gnificentiam  exhortari,  fuisset  provisum  fortasse  ma- 
turius,  nec  aliis  cavendi  circumspiciendique  materiam 
infelicis  amici  mei  miserabile  spectaculum  praebuisset. 
At  quid  suspecti  erat?  Id  aetas  nostra  non  viderat,  sed 
sic  a  senioribus  acceperat  esse  quidem  Apennini  iugum 
nativa  asperitate  difiSciie,  caeterum  nil  viatori  tutius, 
vel  hospitalius.  Quid  autem  erit,  si  de  custodibus  fu- 
res,  de  canibus  lupi  fiant?  Ubi  ad  suum  silvosi  montis 
horrorem  nequissimorum  hominum  terror  acceSserit? 
Brevi  nempe  totus  ille  terrarum  tractus  ab  horainibus 
deseretur,  inhospitalior  Atlante  vel  Caucaso.  Huic 
ignominiae  et  huic  pesti,  viri  fortes,  occurrite.  Vide- 
bitis  saxa  nondum  sicco  civis  vestri  cruore  rorantia, 
inde  discetis  caeterorum  saluti  quonam  remedio  provi- 
dendum  sit.  Qui  ampulare  vult  arborem,  a  radicibus 
incipiat,  qui  siccare  vult  rivulos,  fontem  siccet.  Qui 
extinguere  vult  latrones,  insistat  receptatoribus  extir- 
pandis.  Ite  celeriter,  ite  feliciter  quo  ccepistis,  et  bene 
iuvantibus  superis,  foeda  scelerum  claustraconfringite, 
simul  ac  notam  ab  oculis  nostris  abstergite,  relin- 
quentes  posteris  iustitiae  famara ,  quam  a  patribus  ac- 

cepistis.  Illud  nominatim  precibus  istis  addiderim,  ut 
dominum  Lucam  cognomento  Christianum,  virum  san- 
guine  ac  virtutibus  clarum,  qui  eidem  Mainardo  in- 
faustae  viae  comes  fuerat,  et  de  quo  dubie  fama  loqui- 
tur,  pro  honore  vestro  iubeatis  inquiri,  an  impiorum 
manibus  evaserit,  quod  quidam  narrant,  an  parili  fe- 
ritate  consumptus  sit,  quod  potius  timeo,  et  timere 
non  desinam  donec  aliud  scivero.  Parcite  autem  multi- 
loquio.  Tulit  me  longius  forte  quam  decuit  hinc  huma- 
nitatis  vestrae  fiducia,  illinc  doloris  mei  impetus  et 
amicorum  pietas,  de  quibus  ante  modo  {sic)  scripsi,  ut 
eos  per  dies  singulos  praestolabar.  Ita  enim  concordi- 
ter  de  Avinione  discesserant  ut  me  visuri,  nulla  alia 
causa  suadente,  per  hoc  iter  longius  venirent,  et  cum 
Parmse  non  invenissent,  in  domo  mea  per  noclem  et 
diem  non  integrum  morati,  discesserunt  moesti,  litteris 
ibi  dimissis,  quarum  summa  erat  se  huc  ad  me  e  ve- 
stigio  reversuros.  Gumque  ego  rediens  et  multis  die- 
bus  expectans  longiorem  promisso  moram  inciperem 
admirari,  famulum  unum  cum  litteris  misi  qui  eos 
tarditatis  argueret,  per  quem  didici  hoc  eos  caritatis 
et  amicitiae  pretium  percepisse.  Quamobrem  si  loqua- 
ciorem  fecit  dolor,  ignoscite.  Licet  enim  rerum  nescius 
et  absens  tunc  fuerim,  quia  tamen  mei  solus  amor  vi- 
dendique  desiderium  eos  huc  traxerat,  solus  ego,  ut 
mihi  videor,  totius  infortunii  causa  fui.  Omnipotens 
Deus  vos  tantis  mundi  mahs  incolumes  conservet  in 
statu  feiicissimo.  Parmae,  II.  lunii,  concusso  animo  gra- 
viterque  prostrato :  festinanter. 

FRANCISCUS  PETRARCA  BARTHOLOMiEO  DE  PACE  S.   P.   D. 

Addit  animos  ad  scribendum ,  et  praecepta  tradit.  Mortem  plurium 

amicorum  suorum  lamentatur. 

Sensi  olim  nobilem  tuum  pectoris  impetum  cum 
verecundia  nobiliori  luctari,  teque  mihi  scribendi  avi- 
dum  sic  haerere,  quasi  penitus  me  non  nosses,  utque 
Caesaris  verbo  utar,  quasi  stipem  porrigeres  elephanto. 
In  eo  certamine  feci  quod  soleo,  partem  imbecilliorem 
iuvi  hortatus  ut  scriberes.  Paruisti  tandem,  sero  licet. 
Itaque  tametsi,  quod  nolim,  tuum  nomen  inter  meas  fa- 
miliares  epistolas  nusquam  hactenus  lectum  sit,  si  ta- 
men  vita  longior  fuerit,  inter  seniles,  sic  nempe  quae 
restant  voco,  forte  saepius  legetur.  Vicit  ecce  amor  ve- 
recundiam,  et  illa  iam  studiosis  animis  indigna  glacies 
fracta  est.  Non  frustra  manus  ad  calamum  venerit;  scri- 
bes  spero,  eoque,  ni  fallor;  avidius  quo  serius  incepisti, 
properans  longaeva  silentia  crebris  instaurare  coUoquiis. 
Quodutfacias,  neve  aliquis  torpor  sub  obtentu  mode- 
stiae  iterum  congelascat,  brevem  de  te  sententiam  eius 
a  quo  minime  falli  times  accipe,  nec  suspecta  videbi- 
tur.  Multa  quidem  requiruntur  ad  scribendum  bene.  la- 
genium,  disciplina  ac  notitia  multarum  atque  memo- 
rabiiium  rerum:  impetus  quodammodo  sive  ardor  animi, 
qui  maxime  poetantibus  necessarius  iudicatur.  Ad  haec 
et  valetudo  corporis  prospera,  et  fortunae  modus  ac 
mediocritas  quidem,  nec  divitiae,  nec  paupertas,  vitae 
tranquillitas,  bona  mens  cogitalionum  j)lena  nobilium, 
solitudo,   otium    ac  libertas,   et  quae  sunt  his  similia ; 

quorum  alia  in  nobis,  alia  extra  nos  sunt.  Horum  sane 

ita  censeo,  nisi  ardor  desit,  nil  tuo  otio  deesse,  quo  ne 

dicam  mihi,  sed  Ciceroni  etiam  scribere  possis  intre- 

pide.  Noli  ergo  diffidentiae   succumbere,   quae  multis 

saepe  damnosior  fuit.  Diffidentia  enimautnihil  aggre- 

ditur,  aut  tam  pavide  ut  processu  frigeat  ac  desistat. 

At  res  arduas  aequo  ferventius  aggressa  temeritas  saepe 

difficultatibus  temperatur,  et  cum  illa  nihil,  haec  inler- 

dum  impetuosi  principii  maturos  dedit  exitus.  Denique 

sic  sentio  nihil  peius  diffidentia  his  qui  grande  aliquid 

moliuntur,  in  quibus  plerumque  verum  fit  Virgilianum 

illud  possunt  quia posse  videntur.  Hinc  iam  ad  epistolam 

revertor  tuam  in  qua  nil  responsi  egens ,  praeter  unum 

video.  Scripsiequidem  mecurispluribus  circumventum 

et  miseriorem  quam  esse  me  noscerem.  Scripsi  fateor; 

tu  rairaris  quonam  modo  id  possibiie  sit,  in  hoc  tanto 

tamque  incomparabili  decore  urbis  amplissimae,  inque 

hac  tam  honorifica  ducis  ac  procerum  familiaritate,  qui 

me,  ut  verissime  opinaris,  non  quasi  hominem  omnis 

egenum  atque  inopem  virtutis,   sed   ut  coelo  missum 

angelum  Dei  vident.  Hanc  animi   aegritudinem   atque 

hanc,  quaecumque  est,  curarum  sarcinam  ut  tecum  par- 

tiar  precaris.  Novi,  amice,  tuos  humeros,  tuaeque  fidei 

nervos  novi;  omnia  fert  caritas,  nec  tamen  participat 

sed  iibenter  ac  cupide  quidquid  est  oneris  in  se  trans- 

ferl.  Mihi  vero ,  pone  hanc  solicitudinem,  nihil  novi  ac- 

cidit,  nisi  illud  quod  iam  non  ut  novum  audis.  Gunctis 

enim  ferme  veteribus,   ac  diu  probatis  araicitiis   hoc 

terapore,  quod  utinam  non  vidissem,  me  mors  invida 

spoliavit.  In  qua  quum non  levabar,  unum  reme- 

dii  genus  ipse  mihi  conflavi  atqiie  usu  efficax  reperi : 

flere  largiter  et  queri.  Caeterum  etsi  nihil  externae  ca- 
lamitatis  accessit,  parumnemiser  ille  est,  qui  se  suis 
malis  raiseriorem  non  agnoscit?  Vale. 

Venetiis,  XI.  Kalendas  Aprilis. 


EPISTOLA  LV. 

FRANCISCUS  PETRARCA  PmLIPPO  EPISC.  CAYALLICENSI   S.   P.  D. 

Rogat  ut  a  Pontifice  Max.  opem  sibi  ferri  salva  tamen 

libertate  sua  curet. 

Si  quidquid  mea  mens  cogitando  concipit  scribendo 
parturiat,  ingens  digitis  meis  oculisque  tuis  opus  exo- 
ritur.  Quod  etsi  valde  aggredi  cupiam,  pater  amabi- 
lis,  tempus  vetat:  ita  distrahor  incertis  aflfectibus,  et 
dum  necessitati  pareo,  desiderio  obluctor.  Sed  bene  ha- 
bet;  quidquid  scripturus  fueram,  tacito  me,  luculenler 
intelliges.  Nosti  animum,  ubi  cogitationum  actuumque 
nostrorum  radix  fixa  est,  unde  fit  ut  quaeexillo  pro- 
deunt  ignorare  non  possis.  Familiariter  olim  tibi,  nisi 
fallor,  studiorum  finis  et  votorum  meorum  intellecta 
modestia  est:  utor  enim  fidenter  hoc  nomine,  non  su- 
perbe,  conscius  suse  humilioris  originis;  quod  unde 
modicum  inde  et  modestia  dicitur,  et  a  modo  nomen 
utrumque  descendit.  Quae  cum  ila  sint  cogita,  pater 
indulgentissime,  quid  velim.  NuUis  hariolis,  nuUo  opus 
interprete,  ne  ipso  quidem  vel  meae  vel  alienae  vo- 
cis  oraculo:  intus  ad  aurem  cordis  tui  clamat  animns 
meus:  et  noster  nihilominus  Socrates  non  tacebit.  Quam 
improbem  concupiscentiam  etsi  probe  noveris,  certius 
tamen    nunc  ex  amici   coUoquio  pensabis.  Tu  autem, 

pater,  apud  communem  dominum  in  quo  spei  ancora, 
et  quod  proprie  titulo  suo  convenit,  rerum  nostrarum 
cardo  consistit,preces  meas  si  favorem  merentur  adiuva, 
sin  minus  excusa.  Ut  enim  magister  amorum  ait: 

Quid  deceat  non  videt  uUus  amans. 

Amo  ego  vos,  ita  me  ille  amet  in  cuius  amore  summa 
felicitasest  sita:  amo,  inquam,  et  veneror ,  vestramque 
praesentiam  eximiis  praecordiis  concupisco.  Itaque  dum 
voto  meo  obsequor,  vestra  forsan  fastidia  non  adverto. 
Si  quid  importunius  agitur,  hoc  me,  precor,  absolvat : 
intensi  enim  afifectus  regi  nesciunt,  fraenum  mordent. 
Epistolam  illi  inscriptam  quamvis  longiusculam,  plura 
tamen  volentis  dicere  animi  nunciam,  efficacissima  vo- 
cis  tuae  auctoritate  confirma ,  interpretare  ,  iustifica. 
Paucis  enim  versiculis  summam  tibi  meae  mentis 
aperio.  Praesta  te  mihi  ne  frustra  praeoptaverim 
quod  hominum  magna  pars  metuit,  silentium,  soli- 
tudinem ,  paupertatem.  Mirurh :  solus  ego  ex  omni- 
bus  mortalibus  dives  fiam,  cum  pauperum,  quifrustra 
divites  fieri  volunt,  passim  lot  millia  videamus?  Occur- 
rite  omnes  qui  me  diligitis  huic  monstro:  non  cogar 
unus,  unde  tam  multi  se  exclusos  dolent,  et  unde  tam 
cupide  omnes  fugiunt  non  excludar.  Divitias  alii,  ego 
paupertatem  appeto,  sed  non  omnem  profecto,  non  sor- 
didam,  non  tristem,  neque  solicitam ,  sed  tranquillam, 
sed  pacificam,  sed  honestam.  Hanc  mihi  nisi  ab  illo 
dariposse  despero,  et,  si  verum  loqui  iubes,  indignor 
atque  ab  alio  dari  nolim.  Apud  eumdem  igitur  interce- 
de,  pulsa,  urge,  iosta,  opportune  quidem,  vei  si  res 
exigit,  importune.   Facilem  pro  me  aditum  invenient 

preces  tuae.  Non  solet  tuas  ille  despicere :  proinde  ne 
videar  precando  diffidere,  age  non  ut  mereor,  sed  ut 
spero. 

Mediolani,  Idibus  Martiis. 


EPISTOLA  LVI. 

FRANGISGUS  PETRARCA  FRANCISCO  PRIORI  SS.   APOSTOLOR. 

S.  P.  D. 

De  Legatinomine.Se  gravi  periculoDeo  adiuvante  incolumen  evasisse, 
eumque  Cardinali  Legato  enixe  commendasse. 


Solebant  Romani  Gousules  legatos  consulares  ad 
exercitum  ducere,  quibus  in  bello  cooperatoribus  et 
consultoribus  uterentur.  Horum  crebra  romanis  in  an- 
nalibus  est  mentio.  Legatorum  clarissimus  Africanus 
est  meus  ille  superior,  qui  Lucio  Scipioni  Asiatico  fra- 
tri  suo  legatus  in  Gra&ciam  atque  Asiam  profectus,  ut 
fraternae  pietatis  praeclarissimum  exemplum,  sic  ingens 
magnae  victoriae  causa  fuit.  Regum  quoque  genlium- 
que  nuncios  solemnes  Legatos  dici  solitos  scimus;  ho- 
rum  plena  est  omnis  historia  quum  reges  aut  populi, 
sive  hostes,  sive  foederati,  sivebello  domiti  legatos  vel 
auxilii  poscendi,  vel  res  ablatas  reposcendi,  vel  miseri- 
cordiae  iraplorandae  gratia  Romam  miserint  Romaque 
transmissos  acceperint,  sive  harum  aliqua,  sive  aliis  cau- 
sis.  Clarissimae  quidem  hoc  in  genere  habentur  et  Fabii 
Maximi  legatio  ad  bellum  Carthaginensibus  indicen- 
dum,  et  Sulpitii  ac  Vilii  ad  bellum  scythiacum  compe- 
scendum,  et  Titi  Flaminii  in  Bithyniam  ad  Hanniba- 
lem  deposcendum.  Externorum   vero  legatio  insignis 

fait  Asdrubalis  senis  cognomento  Haedii,  qui  missus  a 
Garthagine  ad  misericordiam  excitandam  poscendam- 
que  a  Romanis  pacem,  animos  soloflexit  aspectu;  nec 
minus  illustris  Africani  iunioris  quolibet  in  genere  nume- 
randa  Legatio,  qui,  ut  ait  Cicero,  obiitLegatus-^Egyptum, 
Syriam,  Asiam ,  Graeciam ,  atque  absens  ad  bellum  maxi- 
mum  conficiendum  conscidendamque  Numantiam  con- 
sul  iterum  est  directus.  Philosophorum  quoque  legatio 
praeclara  ad  impetrandum  mulctae  remissionem  ab  Athe- 
niensibus  Romam  missa,  in  qua  et  Academicus  Car- 
neades,  et  Stoicus  Diogenes  fuerunt,  et  Peripateticus 
Critolaus,  quorum  quaenam  in  publicis  ac  celeberrimis 
Romae  locis  ingenii  atque  eloquentiae  ostentatio,  quae- 
nam  Catonis  censorii  et  quam  severa  sententia,  de  illis 
dico  dimittendis,  et  tibi  notum  est,  et  locus  iste  non 
exigit.  Quorsum  enim  haec?  Nempe  non  nisi  utadvertas 
faoc  Legati  nomen  apud  maiores  tritum  atque  vulgatum, 
nec  omnibus  ereptum  (longa  quid  non  mutat  dies?), 
Romanam  Ecclesiam  sibi  proprium  vindicasse,  ne  di- 
cam  usurpasse.  Itaque  iam  Legatos  exercituum  suis 
quoque  nominibus  vocat:  at  quibus  mandata  regum 
aut  urbium  committuntur  Nuncios  dicunt,  sive  aliter, 
aut  vulgo  alius  atque  alius  sermo  est.  Soli  igitur  sunt 
Legati,  quos,  ut  aiunt,  RomanusPontifex  ad  aUquas  pro- 
vincias  destinavit,  e  quibu^  quidam  Legati  tantum,  qui- 
dam  vero  de  latere  Legati  nuncupantur,  quos  videlicet 
missos  e  Collegio,  quod  sacrum  vocant,  Romulei  Cardi- 
nis  fulgor  illustrat.  Ita  mihi  fando  videor  audiisse,  ne- 
que  enim  res  est  cui  ediscendae  multum  temporis  im- 
pendisse  velim.  Sit  autem  ita:  quid  enim  ad  nos?  Et 
ferendum  est  aequo  animo  ut  qui  rerum  potiuntur  sum- 

ma,  noinina  rebus  vel  auferant  vel  inQponant:  quando 
etiam  senes  nostros  modestissimos  bomiaum,  tamen 
propter  potentiam  atque  opes,  quibus,  teste  Livio,  ante 
ip^um  romanum  imperium  floruerunt,  geminis  aequo- 
ribus  quibus  Italise  magna  pars  cingitur,  nomina  quas 
adhuc  durant,  tot  circum  litoreis  gentibus  nihil  oblu- 
ctantibus,  imposuisse  meminimus.  His  ante  propositum 
decursis,  ad  rem  venio.  Legatus  iste  de  latere,  qui  iam 
solus  mundo  patiente  nomen  hoc  habet,  XVIIL  Kalen- 
das  Octobris  Mediolanum  obvio  domino  et  magna  cele- 
britate  populi  faventis  ingressus  est;  cui  ego  nescio 
qua  recti  confusione  iudicii,  ut  me  urbanum  ostende- 
rem,  quod  non  sum,  nec  esse  velim,  neque  si  velim 
natura  permittet  mea,  praegressus  alios,  Ticinensi 
porta  ad  secundum  forte  lapidem  occurrens,  didici,  si 
non  antea  didicissem ,  quam  sit  rerum  naturalium  fra- 
gilis  ac  lubricus  status.  Cum  enim  ingentes  pulveris 
globi,  rotarum  atque  quadrupedum  agitatione  commoti 
fusca  nube  coelum  solemque  texissent,  conspectu  mu- 
tuoerepto,  contra  morem  meum,  ita  me  malus  abstu- 
lit  error,  inferor  in  mediam  cohortem.  At  vix  data 
et  reddita  salute,  sic  pulvis  omnium  fauces  et  ora  com- 
pleverat,  aridumque  praecluserat  vocis  iter,  ut  dum  me 
recolligerem  quo  et  aliis  parcerem  et  mihi,  equus  quo 
vehebar  et  ipse  oculis  captus,  postremisque  pedibus  in 
praealtam  iuxta  viam  foveam  dilapsus,  omhes  qui 
aderant  metu  et  horrore  complevit,  praeter  me  unum, 
qui  quid  mecum  ageretur  nesciebam:  tanta  caligo  pul- 
vereae  noctis  incesserat,  eo  mihi  molestior  quod  a  luce 
venientes  oculi  sunt  in  tenebris  pigriores.  At  vero  ille 
magnanimusadolescens,  quem  nisi  coeptam  successio- 

num  telam  fata  praeciderint,  Mediolani  Liguriaeque  di- 
ves  expectat  haereditas,  etquo,  nisi  iudicium  amorfal- 
lit,  inter  iuvenes  fortunatos  nullus  est  melior,  nuUus 
humanior,  ante  alios  me  nomine  inclamans  ut  caverem 
admonebat.  Ego  ignarus,  et  plus  fateor  clamore  omnium 
quam  periculo  meo  motus,  non  priusintellexi  quid  rei 
esset,  quam  solas  equi  auriculas  extantes,  meque  den- 
sis  vepribus  oppressum  vidi.  Profuit  ad  salutem  pro- 
prium  non  nosse  discrimen.  Quosdam  iuvit  ignorantia,  et 
dum  nil  metuunt  nil  nocuit:  sic  contra  multos  aegros 
morbi  fecit  opinio,  ut  aliquando  essent  quod  diu  esse 
crediderant:  neque  enim  de  nihilo  dictum  est,  imagi- 
natio  facit  casum.  Cui  pari  ratione  illud  obiecerim,  ima- 
ginatio  casum  tollit.  Ita  cum  multa  scire  sit  optimum, 
quaedam  melius  nesciuntur.  Certe  cum  discrimen  ipse 
meum  nescio,  dumque  nil  mali  suspicor,  nil  incom- 
modi  passus  sum:  neque  enim  periculum  nisi  post  pe- 
riculum  agnovi,  magisque,  cum  iam  timendum  ni- 
hil  esset,  timui,  et  nunc,  utaitMaro,  horresco  referens. 
Tunc  ut  eram  in  pedes  subito  desilui,  supremum- 
que  ripae  marginem  illsesus,  plusquam  meo  saltu, 
tenui  invisibili  subnixus  auxilio.  Substiterat  equi- 
dem  adolescens  ille  mitissimus,  iussisque  famulis  de- 
scendere,  ipse  non  modo  vocis  obsequium  mihi  prae- 
buerat,  seddexterae:  dum  interim  equus  meus  magno 
nisu  sibi  consulens  primisque  (dictu  mirum)  ungulis 
dependens,  attritus  genua  vix  tandem  emergebat,  qui 
si  ut  natura  rei  poscebat,  repente  postquam  labi  cceperat 
in  tergura  cecidisset,  actum  erat,  et  absolutus  eram 
omnibus  curis.  Adfuit  hominum  succursus,  adfuit  equi 
vigor,  dicet  aliquis.  Ingratum  mendacium,  mendax  in- 

gratitudo:  vana  maDus  hominis,  fallax  equus  ad  salu- 
tem  ipse  suam;  ut  alias,  supposuit  manum  praesenti- 
que  me  solus  exitio  Christus  eripuit.  Quod  idcirco  tibi 
notum  volui,  ut  sicut  apud  Flaccum  caducae  arboris  rui- 
na,  sic  apud  me  instabilis  equi  lapsus  propriae  noscon- 
ditionis  admoneSit,  inanem  esse  providentiana  huma- 
nam,  ineluctabilem  fati  vim,  innumerabiles  mortalinm 
casus,  insestimabilem  ccecitatem.  Itaque  dum  huic  oc- 
currimus  in  illud  currimus,  et  dum  maxime  circum- 
spicimus  ac  multa  providemus,  tum  maxime  unde 
nil  metuebamus  opprimimur,  fitque  quod  ait  ille  veris- 
simum  : 

improvisa  leti 

Vis  rapuit  rapietque  gentes. 

Nequidquam  aestuamus  atque  angimur,  sola  potens  est 
occurrere  cunctis  divina  clementia.  Ea  tuncFlacco  adfuit, 
nunc  mihi,  saepealiis:  alioquin  nec  ille  suum,  oec  ego 
meum,  nec  multi  bellorum  casus  in  pace,  pelagique 
pericula  in  litore  renarrarent.  Hic  semper  scrupulus  pre- 
mit,  quod  dum  ditScuItatem  unam  evanuisse  credimus, 
superest  altera.  Tota  nostri  nostrarumque  rerum  cu- 
stodia  committenda  Deo  est,  et  de  propriis  viribus  aut 
consiliis  nil  sperandum.  Sed  iam  de  moribus  satis  est 
dictum :  ad  familiaria  convertamur.  Legatus  ergo  hic,  de 
quoambigue  tibi  scripseram,  spem  meam  liberalitate  vi- 
citsua,  ut  prope  mediffidisse  poeniteat,  quamvis  sem- 
per  minus  sperare  sit  tutius.  Nil  omnium  quae  petieram 
negavit:  ultro  etiam  ut  pro  me  ipso  grande  aliquid  pe- 
terem,  hortatus  est.  Ego  autem  pro  me  nihil.  Fallor: 
immo  vero  pro  me  omnia:  quid  enim  verius  meum 
quam  quod  amicorum  est?   Caeterum  ego  iampridem 

mihi  modum  statui,  et  fines  posui,  quos  ne  transeatsi- 
ticulosa  cupiditas,  vallum  ac  foveam  circumduxi,  coe- 
gique  animum  stare.  Neve  iilum  testimonio  guo  pri- 
vem,neque  renuentem  iusta  imperia,  neque  recusantem 
fraBnos,  neque  suadentem  ferocia,  si  obstrepere  pestilens 
consuetudo  desierit,  rebellantem  patior:  sic  sementem 
qui  dedit  adiuvet,  ut  mihi  frugalitas  grata  est,  ut  teta 
et  otiosa  paupertas  amicior  qliam  tristes  occupatapque 
divitiae.  Si  quid  secus  ac  loquor  facio,  praerapido  rerum 
faumanarum  torrente  raptatus,  indignans  tamen  facio  et 
in  diversum  nitens.  Mitto  autem  haec:  sic  enim  glorior, 
sic  quaeror,  sic  omnia  tecum  loquor  ut  mecum.  Idem 
animus,  eadem  patria  est,  idem  studium,  idem  nomen, 
par  voluntas  affectusque  persimiles.  Tu  "pietate  prior, 
tu  religione  praestantior,  et  familiarior  Deo:  sedethaec 
sileo.  Verum  ut  intelligas  quod  mallem  clariori  aliquo 
scire  posses  indicio,  quanlo  plurii?  ego  faciam  preces 
tuas  quam  tu  ipse  qui  eas  tam  verecunde  porrexeras,  ut 
inter  poscendum  omhem  mihi  negandi  viam  ostendere 
videreris,  scito  quod  elsi  pro  his  amor,  pro  his  sanguis, 
pro  his  miseratio,  pro  quibusdam  familiaritas  me- 
ritumque  certarent,  prima  tamen  omnium  petitio  tua 
fuit,  quam  tuis  scriptam  ut  misisti  Legatique  signatam 
digitis  accipies  huic  epistolae  interclusam.  Litteras  hinc 
fieri,  non  illud  modo  quod  pro  quibus  executionibus  {sic) 
uti  velles  eram  nescius,  sed  extremae  temporis  angustiae 
vetuerunt.  Petitione  enim  mihi  sero  tradita,  ille  mane 
discessit.  Ita  tamen  res  acta  est  ut  amantissimus  pater 
Egitaviensis  Episcopus  cancellarius  suus,  litteras  ipsas 
expediri  iubebit,  ubi  tu  eum  vel  pro  parte  mea,  vel 
nostra  alter  adierit.  Ibis  ergo  vel  mittes  aliquem  ex 

tuis  Pisas  aut  Senas  qua  ille  iter  acturus  est,  Episco- 
pumque  convenies,  et  viva  voce  de  negocio  iastructuin 
et  litteris  ad  eum  meis,  quae  cum  istis  veniunt,  excitan- 
dum.  Pro  aliis  vero  unum  ex  meis  sequi  illum  iubebo: 
nullas  enim  his  litteras  scribi  temporis  sivit  inopia.  Do- 
leo  quod  tibi  laboris  aliquid  aut  negotii  reliqui:  sed 
necessarium  fuit. 

Nil  sine  magno 
Labore  vita  dedit  mortalibus. 

I  ergo,  et  laborem  tibi  certum  imaginaria  condias  vo- 
luptate.  lucundum  si  tibi  finxeris,  efficies.  ^Estima  te 
ocio  non  negotio  trahi.  Semper  sedes,  nunquam  pa- 
trium  iimen  transis:  in  hoc  nempe  differimus,  ad  cae- 
tera  pene  gemelli.  Et  hic  quoque  meum  morem  iadue, 
tuum  exue.  Habet  et  motus  suam  dulcedinem,  et  saepe 
quiete  gratior  fuitlabor;  ut  nihil  aliod,  quielem  ipsam 
efficit  gratiorem.  Incipe,  siirge,  age,  move  te  loco;  re- 
versus  saltem  melius  sedebis.  Qui  semper  alienas  facis, 
aliquando  res  tua  facito.  Fallere  te,  et  si  possim,  nolo, 
et  si  velim,  nequeo.  Artificium  meum  vide.  Facio  quod 
consolatores  solent:  fando  quod  oportet  ut  delectet  ni- 
tor.  Cuperem  Legatum  ipsum  Florentiam  invisere,  quod 
et  optare  illum  arbitror:  sed  puto  non  poterit,  magnis 
et  gravibus  Ecclesiae  negotiis  recto  Romam  calle  festi- 
nans.  Ipse  vero  quantum  obliquo  atque  udo  calle  festi- 
naverim,  frustra  tamen  ut  huc  ante  crepusculum  per- 
venirem,  claudicantes  lineae  et  fesso  simillima  viatori, 
vel  sola  frons  indicat  litterarum.  Vale. 

FRANCISGUS  PETRARCA  lOHANNI  BARILIO  S.   P.    D. 
Mittit  ad  eum  epistolam  poeticam. 

Solitis  et  inexplicabilibus  curarum  mihi  laqueis 
circumsepto  nuilum  affluxisse  poterat  gratius  solameu, 
quam  quod  secum  attulit  magnificentiae  vestrae  dulcis  et 
eximiae  dilectionis  testis  epistola,  cui  confestim  prius- 
quam  aut  ipsamanibus  elaberetur,  aut  quem  ipsius  le- 
pos  excitaverat  impetus  animi  deferveret,  centum  forte 
versiculos  reddidi,  lima  quidem  in  tempus  aliud  dilata; 
quum  ecce  die  proximo  nuncius  vester,  de  quo  nil  au- 
diveram  aut  cogitaveram,  repente  adfuit  responsum 
flagitans.  Substiti  quid  agerem  incertus.  Ad  postremum 
omnem  iudicii  vestri  censuram  subeundam  potius  exi- 
stimavi,  quam  committendum  ut  frustra  mihi  tantus  vir 
scripsisse  videretur,  praecipue  quia  hunc  ipsum  incultio- 
ris  carminis  horrorem  amoris  indicem  fore,  Virgilio 
admonente,  didiceram.  Mitto  igiturqualeserant:  mittam 
vel  feram  ipse  libentius  maiora  cum  potero.  Vester 
sum:  obsecro  merecommendari  ad  pedes  humiliter  do- 
mini  mei  regis,  adquos  reverti  quanlo  desiderio  mens 
aestuet  testis  est  Christus:  sed  catena  multiplicis  obli- 
gationis,  qua  domino  Azoni  sum  constrictus,  me  huc- 
usque  detinuit.  Ex  parte  dicti  domini  Azonis  vos  sa- 
luto,  nec  non  et  Sennuccium  meum,  cui  multum  invideo, 
quia  est,  ut  ipse  idem  testatur,  multa  cum  djlectione 
vobiscum,  quibus  ego  me  tertium  fieri  pro  grandi  mu- 
nere  cuperem,  nisi  et  fortuna  mea  certe  et  indignitas 

prohiberet.  Valere  feliciter  vos  opto,  et  mei  memores. 
RecommeDdo  vobis  Barbatum  amicum  meum.  Datum 
propere  ult.  lanuarii. 

Sequitur  Carmen  quod  est  Lib.  II^  Ep.  I.  Quid  mea 
fala  mihi  toto  speciosius  cevo. 


EPISTOLA  LVffl. 

FRANCISCUS  PETRARCA  GASPARO  VERONESI  S.   P.   D. 
Dolorem  lacrimis  leniri :  Amicorum  mortem  defiet. 

Sunt  quidam  sic  affecti  sic  obruti  moerore,  ut  sicut 
in  corporibus,  nisi  purgatus  bumor  noxius  fuerit,  extrin- 
secus  admota  remedia  frustra  sint,  sic  animis  quoque 
illorum,  ni  concretus  dolor  in  querelas  aut  lacrimas  ef- 
fundatur,  nequaquam  illis  verborum  consolationibus 
medeare.  Id  olim  meditans,  Stephanum  de  Columna  se- 
niorem  virum  omnium  quos  noverim  contra  hostiles 
motus  nostra  aetate  fortissimum  atque  invictum,  sed 
amantem  adeo  suorum  ut  pene  totus  ex  illorum  anima 
penderet,  post  illam  miserabilem  ac  festinam  familiae 
suaestragem  sic  per  epistolam  sum  alloquutus,  non  ut 
lacrimas  comprimerem,  quod  si  facerem  extincturus  ii- 
lum  fueram,  sed  elicerem  ac  funditus  exhaurirem,  atque 
ita  dolore  nimio  plenam  animam  expurgarem:  et  suc- 
cessit.  Epistolam  enim  illam ,  ut  mihi  qui  eam  tulit  re- 
tulit,  tot  cum  lacrimis  legit  tantisque  suspiriis,  ut  time- 
ret  ille  ne  periculo  sibi  esset;  insultantibus  amicis  quia 
nescio  quod  nocivum  ac  funereum  attulissem:  ea  vero 
perlecta,  tersit  oculos,  iuravitque  nil  se  amplius  fletu- 

rum,  Qonsisimul  orbis  totas  succumberet:  QesseeDim 
ad  salietatem  et  quidquid  esset  in  animo  gemituum 
perfluxisse.  Hoc  remedii  genere  ipse  mecum,  cogente 
impia  Fortuna,  sa^pe  postea  usus  sum.  Cuius  rei  epi- 
slola  superiore  brevis  est  menlio.  Et  heu!  fata  homi- 
num,  sive  quo  alio  opportuniore  vocabulo  lubricus 
status  vitae  mortalis  exprimitur!  Idem  ille,  cui  hoc 
scripsi,  vir  verecundissimus  atque  optimus  vereque 
pacificus,  quod  cognomen  spondet,cuiego  non  ut  suis 
Maro  sempiternam  famam  quam  non  habeo,  sed  nomen 
in  epistolis  meis,  posthac  crebrum  promisi,repente  post 
moriens  hac  me  quam  libentius  impiessem  promissione 
liberavit,  efiecitque  ut  de  iiio  multa  quidem  loqui  pos- 
sem,  illi  vero  iam  scribere  nil  amplius;  utqueeoreme- 
dio,  (|uo  sibi  me  in  altis  usum  dixi,  mox  in  eodem  ipso 
ulerer,  cuius  morte  et  nos  amico  optimo,  et  Patavina 
urbs  cive  egregio  spoliata  est.  Quo  nescio  an  et  moribus 
clarior  et  fide  conspectior  sui  ordinisallerpatriaesupier- 
sit.  Grave  hoc:gravius  multoquod  sequitur;  amicum 
paulo  ante  perdideram,  qualem  nostro  saeculo,  nisi  me 
failit  aestimatio,  nemo  habuit^  in  quo  tu  quoque  non 
modicum  perdidisti.  In  hoc  ergo  largius  quam  in  alio 
fere  unquam,  illo  meo  tristi  remedio  usus  eram.  Flevi 
obitum;  non  pudeat  fateri,  quod  fecissenon  puduit;  e( 
quoniam  delectabat  ac  proderat  exonerare  animum  fle- 
tu,  feci  omnia  quibus  quam  necessario  flendum  esset, 
semel  flerem,  et  non  saepius,  quod  fieri  non  poteratnisi 
abundantissime  semel  flessem.Quamobrem  inter  caetera 
fletus  incitamenta,  ad  familiarem  viri  illius  epi^tolam 
scripsi,  ut  artificio  vacuam,  sic  refertam  vivis  affecli- 
bus,  quam  et  scribens  et  relegens  flevi,  quantum  de- 

siderio  leniendo,  levandoque  gemitui  visum  esset  expe- 
diens;  et  valuit,  ut  post  saBpe  suspirans  nunquam  fle- 
verim,  nunquaraque  deinceps,  ut  auguror  et  ipse  tale 
aliquod  fleturus  exhausisse  fontem  mihi  video  lacrima- 
rum.  Hanc  ergo  licet  utilem  mihi,  tum  quia  non  tani 
virilibus  quam  flebilibus  sententiis  plena  erat  occului, 
neque  hac  aetate  mihi  elapsam  sciri,  neque  hac  in  parte 
operis  legi  illam  meOjnomine  dignum  ratus.  Tu  qui  tuo 
iure  nostra  omnia  familiariter  noscis,  quique  his  otii 
nostri  curis  transcribendis,  primus  animum  ac  digitum 
applicasti,  nulla,  ul  puto',  alia  re  illectus,  quam  varie- 
tate  ac  novilate,  tu  e  latebris  in  publicum  illam  tra- 
his,  quam  quum  tuaB  inslantiaB  non  negandam  decre- 
vissera,  ac  te  prius  quam  illam  scripturus  es,  et  alios 
qui  lecluri  commonendos  existimavi,  ut  sciretis  id 
ipsum  consolationis  in  ea  essequodconsolatorium  mihi 
esset;  sic  eram  enim  ut  delectarereocuius  omnes  con- 
trario  delectantur:  malis  raeis  quodammodo  demulce- 
bar.  Nec  mihi  unquam  melius  erat,  quam  dum  flebam, 
atque  animam  aestuantem  oculorum  imber  largifluus 
leniebat.  Hoc  in  statu  eram  dum  illam  scripsi,  et  adhuc 
forte  essem  ni  scripsissem :  scribendo  et  flendo  perveni 
quo  ratiocinando  non  poteram.  Haec  tibi  amice,  tecumque 
aliis  si  quos  ea  res  tangeret  pro  lamenti  illius  excusa- 
tione  dixerim,  simulque  ut  tu  qui  tot  tan^  varia  no- 
mina  usque  nunc  scripseris,  amicorum  nominibus  ali- 
quando  tuum  ipse  nomen  adscriberes,  neve,  licet  sero 
mihi  cognitus,  in  hac  amicitiarum  acie  praeteritus  vi- 
derere.  Vale. 

EPISTOLA  LIX. 

GALEATIUS  VICECOMES  MARQUARDO  UT  DICITUR 
EPISGOPO  AUGUSTENSI. 

Ob  litteras  superbise  et  iactantise  plenas  ab  eo  sibi  missas  Galeatius 
Vicecomes  Episcopum  indignanter  alloquitur,  et  rainis  inse- 
quitur. 

Superbiae  imo  vero  insaniae  tuae  litteras,  quas  iniu- 
riis  plenas  exudantesqne  conviciis  in  nos  diceris  eflFu- 
disse,  ad  manus  nostras  non  pervenisse  noveris,  sed 
dumtaxat  continentiam  in  eflFectu  quorumdam  nobis  fide- 
lium  nostrorum  sedulitate  transmissam,  quodque  ipsas 
easqua  decuitfrontepercepimus,  nunquam  procul  du- 
bio  credituri  tale  aliquid  sani  hominis  processisse.  Sed 
ut  omnia  de  te  credaraus  suadet  notissimirs  et  impor- 
tabilis  furor  tuus.  Solet  enim  sermo  hominis  vitae  mo- 
ribusque  simillimus  esse,  et  darum  animi  lestimonium 
oratio  perhibere.  Tu  quidem,  quantum  intelligi  datur, 
credens  forte  tibi  rem  esse  cum  pueris,  multipliciter 
visus  es  ut  nos  vjentoso  tonitru  et  verborum  inanium 
fragoribus  deterreres. 

Nos  qui,  quantum  in  hac  vita  brevi  et  iuvenili 
aptate  permissum  est,  multa  vidimus,  plura  etiam  au- 
divimus  memoriaeque  mandavimus,  et  insolentiae  tuae 
minas  ac  dicla  contemnimus,  omnino  muscularum  mur- 
mur,  ac  vanus  strepitus  non  horremus.  Tu  tamen  ut 
animum  tuum  tui  merito  contemptorem  praeclarissimi 
nominis  lux  praestringat  Vicarium  te  romani  iactas  im- 
periilCuius  nos  et  fideles  fatemur  et  Vicarios  profitemur; 
et  omnes  a  quibus  originem  traximus  maiores  nostros 
devotissimos   semper  ac  fidelissimos  extitisse  certum 


470  VARIARUM 

atqueadeo  clarum  est,  ut,  praeler  te  virum  omnis  boni 
nescium,  nulli  hominum  incognitum  arbitremur.  Contra 
autem  te  non  Yicarium  imperii  credimus,  sed  nostrorum 
hostium,  et  quod  multo  tibi  fcedius  est,  praedonum 
quoque  reipublicae  stipendiarium  scimus.  Quis  enim 
tam  grossus  ingenio  est  ut  credat  romanum  im- 
peratorem  decus  ac  culmen  principum  orbis  terrae, 
aetate  illa  sua  florida,  illo  cum  robore,  illa  prudentia 
consilioque  subnixum,  illis  tot  bellicis  illustrem  virtu- 
tibus,  illa  denique  praevalentum  ducum  ac  procerum 
comitiva  ad  compescendos  motus  Italicos,  quibus  vix 
ipsa  hodie  vel  lulii  Cdesaris,  vel  Scipionis  Africani  prae- 
sentia,  sed  nec  utriusque  sufficeret,  senescentem,  et,  si 
verum  aequo  animo  pali  potes,  furiosum  atque  inutilem 
presbyterumdirexisse?Nunquam  profecto  milvumaqui- 
la,  nunquam  leo  leporem  misit  in  praedam.  Solentenim 
qui  mittuntur  similes  esse  mittentibus.  Tibi  quid,  quae- 
sumus,  cum  Imperatore  domino  sancto  nostro  similis 
est?  Animus,  aetas,  genus,  an  virtus,  an  professio?  Nulla 
nisi  dissimilitudo  rerum  par:  nunquam  tam  nulla  pro- 
portio.  Si  quo  te  i^itur  Imperii  Vicarium  possemus  in- 
ditio  suspicari,  quanquam  non  immerito  de  mittentis 
iudicio  miraremur,  quia  propositum  est  nobis  nil  velle 
quod  nolit,  et  nil  nolle  quod  velit,  parati  essemus,  etsi 
non  parvi  periculi  rem  sciamus,  ad  irati  et  rabidi  iudi- 
cis  tribunal  accedere,  et  nos  ante  ipsum  iracundiae  tuae 
fulmen  vivis  et  veris  vocibus  excusare,  quibus  vel  tuam 
placaremus  insaniam,  vel  quia,  ut  credimus,  illa  nisi 
ferri  acie  frangi  nequit,  coram  Deo  saltem  et  homini- 
bus  nostram  innocentiam  probaremus.  Sed  quoniam  te 
non   Imperii    Vicarium,   sed  stipendiarium  furum,  ul 

diximus,  ac  satellitem  reputamus,  omisso  ad  praesens 
illo  longo  processu  et  confictorum  criminum  acervo, 
ubi  multa  et  varia  in  nostrum  seu  verius  in  tuum  ca- 
put  mendacia  congessisti,  omissis  nugis  et  turaentibus 
verbis  tuis,  hoc  solum  praesentium  tenore  rescribimus. 
Nos  infra  terminum  quem  nobis  ad  hoc  diceris  praefixis- 
se,  ne  laborare  te  oporteat  veniendo  super  Mediola- 
nense,  Placentinum,  seu  Parmense  territorium,  ut  mina- 
ris ,  in  ipsis  tuis  aut  tuorum  finibus,  quia  te  non  tanti 
facimus  ut  ad  nutum  tuum  personaliter  moveamur,  tibi 
per  procuratores  nostros  idoneos,  ut  speramus,  legitime 
et  magnifice  responsuros.  Unum  hoc  prdBmissis  adnecti- 
mus,  ne  tibi  forte,  ut  vanissima  spes  stultorum,  de  con- 
scientia  vesani  capitis  blandiaris;  et  quoniam  vocaris 
episcopus,  cum  vir  sanguinum  sis,  impune  furere  et 
insultare  posse  urbibus  ac  populis  qua  impetus  tulerit, 
bonorum  flnes,  statum  et  patrimonia  lacerare,  postremo 
passim  quidquid  est  libitum  licitum  speres,  nossi  cum 
nefaria  latronum  manu  ad  populandos  exlerrendosque 
pacificos  fines  nostros  attigeris,  si  te  in  manus  nostras 
Fortuna  iuslitiae  ministra  perduxerit,  non  alio  quam  quo 
ineritus  es  famosi  latronis  ac  incendiarii  supplicio  pu- 
nituros.  Vale. 

Data  Mediolani,  die-VIIII.  Octobris. 

NoTA.  —  Littera  haec  Galeatii  Vfcecomitis  nomine  ad  .Marquardum 
Episcopum  Augustensem  missa  in  duobus  Codicibus  Florentinis  Franciscum 
Petrarcam  auctorem  habuisse  dicitur.  Multa  tamen  rationum  momenta  con- 
trarium  suadent,  quse  in  adnotalionibus  quarto  in  volumine  vulgandis  le- 
ctor  inveniet.  Hisce  non  obstantibus,  litteram  ex  hoc  libro  expuugeodam 
baud  duximus,  ne  sententiae  nosirae  in  re  dubia  nimis  confidcre  videremur , 
neve  ulla  ex  iis  quse  vulgo  auctori  nostro  tribuuntur,  hac  in  sylloge  deside- 
retur. 

EPISTOLA  LX. 

FRANCISCUS  PETRARCA  MODIO  PARMENSI   S.   P.    D. 
Duo  illi  opuscula  mittit  de  quibus  iudicium  suum  exquirit. 

Tua  brevis  ac  dulcis  epistola  mihi  graves  inter  cu- 
ras,  quasi  densa  inter  nubila,  suavissiraus  hiberni  radius 
solisaffulsit;inquacum  grala  sintomnia,nihiI  est  novum. 
Semper  erga  me  talem  fuisse  te  memini:  gratiam  habeo, 
atque  utinam  ut  animo  iuncti  sumus  sic  simul  vivere 
licuisset.  Meliore  autem  nostri  parte,  quoniam  utra- 
que  vetitum,  simul  erimus,  ea  scilicet  quae,  ubi  se  vir- 
tuti  subiicit,  Fortunae  imperio  exempta  esl.  Quod  est  re- 
liquum:  videbis,  amice,  dum  ex  commodo  licebit  duo 
illaopuscula  ingenioli  mei,  quae  varie  affectus,  alterum 
nimis  ardenti  animo  dictavi,  alterum  nimis  leni,  et  ab 
omni  ferme  rerum  humanarum  participatione  semoto, 
quodquein  utroque  tibi  displicuerit,  mihi  seorsum  indi- 
cabis.  Si  quid  vero  placuerit,  generosae  atque  agilis  tuae 
manus  ministerio,  ut  soles,  quosdam  velut  stellarum  ra- 
dios  adhibebis,  quibus  non  aliis  tantum,  sed  mihi  etiam 
res  ipsa  sit  gratior.  In  quo  vide,  oro,  diiigenter  ne  te 
amor  fallat  qui  doctissimos  iam  fefellit.  Vulgi  vetus 
est  verbum:  cum  placet  histrio  gestus  placent.  Cave 
ergo  ne  nimis  multa  signando  aemulis  nostris  argumen* 
tum  praebeas  tibi  tali  viro  mediocria  placuisse.  De- 
mum  illis  modo  signum  imprime  quae  vel  ab  ignoto, 
vel  ab  hoste  eti.am  dicta  laudares:  quae  pauca  ibi  esse 
non  dubito.  Illud  itidem  precor  certiorem  me  ut  facias 
quid  agit  communis   domina,  illustris  mulier  et  virtu- 


EPISTOLA  LX.  473 

tis  amicior  quam  Fortunse,  quisve  suarum  rerum  sta- 
tus,  et  quae  spes,  cuius  venerabilem  conspectum  toto 
iam  triennio  exoptatum  mea  mihi  pridie  sors  invidit. 
Vale  nostri  memor. 

F.  tuus. 

Ticini,  Kalendis  Septembris. 

Magistrum  Fortianolum  nostrum  meis  verbis  ore 
tuo  salutatum  velim. 


EPISTOLA  LXI. 

FRANCISGUS  PETHARCA  IGHANNI  PARMENSI  S.  P.  D. 
Explicat  allegoriam  quae  littera  superiori  n.  L  relata  continetur. 

Uberem  messem  parvo  de  semine  messui.  Arbo- 
rem  quam  stilo  descripseram  coloribns  designasti;  ac 
memorem  Horatianae  sententiae  ubi  ait : 

Segnius  irritant  animos  demissa  per  aures 
Quam  quae  sunt  oculis  subiecta  fidelibus , 

quod  auribus  ingesseram  oculis  subiecisti,  non  conten- 
tus  nisi  et  eius  oppositum  insuper,  et  huius  vitae  are- 
nam  habitatam  mortalibus  addidisses:  ubi  ad  tempus 
Vtrumque  permixtum,etheu !  nonaequis  portionibus  con- 
fusa  sunt  omnia,  discernenda  novissime,  et  supremi 
flabro  iadicii  ventilanda.  Ostendisti  realiter,  amice,  ar- 
borem  tibi  notissimam,  quam,  ut  de  singulis  dubitans 
phiiosophico  consilio  videare,  verbo  dicis  incognitam. 
Est  ergo  (quoniam  haesitalio  tua  interpretem  me  vide- 
tur  exposcere),  est,  inquam,  arbor  illa  quam  putas,  nec 

te  fallit  opinio.  Quomodo  enim,  ut  de  te  sileani,  amicum 
illum  magnum,  quem  tuae  dubitationis  tuaeque  coBSor- 
tem  narras  indaginis,  falleret  arboris  notitia,  cuius  sub 
ramis,  nec  me  fallit  amor,  ab  adolescentia  sua  sedit? 
Unde  tunc  flores  vernos,  nunc  maturos  et  tempori  de- 
bitos  frijctus  legit?  Est  igitur  est  utique  virtus  ipsa 
quod  visum  dicis  ambobus:  virtus  olim  quadrifidos  ha- 
bens  ramos,  propter  quadripartitam  honestatis  speciem, 
solo  nomine  late  notam:  quos  ideo  spectare  terrara 
dixi,  quia  quatuor  morales,  pro  ea  praesertim  parte 
quam  politicam  vocant,  civiles  actus  ac  terram  respi- 
ciunt.  Has  sane,  quod  invitus  fateor,  maioribus  ^ostris 
constat  aiiquanto  magis  fuisse  cultas  quam  nobis ,  prae- 
cipueque  principibus;  quos  pastorum  appeliatione  no- 
tavi,  qui  usque  adeo  iam  aerei  facti  sunt,  ut  amare  ho- 
mines  et  curare  terrestria  viie  ducant,  ac  prasiudicium 
maiestatis,  cum  tamen  omnes  iisdem  ex  seminibus  nati 
simus.  Tres  altiores  rami  Iheologicae  suntvirtules.  Hae 
ante  Christi  adventum',  quem  coelestem  agricolam  non 
inepte  videor  nuncupasse,  mundo  incognitae  habeban- 
tur,  quas  coelum  spectare  non  ambigitur.  Christi  sarcu- 
lus  Christi  doctrina  est,  qua  fidelium  mentes  colit.  Ros 
serotinus  sanguis  est  proprius  et  gratiae  ccelestis  in- 
fusio,  quae  sero,  hoc  est  sub  finem  saeculorum,  in  mun- 
dum  sterilem,  Deo  res  hominum  miserante,  delapsa  est. 
Ramuli  sunt  harum  subdistinctiones  innumerabiles  vir- 
tutum:  felices  aurae  sunt  cogitatus  pii  et  sanctae  inspi- 
rationes:  volucres  sunt  aniniae  quae  alis  cogitationum 
talium  alte  conscendunt,  candidae  propter  innocentiam, 
canorae  propter  id  quod  scriptum  est :  cantabo  Domino 
qui  bona  tribtiit  mihi;  et  iterum :  cantabo  Domino  in  vita 

mea,  psallam  Deo  meo  quamdiu  fuero ;  et  rursus:  bene- 
dicam  Domino  in  omni  tempore,  semper  laus  eius  in  ore 
meo.  Poma  sunt  virtutura  fructus,  quibus  omDino  nihil 
dulcius  esse  fatebitur  quisquis  inde  gustaverit.  Quinam 
vero  fruetus  hi  sunt,  nisi  et  hic  gaudium  de  virtute, 
et  illic  in  patria  finem  non  habitura  felicitas?  Mite  so- 
lum  est  vita  mansuetorum,  qui  licet  altius  aspirent, 
adhuc  tamen  terram  inhabitant:  hanc  exornantes  herbae 
variaB  quid  nisi  varietas  sibi  convenientium  actionum  ? 
Flores  purpurei  quid  nisi  morum  fuerint  ornamenta? 
Lenis  accubitus  quid  nisi  bene  compositi  animi  status 
et  felicis  conscientiae  quies  est?  Odoris  suavitas  famam 
bonam:  oculos  mulcens  color  quid  atiud  quam  deco- 
rum  illud  importat,  quod  elucet  in  virtute,  de  quo  prae- 
clare  in  officiis  suis  agit  Cicero?  Fons  sub  hac  arbore 
scaturiens  quid  nisi  actuum  bonorum  ex  virtutis  radice 
nascentium  inhexausta  series  est,  quae  hinc  illinc  dif- 
ficultatibus  obiectis  excita,  clarior  fit  atque  sonantior? 
Siquidem  ex  colluctatione  laudabili  et  meritorum  prae- 
coniorum  murmur  elicitur,  et  lautius  exauditur.  Gau- 
det  enim  virtus  diflicilibus,  et  vix  facile  aliquid  magna 
dignum  laude  reperies:  propter  quod  arborem  hanc  lo- 
cis  arduis  radicatam  dixi:  repositis  autem  ideo  quia 
cum  diflScilis,  tum  secreta  est  ad  virtutem  via-  Nec  illud 
puto  mentitus  sim  difficilem  aditum,  caetera  planiora: 
quod  et  experti  omnes  norunt,  et  te  expertis  annume- 
rare  non  dubitem.  Postremo  Cancer  retrogradum,  Leo 
autem  ardentissimum  sidus  est.  Quorum  ille  relapsum 
adscendentis  animi  et  ad  infima  reditum  signiBcat:  hic 
ardores  cupiditatum  atque  libidinum  et  irarum  passio- 
numque  omnium  quibus  humana  mens  aestuat.  Haoren- 

dum  vobis  huic  arbori  usque  ad  vesperam,  hoc  est 
usque  ad  huius  vit^e  terminum  admonui:  addens  de  qno 
nemodubitat,nunquam  meliusesse  mansiiros:  malefida 
enim  voluptatis  statio,  ad  quam  velut  ad  portum  mun- 
dus  iners  confluit,  utblandos  introitus  sic  moBstos  ha- 
bet  ac  prdBcipites  egressus;  quod  si  unquam  dubitatum 
esset,  heu !  clare  nimis  ac  terrifice  non  sine  meis  et 
multorum  lacrimis  nuper  apparuit.  En,  amice,  parabolam 
tibi  meam  ipse  reseravi.  Superest  ut  et  amico  illi  opti- 
mo  et  tibi  gratias  agam,  qui  pro  brevi  papyro  non  eam 
modo  de  qua  loquebar  arborem,  sed  totum  mihi  ter- 
rarum  orbem  in  membranis  descriptum  insigni  quidem 
artificio  remisistis:  utque  ambobus  et  arboris  ostensae 
refrigerium,  et  mentium  corporumque  valetudinem  in- 
concussam  ac  perpetuam  precer.  Vale.  Mediolani:  ille 
tuus. 


EPISTOLA  LXII. 

FRANCISCUS  PETRARCA  AD  IGNOTUM. 
Gratulatur  victoriam. 

Virtuti  tuae  congratulor,  adolescens,  quando  tu  sic 
unus  adversum  millia,  sic  solus  adversum  agmina  cla- 
vam  de  manibus  Herculis  extorsisti.  Redemisti,  sicut 
audio,  iugera  tua  certamine  magno:  quod  eo  laetius  intel- 
lexi  quo  certius  reor  ob  hoc  ulla  te  iactantia  non  extol- 
li.  lam  verbis  non  eget  lempus:  tempus  est,  fateor,  iam 
sulcis  telluri  semina  credere:  qme  suum  sperato  foenore 
non  deceptura  cultorem,  stridenlia  plaustra  vocent,  cu- 
mulentque  felices  areas  ad  trituram.  Vale. 

GALEATIUS  VIGECOMES  GAROLO  DELPHINO  GALLIARUM. 

De  eadem  re,  quee  litterae  superiori  n.  VI  relatae  argumentum 

constituit. 

Urget  hinc  aDimum  dolor,  serenissime  principum, 
et  in  lamenta  prdBcipitat;  binc  silentium  iubet  et  attonitum 
faeit  stupor,  dum  durum  Fortunae  iugum  cogito,  cui  con- 
ditio  est  subiecta  mortalium.  Quid  homini  lutum?  Aut 
quis  omnino  FortundB  imperio  sit  exemptus,  quoniam 
summus  hominum  illustrissiraus  patervester  ac  domi- 
nus  meus  rex,  ex  altissimo  solio  tam  repente,  rotae 
volubilis  deiectus  impulsu,  quod  sine  lacrimis  memi- 
Tiisse  non  possum,  in  manus  hostium  dicitur  pervenis- 
se?  Et  quod  non  parva  doloris  accessio  est,  secum  una 
minor  filius  amantissimus  frater  vester,  ut  irrecupera- 
biles  sileam  iacturas,.  strages  procerum  quos  quasi  to- 
tidem  regni  lumina  una  tristis,  praeceps  et  calamitosa 
dies  obruit  etextinxit:  moesta,  inquam,  etflebilis  et  ob- 
scurior  qualibet  nocte  dies:  quae  utinam  pereat,  ut  illius 
sancti  senis  utar  verbo,  et  vertatur  in  tenebras,  non 
requirat  eam  Deiis  desuper,  et  non  illustret  eam  lumi- 
ne:  obscurmt  eam  tenebrce  et  umbroe  mortis:  occupet 
eam  caligo^  et  involvatur  amaritudine:  non  computetur 
in  diebus  anni^  nec  connumeretur  in  mensibus.  Vere 
enim  caliginosa  dies  et  infelix  et  de  numero  tempo- 
rum  abradenda,  quae  clarissimum  regni  solem  ac  stel- 
las  tam  fusca  nube  circumdedit,  et  quam  tanti  doloris 
vespera  tantorumque  fletuum  vox  consecuta  est.  Huius 
ego  tam  insolili  et  tam  magni  moeroris  particeps  sum, 

inclyte  princeps:  Deum  et  conscientiam  meam  testor !  et 
ad  me  quamvis  a  longe  positum  pars  pervenit  lacri-  | 
marum.  Nam  praeter  communem  et  publicum  dolorem, 
qui  ad  tantae  ruinaa  sonitum  haud  dubie  omnium,  et  in 
primis  regum  ac  magnatum  corda  tenuerit,  cogitantium 
nihil  in  suum  caput  non  ausuram  saevam  illam  memo- 
rabiiemque  Fortunam,  quae  verita  non«it  manu  sacri-  i 
lega  sacrum  Franciaediademacontingere,  est  mihi  pri- 
vati  gemitus  ac  doioris   causa  iustissima.  Nolo  enim  | 

vestra  maiestas  existimet  me  illius  for^san  humanitatis 
immemorem  quam  in  me  oiim  invictissimus  avus  ve- 
ster  exhibuit,  quam  idem  vester  genitor  multis  et  va- 
riis  benevolentiae  regiae  auxit  indiciis:  quam  vestra 
quoque  iam  tunc  venerabilis  pueritia  et  praeclara  indo- 
les  fronte  laetissima  et  suavissimis  cumulavit  affatibus. 
Haec  singula  equidem  sic  in  animo  sedent  atque  imis 
penitus  sunt  affixa  praecordiis,  uteorum  lucidamradi- 
catamqu^  memoriam  ^ulla  unquam  ullius  ingratitadi- 
nis  nubes  tegat  vel  convellat  oblivio.  Quin  imo  cum  avi- 
tae,  vel  paternae,  vel  vestrae  benignitatis  insignia,  quibus 
me  certatim  omnes,  hominem  vix  nomine  vobis  cogoi- 
tum,  honestaslis,  multa  et  magna  tunc  merito  iudica- 
rem:  deinde  certe  renovata  atque  aucta  sunt  tempore, 
meoque  tantum  crevere  iadicio,  ut  quae  tunc  magaa 
visa  sunt,  nunc  maxima  videantur,  et  prorsus  omne 
meritum  meum  vincant.  Quae  quodam  tempore  mecum 
reputans  una  cum  reliquis  fidelibus  et  amicis  vestris, 
queror  et  lugeo  tanti  domini  mei  casum.  Yeruntamen 
cogitans  statum  vestrum  et  iuvenilibus  humeris  regni 
pondus  impositum,  postremo  cuncta  circumspiciens, 
quoniam  dolori  meo  aegre  impero ,  vestrum  cupio  tem- 

perare  et  lugentium  unus  e  numero  consolatoris  par- 
tes,  fide  valida  cogente,  suscipio.  Dedit  adolescentiae  ve- 
strae  Deus  quod  vix  raro  virorum  illustrium  senio  dare 
solet,  ut  aetate  hac  vanitatem  rerum  humanarum  et 
FortunaB  vim  ac  perfidiam  agnoscatis,  quee  profecto  nul- 
lis  aliis  artibus  vinci  potest,  nisi  summa  stabilis  animi 
virtule.  Illam  vobis  natura  contulit,  experientia  firma- 
vit,  studium  meditatioque  perficiet:  cuius  ope  vel  ho- 
stium  vel  Fortunae  vincetis  insidias.  Remoto  patre,  re- 
gni  salus  et  publicae  spei  ancora  in  vestra  virtute 
fundata  est:  quam  Deus -ideo  belli  casibus  praeservavit 
incolumem,  utesset  per  quem  et  sperari  possent  patris 
vel  liberatio,  vel  vindicta,  et  tanti  regni  gubernacula  re- 
gerentur.  Onus  grave,  sed  Deo  auxiliante,  possibile:  et 
quod  aetatem  vestram  excedat,  fateor,  non  virtutem.  Sed 
quoniam  et  recentis  damni  memoria  et  praesens  occu- 
patio  vestra  multiloquio  staret  adversa,  finem  verbis 
imponam:  hoc  adiecto^  quod  si  vestris  regniq-ue  vestri 
laboribus  opem  aliquam  mea  devotio  ferre  possit,  quid- 
quid  sum  aut  possum  affero  pura  fide  vestrae  inclytae 
maiestati,  quam  mei  memorem  consolari ,  patre  inclyto 
libertati  ac  gloriae  propriae  restituto,  quamque  feliciter 
serenare  et  stabilire  divinitus  ac  victoriosam  facere  di- 
gnetur  Altissimus.  Yale. 

FRANCISGUS  PETRARCA  EPISCOPO  CAVALLICENSI   S.    P.    D. 

Quae  tempore  anteacto  ab  eo  accepit  beneficia  commemorat , 
et  pro  noviter  coUatis  gratias  agit. 

Utcumque  aliis,  quorum  vel  libertate  vel  opera  fre- 
tus  eram,  quid  dicerem  iaveni ,  ad  te  scribere  cogitanti 
rairum  ut  saepe  verba  defuerunt.  Quid  enira  dicerem? 
Ita  mihi  persuasum  profundeque  insitum  est  tuam  te 
negocium  agere  dum  meum  agis,  idque  non  emolu- 
menti  consideratione  vulgaris,  sed  alia  quadam  gene- 
rosa  et  ingenua  aestimatione  paucorum,  et  in  primis 
tua.  Sunt  enim  qui  nihil  nisi  pecuniario  pretio  aestimare 
didicerunt;  tempus  amiciliis  impendunt  quo  nihil  est 
carius,  tam  nil  sibi  videntur  impendisse,  nisi  forsitaa 
quantumlucri  idipsum  tempus  intentis  ad  alia  collatu- 
rum  fuisse  videbitur.  Dant  consilium,  dant  auxilium, 
dant  animam,  dant  seipsos,  nihil  se  dedisse  putant: 
forte  etiam  nec  failuntur:  at  si  quid  pecuniae  irapensum 
est,  id  aestimatione  tacita,  id  importunis  verbis  exag- 
gerant;  haud  immerito:  quando  eis  pecunia  pretiosius 
nihil  est,  non  tempus,  non  fama,  non  sanguis,  non  vi- 
ta,  non  anima.  Tantum  imperii  inter  miseros  mortales 
auro  argentoque  dedit  insanacupiditas.  Tibi  vero  mens 
alia,diversi  moreSjiudiciumquedissiraile.Non  te  super- 
ficies  rerum  fallit;  solerterintrospicis,  et  suum  pretium 
rebus  ponis.  Non  tu  ex  me  aurum  speras,non  ambitiosa 
suffragia,  sed  animum  meum  et  obsides  animi  alSectus 
tenes  potius  quam  speras:   de  futuro  etenim  spes  est; 

itaque  quod  habet  sperat  nemo.  Tu  quidem  pleno  iure 
animum  meum  habes;  ubicumque  sim  ille  tecum  est, 
quem  tibi  pulchra  negotiatione  mercatus  es.  Pietas,  Gdes, 
humanitas,  sapientia,  eloquentia,  litterarum  amor,  cari- 
tas  mei,  conversatio  suavis,  et  servata  dignitate  fami- 
Uaritas  inaudita.  Haec  sunt  pretia  quibus  me  hominem 
liberum  comparasti.  Posses,  non  inficior,  contractum 
communi  iure  rescindere,  ultra  dimidium  iusti  pretii 
deceptus:  nontamen  id  vereor,  nam  et  praescripta  res 
est,  et  multa  praeterea,  licet  exigua  in  se,  adeo  posses- 
soribus  cara  sunt,  ut  ea  vix  ullis  pretiis  commutasse 
velint.  Innumerabiles  sunt  affectuum  humanorum  cau- 
sae,  et  inaestimabiles  aestimantium  voluntates,  investi- 
gabilesque  respectus.  Quidam  vasti  animi  sunt,  et  ap- 
petitum  nonnisi  ad  immensa  transmittunt.  His  orbis 
ipse  terrarum  carcer  videtur,  et  angustiae,  quod  de 
Alexandro  Macedone,  ac  de  lulio  Caesare  lectum  est: 
contra  alii  minimis  delectantur,  magna  fastidiunt : 
his  tugurium  regia  est,  ampla  domus  ergastulum.  Ta- 
les  puto  fuisse  Diogenem  et  Amiclam  illum  Caesareum, 
prius  quam  vector  sibi  permaximus  obtigisset.  Multos 
quoque  alios  praecipue  ex  nostris,  qui  pauperem  du- 
cem  nacti  omni  studio  fecerunt  sibi  familiarissimam 
paupertatem,  in  scissuris  lapidum  atque  in  desertis 
specuum  habilantes:  sic  et  in  reliquis  invenies.  Qui- 
dam  purpuras  mirantur  et  quidquid  supra  humanae 
mensurae  modum  attollitur  attoniti  et  hiantes  aspiciunl: 
his  regnare  felicitas  prima  est:  id  si  fortuna  negaverit, 
at  saltem  amicitiis  regum  student,  et  proximum  regno 
putant  esse  sub  regibus.  Alii  omnem  potestatem  perosi 
ferre  nequeunt  regis  occursum.  Quibusdam  melle  dul- 

cior,  ut  dixi ,  aliis  amarior  felle  pecunia  est.  Ilaqae  Dum- 
mos  alii  non  quasi  fallax  et  fragile  mortalis  vitae  prae- 
sidium^  sed  quasi  fratres  aut  filios  amant,  saepe  plus 
etiam  quam  se  ipsos,  quando  ut  nummis  parcant  fame 
pereunt.  Horum  alii  contactum  ceu  contagiosum  aliquid 
evilant,  et  quasi  non  sufficiat  avaritiam  declinasse, 
nisi  in  contrarium  relabatur,  bellum  indixer6  divitiis, 
quas  ut  valde  optare  imbecillis,  sic  non  posse  pati 
enervati  animi  est.  Hinc  apud  Flaccum  extrema  illa  ri- 
dicula  procul  a  virtute  distantia  Laberii  et  Aristippi, 
quorum  primus  multiplici  pcena  haeredibus  apposita  ni 
paruissent,  omnem  ingentis  patrimonii  sui  modum  se- 
pulchri  saxo  iussit  insculpi,  quo  scilicet  posteritati  nola 
felicitas  sua  esset  quam  in  divitiis  reponebat:  alter  in 
Lybia  servos  aurum  suum  quo  gravati  tardius  incede- 
bant,  quasi  coenum  iussit  abiicere,  cum  ille  posset  rem 
caducam  penitusfoenerari,  ethic  in  meliores  usus  lar- 
giendo  quam  proiiciendo  convertere.  Sunt  quibus  in 
rebus  omnibus  mediocritas  placet.  Horum  ex  numero 
esse  velim,nec  verebor  pusillanimitatis  infamiam,meque 
illo  Senecae  testimonio  tuebeor:  Magni,  inquit,  animiest 
magna  contemnere,  et  mediocria  malle  quam  nimia,  Sed 
cmissa  votorum  varietate  mortalium,  ad  nos  et  rem  no- 
stram  redeo.  Tu  quidem  quam  industrie  amicitias  re- 
gum  colas  insigni  nuper  experimento  et  praeclara  usque 
ad  ^xitum  fide  monstrasti,  adeo  ut  te  et  amicum  rex 
dum  vixit,  et  nunc  etiam  regnum  ipsum  Siciliae  patrem 
vocet.  Nec  ideo  quod  in  monte  stare  consueveras  val- 
lem  odis,  doctus  et  suspicere  et  aequa  conspicere,  nec 
tamen  ima  despicere.  Omnia  enim  agere  virtus  docet,  et 
diversissima  licet,uno  rationis  imperio  administrat.  Non 

sum  rex.  Quid  refert  si  apud  eum  cuius  sum,  quantu- 
Juscumque  sim,  in  pretio  sum?  Multi  deformes  coniu- 
ges  ardentius  amavere.  Saepe  quominor  filiorum  indo- 
les,  eo  parentum  araor  fuit  intentior.   Scipio  Africanus 
summus  hominum ,  filium  usque  adeo  dissimilem  patri, 
ut  hostis  non  filius  videretur,  plusquam  paterne  di- 
lexisse  traditur.  Mirum;  sed  aliquid  latet  quod  amorem 
excitet  amantemque  solicilet:  sine  causa  enim  nulius 
amat,   quamquam  aliis  non  tam  pronis  ad  amandum 
eadem  causa  tanto  impar  forsitan  sit  amori.  Certe  ego, 
dum  me  metior,  quid  de  me  ipso  sentiam,  in  dubio  sum. 
Fateor  enim,  ipse  mihi  non  placeo,  nec  mirari  sufiicio 
quid  est  hoc  quod  clarissimis  viris  (neque  enim  vereor 
ne  vanitati  detur  si   hanc  mihi  verae,  licet  immeritae 
gloriae,  partem  sumo),  clarissimis,  inquam,  omnium  qui 
nostra  aetate  vixerint,  carum  fecit.  Dum  equidem  ipse 
res  meas  funditus  excutio,  nihil  invenio,  quod  in  me 
bonis  amabile  suspicer,   praeter  unum  hoc,  quod  ipse 
etiam  quisquis   sim,   bonos   semper  amavi  et  colui, 
semperque  ab  his  amari  et  volui  et  bptavi,  nec  ullas 
mihi  in  vila  maiores  opes  posse  contingere  ratus  sum, 
quam  benevolentiam  bonorum,   atque  illustrium  viro- 
rum,  quorum  quo  minor  est  copia,  maior  est  gratia 
optabiliorque  convictus.  Sed  dum  cogito  tot  claros  vi- 
ros  haud  facile  in  eo  simul  omnes  errore  versari,  ne- 
scio  quomodo  de  me  mihi  spes  oboritur:   ita,  utdixi, 
dubius  sim,  nec  scio  quidmihi,  quid  aliis  credam.  Vos 
viderilis  quicumque  me  vobis  amandura,  nuUis  causis 
apparentibus  delegistis.  Verum  ut  non  alios  sileam,de 
te  loquar  quem  a  principio  crebrioribus  et  clarioribus 
indiciis  patrem  sensi.  Veni  Mediolanum,  inquit  Augusti- 

nus,  ad  Ambroshm  episcopum,  in  optimis  notum  orbi 
terroB:  et  post  pauca:  Suscepit  me,  inquit,  paterne  ille 
homo  Deiy  et  peregrinationem  meam  episcopaliter  dilexit. 
Quid  libi,  quid  mihi  convenientius  dici  potest?  Veni 
ego  non  Mediolanum,  unde  tibi  tatnen  haec  scribo,  quo 
pridem  a  te  corpore  digressus  cum  alio  pergerem,  For- 
tuna  sic  res  hominum  volvente,  perveni,  sed  in  ruris  ( 
tui  secreta,  non  te  quidem,  quem  adhuc  nisi  facie  non 
noram ,  sed  solitudinem  ab  infantia  dilectam  ac  locorum 
silentium  quaerens  veni,  ubi  a  te  quam  paterne  su-  1 
sceptus  sim,  quam  erga  me  familiariter  simul  episco- 
paliterque  te  gesseris,  tu  forte  vel  nihii  aestimes,  vel, 
quod  valde  beneficis  inesse  solet,  oblitus  sis;  ego  non 
si  Lethaei  gurgitis  fluenta  transierim  obliviscar,  ut  me 
semper  una  fronte  unoque  anirao  videris:  ut  ad  te  inde 
venientem  exceperis,  morantem  excitaveris,  segnem 
increpueris,  et  adhortationum  stimulis  saepe  segnitiem 
excusseris,  saepe  nec  stimulis  quidem  parentem,  urbe 
relicta  tua,  quoque  me  dignatus  sis  consolatusque  prae- 
sentia,  teque  hosjpitis  amor  attraxerit  quo  locorum  tuo- 
rum  caritas  non  trahebat.  Me  ne,  ut  caetera  praetermit- 
tam ,  illius  loci  immemorem  arbitraris,  dum  coactis 
sarcinulis  Italiam  repetens,  sero  ad  te  pro  benedictione 
ac  licentia  venissem,  ante  solis  occasum  Druentiana 
transiturus;  ut  te  graviter  aegrotaptem,  quod  dolori  meo 
parcens  me  celaveras,  moestus  et  admirans  reperi;  ut 
subito  factus  alacrior  totos  penates  laeto  quidem  sed 
modesto  clamore  complesti,  te  sanitati  redditum  adventu 
meo  praedicans;  ut  in  egregium  fratrem  tuum  versus 
nihil  iam  te  de  salute  tua  dubiura  dixisti,  quia  quem 
quaei-ebas  invenisses;ut  raox,dum  ego  dolens  quidemet 

invitus,  sed  urgente  hora  quae  ad  transitum  rapidissimi 
fluminis  iam  tardior  videbatur,  propositi  mei  summam, 
et  ad  quid  venissem,  quove  iter  intenderem  indicassem 
tibi,  repente  tristior  et  pene  intermorluus  orasti  ut  il- 
lam  tibi  noctem  darem:  adfuturum  enim  Deum  et  ali- 
quid  remedii  monstraturum?  Quod  cum  pietate  tua 
victus  annuissem,  meruisti  ut,  precibus  credo  tuis,  quod 
Scholastica  quondam  virgo  sanctissima  pro  Benedicto 
fratre  promeruit,  ingeos  et  inopinus  imber  adfuit,  cum 
tota  non  pluisset  aestate.  Cdeterum,  quia  seu  laborum 
usus  seu  naturae  est,  satis  iam  contra  ventos,  et  fulgura, 
et  aestus,  et  pluvias  induruisse  videor,  uni  forte  cessu- 
rus  impedimento,  quod  etsi  librorum  quos  mecum  fe- 
risndos  assumpseram  amoretangebar  ac  vehementissime 
retrahebar,  post  me  tamen  illos  dimittere  non  vetabar, 
et  tergum  indomitum  imbribus  dare,  obstaculo  interim 
validiore  detineor.  Siquidem  nocte  illa  priusquam  a  col- 
loquio  tuo  in  cubiculum  transissem,  rumor  ad  nos  incre- 
dibilis  pervenit,  te  gaudente,  me  propter  miraculum 
fictam  a  te  fabulam  opinante:  iter  quod  destinaveram 
bello  fractum,  quod  nec  nostra  unquam  nec  avorum 
nostrorum  aetas  adiuverat.  Qui  cum  mane  percrebuis- 
set  auctus,  substiti  atque  his  causis  in  unum  coeunti- 
bus  effectum  est,  ut  sicut  olim  pia  soror  noctis  spatium 
fraternae  morae,  sic  tu  pius  pater  morae  meae  prope  in- 
tegrum  anni  tempus  adiungeres:  cui  totum  quidquid 
id  est  vitaB  reliquum  adiungere  potuisses,  ut  non  a  te 
magis  corpore  quam  mente  divellerer.  Sed  quod  tunc 
nequivisti  nunc  implere  satagis,  idque  nonverbo,  cui- 
tamen  fidei  plurimum  inesset,  sed  his  quae  mentiri  ne- 
sciunt  rebus  probas.  Taces  tu  quidem ,  sed  pietas  tua 

loquitur;  clamant  actus,  pro  quibus  gratias  agens  clamat 
animus   meus,   lingua  tamen  silet,    cui  paria  meritis 
tais  verbanon  suppetunt:  id  enim  agis  non  ut  vulgare 
aliquid,  sed  ut  suprema  vitde  gaudia,  libertatem,  solitur 
dinem,  otium,  silentium,  id  agis  ut  laborum  ferias,  ut 
tranquillae  mentis  statum,  ut  te  postremo,  ut  me  mihi  re- 
stituas.  In  quo  te  adeo  pervigilem  probas  quasi  rerum 
immemor  maximarum  huic  uni  omne  studium  curam-         j 
que  devoveris;  quod  mihi  stupens  Socrates  meus  scri- 
bit  et  stilo  efficit  ut  pene  rebus  ipsis  interfuerim.  Per- 
fecisti  iam  tandem,   ut  spero,   quod  saepe  tentaveras, 
obluctantemque  Fortunam  pro  nisu  et  indefessa  dili- 
gentia  fatigasti:  victa  iam  nobis  cedit,  et  patitur  ut, 
quodsemper  optaveram,  prope  tevivam,  prope  te  mo- 
riar;  quod  si  ita  est  ut  audio,  fecisti  rem,  fateor,  qua  ne- 
scio  an  ulla  mihi  gratior  fieri  posset.  Caeterum ,  ut  prin- 
cipio  finem  iungam,  conscientiam  tuam  interroga,  illa 
tuum  te  quoque  negotium  fecisse  fatebitur.  Supple  igi- 
tur  inscientiam  meam,  et  tu  tibi  gratias  age,  quod  licet 
a  nemine  fieri  ipsi  ego  patri  nostro  Meldensi  scripse- 
rim,  sic  habeto  efficacissimam  uberrimamque  omnium 
in  terris  esse  gratiam,  quam  bene  conscius  animus  in 
silentio  refert  sibi.  Vive  et  vale. 

Mediolani ,  VII  Kalendas  Maias. 

FRANCISGUS  PETRARCA  AD  IGNOTUM. 
Mittit  versum  Eglogae  X  adiungendum. 

Ut  inter  tot  maiorum  rerum  curas  profundam  et 
inexaustam,  ne  dicam  supervacuam  et  inutilem  curam 
rerum  etiam  miuimarum  videas,  scito  quod  anno  al- 
tero,  dum  additationes  illas  magnas  dictarem  in  bucolico 
carmine  super  litus  sinus  Hadriaci,  ita  ut  nunc  dexte- 
rum  nunc  sinistrum  pedem  alternus  fluctus  ablueret, 
die  quodam,dum  forte  aliud  agerem,  occurrit  animo  ver- 
siculus  unus  iungendus  aliis,  ac  ne  elaberetur,  parum 
fisus  etiam  senescenti  memoriaB,  in  margine  Africae  no- 
strae,  quae  casu  tunc  sola  aderat,  illum  scripsi,  ratus 
fido  loco  repositum  semper  ad  manum  futurum.  Longe 
vero  aliter  accidit:  quod  matri  familias  quae  saepequod 
diligentius  reposuit,  peius  invenit.  Interiectis  diebus 
dum  hunc  saepe  et  ubique  nisi  ubi  erat  quaererem,  nus- 
quam  hactenus  reperi,  nisi  quod  pridie  dum  de  eo 
nihil  amplius  cogitarem,  oculis  sese  meis  obtulit  non 
sine  risu  et  ira.  Misi  eum  tum  amicis  de  Mediolano  opu- 
sculum  illud  habentibus  et  Donato  nostro.  Hunc  tibi 
subscribo,  quem  sive  adscribendum  duxeris,  sive  ut 
intempestivum  reiiciendum,  tui  erit  arbitrii.  Alii  autem 
omnes,  quamvis  sero  venientem,  receperunt.  De  his  lo- 
quor  qui  Mediolani  sunt.  Nam  Donati  super  hoc  re- 
sponsum  non  habeo,  nec  expecto  quia  statim  illuc  eo. 
Est  ergo  versus  decimae  Eglogae  CGLXVn.  ni  me  fallit 
mens,  et  sequitur  ita  post  illum: 

Ilion  eversum  Troiamquc  a  stirpe  revulsam, 

Quique  nurum  dotemque  lovi  cODvexit  opimam. 
Linquo  senem  etc. 

XXII  Decembris :  Papiae. 

Adhuc  octo,  imo  novem  mensibus  et  eo  amplius 
ex  quo  datae  erant,  ad  me  rediere  non  sine  commi- 
nationibus  et  iurgio,  ideoque  unam  additionem  de 
duabus  a^statibus  hic  actis  non  miraberis. 

II  Septembris. 

Habes,  amice  lector,  octo  adhuc  Francisci  Pe- 
trarcaa  epistolas:  quarum  postremas  duas,  nondum  a 
quopiam  in  vulgus  editas,  Romae  in  bibliotheca  Barbe- 
riniana  delitescentes  serius  inveni.  Illa  quas  Lucae 
Christiano  inscribitur,  ex  codicibus  Vaticanis  et  Barbe- 
rinianis  eruta,  parum  differt  ab  iis  quae  sub  numeris 
2,  3,  4  et  5  extant  in  Libro  VIIL  de  Rebus  Familiari- 
bus.  Cum  tamen  res  aliquas  scitu  dignissimas  illa  con- 
lineat,  operae  pretium  duximus  eam  quoque  in  hac 
appendice  exhibere.Typisiamdiu  impressaparum  tamen 
nota,  et  nunquam  inter  opera  Fr.  Petrarcae  in  veteribus 
editionibus  comprehensa  illa  est  cui  initium  a  Fervet 
animus  )),ludicra  quidera  nec  absoluta,  sed  tamen  aucto- 
ris  gratia  minime  negligenda.  Caeterae  quatuor  ad  Ni- 
colaum  Tribunum  Populi  Romani,  quum  nec  Familiaribus 
nec  Variis  possent  accenseri,  eas  enim  auctor  ipse 
seorsim  servandas  duxit,  dignae  nobis  visae  sunt  quae 
locum  heic  invenirent,  quo  singularis  illius  viri  histo- 
ria  huiusmodi  documentis  testatior  esset. 

Haud  denique  ociosum  duximus  in  extrema  huius 
Appendicis  parte  Francisci   nostri   testamentum  pro- 

ferre :  utpote  quod  typis  quidem  iamdiu  editum,  sed 
plurimis  esset  refertum  erroribus :  et  auctoris  pietati 
in  Deum,  ac  singulari  in  amicos  suosque  benevoleQtiae 
declarandae  peropportunum  ipse  facile  perspicies. 

Quae  autem  hac  in  Appendice  continentur  sequens  ■ 

tib^  pagina  indicabit. 


\ 


m 


INDEX  APPENDICIS. 


EPISTOLA  I.  PoPULO  RoMANO.  Apud  te  quidem. 

Arg,  Hortatur  ut  Nicolao  Laurentli  in  vinoula  coniecto  opem 
ferat ,  eiusque  causam  Roms  cognoscendam  avocet  a  curia 
Avenionensi. 

»        II.  Amico  Suo.  Dum  sanctissimum, 

Arg.  Commemorat  sermonem  de  republica  cum  eo  babitum  •  et 
futuri  eventus  spe  magnopere  delectatur. 

»      III.  GuBERNATORi  PATRiiE.  Fervet  animus. 
Arg.  De  vitn  sus  dispositione. 

»       IV.  Principi  romano.  Leve  est. 

Arg.  Acriter  indignatur.adversus  eos  qui  negabant  cunctis  expe- 
dire  urbem  Romam  et  Italiam  concordes  et  paciflcas  esse. 

»        V.  Maligiae.  Malicia  salutahis. 

»       VI.  Luc^  Ghristiano.  Motu^  crebris, 

libri  YIIl.  Fam.  scripta  sunt. 

»     VII.  loHANNi  MoRi.  Orationis  celeberrimce, 

Arg.  De  oratione  quam  legendam  miserat  gratulatur. 

»    VIII.  pRiNGiPi  ROMANO.  Quid  hinc  humanitatis, 

Arg.  Nuncium  eius  ad  Druentiam  captum  et  vulneribus  affectum 
esse  in  eoque  Issam  exprobrat  maiestatem. 

Teslamenlum  Francisci  Petrarcse. 

FRANCISGUS  PETRARCA  POPULO  ROMANO  S.  P.  D. 

Hortatur  ut  Nicolao  Laurentii  in  vincula  coniecto  opem  ferat , 
eiusque  causam  Romoe  cognoscendam  avocet  a  curia  Ave- 
nionensi. 


Apud  te  quidem,  invictissime  domitorque  terra- 
rum  Popule  meus,  apud  te  clam  paucis  res  magna 
tractanda  est.  Advertite  animos,  quaeso  obtestorque 
vos,  viri  clarissimi.  Vestra  res  agitur,  magna,  inquam, 
nec  solum  magna,  sed  maxima,  et  cui  in  terris  nuUa 
par  esse  potest.  Neve  forsitan  sciendi  avidos  expecta- 
tione  conficiam,  aut  rem  suapte  natura  permaximam 
nitar  verbis  augere:  praefationibus  omissis  ad  ipsam 
rem  venio.  Tribunus  olim  vester,  nunc  captivus  alie- 
nus  (oh !  triste  spectaculum),  ceu  fur  nocturnus  aut  pa- 
tridB  proditor,  ex  vinculis  causam  dicit,  et  quae  nulli 
unquam  sacrilego  praereptaest,  apud  iudices  orbis  ter- 
rarum,  et  iustitiae  pagistros  iustae  sibi  defensionis  fa- 
cultas  eripitur.  Est  ilie  forte  non  indignus  haec  perpe- 
ti,  qui  in  suoingenio  suisque,  ut  ita  dixerim,  manibus 
plantatam  et  iam  radicatam  florentemque  rempublicam 
in  ipso  gloriosissimi  successus  flore  destituit.  At  mi- 
nime  digna  est  Roma,  cuius  olim  cives  lege  inviolabi- 
les  et  supplicio  exempti,  nunc  non  modo  sine  sceleris 
infamia,  sed  multa  quoque  cum  laude  virtutis  passim 

saevo  quorumlibet  arbitrio  violantur.  Ne  enim  causam 
ignoretis,  viri  illustres,  qua  olim  caput  et  rector,  nunc 
civis  dicam  an  exul  vester  opprimitur,  rem  nescio  an 
vobis  incognitam,  sed  certe  mirabilem  et  indignam  au- 
dietis.  Non  ille  quidem  neglectae,  sed  defensaB  iibertatis 
arguitur;  nec  deserti,  sed  occupati  Capitolii  reus  est.  II- 
lud  sibi  summum,  et  crucibus  expiandum  scelus  obii- 
citur  quod  affirmare  praesumpserit  romanum  imperium 
nunc  etiam  Romae  et  penes  populum  romanum  esse. 
Oh !  impia  saecula.  Oh !  truculentam  invidiam.Oh  !  male- 
volentiam  inauditam.  Tu  vero  nunc  infallibilis  et  incor- 
rupte  rerum  arbiter  Christe  quid  agis?  Ubi  sunt  oculi 
tui,  quibus  humanarum  miseriarum  nebulas  serenare 
solitus  es?  Cur  illos  avertis?  Cur  non  ancipiti  fulmine 
causam  dirimis  sceleratam?  Etsi  non  meremur,  aspice 
in  nos  et  miserere  nostri.  Respice  inimicos  nostros,  nec 
minus  tuos,  quoniam  multiplicati  sunt,  et  odio  iniquo  1 

oderuntnos,  nec  minus  te.  Discerne,  quaesumus,  inter 
partes  omni  ex  parte  dissimiles.  Denique  de  vultu  tuo 
iudicium  nostrum  prodeat,  oculi  tui  videant  aequitatem. 
Certe  si  iugo  romano,  quod  omnium  iustissimum  atque 
suavissimum  fuit,  aliqua  gens,  imo  vero  gens  omnis, 
ut  cernimus,  voluit  colla  subducere,  nihil  est  quod  in- 
dignemur  aut  miremur.  Est  enim  animis  mortalium  li- 
bertatis  insitus  appetitus,  saepe  etiam  inconsultus  ac 
praeceps,  et  saepe  dum  parere  melioribus  pudor  vetat, 
qui  bene  subessent  male  praesident:  sicomnia  miscen- 
tur  ac  turbantur,  unde  nonnunquam  in  loco  digni  im- 
perii  servitium  indignum,  et  in  loco  iusti  servitii  iniu- 
stum  imperium  videmus.  Quod  nisi  ita  esset,  meliori 
loco  essent  res   humanae,.  et  adhuc  incolumi  capite, 

mandus  integrior.  Id  si  mihi  non  creditur,  experienliaB 
credatur.  Quando  unquam  tanta  pax,  tanta  tranquilli- 
tas,  tanta  iustitia,  tantus  virtuti  honos,  tanta  bonis 
praemia,  tanta  malis  supplicia,  tam  bene  consultum  re- 
bus  quam  postquam  unum  caput  orbis  habuit,  caputque 
ipsum  Roma  fuit?  Quo  potissimum  tempore  amator  pa- 
cis  ac  iustitise  nasci  Deus  ex  virgine  terrasque  visitare 
dignatus  est?  Singula  quidem  singulis  corporibus  data 
suntcapita,  et  orbis  universus,  cui  a  poeta  magnicor- 
poris  nomen  adscribitur,'uno  temporalicapitedebet  esse 
contentus.  Monstruosum  est  enim  omne  animal  biceps: 
quanto  magis  horrendum  et  immane  prodigium  est  ani- 
mal  mille  capitum  diversorum,  seque  se  mordentium 
invicemque  pugnantium?  Quod  si  capita  plura  sunt, 
unum  tamen  quod  cuncta  compescat  atque  omnibus 
praesit  esse  debere  non  ambigitur,  ut  totius  corporis 
pax  inconcussa  permaneat.  Certe  quod  experimentis 
innumeris  et  doctissimorum  hominum  auctoritate  defen- 
sum  est,  et  in  coelo  et  in  terra  optimasemper  fuit  uni- 
tas  principatus.  Id  sane  supremura  caput  velle  se  Deus 
omnipotens  non  aliud  esse  quam  Romam  multiplicibus 
declaravit  indiciis,  quam  belli  pacisque  gloria,  quam- 
que  mirabilem  sine  exemplo  virtutis  tanta  praeminentia 
dignam  fecit.  Quae  quanquam  ita  sint,  adhuc  tamen  si 
humani  more  animi  malo  suo  quotidie  gaudentis,  ali- 
qua  gens,  ut  dixi,  damnosam  et  ambiguam  libertatem 
quam  tutum  et  salutare  publicaB  matris  imperium  raal- 
let  amplecti,  posset  insolentiae  vel  inscitiae  venia  deberi. 
Illud  vero  quis  inoflFensis  auribus  accipiat  inter  homines 
doctos  quaeri,  an  romanura  iraperium  Roraae  sit?  Ergo 
apud  Parthos  Persasque  et  MedosParthorum  Persarum- 

que  et  Medorum  regna  consistent,Romanum  imperium 
vagum  erit?  Qui  hanc  indignitatem  stomachus  ferat? 
quis  non  potius  evomat  penitusquereiiciat?Si  imperium 
Romanum  RomaB  non  est,  ubi,quaBSO,est?  Nempe  si  ahbi 
est,  iam  romanorum  impQrium  non  est,  sed  eorum 
penes  quos  illud  volubilis  Fortuna  deposuit.  Etsi  enim 
saepe  romani  imperatores  pro  necessitate  reipublicae  in 
orientis  aut  occidentis  extremo,  saepe  sub  Borea  vei 
Austro  cum  exercitibus  agerent,  romanum  tameu  in- 
terim  imperium  Romae  erat,  et  de  romanis  imperato- 
ribus  quo  vel  praemio  vel  supplicio  digni  essent,  Roma 
censebat.  De  Capitolio  petebatur  quis  honorandus , 
quisplectendus,  quis  urbem  privatus,  quisovans,  quis 
triumphans  introiret.  Quin  etiam  post  lulii  Caesaris  seu 
tyrannidem,  seu  dicere  malumus  monarchiam,  romani 
principes,  quamquam  iam  Deorum  concilio  adscripti, 
adhuc  tamen  a  Senatu  vel  a  populo  romano  gerenda- 
rum  rerum  licentiam  postulasse  compertum  est,  etdata 
vel  denegata  licentia  vel  egisse  quae  destinaverant,  vel 
cessasse.  Imperatores  igitur  vagi  esse  possunt:  stabile 
fixumque  semper  imperium  est.  Nec  de  temporali  sta- 
tu,  sed  de  perpetuitate  imperii  dixisse  credendus  est 
Maro  ubi  ait: 

Dum  domus  iEneae  Capltolii  immobile  saxum 
Accolet,  imperiumque  pater  romanus  habebit. 

Neque  enim  haec  dicens  centum  aut  mille  annorum, 
sed  immortalem  illis  duobus  gloriam  spondebat.  Neve 
quisquam  verba  haec  blanditias  vocet,  quae  profecto 
nec  lingua  mea,  nec  vestris  auribus  dignae  sunt,  di- 
gressione  opus  est.  Scio  ego  de  hac  re  Virgilium  quo- 

dam  locoab  Augastiao  reprebensum  non  iniuste,  sed 
ibidem  mox  iustissime  excusatum.  Cum  poeta  loquen- 
tem  de  vobis  lovem  faceret,  sic  ait: 

Romulus  excipiet  gentem ,  et  mavortia  condet 
Moenia,  romanosque  suo  de  nomine  dicet, 

et  origini  perpeluitatem  adiiciens  inquit: 

His  ego  nec  metas  rerum  nec  tempora  pono, 
Imperium  sine  fine  dedi. 

Hic  non  immerito  quidem  notat  Augustinus;  quoinodo 
enim  imperium  sine  fine  dahity  qui  nihil  unquam  dedit 
aut  dare  potuit  nisi  quod  homo  sceleratus  et  mortalis  po- 
.  test,  falsa  divinitatis  opinione  non  ornatus  sed  oneratus 
et  oppressus?  Praetereo  autem  haec:  quisquis  imperium 
romanum  dedit  (quod  non  dedisse  certum  est  nisi 
omnipotentem  Deum,  cuius  in  coelo  et  in  terra  impe- 
rium  unum  est,  unde  imperia  cuncta  descendunt)  ubi 
tamen  hoc  ipsum  sit  quaerit  Augustinus :  in  terra  an 
in  coelo?  Et  utique,  inquit,  in  terra  est,  et  si  esset  in 
ccelOy  ccelum  et  terra  transient  quce  ipse  fecit  Deus. 
Quanto  citius  quod  condidit  Romulus  ?  Haec  Augustinus 
in  Virgilium.  Et  certe  perspicuum  est  regna  omnia, 
et  quidquid  usquam  clarum  et  magnificum  oculis  no- 
stris  apparet,  etsi  ante  non  ruerint,  tunc  saltem  rui- 
tura  esse  dum  coelum  et  terra  movebuntur  illo  con- 
cutiente  qui  creavit,  quique  novum  coelum  novam- 
que  terram  faciet,  non  mentiturus  ut  lupiter,  cum  sit 
ipse  veritas.  Eius  est  iilud  regnum  principio  carens  et 
fine  cariturum,  de  quo  scriptum  est :  et  regni  eius 
non  erit  finis:  quod  licet  forte  Virgilius  ignoraret,  cui 
Deus   ingenium   excellens    eloquiumque    praestiterat, 

111.  5:2 

verum  haec  a  sapientibus  abscondita  et  parvulis  reve- 
landa  negaverat,  illud  cerle  non  ignorabat  peritura 
esse  omnia  regna  quae  initium  habuissent.  Ingenti 
igitur  cautela  usus  est.  Siquidem  ubi  immortalitatem 
romano  pollicebatur  imperio,  non  ipse  loquebatur  ex 
persona  propria,  sed  lovem  loquenlem  inducebat,  ut 
mendacis  Dei  mendax  oraculum  esset,  et  falsa  pro- 
missio.  Ipse  autem  ad  gratiam  populi  romani  alieno 
utebatur  mendacio.  At  alibi  quando  ex  persona  sua 
loqui  voluit,  veritatem  ipsam  idem  poeta  non  tacuit: 

Al  enim  res  romanae  perituraque  regna. 

Quis  non  clai*e  videt  inter  imperium  sine  fine,  peritu- 
raque  regna  quid  intersit?  Sed  hic  Virgilius,  ibi  lupiter 
loquebatur :  hic  homo  ingeniosus,  ibi  falsus  Deus. 
Aliis  quidem  verbis,  sed  hac  plane  sententia  Yirgilium 
accusat  et  excusat  Augustinus,  sccundum  quam  intel- 
h'go  quod  dixi  et  quod  dicam.  Certe  romanus  erat  ille 
qui  scripsit.  Omnia  orta  occidunt,  et  aucta  senescunt. 
Senescent  ergo  haec  omnia  si  durent :  et  si  cuiusque 
rei  finis  est  senectus  sua,  utique  omnia  senescent,  nisi 
iam  forte  senuerint,  quando  et  quds  stant  cuncta  oc- 
cident, et  occasum,  si  non  praeveneiit,  saltem  comita- 
bitur  senectus.  Ita  nulia  est  exceptio:  seu  durent  seu 
non  durent,  orta  omnia  aut  serius  aut  ocius  tandem 
occident  et  senescent.  Volvet  motu  continuo  rotam 
suam  instabilis  Fortuna :  et  de  gente  in  gentem  volu- 
bilia  regna  versabit.  Faciet  illa  cum  volet  reges  ex 
servis,  servos  ex  regibus,  et  in  urbem  Bomam,  et  in 
orbem  romanum  suam  ineluctabilem  potentiam  exer- 
cebit;  quam  praecipue  in  vos,  viri  optimi,  multis  for- 

sitan  miserantibus,  nullo  penitus  succurrenle,  diu  mi- 
serabilibus  modis  exercuit  et  exercet.  Scio,  doleoque, 
et  plus  quam  credi  possit  indignor.  Quod  amplius  fa- 
ciam  non  habeo,.  Nec  me  angit  quod  Fortuna  iure  suo 
utitur,  ut  in  reliquis  sic  in  vobis,  atque  ut  se  rerum 
humanarum  plane  dominam  probet  ipsum  rerum  caput 
attingere  non  veretur.  Scioviolentiam,  instabiles  mores 
novi.  Quarumdam  vero  indomitarum  genlium  inanem 
iactantiam  aegre  fero,  quarum  nunc  romano  trita  iugo 
colla  lasciviunt.  Ita  (oh  !  pudor  et  infeliK  fabula)  iam, 
utcaetera  multa  et  gravia  sileam,  in  quaestionem  venit : 
an  romanum  imperium  Romae  sit.  Enim  vero  ubi  nunc 
horrida  silva  est,  poterunt  regia  tecta  consurgere, 
atque  ubi  nunc  atria  sunt  auro  rutilante  fulgentia, 
poterunt  cupidi  greges  pasci,  et  penetralibus  regum 
vagus  pastor  insistere.  Non  detrecto  FortundB  impe- 
rium.  Potest  illa  funditus,  ut  urbes  alias,  sic  reginam 
urbium  pari  nisu,  ruina  maiore  prosternere ,  quod  heu! 
magna  ex  parte  iam  fecit.  Illud  profecto  nunquam  po- 
terit  efiicere  ut  romanum  imperium  alibi  sit  quam 
Roa)a& :  simul  enim  ut  alibi  esse  coeperit,  desinet  esse 
romanum.  Haec  se  miserabilis  civis  vester  afiirmasse 
et  affirmare  non  negat :  et  hoc  est  illud  grave  erimen 
unde  in  discrimen  capitis  adducitur.  Addit  autem  se 
multofum  consilio  sapientum  id  dixisse,  nec,  puto, 
mentitur :  et  defensionis  copiam  advocatumque  sibi 
dari  flagitat.  Negatur ;  et  nisi  divina  misericordia  ve- 
sterque  favor  occurrerit,  actum  est :  innocens  indefen- 
susque  damnabitur.  Hominum  pars  magna  compatitur : 
nemo  fere  est  qui  non  misereatur,  praeter  eos  quibus 
proprium  erat  misereri  et  parcere  erroribus,  non  invi- 


500  APPENDIX  LITTERARUM. 

dere  virtulibus.  lurisconsulli  insignes  hic  etiam  non 
desunt  qui  iure  civili  asserant  hanc  ipsam  sententiam 
probari  clarissima  ratione.  Nec  desunt  qui  ex  historiis 
se  mulla  et  valida  probaturos  dicant  ad  eiusdem  sen- 
tentiae  firmitatem,  modo  liberam  vocem  liceat  emittere. 
Nunc  tamen  nemo  est  qui  mutire  audeat,  praeterquam 
^n  angulis,  in  tenebris,  in  timore.  Ego  ipse  qui  vobis 
haec  scribo,  et  forte  pro  veritate  non  recusem  mori, 
si  mea  mors  coliatura  aliquid  reipublicae  videatur, 
nunc  taceo,  neque  his  ipsis  ad  vos  scriptis  meum 
nomen  adiicio,  stilum  ipsum  sufficere  arbitratus,  hoc 
adiecto,  civem  romanum  esse  qui  loquitur.  Quod  si 
tuto  in  loco  apud  aequum  iudicem  et  non  ad  tribunal 
hostium  res  agatur,  spero,  veritate  anifnum  illustrante, 
et  linguam  seu  calamum  dirigente  Deo,  posse  aliquid 
dicere  quo  luce  clarius  appareat  imperium  romanum, 
quamquam  Fortunae  iniuria  attritum  oppressumque  dia, 
et  quamquam  varie  ab  Hispanis,  Afris,  Graecis,  Gallis, 
Theutonis  occupatum,  adhuc  tamen  quantulumcumque 
est,  Romae  esse,  non  alibi,  ibidemque  mansurum,  etsi 
nihil  prorsus  ex:  tanta  urbe,  praeter  nudum  saxum  Ca- 
pitolii  superesset:  quin  etiam  tunc  quando  nondum 
externis  manibus  agebamur,  tantumque  Romani  Gae- 
saresimperitabant,  non  penes  eos,  sed  penes  Capitolii 
arcem  ac  populum  romanum  omne  ius  imperii  fuisse, 
si  verum  est  quod  malde  fidei  possessor  non  prae- 
scribat. 

In  hoc  autem  rerum  slatu  dum  dies  Irahitur, 
quod  forte  desuper  datum  est  ut,  quod  modo  nec  spe- 
rare  quidem  auderetis,  tanta  res  in  lucem  veniat,  unum 
quod  ad  vestram  et  Romani  nominis  dignitatem  spe- 

ctare  visum  est  dissimulare  non  potui,  cogente  me  ad 
calamum  fide  illa  qua  vos  urbemque  vestram  inter 
omnes  singulari  quodam  amore  ac  veneratione  com- 
plector.  Claritatem  igitur  vestram  hortor  atque  obsecro 
ne  civem  vestrum  in  extremis  positum  deseratis,  sed 
vestrum  esse  monstretis  solemnibus  eum  nunciis  re- 
poscentes.  Etsi  enim  vobis  imperii  titulum  nitantur 
eripere,  nondum  tamen  eo  vesaniae  sunt  evecti  ut  ne- 
gare  audeant  vos  in  vestros  cives  ius  habere.  Certe  si 
quando  homo  iste  peccavit,  Romds  peccavit.  Nec  dubi- 
tari  potest  de  commissis  Romae  peccatis  vestrum  esse 
iudicium,  nisi  vobis  fundatoribus  legum  atque  culto- 
ribus  et  qui  iura  gentibus  tradidistis,  eripitur  ius  com- 
mune.  Ubi  enim  iustius  delicta  castiges  quam  ubi  com- 
missa  sunt,  ubi  scilicet  et  locus  ipse  memoriam  cri- 
minis  revocans  sceleratis,  pars  non  parva  supplicii, 
et  scelerum  spectatores  poendB  spectaculum  aut  so- 
letur  aut  terreat?  Quod  si  forte  tribunus  vester  (quo- 
niam  multi,  quin  potius  boni  omnes  ita  sentiunt)  non 
supplicio  sed  praemio  dignus  est,  ubi  nam  meiius 
quod  meretur  accipiet,  quam  ubi  id  fecit  propter  quod 
talia  meretur?  Nusquam  dignius  praemium  viri  fortis 
exolvitur  quam  ubi  fortiler  gessit,  ut  qui  actum  vi- 
derint,  ad  imitandum  praemio  accedant.  Fidenter  itaque 
reposcite  civem  vestrum :  nihil  novum,  nihil  iniustum 
poscitis,  potiusque  delinquitis  si  tacetis.  Quod  si  com- 
munis  iure  patriae,  ubi  nunc  captus  est  puniendus  as- 
seritur,  quanto  verius  communis  patria  Roma  est, 
ubi  ille  natus  educatusque  est,  ubi  quidquid  id  est 
unde  accusatur  admisit,  qui  contra  nihii  hic  vel  laude 
vel  viluperio  dignum  fecit?  Si  vero  contra  morem 

maiorum  cum  fortuna  ceciderunt  animi,  adeoque  de- 
generatum  est  ut  iustitiam  poscere  temeritas  videatar 
his  quorum  patribus  nibil  olim  difficile  visum  est,  at 
saltem  quod  ab  omni  quae  legibus  vivat  barbarie  posci 
potest,  poscite  ut  civi  vestro  audientia  publica ,  et  de- 
fensionis  legitimas  non  negetur  copia ;  neque  qui  in 
luce  fecit  omnia,  imo  qui  quantum  per  hominem  fieri 
poterat  iucem  mundo  reddidit,  in  tenebris  condemne- 
tur.  Ostendite  vos  denique  causam  ac  fortunam  non 
negligere  civis  vestri.  Resistite  iniurids :  prohibete 
nefas :  protegite  innocentem ,  reum  vel  nocentem  iudi- 
cate,  aut  saltem,  ne  pro  cuiusque  iibidine  iudicetur, 
occurrite.  Ferte  quam  potestis,  et  quam  debetis  opem 
tribuno,  vel  si  id  nomen  evanuit,  civi  vestro  multum 
de  republica  benemerito,  atque  illud  in  primis  quod 
quaestionem  magnam  atque  uiilem  mundo,  multis  so- 
pitam  ac  sepultam  saeculis  suscitavit,  quae  una  ad 
reformationem  status  publici  atque  ad  aurei  saeculi 
initium  via  est.  Succurrite  ilU  viro,  neque  contempse- 
ritis  salutem  eius,  qui  pro  vestra  salute  sese  mille 
periculis  ac  sempiternae  obiecit  invidiae.  Illius  propo- 
situm  atque  animum  cogitate,  et  memineritis  quo  in 
statu  res  vestrae  fuerant,  et  quam  repente  unius  viri 
consilio  atque  opera  quantam  in  spem  non  Roma  tan- 
tum ,  sed  Italia  omnis  erecta  est :  quantum  subito 
nomen  Italicum,  quam  renovata  ac  detersa  Romana 
gloria :  quantus  hostium  metus  ac  dolor,  quantum 
gaudium  amicorum ,  quanta  populorum  expectatio, 
quam  immutatus  rerum  tenor,  quam  facies  orbis  alia, 
quam  diversus  habitus  animorum,  quam  nihil  sibi  si- 
mile  ex  omnibus   quae  sub  coelo  sunt :  lam  mira  et 

tacQ  repentina  mutatio  rerum  fuit.  Septem  enim  men- 
sium  non  amplius  spatio  fraena  reipublicae  tenuit  ut 
vix  ab  origine  mundi  maius  aliquid  attemptatum  rear, 
et  si  successisset  ut  coeperat,  divinum  potius  quam 
humanum  opus  esse  videretur.  Et  profecto  quidquid 
ab  homine  bene  agitur  divinum  opus  est.  Huic  ergo, 
quem  vestrae  glorids  non  ambitioni  propriae  desudasse 
notumest,  favor  haud  dubius  debetur ;  de  eventu  For- 
tuna  culpanda  est.  Si  quis  autem  torpor  ferventi  prin- 
cipio  intervenit;  humanae  varietati  atque  imbecillitati 
veniam  date  :  et  dum  licet  vindicate  civem  vestrum  ab 
iniuria,  qui  Graecos  a  Macedonum,  Siculos  a  Cartha- 
ginensium,  Campanos  a  Samnitum,  Tuscos  a  Gallorum 
iniuriis  non  sine  gravi  vestro  periculo  vindicastis. 
Extenuatae  sunt,  fateor,  opes  vestrae ;  at  nunquam 
plus  animorum  patribus  vestris  fuit  quam  dum  ro- 
mana  paupertas  dives  virtutum  viguit.  Imminutam 
vestram  potentiam  esse  non  ignoro :  sed  mihi  credite, 
si  qua  pristini  sanguinis  gutta  superest,  non  parva 
vobis  est  maiestas,  neque  mediocris  auctoritas.  Audete 
aliquid,  adiuro  vos,  per  memoriam  rerum  humanarum , ' 
per  maiorum  cineres  ac  gloriam,  per  nomen  imperii, 
per  misericordiam  lesu  Christi  qui  diligi  proximum  et 
succurrere  iubet  afilictis.  Audete,  oro,  aliquid  prseser- 
tim  cuius  et  honesta  petitio,  et  inhonestum  ac  turpe 
silentium  est:  et  si  non  propter  illius  salutem,  at 
propter  vestrum  decus  audete  aliquid,  si  vultis  esse 
aliquid.  Nil  minus  romanum  est  quam  timor.  Praedico 
autem  vobis,  quoniam  si  timetis,  si  vos  ipsos  con- 
temnitis,  multi  vos  quoque  contemnent,  metuet  nullus. 
Sin  sperni  noiie  ceperitis,  longe  lateque  metuemini,quod 


l 


504  APPENDIX  LITTERARUM. 

quum  saepe  olim,  tum  nuper  apparuit  illo  rempublicam 
gubernante  de  quo  loquor.  Aperite  tantum  unanimiter 
ora  vestra :  sentiat  mundus  unam  esse  vocem  populi 
romani.  Nemo  usquam  illam  irridebit  aut  spernet: 
nemo  non  venerabitur  aut  timebit.  Reposcite  modo 
captivum  hunc,  vel  iustitiam  poscite.  Alterum  non 
negabitur.  Et  qui  parva  quondam  legatione  regem 
iEgyptium  sub  obsidione  Syriaca  liberastis,  nunc  civem 
vestrum  ab  indignis  carceribus  liberate. 


EPISTOLA  11. 

FRANCISCUS  PETRARCA  AMICO  SUO  S.  P.  D. 

Gommemorat  sermonem  de  republica  cum  eo  habttam, 
et  futuri  eventus  spe  magnopere  delectatur. 

Dum  sanctissimum  gravissimumque  sermonem  re- 
peto,  quem  mecum  ante  religiosi  illius  ac  veteris  tem- 
pli  fores  nudius  tertius  habuisti,  concalesco  acriter,  et 
ita  sum  ut  oraculum  a  divis  penetralibus  emissum  pu- 
lem,  et  Deum  mihi  videar  audisse  non  hominem.  Adeo 
mihi  divine  pr^esentem  statum,  imo  casum  ac  ruinam 
reipublicae  deplorare,  adeo  profunde  digitos  eloquii  tui 
in  vulnera  nostra  dimittere  visuseras,  ut  quoties  ver- 
borum  tuorum  sonus  ad  memoriam  aurium  mearum 
redit,  saliens  moeror  ad  oculos,  dolor  ad  animum  rever- 
tatur;  et  cor  meum,  quod  dum  loquebaris  ardebat, 
nunc  dum  meminit,  dum  cogitat,  dum  praBvidet  resol- 
vatur  in  lacrimas,   non  quidem  foemineas,  sed  viriles, 


EPISTOLA  II.  505 

sed  masculas,  et,  si  detur,  pmm  aliquid  ausuras,  pro- 
que  virili  portione  usquead  iustitiae  patrocinium  eruptu- 
ras.  Gum   Sdspe  igitur  antea,   tum  precipue  post  eum 
diem  solito  saepius  tecum  sum;  sdepe  subit  desperatio, 
saepe  spes,  saepeautem  inter  utramque  fluitante  animo 
mecum  dico:  Oh!  si  unquam....  Oh!  si  in  diebus  meis 
accidat....  Oh !  si  tam  clari  operis  et  tantae  gloriae  sim 
particeps.  Dehinc  crebro  ad  eum,  quem  indeliciis  Cru- 
cifixum  habeo,  versus,  moesta  voce  atque  ocuh*s  hu- 
mentibus  exclamo:  lesu  bone  et  nimium  mansuete,  quid 
hoc  est?  Exurge.  Quare  obdormis?  Exurge  et  ne  re- 
pellas  in  finem.  Q^f'^  faciem  tuam  averiis  ?  Oblivisceris 
inopicB    nostrcB   et    tribuhtionis    nostrce?  Protector  no- 
ster  aspice  Deus.  Vide  quae  patimur,  et  unde:  quaeve 
sub  clypeo  tui  nominis  ab  hostibus  tuis  fiunt.  Yide,  et 
vindica:   sin  minus,  occurre  priusquam  mortiferi  vis 
veneni  vitalia  membra  corripiat,  et  extremis  malorum 
obruamur  molibus.  Quid  agis  in  te  sperantium  salus  ? 
quid,  Salvator,  cogitas,  quid  haeres?  quamdiu  oculos 
avertes,  quamdiu  nostris  non  tang6re  miseriis,  quam- 
diu  nullum   tantis  laboribus   modum  pones?  An  mala 
nostra  non  vides,  quem  nec  coeli  ambitus,  nec  abyssi 
profunditas  fallit,  nec  stillae  oceani,  nec  silvarum  folia, 
nec  arenae  maris,  nec  stellarum  numerus,  necaniman- 
tium  multitudo,   nec  herbarum  varietas?  An  odio  tibi 
sumus  quos  usque  adeo  sic  amare  consueveras,  ut  no- 
stri  amore  victus,   coeli  regnator  Deus,  in  terram  de- 
scenderes  atque  homo  moriturus  adscenderes  in  cru- 
cem?  An  forte  vides  et  diligis,  sed  retrahit  impotentia 
succurrendi?  At  si  non  es  omnipotens,  quid  speramus? 
An  te  terret  vis  hostium  tuorum?  Sed  nondum  puto 

saeculi  nostri  superbia  fecit  homines  Deo  pares.  An 
potius  misericordia  iudicium  fraenat?  Sed  vide,  iudex 
infallibilis,  vide  nedum  paucis  parces  perdas  innume- 
ros,  et  pietas  sceleratis  exhibita  sit  crudelitas  boDis, 
innoxiisque  pernicies....   Sed  quid  loquor  homuncio? 
quis  ego  sum  qui   tecum  litigem?  Tibi  nos  ac  Dostra 
committimus:  tu  videris,  qui  creasti,  memor  imbecilli- 
tatem  nostram  diutius  sub  tantarum  aerumnarum  cu- 
mulo  non  posse  subsistere.   Itaque  fer  opem  ppportu- 
nam,  dum  adhuc  quidquam  reliqui  est,   ne,  si  perire 
permiseris,    suscitare  habeas  quos   salvare  potueris. 
Adesto,   spes   nostra,  et  quod  quotidie  iteramus,  in 
adiutorium  nostrumintendeacfestina:  etveltot  mundi 
maia,  vel  mundum  ipsum  finias  precamur. 


EPISTOLA  IIL' 

FRANCISCUS  PETRARCA  GUBERNATORI  PATRI^  S.  P.   D. 

De  vitse  suse  dispositione. 

Fervet  animus  te  videndi  desiderio,  pater  alme. 
Sed  civitas  terret  obstatque  visco  illita  tenaci,  cuius 
odio  caritatis  vincitur  ardor.  Crebro  ad  te  venire  as- 
siduus  quidem  impetus  urget :  tunc   sine  mora  egre- 

*  Hanc  epistolam  reperies  posl  traciatum  De  Vita  Solitaria  Fr,  P«- 
trarccB  impressum  Mediolani  anno  domini  i498  per  magistrum  Uldericutn 
Scin%en%eler,  qui  asservatur  in  urbana  biblioth.  Gasanatensi  (N.  VI.  i3): 
eiusdemque  epistolae  primam  partem  habes  etiam  in  quodam  Tolumine  cai 
titulus:  Rodulphus  Agricola:  de  formando  studio.  BasilhoR  per  HENaicuM 
Petrum  mense  Marlio  An.  MDXXXUIf  quod  est  Romae  in  Bibl.  Ange- 
lica  (8.  %,). 

dior,  et  versus  incedo  patriam.  Mox  perhorresco  mu- 
rorum  ingressum.  Tunc  redeo  et  intro,  et  mihi  solamen 
unicum  tecum  pia  mentis  parte  conversor,  ibique  cerno 
tui  eflBgiem  meo  pectori  scuiptam.  Hinc  te  video,  hinc 
acquiesco,  et  mihi  tecum  moranti  fari  tuo  incipis  elo- 
quio,  et  quid  in  hoc  loco  faciam  rogas.  Respondeo : 
utor  pace,  memetipso  fruor,  mihi  famulor,  mihi  obse- 
quor,  mihi  impero,  et  quod  satis  est  posse,  mihi  do- 
minor,  mihi  adhaereo.  Cum  iubeo  sum  pr^esto,  et  qupd 
voio  scio:  placent  mea,  aliena  negligo,  nulii  invideo, 
nonnuUi  mihi.  —  Cum  quibus  versor,  rogas.  Mirabile 
dictu  !  Cum  mortuis  versor.  Cum  mortuis  dixi?  Cum 
viventibus  dicere  debui. —  Sed  absentibus.  —  Imo  prae- 
sentibus.  Nam  vocati  et  culti  adsunt,  vocati  respon- 
dent,  et  inter  vepres  densis  opertum  sentibus  pate- 
factum  rectum  iter  ostendunt. 

Hoc  loco  dicturus  eram  vale,  ni  interim  dum 
hanc  litterulam  dictito  uberiorem  casus  materiam  obtu- 
lisset.  Ecce  ad  me  dum  scribo  quidam  domestici  in- 
traverunt  duo ;  unus  quorum  exqlamat :  Ubi  hic  soli- 
tarius  ruricola?  Illico  aures  erigo :  vocem  agnovi 
cuiusdam  faceti  sed  nimis  audacis  domestici.  Obviam 
illi  pergo.  Nihil  ait  ille  :  sed  domum  per  omnem  cur- 
sitans,  brevem  supellectilem  in  aperto  positam  versat, 
ethinc  inde  distrahit:  demum  lectulum  meum  intuens, 
inquit  interrogans:  Hiccine  dormis?  —  Dormio.  — 
Quid  comedis?,  —  Panem.  —  Aliud?  —  Polentam  re- 
gum  ferculum,  rapas  semiustas,  olera,  legumina,  et 
aliquando  lac  bovis  optimum.  —  Carnes?  —  Lupi  7^ 
carnes  edunt.  —  Ubi  lebes  ?  —  Non  vidisti  ollulam  ?  ^ 
—  Ita,  sed  ansa  carentem,  nec  uti  quis  ea  potest.  — 

Veheraens  tfipode  ferrum  vide.  —  Video  :  sed  ubi  pa- 
rapsides  ?  —  En  fictilia.  —  Habes  famalaiii  ?  —  Non 
habeo  inimicum.  —  Habes  mulierculam  servientem 
tibi?  —  Erebo  Satanas  est.  —  Cur  non  ducis  axorem? 

—  Decretum  habeo  a  Csesare  nostro  magna  gratia  im- 
petratum  ne  qua  mulier  mihi  nubere  possit.  —  locaris 
ne?  —  Saepe  iocando  exprimitur  veritas.  —  Sed  quid 
cum  tuis  facetiis?  —  Ho  he  derides  ne  me?  —  Quis? 
Ego  ne?  —  Dimittam  haec.  Quis  tibi  coquus? —  Ignis. 

—  Quis  suscitat  ignem?  —  Ligna.  —  Quis  purgat  do- 
mum?  —  Scopa.  —  Quis  mensam  parat?  —  Panis  et 
aqua.  —  Et  aliud?  —  Non  ultra  opus  QSt.  —  Vellem 
bibere  :  ubi  pocuia?  —  Urceum  vide.  —  Ubi  cellarium, 
ubi  vina?  —  Campo  in  iiio  puteus  est.  —  Tractas  ne 
me  taliter?  —  Frugaliter  te  tracto.  —  QuaB  vita  est  ista? 

—  Bona  cum  sit  quieta.  —  Vis  mori?  —  Imo  vivere  cu- 
pio.  —  Ita  solus  permanes?  —  Imo  associatus.  —  Qui 
sunt  consocii?  —  Perempti.  —  Ha,  ha,  he.  —  Cur  rides? 

—  Quia  lioquis  urbem,  et  cum  mortuis  degis.  —  Maia 
multa,  et,  ut  verius  dicam,  infinita  et  solicita,  et  tae- 
diosa  relinquo  cum  civitatem  variis  aestuantem  fluctibus 
desero.  —  Spernis  amicos?  —  Si  sint,  colo.  —  Quomodo 
colis,  si  eos  non  vides?  —  Coluntur  sancti  nec  videntur. 
Nam  mens  intrihseca  et  caritate  imbuta  contemplatur, 
et  intra  se  ipsos  gerit.  —  Novus  homo  es.  —  Quonam 
vadis?  —  Ad  illam  tui  villici  domum  vado.  —  Ad  quid? 

—  Vescuntur  ibi  agricolae.  Tu  cum  lua  frugalitate 
roane,  qua  mihi  non  est  opus. 

Aiter  vero  socius  moderatior  illo  mecum  rema- 
nens  sic  inquit :  Cur  non  disponis  uxorem  ducere?  — 
Non  sum  Orpheus,  alias  ausus  ut  si  possem  {sic)  limen 

inferorum  adire  vellem.  —  Verba  sunt  haec,  sed  veram 
cau^am  explica  quaeso.  —  Imo  tu  explica  cur  mihi  sit 
optanda.  —  Ut  sit  tibi  socia,  comes.  — Socia,  comes? 
Erras  vehemeuter :  imo  ut  sit  mihi  iurgium  audax, 
murmur  frequens,  infesta  suspicio,  importuna  zelo- 
typia,  poena  domestica,  febris  continua,  decora  spur- 
citia,  facies  culta,  forma  venerea,  color  fictus,  viscosae 
genae,  lascivi  gestus,  girovagi  intuitus,  oculi  prodigi, 
ubera  demissa,  tumefactum  pectus,  ilia  gracilia,  escatad 
illecebrae,  verba  petulca,  blanda  fraus,  simulata  suspi- 
ria,  piae  indolis  serpens,  lacrimosi  risus,  discors  con- 
sortium,  infidelis  comes,  vorax  iEtna,  clandestinum 
dedecus,  rivales  ignoti,  coenosi  coucubitus,  abdita  le- 
nocinia,  post  tergum  ludibria,  domus  praedo,  occulta 
mala,  praepostera  obsequia,  amicorum  odiosa  repulsio, 
expensa  eximia  inopiae  consors,  inextimabile  iugum, 
terrestre  naufragium,  et  in.fine,  ablata  pace,  lis  aeterna. 
Causam  audisti,  nec  caetera  complector.  —  Num  lex  Dei 
sociam  tori  non  instituit?  —  Simul  et  continentiam 
instituit,  ac  coelibem  vitam,  et  extra  hanc  infernam 
rabiem  singulari  gratia  ipsemet  voluit  esse  Deus.  — 
Ita  ergo,  iilum  oderit  Deus  qui  se  matrimonio  coniun- 
xerit?  —  Non  oderit,  sed  quae  homines  ambiunt  per- 
mittit.  —  Si  haec  omnibus  voluntas  esset  periclitaretur 
mundus.  —  Ne  time  ob  hanc  causam  periclitari  mun- 
dum.  Extant  enim  pellicum  et  concubinarum  greges, 
non  tantum  iugales  frequentantes  toros,  sed  et  pon- 
tificum  atria,  sacerdotum  domos,  clericorum  casas, 
monachorum  cellulas ,  in  hoc  vcnereum  volutabrum 
magno  discursu  fluentium ,  mutuis  alternando  vicibus 
passim  cohabitare  ne  mundus  desinat  {sic).  —  Exul- 

tatio  Duptiarum  non  tibi  placet?  —  Mibi  displicet.  Vana 
et  effraenata  laetitia.   breve  gaudium,  longa  iactura, 
damnosa  expensa,  ubi  infinita  enormia  reperies,,  ebrie- 
tates,   crapulas,   ingluvies,    tumultus,    lites,    scelera, 
baccbantium  amentium   fremitus,  seditiosa  obsequia, 
nauseantium   vomitus,    tubarum   ac  lituum    stridores 
ignavos,  et  quas  baud  dubito  edidit  Pluto  stultas  sub- 
siliendo  cboreas.  Heu!  me  taedet  amentium.  — Multa 
ostendis  mala  —  Pauca  sunt  respectu  eorum  quae  re- 
stant.  De  bis  pro  nunc. 

[Ccetera  qucB  sequuntur  desiderantur  in  libro  Basilem 
edito,  et  in  superiori  adnotatione  a  me  citato; 
extant  in  altero  Mediolani  vulgato.) 

Sed  quid  de  filiis?  Nec  babendi,  nec  optandi  sunt? 
—  Optandi  aliis,  non  mibi.  Si  filii  rebelles  patri,  ea 
mors  carnis  et  animae,  corporis  afflictio,  vitae  op- 
pressio,  solicitudo  assidua,  labor  supervacuus ,  timor 
eximius,  spes  ambigua,  amor  perditus,  infelix  deside- 
rium,  anceps  successio,  ingratum  genus,  mortis  pa- 
ternae  mibi  {sic)  inbians  expectalio.  Haereditatis  gratia 
cupiunt  filii  patris  obitum ;  quin  diu  cupiunt,  imo  nil 
aliud  expectant,  ut  libertatem  sibi  vindicent.  —  Natos 
quamplurimos  vidi  voce  moestissima  amissum  genito- 
rem  acriter  flere.  —  Bene  extrinsecus  vides,  sed  quod 
intra  gerant  ignoras.  Simulata  sunt  omnia :  in  patris 
funere  nati  ploratum  visus  esse  scito.  —  Ira  et  angore 
premeris :  caussam  novi.  De  filiis  pravis  lckjueris.  Sed 
si  illustres  et  virtuosi  erunt,  nonne  patrem  famosum 
reddent?  nam  virtus  in  se  ipsamet  redundat,  ac  in  se 

ipsa  relucens  patres  obumbrat.  —  Et  quare?  Quia  fama 
propria  virtutis  est  suaa  {sic).  Yiri  maximi  sapientia, 
litteris,  honestate  vitae,  armisque  plures  fuere,  quorum 
patres  sine  honore  vixerunt  et  abierunt.  Non  potuit 
spiendor  patris  aut  fiiii  patrem  aut  filium  ignobilem 
notum  facere.  Ergo  si  strenui,  si  illustres  erunt  fiiii, 
praeceilere  volent,  ipsosque  unicos  afc  solos  sua  inspi- 
ciet  claritudo.  Ita  patrem  repudiando  post  obitum  ne- 
gligent  si  clari  erunt,  si  pravi  affligendo  macerabunt. 
Oh!  concupita,  oh !  damnosa  proles.  Oh!  ignara  discordia 
hominum:  quid  quaeris  te  cruciando!  Mala,  mala  pa- 
rentum  mihi  contigisse  queror.  —  Quid  igitur  agendum 
est  si  habentur,  cum  utroque  modo  adversentur  pa- 
tri?  An  expellendi  sunt?  —  Si  habentur,  virtutibus 
nutriendi  sunt  et  non  divitiis.  Nam  si  virtuti  adhibiti 
erunt ,  eos  sublimi  gloriae  praestabis ;  si  vero  di* 
vitiis  eos  vecordes  et  volatiles  reddes,  ad  summam 
miseriam  mundanarum  voluptatum  eorum  iuvenilis 
ducet  insania,  ac  in  praecipitium  verget,  et  labori 
vacuo  insudabis  moribus  vitae  nocituro.  —  Si  carebis 
filiis,  indigebis  haeredibus.  — Oh!  gens  ignara  etobsti- 
nata.  Et  quis  unquam  caruit  haerede,  nisi  miser?  — 
Possidebit  tua  extraneus  haeres.  —  Et  ego  quae  mea 
iam  non  fuere  possideo :  attamen  nibil  habeo  quod 
meum  dici  possit.  Quod  auferri  potest  nulli  datum  sed 
concessum,  ut  illud  Senecae:  7ion  est  tuum  quod  For- 
tuna  fecit  tuum.  Fortuna  cui  placet  bona  dispensat  sua. 
Haec  omnibus  vera  et  certa  est  haeres.  Quod  coinmo- 
datur  sine  iniuria  eripi  potest.  Sed  vos  ignari  et  prae- 
posteri  et  morituri  creditis  testando  et  legando  in 
futuro  inferni  {sic)  Fortunae  novas  imponere  leges.  Ridet 

illa  ex  alto,  et  insperato  ad  sui  libitum  dispoQit  omnia. 
Yestrorum  maiorum  habetis  exempla,  mortales,  quibus 
testantibus,  et  haeredes  cara  pignora  relinquentibus, 
nibil  in  posterum  ad  vota  successit,  et  quos  nolue- 
rant,  adversos  haeredes  et  inopinatos  habuere.  —  Haec 
omnia  fateor,  et  audivisse  iuvat.  Sed  ad  alia  progre- 
diendum  est.  Times  ne  hic  solus  morans  aliquid?  — 
Solum  peccatum  timeo.  —  Quid  agis  in  die?  —  Lego, 
scribo.  —  Ad  quid  illud  legere?  —  Ut  bona  ediscam,  et 
mala  dediscam,  et  minus  malus  fiam.  —  Quis  noscit 
bona  et  mala?  Nullus  aut  pauci  sciunt.  Ita  moriuntnr 
qui  multa  sciunt,  sicut  qui  et  pauca.  — Minime  :  nam 
illi  moriendo  vivere  incipiunt,  hi  vivendo  quotidie  oc- 
cidunt.  —  Quomodo  possunt  illi  et  vivere  et  mori?  — 
Non  intelligis :  ego  dico  mori  et  vivere.  —  Quid  credis 
vivendo  agere?  —  Bene  facere.  —  Cui?  —  Mihi.  —  Tibi? 
—  Ita  et  alteri,  si  quis  volet.  —  Non  vult  alter:  omnino 
deridet.  —  Et  quare?  —  Quia  ignari  eligenda  non  vi- 
dent  —  Quis  tot  ac  lanta  videre  potest?  Nonnulli. 
Sed  ignorantia  simul  et  avaritia  omnium  bonorum 
inimica  est,  omniumque  malorum  trames  et  via.  — 
Mihi  sufficit  et  satis  est  vivere.  Omnia  haBC  aliis  prae- 
termitlo.  Vivere  quid  maximum  est.  —  Quid  dicis?  — 
Quid  dico?  Nonne  vivo?  —  Es  :  haud  vivis.  —  Et  quid 
est  vivere?  — Naturam  honeste  sequi.  —  Nam  naturam 
sequor.  —  Oppositum  sequeris.  —  Nonne  quod  facio 
naturaliter  facio?  —  Impetuose,  sine  ratione,  sine  con- 
silio,  et  voluntate  facis.  Num  haec  rationalia  sunt? 
contra  naturam,  quia  contra  temetipsum. — Etquonoodo 
agere  debeo?  —  Disce,  perage,  dispone.  —  Non  intel- 
ligo Sol  ivit  ad  occasum :  recedendi  t^mpus  est. 

Vale  sospes,  et  socium  voca.  —  Heus  o  M. . .  Audiens 
exit  iile  ore  repleto,  et  rauca  vix  respondit  voce:  oh, 
oh.  Accelerant,  discedunt.  Remaneo,  mi  Optime. 

FRANCISCUS  PETRARCA  PRINCIPI  ROMANO  S.  P.  D. 

Acriter  indignatur  adversus  eos  qui  negabant  cunctis  expedire 
urbem  Romam  et  Italiam  concordes  et  pacificas  esse. 

Leve  est  quod  nunc  animum  premit:  egerendum 
tamen  ne  neglectum  stomacho  obsit.  Plus  enim  quam 
pro  quantitate  bilem  excitat,  et  parvum  licet,  ingenlis 
nauseae  materiam  fert.  Olet  nempe  virus  abditum  pro- 
fundi  vetustique  odii.  Ita  mihi  visum  est,  ita  tibi  visum 
iri  certus  sum;  et  si  latius  innotescat,  totius  Populi  Ro- 
mani  atque  omnium  Italorum  animis  incussurum  iustis- 
simdB  indignationis  aculeos  spero,  excussurumque  gra- 
vedinem  torporis,  quo  nunc  priscus  generosae  indolis 
vigor  tepet,  cui  vi  vel  sponte,  totus  olim  orbis  cessit» 
nunc  (pudor !)  ultimi  hominum  insultant.  Non  inutile 
opus  reipublicdB,  si  successerit,  utopto.  Brevis  scintilla 
magnum  movet  incendium:  verbum  unum  multarum  et 
magnarum  rerum  fuit  initium.  Sed  iam  res  ipsa  tractanda 
est,  nec  tam  magnis  exaggeranda  sermonibus,  quam 
indignatione  legentium.  Nuper  equidem  inter  quosdam 
ex  iis  qui  sibi  videntur  sapientes,  aliis  forte  non  ita, 
dubitatum  et  in  quoestionis  formam  propositum  fuit:  ex- 
pediret  necne  terrarum  orbi  urbem  Romam  et  Italiam 

iil.  33 

esse  unanimes  et  pacificas.  Et  quamvis  ipsa  reram  da- 
bitalio  satis   puerilis  et  inepta  sit,  tamen  disputandi 
studio  utrumque  poterat  excusari,   nisi  multis  arga- 
mentis  ultro  citroque  iactatis,  is  qui  omnium  sapientis- 
simus  habebatur,  cum  plausu  et  favore  omnium,  nul- 
latenus  expedire  venenata  definitione  firmasset.   Quod 
tu,  quaeso,  vir  eloquentissime,  cum  primum,  ut  soles, 
in  publico  perorabis,  Populo  Romano  meis  verbisindica, 
ut  intelligat  quae  sint  horum  procerum  de  nostra  salute 
sententiae,  per  quas,  etsi  nihil  noceant,  animos  tamea 
suos  ventosa  loquacitate  detegunt,  dum  quod  de  nobis 
cupiunt  tam  vebementer  cupiunt,  tit  dissimulare  noo 
possiot,  et  votum  iniquissimum  ac  hostile  proposituo) 
suum  in  rationis  locum  transferre  contendunt  caecitate 
turpissima.  Sed  ipsi  quidem  in  erroribus  suis  morientur. 
Nos  in  manibus  Dei  sumus,  Fortunam  nou  quam  ipsi 
volunt,  sed  quam  ipse  nobis  pra&paraverit  habituri. 
Non  tamen  hisdeliramentis  interfui.Contristassem  for- 
tasse  aliquos ;  non  enim  aut  honestum  aut  mihi  possi- 
biie  in  tam  impia  loquacitate  silentium  fuisset.  CaBterum 
ut  res  ad  me  perlata  est,  indignatus  graviter:  et  tunc 
inter  nostros  contrarium  definivi,  et  nunc  apud  te  li- 
bertatis  nostraB  principem  quantulacumque  auctoritate 
definio;  teque  antealios,  et  Romanum  Populum  atque 
universam  Italiam,  ut  quod  ego  verbis  assero  rebus 
approbetis  per  omnes  coelicolas  supplex  oro:  et  in  statu 
prospero  diu  vivas  et  rempublicam  fortiter  liberatam 
feliciter  regas  opto. 

FRANCISCUS  PETRARCA  MALICL€  S.   P.  D. 
Respondet  cuidam  obiurganti  quod  Mediolani  constitisset.* 

Malicia  salutabis  Ganum.  Eius  vulgare  carmen 
respoDSO  dod  egere  idem  ipse  qui  scripsit  fateretur,  si 
videre  omuia  peDitus  posset.  Sed  error  facti  magoa 
SdBpe  fallit  iDgeDia.  Multi  similia  scripseruut,  sed  Demo 
fuit  qui,  re  comperta ,  seDtODtiam  dod  mutaret.  Metug 
et  suspicio,  amaDtium  comites,  per  abseDtiam  crescuDt. 
Multa  de  longiDquo  timemus  quae  sub  oculis  posita 
rideuda  cogDOScimus.  PoDat  ergo  n>etum  et  boDam 
spem  coDcipiat  de  amico,  cui  dod  modo  floreDtissima 
Italiae  pars,  sed  si  oporteat,  quivis  ludorum  amgulus 
aut  extrema  TaprobaDO  patria  est.  Super  his  secuDdum 
tuam  illam  praBrapidam  eloqueutiam  disputabis  ut  tibi 
videtur  viva  voce,  sed  dod  aspera  ut  solitus  es  :  sua- 

viter,  oro  te,  siue  clamore ,'  et  siDO  acceptibus 

horriflcis,  deDique  uob  barbarice,  qu8eso,  sed  italice. 

*  Hwe  epUtolae,  qmm  e  eodiee  bibliothecae  deprompHmus,  haec  prae- 
mitea  leguntur :  Quidam  eloqaens  Ganus  de  Colle  misit  vulgarem  so- 
nettum  Fr.  Pelrarcx  per  Knguani  cuiusdam  lusoris  nomine  Malicia  commode 
ynlgaria  recitaniis,  in  quo  pisefatum  dominum  Franciscum  commendat  di- 
cens  ipsum  esse  mundi  unicum  solem  et  singulare  lumen,  horlans  eum  quod 
discedat  a  tyrannide  dominorum  de  Mediolano,  et  accedat  ad  libertatis  lo- 
oum,  et  ipse  dominus  Franciscus  alloquens  porlitorem  sonetti  qui  prooliama- 
cionem  (sic)  habebat  quodammodo  asperam  et  acutam,  sic  respondet. 

*  Heic  in  codice  sunt  duo  verba,  qnorum  primum  nullo  modo  intelH- 
gere,alterum  oratioui  convenienler  aptare  mihiiropossibUe  visumest ;  sciiicet 
eorehu  fingo. 

EPISTOLA  VL 

FRANCISCUS  PETRARCA  LUCiE  CHRISTIANO   PRiEPOSITO 
S.  ANTONINI  PLACENTIiE  S.  P.  D. 

De  iisdem  rebus  quae  ad  Olympium  litteris  2 ,  3 ,  4  et  5 
libri  VIII  Fam.  scripta  sunt. 

Motus  crebris  quidem  et  validis  precibus  ma- 
gnifici  Paduani  domini,  cui  propter  singularem  atque 
egregiam  humanitatem  suam  carus  esse  coeperam 
multis  annis  ante  quam  cognitus,  et  veritus  ne  mihi 
vel  inertiae  adscriberetur  vel  superbiae,  si  tanti  viri 
tam  intensum  desiderium  diutius  distulissem,  de  Parma 
discessi  X.  Martii  hora  III ;  V.  autem  Maii  hora  IX.  Deo 
dante,  sanus  incolumis  sum  reversus.  Et  ut  prius 
expediam  quod  te  primum,  frater,  expectare  arbitror, 
qualiter  sciiicet  per  illum  mitissimum  atque  optimum 
dominum  visus  sum  qualiterque  tractatus,  hoc  unum 
dixisse  velifti ,  de  iilo  quidem  merilo  dici  posse  quod 
ait  de  Carthagine  Sallustius,  esse  de  actibus  suis  me- 
lius  tacere  quam  parum  loqui.  Unum  sane  de  multis 
omnium  maximum,  vulgari  forte  iudicio,  meo  autem, 
etsi  magnum  in  se,  maiorum  tamen  comparatione  mi- 
nimum,dicam,  ut  fraternum  animum  prosperitatis  mese, 
seu  verius  nostrae,  participem  faciam  de  longinquo.  Si- 
quidem  generosus  ille  semper  et  artificiosissime  libe- 
ralis  mores  meos  atque  animum  solicite  contemplatus, 
ut  me  ad  trahendum  interdum  Paduae  moram  honori- 
ficis  quibusdam,  ut  ita  dicam,  compedibus  alligaret, 
iuvenem  quemdam  canonicum  Paduanum  sanguine  sibi 
coniunctum  per  viam   permutationis  ad  resignandam 

praebeDdam  saam  quaedam  sibi  maiora  poliicitus  in- 
duxit,  et  ita  per  manus  domini  Legati,  assistente  epi- 
scopo  Paduano,  et  grande  mihi  nimis  atque  humeris 
meis  intolerabile  testimonium  perhibente,  praebendam 
ipsam  Paduae  obtinui,  cumque  ingenti  totius  eccleside 
laetitia  possessionem  eius  sum  paciQce  consequutus  die 
sabbati  post  Pascha.  Et  haec  de  tota  illa  materia  dicta 
sint,  reliquis  omnibus  in  tempus  aliud,  et,  si  Deus 
annuerit,  vivae  vocis  oraculo  reservatis. 

Yerum  quia  nihil  ex  oipni  parte  felix  aut  dulce 
dum  vivimus,  omnisque  dulcedo  hominis  multis  ama- 
ritudinibus  respersa  est,  ita  mihi  accidit,  ut  dum  eo 
ac  redeo,  exoptatissimum  mihi  tuum  et  Mainardi  nostri 
colloquium  conspectumque,  care  frater,amiserim.  Itaque 
laetus  in  itinere  (quis  crederet?),  in  domo  propria  tri- 
stis  fui  comperiens  vos  illic  fuisse  mei  videndi  desi- 
derio,  superatis  Alpibus  atque  omni  viarum  asperi- 
tate  calcata,  tandem  me  in  patria  non  invento,  magna 
velut  spe  frustratos,  dolentes  ac  solicitos  abiisse.  Yix 
vere  lacrimas  continui  haec  a  meis  famulis  audiens,  et 
litteras,  quas  tanquam  eximiae  dilectionis  obsides  in 
bibliotheca  mea  dimiseratis  abeuntes,  relegens  atque 
considerans  cogitabam,  et  ex  me  ipso  in  eo  statu  ve- 
stros  animos  metiebqir.  Siquidem  aspera  in  meliorem 
partem  flectere  sapientis  est,  cogitare  coepi  fortasse 
haec  vobis  divinitus  accidisse.  Siquidem  me,  ut  opta- 
batis,  inviso,  facile  poterat  uterque  vestrum  Jimici  vi- 
sione  conJ;entus,  nihil  aut  modicum  de  reditu  cogitare. 
Nunc  vero  non  solum  cum  eadem  qua  veneratis  siti, 
sed  et  ampliori,  et  per  amici  absentiam,  ut  auguror, 
irritata  digressi,  fiet  quod  assidue  de  reditu  cogitetis, 

ac  mihi  per  paucoram  dierum  absentiam,  rDuItorum 
forsaD  annorum  praesentia  in  posterutn  cbmpensetur. 
Certe  ego  sic  mihi  fingo,  sic  spero,  et  in  bac  spe 
muUis  licet  obsessus  angustiis  acquiesco. 

Et  sic  ad  illud  venio  quod  principalius  in  litteris 
vestris,  ni  fallof,  intenditur.  Hic  igitur,  fratres,  aperite 
aures,  quaeso,  animumque  :  de  summa  enim  rerum 
iiostrarum  loquuturus  sum.  Multa  quidem  allius  dici 
possent,  at  non  multa,  quae  quidem  ego  noverim,  uti- 
lius.  Sed  de  hoc  omnes  vos  videritis,  amici :  quod  enim 
uni  dico  omnibus  dico;  et  cnpio,  si  fieri  possit,  has 
litteras  per  ora  omnium  circumferri,  et  si  quis  ibit  istinc 
ad  occidentem  nuntius,  Ludovico  nostro  nominatim 
dirigi,  ut  omnes  intelligant  vel  sensus  meos,  vel 
ineptias.  Simpliciter  forte  sed  certe  fideliter  loquatnm 
fatebuntur.  Nunc  ad  rem  venio. 

Frater,  autiam  viri  sumiis,  aut  profecto  nuDquam 
erimus.  Nemo  nobis  blandiatur ;  nemo  iuventutis  ap- 
pellatione  decipiat.  Non  sumus  decrepiti  certe,  sed  nec 
pueri.  Decet  itaque  non  muliebriter,  ndn  pueriliter, 
sed  viriliter  atque  acriter  cogitare  quid  sumus,  et 
quibus  undique  periculis  circumventi,  qualis  denique 
vita  hominis,  quam  fugax,  quam  incerta,  quam  fra- 
gilis ;  meminisse  quam  brevi  temjporis  spatio  tanquam 
somnus  aut  umbra  praeterierit,  et  ab  oculis  nostris 
evanuerit  quidquid  in  terris  carius  habebamus.  Piget 
et  impedior  gemitu  carissimas  omnis  status  ac  sexus 
et  mihi  vel  sanguine  vel  amore  iunctissimas  enume- 
rare  personas,  quas  annus  hic  pestifer,  et  de  omni 
sdeculorum  serie  eradendus,  intempestiva  morte  praeri- 
puit.  Pauci  quidem   ex   omni  grege  bominum,  pauei 

admodum  fateor  superstites,  cum  quibus  vivere  cupiam 
et  mori ;  et  ut  ad  praesens  de  absentibus  tantum  lo- 
quar,  estis  vos  duo  quos  pridie  ignorans  hospites 
habui :  est  Ludovicus  noster ;  nec  Guidonem  Septem, 
nec  Barbatum  meum,  certe  nec  Romanellum  ab  hoc 
nuniero  segregarem,  nisi  quia  in  eis  difficulkates  non 
modicas,  atque  alia  vocatos  eos  fortuna  video.  Ad  vos 
itaque  tres  restringor.  Neque  nunc  de  dominis  loquor, 
quorum  benevolentia  sperari  potest,  conversatio  non 
potest.  Obstat  enim  mutuo  convictui  disparitas  fortu* 
narum:  alioquin  alios  dinnmerarem,  atque  in  primis 
dominum  episcopum,  de  quo  utinam  aliquid  videamus, 
quod  quotidie  videor  videre,  quod  et  valde  possibile 
est,  Deo  simul  et  gloriaB  eius  et  quieti  nostrae  miseri-* 
corditer  providente.  Sed  redeo  ad  id  quod  non  .modo 
possibile,  quin  facile  etiam  reor.  Tres  estis  et  ego  sum 
quartus.  Omnium  animos  ut  meum  proprium  noscere 
videor.  Quid  nos  impedit  quominus  pariter  istas  vitae 
reliquias,  quantdecumque  sint,  in  tranquiliitate  animi  et 
studiis  bonarum  artium  transigamus,  et  si  in  freio  vi- 
ximus,  ut  ait  Seneca,  moriamur  in  portu?  Quid  nos 
impedit?  Dicat  qui  novit :  ego  enim  fateor  me  nescire. 
An  quod  uni  quondam  et  communi  domino  obsequentes 
fecimus,  id  nobis  iam  viventes  non  audebimus,  plusque 
in  nobis  potuit  servitutis  studium  quam  libertatis 
amor?  Animos  scio^hominum,  ut  dixi :  sed  nescio  for- 
san  impedimentum  Fortunae.  Et  tamen  omnia  didicisse 
iam  pridem  debui,  experientia  magistra.  Quid  enim  in 
ullo  vestrurn  unquam  fuit  mihi  occultum?  Non  sumus 
principes  terroe  et  maris,  ut  ait  Aristoteles  :  certe:  nec 
oportet  ad  beatam  vitam.  Habemus  quantum  sufficere 

potest  animis  modestis  et  sese  componentibas  ad  na- 
turam.   Et  si  habet  unusqnisque  quod    sufficit,  quid 
metuendum  suspicemur?  Omnibus  abundabimus,  mihi 
crede,   magisqae  forsan  invidia   nobis  quam    inopia 
metuenda  est.  Quid  expectamus  igitur?  Cur  mari,  cur 
montibus,  fluminibusque  disiungimur?  cur  non  eosdem 
iungit  una  domus  quos  iunxit  ab  olim  unitas  volunta- 
tum?  Quid,  precor,  obstacuh',  aut  quid  difficultatis  in- 
tervenit,  nisi  quia  nova  et  insueta  qdaelibet  reformidat 
animus?  Ego  quidem  non  solum  conscientiae  meae,  sed  et 
praesentis  epistolae  fretus  testimonio,  culpam  omnem, 
ignoscite  fratres  mei,  in  vos,  seu  vestrum  aliquos,  qui- 
cumque  illi  fuerint,  ad  salutare  consilium  tardiores  re- 
torqueo,  coram  Deo  et  hominibus  proclamans  per  me 
non  stare  quominus  identitatem  animorum  nostrorum 
corporalis  praesentia   comitetur.  Omnium  nempe  mi- 
nimus  sum,  et  si  non  essem,  fieri  volo.  Vel  vocantem 
sequimini,  vel  unanimiter  evocate.  Quid  stamus,  quid 
expectamus,  quid  somniamus?  Vel  praecipite,  vel  pa- 
rete :  mihi  sane   praecipere  durum,  parere  facile  est; 
ideoque  vocanti  saepe  Ludovico  nostro  paratum  me 
obtuli,  si  negocium  Cavallicense  succederet,  per  quodet 
honestus  in  illis  locis  manendi  color,  et  vitae  neces- 
saria  quaererentur,  ire  quo  sibi  libuisset,  non  ignarus 
quidem  rerum  harum   et  illarum,  sed  sciens  yos  ibi 
esse  quos  mihi  solos  fortuna  reliquerat,  amoris  nostri 
veluti  unois  validissimis  ac  tenacibus  retrahebar,  licet, 
ut  in  epistola   quadam   testatus  sum,  viderer  mihi  e 
portu  in  tempestates  medias  reversurus  :  sed,  ut  dixi, 
omnia  vincens  aut  vinciens  amor,  non  dissimulantem 
quos  in  scopulos  agerer,  urgebat.  Nunc,  frater,  mutata 

sunt  omnia :  et  vos  iode  abestis,  et  Ludovicus  meus 
qui  solus  ibi  est,  quamvis  udus  id  auimo  meo  possit 
omoia,  quamvis  inveteralae  consuetudiuis  vi,  et  ipse 
ibi  esse,  et  omues  suos,  meque  ante  alios  secum 
habere  cupiat,  nunquam  tamen  audebit  omni  spe 
abscissa,  illas  me  ad  terras  arcessere,  ubi  omnes  alie- 
nigende  et  peregrini  sumus.  Neque  enim  ludus  est 
homiDibus  mortalia  et  caduca  corpuscula  trabentibus, 
dicere  quod  animae  felices  corpore  resolutae  apud  Vir- 
gilium  loquuntur : 

Nulli  certa  domus,  lucis  habitamus  opacis, 
Riparumque  toros,  et  prata  recentia  rivis 
iDColimus. 

Si  enim  ista  sufficerent,  posset  utique  Yallisclausa 
nobis  omnibus  abunde  rivulos  et  herbosa  cubilia  mi- 
nistrare.  Sed  alia  quaedam  exigit  natura.  Est  enim 
certa  vel  physicae  vel  poeticae  necessitatis  meta,  quam 
praeterire  suspectum  est.  Non  est  per  se  sufficiens,  ut 
ait  Aristoteles,  naturam  speculari ;  sed  oportet  et  cor- 
pus  sanum  esse,  et  cibum  et  reliquum  famulatum  exi- 
stere : 

neque  enim  cantare  sub  antro 
Pierio,  tyrsumve  potest  contingere  saeva 
Paupertas,  atque  aeris  inops,  quo  nocte  dieque 
Corpus  eget, 

ut  Satyricus  ait,  magno  ac  perpetuo  apud  doctos  phi- 
losophici  poeticique  dogmatis  consensu  rerum ,  sed 
verborum  varietate  multiplici.  Igitur  Clausavallis,  ut 
coeptum  sequar,  ad  aliquod  breve  tempus,  urbanarum 
voluptatum  taedio  aflfectis,  ut  olim,  diverticula  non 
iDamoena  sufficeret:  in  longum  certe  nec  promitteret 


>L 


7 


522  APPENDIX  LITTERARUM. 

neoessaria,  nec  praestaret.  Nobis  sane,  si  sapimas,  non 
in  longam  modo,  sed  in  finem  quoque  prospicieodam 
est,  ut  yitemus  illud  Senecas  quod  humano  geDeri  facit 
improperium,  ubi  ait:  de  partibus  vitce  cogitare  omneSy 
neminem  de  tota.  Vere  sic  est  enim ,  et  hoc  est  quod 
consilia   nostra  praecipitat,  ut  inter  occupatiooes  tam 
varias    (miserandum   simul  et  ridiculum)   igooremus 
quonam  fluctuantis  vitae  gubernacula  dirigamas.  Scio 
Clausdevallis    optabilem    aestivo    praesertim    tempore 
stationem :  et  si  ulli  unquam  secessus  ille  gralus  fait, 
mihi  fuisse  gratissimum,   decennis  indicio  est  mora. 
Quod  si  apud  te,  imo  vero  apud  alterum  me,  sine 
iactantia  gloriari  licet,  pace  montium,  ac  fontium,  ac 
silvarum   quid  habet  locus  ille  gloriosius  habitatore 
Francisco?  Quod  idcirco  dixerim  ne  quis  dubitet  me 
illud  rus  nunc  spernere,   quod  mihi   meisque   rebus 
aptissimum  semper  inveni,   ubi  saepe  curas  arbaoas 
rustica  requie  permutavi :  quod  non  tantum  electiooe 
ipsa,   sed  agrestibus  muris,  et,   ut  spero,   solidiore 
coemento,  verbis  atque  carminibus  illustrare  studui. 
Illic,  iuvat  enim  meminisse,  Africam  meam  coepi  tanto 
impetu  tantoque  nisu  animi,   ut  nunc  limam  per  ea- 
dem  referens  vestigia,  ipse  meam  audaciam,  et  magna 
operis  fundamenta  quodammodo  perhorrescam.  Illic  et 
epistolarum  utriusque   stili   partem   non  exiguam,  et 
pene  totum  Bucolicum   carmen  absolvi,  quam   brevi 
dierum  spatio,  si  noris,  stupeas.  NuIIus  locus  aut  plus 
ocii  praebuit,  aut  stimulos  acriores.  Ex  omnibus  terris 
ac  saeculis   illustres  viros   in   unum   contrahendi  illa 
mihi  SQlitudo  dedit  animum.  Solitariam  vitam  religio- 
snmque  otium,  singula  ibi  singulis  volumhiibus  per- 

stringenda  et  laudanda  suscepi.  Denique  iuvenilem 
aestum  qui  me  multos  annos  torruit,  ut  nosti,  sperans 
illis  umbraculis  lenire,  eo  iam  inde  ab  adolescentia 
saepe  confugere,  velut  in  arcem  munitissimam  sole- 
bam.  Sed  heu!  mihi  ipcauto:  ipsa  nempe  remedia  in 
exitium  vertebantur.  Nam  et  his  quas  mecum  addu< 
xeram  curis  incendentibus ,  et  in  tdnta  solitudine, 
nullo  prorsus  ad  incendium  occurrente,  desperatius 
urebar ;  itaque  per  os  meum  flamma  cordis  erumpens, 
miserabili,  sed,  ut  quidam  dixerunt,  dulci  murmure 
valles  coBlumque  complebat.  Hinc  illa  vulgaria  iuveni- 
lium  laborum  meorum  cantica,  quorum  hodie  pudet 
ac  poenitei,  sed  eodem  morbo  affectis,  ut  videmus, 
acceptissima.  Quid  multa?  Si  quascumque  alibi,  cum 
his  quae  ibi  scripsi,  conferantur,  loca  omnia  locus  ille, 
me  iudice,  hactenus  superat.  Est  igitur  eritque  dum 
vixero,  sedes  itla  mihi  gratissima,  commemoratione 
iuvenilium  curarum,  quarum  usque  ad  hanc  aetatein 
in  reliquiis  elaboro.  Veruntamen  nisi  nosmetipsos 
fallimus,  alia  qucEdam  sunt  viro  tractanda  quam  puero: 
et  ego  aliud  illa  aetate  non  videram.  Obstabat  enim 
recto  iudicio  caecus  amor ;  obstabat  aetatis  imbecillitas 
paupertasque  consilii :  obstabat  reverentia  ducis  no- 
stri,  sub  quo  esse  pluris  erat  quam  libertas  :  imo  sine 
quo  nec  libertas,  nec  vitae  iucunditas  plena  erat.  Nunc 
et  illum  et  quidquid  dulce  supererat  uno  pene  nau- 
fragio  amisimus ;  quodque  sine  suspirio  dici  nequit, 
virentissima  olim  laurus  mea,  vi  repentinse  pestis 
exaruit ;  quae  una  mihi  non  Sorgiam  modo,  sed  Druen- 
liam  Ticino  fecerat  cariorem  :  velumque,  quo  oculi  mei 
tegebantur,  ablatum  est,  ut  videam  quid  inter  Vallem- 

claasam   Venusini,  et  apertas  Italiae  valles  collesque 
pulcherrimos  et  urbes  amoeDissimas  ac  floreDtissimas 
intersit.  Et  tamen  vide  quantum  vetus  consuetudo  va- 
let.   Adhuc  ad  illam  vallem   remeare  non   renno ,   si 
tamen   honestus  ibi  vitae  modus  ostenditur,  qui  quo- 
niam   ostendi   nullo  pacto  potest,  et  de  re  certissima 
nimis  diu  disputo,  ideo,  frater,  tuum  et  Mainardi  con- 
silium  sine  haesitatione  complector,  et  ambobus  videor 
proprie  admodum  responsurus  lulii  Gaesaris   exemplo 
qui  Oppio  Comelioque  scribens  consilio,  inquit,  t;es^ro 
utor  libenter,  et  hoc  lubentius  quod  mea  sponte  facere  id 
constitueram  et  sic  in  litteris  dicere  :  sic  constitueram , 
sic  faciam,  eoque  securior  quod  video  mecum  talium 
amicorum  concordare  sententiam.  Non  ibo,  nisi  forte, 
quod  non  spero,  Socrates  ille  meus  efficacioribus  me 
vocibus  excitaret :  consilioque  vestro  in  Italiae  finibus 
aetatem  agam.  Yita^  enim,  ut  spero,  erit  hic  iucundior, 
et    roors   felicior,   et  suavius    sepulcrum,    sicuti  in 
quodam  loco  dixisse  me  recolo,  et  ut  me  ipsum  ali- 
quando  incipiam  allegare, 

post  prselia  taDta 
Fortunae  Ausonia  saltem  tellure  recondi, 
Dulce  milu,  et  patriis  longum  requiescere  saxis, 
Seraque  cum  fragile  tumulum  convulserit  aetas 
Lenius  Hesperia  cinis  hic  agitabitur  aura. 

Vos  etiam,  fratres,  vos  etiam  huc,  si  qua  quietis  est 
cura,  dissolutis  vel  potius  abscissis  occupationum  ve- 
strarum  laqueis,  festinanter  dicerem  venite,  et  videte. 
Sed  venistis  et  vidistis.  Quae  si  vobis  regio  me  ab- 
sente  usque  adeo  placuit,  quid  faceret  me  praesente, 

*  Qu«  sequuntur  ia  codice  Barberiniano  desiderantur. 


EPISTOLA  VI.  525 

quum  naturalis  amoenitas  locorum  amici  convictu  et 
sermonibus  condiretur? 

Neque  mihi  superbiae  detur  quod  ad  me  alios 
trahere  potius  quam  ipse  sequi  videar :  ad  utrumque 
ex  aequo  paratus  est  animus.  Quod  si  omnibus  cir- 
cumspectis  nusquam  nostris  tempestatibus  tranquillior 
portus  est,  quod  uterque  vestrum  suis  testatur  iitteris, 
et  testimonio  nostro,  cui  forte  plus  fidei  dabit  Ludo- 
vicus  cui  notum  fieri  postuio;  quid  tandem  unum  in 
locum  convenire  nos  vetat,  qui,  ut  idem  sappe  repe- 
tam,  in  una  iampridem  convenimus  voluntale?  Habe- 
mus  quod  satis  est.  Quidquid  amplius  petimus,  non 
naturde  sed  cupiditatis  appetitus  est,  cui  nullus  mo- 
dus,  nuUus  est  terminus.  Declinemus  infinitum,  quaeso, 
illud  chaos  et  inextricabilem  labyrinthum.  Habet  hoc 
avaritia  proprium  atque  pessimum :  torquet  curis  ina- 
nibus,  nec  animum  satiat  sed  incendit,  et  quo  nihil 
est  deterius,  praesentibus  uti  prohibet,  dum  ventura 
pollicetur.  Nunquam  haec  habendi  sitis  plura  quae- 
rendo  sedatur.  Ego  quidem,  quod  de  vobis,  amici, 
tanto  magis  spero  quanto  plus  in  vobis  modestiae  novi, 
ego  posui  cupiditatibus  meis  modum,  et  oraculi  loco 
Horatianum  illud  accepi: 

Semper  avarus  eget :  cerlum  volo  pone  finem. 

Posui,  fateor,  hunc  finem,  et  Deo  favente  attigi,  nec 
verebor  ne  mihi  segnitiem  obiiciat  haeres  meus.  Mihi 
enim  vivo  non  sibi,  et  rerum  mearum  cum  amicis  do- 
minus,  non  negociorum  eius,  qui  fortasse  nondum  mihi 
cognoscitur,  gestor  sum.  Pro  me  autem  quid  tantopere 
laboranduro  est?  Plus  obtulit  mihi  Fortuna  quam  ne- 

cessitas  requirebat,  et  timeo  ne  sioi  onustior  quam 
oportet.  Decet  expeditum  esse  impedito  itinere  gra- 
dientem.  Quid  igitur  nuno  etiam  inutiles  sarcinulas 
cogitamus?  Eleganter  ait  Flaccus  : 

Vitas  summa  brevis 
Spem  nos  vetat  inchoare  longam. 

Ita  est ;  non  fallitur ;  nihil  est  verius.  Etsi  enim  vitae 
huius  angustias,  quo  possumus  modo,  aetatum  scili- 
cet  operosa  distinctione  laxemus,  et  in  quantaslibet 
minutias  dividamus,  reduc  tamen  in  unam  cuncta 
congeriem,  et  curiosius  scissa  redintegran$,  a  primo 
ad  ultimum  quamvis  longissimaa  vitae  ^m  totum 
simul  mente  complectere :  fateberis  summam  buius 
rapidissimi  temporis  esse  brevissimam.  Huius  ipsius, 
si  retro  circumque  respicimus,  bona  pars  nobis 
exacta  est.  Colligamus  nos  igitur  ad  extrema  viarum, 
quodque  non  ambigitur,  duriora,  abiectisque  super- 
vacuis,  necessaria  teneamus.  Quid  procrastinamus? 
quid  differimus?  Dies  diem,  mensis  mensem  sequitur, 

Atque  in  se  sua  per  vestigia  volvitur  annus, 

ut  praeciare  ait  Maro  :  desinendoque  reincipit  et  nun- 
quam  sic  desinit  ut  quiescat.  Quis  igitur  expectandi 
raodus?  Aut  quis  finis?  Canos  iam  coraites  senectutis 
et  nuntios  mortis  aspeximus.  Quid  amplius  praestola- 
mur?  An  ut  oculi  seoio  caligent,  tremant  poplites, 
terga  curventur?  Primum,  quis  matheraaticus  tam 
longae  nobis  sponsor  est  vitae?  Esto:  sit  Petosiris,  sit 
Necepsus,  sit  Nigidius  ex  nostris,  sit  veritas  demum 
ipia :  quanta  tamen  amentia  est  quod  iustis  in  spatiis 

et  ex  commodo  fieri  potest,  inter  angustias  differre? 
Praesertim  quia  ut  vini  et  olei,  sic  temporis  et  vitaB 
faex  in  fundo  iacet.  Ad  illam  te,  cum  superiora  negle- 
xeris,  reservare  ridiculum.  Yotum  solet  esse  viato- 
ribus  ante  noctem  hospitari.  Accingamur,  obsecro,  et 
post  multos  itinerum  labores,  illi  nos  aeterno  tandem 
hospitio  prdeparenKis.  In  hoc  vobis,  luce  mibi  cariores 
fratres,  si  quid  in  me  opis  aut  consilii  est,  si  quid 
d)lectationis  aut  gratise  ex  me  sperari  potest,  si  quid 
subsidii  ex  his  rebus,  quas  improprie  meas  dicunt, 
cum  Fortunae  sint,  denique  me  ipsum,  quod  sine  arro- 
gantia  po^sum,  libeiios  atque  hortuios  meos  offero,  et 
si  quid  est  iiliud.  Sunt  autem  non  pauca,  quorum  in- 
diget  inops  haec  et  mortalis  vita ,  quae  nominatim  stilo 
inseri  decor  vetat. 

Habitationem  meam  per  me  non  (sic)  approbare 
videmini.  Parva  est,  fateor,  sed  iucunda,  sed  salu- 
taris ,  sed  salubris,  et  certe  paucorum  hominum 
ac  bene  concordum  late  capax.  Habemus  aliam 
domum  vicinam  ecclesiaa,  non  quidem  nostram,  sed 
archidiaconatus  nostri  propriam.  Ulam,  ut  arbitror,  non 
vidistis,  quam  idcirco  non  inhabito  quia  ibi  cum  tri- 
bus  aut  quatuor  famulis  solus  sum :  sed  si  tres  in 
unum  Fortuna  coniungeret,  non  deerit  nobis  urbe  me- 
dia,  quale  apud  Yirgilium  habuit  rex  Latinus  :    . 

Tectum  augustum  ingens  centum  sublime  columnis. 

Ula  me  domus  expectat  vacua  interim  et  deserta,  et 
de  vestra conqueritur  tarditate,  qua  [desunl  nonnulla).... 
Paduae  iuvabit  moram  trafaere.  Erit  nofais  hinc  Bono- 
nia,  studiorum  nutrix,  in  qua  primum  adolescentiae 

tempas  expeDdimus,  et  dalce  erit,  mutatis  iam  non 
solam  animis  sed  capillis,  antiqua  revisere,  et  firmiore 
iudicio  civitatis  iliius,  simulque  nostrorum  animorum 
habitum,  et  ex  coUatione  temporum,  quantulum  vi- 
vendo  processerimus  contemplari,  cuitis  et  terrce  domino 
miro,  meo  ac  mihi  propitium  negabis  (sic).  Erit  inde 
Placentia  et  Antonini  tui  venerabilis  domus,  ubi  et 
omnium  hospes  eris.  Occurrent,  si  paulo  longius  profi- 
cisci  libeat,  hinc  Mediolanum,  illinc  lanua:  illa  terre- 
strium  haec  maritimarum  decus  urbium,  ubi  etiam  me 
amicis  non  carere  gaudebitis,  hanc  quoque,  qua  nulla 
pretiosior  est  supellex,  participantes  ut  reliqua.  Quis 
enim  dimidium  amare,  et  dimidium  non  an£eure  po- 
terit?  Recte  quidem  Horatius  Yirgilium  dimidium 
animae  suae  vocat,  quod  dictum  placuisse  legimus  Au- 
gustino.  Qui  ergo  unum  ex  nobis  amaverit,  amet  al- 
terum  necesse  erit.  Sic  erimus  bonis  omnibus  caris- 
simi,  malis  autem,  quorum  infinitus  est  exercitus,  nec 
hostes  erimus,  nec  amici  profecto,  nec  coniuncti.  Vultus 
aspicient,  animos  ignorabunt.  Sequemur  enim  illius 
consiiium  qui  monet  ut  inter  omnia  dissimilltma  frons 
nostra  populo  placeat.  Putabunt  illi  nos  agere  quod 
vulgus  agit :  nos  nostrum  aliud  negocium  et  forte 
maius  aliquod  agemus.  Denique,  ut  semel  expediam, 
aut  felices  erimus,  aut  non  multum  a  felicitate  di- 
stantes  :  quo  nobis  studiosius  celerandum  est.  Est  enim 
nobis  naturaliter  felicitatis  innata  cupiditas,  quam  sci- 
mus  sine  amicorum  solatio  non  posse  contingere,  et 
licet  veniat  ad  nos ,  ut  ait  Seneca ,  ex  his  quos  ama- 
mus  gaudium,  quod  est,  ut  ibidem  ait  idem,  leve  et 
cvanidum :   conspectus,  et  praesentia,   et  conversatio 

habent  aliquid  vivdB  voluptatis.  Ibimus  vacui  curarum 
per  eos  quibus  incredibiliter  delector  Tyrreni  maris  an- 
fractus,  et  optatum  semper  otium,  quod  nobile  illud 
amicorum  par  Scipio  ac  Laelius  post  labores  bellicos 
in  CaietaB  litoribus  consequutos  fuisse  novimus,  nos 
post  studiorum  vigilias  in  lanuae  litoribus  sortiemur. 
Si   qua    autem    hac  terrarum   parte   satietate    erunt 
animi,  alia  nobis  Patavii  in  regione  Yallis  GispadanaB 
nec  minus  tranquilia,  nec  minus  idonea  sedes  est,  ubi 
non  parva  portio  felicitatis  nostrae  fuerit,  talis  illius 
viri  ac  de  nobis  benemeriti  meruisse  convictum.  Erit- 
que  nobis  ad  latus  omnium  quas  ego  viderim  (et  vidi 
cunctas  fere  quibus  Europae  regio  superbit)  miraculo- 
sissima    Yeneiiarum    civitas ,    eiusque    dux  illustris, 
honoris  quoque  causa  nominandus,  Andreas,  non  minus 
bonarum  artium  studiis,  quam  tanti  magistratus  insi- 
gnibus  vir  clarus,  qui  et  ipse  de  illorum  numero  esse 
non  erubuit,  qui,  nescio  quo  falso  nomine  decepti,  qie 
ante  omnes  quidem  conspexerunt  et  dilexerunt;  Erit 
et  Tarvisium  aestivis  deliciis  et  fluminibus  civitas  in- 
signis  et  fontibus,  unde  omnis  tristitia  quam  longissime 
relegata  est.  Ita  quotiens  identitas  taedii  mater  offen- 
derit,  aderit  optima  fastidii  medicina  varietas,  et  quid- 
quid  molestiae  obrepserit,  alterno  colloquio,  et  locorum 
talium  mutatione  purgabitur.  Nescio  quid  aliud  dicam; 
et  sentio  me  animi  calore  longius  quam  destinaveram 
processisse.   Unum  hoc  identidem,  quod  sine  hortatu 
meo  tibi  in  animo  esse  perpendi,  inculcare  non  desi- 
nam.  Gonveniamus,  oro,  impigre  in  hunc  locum  om- 
nes,  si  locus  hic  omnibus  placet :  alioquin  e  toto  orbe 
terrarum  (nullum  enim  mundi  latus ,  nullam  barbariem 

iir.  34 

recuso)  eligite  qui  vobis  tribus  placeat  locum.  Ego  af- 
fectus  meos  exuo,  ac  iudicium  proprium  abiicio,  ve- 
strum  sequor:  et  modo  simul  esse  liceat,  bene  erit. 
Eligite  ubi  quod  restat  pacifice  vivamus,  ubi  aequaui- 
miter  moriamur;  et  ut  in  preces  ac  vota  concludaffl, 
inspiret  utioam  nobis  consolator  Spiritus  m  hoc  saltem 
coDspirare,  ut  dum  spiramus  adhuc,  ad  requiem  aspi- 
remus,  et  qui  tota  die  suspiravimus,  respiremus  ad 
vesperam.  Vale,  frater  amantissime,  nostri  memor. 

XVIII.  Mai. 

Ille  tuus  F. 


EPISTOLA  VII. 

FRANCISCUS  PETRARCA  lOHANNI  MORI  DE  FLORENTIA   S.  P.  D. 
De  oratione  quam  legendam  misit  gratulatur. 

Orationis  celeberrimae,  quam  his  diebus  proximis 
nomine  reipublicdB  legatus  in  oculis  Romani  Pontificis 
habuistis  tantillo  mihi  mandantes  examen,  oratorum 
decus,  geminam  sensibus  meis  admirationis  materiam 
prdBbuistis.  Tanti  enim  eloquii  inspectorem  me  voiuisse, 
quando  ita  videbatur,  et  stuporem  tacitum  ingerere 
satis  erat.  Ipsa  siquidem  pratio  talis  est  ut  reprehen- 
sorem  spernat  et  laudatore  non  egeat,  admiratorem 
vero  bene  culta  non  respuat.  Ego  autem  nec  ille  sum 
a  quo  etiam  ubi  res  exposceret,  possent  tam  grandia 
sperari,  et,  ut  Virgilii  verbis  utar,  haud  equidem  tali 
me  dignor  honore.  Ad  haec,  quisquis  sum,  vobis  non 
ignotus  esse  crediderim,  sed  una  licet  visione  notissi- 

mas.  Cd&teram  atriusqae  mibi  admirationis  molem  me- 
ditatio  coDfestim  sabsequata  discussit.  Primum  eniqti 
quod  attinet  ad  orationis  eximids  venustatem,  scio  na* 
turaliter  inesse  formosis  ut  sint  praB  caeteris  de  au- 
gendo  servandoque  decore  solicitae.  Hinc  non  suo 
tantum,  sed  alieno  comuntur  arbitrio,  nec  accuratius 
se  ulla  circumspicit,  et  mendas  quantaslibet  meditatur 
in  speculo,  quam  quae  suae  formae  prdBcelientis  est 
conscia.  Et  sane  in  egregia  facie  defectus  omnis  ap- 
paret  offenditque  oculos  quidquid  vel  minimum  a  re- 
liqui  oris  candore  discordat.  At  contra  cui  satis  sua 
displicent,  secura  progreditur,  et  alium  de  se,  satis 
ipsa  sibi  nota,  non  consulit,  nec  speculo  iam  creditura, 
n6C  amicae.  Nihil  igitur  miri  est  si  oratio  quoque  ve- 
stra  in  publicum  ventura  subsistit  parumper,  et  de  co- 
loribus  suis  alteri  credere  mavult  quam  sibi. 

Quod  autem  in  hac  re,  in  tanta  turba  doctorum 
hominis  unius  indocti  consiiium  delegistis,  atque  intra 
tot,  ut  ita  dixerim,  linces  carens  talpa  luminibus 
placuit,  non  vester,  sed  amoris  est  error,  ouius,  ut 
nostis,  caeca  solent  esse  iudicia.  Consilium  occidendi 
lulii  Cdesaris ,  quo  nullum  unquam  maius  de  morte 
puri  hominis  agitatum  est,  nondum  vel  tenui  syllaba 
extra  principes  coniurationis  effluxerat.  Idipsum  con- 
iuratorum  princeps  M.  Brutus  vir  acer  et  strenuus 
ad  eam  diem  viris  amicissimis  diligentissime  occul- 
tatum,  uxori  propriae  dissimulare  non  poluit,  quodque 
vix  apud  se  ipsum  lacitus  sirie  pavore  cogitabat,  id 
illi  narrare  non  timuit.  Quid  igitur?  Nunquam  ego  vi- 
rum  talem  tam  pueriliter  errasse  crediderim,  nisi  quia 
suggerebat  amor  animum  foemineum  tanto  non  impa- 

rem  arcano  sic  ducere  cai  superaedificari  posset,  et 
cui  tuto  quaevis  altissima  crederentur ;  nec  mihi  per- 
suaderi  potest  aut  tunc  illum  muliercuIdB,  aut  vos  nunc 

mihi *  vos 

quodammodo  fraternus  amor  coegisset.  CdBterum  ne 
longe  evager,  de  transmissa  oratione  grates  ago, 
qualicumque  iudicio  vestro  Isetus,  sive  dignum  tanto 
honore  credidistis,  sive  dignum  efficere  voluistis. 

FRANGISGUS  PETRARGA  PRINGIPI  ROMANO  S.  P.  D. 

Nuncium  eius  ad  Druentiam  captum  et  -vulneribus  affectum  esse, 
in  eoque  laesam  exprobrat  maiestatem* 

Quid  hinc  humanitatis  ac  clementiae,  seu  quidomni- 
noiustitidesperarepossis,exceIIentidetuaenunciusexper- 
tus  testabitur.  Novum  genus  saevitiae:  puerum  incomi- 
tatum,  incautum,  innocentem  hostiliter  aggredi:  virgu- 
lam,  si  quid  sacri  esset,  et  vereri  et  timere  debuerant, 
capsulam  quoque  gravissimis  et  suavissimis  litteris  refer- 
tam  in  caput  immeritum,  donec  utrumque  frangeretor, 
allidere:  ipsas  quoque  litteras ,  quae  marmoreos  animos 
mollire  potuissent,  disceptas  effundere.  En  hospitalitas, 
en  caritas  !  Ad  Druentiam  captus,  tortus,  flagellatus, 
et  civitatis  ingressu  prohibitus  nuncius  tuus,  minasque 
cum  verberibus  ac  vulneribus  referens,  ad  pedes  tuos 
vertice  cruentato  redit.  Oh !  vere  Durentia,  ut  vulgus  ap- 

'  Nonnulla  in  Godice  certo  cerlius  hic  desunt  quae,  si  voluissem,  facile 
sapplere  poteram.  Satius  tamen  duxi  lecloris  id  arbitrio  demandare. 

pellat,  durities  gentium,  sive  ut  quidatn  scriptores 
vocant,  Ruentia,  a  ruendo  diceris,  praeceps  flumen 
damnosumque,  cuius  accolds  nihil  undis  et  alveo  mi- 
tiores,  et  ipsi  tanto  impetu  in  quodlibet  scelus  ruunt. 
0  impudenter  elati:  o  irreverentes  et  indevoti  omnes: 
0  non  tua  sorbens,  et  tumide  in  dominum  insurgens 
Sorga;  o  Rhodanus  rodens  oi^nia,  sic  Tyberim  reco- 
gnoscitis,  sic  Romam  dominam  honoratis?  0  Avinio, 
cuius  vinea  (si  quid  coniectoribus  fidei  est)  botros  ama- 
rissimos  et  cruentam  profert  vindemiam ,  sic  dominam 
Romam  colis,  sic  tui,  sic  illius,  sic  propriae  servitutis, 
sic  summi  imperii  memor  es?  VaB  tibi,  infelix,  si  illa 
coeperit  expergisci,  imo  vero  si  caput  extulerit,  et  dor- 
mienti  sibi  iliatas  iniurias  et  damna  prospexerit.  Exper- 
recta  enim  iam  nunc  est,  crede  mihi:  non  dormit,  sed 
silet,  et  somnia  praeteriti  temporis  sub  silentio  repetit, 
et  quid  surgens  actura  sit  cogitat.  Expectato  paululum 
et  videbis  magnalia  in  orbe  terrarum ,  fierique  mira- 
bere  quae  ante  factum  impossibilia  iudicasses.  An  quid 
sis,  an  ubi  sis,  an  cui  subsis  ignoras?  An  provinciae 
nomen  nescis  unde  descendat?  Quisnam  furor  hic,quae- 
nam  ista  dementia?  Sic  modico  sereno  tempestatum 
omnium  subrepsit  oblivio  ?  Siccine  provinciarum  domi- 
nam  veneraris?  Sopita  erat,  tu  mortuam  credidisti  ac 
velut  morte  dominae  libertati  reddita  adhuc  servam  te 
putasti,  nisi  libertatem  ipsam  flagitiis  approbares.  Esse 
aliquid,  posse  aliquid  videri  cupis:  nos  aliqiiandiu  te 
voti  compotem  deliberando  fecimus.  Tempus  est  ut, 
nobis  admonentibus,  resipiscas.  Multorum  niempe  po-v^ 
1  tentia  non  in  propriis  viribus,  sed  in  aliena  debilitate 
fundata  est:  verum  haec,  adversario  convalescente ,  cor- 

ruat  oportet.  Tunc  ergo  quid  fueras  iotelliges,  cum  quid 
adhuc  sit  Roma  cognoveris,  cuius  modo  nuntiis  sic  in- 
sultas,  putans  non  esse  qui  vindicet.  Falleris,  ineptis, 
insanis.  Est  qui  vindicet  in  coelo  l)eus,  est  qui  vindicet 
in  terris  amicus  Dei,  quem  tu  nescis:  sunt  vires,  quas 
ne  suspicari  quidem  potes.  Ah  misera!  Sed  experiere 
illico,  ut  spero.  Tuae  nobis  vim  nostram  iniuriae  reddi- 
dBre.  Cum  primum  dolere  coeperimus,  magno  tractu  et 
ad  sanitatem  et  ad  robur  accessimus.  Tu  vero  res  no- 
strasmiserearis,  vir  illnstris.  Erige  surgentem  patriam, 
et  gentibus  incredulis  quid  nunc  etiam  Roma  possit 
ostende.  De  reliqua  enim  Italia,  cui  dubium  est  quin 
quantum  potuitpossit,nec  vires,  nec  opes,  nec  animos 
deficere,  sed  consensum?  Qui  si  unus  adfuerit,  illuden- 
tibus  nomini  Italico  tenore  praesentis  epistolae  propin- 
quam  stragem  perniciemque  denEfncio.  Tu,  inquam,  quem 
tantae  reiducem  fata  constituunt,  perge  quacoepisti.  Ni- 
hil  formidabis:  nubeculae  istae  sole  radiante  dissilient: 
vulpecularum  insidiae  leonis  impetum  non  ferent.  In- 
gressus  es  gloriose:  i  fortiter,  i  constanter  ad  reliqua. 
Ostende  superbiae  quantum  humilitate  sit  inferior,  ava- 
ritiae  quantum  largitate  pauperior,  fallaciae  quam  stulta 
sit  adiecta  prudentiae,  voluptati  quam  turpis  admota 
temperantiae  ac  decori.  AgnQ5cat  tandem  fucus  hypo- 
crisisquam  nihit  sit  ubi  vera  virtus  affulserit.  Eia  age 
rumpe  moras,  et  ranam  tumore  ridiculo  molem  solidi 
bovis  imitantem  protere,  frange,  conculca.  Non  loquor 
ut  incitem.  Non  impulsore ,  nec  lenitore  indiges,  et  cal- 
car  et  fraenum  in  potestate  habes,  sed  dolorem  animi 
tacitus  ferre  non  potui.  Dolor  loquendo  actus  querelam 
auxit,  etvicissim  sermo  indignationi  alimentum  praebuit. 

et  iodigDatio  sermoDi.  Quis  eDim  traDquillus  haec  vi- 
deat?  Yiolatum  ius  geutium^spreta  humauitatis  foedera 
iu  DUDcii  tui  persoDa!  Oh !  immemor  hooestatis  ira: 
melius inter barbaros  hostes fuissetDUDcius  tuus,  quam 
iuter  eos,  quos  et  rebaris  latiuos  et  beDevolos  mereba- 
ris.  EvolvaDthistorias!  si  modo  quidquam,  praBterqui- 
bus  iubiaDt  divitias,  spectare  queaut;  iuquiraDt,  et  mibi 
respoDdeaDt.  Quse  barbaries  legatos  violavit  uuquam, 
Disi  perraro,  Dulla  praesertim  caussa  iuterveDieDte? 
TeDtavit  hoc  quoadam  id  legatis  Dostris  fallax  et  iufida 
CarthagiueDsium  plebs,  sed  prohibita  vis  est  magi- 
stratuum  iuterveDtu.  Hauc  vim,  quaeso,  quis  prohibuit? 
Quis  factam  puDivit?Duriorsum:imo  vero  quis  arguit, 
vel  repreheudit?  Quauto  tutius  dudqids  tuus  isset  ia 
Parthiam,  truDcatis  Crassi  et  legioDibus  Dostris  fusis! 
Quauto  iutactior  isset  io  Germauiam,  caesis  Teutoqis  e( 
Mario  triumphaDte,  quam  huc  veuit,  te  romauam  Ec- 
clesiam  filialiter  veDoraDte?  Certe  oec  victoris  iDSolcD- 
tia,  Dec  victi  hostis  dolortaDtum  praesumpsisset  quau- 
tum  fictae  amicitiae  praesumpsit  iuvidia.  Facilius  puer 
tuus  Dcmorosum  Pelion  et  algentes  Tauri  colles  hieme. 
media ,  quam  Orgonis  planitiem  autumnali  lempore 
transivisset.  Liberius  Gaugem  et  Taaaim,  quam  DrucD- 
tiam  traDSnatasset.  Haec  levandi  animi  caussa  dixisse 
volui.  Te  vero,  vir  magnifice,  nec  iniuriae  illatores, 
nec  ulla  prorsus  falsae  magnitudinis  simulacra  permo- 
veant.  Non  est  vera  magnitudo ,  nec  verum  robur  posse 
nocere:  id  enim  minimis  atque  infirmissimis  animanti- 
bus  datum  est.  Magnitudo  vera  est  posse  prodesse: 
verior  autem  velle.  Potuerunt  nocere  nocentissimi  ho- 
minum  innocenti  puero,  et  boni  nuntii  vicem  banc  re- 

ferre.  Quid  hoc  magni  est,  imo  vero  quid  nisi  nihilo 
miDus?  Si  enim  peccatum  omne  nihil  est,  eo  magis  est 
nihil  quo  peccatum  maius.  Ita  peccati  magnitudo,  si  dici 
potest  magnitudo,  nihil  est.  Hac  modo  magnitudine 
viri  fortes  et  suis  artibus  usi  sunt.  Potuerunt  quod 
scorpius,  quod  aranea  potuisset.  Nocuerunt  uni  ex 
tuis,  et  quod  est  in  hac  immanitate  conspectius,  tibi 
nocere  voluerunt,  nec  tibi  ut  tibi,  sed  ut  libertatis  ac 
iustitiae  defensori.  Te  enim  nonnisi  propter  illas  odio 
habent;  illas  autem  propter  se,  ut  quas  iniusto,  quo  su- 
perbiunt  imperio,  contrarlas  norunt.  Tusiad  magnitu- 
dinem  animi  tui  redis,  horum  tumidum  et  inane  pro- 
positum  simul  oderis  et  contemnes.  Acria  quidem  ista 
et  acuta,  sed  parva  sunt.  De  maioribus  agitur.  Haec 
cum  universitate  transibunt,  et  servi  tui  ultio  latebit 
sub  reipublicaa  vindicta.  Vale:  et  perficequod  coepisti. 

Saepe  de  eo  mecum  cogitans,  de  quo  nemo  nimis, 
pauci  satis  cogitant,  de  novissimis  scilicet  ac  de  morle, 
quae  cogitatio  neque  superflua  esse  potest,  neque  ni- 
mium  festina,  cum  et  mors  omnibus  certa  sit,  et  iiora 
mortis  incerta ;  utile  atque  honestum  credo  antequam 
me  mors  impediat,  quia  mors  ipsa  quae  per  varios  et 
ambiguos  rerum  casus  semper  nobis  impendens  propter 
vitae  brevitatem  procul  esse  non  potest,  nunc  Dei  gratia, 
dum  corpore  simul  atque  animo  sanus  sum,  de  me  ipso 
ac  de  rebus  meis  testando  disponere.  Quamvis,  ut  ve- 
rum  fatear,  tam  parvae  et  tam  paucdB  res  sunt  meae, 
ut  de  iis  quodammodb  pudeat  me  testari.  Sed  divitum 
atque  inopum  curae  de  rebus  licet  imparibus  pares 
sunt.  Yolo  igitur  hanc  meam  voluntatem  ultimam  or- 
dinare,  et  scriptis  committere,  et  propler  quamdam 
honestatem,  et  ob  id  maxime,  ne  de  huiusmodi  rebus 
meis  propter  meam  incuriositatem  post  meum  obitum 
litigetur. 

In  primis  animam  m6am  peccatricem,  sed  divi- 
nam  misericordiam  implorantem  et  de  illa  sperantem, 
commendo  humiliter  lesu  Christo,  eique  flexis  ipsius 
animae  genibus,  ut  a  se  creatam  suique  sanctissimi 
sanguinis  pretio  redemptam,  protegat  effusus  supplico. 

nec  permittat  ad  suorum  manus  hostium  pervenire.  Ad 
hoc  et  auxilium  BeatissimaB  Yirginis  matris  sud3,  et 
beati  Michaelis  Archangeli  reverenter  et  fideliter  im- 
ploro ;  et  sanctorum  reliquorum  quos  intercessores 
apud  Christum  invocare  sum  soiitus  ac  sperare. 

Corpus  autem  hoc  terrenum  ac  mortale  Dobilium 
gravem  sarcinam  animorum,  terraB,  unde  sibi  origo 
est,  volo  restitui:  et  hoc  absque  omni  pompa,  sed 
cum  summa  humilitate  et  abiectione  quanta  esse  po- 
test :  de  quo  haeredem  meum  et  amicos  omnes  rogo, 
obsecro;  et  obtestor,  et  adiuro  per  viscera  miseri- 
cordiae  Dei  nostri,  et  per  caritatem  si  quam  unquam 
ad  me  habuerunt,  nec  falsi  specie  honoris  hoc  negli* 
gant;  cum  sic  omnino  me  deceat,  ac  sic  velim  :  ita  ut 
si  forte,  quod  absit,  contrafecerint,  teneantur  Deo  et 
mihi  de  gravi  utriusque  offensa  in  die  iudicii  respon- 
dere.  Et  hoc  quidem  de  funere,  nunc  de  sepultura: 
hoc  addito  quod  nemo  me  fleat,  nemo  det  lacriraas, 
sed  pro  me  Christo  preces,  et  qui  potest  Christi  pau- 
peribus  caritatem  pro  me  orare  monitis  porrigat.  Hbc 
mihi  prodesse  poterit :  fletus  autem  et  defunctis  inutile, 
et  flentibus  est  damnosus.  De  loco  autem  non  magno- 
pere  curo.  Contentor  poni  ubicumque  Deo  placuerit, 
et  his  qui  hanc  curam  suscipere  dignabuntur.  Si  tamen 
expressius  mea  de  hoc  voluntas  exquiratur,  sepeliri 
vellem,  si  Paduae  ubi  nunc  sum  moriar,  in  ecclesia 
Sancti  Augustini  quam  fratres  prdBdicatores  tenent, 
quia  et  locus  animo  meo  gratus  est,  et  iacet  illic  is 
qui  me  plurimum  dilexit ;  inque  has  terras  piis  pre- 
cibus  attraxit  praBcIarissimae  memoriae  lacobus  de  Car- 
raria  tunc  Paduae  dominus.  Si  autem  Arquadae,  ubi 

ruralis  habitatio  mea  est  diem  clausero,  et  Deas  tan- 
tum  mihi  coQcesserit  quod  valde  cupio,  cappellam  ibi 
exiguam  ad  honorem  Beatissimas  Mariae  Yirginis 
extruer^,  illic  sepeliri  eligo ;  alioquin  inferius  in  ali- 
quo  loco  honesto  iuxta  ecclesiam  Plebis.  Sin  Venetiis 
moriar,  poni  volo  in  loco  sancti  Francisci  de  Vinea 
illic  ante  ostium  ecclesiae.  Sin  Mediolani,  ante  eccle- 
siam  beati  Ambrosii  iuxta  primum  introitum  qui  civi- 
tatis  muros  aspicit.  Sin  Papiae,  in  ecciesia  sancti  Au- 
gustini  ubi  fratribus  visum  fuerit.  Si  autem  BomdB,  in 
ecclesia  sanclae  Mariae  Maioris,  vel  sancti  Petri,  ubi 
fuerit  opportunius,  vel  iuxta  ecclesiam  hanc  vel  illam 
sicut  canonicis  placebit.  Nominavi  loca  quibus  per  Ita- 
liam  conversari  soieo.  At  si  Parmae,  in  ecclesia  maiori, 
ubi  per  multos  annos  archidiaconus  fui  inutiiis  et  sem- 
per  fere  absens.  Sin  ubicumque  terrarum  alibi,  in  loco 
Fratrum  minorum  si  sit  ubi :  sin  minus  in  quacumque 
alia  ecclesia,  quae  vicinior  fuerit  loco  mortisl  Hoec  de 
sepulcro  plura,  fateor,  quam  virum  doctum  deceat, 
licet  ab  indocto  dicta  sint. 

Nunc  accedo  ad  dispositionem  earum  rerum  quae 
vocantur  bona  hominum,  cum  potius  sint  saepe  impe- 
dimenta  animi.  Et  primo  equidem  huic  sanctae  ecclesiae 
Paduanae,  unde  percepi  et  commoda  et  honores,  ordi- 
navi  animo  iampridem  pusillum  terrae  emere  quod 
eidem  testamento  dimitterem  usque  ad  summam  vide- 
licet  ducentarum  librarnm  huius  parvae  monetae,  vel 
plus  si  possim.  Sed  ad  banc  summam  habeo  iam  verbo 
licentiam  a  magnifico  Paduae  domino  ac  domino  meo 
Francisco  de  Carraria,  quam  vel  in  vita  mea,  vel  post 
obitum,  quotiens  seu  quandocumque  petita  fuerit,  datu- 

rum  esse  non  dubito ;  sicut  ille  cuius  non  actas  modo, 
sed  verba  multam  habeant  in  proposito  veritatis  firmi- 
tatem.  Huiasmodi  autem  terram  hactenus,  intervenien- 
tibus  aliis  impensis,  emere  non  valai.  Si  ergo  ipsam 
emero,  ut  spero,  faciam  instrumento  emptionis  poni 
quod  ipsam  emo  animo  ecclesiae  relinquendi :  et  ex 
nunc  ita  facio,  quamvis  eiusdem  terrse  situm  nondum 
possum  in  scriptis  inserere.  Sin  autem,  quoniam  non- 
nunquam  piae  voluntates  propter  peccata  hominum 
deduci  nequeunt  ad  effectura ,  dictam  terram  emere  vel 
propter  impotentiam  vel  propter  negligentiam  omisero, 
lego  ipsi  ecclesidB  Paduse^  ducatos  ducentos  auri  ad 
emendum  aliquantulum  terrae  ubi  melius  fiieri  poterit, 
de  cuius  proventibus  perpetuum  anniversarium  animae 
meae  fiat :  et  ipsi  domino  supplico,  si  tunc  vivet,  sicut 
cupio  et  Deum  precor,  ut  multos  postea  annos  laetus 
et  felix  vivat ;  vel  si  (quod  Deus  avertat)  tunc  ipse 
non  viveret,  precor  alium  quemcumque  penes  quem 
rei  buius  erit  arbitrium,  quatenus  ob  reverentiam 
Mariae  Yirginis,  et  mei,  licet  indigni  et  pusilli  hominis 
respectum,  concedat  hoc  fieri;  et  decretum  suum  super 
hoc  favorabiliter  interponat. 

Lego  autem  ecclesiae  apud  quam  sepeliar  du- 
catos  XX :  aliis  autem  ecclesiis  quatuor  ordinum  men- 
dicantium,  si  ibi  fuerint,  ducatos  Y.  pro  qualibet. 

Pauperibus  Ghristi  lego  G.  ducatos  distribuendos 
ut  videbitur  lohanni  a  Bocheta  custodi  ecclesiae  Pa- 
duanae :  et  hoc  si  hic  moriar.  Sin  alibi,  ad  arbitrium 
praelati  illius  ecclesiae  in  qua  reconditus  fuero :  ita 
tamen  ut  de  dicta  quantitate  nullus  ullra  singulos  du- 
calos  accipiat. 

Transeo  ad  disposilionem  aliaram  rerum.  Praa- 
dicto  igitur  magnifico  domino  meo  Paduano,  quia  ipse 
per  Dei  gratiam  non  eget,  et  ego  nihii  habeo  dignum 
se,  dimitto  tabulam  meam  sive  iconam  Bealas  Yirginis 
Mariae  opus  lotti  pictoris  egregii,  quae  mihi  ab  amico 
meo  Michaeie  Yannis  de  Florentia  missa  est,  cuius 
pulchritudinem  ignorantes  non  intelligunt,  magistri 
aulem  artis  stupent.  Hanc  iconam  ipsi  magni6co  do- 
mino  lego,  ut  ipsa  Yirgo  Benedicta  sit  sibi  propitia  ad 
GHum  suum  lesum  Ghristum. 

Amicis  minoris  status,  sed  carissimis  mihi,  libenter 
magiia  dimitterem ,  si  facultas  esset  uberior :  sed  af- 
fectum  libabunt. 

Magistro  Donato  de  Prato,  veteri  grammaticae 
praeceptori,  nunc  Venetiis  habitanti,  si  quid  mihidebet 
ex  mutuo,  quod  quantum  sit  nescio,  sed  utique  pa- 
rum  est,  remitto  et  lego :  nec  voloquod  haeredi  meo 
ob  hanc  causam  ad  aliquid  teneatur. 

De  equis  meis,  si  quos  habuero  in  tempore  tran- 
situs  mei  qui  placeant  Bonzanello  de  Yigoncia ,  et 
Lombardo  a  Serico  concivibus  Paduanis,  volo  quod 
inter  eos  sortiantur  qui  primum  elegat,  quis  secundum. 

Et  praeter  hoc,  dicto  Lombardo,  qui  rerum  suarum 
curam  deposuit  ut  res  meas  ageret,  obligatum  me  con- 
fiteor  in  CXXXIV.  ducatis  auri  et  solidis  XVI.  quos 
expendit  in  utilitatibus  meis,  et  noulto  amplius.  Sed 
facta  ultima  inter  nos  ratione,  dictae  quantitatis  debitor 
remansi,  quam  si  ante  acceperit,  sicut  spero  cito  fa- 
cere,  bene  erit.  Alioquin  volo  quod  haeres  meus  ante 
omnia  sibi  satisfacere  teneatur ;  de  quo  debito  chiro- 
graphum  meum  habet,  quod  restituat  haeredi  meoipse 

Lombardus.  Item  lego  eidem  Lombardo  scypbum 
meum  parvum  rotuodum  argenteum  et  auratum,  cum 
quo  bibat  aquam,  quam  libenter  bibit,  multo  libentius 
quam  vinum. 

Presbytero  autem  lobanni  a  Bocheta  custodi  ec- 
clesidB  nostraa  breviarium  meum  magnum  quod  Ye- 
netiis  emi  pretio  C.  librarum.  Ea  tamen  lege  illud  ei 
dimitto  ut  post  eius  obitum  remaneat  in  sacristia  eccle- 
side  Paduae  ad  obsequium  perpetuum  presbyterorum, 
ut  ipse  presbyter  lohannes  et  alii  orent,  si  eis  placeat, 
Christum  et  Beatam  Yirginem  Mariam  pro  me. 

lohanni  de  Certaldo  seu  Boccatio,  verecunde  ad- 
modum  tanto  viro  tam  modicum,  lego  quinquaginta 
florenos  auri  de  Florentia  pro  una  veste  hiemali  ad 
studium  lucubrationesque  nocturnas. 

Magistro  Thomde  Bambasio  de  Ferraria  lego 
leuthum  meum  bonum,  ut  eum  sonet  non  pro  vanitate 
saeculi  fugacis,  sed  ad  laudem  Dei  aeterni. 

Praedicti  autem  mei  amici  de  parvitate  huiusmodi 
legatorum  non  me  accusent  sed  Fortunam,  si  quid 
est  Fortuna.  Propter  hunc  respectum  distuli  ad  ulti- 
mum  quem  primum  esse  decuit,  Magistrum  lohannem 
de  Horologio  physicum,  cui  lego  quinquaginta  ducatos 
auri  pro  emendo  sibi  unum  parvum  anulum  digito 
gestandum  in  memoriam  mei. 

De  familiaribus  autem  domesticis  sic  ordino.  Bar- 
tholomaeo  de  Senis,  qui  dicitur  Pancaldus,  XX  ducatos, 
quos  non  ludat. 

Ziiio  de  Florentia,  domicello  meo,  supra  salarium 
suum,  si  quid  sibi  debetur,  XX  ducatos,  et  si  haberem 
alios  aut  plures  paucioresve  domicellos,  supra  salarium 

suum  pro  quolibet,  florenos  seu  ducatos  XX.  Famulis 
duos  pro  quolibet :  Goquo  duos  :  isli,  vel  amici,  et  si  vel 
domicelli  seu  famuli  obiissent  priusquam  moriar,  quod 
eis  legabam  volo  ut  redeat  ad  baeredem  meum. 

Omnium  sane  bonorum  mobilium  et  immobiiium 
quae  habeo  vel  babiturus  sum,  ubicumque  sunt  vel 
erunt,  unum  solum  baeredem  instituo  Francisculum  de 
Brosano  filium  quondam  domini  Amicoli  de  Brosano 
civem  Mediolani  portae  Verzellinae :  et  ipsum  rogo  non 
solum  ut  baeredem,  sed  ut  fiiium  carissimum,  ut  pe* 
cunia  quantacumque  sit,  plurima  sive  minima,  quia 
magna  utique  non  erit,  quam  meis  in  rebusinvenerit, 
dividatur  in  duas  partes,  et  unam  sibi  habeat,  alteram 
numeret  cui  scit  me  velle,  et  de  ea  fiat  quod  me  etiam 
velle  scit. 

Duo  antequam  finiam  hanc  scripturam  addenda 
sunt.  Unum  est,  quod  modium  illud  terrda  quod  habeo 
ultra  montes  in  Gomitatu  Yenusino  in  villa  seu  castro 
Yalcluside  Dioecesis  Gavallicensis,  quia  sine  dubio  eundo 
illuc  vel  etiam  mittendo  quodaromodo  plus  expende- 
retur  quam  res  valeat,  volo  quod  sit  hospitalis  dicli 
loci,  et  in  usus  pauperum  Ghristi,  et  si  forte  hoc  fieri 
non  posset  impediente  aliquo  iure  vel  statuto,  volo 
quod  sit  lohannis  et  Petri  fratrum  filiorum  quondam 
Raymundi  Glarimontis,  qui  Monetus  communiter  dice- 
batur,  et  fuit  obsequiosus  et  fidelis  roihi  valde.  Et  si 
dicti  fratres,  vel  eorum  alter  obiisset,  volo  quod  ve- 
niat  ad  filios  vel  nepotes  in  memoriam  dicti  Moneti. 

Alterum,  quod  illud  modicum  quod  habeo  de 
bonis  immobilibus  in  Padua  vel  territorio  Paduano, 
vel  in  posterum  babiturus  sum,  voloquod  sithaeredis 

mei,  ut  caetera :  sed  hac  lege  quod  nec  per  se,  nec  per 
aliuiD  possit  borum  aliquid  alienari  venditioDe,  autdo- 
natione,  aut  perpetaa  emphytheusi,  aut  alio  quovis 
modo,  nec  etiam  pignorari  usque  ad  coropletos  XX  an- 
nos  a  die  mei  obitus  computandos  :  quod  propter  utili- 
tates  ipsius  haeredis  ordino  qui  ex  ignorantia  rerum 
labi  posset ;  quas  cum  plene  noverit  puto  non  libenter 
alienabit. 

Si  autem  forte,  quia  omnes  sumus  mortales,  nec 
omnino  ullus  est  ordo  moriendi,  dictus  Franciscus  de 
Brosano  (quod  avertat  Deus)  ante  me  moreretur,  tunc 
haeres  meus  esto  Lombardus  a  Serico  praedictus,  qui 
plene  animum  meum  novit,  quem  ut  in  vita  fidelis- 
simum  expertus  sum,  non  minus  fidelem  spero  post 
obitum. 

Haac  iure  testamenti,  seu  alterius  ultimae  volun- 
Xatis  seu  quocumque  alio  modo  melius  valitura  con- 
scripsi  manu  propria  Paduae  in  domo  ecclesiae  quam 
habito  anno  Domini  MGCGLXX.  pridie  Nonas  Aprilis. 

Et  Nicolaum  filium  quondam  ser  Bartholomaei  ac 
Nicoletum  filium  ser  Petri  notarios  infrascriptos  rogavi 
prout  in  eoruin  subscriptionibus  infrascriptis  conti- 
netur. 

Unum  addo,  quod  statim  post  transitum  meum 
haeres  roeus  scribat  super  hoc  meo  fratri  germano  Pe- 
trarco  monacho  Carthusiensi  in  Conventu  de  Materino 
prope  Massiliam :  et  det  sibi  optionem  utrum  velit 
centum  florenos  auri,  an  singulis  annis  quinque  vel 
decem  sicut  sibi  placet :  et  quod  ipse  elegerit  illud  fiat. 

Ego  Franciscus  Petrarcha  scripsi;  qui  testamentum 
aliud  fecissem  si  essem  dives,  ut  vulgus  insanum  putat. 

Memineris  fortasse,  lector,  dictum  in  Prole- 
gomenis  (Vol.  I.  pag.  XX)  haesisse  me  an  iitteris 
hisce  notas  animadversionesque  subnecterem,  quse 
esirumdem  diem,  occasionem  et  materiem  declarantes, 
ex  ipsius  Petrarcae  verbis  deprompta  validissima  ar- 
gumenta  suppeditarent,  quibus  et  civiiis  historia,  et 
litteraria,  et  praeclarissimorum  eius  aetatis  virorum 
vitae  resque  geslae  iiiustrarentur :  re  tamen  matu- 
re  perpensa,  omne  notarum  et  animadversionum 
opus  Italicse  epistolarum  traslationi  adiungendum 
reservasse. 

Id  scilicet  nonalia  de  causa  mihi  proposueram, 
nisi  quod  vei  paucos  intra  menses ,  vel  certe  non  se- 
rius  duobus  annis  hanc  epistolarum  editionem  per- 
fectum  iri  autumabam,  quos  quum  formis  typogra- 
phicis  recognoscendis  et  emendandis,  tum  italicae  in- 
terpretationi  quam  simuluna  vulgandam  typographo 
iamdiu  tradideram,  perpoliendae,  vix  suffecturos  exi- 
stimavi.  Quum  vero  aliud  expectanti  mihi  contra  vo- 
tum  evenerit,  etquinque  pene  annorum  spatium  ex 
quo  opus  vulgari  inceptum  est  hactenus  effluxerit, 

111.  35 

partum  invito  ocium  haud  minus  recle  impensurus 
mibi  visus  sum,  si  quas  italicse  translationi  addide- 
ram,  hisce  etiam  Petrarcae  ipsius  litteris  eodem  quo  is 
usus  est  idiomate  animadversiones  subiungerem,  et 
quarto  voiumine  Indici  rerum  notabilium  praeponen- 
das  evulgarem.  Sique  Deus  adsit  et  dies,  iiium  etiam 
tantae  cunctationis  fructum,  lector,  accipies,  ut  hanc 
epistolarum  de  Rebus  Familiaribus  et  Variarum  edi- 
tionem  Seniiium  quoque  evulgatio  earumque  ita- 
lica  interpretatio  subsequatur.  Id  boni  sequique  con- 
sulas.  Vale. 

lOSEPHUS  FRAGASSETTUS. 


FINIS  TERTU  V0LU5iINIS. 

